
PRESCURTĂRI 


Pentru că au intrat în uzul internaţional, adoptăm pre- 
scurtările din Liddell—Scott—Jones, A Greek-English Lexicon, 


ed. 1960: 


Aeschin., Ctes. =  Eschine, 
în Ctesiphontem 

A. = Eschil: 
A. = Agamemnon 
Ch. = Choephori 

Eu. = Eumenides 


Pr. Prometheus  Vinc- 
tus Ă 
Supp. = Supplices  (Ru- 
gătoarele) 

Th. =  Septem contra 
Thebas 


Alcm. = Alcman 
Anaxag. = Anaxagoras 
Ar... Aristofan: 

Av. = Aves (Păsările) 

Ec, = Ecclesiazusae  (A- 

dunarea femeilor) 

Fr. = Fragmenta 

Nu. = Nubes (Norii) 
Arist. = Aristotel: 

de An. = de Anima 


Ath. =  Athenaion Poli- 
teia (Constituţia  Atenie- 
nilor) : 


Cael. = de Caelo 
E.E. = Ethica-Eudemia 


E.N.-= Ethica Nicomachea 


G.C. = de Gencratione et 
Corruptione 

H.A. „= Historia anima- 
lium i 
Metaph. = Metaphysica 
P.A. = de Partibus anima- 
lium 

Pe. = Poetica 


Pr. = Problemata 
Rh. = Rhetorica 


Top. = Topica 
Aţh.  Epit. =  Athenaios, 
Epitome 
D.L. = Diogenes Laertius 
Euc.,  Elementa = Euclid, 
Elementa 
E. = Euripide: 
El. = Electra 
Hel. — Helena 
Ph. = Phoenissae 
Hdt. = Herodot 
Heraclit. = Heraclit 
Hes. = Hesiod: 
Op. = Opera et dies 
(Munci și zile) 
Th. = Theogonia 
h. Hom. = hymnă Home- 
rici 
h. Ap. = Hymnus ad Apolli- 
nem 
h. Merc. =  hymnus "ad 
Mercurium 
lamb., V.P.. = lamblih, de 
Vita Pythagorica 
Îl. = Ilias (liada) 
Od. = Odiseea 
Olymp., In Phd. = Olym- 
piodorus, In Platonis Phae- 
donem Commentaria 
Philol. = Philolaos 
Pi. = Pindar: 
Fr. = Fragmenta 
O. = Olympia 
P. = Pythia Ş 
Pl, = Platon: 
Ap. = Apărarea lui So- 
crâte 
Smp. = Banchetul 
Phd. = Phaidon 

Phdr. = Phaidros 
R = Republica 
Prm. = Parmenide 
Tht. = Theaitetos 
Sph. = Sofistul 
Plt. = Omul politic 
Ti. = Timaios 
Criti. = Critias 
Phlb. = Philebos 
Lg. = Legile 
Ep. = Scrisorile 
Def. = Definiţiile 
Epigr. = Epigrame 
Alc. 2 = Alcibiade 2 
Hipparch. = Hipparchos 
Thg. = Theages 
Cri. = Criton 
Alc. I = Alcibiade 1 
Chrm. = Charmides 
La. = Lahes 
Grg. = Gorgias 
Prt. = Protagoras 
Hp. Mi. = Hippias Minor 
Hp. Ma. = Hippias Maior 
Ly. = Lysis 

Euthphr. = Euthyphron 
Mzr = Menexzenos - 
Men. = Menon 
Euthd. = Euthydemos 
Cra. = Cratylos 
Clit. = Cleitophon 
Min. = Minos 
Amat. = Amatores 
Just. = De iusto 
Virt. = De virtute 
Demod. = Demodocos 
Sis. = Sisyphos 
Erxr. = Eryxias 
Ax. = Aziochos 

Plin., H.N. = Plinius Maior, 
Historia Naturalis 


Plu. = Plutarh: 
Cat. Mi. = Cato Minor 
Sol. = Solon 
'Thes. = 'Theseus 

Plb. = Polibiu 

Pythag. — Pitagora 


Schol. = Scholia: 
ad.Ar.Eq. = la „Cavalerii” 
lui Aristofan 
E. Hipp. = la „Hippolit“ 
de Euripide 

Simp., In Ph. = Simplicius, 
în Aristotelis Physica com- 
mentaria 

S. = Sofocle: 
Ant. = Antigona 
O.T. = Oedipus Tyran- 
nus 


Str. = Strabo 

Theoc., Ep. = Teocrit, Epi- 
grammata 

Th. = Tucidide 

X. = Xenofon: Ap. = A- 


pologia Socratis (Apărarea 
lui Socrate) 

H.G. = Historia Graeca 
Mem. = Memorabilia 
(Amintiri despre Socrate) 
Oec. = Oeconomicus 

Smp. = Symposium 


ALTE PRESCURTĂRI 


Cic. = Cicero: 
de Rep., de Sen., de Fin, 
Tusc., Ad. fam. 


„ Lucr. — Lucretius 


Ve. = Vergilius 
Serv. = Servius 
D.K. = Hermann Diels — 


Walther Kranz, Die Frag- 
mente der  Vorsokratiker 
R.E. = Real Encyklopădie 
der  Klassischen  Alter- 
tumswissenschaft, Pauly— 
Wissowa 
L.S.J. = Liddell—Scott—Jo- 
nes, A Greek-English Le- 
zicon, 1960 


În transcrierea numelor proprii greceşti am hotărît să 
transliterăm forma grecească în toate cazurile în care nu 
există o formă românească, statornicită printr-o lungă și una- 
nimă tradiţie (Socrate, Parmenide, Homer, Aristofan, Pericle, 
Alcibiade etc.). Am ezitat la cîteva nume, cum ar fi Phai- 
dros, Phaidon, Theaitetos, pentru care formele Fedru, Fe- 

don, Teetet puteau să pară oarecum intrate în uz, dar pînă” 
la urmă am renunțat la aceste românizări datorate influ- 
enței franceze şi încă nu definitiv consacrate. 

Dăm aici lista echivalenţelor, cu indicația pronunțării ? 9=p 
(pronunțat f), 0 =th (pronunțat î), x=ch (pronunţat b),x=o 
(în toate poziţiile); x. și ve, transliterate ci, ce se pronunţau ki, ke 
şi, cine dorește poate să le pronunţe ca atare, dar nu am socotit că 
este de dorit introducerea semnului k&: vom scrie Nicias şi se va putea 
citi, după plac, Nicias sau Nikias, u = ai, o=o0i, ov=ușiv=y 
(pronunțat ca u francez sau ca 4 german). 


Bibliografia dialogurilor a fost concepută pentru a da 
cititorului o imagine pe. cît posibil completă a literaturii pla- 
toniciene și a interesului de care s-a bucurat şi continuă să 
se bucure în lume opera lui Platon. 


INTRODUCERE 
LA DIALOGURILE LOGICE 


„_ Clasificarea dialogurilor platonice, indiferent de crit6- 
riile după care se face, va rămîne arbitrară, Cu toate aces- 
tea, există grupări care s-au impus. Una dintre ele, recu- 
noscută încă din antichitate, se referă la așa-numitele „dia- 
loguri logice“ sau de „gen logic“l. Diogenes Laertios le avea 
în vedere pe următoarele: Omul politic, Cratylos, Parmenide, 
Sofistul. În cele din urmă au fost grupate cinci dialoguri: 
Theaitetos, Parmenide, Sofistul, Omul politic, Philebos?, nu- 
mite și dialoguri „megarice“ (Platon le-ar fi scris în perioada 
refugiului din Megara); „dialectice“ (Platon utilizează aici cu 
precădere metoda dialectică în sens antic) sau „metafizice“ 
(după problemele abordate). între primele patru dialoguri, 
inversînd ordinea primelor două, au fost găsite legături evi- 
dente?, ele sfiîrşind prin a fi considerate ca alcătuind o tetra- 
logie. Legătura dialogului Philebos cu cele precedente este 
mai puțin sigură. Pe de altă parte, din cadrul tetralogiei res- 
pective, sînt considerate ca logice sau dialectice propriu-zise 
doar primele trei: Parmenide, Theaitetos şi Solistul. Indi- 
ferent de grupare, trebuie spus de la început că nu există 
nici un dialog platonic care să trateze numai probleme de 
logică. Ce-i drept, în dialogurile amintite, față de celelalte, 
apar mai multe probleme referitoare la logică (aceasta în 
accepţia aristotelică și respectiv clasico-tradițională). Proble- 
me de logică atît în accepţie aristotelică, cît şi hegeliană sau 
modernistă apar însă și în alte dialoguri. Cu toate acestea, 
Platon n-a fost și nu este considerat logician, iar despreo 
„logică“ a lui Platon sau platonică se vorbește numai figu- 
rativ. 

Principala cauză a acestei situații, ca şi în cazul filoso- 
fiei platonice în genere, o constituie modalitatea dialogată 
de expunere a problemelor. Dialogurile platonice sînt un fel 





1 Diogenes Laertios, Despre vieţile și doctrinele filosofi- 
lor, Buc., 1963, III, 49 şi III, 50. 

2 După W. Lutoslawski, The origin and growth of Plato's 
Logic, London, 1897, p. 14; gruparea îi aparţine lui W. G. 
Tennemann (System der platonischen  Philosophie, Leipzig, 
1792). i 
.3 Cf. A. Dies, Notice generale sur les dialogues metaphysi- 
ques, în: Platon, Oeuvres completes, Paris, 1956, pp. XII— 
XIII, 

de drame spirituale, cu personaje, situaţii, conflicte etc. În 
plus, ele -nu se adresează specialiştilor. Pentru a le face cit 
mai atractive, Platon face uz-de așa-numitele „mituri“ — 
povestiri cu personaje şi situaţii fantastice. Se pare*că cel 
dintii care a scris dialoguri a fost Zenon din Elea, dar ele 
ajunseseră o adevărată modă, practicată și de pitagoreici, me- 
garici etc. Şi despre Aristotel se zice că ar fi scris în tine- 
rețe dialoguri5. Motivul principal, indiferent de modă, îl con- 
stituie utilizarea metodei dialectice, definită de Diogenes Laer- 
tios drept ,,...arta de a vorbi, prin care combatem sau sus- 
ţinem o temă cu ajutorul întrebărilor și răspunsurilor celor 
care discută“$. Dialogurile platonice nu sînt însă simple ilus- 
trări ale unei metode, ci sint drame autentice”, care conțin 
momente de suspensie, de îndoială, de neputinţă, neîncre- 
dere, derută. Scopul lor nu este acela de a lămuri sau a cx- 
plica ceva, ci, dimpotrivă, de a crea mirarea şi chiar indig- 
narea auditoriuluit, în orice caz, de a stîrni interesul pentru 
cercetarea propriu-zisă a problemelor puse în discuţie. Ele 
sînt atît de reuşite, încît provoacă pînă în zilele noastre în- 
ţelegerea lor greşită de către unii interpreţi naivi, care cred 
că Platon își expunea în dialoguri propriile sale nedumeriri 
și îndoieli. Pînă şi Hegel, care este foarte dur cu interpreţii 
de acest gen, care „au atins adesea cu miîini grosolane filo- 
sofia lui Platon“3, afirmă că „mitul este semnul neputinței 
gîndului“, că, atunci „cînd conceptul a crescut mare, nu mai 
are nevoie de mit“10, Să fie utilizarea mitului un semn al ne- 
putinţei conceptuale a lui Platon? Greu de crezut, mai ales 
că Hegel însuşi aminteşte de opera pur filosofică (dogmatică) 
a lui Platon ,„...despre care a scris Brandis și care este ci- 
tată sub titlul Despre filosofie sau Despre idei de către Aris- 
totel, care pare-se, a avut-o în faţa sa cînd a descris filoso- 
fia lui Platon...“ Chiar dacă n-ar fi existat o asemenea 
lucrare, este evident că Platon nu-și instruia discipolii însce- 
nînd drame filosofice sau povestindu-le mituri! 

Din aceleaşi motive, s-a considerat că Platon nici n-ar 
fi avut o teorie anume, că el își schimba părerile de la un 
dialog la altul, cînd afirmînd, cînd negîndu-și propriile lui 
concepţii sau pe ale altora. Se uită însă faptul că nici unul 
dintre personajele dialogurilor nu este Platon însuși. Diogenes 
Laertios semnalase deja faptul că interpretarea corectă a 
dialogurilor: presupune cel puţin trei lucruri: „mai întîi, tre- 
buie examinat înţelesul fiecărei :afirmaţii, pe urmă, scopul, 





+ Cf. Diogenes Laertios, op. cât., II, 48. 
5 Cf. F. Uberweg, Grundriss der Geschichte der Philosophie, 
Berlin, 1894, p., 196. 
„6 Diogenes Laertios, loc. cit. 
7 Cf. V. Goldschmidt, Les dialogues de Platon, Paris, 1947, 
p. 2. 
3 După tradiţie, Platon își citea dialogurile în public 
(Diogenes Laertios, op. cît., III, 35). 
sG.W.F. Hegel, Prelegeri de istorie a filosofiei, vol. 1, 
Buc., 1963, p. 463. - 
10 Ibidem, p. 478. 

dacă e făcut pentru un motiv principal, pentru sine sau pen- 
tru ilustrare și dacă demonstrează doctrinele proprii sau dacă 
combate pe interlocutor; în al treilea rînd, rămîne de cer- 
cetat dacă cele spuse sînt adevărate“i!. Aceasta nu înseamnă 
că nu se poate şti care era concepţia lui Platon. Criteriul îl 
constituie analiza comparativă a concepţiilor enunțate în dia- 
loguri cu cele ale predecesorilor săi, inclusiv Socrate, despre 
care deţinem date. 

O concepție cu multe aspecte de înaltă erudiție, dar avînd 
la origine acceaşi neînțelegere a specificului platonic al ex- 
punerii, este aceea a evoluţiei gândirii lui Platon. Se porneşte 
de la faptul evident că Platon vorbește în fiecare dialog des- 
pre altceva, că şi atunci cînd sînt reluate anumite probleme, 
ele sînt altfel tratate. Dar ce farmec ar mai fi avut dialo- 
gurile lui Platon, dacă acesta ar fi vorbit în el« despre unul 
și același lucru şi, mai mult, în aceeaşi manieră? 

Îi ciuda meritelor sale deosebite, de exegeză din pers- 
pectivă logică a dialogurilor platonice, lucrarea lui W. l.u- 
toslawski (The origin and growth of Plato's logic), convinge 
cititorul mai degrabă de constanța gîndirii platonice, de men- 
ţinerea rigidă chiar a acelorași termeni în contexte cu totul 
dijerite: gindire, cunoaștere, etică, estetică, natură, societate. 

laton trece de la un domeniu la altul, nu de la o concepție 
la alta. Faptul că ponderea unor probleme nu mai este aceeași 
sau că semnificaţia lor devine alta, în funcţie de context, 
nu conţine nimic derutant. Și Hegel îşi aplica în mod con- 
secvent triada, care părea mereu alta, în funcţie de doma- 
niu. Dar Platon a fost criticat încă din antichitate pentru 
metoda greoaie de expunere, pentru faptul că utilizează pen- 
tru același lucru mai multe denumiri și pentru lucruri di- 
ferite aceeaşi denumire. El numește de exemplu idee atît 
jorma, cît și genul, modelul, principiul şi cauza, deşi aces- 
tea nu sînt identice, Sau întrebuințează chiar expresii con- 
trare pentru același lucrul2. Neajunsul acesta se observă însă 
şi la Aristotel, în legătură cu termeni ca: substanţă, formă, 
materie etc., care trebuie interpretaţi diferit în funcţie de 
context. 

„Teoria lui Lutoslawski, cît și a evoluţionismului plato- 
nic în genere, a fost combătută cu argumente incontestabile. 
„Noile“ teze, care apar de la un dialog la altul, se comple- 
tează reciproc, întregind tabloul armonios al filosofiei pla- 
tonice, al cărei pivot îl constituie teoria Ideilor. V. Bro- 
chardi3 dovedeşte nu numai faptul că teoria ideilor se regă- 
sește cu aceeași semnificaţie de la primele dialoguri (în care 
apare) şi pînă la ultiraele, ci şi faptul, care a derutat pe mulți 
interpreţi, că Platon nu și-a schimbat nici măcar ideile po- 
litice. Republica diferă de Legile nu prin concepţie, ci prin 
domeniu. În primul dialog este vorba de un stat ideal, care 
ar putea fi clădit doar de zei și fiii acestora (739 d), în al 





11 Diogenes Liaertios, op. cît., III, 65. 

12 Cf. Diogenes Laertios, op. cît., III, 64 

13 Etudes de philosophie ancienne et de philosophie mo- 
derne, Paris, 1926, pp. 153—168. 


INTRODUCERE LA DIALOGURILE LOGICE 11 





doilea, de un stat real, condus după legi umane, dar supe- 
rior celor greceşti actuale, și, lucru demn de remarcat, Pla- 
ton avea de gînd să scrie şi un al treilea dialog (739 e) des- 
pre statul existent în vremea lui. Este evident că scriind 
despre un stat imperfect ca cel atenian, sau de unul doar 
perfectibil, Platon nu-şi infirma concepţiile despre statul perfect. 

V. Brochard sugerează faptul că, fără să fie vorba deo 
schimbare a concepţiilor lui Platon, tabloul dialogurilor (în 
cronologia admisă actualmente) ar reprezenta desfășurarea 
sistemului platonic, pornind de la individual, de la cele uma- 
ne (ta anthropina) la general (drumul ascendent către fiinţă, 
care ar putea fi numit, în termenii lui Constantin Noica, 
devenirea întru ființă) şi apoi, după instituirea generalului 
și ipostazierea lui, ar urma revenirea dintru ființă la cele 
umane, de data aceasta la social (la individualul organi- 
zat pe baza generalului). 

Problemele logicii apar în majoritatea dialogurilor, deşi 
mai pregnant în cele numite „logice“. Din această cauză, 
este necesară, pentru înțelegerea acestora, o expunere re- 
feritoare la întregul sistem al filosofiei platonice. În plus, 
perspectivele moderne ale logicii, care nu se mai reduc la cea 
clasico-tradiţională, de inspiraţie aristotelică, extind și ele 
sfera investigaţiei în afara dialogurilor numite „logice“ încă 
din antichitate. 

Descoperirea concepţiilor logice ale lui Platon, ca şi a 
celor filosofice, din cadrul dialogurilor, care mai degrabă 
le ascund decît le relevă, este o activitate hermeneutică, al 
cărei rezultat va rămîne întotdeauna incomplet şi, fireşte, 
discutabil. Ne putem imagina situaţia în care s-ar fi pierdut 
Organon-ul lui Aristotel. Din restul lucrărilor sale nimeni 
n-ar "mai fi redescoperit silogistica, deşi aceste lucrări n-au 
fost transpuse în limbajul dramatic al dialogurilor. Hegel 
remarcase pe bună dreptate că meritul lui Aristotel nu 
constă atît în descoperirea şi studiul silogisticii, ci în faptul 
că, odată descoperită și studiată, aceasta n-a mai fost apli- 
cată de către Aristotel în nici o altă lucrare. Ce s-ar fi în- 
tîimplat dacă Aristotel şi-ar fi expus Metafizica în lanţuri 
de silogisme! Dar atunci, putem considera, cu privire la 
Platon, că, în ciuda formei dramatizate de expunere a fi- 
losofiei, în dialogurile sale găsim mai multe referințe la pro- 
bleme logico-metodologice decît în lucrările lui Aristotel (cu 
excepţia Organon-ului). Totuşi, înaintea selectării probleme- 
lor de logică, sînt necesare două operaţiuni prealabile: fixa- 
rea locului pe care îl ocupă Platon față de predecesorii săi 
şi faţă de Aristotel și schiţarea unor coordonate plauzibile 
ale sistemului său filosofic, căci, la Platon, legătura dintre 
logică şi filosofie este mult mai striînsă decît la Aristotel. 


1. FORMALISMUL ȘI LOGICA PLATONICĂ 


Analiza principalelor tendințe şi orientări din gîndirea 
teoretică contemporană, legate în primul rînd de fundamen- 
tele matematicilor și de nașterea unei noi discipline logice — 

logistica sau logica simbolică, numită și logică matematică — 
— pune în evidență faptul că ceea ce se numește astăzi lo- 
gicism, formalism şi intuiționism nu sînt specifice doar ultime- 
lor secole. O cercetare a istoriei filosofiei, şi implicit a lo- 
gicii, din aceste trei perspective nu s-a întreprins încă, dar 
există destule indicaţii şi sugestii pe baza cărora poate fi 
schițată o astfel de istorie. 

În privinta logicismului, care constituie fundamentul 
teoretic al neopozitivismului, se face adesea legătura între 
paradoxele logiciste (descoperite de Russell) şi paradoxele 
eleate (aporiile lui Zenon). Apoi se consideră că legătura 
dintre doctrina lui Leibniz şi logicismul modern a fost ză- 
dărnicită doar de un accident istoric (necunoașterea manu- 
scriselor lui Leibniz). S-a făcut de asemenea o legătură di- 
rectă între Russell și Hume. 


O legătură fără echivoc s-a făcut între formalism și fi- 
losofia lui Platon, formaliştii numindu-se și fiind numiţi 
„platonicieni“, şi aceasta nu la modul: figurat. Formaliștii, ca 
și Platon, vorbesc de entități ideale, care ar exista în sine 
și al căror statut existenţial ar fi garantat de simpla lor de- 
finiție corectă necontradictorie. Este evident de asemenea 
caracterul lormalist al doctrinei lui Spinoza, şi, mai mult de- 
cît oricare, al filosofiei lui Hegel, care nu este altceva decit 
o teorie a dezvoltării Ideii. 

În fine, o istorie a filosofiei din perspectivă intuiţionistă 
(Aristotel, Descartes, Kant şi Brouwer) a fost schițată deja! 
şi admisă ca atare de intuiţioniștii contemporani, care 
se numesc ei înşişi și au fost numiţi „aristotelicieni“ și „kan- 
tieni“. 

S-a conchis că ar exista în istoria filosofiei cel puțin 
patru perioade de logicism, formalism și intuiţionism, între 
care există asemănări frapante: o perioadă antică, cu evi- 
dente trăsături ontologice, cea raţionalist-modernă, cu impli- 
cații metodologice, cea criticistă, evident gnoseologizantă şi 
cea actuală, în care primează logicul. 


Asemănările cele mai evidente sînt între perioada ariti- 
că şi cea actuală. Rezultatul spectaculos al ambelor a fost 
elaborarea cîte unei logici recunoscute unanim (cea aristo- 
telică şi cea simbolică) — rezultatul perioadei gnoseologi- 
zante a fost logica lui Hegel, care nu este însă unanim recu- 
noscută, iar al celei metodologice ar fi trebuit să fie logica 
combinatorie a lui Leibniz. Perioada antică a fost analizată 
nu numai din perspectivă intuiţionistă, ci şi logicistă şi for- 
malistăi5. Pe baza unei asemenea analize poate fi înțeleasă 
semnificaţia universală a filosofiei lui Platon, ca variantă 
a formalismului și idealismului în genere, dar și semnifica- 
ţia ei particulară, logică, indiferent dacă Platon avea elaborată 
sau nu, sub formă de sistem teoretic, o astfel de ştiinţă. 


14 V. Al. Surdu, Neointuiţionismul, Buc., 1977, pp. 21—97. 
5 V. Al. Surdu, Probleme logiciste, formaliste și intuiţioniste 
în filosofia greacă, în „Probleme de logică“, Buc., 1973, 


INTRODUCERE LA DIALOGURILE LOGICE 13 





Logicismul eleat, ca și cel contemporan, a fost precedat 
de o tendință pronunțată de matematism. Este vorba de ma- 
fematismul pitagoreic în antichitate și de cantorism 'în epo- 
ca actuală. Specifică matematismului antic este teza după 
care principiile matematice ar fi principiile lucrurilor (tas 
archas ton onton), mai precis ale tuturor (panton) lucrurilor!6. 
Există şi alte formulări care exprimă în fond aceeași ten- 
dință: elementele (stoicheia) numerelor sînt elementele tutu- 
ror lucrurilor; lucrurile sînt alcătuite din numere; lucrurile 
sînt imitații ale numerelor. 

Fără să intrăm în amănunte, trebuie reţinută teza pi- 
tagoreică, după care fundamental este numărul unu (to hen), 
din care provin toate numerele. 

Pitagoreismul a avut o evidentă influență asupra filo- 
sofilor din Elea, numiți uneori chiar „bărbaţi pitagoreici“ 
(andres pythagoreioi). Teza lui Xenophanes, totul este unu 
(hen einai to pan) e de provenienţă pitagoreică. Dar totul 
lui: Xenophanes, identificat cu unul, era considerat în același 
timp gîndire şi rațiune (noun kai phronesin)i!. Această iden- 
tificare a totului cu gîndirea este primul semn al Zogicismului. 
Influenţa matematistă rezidă în reducerea totului (logic) la 
unul (matematic), cu respectarea legii de fier a logicului, prin- 
cipiul identităţii: totul este veșnic la fel (to pan aei homo- 
ion)!$. 

în etapa actuală, lui Xenophanes îi corespunde pe linie 
logicistă doctrina lui G. Boole — tendinţa de reducere a lo- 
gicii la matematici (mai precis la algebră). 

Dar în Şcoala eleată a existat şi un reprezentant al 
tendinței logiciste ulterioare, A la Frege, de reducere inversă, 
a matematicului la logic. Este vorba de Parmenide. După 
relatarea expresă a lui Aristotel, acesta ar fi conceput unul 
conform rațiunii (tou kata ton logon henos aptesthai)!!. 'Teza 
extremist-logicistă a lui Parmenide s-a păstrat în enunţul 
după care este același lucru a gîndi și a fi (to auto noein 
estin te kai einai)9, Dar, în felul acesta, nu numai totul și 
unul sînt şi gîndire, ci și ființa (to on sau to eon), Opoziţiei 
fundamentale, care la Xenophanes avea forma „totul și ni- 
mic“ (to pan kai to meden), cu excluderea nimicului, îi co- 
respunde la Parmenide opoziţia dintre ființă şi neființă (to 
eon kai me eon), cu excluderea neființei. 


Fiinţa însă, identică cu gîndirea, cu totul şi unul, de- 
vine la Parmenide ființă sau existenţă absolută;. fiinţa (to 
on) care exclude nu numai nefiinţa (to me on), ci şi fiin- 


16 Cf. Aristoteles, Metaph., A, 5. 986 a, 2. 
11 Diogenes Laertios, De cl. philos. vitis, IX, 19. 


19 Diels—Kranz, Die Fragmente der Vorsokratiker, IL, Bd, 
Xenophanes, A, 32. 


19 Aristoteles, Metaph., A, 5, 986 b, 18-19. 
2 Diels—Kranz, op. cit., Parmenides, B, 3; 

ele, lucrurile care au ființă (ta onta). Este exclusă astfel 
multiplicitatea şi mișcarea. 

Parmenide este primul logicist-extremist, care încearcă 
un fel de „construcţie logică a lumii“ (ce aminteşte de lu- 
crarea logicistului modern R. Carnap, Der logische Aufbau 
der Welt). Această construcţie, spunea Aristotel, ar avea sens 
numai din perspectivă logică (epi ton logon), dar potrivit 
lucrurilor (epi de ton pragmaton), a crede așa ceva ar fi 
aproape o- nebunie2?l. 

Zenon din Elea a dovedit, cu ajutorul  așa-numitelor 
paradoze sau aporii, că nu numai construcţia logică a lumii 
pare o nebunie din perspectiva lucrurilor (epi ton pragmaton,, 
dar și lumea lucrurilor în diversitate și mișcare pare o „ne- 
bunie“, o absurditate (contradicţie nerezolvabilă) dacă este 
prezentată conform logicii sau raţiunii (kata ton logon). Este 
vorba de ceva asemănător cu paradoxele descoperite de Rus- 
sell în teoria mulțimilor, care nu era altceva decît o teorie 
logică a mulțimilor de lucruri, o prezentare logică (kata ton 
logon) a acestora, care, așa cum observase şi Henri Poincare, 
nu putea să ducă decît la paradoxe. 

Paradoxele eleate constău în opunerea, faţă de tezele 
eleate referitoare la multiplicitate și mișcare, a unor teze 
contrare. Tezei că nu există multiplicitate îi era opusă teza 
că lucrurile sînt multiple; tezei că nu există mişcare, teza că 
lucrurile se mișcă. Este evident că ultimele teze sînt cele 
care par indiscutabile, iar primele par inadmisibile. Se zice 
că Diogenes cinicul, adversar al lui Parmenide, cînd i s-a 
prezentat un argument contra mișcării, n-a spus nimic, ci 
s-a ridicat pur și simplu și a umblat, crezînd că dovedește 
prin actul său și prin evidenţa simțurilor că mişcarea există 
în realitate?2, 

Problema însă nu era aceasta, iar argumentul contra 
mișcării (argumentarea kata ton logon) rămînea neatins in- 
diferent de evidența senzorială a mișcării (de dovada prin 
simţuri, kata ten aisthesin). 

În antichitate, spre deosebire de epoca modernă, a mai 
existat » situație paradoxală, înversă celei logiciste. Aşa cum 
este posibilă interpretarea totului conform rațiunii, este po- 
sibilă şi interpretarea lui, deci şi a fiinţei în genere și a un- 
ului, conform lucrurilor (epi ton pragmaton). Or, lucrurile 
fiind în permanentă transformare şi mişcare, urmează că 
totul curge (panta rhei), cum spunea Heraclit. Transpunerea 
pe planul gîndirii a acestei teze duce la identificarea ade- 
vărului cu falsul, a afirmației cu negația. Este vorba de ori- 
entarea filosofică numită sofistică. 

Fără să intrăm în amănunte, rezumăm dubla situaţie 
paradoxală (aporetică și sofistică), de identificare a existen- 
ței şi a gîndirii, astfel: concepută conform gîndirii, a iden- 
tității abstracte, a ființei absolute şi a unului care este 
totul, existența senzorială devenea iluzorie, în ciuda dovezi- 
lor incontestabile ale simțurilor; pe de altă parte, giîndirea 


21 Aristoteles, De Gen, et Corrup., A. 8, 325 a, 17—19. 
22 Cf. Sextus Empiricus, Pyrrh. Hyp., III, 66. 

concepută conform simţurilor, a existenţei sensibile a lucru- 
rilor, devenea ca și aceasta lipsită de orice fermitate. Astfel 
spus, logicismul eleat implica imposibilitatea unei șțiințe a 
naturii și a societăţii, iar sofistica imposibilitatea unei ştiin- 
ţe a gîndirii. 

În epoca modernă, era vorba în principal de cele două 
tendinţe de reducere fie a știinţificului în genere la logic 
(căci logicismul s-a manifestat şi față de alte științe în 
afară de matematici), fie a logicului la ştiinţific. Astlel au 
apărut nu numai logici ale matematicii, ci și ale fizicii, ale 
mecanicii cuantice, ale viului etc., după cum apăruseră şi 
algebre ale logicii, geometrii şi chiar fizici ale logicii2. Ca şi 
în antichitate, paradoxele au apărut în legătură cu aspectul 
logicist al acestor identificări. Metodologic, atît pentru sal- 
varea logicii, cit şi pentru rezolvarea „crizelor“ din ştiinţe 
era necesară, în primul rînd, separarea domeniilor identi- 
ficate, separarea logicii de științe şi a științelor de logică şi 
încercarea de a le concepe pe fiecare în conformitate cu 
specificul lor. Acestei tendinţe din dezvoltarea gîndirii teo- 
zetice contemporane îi corespunde formalismul. 

Cu aplicație la matematici, domeniu în care formalismul 
a ajuns la o poziţie clară de tip platonic, se constată se- 
pararea matematicii în două domenii: unul care cuprinde 
entități matematice finite, perceptibile intuitiv şi care nu au 
mevoie de nici o justificare logică, şi altul care cuprinde 
entităţi ideale, infinităţi actuale (care au dat naștere para- 
doxelor), care nu pot fi justificate decît cu mijloace logice, 
independente de orice percepţie senzorială. Spre deosebire de 
primele, care nu necesită nici o explicaţie (numerele natu- 
rale) și care nici nu produc dificultăţi, ultimele sînt consi- 
derate fie ca produse ale unei minţi divine, ca existînd în- 
tr-o lume ideală, fie ca produse pure ale minţii umane! 
Mijlocul prin care poate fi pusă în evidență existența aces- 
tora este definirea lor corectă, iar modul în care acestea 
pot fi utilizate este acela al raționamentelor lipsite de con- 
tradicţii. Altfel spus, o teorie matematică este acceptabilă 
dacă entităţile la care se referă sint corect definite iar raţio- 
namentele care se fac asupra lor sînt lipsite de contradicții. 
În felul acesta, orice teorie poate fi redusă la o schemă for- 
mală, la un sistem formal (uneori axiomatic) necontradicto- 
riu. Un astfel de sistem poate fi elaborat şi pentru teoria 
mulțimilor. Definind corect mulțimile şi aplicînd doar ra- 
ţionamente necontradictorii nu se mai ajunge'la paradoxe. 
În rest, matematica elementară poate fi practicată neformal. 

Deși reprezintă o tendinţă necesară atit în dezvoltarea 
logicii simbolice (elaborarea sistemelor logice independente 
de orice elemente neformale), cît şi în dezvoltarea ştiinţelor 
(eliberate de canoanele logicii formale, însușindu-și treptat 
modul de gîndire dialectic), formalismul reprezintă doar o 
fază tranzitorie, care, absolutizată, poate să aducă daune se- 
rioase, atit logicii, cît şi ştiinţelor particulare. Despărțirea 





23 Vezi în acest sens Stefan Odobleja, Introducere în 
Jogica rezonanţei, Craiova, 1984, p. 17. 

logicului de ştiinţific nu poate fi decît vremelnică. Prac- 
ticate corect, ele trebuie să se reîntilnească în efortul comun 
de progres al cunoaşterii. Tendinţa care proclamă această 
-„reîntilnire“ a fost numită întuiționism logic sau neointui- 
ționism. El recomandă practicarea matematicii și a oricărei 
ştiinţe în mod intuitiv, respectindu-i cu strictețe legităţile 
chiar dacă acestea încalcă principiile logicii formale, dar, în. 
acelaşi timp, recomandă și utilizarea corectă a logicii for- 
male, aplicabilă entităţilor care pot fi nu numai definite, 
ci şi construite sau percepute intuitiv, al căror comporta- 
ment poate fi nu numai demonstrat ca necontradictoriu, ci și 
dovedit ca efectiv. Intuiţioniștii au demonstrat cu exemple 
din matematici, că definiţia corectă nu înseamnă existenţă 
autentică, iar lipsa de contradicţie nu înseamnă eficienţă. 
Formalistic, pot fi construite sisteme, teorii coerente cărora 
nu le corespunde nimic în realitate. Pe de altă parte, ei re- 
comandă practicarea unei logici corespunzătoare domeniilor 
ştiinţifice la care este aplicată, renunţarea la canoanele ei ri- 
gide, la principii considerate absolute, cum ar fi principiul 
terțului exclus, al dublei negații şi chiar al noncontradicției. 
Ceea ce nu înseamnă, însă considerarea lor ca false. În re= 
zumat, intuiţioniştii critică existența separată a logicii de 
ştiinţe și invers, dar aceasta numai după ce separate fiind, 
ambele pot fi practicate corect. Reîntilnirea (intuitionistă) 
a logicii şi a ştiinţelor particulare nu are nimic comun cu 
„identificarea lor (logicistă). 

În măsura în care Aristotel este revendicat ca intuițio- 
nist (la el găsim toate tezele fundamentale ale intuiţioniști- 
lor: o teorie a intuiţiei, chiar matematice, a infinitului po- 
tenţial, a continuului etc.), el ar fi trebuit să întreprindă, ca 
şi intuiționiştii contemporani, o adevărată critică a formalis- 
mului. Şi Aristotel o întreprinde ca atare. Este vorba de 
critica aristotelică a formalismului platonic. 

Aristotel îi reproşează lui Platon în esență faptul că 
separă ideile de lucrurile sensibile, dar nu trebuie uitat că 
Aristotel întreprinde această critică după ce separaţia avu- 
sese deja loc. Or, aceasta înseamnă că Aristotel nu era un 
adversar al lui Platon, în. sensul că ar fi fost adeptul iden- 
tificărilor în stil logicist şi sofistic ale logicului cu existen-- 
tul senzorial. 

El constată faptul că Platon, ca discipol al lui Cratylos: 
şi adept al concepţiei lui Heraclit, potrivit cărora lucrurile 
sensibile se găsesc într-o curgere continuă, a rămas adeptul 
acestei concepţii, dar fără a cădea în greşeala lui Cratylos, 
considerînd că şi ideile și respectiv expresiile lor lingvis- 
tice s-ar găsi în aceeași situație (= sofistică). Pe de altă par- 
te, el consideră că definițiile la care ajunsese Socrate nu 
erau potrivite pentru lucrurile sensibile, din cauza perma= 
nentei lor schimbări, ci pentru ceea ce el numea „idei“, afir- 
mînd că lucrurile sensibile stau în afara acestora. Dar 
aceasta înseamnă recunoaşterea faptului că Platon nu mai 
impune lucrurilor sensibile principiile logicii (=  logicism) 
şi, ca atare, evită paradoxele eleate. 

Din această perspectivă, se poate considera că dacă n-ar 
fi existat formalismul platonic, el ar fi trebuit să fie inven-- 

tat! Oare Aristotel a inventat pur și simplu formalismul pla- 
tonic (cum i s-a reproșat adesea), numai de dragul de a-l 
combate, sau Platon însuși a fost formalist? 

În privinţa conceperii separate a ideilor de lucrurile sen- 
sibile, nu încape nici o îndoială că Platon a fost cel care a 
emis-o. Ea neapărînd nici la Socrate și nici la presocratici 
şi fiind combătută de Aristotel, este evident că nu le apar- 
ţinea nici acelora şi nici acestuia din urmă. În plus, există 
şi locuri în dialogurile sale, unde ideile apar în această pos- 
tură (eidos choris), Faptul că ideile au atributele logicului, 
atribute pe care le avea și fiinţa, unul și totul ale lui Par- 
menide (veşnicie, nemișcare, unitate absolută, puritate), şi, în 
primul rînd, identitate absolută, este de asemenea cunoscut. 
Aristotel menţionează că la aceste idei, care reprezintă esen- 
ţa lucrurilor sensibile (ce este, ti esti fiecare lucru sensibi.), 
se ajunge prin definiţie — procedeu formalist clasic de ob- 
ţinere a entităţilor ideale nu numai la formaliștii actuali, 
ci şi la Spinoza (a se vedea Etica) și la Hegel, care nu tra- 
tează despre definiție la capitolele referitoare la concept şi 
judecată (la subiectivitate), ci la cele referitoare la Idee! 

Ceea ce nu menţionează însă Aristotel, este tocmai as- 
pectul constructiv-formalist al platonismului, pe care Hegel, 
tot în capitolele amintite, îl rezumă prin diviziune şi teo- 
remă, respectiv sistemul demonstrativ sau axiomatic (care 
apare și la Spinoza), care constituie germenul sistemului for- 
malist logico-matematic. Faptul că Platon utiliza diviziunea 
ne este cunoscut şi de la Aristotel%, iar dialogurile sale con- 
ţin numeroase scheme demonstrative, al căror mecanism îi 
era desigur cunoscut lui Platon, din moment ce Aristotel în- 
suși îl atribuie deja lui Socrate (mecanismul raţionamentelor 
inductive)?$. Dar aceasta înseamnă că Platon era mult mai 
formalist decît îl considera Aristotel. Într-adevăr, el nu nu- 
mai că a separat ideile de lucrurile sensibile și a considerat 
că acestea din urmă își datoresc existența doar faptului că 
participă la idei, dar, odată separate, ideile au .fost studiate 
în sine şi pentru sine, fără nici o referință la ceea ce nu este 
ideal sau formal, Platon a fixat regulile de formare și com- 
portare ale ideilor, ceea ce în limbajul actual înseamnă elabo- 
rarea unei doctrine formaliste a logicii. O doctrină care, ori- 
cum, presupune elaborarea prealabilă a unei logici. 

De ce n-a fost apreciată această logică? De ce a rămas 
pierdută în balastul dramatic al dialogurilor? Cauza o con- 
stituie, desigur, baza ei formalistă, care o face inoperantă, 
ineficientă în lumea lucrurilor sensibile, inaplicabilă. Faţă 
de aceasta, logica lui Aristotel, care în fond nu dispune, 
cum se va vedea în continuare, de prea multe în plus, a 
devenit instrumentul (Organon) ştiinţelor. Cu ajutorul «i, 
Aristotel a elaborat în principiu științe ca: fizica, politica, 
economia, etica, estetica, psihologia, ceea ce era imposibil de 
realizat din perspectivă platonică, pentru faptul simplu că 





24 Prm,, 129 d, 130 b, 130 d, 131 b; Sph., 253 d. 
2% Aristoteles, Anal. Pr., 1, 31. 
26 Aristoteles, Metaph,., XIII, 4,.1078 b, 28. 

logica era concepută separat de lumea lucrurilor sensibile. 

Cu toate acestea, Platon n-a fost numai formalist în ac- 
cepţia clasic-modernistă a termenului. El a fost formalist şi în 
accepţia hegeliană, respectiv idealistă a termenului. Acordînd 
prioritate Ideilor, el a încercat, ca şi Hegel, să construiască 
domenii ideale (statul ideal), în loc să cerceteze existenţa 
efectivă a acestora. Faptul nu se datorește atît separaţiei 
Ideilor de 'lucrurile sensibile, cît înversării raportului dintre 
acestea — nu existența lucrurilor sensibil determină ideile, 
ci invers. 

În iine, mai trebuie adăugat un lucru esenţial: Deşi ideea 
(idea) are desigur şi caracteristicile noţiunii în accepţie cla- 
sică, şi chiar apare adesea în postură. de formă (eidos) gene- 
rală, abstractă în raport cu lucrurile sensibile, sau chiar ca 
gen (genos) al acestora, ea este concepută şi ca fiind superi- 
oară genurilor (megista ton genon). Ideile în această accepţie, 
de genuri supreme, spre deosebire de categoriile lui Aristo- 
tel, care sînt legate de lucrurile sensibile, se raportează 
unele la altele, se combină (miâzis ton eidon), asemenea con- 
ceptelor hegeliene (fiinţă, neființă, devenire etc.), indepen- 
dent de modul în care se combină atît lucrurile sensibile, 
cît şi ideile în postura de genuri obișnuite (în cadrul pre- 
dicaţiei). Este vorba de ceea ce se numește domeniul specu- 
iutivului, căruia îi corespunde o logică aparte, diferită atit 
de cea aristotelică cît şi de cea simbolică modernistă. 

Deci, cîmpul logic, am putea spune, platonic este mai 
larg decît cel aristotelic, atît de larg încît constituie funda- 
lul întregii filosofii a lui Platon. Este canavaua pe 'care 
acesta ţese, în aparenţă, la întîmplare ici-colo cîte o linie ne- 
terminată, încercînd, cu riscul de a rămîne neînțeles, să 
schițeze conturul întregului, dar și punctele mai importante 
pe care să le umbrească apoi, spre a da imaginii brodate apa- 
renţa de mişcare şi viaţă. ba început o face în linişte, dega- 
jat, tăifăsuind cu personajele sale fictive, ca apoi, treptat, 
ca în Legile să pună doar de formă cite o întrebare pentru 
răspunsuri tot mai ample. Oricum, chiar dacă va fi fost în 
cele din urmă stînjenit de stilul dialogsat, Platon nu-l va 
abandona, după cum nu va renunţa nici la metoda ilustrată 
prin dialog, la dialectică, prin care trebuie înțeleasă, în ulti- 
mă instanţă, întreaga logică platonică în acțiune. Din această 
cauză, este imposibilă înţelegerea logicii lui Platon fără o 
referință la cadrul integral al filosofiei sale, pentru simplul 
motiv că, în fond, orice dialog platonic este o formă de apli- 
care a logicii. Dar, înaintea oricărei consideraţii asupra sis- 
temului filosofic al lui Platon, sînt necesare cîteva expli- 
caţii terminologice, fără de care nu pot fi evitate alte cîteva 
grave neînțelegeri în legătură cu filosofia lui Platon. 


2. PROBLEME TERMINOLOGICE 


„Mlinile grosolane“, despre care spune Hegel că au atins 
filosofia lui Platon, nu sînt doar „mîinile“ contemporanilor 
lui Hegel, sau ale celor din zilele noastre, iar istoria acestei 

„pîngăriri“ începe chiar din antichitate?7. Dacă în legătură 
cu interpretarea lui Aristotel, mai ales cea de la începu- 
tul capitolului 6 din prima carte a Metafizicii, se poata spune 
că este o expunere critică corectă a formalismului platonic, 
toate consideraţiile sale ulterioare, referitoare la interpre- 
tarea ideilor și a numerelor ideale (mai ales în capitolul 9, 
cartea I, capitolele 4—9 din cartea a XIII-a și capitolele 
2—6 din cartea a XIV-a) nu mai au corespondențe în dia- 
logurile lui Platon. Nu se poate considera totuşi că Aris- 
totel nu l-ar fi înţeles pe Platon sau că l-ar fi interpretat 
greşit, căci Aristotel vorbeşte adesea explicit nu despre con- 
cepțiile lui Platon, ci despre consecințele admiterii lor, des- 
pre ceea ce ar rezulta dacă se admite teoria platonică a idei- 
lor, pe de o parte, şi, pe de alta, despre concepțiile plato- 
nicienilor din vremea sa — concepţii pe care nu le cunoaş- 
tem decît din aceste relatări. 

În altă ordine de idei, dacă filosofia aristotelică s-a năs- 
cut din „neînţelegerea“ filosofiei lui Platon, atunci este o 
adevărată fericire faptul că nu l-a înţeles! De fapt, în cali- 
tate de „intuiţionist“ antic, de „criticist“, el a combătut for- 
malismul platogic sub toate aspectele sale. Ceea ce se poate 
conchide este că, încă de pe vremea lui, au existat inter- 
pretări grosiere ale platonismului, pe care Aristotel le critică. 
Şi bine face că le critică! După cum şi Platon a făcut bine 
cînd i-a criticat pe logiciștii eleaţi şi pe sofiștii de orice 
speţă, indiferent dacă i-a înţeles sau dacă a scris despre ei 
doar „simple pagini întristătoare“. Căci aceasta este legea 
dură a progresului. 

Problema este însă alta, iar interpretările necorespunză- 
toare ale filosofiei lui Platon nu se datoresc numai lipsei de 
înţelegere sau caracterului lort grosier. Există interpretări 
greşite, datorate unor concepţii curente, unor viziuni moder- 
ne, care par la prima vedere ireproşabile. Este vorba, în pri- 
mul rînd, chiar de concepţia lui Hegel despre dialectică. 

a) Dialectică, antitetică şi speculativ la Platon. Despăr- 
ţirea sau separarea gîndirii de lucrurile sensibile, întreprinsă 
de Platon, a avut un dublu rol pozitiv: de a elibera dome- 
niul lucrurilor sensibile de conceperea lui necorespunzătoare 
(ogicistă) numai pe baza gîndirii (kata ton logon), deci în 
unitate, nemişcare etc. cît şi de a elibera gîndirea de con- 
ceperea ei necorespunzătoare (sofistică) conform cu desfășu- 
rarea lucrurilor sensibile (kata ton pragmaton), în perma- 
nentă schimbare, identificare a contrariilor etc. După con- 
ceperea separării, Platon va rămîne, cum remarcase şi Aris- 
totel, pe poziţia lui Heraclit în privinţa lucrurilor sensibile, 
considerînd, ca şi acesta, că ele sînt într-o permanentă trans- 
formare, iar în privința gîndirii (a ideilor, formelor şi genu- 


21 în Cuvînt prevenitor la volumul V al traducerilor din 
Opere ale lui Platon, C. Noica numește capitolul 9 din Me- 
tafizica lui Aristotel „una din cele mai întristătoare pagini 
din istoria filosofiei“, pe motivul interpretării grosiere a fi- 
losofiei lui Platon — interpretare care dăinuie încă pînă în 
zilele noastre. 

rilor), pe poziția lui Parmenide, considerînd, în maniera aces- 
tuia, că ideile sînt identice cu sine, veşnice etc. 

Ce-i drept, în privinţa gîndirii, Platon s-a îndepărtat 
serios de Parmenide. Acesta din urmă identifica gîndirea cu 
fiinţa, pe care o considera unică. Or, Platon admite ființa 
ca idee, dar nu ca fiind unica îdee. Deci, dintr-o dată, este 
admisă multiplicitatea. Este admisă de asemenea combinaţia 
formelor, participarea unora la altele şi predicaţia (enunţa- 
rea unora despre altele). Este admisă, într-o anumită accep- 
ţie, chiar și neființa. Altfel spus, este admisă pe planul gîn- 
dirii  contrarietatea, pozitivul şi negativul, şi contradicţia: 
afirmaţia şi negația, adevărul şi falsul. Toate acestea nu mai 
sînt pe linia logicismului eleat. Ceea ce nu admite însă Platon 
este trecerea unei idei în contrariul acesteia şi susținerea în 
acelaşi timp a două propoziţii contradictorii. Metoda (me- 
thodos) sau ştiinţa (episteme) opusă sofisticii, de a distinge 
între contrarii şi de a despărţi adevărul de fals, prin analiză 
şi sinteză, este ceea ce Platon numeşte dialectică. 

Zenon era considerat de către Aristotel „inventatorul dia- 
lecticii“ (heuretes tes dialektikes) pentru faptul că opunînd 
teze contradictorii (de exemplu că „lucrurile se mişcă“ și 
„lucrurile nu se mişcă“), decidea, prin infirmarea uneia, ade- 
vărul celeilalte. 


Termenul de dialectică (dialektike) provine din dialego 
şi înseamnă originar arta de a discuta, Din același cuvînt pro- 
vine şi dialogul (dialogos). Faptul că Platon își expune filo- 
sofia în dialoguri dovedeşte că el era şi adeptul sensului mai 
vechi (socratic) al dialecticii, menționat de Diogenes Laer- 
tios, ca „arta de a vorbi, prin care combatem sau susţinem o 
teză cu ajutorul întrebărilor și răspunsurilor celor care dis- 
cută“. La care trebuie adăugat că răspunsurile sînt de re- 
gulă reductibile la „da“ sau „nu“, respectiv la afirmarea sau 
infirmarea unor propoziţii. 

Dialectica nu are nici un sens fără contradicţie (antilo- 
gia, antiphasis), fără opunerea dicţiilor. Aristotel numeşte 
premise dialectice (dialektilcai protaseis), premisele  discuta- 
bile, al căror adevăr poate fi pus la îndoială, premise ale 
căror dicţii opuse ar putea fi adevărate. 

Există şi un sens rău al dialecticii, cel eristic sau me- 
garic, legat şi acesta de vehicularea contradicţiei, mai precis 
de infirmarea oricărei” teze prin consecințele contradictorii 
care pot decurge din ea. 


În orice caz, nimeni n-ar fi acceptat că pot exista con- 
tra-dicţii şi deci dia-lectică în afara logicului, respectiv în 
afara expresiilor lingvistice ale acestuia. Din această cauză 
Heraclit, de exemplu, care vorbeşte despre natura (he physis) 
care tinde către contrarii (ton enantion) şi care realizează con- 
cordanța (symphonia) sau reunirea (homonoia) prin împreu- 
narea contrariilor (dia ton enantion synepsen)8 nu era con- 
siderat dialectician: În primul rînd, pentru faptul că nu vor- 
bea despre gîndire sau limbaj, ci despre natură, și, în al doi- 





% Diels—Kranz, Die Vorsokratiker, 1. Bd., Heraclit, B, 10. 

lea rînd, fiindcă nu vorbea despre contradicții, ci despre 
opoziții. 

Termenul de „opoziţie“ (antithesis) sugerează, în „analo- 
gie cu cel de „dialectică“ (= ştiinţa contradicţiei) o ştiinţă 
sau teorie a opoziţiei, o antitetică. Contrariile (enantia) din 
natură, din lumea lucrurilor sensibile, cum erau și la pita- 
goreici, de exemplu, perechea—neperechea,  dreapta—stînga, 
lumină—întuneric, şi la alţi presocratici: uscatul—umedul, pli- 
nul—golul etc. se opun, se contra-pun, nu se contra-zic. Din 
această cauză, nici Heraclit, nici Pitagora, nici vreun alt pre- 
socratic, în afară de Zenon, nu poate fi numit dialectician28. 

Primul filosof care l-a numit pe Heraclit dialectician a 
fost Hegel. Ce-i drept, el îl consideră și pe Zenon dialecti- 
cian% și vorbeşte de două tipuri de dialectică: una subiec- 
tivă (a lui Zenon) şi alta obiectivă (a lui Heraclit)”. Această 
împărțire este însă inadmisibilă. Dacă se acceptă că există o 
„dialectică obiectivă“, atunci trebuie admis că în domeniul 
lucrurilor sensibile există contra-dicții (ceea ce poate fi 
conceput numai în spiritul idealismului obiectiv al lui He- 
gel, după care natura este o formă de manifestare a ideii). 
În plus, admiţind acest lucru, trebuie admis și faptul că în 
„dialectica subiectivă“ (ă la Zenon) domneşte principiul iden- 
tității absolute și al noncontradicţiei, iar în „dialectica obiec- 
tivă* (ă la Heraclit) tocmai încălcarea acestora. Hegel însuși 
este nevoit să admită că „în acest mod de raționare (ă la Ze- 
non-n.n. A1.S.) avem o dialectică pe care o putem numi rațio- 
nare metafizică. La baza ei se află principiul identităţii ... “32. 

Dar Hegei înţelegea prin dialectica autentică tocmai ,în- 
călcarea identității şi noncontradicției, dedublarea unului şi 
uniiatea contrariilor, accepţie care s-a încetățenit, indiferent 
dacă este vorba de domeniul gîndirii (dialectică subiectivă în 
genere, nu ă la Zenon) sau al naturii şi societății (dialectică 
obiectivă). Conform acestei' accepţii se ajunge însă la situația 
paradoxală în care dia-lectica propriu-zisă este considerată 
nedialectică! Această situație apare în cazul interpretării lui 
Platon, care vorbește el însuşi despre dialectică, dar nu în 
sensul acesta. Din această cauză, cel puţin în acest context, 
nu poate fi utilizată terminologia curentă, nu numai pentru 
faptul că nu este corectă, ci şi pentru faptul că dă naștere 
la dificultăţi inutile. 

Cu alte cuvinte, în măsura în care Platon este adeptul 
lui Heraclit şi vorbește despre opoziţiile contrariilor din ca- 
drul lucrurilor sensibile, el face antitetică; în măsura în care 
tratează despre contradicţiile dintre adevăr şi fals, cu evi- 
tarea falsului, face dialectică, aşa cum afirmă el însuși. 

Dar Hegel remarcă, pe bună dreptate, că la Platon, în 
afară de ceea ce noi numim antitetică şi dialectică propriu- 


2 Cf. P. Janet, Etudes sur la dialectique dans Platon et 
dans Hegel, Paris, 1861, pp. 41—49. 

3 Cf. G. W. F. Hegel, „Prelegeri de istorie a filosofiei, 
vol. 1, Buc., 1973, p. 240. 

ar Ibidem, p. 260. 

32 [bidem, p. 243. 

zisă mai este un domeniu (cel mai important pentru He- 
gel) şi anume acela al ideilor pure (el le spune „gînduri 
pure“) considerate în sine și pentru sine însele33. Acesta 
este un domeniu al logicii pure, şi, totodată, domeniul dia- 
lecticii propriu-zise. De ce? Datorită faptului că aceste „idei 
pure“ (de fapt genurile supreme) raportate la ele însele, (ra- 
portare nepropoziţională) încalcă legea identității. Pentru a 
distinge această dialectică de cea obiectivă (antitetică) şi 
de cea subiectivă (antisofistică), Hegel o numeşte dialectică 
speculativă. Faptul este demn de reţinut, căci această dia- 
lectică speculativă începe odată cu Platon. Hegel observă 
că dialectica speculativă n-a fost luată în seamă de exegeţii 
lui Platon, cu toate că acesta este lucrul cel mai important 
din filosofia lui. Trebuie spus însă că același lucru este 
la fel de important şi pentru filosofia lui Hegel. Este vorba de 
speculativ (das Spekulative) al cărui specific îl consțituie uni- 
tatea contrariilor (die Einheit des Entgegengesetzten), dar 
nu a unor contrarii exterioare. Esenţială aici, ca şi la Platon, 
este raportarea la sine însuși (Beziehung auf sich selbst), 
găsirea contrariului în sine însuşi (sein Gegenteil an îhm selbst 
zu haben). Faptul că Hegel numeşte dialectică această 
„Bîndire speculativă“ (spekulative Denken), se datoreşte unui 
înțeles particular al contradicţiei (Widerspruch). Ceea .ce se 
are pe sine drept contrar sau ceea ce se raportează la sine 
ca propriul său contrar este considerat de Hegel ca fiind în 
contradicţie cu sine3. ” 


De data aceasta, atît la Platon cît şi la Hegel avem de-a 
face cu ceva asemănător: la Platon cu idei, la Hegel cu con- 
cepte (facem abstracţie pentru moment de faptul că la Heget 
este vorba în realitate de o singură idee, concept etc.). Or, 
atît ideile cît şi conceptele sînt exprimabile, deci ne găsim 
în sfera lecticului. Dar raportarea ideii sau conceptului la 
sine, deşi nu este antitetică, căci ideea nu se o-pune (con- 
tra-pune), nu este nici dialectică, întru cît se zice, dar nu se 
contra-zice, respectiv nu se afirmă și se neagă, nu se sus- 
ține ca adevărată şi falsă în același timp. Ea mai degrabă 
se des-zice de sine, se leapădă de sine, nu se mai recunoaşte, 
Cu alte cuvinte, nu se mai identifică cu sine. Ceea ce se 
încalcă aici este legea identităţii nu a noncontradicţiei. Or, 
în măsura în care dialectica este legată de contradicţie, gîn- 
direa speculativă nu este dialectică. 

Breviter: în cadrul filosofiei platonice, antiteticul presu- 
pune încălcarea legii identităţii şi a noncontradicţiei în do- 
meniul lucrurilor sensibile; dialecticul presupune respecta- 
rea legii identității și noncontradicţiei în cadrul gîndirii și 





33 Ibidem, pp. 507—508. 

s4 Ibidem, p. 506. , 

35 G. W. F. Hegel, Wissenschaft der Logik, IL. Teil, Leip- 
zig, 1932, p. 38; p. 142. _ 

3 A se vedea întregul capitol despre contradicție (îbidem, 
Il. Teil, p. 48 sq.). 

vorbirii; speculativul presupune încălcarea legii identităţii în 
domeniul genurilor supreme. : 

Nerespectarea acestei terminologii a dus în permanenţă 
la confuzii grave şi, fireşte, la o mulțime de interpretări 
divergente ale filosofiei lui Platon, dar, cum o repetă adesea 
Hegel, vinovatul nu este Platon. 

b) Existenţă, fiinţă, realitate, lume. Tot în legătură cu 
separația, proclamată de Platon între domeniul lucrurilor :sen- 
sibile și gîndire, interpreţii moderni, în special, vorbesc de 
lumi diferite: una a lucrurilor sensibile, lumea sensibilă (le 
monde sensible) sau chiar vizibilă (die sichtbare Welt) şi 
alta inteligibilă sau lumea ideilor. Dar în greacă nici nu 
există un termen care să corespundă perfect' conceptului ac- 
tual de lume. Cel mai apropiat care este adesea tradus prin 
„lume“ deşi înseamnă mai exact „univers“, este /osmos. Dar 
Platon (și nici vreun alt filosof) nu vorbeşte nicăieri de mai 
multe „cosmosuri“ și nici de vreunul al ideilor (kosmos ei- 
don). Însuși termenul ca atare, cu semnificaţia de univers, 
nu presupune pluralitate. Lucru pe care îl afirmă și Platon 
însuşi în Timaios (31 b): creatorul n-a făcut nici două nici o 
infinitate (oute dyo out'apeiros) de lumi, ci una singură 
(all'heis monogenes). Din acelaşi context reiese clar că aşa- 
zisa „lume ideală“ nu este o altă lume, ci modelul (paradeig- 
ma) acestei lumi unice, care este imaginea sau copia (eîlkon) 
ei (23 a, sq.). Afară de aceasta, lumea sau universul este 
ceva perceptibil, care se manifestă, se arată, care iese din 
sine și pentru care se potrivește termenul latin de existentă 
(es, ex + sisto), dar care nu are un corespondent grecesc 
pe măsură. În orice caz, ideile nu sînt perceptibile senzo- 
rial, sînt incolore, fără contur şi intangibile (achromatos ti 
kai aschematistos), cum se spune în Phaidros (247 c), şi ca 
atare nu pot alcătui o lume. În limbaj modern, ideile nu 
există, dar situaţia aceasta nu poate” fi exprimată în gre- 
cește. 


Pe de altă parte, Platon afirmă constant că ideile sînt, 
au ființă autentică (ontos on), pe cînd lucrurile sensibile 
nu sînt. Prin urmare, lucrurile sensibile există fără să fie, 
iar ideile sînt fără să existe. Dificultatea se datorește faptu- 
lui că a exista nu figurează în exprimările lui Platon, care 
se reduc la „lucrurile sensibile nu sînt, pe cînd ideile sînt“. 
Identificîind uneori verbul a fi (eimi) cu a exista, traducă- 
tarii şi interpreţii dau un sens cu totul contrar afirmațiilor 
lui Platon, care devin „lucrurile sensibile nu există”; „ideile 
există“. În plus, traducînd pe ontos prin real, în realitate sau 
realmente, exprimarea frecventă că: „lucrurile sensibile n-au 
niciodată fiinţă autentică“ (ontos oudepote on, Ti. 28 b), 
devine „lucrurile sensibile nu există niciodată în mod real“ 
(mexiste jamais "reellement)”, ci, dimpotrivă, ideile au exis- 
tență reală. 





2 Vezi traducerea franceză la Timaios și Phaidros din Pla- 
ton, Oeuvres completes, Paris, 1947, vol. X, p. 140 şi vol. IV, 
3, pp. 38—39. 

Dar uneori se merge şi mai departe și chiar termenul 
de ființă (on) este tradus prin realitate. Astfel, to ontos on 
devine, în loc 'de „ființă autentică“, realitate reală (realite 
reelle)8, Or, nici termenul de „realitate“ nu are echivalent 
grec. Dar, în felul acesta, textul platonic devine cu totul, alt- 
ceva decît în intenția autorului. 

Făcînd abstracţie de aceste interpretări, este evident că 
ideile nu pot alcătui o lume, că ele nu există şi nu sînt reale, 
ci pur și simplu sînt sau au fiinţă şi anume jiință autentică. 
În această accepţie, nu mai poate să apară întrebarea unge 
există ideile, şi respectiv cum există, căci locul și înfățișarea 
sînt atribute ale lucrurilor sensibile. Aceasta este cauza pen- 
tru care Platon nu tratează despre locul ideilor (topos eidon), 
cum o face de exemplu Aristotel, care consideră că locul idei- 
lor este în suflet (en te psyche)*, căci el identifică ideile cu 
gîndurile. 

Cu toate acestea, la Platon găsim texte, ce-i drept legate 
de mituri, deci cu valoare alegorică, în care se vorbeşte de un 
loc supraceresc (hyperouranios topos] care ar fi destinat sub- 
stanţei autentice (ousia ontos) sau ființei, (to on), din care 
fac parte: dreptatea în sine, înţelepciunea şi știința şi celelalte 
ființe autentice (onta ontos/ko. Ele ar fi văzute efectiv de către 
zei. Se mai vorbește de un „loc inteligibil“ (noetos topos) spre 
deosebire de unul sensibil, vizibil (aisthetos, horatos, topos). 
Traducătorii oscilează aici, numind locul (topos), cînd loc, cînd 
domeniu, cînd lume (Welt), spaţiu (Raum) şi chiar imperiu 
(Reich)il. Dar locul vizibilului e „jos“, în cavernă, iar al inte- 
ligibilului „sus“, respectiv în afara cavernei. Cele două repre- 
zentări n-au nimic comun decît faptul că sînt mitice. Se poate 
conchide însă că, oricum ar fi reprezentate, sensibilul şi inteli- 
gibilul trebuie separate. În plus, oricum ar fi separate, unul 
depinde de celălalt, şi anume sensibilul de inteligibil, lucrurile 
sensibile de idei (= formalism idealist). 

Determinaţiile ideilor însă, de a fi în sine, de a fi veş- 
nice, deci fără început şi sfîrşit, fără culoare, contur şi intan- 
gibile, le fac imposibil de localizat, imposibil de a alcătui o 
lume şi deci de a fi reale. Căci nu poate să fie ceva real fără 
a exista. 

Dar ce înseamnă atunci a fi, ființa autentică (ontos on) fără 
a exista și fără a fi real? Fiinţa semnifică ce estele (to ti estin) 
sau esența lucrurilor sensibile, despărțită, separată de acestea, 
concepută în sine și pentru sine. Dar nu într-o altă lume, nici 
în vreun alt loc (nici măcar în mintea omului), ci numai în 
sine însăși. Noi nu ne putem da seama de ființa autentică alt- 
fel decît contemplînd lucrurile sensibile, căutînd formele (spe- 
ciile) şi genurile lor, deci definindu-le. Pornim de la exis- 
tenţa lucrurilor sensibile către' fiinţa lor. Apoi ființa poate fi 
studiată în sine şi pentru sine. Dar nu ne putem opri aici, cum 





3% Vezi traducerea franceză la  Phaidros (loc. cit.) şi A. 
Weber, Histoire de la philosophie europeenne, Paris, 1886, p. 71. 

39 Aristoteles, De Anima, III, 4, 429 a, 25—30. 

40 Phdr., 247 c-e. 

41 P. Natorp, Platos Ideenlehre, Leipzig, 1902, p. 80. 

o fac zeii, mai ales că noi, oricum, avem 6 cunoaștere imper- 
fectă a fiinţei, ci, pe baza ei trebuie să ne întoarcem şi să 
transformăm existența sensibilă în existenţă reală, într-o exis- 
tenţă conformă cu cerinţele fiinţei. Acestea sînt coordonatele 
pe baza cărora ar putea fi schițată structura filosofiei plato- 
nice. 


3. LOGICA ÎN SISTEMUL FILOSOFIEI PLATONICE 


Fără să avem la dispoziţie expunerea sistematică a lui Pla- 
ton, putem concepe două modalităţi de expunere a filosofiei 
sale: una care urmează sau respectă cronologia dialogurilor și 
alta care face abstracţie de acest lucru. Ele trebuie să coincidă 
în esenţă. Prima este legată de pericolul acceptării așa-numitei 
„evoluţii“ a gîndirii lui Platon, a doua de pericolul absoluti- 
zării doar a unora dintre aspectele filosotiei sale, făcînd ab- 
stracție de altele, care, chiar dacă nu sînt în contradicţie cu 
primele (cum susțin interpreţii evoluţionişti) ar fi totuși di- 
ferite. Multe dintre dificultăţile ambelor alternative se rezolvă 
prin renunțarea la modul de expunere dialogat, la personaje, 
care, chiar dacă ar fi fost cu totul fictive, trebuiau să prezinte 
nuanțe de gîndire, şi, firește, renunţarea la mituri. Dar ce mai 
rămîne atunci din Plaion? O putem spune de pe acum, struc- 
tura unuia dintre cele mai complexe sisteme filosofice, din care 
s-au inspirat, fiecare în felul său, dar în mod substanțial, Aris- 
totel, Kant și Hegel. 

Au existat numeroase încercări de prezentare sistematică a 
filosofiei lui Platon. Toţi istoricii filosofiei au încercat, în fond, 
acest lucru, cu excepția celor care (ca P. Natorp) s-au mulțu- 
mit să comenteze dialogurile pe rînd, sau (ca W. Lutoslawski) 
să umhărească amintita lor „evoluţie“. Se observă însă, imediat, 
că fiecare a împărțit filosofia lui Platon în conformitate cu pro- 
priile sale concepţii filosofice sau cu cele curente. Primele în- 
cercări se reduc la simpla clasificare a. dialogurilor după dife- 
rite criterii. Diogenes Laertios menţionează cîteva clasificări 
antice, care le prevestesc pe cele moderne. Clasificarea dia- 
logurilor în teoretice şi practice, a primelor în fizice şi logice, 
a celorlalte în etice şi politice, denotă o sistematizare pe baza 
disciplinelor din filosofia greacă. Dar împărţirea nu este cores- 
punzătoare, pentru faptul că aceleași probleme sînt reluate în 
mai multe dialoguri încadrate însă în clase diferite. 

Sistematizările moderne nu mai ţin cont de clasificarea 
dialogurilor, ci le urmăresc oriunde apar. Hegel împarte filo- 
sofia lui Platon în: dialectică, filosofia. naturii şi filosofia spi- 
ritului, distingînd, cum am amintit deja, trei tipuri de dialec- 
tică: obiectivă, subiectivă şi speculativă. Eduard Zeller tra- 
tează despre: dialectică sau teoria ideilor, fizică, antropologie, 
etică, politică, religie şi artă. Platon poate fi desigur tratat și 
în feiul acesta, adăugînd, să zicem, şi o disciplină cum ar fi 
logica. Neajunsul acestor sistematizări îl constituie faptul că nu 
surprind legătura și intercondiţionarea acestor discipline. Din 
această cauză, ele nici nu apar într-o ordine anumită. P. Janet 
şi G. Seailles, de exemplu, față de Zeller, încep cu teoria cu- 

noaşterii, dialectica, teoria ideilor şi apoi trec la morală şi. 
politică. Cum se face totuşi că Platon începe cu morala şi ce 
semnificație are acest lucru pentru sistemul său? 

După relatarea lui Aristotel, Platon a aderat de timpuriu 
la doctrina lui Socrâte, consacrîndu-și ca şi acesta primele 
dialoguri, numite și „socratice“, problemelor morale, mai precis 
căutării unor definiţii pentru ceea ce numim astăzi „noţiuni“ 
morale. Faptul că începe cu morala este accidental din punct 
de vedere sistematic; putea să înceapă cu estetica sau cu fi- 
zica. Important este faptul că începe cu definiția, că aceasta 
are ca punct de plecare lucrurile individuale, sensibile. Varie- 
tatea dialogurilor de început nu face decît să evidenţieze diferi- 
tele operaţii prin care se poate ajunge la definiţie, la esenţa 
sau fiinţa (to ti estin) lucrurilor sensibile. Faptul că unele dia- 
loguri „socratice“ au ca obiectiv proslăvirea lui Socrate, com- 
baterea altor concepţii sau numai stimularea activităţii de cu- 
noaștere este desigur secundar. Nu are o importanţă deosebită 
nici faptul că o parte sau toate mijloacele operative puse în 
joc erau cunoscute şi înaintea lui Platon (fiind menţionate de 
Aristotel ca aparținînd lui Socrate). 

Dacă lucrurile s-ar fi oprit aici, atunci, într-o formă sau 
alta, sistemul platonic ar fi conţinut o teorie a definirii no- 
țiunilor, indispensabilă pentru faza de constituire a oricărei 
ştiinţe. O teorie a trecerii de la îndividual la general, de la 
fenomenal la esenţial; în alți termeni, de la existenţă la fiinţă, 
de la existenţa în devenire la ființă. 

Comentatorii sînt de acord, urmîndu-l pe Aristotel, că în 
această fază, a „socratismului“, deși folosește deja termenul de 
eidos = formă, idee, Platon nu operează încă separația şi deci 
nu tratează ideile în sine şi pentru sine, ci numai în raport cu 
lucrurile sensibile care le prilejuiesc apariţia. Cu toate acestea, 
spre deosebire de eleaţi, care identificau existenţa cu ființa = 
gîndire, Platon, chiar dacă nu le separă, le consideră dis= 
tincte. „Platon distinge inteligibilul de sensibil. Numai gîndi- 
rea are drept conţinut inteligibilul“42. i 

În spirit modern, ideile, din această fază, au fost interpre- 
tate drept calităţi sau proprietăţi generale și chiar ca noțiuni 
sau predicate generale“. Însuşi termenul de eidos, cu sem- 
nificaţii ca: formă exterioară, aspect, “figură, calitate comună 
(Gr9., 503 e; Men., 72 c; Euthphr.,, 6 d), îndreptățeşte aceste in- 
terpretări. Dar ele sînt făcute de pe poziţii ulterioare celei pla- 
tonice; Mai importantă este sublinierea contribuţiei lui Platon 
faţă de predecesorii săi, în speţă, faţă de eleaţi. Ideea, identi- 
ficată cu fiinţa şi gîndirea, preia determinațţiile fiinţei eleate, 
rezumabile la identitatea abstractă, dar deosebirea este con- 
siderabilă, căci la Platon sînt mai multe idei cu atributele 
fiinţei, nu una singură. 

Pînă în acest punct se poate considera că interpretarea 
structurală coincide cu cea evoluționistă. Ulterior intervine 


42 W. Viertel, Platos Lehre vom Begrilf, Bielefeld, 1978, 
p. 25. 

43 Cf. P. Natorp, Platos Ideenlehre, Leipzig, 1902, p. 2 și 
W. Viertel, op. ciît., pp. 55 şi 85. 

însă separaţia ideilor de lucrurile sensibile. Este momentul- 
cheie al interpretării filosofiei platonice, care poate fi rezumat 
în următoarea întrebare: separînd ideile de lucrurile sengibile, 
Platon renunţă, îşi infirmă concepţia din dialogurile „socrati- 
ce“ sau nu? 

În legătură cu definiția, care rămîne o problemă perma- 
nentă a filosofiei platonice, nu. încape nici o îndoială că Pla- 
ton ar fi renunţat la legile ei, sau la operaţiile prin care este 
efectuată. Nici rezultatele dezbaterilor etice nu vor fi  infir- 
mate vreodată. Ceea ce rămîne discutabil este „devenirea întru 
fiinţă“, ridicarea de la individual la general, de la existență 
în devenire la ființa stabilă, Dacă ideea este concepută se- 
parat de lucrurile individuale, atunci mai are vreun sens de- 
venirea întru idee, ridicarea de la individual la idee prin ope- 
rațiile minţii (comparaţie, clasificare, definiție)? 

Una dintre soluțiile cele mai atrăgătoare este cea hege- 
liană. Hegel consideră ridicarea de la particular la general 
drept dialectică subiectivă, drept mișcare a gîndului „necesară 
pentru conștiința reflexivă spre a face să iasă la iveală univer- 
salul, ceea ce e nemuritor, ceea ce este în sine şi pentru sine 
şi e neschimbător“â. Cu alte cuvinte, ideile pot rămîne în sine 
şi pentru sine, chiar dacă modul în care ajungem la ele, le fa- 
cem să iasă la iveală, le facem vădite, este cel de ridicare de 
la individual la general. Dar odată vădit generalul, ideea, el 
poate fi tratat în sine şi pentru sine, făcînd abstracţie de mo- 
dul în care s-a făcut vădit. Este vorba de dialectica urmă- 
toare, cea speculativă, care „are destinaţia să determine în el 
însuși generalul“. 

P. Natorp, pe de altă parte, indică locuri din dialogurile 
„socratice“ care dovedesc faptul că, în ciuda ridicării de la 
individual la generalul-idee, acesta era conceput deja în sine 
şi pentru sine (auto kath'hauto”)%5, iar acceptarea acestei „ridi- 
cări“ nu numai că nu împiedică ipoteza reamintirii (anamnesis), 
ci chiar o pune în evidenţăft. 

Dar aceasta înseamnă, din punct de vedere structural, că 
nu este vorba de o evoluţie, de o trecere a lui Platon de lao 
concepţie la alta, ci de la o problemă (aceea a evidenţierii idei- 
lor) la o altă problemă (aceea a tratării lor), respectiv de la o 
parte la alta a sistemului, fără nici o renunțare, infirmare etc. 

Teoria trecerii de la devenire la ființă este urmată de teo- 
ria fiinţei sau teoria ideilor în sine şi pentru sine. După P. 
Natorp, dialogul care marchează trecerea ar fi Phaidros, după 
Lutoslawski, Cratylos. Dar aici nu mai contează cronologia şi 
nici măcar dialogurile în întregime, ele fiind ilustrative doar 
pentru tezele evoluționiste. 

Ceea ce este important e precizarea domeniului. Aici inter- 
vin problemele terminologice semnalate încă din antichitate de 
către Diogenes Laertios. Este vorba, în primul rînd, de utili- 
zarea mai multor termeni cu aceeaşi semnificație şi, invers, 


îi G. W. F. Hegel, Prelegeri de istorie a filosofiei, vol. 1, 
p. 506. . 

45 P. Natorp, op. cit., p. 69. 

45 Ibidem, p. 30 sq. = 

a unui termen cu mai multe semnificații. Cel mai important 
este, firește, chiar termenul de idee care apare cu trei denu- 
miri: eîdos, genos, idea. Cea mai simplă soluţie este aceea de a 
le considera identice ca semnificaţie, cum se face de regulă. 
Dar cu aceasta nu am rezolvat problema. Încă din antichitate, 
Xenocrates (urmaşul lui Speusippus la conducerea Academiei) 
scria lucrări diferite: Despre idei (Peri ideon), Despre forme 
(Peri eidon) și Despre genuri și specii (Peri genon kai eidon)t?. 
S-ar putea să fie aici şi influență aristotelică, în conjugarea 
genos-eidon, care îndreptăţeşte traducerea prin gen- specie. Dar 
ce sens ar avea atunci o lucrare separată despre specii (peri 
eidon)? Evident că aici eidos.nu mai înseamnă specie, ci 
formă în genere, iar idea, din Peri ideon, trebuie să fie ceva 
diferit de celelalte, pentru a merita o lucrare aparte. 

În interpretările moderne, chiar dacă termenii eiîdos şi 
idea sînt socotiți ca avînd acelaşi înțeles, se consideră totuși 
că sînt utilizați ambii cu semnificaţii diferite în contexte di- 
ferite. Ar exista totuși utilizări specifice pentru fiecare. Evi- 
dentă este utilizarea lui eidos pentru noțiunile eticef8. S-a con- 
siderat de asemenea că între eidos şi genos ar exista deosebiri 
serioase, în ciuda faptului că sînt utilizate adesea cu același 
sens. Genul s-ar referi mai ales la mulțimea indivizilor, prin 
compararea cărora a fost obţinut, pe cînd forma sau tipul 
(eidos) s-ar referi la perfecțiunea posibilă a unui tip determi- 
nat49. Ceea ce sugerează 'o nuanţare a ideii (idea) după sferă 
(genos) şi după conţinut (eidos). Termenul de îdea se consideră 
că ar avea semnificaţie verbală, care sugerează o acţiune, spre 
deosebire de eidos şi genos%. S-a observat, de asemenea, că, 
deşi cele trei denumiri au în fond aceeași semnificaţie, ele- 
apar, de regulă, în funcție de context, dublate astfel: idea-eidos 
şi eidos-genos, dar nu idea-genosti. Comunitatea (koinonia), de 
exemplu, este numai a genurilor şi a formelor (ton genon, 
ton eidon) dar nu și a ideilor (ton ideon). Dar sînt şi cazuri în 
care o relaţie ca symploke (legătură) este numai a formelor (ton 
eidon). În genere idea este concepută independent de orice re- 
laţie cu altceva şi are, în cea mai mare măsură, caracterul fiin- 
ţei eleate. În schimb, eidos are şi semnificaţia noţională (ca în. 
“cazul noţiunilor etice), pe care idea n-o are niciodată. în 
acest sens, eidos se raportează la lucrurile individuale com- 
prehensiv. Dar se raportează și extensiv la un alt eidos mai 
cuprinzător care este genul. Am putea spune că idea este ter- 
menul care desemnează ideea în genere; eidos desemnează 
în același timp conţinutul și sfera ideii, iar genos desemnează 
sfera ideii. Din această cauză, ideea are legături semnificative 


41 Diogenes Laertios, op. cit., IV, 11—14. 

% Cf. B. Jowett and L. Campbell, Republic, Oxford, 1894, 
vol. II, pp. 294—305. 

49 Cf. P. Janet, op. cit., p. 249. 

so Cf. N. Hartmann, Platos Logik des Seins, Berlin, 1965, 
pp. 186—189. 

51 Ibidem,.. 

52 fd. des Places, Lezique de la langue philosophique et 
religieuse de Platon, Paris, 1970, p. 260. 

de conţinut cu forma (eidos), conţinutul putînd fi conceput 
separat, dar nu are legături semantice cu genul, care prin sferă 
presupune raportare. Forma, în schimb, are legături*cu „genul 
pe linie extensivă (diviziunea genurilor prin forme sau specii 
— diairesis ton genon kat eide, Sph., 264 c). 

Pentru a evita confundarea genului și a speciei în accep- 
ţie platonică cu genul și specia din logica lui Aristotel, se 
poate spune în primul caz „genul-formă“ şi „,specia-idee“. 

Aceste nuanțări pot apărea la prima vedere, faţă de ma- 
niera obișnuită în care sînt identificate, drept subtilităţi sco- 
lastice, dar fără ajutorul lor nu pot fi surprinse perspectivele 
logicii platonice, sau, cel mult, acceptind numai una dintre 
semnificaţiile enumerate, perspectivele sînt reduse şi ele la una 
singură. În plus, se aduc pe această cale argumente poziţiei 
evoluționiste, după care Platon și-ar fi schimbat concepţiile des- 
pre idee, trecînd de la o semnificaţie la alta. Structural se do- 
vedeşte însă că toate aceste semnificaţii sînt aspecte ale ideii, 
care se completează reciproc, indiferent de dialogul în care 
apar şi de perioada în care a fost scris dialogul. 


Mai trebuie menţionate aici şi genurile supreme (megista 
ton genon, Sph., 254 d) în număr de cinci, care sînt supraor- 
donate înr-un mod specific genurilor-forme și speciilor-idei. 
Cu acest adaos, avem lista completă a tipurilor de idei, de 
forme ale esenței sau ceestelui (to ti estin) în sine și pentru 
sine, independent (separat) de raportul său cu lucrurile sen- 
sibile. Este vorba de domeniul ființei autentice (ontos on) la 
nivelul căreia însă nu se poate rămîne. În termenii mitici ai 
lui Platon, numai zeilor le-ar fi hărăzită contemplarea veș- 
nică a ființei. Oamenii trebuie să se mulțumească cu mai 
puţin, eventual cu reamintirea contemplării ei într-o viaţă tre- 
cută. Dar, cum şi această reamintire este condiționată de exis- 
tența lucrurilor sensibile care o imită, orhului, ajuns la nivelul 
cunoașterii ideilor (filosofului), nu-i rămîne decît să-și 
reîntoarcă privirea către acestea, să încerce să le interpre- 
teze sau chiar să le orînduiască cît mai apropiat posibil de 
originalul ideal ale căror copii palide sînt. Este vorba de ceea 
ce va încerca Platon în legătură cu interpretarea naturii 
în genere şi a societății umane în special. Acestea sînt ulti- 
mele componente structurale pe baza cărora poate fi schiţat 
tabloul filosofiei platonice. Nu însă înainte de a ne referi 
și la fiinţa tabloului însuşi în totalitatea sa. 

Fiinţa aparţine fiecărui nivel al ideii, în sensul că orice 
idee reprezintă ființa a ceva. La nivelul însă al genurilor su- 
preme fiinţa (to on) apare drept una dintre acestea, deci di- 
ferită de celelalte patru. Prin modul în care se raportează una 
la .cealaltă se vede că toate participă sau se amestecă cu 
fiinţa. Dar Platon va vorbi şi despre un alt tip de fiinţă, care 
se referă la multiplicitatea speciilor-idei (ta polla eide) și nu 
numai la acestea, ci şi la totul (to pan). Prin „totul“ trebuie 
înţeles, de data aceasta, întregul tablou. Deci nu' numai ideile 
nemişcate, ci şi mişcarea, viaţa, sufletul, gîndirea (kinesis kai 
zoe kai psyche kai phronesis) care ar aparţine unei ființe totale 
(pantelos on, Sph., 248 c). Și aparţin acestei ființe nu ca idei 
(ideea de mișcare, de viață etc.), ci ca atare, căci această ființă 

însăși are viaţă şi gîndire, deci trăieşte şi gîndeşte. Dar aceasta 
înseamnă că fiinţa totală cuprinde întregul tablou al filo- 
sofiei platonice. Acesta ar putea fi redat astfel: 

Pentru ca această schemă să fie completă, ar trebui să 
mai conţină un element structural, și anume existența reală 
sau prezentarea lumii ca atare. Dacă putem da crezare Scrisorii 
a VII-a, Platon avea de gînd încă din tinereţe-să se ocupe de 
treburile obșteşti ale cetăţii (Ep., VII, 324 a), îl interesau 
probleme cum ar fi: conducerea statului şi instituirea dreptăţii, 
considerînd că în genere dreapta și adevărata filosofie trebuie 
să ajungă la stăpînirea politică (Ep., VII, 326 a). În acest sens 
a întreprins el călătoriile în Sicilia. „În chip tainic urzeam, 
spune Platon, într-un fel, surparea tiraniei“ (327 a). Mai pre- 
cis, cu aceste ocazii, voia să-și „împlinească gîndurile cu pri- 
vire la legi şi cîrmuiri“ (328 b—c). Nu este întîmplător faptul 
că în aceeaşi Scrisoare, Platon prezintă o schemă asemănătoare 
celei de mai sus (342 a—344 d), prin care ilustrează propria-i 
concepţie despre alcătuirea oricărei scrieri, fie despre legi, fie 
despre altceva, în alte planuri (344 c). Este vorba, în primul 
rînd, de ceva care există și trebuie cunoscut, (ceea ce ţine de 
elementul structural (1) din tablou), apoi de numele, definiția 
şi imaginea acestuia, care ţine de elementul (2), pe baza cărora 
se obține cunoaşterea obiectivului propus, care poate să ţină 
de (3) sau (4). Exemplul pe care. îl dă Platon (despre un 
cerc), ţine de elementul structural (3), dar se potriveşte la fel de 
bine şi pentru (4). Ceea ce se obține este cercul în sine sau cer- 
cul ideal, corespunzător statului ideal din (4). Dar, în ambele 
cazuri, (3) sau (4), rezultatul nu poate fi aplicat. Aceasta este 
principala cauză pentru care intenţiile lui Platon nu s-au 
realizat în călătoriile amintite. Situaţia se prezenta cu totul 
altfel decît şi-o imagina Platon. El, în fond, ar fi trebuit 
să fie foarte mulțumit că n-a găsit mai multă înţelegere pentru 

aplicarea „gîndurilor sale“. A fost astfel ferit de o infirmare 
totală. 

Tot Platon subliniază, în expunerea amintită, că elementul 
principal, efector al sistemului, îl constituie (2), căci nimie 
nu reușește mai bine să arate felul de a fi, cu privire la fie- 
care lucru, decît fiinţa lui (342 e). Aceasta înseamnă că în 
teoria fiinţei rezidă măreţia, dar și limitele filosofiei lui Pla- 
ton. Or, teoria fiinţei nu este altceva decit domeniul logicului 
pur, studiul ideilor în sine şi pentru sine însele. 


Măreţia filosofiei lui Platon constă în faptul că a reuşit 
să distingă fiinţa de existenţă, limitele în faptul că le-a se- 
parat. Căci separînd ființa de existenţă a prilejuit elaborarea 
unei teorii a ființei sau a unei logici care, dacă n-ar fi prac- 
ticat modalitatea expunerii dialogate, ne-ar fi fost oferită ca 
o disciplină, cum se va vedea în continuare, mult mai com- 
plexă decit logica aristotelică; dar, în același timp, a prilejuit 
elaborarea unei realități ideale, imposibil de conjugat cu exis- 
tenţa reală. Separaţiei inițiale dintre existenţă şi ființă îi 
corespunde în final lipsa de concordanţă a realităţii ideale cu 
existența reală. Ceea ce s-a făcut ulterior în filosofie, începînd 
cu Aristotel, a fost reducerea separaţiei platonice la distinc- 
ţia dintre existență și ființă, pe baza căreia a început elabo- 
rarea realităţii autentice, științifice (elaborarea ştiinţelor des- 
pre natură (3) şi despre societate (4), singura potrivită pentru 
transformarea existenței în existență reală. Dar toate acestea 
au necesitat timp. Abia în zilele noastre au devenit ştiinţele 
capabile să transforme efectiv existența naturală și socială, 
s-o facă pe măsura intenţiilor umane. Aceasta nu înseamnă 
însă că s-a renunţat total la realitatea ideală. Există și astăzi 
idealuri estetice, morale și politice, tendința spre perfecțiune, 
a' cărei înfăptuire nu este încă posibilă. 

Dar logica, în orice accepţie, nu se reduce la teoria fiin- 
ţei pure. Tendinţa formaliștilor contemporani de a elabora 
sisteme de semne independente de orice conținut şi de. orice 
interpretare se dovedește pe zi ce trece tot mai lipsită de inte- 
res. Sistemele formale trebuie totuşi să se refere la ceva exis- 
tent, care ridică probleme rezolvabile pe cale logică. Pe de 
altă parte, odată construit un sistem formal, el trebuie să poată 
fi aplicat într-un domeniu sau altul, să aibă o finalitate. Ast- 
fel, jocul cu forme goale, simpla lor combinare, fără nici o 
intenţionalitate, devine ceva, poate plăcut, dar în orice caz 
steril. Cu atît mai mult, în logica tradiţională, trebuie ținut 
cont de existența care a prilejuit logicul și de realitatea la 
care trebuie aplicată. 


Din cadrul tabloului prezentat, interesează deci, din pers- 
pectivă logică, în mod direct elementul structural (2), teoria 
fiinţei: Dar, fără să intereseze în mod direct existența (1) şi 
realitatea ideală, respectiv (3) şi (4), interesează trecerea de 
la (1) la (2) şi de la (2) la (3) și respectiv (4). Prima trecere 
ţine mai mult de gnoseologie sau teoria cunoașterii, dar are și 
zone de interferenţă cu logica. A doua trecere este cunoscută 
sub numele de metodologie, logică aplicată sau logica științe- 
lor. Neexistîind încă ştiinţele ca atare, la mu nu se poate 
vorbi de ultima. 

O problemă de principiu, care poate fi în favoarea sau 
delavoarea logicii lui Platon, o constituie rezolvarea corectă a 
raportului dintre teorie și aplicaţie. Se ştie că logica, ca şi gra- 
matica, se referă la activităţi care se desfăşoară oricum şi fără 
intermediul lor. Oamenii au gîndit și gîndesc fără să cunoască 
logica, după cum au și vorbit, şi majoritatea vorbesc încă, 
fără a cunoaşte gramatica. În acest sens, dacă întîlnim în dia- 
logurile lui Platon (sau în alte scrieri) contexte în care se ar- 
gumentează, se demonstrează sau se respinge ceva, cu toată 
rigurozitatea, nu putem conchide de aici că autorul cunoștea 
întreaga teorie a argumentării, demonstraţiei sau respingerii. 
Căci este posibil să gîndeşti corect şi fără să fii conștient de 
acest lucru. Dar, atunci cînd -autorul numeşte în mod expres 
o operaţie logică, pe care o întîlnim la fiecare pas în dialogu- 
rile lui Platon, cum ar fi definiţia, chiar dacă nu găsim nici 
un loc în care Platon să ne prezinte o teorie a definiţiei, 
căci nu acesta era scopul dialogurilor sale, .putem fi siguri 
că el cunoștea și teoria definiţiei. Același lucru se poate spune 
şi despre alte probleme logice, forme, operaţii etc. pe care le 
întîlnim frecvent, aplicate cu consecvență în acelaşi mod. 

Dar împărţirea logicii lui Platon în gnoseologie, logică pură 
şi metodologie. ar fi potrivită numai în cazul cînd admitem 
că el ar fi practicat o singură direcţie a logicii. Există însă, 
după cum a reieşit și din expunerea de pînă acum, trei di- 
recţii de interpretare a logicii lui Platon: una din perspec- 
tiva actuală a formalismului logico-matematic (sau a logicii 
simbolice), a doua din perspectiva logicii clasico-tradiţionale 
(de tip aristotelic) și a treia din -perspectiva logicii speculative 
(a lui Hegel). Or, fiecare din aceste „orizonturi logice“, cum. le 
spunea Athanase Joja, are propriile lui accepţii ale gnoseolo- 
giei şi metodologiei. În plus, o tratare sistematică a gnoseolo- 
giei lui Platon, pentru care dispunem de numeroase texte, 
ne-ar îndepărta prea mult de obiectivul acestei lucrări intro- 
ductive. În schimb, consideraţiile metodologice ale lui Platon, 
care se menţin mai mult la nivelul sfaturilor şi poveţelor, de- 
cit la enunțarea unor reguli sau prescripții certe, n-ar pre- 
zenta prea mult interes. Ne vom referi însă la probleme de 
logică aplicată, ca cele referitoare la aplicațiile raţionamente- 
lor în argumentări sau respingeri. 

__ Este firesc, avînd în vedere schema structurală acceptată 
şi implicaţiile ei, că pentru noi nu mai.are nici o importanţă 
în ce dialog al lui Platon apare cutare sau cutare problemă 
şi nici cînd a fost scris dialogul respectiv. Faptul că vom acorda 
mai multă importanţă dialogurilor numite logice se datorește 
împrejurării că, într-adevăr, aici sînt dezbătute multe proble- 
me de logică, dar nu numai aici. 

Pentru aprecierea logicii lui Platon, vom folosi criteriul 
comparaţiei acesteia în special cu nivelul predecesorilor săi, 
nu cu al urmașilor și, cu atît mai puţin, cu nivelul logicii 
contemporane. Din ultima perspectivă, reprezentanţii logicii 
matematice (ca: E. W. Beth, J. M. Bochenski, M. şi W. Kneale) 
nu găsesc la Platon, şi nici măcar la Aristotel, decît „rudimen- 
te“ ale sistemelor formaliste. Un reprezentant al logicii tradi- 
ționale ca C. Prantl nu vede în Platon decît un „pregătitor“ 
al lui Aristotel şi nimic mai mult. 





Socrate. Bust de marmură (Museo Nazionale, Neapoli) 





Pagină de titlu a ediţiei manuscrisului Codex Oxoniensis Clarkianus 39 
din anul 895, editat prin reproducere fotografică :la Leyda, 1898 





Platon. Portret prezumat (Horkham House, Anglia) 


e i pi Siege Bom tip ieeaptarică ge 
 borpăy 3 sunat oitra urm rapus titi i ii a been pe! i 
pepe LA oiopăirra p inte apa părere 2 paretertaa o ccf pas bora p | 
“ro efiapy-a cor” prea GE A 554 areugfear Sa A a um | lui neve our păi arsi 
0 eee bin a d lasi corb e pă 7Soscpco prarp atitea”. ; 
parut ala pitice retinei ap 4 
Îi A cetati e ZE 25 


ata ta m oorsiţă SE pata i i 


paie ir va ceru re Sta casă s ae SEI “an 








ele rit pălaeerian 





piece pp AEyanerie dt beri: tal pda farm ponienal 
| e petele per suita În 






n Coder Ozoniensis Clarlsianuş 


prima pagină a dialogului Parmenide, î 


"gg ee ai MuTu i | 





9 pm tr „hm be memomirgâne su: A fad are ro aam: Lmreyai tera, 
areal e pipi bani Prea a ai i : 
muie dr aipbpmre Sita ur Spoptvetalu 
top upteo are reapare ta ra i 3 pet Acu 
pata pane pa dcr”: scai at pri At a tie tre pair p Tia. E: 
ra ipac pe pa 
Doha; pati diopăpSpmApu'ee îpte, Poema i pati Mat tipri 6 team i 
rar î vtptier dei manei pultă baby ex pate în luna 3 ăpmag e 
povân dica: 1 bete act e Petppaârore Aia bet punata 5 p op, ii 
aripa” du e e Sarea, E 

























i mpaj 

ca d oby bcertipeiae da tor bi în tin per d 
crin reg de nivelare” îp Pimp: ci jieres fiei has 

ma pt arat pere”. înnfinp arta ra răveie: Sihatăgrână primea 
Pepin panera” Sites d bnr, Aloe pupa peburcă pipa: bnppabțap a i 
tsi d relua dttuvarg nf tu: piu, Gormphpmmpipenigate 
apa ial RA e e e mepneyibaprimie pute d e 
deo vioara : : pin ont baureieu ai loa pdigree a 
dep cel piei astea 







preia aa epurare 
pe: but “iu m ptr plita tra ei pam lal 7 
ol parle Bobi pat: 


Prima pagină a dialogului Theaitetos, în Code Oxoniensis Clarkianus 

































































n cu 


Apolo 





„> ra Il ed) Porne PIoȚurg + 








a 440—430 î.e.n.) 


Isprăvile lui Theseus, cupă attică (pe 1 





Opere ale lui Plalon după ediţia Stephanus. Bipontum (Zwei Brike), 
1781 i 


LA d crengi k i 
Seri Vp pre a 


du die a suzi 


Depr Dee Ceipeiee ia 
cp to iron d 


Ls ra. 
pomul, 


rea a A piei pă e dl ei 

aicea on cet, E pi 

ră ti tat ra he id re n Shaul d a 
stilata bila 





Prima pagină a dialogului Sofistul, în Codex Ozoniensis Clarkianus 






















ţa rula anoeieâea 
ele îi to gaga rotferareâpou ina îa 
sute aleg Extarea Abui trei apa, (sup Lea, 
“ 4 dă Sper pre beu: plai ia 
Sprite imoutpă q 

ob sapăp: Bpoueiu: i RA 

p ea Toppliy Sh postei r& Leca pati 

era, 
















€ pă6popbpoigăp 
a du hiucurra. Gard eâpâuug; 
Dior wopsu i popârrinrapeapi, 


tri bb ziratray Brepo 


i seu abație, ri 
UpBp6do: vrapăti i 


Prima pagină a dialogului Omul politic, în Codex Ozoniensis Clarkianus 


"TRODUCERE LA DIALOGLRILE LOG; CE 33 





Respectîind ordinea elementelor structurale ale filosofiei 
platonice, va trebui să începem cu prezentarea problemelor de 
logică simbolică, aceasta fiind prin excelenţă legată de, sfera 
lucrurilor individuale pe care le vizează direct. Vor fi pre- 
zentate -apoi problemele de logică clasico-tradiţională refe- 
ritoaro în special la ideile simple (la speciile-idei), la legătu- 
rile clintre acestea în context judicativ și silogistic, și la legă- 
turile dintre speciile-idei și genurile-forme. În fine, vom pre- 
venta problemele de logică speculativă, referitoare la rapor- 
turile dintre genurile supreme. Avînd în vedere caracterul in- 
troductiv al acestei lucrări, problemele vor fi doar prezentate, 
fără a intra în amănunte tehnice. 


4. PROBLEME DE LOGICĂ SIMBOLICĂ 


Logica simbolică s-a constituit la începutul secolului 
nostru. O istorie propriu-zisă a acesteia nu poate să meargă 
în trecut mai departe de secolul precedent. Leibniz nu face 
parte din istoria, ci din pre-istoria logicii simbolice, ca și 
Aristotel, și firește, Platon. Din această cauză, nu ne putem 
aștepta să găsim la acesta din urmă enunțuri de tip logico- 
matematic în limbaj simbolic — limbaj care pentru logica 
în discuţie este esenţial. Doar modul de înterpretare a proble- 
melor dezbătute de Platon va fi cel simbolic. - 

Urmărind linia trecerii de la existenţă la fiinţă, cum o 
rezumă Platon însuși în Scrisoarea 'a.. VII-a, primul pas gno- 
scologic îl constituie numele. Problema este deci aceea a rela- 
ției dintre lucrul individual şi nume. Ea are două aspecte 
care interesează din perspectiva logicii simbolice: unul se- 
mantic și altul sintactic. Cel semantic se referă la relația de 
desemnare. Numele este un semn care indică, semnifică sau 
«desemnează ceva. Lucrul desemnat constituie semnificația sem- 
nului (numelui). În dialogul Cratylos, Platon tratează pe larg 
despre „această relație, atît cu privire la numele proprii care 
sînt indicaţii (delomata) ale persoanelor umane, cît şi cu privire 
la mumele comune care se referă la mai multe persoane sau 
lucruri individuale. Evident că aceste probleme au și aspecte 
lugico-clasice, referitoare la raportul dintre sferă și conţinut, 
evtensiune și comprehensiune., Discuţia nu se reduce însă nu- 
mai lu nume (onoma), ci, pe linia sublinierii caracterului său 
de semana, Platon va vorbi și despre gesturile făcute cu mîinile 
sau capul, care sînt de asemenea semnificative (semainein) ca 
și cuvintele (422 e). 

Dar zostul numelor nu este numai acela de a desemna, 
ci și acela de a denumi: (onomazein). Faptul de a denumi este 
considerat de către Platon o acţiune. un act (to onomazein pra- 
zis estin, 387 a), ca și faptul de a vorbi (to legein), dar ele 
nu sînt identice. Vorbirea sau enunţul (logos) este compus 
din nume, care sînt părţi (moria) ale acestuia, pe cînd numele 
din actul denumirii nu are părți (385 a—d). Ce-i drept, în 
acest context, Platon face o greşeală, considerînd că nu numai 
enunţul poate fi adevărat sau fals, ci și părţile acestuia, res- 
pectiv numele (lucru pe care îl va infirma Aristotel în lucrarea 

Categoriae, 2 a, 1—10). Dar, indiferent «le aceasta, actul denu- 
mirii constă în rostirea numelui despre un lucru individual 
(persoană, ființă) relaţie studiată de Aristotel în lucrarea citată 
şi numită scolastic dicitur de. 


Dar lucrurile individuale nu sînt denumite la întîmplare, 
ci în funcţie de forma (eidos) care este sau se află în el 
(keitai en). Unei bucăţi de lemn prelucrată îi spunem suveică, 
deoarece „forma corespunzătoare a suveicii se află în lemn“ 
(to prosecon eidos kerkidos en xylo keitai, 390 b). Dar în 
felul acesta, Platon introduce și cunoscuta relație scolastică 
inesse. Textul pare derutant, deoarece forma (eidos) ar trebui 
să fie separată de lucrul sensibil. Este vorba însă de semni- 
ficaţia particulară a lui eidos, care în acest context înseamnă 
natură (physis). Lucrurile sînt considerate ca avînd o anumită 
natură proprie (tina idian physis echousai, 387 a). Această na-. 
tură, care se dovedește pe parcursul dialogului a fi o cali- 
tate, însușire sau proprictate a lucrului individual, nu se con- 
fundă însă cu lucrul în sine. Proprietatea, forma sau natura 
suveicii (eidos kerkidos) este altceva decit suveica în sine 
(auto kerkis, 398 a). În genere, prin intermediul sunetelor care 
alcătuiesc numele, acestea se referă la anumite proprietăţi ale 
lucrurilor. Deoarece ps, s și z sînt sunete aspirate, cuvintele 
în care apar se referă la proprietăţi asemănătoare și deci la 
lucrurile în care se află aceste proprietăţi. Exeinplele sînt: frig 
(psychron), clocotitor (zeon), a se cutremura (seiesthai) și, prin 
urmare cutremur (seismos), 427 a. 

Analiza textelor aristotelice din Categoriae, în care este 
reluată problema relaţiei dintre lucru și proprietate (inesse), 
a dovedit caracterul prejudicativ al acesteia, care, simbolizată 
în mod corespunzător, prin A(a), în care a înscamnă un lucru 
individual și A proprietatea acestui lucru, ne plasează în do- 
meniul calculului cu predicate din logica simbolică. 

Problema relației dintre lucrul individual şi proprietate, ca dis- 
tinsă de idee, este interpretată în mod analog de E. W. Beth55. EI 


notează cu a,b,c, ... Iucrurile sensibile, cu A, B,C,.... proprie- 
tăţile lucrurilor sensibile, şi cu a, 8, “7, ... ideile. Unui lucru sen- 
sibil a cu proprietatea .!, respectiv (a), îi corespunde o entitate 


absolută «, respectiv A(c). Pentru a marca aspectul formalist al 
relației (a), Beth consideră că dacă există un lucru sensibil oare- 
care x, cu proprietatea i, respectiv Ex(Ax), atunci există şi 1(0), 
dar relația nu este valabilă invers. Cu toate acestea, în matematicile 
moderne se lucrează adesea, în spirit formalist, cu concepte ideales8, 
definite prin anumite proprietăți (ca infinităţile actuale ale lui Cantor). 
Ele se dovedesc operante, dar de aici nu se poate conchide că există 
realmente. 





5 AL. Surdu, Interpretation symbolique des premiers cha- 
pitres des „Categories“ d'Aristote, în „Rev. roum. des sc. so- 
ciales“, sârje de philos. et logique, XV, nr. 3, 1971, p. 248. 

5-CF. E. W. Beth, The foundations of mathematics, Amster- 
dam, 1965,pp. 12—14. 

55 Cf. St. Kârner, Introducere în filosofia matematicii, Buc., 
1965, p. 108. 

Din această perspectivă se poate aduce o critică serioasă interpre- 
Lării aristotelice a ideilor (din Metaph., cap. 9). Aristotel a luat în 
considerație numai primul aspect al problemei, considerind că pentru 
ficcare luctu există o idee cu același nume, respectiv (Ex)A(x)—A(o), 
ceva ce este corect, cu adaosul că ideea, ca şi numele corespunzător, 
nu se referă mumai la cîte un exemplar, ci la fiecare din exemplarele 
unci clase (ideea de om există pentru fiecare om, dar pentru fiecare 
om în parte nu există o idee aparte de om), dar reversul nu se mai 
dovedește corect. Pot fi concepute idei pentru care să nu existe nici 
un corespondent. Oare statul ideal nu este o astfel de idee? 

Dacă la „conceptele ideale“ mai adăugăm „propoziţiile ide- 
ale“, compuse din aceste concepte, şi „inferenţele ideale“, res- 
pectiv raționamentele cu astfel de propoziţii5”, obţinem într-a- 
«devăr o teorie ideală. Aceasta ar fi schema logico-simbolică a 
statului ideal, coerentă, necontradictorie, dar fără corespondent 
în existența reală. O teorie care aminteşte de cele formalist- 
contemporane, combătute de intuiţioniștii olandezi tocmai pen- 
tru acest motiv. 

Relaţia de participare (methexzis) a lucrurilor la idei, le- 
gată de prezenţa (parousia) ideii sau de comuniunea (koinonia) 
lucrului cu ideea (Phd., 100 d), nu și-a găsit o interpretare 
logico-simbolică, datorită caracterului ei obscur. Faptul că 
iulena este un model sau prototip (paradeigma), iar lucrurile 
sensibile sînt imitații ale acestora (homoiomata) nu are semni- 
Live logică, 

Din perspectiva logicii simbolice prezintă interes aşa-numita de- 
monstrație indirectă sau reductio ad impossibilet8. Se pare că ea a 
fost utilizată şi de Zenon din Elea și deci era bine cunoscută. La 
baza ei stă admiterea legii terțului exclus. Notînd o propoziţie cu 
p şi contradictoria ei cu =, este valabil (PV p). Dacă =p implică 
însă o contradicție, adică o conjuncție de două propoziții contradictorii 
(q& = 9), atunci este fals =p, adică =-p, şi deci este adevărat p. 
Dorind să demonstreze că „lucrurile nu sînt multiple” (p) Zenon 
susține că din contradictoria ci („lucrurile sînt multiple” = =) ur- 
meuză admiterea de același timp a două propoziţii contradictorii: 
„că lucrurile sînt mici pînă nu mai au mărime (9)” și „că sînt mari 
pînă devin infinite” (-g). Ceea ce poate fi notat prin: ((pV= p)& 
&((=p) => (9 9) 2. 

Platon descrie fără echivoc această metodă (Phd., 101 d). Pornind 
de la o propoziție (p), numită ipoteză (hypothesis), dacă cineva o 
contrazice cu altă propoziție (pp), atunci trebuie examinate conse- 
cințele acesteia şi văzut dacă sint în acord sau dezacord (xymphonei 
e diaphonei ), respectiv dacă pp implică sau nu (q&- gq). 

„_ Textele platonice oferă numeroase locuri care pot fi in- 
terpretate, prin transcriere sirnbolică, drept ilustraţii ale unor 
moduri de argumentare de tip logico-matematic, dar nu dispu- 
nem de considerații ale lui Platon asupra lor, deci ele nu pot 
fi sucotite ca rezultat al unei concepții. 


57 Cf. loc. cit. 
55 W. și M. Kneale Dezvoltarea logicii» vol.I, Cluj-Napoca, 
1974, p. 17. 

Interpretările unor texte în spiritul logicii formaliste mo- 
derne nu dovedesc, evident, altceva, decît faptul că Platon, 
spre deosebire «de înaintașii săi, dar și de logicienii tradiţio- 
nali, utiliza mijloace logice a căror semnificaţie nu a putut fi 
surprinsă decît în contextul formalismului contemporan. Mai 
mult, că reprezentanţii tendinței formaliste, legaţi în apa- 
rență numai de fundamentele matematicilor moderne, sînt 
numiții „platoniști“ fără a se comite prin aceasta un anacro- 
nism. 


— 


5. PROBLEME DE LOGICĂ TRADIŢIONALĂ 


Ţrecerea de la existență la fiinţă nu constă doar în ra- 
portarea lucrurilor sensibile la idei și la numele corespunză- 
toare. Adepții identificării ideilor cu generalul şi chiar cu 
noţiunea, vorbesc, ca și Hegel, de o ridicare de la individual la 
general, de un proces asemănător generalizării şi abstracti- 
zării, caro s-ar face vădit în dialogurile „socratice“. Hegel con- 
siderase că marea învățătură a lui Platon constă în faptul 
că „numai prin gîndire se “împlineşte conţinutul, deoarece el 
este generalul. Generalul poate fi produs sau sesizat numai de 
gîndire; el există numai prin activitatea gîndirii. Acest con- 
ținut general Platon l-a determinat ca fiind idee“5%, Generalul 
se produce, într-adevăr, astfel, numai că la Platon nu apare 
cuvîntul „general“ (katholou) şi dacă este vorba de eidos în 
sensul de „proprietate“, cum s-a amintit deja, el este mai de- 
grabă comun (koinon). În Menon (72 a, sq.) cînd Socrate în- 
treabă ce este (ti esti) virtutea şi, aflînd că există o mulţime 
de virtuţi, caută o anumită proprietate (calitate, însușire) — 
hen ti eidos — prin care toate virtuțile sînt virtuţi. Această 
proprietate comună, una față de multiple, care poate fi iden- 
tificată cu substanța autentică (ontos ousia), nu poate fi cu- 
noscută decît prin rațiune (dia logismou), prin suflet (psyche), 
cum va zice în Sofistul (248 a) sau prin gîndire (dianoia), cum 
va zice în Pha?dros (249 c). Evident că toate aceste formulări 
ne apropie foarte mult de ceea ce se înţelege prin noţiune 
(noemu) la Aristotel. Dar noema nu se obţine prin suflet, ci 
este în suflet (en te psyche). Platon va ridica această pro- 
blemă în Parmenide (132 b). Fără să conteste existența no- 
ţiunii în suflete (noema en psychais), consideră însă că aceas- 
ta, ca gînd, trebuie să fie gîndul a ceva (tinos) şi anume al 
unei ființe (ontos), care nu este altceva decît un eîidos, unul 
şi veșnic acelaşi (hen kai aei to auto). Ceea ce înseamnă că 
eidos este diferit de noema, de noţiune. Dar, pe de altă par- 
te, că nu poate fi gîndit decît prin aceasta. Dar gîndul e în su- 
flet, comunul (to koinon), despre care era vorba, poate fi co- 
rmunicat prin limbaj (dia tes gloites), va zice Platon în Theai- 
tetos (185 c). Iar în Republica (596 a) va spune că există un 
eirlos pentru toate multiplele care au același nume (tauton 
onoma). Ceea ce înseamnă că eidos nu se identifică nici cu 





59 G. W. F. Hegel, op. cit., p. 500. 

noţiunea prin care este gîndită, nici cu numele prin care este 
exprimată. Dar este evident, pe de altă parte, că, dacă există 
o noţiune despre o idee, noţiunea respectivă nu poate fi obţi- 
nută prin simpla raportare la idee (= reamintire pură), ci 
numai prin intermediul mulțimii de lucruri sensibile la care 
se referă. Reamintirea (anamnesis) nu intră în discuţie, cdeoa- 
rece are un caracter pur mitic$0. Ă 


A considera deci, cum se face de regulă, că la Platon ar 
exista o contradicţie între acceptarea ideii ca noţiune în mente 
şi ca formă în sine, sau, în spirit evoluționist, că Platon ar fi 
renunțat la una dintre ele în favoarea celeilalte, sînt teze 
inacceptabile. Căci în mente nu este ideea ca noţiune, ci no- 
ţiunea despre idee. Acceptîndu-se acest fapt, se poate vorbi 
despre noțiune la Platon, chiar acceptind că aceasta se obţine 
prin generalizare și abstractizare, adică pornind de la lucru- 
rile individuale multiple, perceptibile senzorial, la proprietă- 
ţile lor comune sesizabile pe cale rațională, prin acea activi- 
tate de trecere de la multiplu la unu, reprezentată în schema 
sistemului de filosofie al lui Platon ca trecere de la existență 
la fiinţă. 

Dacă din punct de vedere logico-simbolic numele apărea 
doar în relaţia exterioară dicitur de faţă de lucrurile indivi- 
duale, din perspectivă clasico-tradiţională, el ap.ure ca expre- 
sic a unei noţiuni, care este gîndul ideii. În fine, gîndită (con- 
cepută) și exprimată, ideea poate fi tratată în sine și pentru 
sinc, independent de lucrurile sensibile, care n-au făcut 
decit să-i prilejuiască apariţia. Mai explicit, curajul de 
exemplu, zîndit ca ceea ce este comun, identic și unu la toate 
persoanele curajoase este noțiunea, exprimulă prin cuvîntul 
„curaj“, despre curajul în sine = curajul “ca idee, ca ființă 
autentică (ontos on). Cu aceasta însă discuţia se deplasează 
în al doilea element structural al sistemului de filosofie pla- 
tonică. 

Aici interesează, în primul rînd, consideraţiile despre ideile 
separate în sine și pentru sine (choris cauta kath' hauta Prm,, 
129 d), deci nu mai este vorba de accepţia lor de proprietăţi 
comune, nici de noţiunile sau numele lor, nici de relaţiile lor, 
prin intermediul noțiunilor sau numelor, cu lucrurile sensi- 
bile, şi nici măcar de relaţiile dintre ele. Tocmai aceasta în- 
seamnă separaţia absolută, care, în principiu, garantează in- 
dependenţa și posibilitatea elaborării unei teorii a fiinţei, res- 
pectiv a unei logici. Aceasta este şi concepţia formalistă mo- 
dernă, după care simbolurile logice.trebuie considerate inde- 
pendent de orice semnificaţie în sine și pentru sine, ca simple 
semne grafice. f 

Expresia însăși sau în sine (auto) exclude localizarea ideii 
în altceva, indiferent ce ar fi acest „altceva“: minte, suflet 
uman sau divin, cer sau loc supracelest (Smp., 211 a), ceea ce 
face lipsită-de orice sens expresia „lume a ideilor“ (vezi mai 
sus punctul 2 b). Expresia pentru sine (kath' auto) marchează 





to Cf. L. Couturat, De platonicis mythis, Paris, 169, pp. 
88—93. . 

tocmai sensul posibilităţii pe care o are. ideea de a fi tratată 
indevendent de orice intenţionalitate. 

Aceasta este, indiferent de inconsecvenţele terminologice 
ale lui Platon, idea care, spre deosebire de eidos și genos, nu 
are semnificații relaţionale. Ea este unică (mia idea), lipsită 
de orice înfățișare (amorphon hapason ton ideon), fiinţind veş- 
nic (aci on), nenăscută și nepieritoare (oute gignomenon oute 
apoliymenon), care nu crește și nu se micşorează etc. (Smp,, 
211 a). Este vorba de toate acele caracteristici pe care le avea 
și ființa eleată și care ilustrează ceea ce a fost numit prin- 
cipiul identităţii absolute — legca «le fier a logicii, care, în 
termenii lui Platon sună astfel: auto kath' hauto meth' hauto 
monoeides aei on (Smp., 211 b). 

Altceva nu se mai poate spune despre ideca în sine și 
pentru sinc, dar acestea sînt suficiente pentru întemeierea lo- 
gicii, a cunoaşterii și a științei. 

Ar mai trebui menționat și aspectul lingvistic al proble- 
mei asupra căruia insistă si Hegel. Cum distingem lingvistic 
ideea — în accepţie de idea — de restul accepţiilor? Una dintre 
soluţii este aceea de a prezenta cuvîntul articulat și însoțit de 
atribu:ul „în sine“. Dacă este în discuţie ideea de bine, ea va fi 
exprimată prin „binele însuși“. Dar există și o altă posibilita- 
te, rnontionată de Diogenes Laertios. Ideile de masă şi pahar 
(irapeza, kyathos) ar putea fi exprimate prin masitate sau 
paharitate (trupezoteta kai kyathoteta), ceea ce sună straniu 
p.. românește, dar este acceptabil în germană (Tischheit, Be- 
che; heit), în orice formă lingvistică ar apare, ideea nu trebuie 
să aibă aspect predicabil. liste ceva analog cu expresia ling- 
vistică a noţiunii din logica tradiţională, care trebuie să fie 
articulată, pentru »a nu sugera un predicat posibil, deci o 
relaţie judicativă (care este o relaţie cu o altă noţiune, deci 
cu altceva), sau prejudicativă (de îinesse sau Clicitur de, cu 
lucrurile sensibile). Căci ideea, o spune Platon explicit, nu este 
o anumilă expresie sau o anumită cunoștință (oude tis logos 
oude tis episteme, Smp, 211 a), ea, în sine și pentru sine, se 
exprimă, dar nu se spune despre nimic altceva. 

Ideea în sine și pentru sine (idea), ca ființă autentică 
(ontos on) este punctul central de întîlnire și, totodată, de 
despăiţire al „orizonturilor logice”, cum le numea Athanase 
Joja: cel logico-simbolic, dintre lucrurile sensibile și idee, de 
la existență către ființă, de „ridicare“ spre idee; cel logico- 
clasic, dintre tipurile sau speciile şi genurile de idei (specia- 
idee = eidos, genul-formă = genos), de „coborire“ de la ideea 
în sine la ideile determinate; şi cel logico-speculativ, dintre 
genurile supreme (megista gene), de „ridicare“ de la ideea 
în sine spre ideile superioare. 

Disciplina, teoria sau știința raportării speciilor de idei 
ete dialectica (he dialektike, techne, episteme) — a se ve- 
dea accepţia termenului la punctul (2 a). În funcţie de ideea în 
sine, dialectica are două accepţii: una ascendentă, de „ridi- 
care” la idee, menţionată deja, care are un caracter sintetic, 
de împreunare a diversităţii în unitatea ideii, numită syna- 
goge, si una descendentă de împărţire sau divizare a ideii 
în speciile sale, numită diairesis = diviziune. Ultima accep- 
ție ţine de domeniul pur al logicii clasice. 

Exemple de diviziuni se găsesc în mai toate dialogurile lui 
Platon, dar despre diviziune el tratează în mod special în dia- 
logurile Sofistul şi Omul politic. Acesta este şi motivul pen- 
tru care dialogurile respective sînt numite logice. 

În ciuda inconsecvenței terminologice, diviziunea este nu- 
mită frecvent de Platon „diviziune prin specii“ (kat eide, Plt., 
286 d), ceea ce îndreptățește denumirea încetățenită ulterior 
de specii pentru părțile diviziunii și de gen pentru ideca di- 
vizată. Spre deosebire însă de sensul tradiţional, în care spe- 
cia și genul sînt raportate pe bază de sferă, deci în exten- 
siune, prin raportarea la lucrurile individuale, la Platon se merge 
comprehensiv (genul este gen-formă, iar specia specie-irdee). 

Specificul dialectic al diviziunii îl constituie caracterul ei 
dihotomic, împărțirea genului în două specii care se cexcluil 
una pe cealaltă, care sînt contrare și care apar chiar adesea în 
formă pozitivă și negativă. Alegcrea uneia dintre alternative 
are la bază respectarea cu strictețe a principiului rocontru- 
dicţiei: o specie care este aceeași nu poate fi considerată alta 
şi nici alta nu poate fi considerată aceeași (mete tauton eîdos 
heteron, ..:. mete h€teron... tauton, Sph., 253 d). 

în Sofistul (264 e) și Omul politic (262 a—263 d) sînt 
enumerate reguli de diviziuni dihotomice. 

Dar diviziunea nu are ca obiectiv doar împirțirea genu- 
rilor în specii, scopul ei îl constituie definiţia (chorismos). 
Studii recente au dovedit că Platon utiliza genul prorim și 
diferenţa specijică exact în manieră aristotelicăt! și, prin ur- 
mare, chiar dacă definiția era cunoscută și utilizată «de către 
Socrate, meritul de a o descrie și de a face o înlrengă teorie 
despre afeasta și despre diviziunea care stă la baze ci îi ro- 
vine lui Platon. În acest sens, este curios faptul că Aristotel 
compară diviziunea cu silogismul?, fără să menţioneze că 
scopul acesteia nu era demonstraţia (apodeixis), ci definiţia. 
El reproșează diviziunii faptul că este un silogism slub, dar 
exemplele pe care le dă cu această ocazie au componente 
propoziţionale. Or, diviziunea, în sens platonic, presupune ra- 
portarea genurilor şi a speciilor, fără enunțarea lor propozi- 
țională. Diviziunea poate fi înţeleasă fără o. teorie prealabilă a 
judecății. Urmiîndu-l pe Aristotel, unii cercetători (începînd 
cu C. Prantl) au „ăutat originea silogismului în diviziune. Lu- 
toslawski este însă de altă părere. El nu face nici o legătură 
între diviziune și silogism, ci arată pur și simplu că Platon 
vorbește despre termenul mediu (meson), că utilizează în 
Charmides (160 e) chiar cuvintul sillogisamenos, care este ur- 
mat (ceea ce exclude orice întîmplare) de un silogism corect 
(modul Cesare)6. Avînd în vedere însă faptul că Platon nu 
vorbeşte despre silogism, orice afirmaţie în acest sens rămîne 
probabilă. Oricine poate utiliza silogismele, fără să tie con- 
ştient de acest lucru, și cu atît mai puţin de mecanismul pro- 
ducerii lor. 


61 Cf. W. Viertel, op. cit., p. 54. 

d Cf. Aristoteles, Anal. Pr., I, 31, 46 a—47 a. 
6 Cf. Lutoslawski, op. cit., p. 462. 

& Cf. ibidemm, p. 203. 

Diviziunea presupune raportarea genurilor și a speciilor 
fără ca între acestea să existe o legătură (symploke) lingvis- 
tică. Cele care intră în această legătură sînt ideile în postura 
de eidos, fără nici un determinativ. Deci ele nu mai pot fi 
numite genuri şi specii, dar cu atît mai puţin idei în sine. 
În orice caz, la Platon nu apare o astfel de legătură între 
genuri (genos) sau idei în sine (idea). Pe de alţă parte, fiind 
în discuţie vorbirea (logos) și respectiv gîndirea (dianoia) care 
se compune din astfel de idei, este evident că, aici, prin ei- 
dos se înțelege cuvîntul care exprimă ideea şi respectiv no- 
țiunca care o gindește. Între acoslea se formează prin legă- 
tură lingvistică sau: mentală propoziţia și respectiv judecata 
pe care o enunţă. Dealtfel, ca și în logica tradițională, Platon 
identifică gîndirea și vorbirea (dianoia kai logos tauton, Sph,, 
263 e), cu deosebirea că dialogul interior, fără sunete al sufle- 
tului cu sine însuși îl numim gîndire. Avînd în vedere cele 
spuse «ceja despre nume şi noţiune, este evident că Platon 
nu-și schimbă în acest context cu nimic concepțiile despre 
idei, cum consideră adepţii interpretării evoluționiste a filo- 
sofiei lui Platon. Concepţia rămîne aceeași, dar aici sînt abor- 
date alte probleme. 

ste vorba de o teorie complexă a judecății pe care Aris- 
totel n-a făcut decit s-o dezvolte, menţinînd însă terminolo- 
gia platonică. Platon vorbește, într- adevăr, despre atirmaţie 
și negaţie (Sph., 263 d), despre adevăr și fals (263 a) — ca- 
ructeristicile de bază ale judecății, ca și despre componentele 
ei, numele și verbul (Tht., 206 d). 

Ceea ce nu apare la Pluton și poate fi considerată o contri- 
buţie a lui Aristotel, este problema cantităţii judecăților, îm- 
părțirea acestora în: nedoterminate, singulare, particulare și 
universale. Cauza o constituie faptul că pentru Platon judecata 
(logos) este o legătură a ideilor (symploke ton eidon, Sph:, 259 e) 
şi numai a ideilor, care se găsesc pe treapta ființei pure, se- 
parate (choris) de lucrurile sensibile, pe cînd la Aristotel este 
vorba de o împlcetire a acestora. Pe Platon îl interesează, să 
zicem, legătura dintre om și muritor, respectiv dacă omul este 
sau nu este muritor; pe Aristotel îl intereșează dacă toţi, 
unii sau nici unii dintre oameni sînt sau nu sînt muritori. 
Or, fără determinarea cantitativă a judecăților, Platon, chiar 
dacă ajungea la descoperirea silogismului, nu putea să elabo- 
reze silogistica. În acest sens, Aristotel trebuie crezut; fără 
nici o rezervă, că înaintea lui nu s-a făcut nimic în acest do= 
meniu. Căci nici nu putea să se facă. 

Același chorismos este și adevărata cauză pentru care 
Platon este nevoit să facă o întreagă teorie pentru a justifica 
judecata falsă, şi nu faptul că sofiștii considerau că totul este 
adevărat. În realitate, și Platon era foarte aproape de o ase- 
menea concluzie. Plasînd legătura dintre idei la nivelul fiin- 
ței, atît subiectul cît și predicatul judecății sînt expresii ale 
fiinţei autentice (ontos on) şi deci legătura lor trebuie să ex- 
prime tot ceva autentic (ontos), deci adevărat, căci aici nu 
poate fi vorba «e neființă. 

Sînt locuri (Cra., 385 b și Sph., 263 b) în care adevărul 
și falsul enunțurilor par concepule în raport cu lucrurile sen- 
sibile (ta onta). Cine spune că acestea sînt spune adevărul, 

cine spune că nu sînt spune falsul. Nefiind vorba de ființe au- 
tentice (ontos onta), ta onta pot fi considerate lucruri (prag- 
mata)5. Dar atunci s-ar părea că Platon renunţă la,princi- 
piile sale, după care noţiunile şi numele exprimă idei şi nu 
lucruri sensibile. Căci dacă ele exprimă lucruri sensibile, 
atunci nu acestea int copiile ideilor, ci ideile sînt copiile 
lucrurilor, ceea ce ne postează pe o poziţie aristotelică. 


Chiar admiţind acest lucru, cele două locuri citate nu 
rezolvă problema, căci în ambele cazuri adevărul se identi- 
fică cu afirmaţia şi falsul cu negația. Într-adevăr, numai în 
judecăţile negative se spune că ceea ce este nu.este. Hic de- 
ficit aliquid, şi anume esenţialul: se poate spune că este ceea 
ce nu este (to me on). Şi Platon va relua exact în această 
manieră problema falsului: „căci falsul se produce în gîndire 
şi vorbire findcă se gîndeşte și se exprimă nefiinţa (me on)“ 
— Sph., 260 c. Dar nici acesta nu este un punct de vedere 
platonic, căci în cadrul fiinţelor autentice nu au ce căuta ne- 
ființele. Mai mult, prin nefiinţe se pot. înțelege chiar lucrurile 
sensibile, și atunci am asista la un amestec de lucruri și idei. 
Or, platonice vorbind, acestea sînt separate /choris). Pentru 
a rezolva această dificultate (a admite falsul și totodată se- 
paraţia), Platon recurge la un artiliciu. El admite într-ua anu- 
mit sens nefiinţa în cadrul ființei. NeJiinţa (to me on), va zice 
Platon, este de fapt altă ființă (heteron on) — Sph., 256 d. 
Cei care consuleră, şi de data aceasta, că Platon și-a s: himbat 
concepţia, nu mai au nici o scuză. Nefiinţa aceasta estic jiințţă 
autentică (256 e). Este imposibil, va continua Platon, să existe 
ceva contrar ființei (257 b, 258 e). De ce să se admită atunci 
aces artiticiu? Pentru a salva separația și a justilica falsul, 
fără a lace apel la confruntarea cu lucrurile sensibile. 

Există ci în cadrul formalismului contemporan 'ceva analog 
acestui artificiu. Descoperirea paradoxelor din teoria mulțimilor 
a prilejuit matematicienilor de orientare intuiționistă si com- 
bată întreaga teorie, nu peniru faptul evicient că cra contra- 
dictorie, ci pentru că nu corespundea existenţei matematice 
pe care încerca: să o justifice. Pntru a menţine teoria, fără să 
renunţe la interpretarea formalistă a mulțimilor, introduse 
prin definiții (corecte, dar fără corespondent real), formalișştii 
au apelat la sisteme axiomatice sau deductive, în cars, fă- 
cînd anumite restricţii artificiale, nu mai apar contradicţiile 
respective, deși, în realitate, este vorba de aceleaşi entităţi 
care le-au produs. 


Introducînd nefiinia relativă, care e tot fiinţă, Platon men- 
ţine separaţia fiinţei de existenţă şi justifică falsul fără can- 
iruntarea judecății, cu lucrurile sensibile. 

Tot pe linie logico-tradiţională s-ar mai putea vorbi de 
multe aspecte metodologice ale doctrinei lui Platon și, fireşte, 
de întregul dialog Euthydemos, care tratează despre sofisrne, 
fiind, în mod evident, nu numai sursa de inspiraţie a lui 


Aristotel, ci însuși fundamentul teoriei aristotelice despre so- 
fisme. 





6% Vezi interpretarea lui Ed. des Places, op. cit, p. 381. 

Prot;iwmle menţionate la acest punct sînt însă suficiente 
pentru a intirma teza, devenită clasică, a lui C. Prantl, după 
care Platon a pregătit logica lui Aristotel, dar nimic în plus 
(aber nicht mehr als nur vorbereitet)t. Platon a pregătit, în- 
tr-adevăr, logica lui Aristotel, fiind în, mare parte preluat 
de către acesta. Lucru care nu scade cu nimic valoarea lo- 
gicii lui Aristotel, care a avut şi el, slavă domnului, destule 
de spus. Important este însă altceva, faptul că logica lui Pla- 
ton, așa cum este, doar întrezărită în cadrul dialogurilor, 
conține nu numai lucruri substanțiale, ci are propria ei ori- 
entare, spocific-formalistă, prin care se înscrie, alături de ce- 
lelalte teorii din cadrul orientării clasico-tradiționale, drept 
o logică aparte. 


6. PROBLEME DE LOGICĂ SPECULATIVĂ 


Cu! mai elevat compartiment al fiinţei îl reprezintă genu- 
vile supreme (ta megista ton genon). O primă problemă în 
legătură cu acestea se referă la numărul lor. Din contextul 
în care sînt menţionate iniţial (Sph., 254 d) reiese că acestea 
ar fi teci: Jiința (to on), repausul (stasis) și mișcarea (kinesis). 
Fiecare dintre ele, continuă Platon, este altul (heteron) decît 
celelult» două şi totodată același (tauton). Acelaşi și altul sînt 
consi.lo-ate două genuri (dyo gene) legate întotdeauna în mod 
necesar (ex anagkes aeî) de primele (Sph., 254 e). Se obţin 
în ielu!. acesta cînci genuri supreme. 
îns iși enumerarea lor evidenţiază faptul că primele trei 
au o 1; ziţie deosebită. Despre ele se poate vorbi și indepen- 
dent «(+ ultimele două. Mai mult, că ultimele două rezidă toc- 
mai în raportarea primelor trei, în considerarea lor, pe de 
o parte, în sine, ca fiind aceleași, şi, pe de alta, ca fiind altele 
faţă du celelalte. 

O a doua problemă se referă la poziţia genurilor supreme 
faţă de restul genurilor. Ca şi în cazul raporturilor dintre 
speciile-idei şi genurile-forme, aici nu intervine criteriul ex- 
tensiunii. Deci un gen suprem, să zicem mișcarea, nu se 
compară cu un gen-formă, să zicem frumosul în sine, ca avînd 
o sferă mai mare decît a acestuia, respectiv referindu-se la 
mai multe lucruri sensibile, căci raportarea se face în cadrul 
fiinţei, deci independent de lucrurile existente. ” 

Majoritatea interpreţilor, avîndu-l în minte pe Aristotel, 
numesc genurile supreme categorii. Ele nu sînt însă categorii 
sau prelicamente, cum le numeau scolasticii. Genurile su- 
preme nu intră în relaţia prejudicativă  dicitur de, cum 
intră categoriile. Calitatea, de exemplu, la Aristotel se spune 
despre culoare, iar culoarea despre lucrurile colorate. Rapor- 
tarea coste în extensiune: lucru colorat, culoare, calitate și are 
evidente atribuţii enunţiative. Categoriile lui Aristotel fac par- 





& C. Pranti, Geschichte der Logik îm Abendlande, vol. 1, 
Berlin, 1955, p. 59. 

te dintre cele care se spun (ton legomenon)”, pe cin la Pla- 
ton nici nu se pune această problemă. Repausul lui Platon 
nu este ca poziţia lui Aristotel, cu genuri subordonate (culcat, 
şezînd, etc.).Repausul nu este gen suprem pentru faptul că 
ar avea multe genuri subordonate. În realitate nu are nici 
unul. El este repausul în sine. 

Genurile supreme, tocmai prin acelaşi și altul, au o clublă 
raportare: una la sine, prin care se dovedește că fiecare d:n- 
tre ele este acelaşi, deci identic cu sine, și alta, față de ce- 
lelalte, prin care se dovedește că fiecare este altul. 

Repausul şi mișcarea sînt considerate contrare (en«ntw- 
tata, Sph., 250 a) dar, în același timp, ca fiind (eînas;, c:: 
alcătuind o comunitate (koinonia) cu fiinţa. Această „c.urit- 
nitate“ nu este însă nici ea extensivă. Fiinţa nu este gu.u. 
supraordonat repausului și mișcării, pe care le-ar cupiir.:: 
(zynamphoteron), ci este altceva clocit acestea (heteron ti te....- 
ton, 250 b—c). Prin natura sa proprie ființa nu este nici a. 
paus nici mișcare (loc. cît.) Dacă fiinţa n-ar fi concepu.: 
aici în sine, ci prin ființă s-ar înţelege ceea ce este, ea 
trebui să fie sau în repaus, sau în mişcare, dar aici nu ce 
vorba de cele care sînt, ci «le ființa însăși. 

Comunitatea nu presupune nici o legătură (symploke) în.- 
tre genurile supreme, ceea ce exclude raportarea lor preci- 
cativă, cu toate că Platon este nevoit s-o exprime uneori pr: 
dicativ (prin eînai în loc de to on). Comunitatea presupune 
mai degrabă amestec (mizis) sau participare (methexis), ue.: 
termenii aceştia, utilizaţi de către Platon, nu sînt potrivii: 
din cauza încărcăturii lor existenţiale. 

Cele trei genuri se raportează astfel: repausul si mișca- 
rea sînt contrare și nu comunică. Ființa este diferită (alta) de 
ambele dar coriunică cu amîndouă. Fiecare din cele trei sînt 
de asemenca diicrite de același și altul, dar comunică cu am- 
bele. Același si altul sînt și ele contrare, ca repausul și miș- 
carea. Dar, pe cînd ființa, comunicînd cu repausul si mis- 
carea, revine acestora, fără ca ele să revină mişcării, co- 
municînd cu același și altul, acastea revin fiinţei. Şi, de ase- 
menea, acelaşi și altul, comuricînd cu repausul și mișcareu 
le revin fiecăreia dintre acestea, fără ca repausul şi mis- 
carea să le revină aceluiaşi și altului. Deci comunicarea nu 
este un simplu amestec sau co:nbinare reciprocă a genurilor 
supreme, ci o participare a unora la celelalte. Dar aici par- 
ticiparea nu mai are sensul obicnuit al participării lucrurilor 
sensibile la idei, căci cel care participă este tot o idee. Or, o 
idee nu poale fi nici modelul nici copia altei idei, căci este 
în sine și pentru sine. Platon însuşi precizează faptul că idei- 
le sînt ccea ce sînt (eisin hai eisin) numai în raportarea lor 
unele la altele (pros allelas) şi nu față de lucrurile sensibile 
care le corespund, le imită, participă la ele sau își trag nu- 
mele de la acestea (Prm., 133 c—d). Cu aceste precizări, poate 
fi întocmită o schemă a raporturilor dintre genurile supreme. 
în care săgețile reprezintă comuniunea cu scusul revenirii, iar 
linia întreruptă lipsa de comuniune sau raportul de contra- 
rietate. 





67 Aristoteles, Categ, 4, 1 b, 25. 

Fiinţa 





Ființa apare de două ori în schemă numai pentru a mar- 
ca raporturile sale diferite. 

Ființa deci revine repausului şi mișcării, care participă 
„la ea. Acelaşi și altul revin fiecare atît repausului și mişcării 
cît şi fiinţei. Repausul, mișcarea şi ființa participă la același 
şi altul. 

Dacă la acestea se mai adaugă și raportul ființă-nefiinţă 
(ca altul, heteron) atunci mișcarea de exemplu este aceeași, 
întrucît îi revine același, și alta, întrucît îi revine altul. Deci 
ea este. aceeaşi și nu este aceeași (tauton einai kai me tauton, 
Sph., 256 a). Dar altul fiind neființa, mișcării îi revine şi 
faptul de a fi, întrucît participă la fiinţă şi de a nu fi, întrucît 
este alta faţă de ființă. Deci mişcarea este ființă şi neființă 
(kinesis ouk on esti kai on, Sph., 256 d). Același lucru esie 
valabil și despre repaus, care este acelaşi și neacelași, care este 
și nu cste, ca și fiinţa însăși. Căci și ființa, fiind aceeași, este 
și, fiind alta, nu este. 

Aceste moduri de exprimare sînt cele care l-au îndreptățit 
pe Hegel să considere că aici ne găsim pe planul speculativu- 
lui. În accepţia lui, pe planul dialecticii speculative. Iată cum 
interpretează Hegel aceste raporturi: „ceea ce e „altul' este 
negativul în general; acestia este ,același', e ceea ce e identic 
cu sine; „altul' este ncidenticul, şi acest „acelașşi' este tot- 
odată altul”, şi anume în una și aceeași privinţă. Ele nu 
sînt laturi diferite, care nu ar rămîne în contradicţie, ci 
sînt această unitate, sub unul și acelaşi raport, şi, pe latura 
unică pe care este afirmată una din ele sînt identice, potrivit 
aceleiaşi laturi. Aceasta esto «leterminaţia fundamentală a dia- 
lecticii care îi este proprie lui i?laton“6, 

Faptul că ne găsim pe plinul speculativului este incontes- 
tabil. Aici raporturile se petrec între genurile supreme, care, 
în şi mai mare măsură decit ideile obişnuite (separate), sînt 
independente de orice influență exterioară. În privinţa con- 
tradicţiei şi deci a dialecticii, de care vorbeşte Hegel, situaţia 
este alta. - 

Formulările respective nu trebuiesc luate ca atare, inde- 
pendent de contextul în care apar și de semnificaţiile lor 
particulare. Platon vorbeşte de ființă și neființă, dar. ultima 





65 Cf. G.W.F. Hegel, op. cit., p. 514. 

_nu este neființa absolută, ci altă ființă — Anderseint. în plus, 
ceea ce este acelaşi și altul sau fiinţă şi neființă (în sens re- 
lativ) nu este toate acesilea în același raport, în „una şi 
aceeaşi privinţă“. Platon spune clar că fiecare dintre genurile 
supreme este altul decit celelalte nu prin natura sa, ci prin 
participarea la ideea de altul (hen hekaston gar heteron einai 
ton allon ou dia ten hautou physin, alla dia to metechein tes 
thateron, Sph., 255 e). 

Genurile supreme, între care nu are loc comuniunea, sînt 
contrare, dar nu contradictorii, căci nu se opun ca adevăr și 
fals. Unitatea lor, chiar dacă ar fi sub același raport, n-ar 
încălca legea noncontradicţiei. Ca atare, nu ne găsim pe 
terenul dialecticii, în orice accepţie ar fi considerată aceasta. 

Chiar dacă ar fi acceptate ca atare formulările lui Platon, 
n-am avea de-a face cu încălcarea legii noncontradicţiei, ci 
cu încălcarea legii identității. Într-adevăr, întrucît fiinţa este 
neființă, ea sedes-zicede sine, totașa cum se des-zice şi ne- 
fiinţa care este ființă. Dealtfel, tot mecanismul acestor relații 
este determinat de participarea genurilor supreme la același și 
altul. Dacă genul în discuţie ar fi numai același, ar fi numai 
identic cu sine, dar fiind şi altul, el este și diferit. Dovada 
însă a faptului că nici legea identității nu este încălcată de- 
cît în aparenţă, o constituie lipsa de comuniune între ge- 
nurile supreme contrare. Într-adevăr, repausul şi mișcarea 
participă ambele. atît la acelaşi şi altul, cît şi la fiinţă și 
neființă. Repausul este acelaşi şi altul, este ceea ce este și ceea 
ce nu este, dar fără a fi mișcare. Cînd Platon spune că repau- 
sul cste altul, el înţelege că repausul este altul decît mișcarea, 
nu altul decit el însuși, adică mișcarea. Cînd spune că repau- 
sul este ceca ce nu estic, nu înţelege că repausul este ceca ce 
nu este repaus, deci mișcare, ci înțelege ceea ce nu este miș- 
care. 3 

În aceeași situație sse găsesc și alte genuri supreme con- 
trare. Două locuri din Parmenide (129 c și 136 b) le enumeră 
pe următoarele: asemănare—neasemănare, unul—multiplu, re= 
paus—mișcare,  naştere—pieire, fiinţă—nefiinţă. În Philebos 
(3 c) apar finitul şi inlinitul. În legătură cu toate acestea, sînt 
valabile considerațţiile personajului Socrate despre unu și mul- 
tiplu (129 b). Că un lucru sensibil participă la două idei con- 
trare, cum este unul și multiplul, pare «le la sine înţeles (= 
concepția antitetică a lui Platon despre existență), dar nu poate 
fi arătat că unul în sine este multiplu şi multiplul în sine 
este unu. E 


Cu toate acestea, Hegel îl preia pe Platon din sfera spe- 
culativului, cum a făcut-o și din sfera clasicului-tradiţional (în 
capitolul Ideea, prin: deliniţie, diviziune, teoremă — vezi dlis- 
cuţia la punctul precedent). De data aceasta, preluarea apare 
chiar în primele capitole ale Logicii. Hegel pornește de la 
fiinţa pură, nedeterminată care se dovedeşte a fi nimic (Nichts) 
sau neființă (Nichtsein), iar unitatea lor aste devenirea (Wer- 
den), ale cărei momente sînt nașterea şi pieirea (Entctehen und 
Vergehen). Devenirea se dovedește fiinţă determinată (Dusein), 





63 Cf. P. Natorp, op. cit., p. 292. 


46 ALEXANDRU SURDU 





care se împarte la rîndul ei în ceva şi altul (Etwas und das 
Andere), în legătură cu ultimul e amintit şi Platon”. Dar apoi 
urmează împărţirea în finitate şi infinitate, care se regrupează 
în ființa pentru sine (Fiirsichsein). Primul moment al acesteia 
este însă unul și multiplul. Dar prin aceasta, cu excepţia pe- 
rechilor  asemănare—neasemănare și repaus—mișcare, prima 
secțiune a logicii lui Hegel se dovedește o prelucrare a spe- 
culativului din logica lui Platon. 

Pentru comparaţie, prima secțiune a Logică lui Hegel 
poate fi prezentată, simplificat firește, în următoarea schemă: 





e otuee Tue ter MiDALĂ 
îi 
Netiinţă 
Devii See 
* Pieire 





ae Fiinţă determinată Ai 
Pui îi = 
Ceva Altul 


= 
E aci 


aa = E 


A Intinit 


Calitate 


Finit 
=” 


E adi 


A 


riinţă pentil sine 


A 


“A 


« 


Cn) E 


Aa ip 


În comparaţie cu schema platonică, se observă, în primul 
rînd, reducerea pentadei la triadă şi deci, în al doilea rînd, 
simplificarea raporturilor dintre componente. O altă deose- 
bire esenţială o constituie caracterul static al pentadei plato- 
nice, care nu sugerează trecerea spre o altă pentadă, pe cînd 
la Hegel triadele se înlănțuiesc. 





7 GIF. Hegel, Wissenschaft der Logik, 1. Teil, Leipzig, 
1932, p. 195. 

Dar deosebirile nu constau numai în componente. La He- 
gel apare posibilitatea unităţii contrariilor, pe cînd la Pla- 
ton nu. : 

O analiză mai atentă a modului în care se fac trecerile 
în Logica lui Hegel, evidenţiază faptul că şi Hegel, în ciuda 
prezentării triadice a sistemului era nevoit să lucreze pen- 
tadic. Celebra triadă: ființă, neființă, devenire presupune ex- 
plicit trecerea ființei în neființă și a neliinţei în fiinţă, sin- 
gurele care garantează unitatea ființei şi nefiinţei care este 
devenirea. în acest sens, se poate conchide că schema com- 
pletă a speculativului este cea pentadică, respectiv platonică. 

Chiar dacă Platon n-a avut o logică speculativă efectiv 
elaborată, ccea ce ar fi greu de crezut, avind în vedere strin- 
genţa logică a desfăşurării dialogului Parmenide, care este el 
însuși un adevărat tratat despre unu și multiplu, deci despre 
una din perechile de contrarii considerată analogă perechii 
repaus—mișcuro din schema pentadică, este evident că Platon 
poate fi considerat, fără nici o rezervă, părintele logicii spe- 
culative. Aceasla poate fi, dealtfel, ușor reconstituită. Segmen- 
tul amintit din Logica lui Hegel sugerează și modalitatea aces- 
tei reconstrucţii — formarea de pentade corespunzătoare pe- 
rechilor de contrarii. Faţă de cea hegeliană, în logica specu- 
lativă a lui Platon, pentadele vor fi izolate; în cadrul fiecărei 
pentade se pleacă de la fiinţă și se ajunge la fiinţă, şi, fireşte, 
nefiinţa pusă în joc nu trebuie să fie decit relativă. 

în rest, ambele logici speculative (a lui Platon și a lui 
Hegel) au avut aceeași destinaţie, și anume de a fi aplicate 
la construcţia realităţii ideale, la conceperea, pe baza lor, a 
naturii și a societății. Așa cum se văd la Hegel pretutindeni 
în filosofia naturii și a spiritului grupări triadice, în scrierile 
despre natură ale lui Platon, ca și în scrierile politice apar 
grupări poentadice. Acest lucru a fost observat şi semnalat 
încă din antichitate. Diogenes I.aertios se referă la cele cinci 
corpuri regulate: tetraedrul, octaedrul, icosaedrul, cubul şi do- 
decaedrul, care alcătuiesc un îl «le structură geometrică a 
lumii și la cele cinci Jorme de guvernămînt: democraţia, aris- 
tocraţia, oligarhin, monarhia și tirania”!. Dar s-a constatat că 
însuși dialogul Fepublica are o structură pentadică?. Plutarh 
pune în corespondenţă cele cinci genuri din Sofistul cu cele 
cinci trepte ale binelui şi cele cinci genuri din Philebos: fi- 
nitul, infinitul, amestecul, separaţia și cauza (23 d). În Scri- 
soarea a VIl-a se vorbeşte despre cele cinci componente ale 
cunoașterii (342 a—344 d). Există, desigur, și alte locuri. Ceea 
ce trebuie menţionat, este faptul că Platon, spre deosebire de 
Hegel, nu dispunea numai de logica speculativă, ci, în măsura 
în care am reușit s-o dovedim în cele precedente, de serioase 
cunoștințe de logică formali:stă de tip simbolico-deductiv şi 
clasico-tradițional. Aceasta cste cauza pentru care la el nu 
întîlnim pentadele la tot pasul, ca triadele la Hegcl care, în 
afara acestora, nu mai admitea nimic altceva. 





"1 Op. cât, III, 70 și III, 82. ; 
12 A. Cornea, Lămuriri preliminare, în: Platon, Opere, 
vol. V, Buc., 1986, p. 22. 

Se poate conchide nu numai faptul că Platon a avut o 
logică, dar că a îmbrățișat în aceasta toate orizonturile logi- 
cului. Că nu a fost numai un precursor al lui Aristotel, iar 
acesta a preluat masiv din contribuţiile lui Platon. Că, pe de 
altă parte, Platon este părintele efectiv al logicii speculative, 
pe care Aristotel nici măcar n-a întrezărit-o. ă 

Scopul acestei Introduceri a fost și acela de a scoate în 
evidență semnificaţia excepţională a formalismului platonice 
pentru gîndirea teoretică modernă şi contemporană, că Platon 
are continuatori nu numai pe Spinoza, Kant sau Hegel, ci și 
pe formaliştii contemporani care sînt numiţi pe bună dreptate 
„platonişti“. 

Cercetarea elementelor de logică platonică pune într-o 
altă perspectivă întreaga filosofie a lui Platon, oferă soluţio- 
narea multor probleme terminologice si posibilitatea eviden- 
țierii măreției, dar şi a limitelor gîndirii platonice și ale for- 
malismului în genere. Faptul că pe aceste baze nu poate fi de- 
păşită realitatea ideală, care, chiar dacă își va păstra întot- 
deauna și o semnificație pozitivă, nu va constitui niciodată 
pivotul existenţei reale. | 

În acost sens, s-a încercat combaterea așa-numitei poziţii 
„evoluționiste“ în interpretarea filosofiei lui Platon, argumen- 
tîndu-se teza că, dimpotrivă, Platon a fost extrem .de con- 
secvent. El nu şi-a schimbat cu nimic concepţiile, ci și-a des- 
făşurat în timp un sistem, ce-i drept vast, dar bine conturat; 
a pornit de la existenţa lucrurilor sensibile către fiinţa aces- 
tora și, apoi, după cercetarea fiinţei în sine şi pentru sine, a 
ajuns la construcția unei realități ideale, magnitice, dar ne- 
corespunzătoare existenţei reale. 

Tot vorbindu-se de o rescriere a Logicii lui Hegel, care s-a 
dovedit, în parte, prelucrată după Platon, am încercat să adu- 
cem argumente în favoarea ideii de a rescrie și o logică a lui 
Platon, şi, mai mult, de a rescrie însăși Logica lui Hegel din 
perspectiva speculativă a pentadei platonice, a unei dialectici 
maximale, care, corect interpretată, stă la baza dreptei filo- 
sofări.. 


Al. $. 


IIAPMENIAHE 
PARMENIDE 


LĂMURIRI PRELIMINARE 


1. CUVINT DE PREVENIRE 


După ce va fi citit pentru prima oară dialogul, ostenind 
po măsura apropierii de piscul abrupt al finalului, încurcat în 
labirintul cărărilor, un cititor nu pe deplin prevenit poate 
crede că faima dialogului este, cumva, mai mare decît dia- 
logul însuși. Şi, amintindu-și de metafora peșterii din , Repu- 
blica, va spune că cei așezați cu spatele la foc văd, ce-i drept, 
umbre, însă umbre amplificate ale lucrurilor la care nu au 
acces direct. Un cuvînt de prevenință este, de aceea, ct se 
poate de trebuitor; mai mult decît în cazul altor texte plato- 
niciene, cititorul trebuie să știe că urcarea muntelui este difi- 
cilă și că — asemenea unui drum inițiatic — traseul este pre- 
sărat de încercări. 

De o singură încercare cililorul este totuși scutit; spre 
deosebire de aparenta ușurință cu care poate urma pe întinse 
porţiuni cărarea din Criton, Phaidon, Phaidros sau Symposion 
— să zicem — nu cxistă în cazul de faţă nici cel mai mic risc 
de aparentă accusibilitate. Spre deosebire de ceea ce ar fi 
să i se întîmple lui Parmenide — faimosul personaj al dia- 
logului care pretinde că replicile (convenţionale) ale tînărului 
său interlocutor îi vor da răgaz să-și tragă sufletul, — lectura 
nu îngăduie nici o clipă de destindere cititorului, nici o aba- 
tere de la starea de permanentă veghe. Auster, esoteric chiar, 
textul — pc măsura acumulării argumentelor — își vădește 
tot mai izbitor caracterul său inaccesibil; sau aproape inac- 
cesibil; sau aparent inaccesibil. 

Cititorul riscă, aşadar, să abandoneze încercarea de a 
merge pînă la capăt, în a se exersa; acest lucru i se poate în- 
tîimpla oriunde, după 137, cînd discuţia asupra formelor și 
modalităților de participare la forme, este succedată de ex- 
punerea (pseudodialogală) a lui Parmenide asupra Unului. Dar 
chiar înainte ca expunerea — căci de la 137 încolo nu-i vom 
conferi cu toată convingerea atributul de dialog — să intre 
în matca ei henologică (henologie: doctrina lui Unu), dificul- 
tăţile de acces sînt enorme. 


Un cuvînt de încurajare pentru cititor — să stăruie în 
încercarea lecturii — se găsește la Platon însuși (135 d): tre- 
buie să ne exersăm. Astăzi, nu mai spunem, precum Platon, 
că trebuie să exersăm și să ne exercităm ca inşi care judecă, 
întrucît altminteri filosofia ar fugi de noi şi ne-ar părăsi; 
preferăm lormularea — relativistic echivalentă — după care 
trebuie să ne exersăm pentru a lua în stăpînire ideea. Noi 
sîntem cei liberi a fugi de filosofie şi liberi de a intra în jo- 
cul ei. Dar, încă o dată: pentru Platon nu se pune problema 
ca noi, muritorii, cultivîndu-ne și îngrijindu-ne de noi înșine 

şi de rosturile lumii în care sîntem puşi, să intrăm în filo- 
sofie ca într-un teritoriu al Ideii pe care urmează a-l anexa; 
e vorba, mai curînd, de a ne lăsa noi înşine anexaţi, confis- 
caţi, de Ideile atotstăpinitoare, care dau seamă de rosturile 
lumii sublunare. Dar a ne lăsa confiscațţi, a ne abanilona Ideii 
este un fel stîngaci de a interpreta îndemnul. Se presupune 
nu acea contemplațţie (nici ea cu totul pasivă) pe care o lungă 
tradiţie elină o conferă sufletului fără trup, ci activitatea lo- 
gică, veghea gîndirii, trezia exerciţiului filosofic. 

Oricare ar fi deci interpreta;iea de ansamblu pentru care 
optăm, oricum ar fi tălmăcit înțelesul dialogului, să ne fie 
îngăduit să îndeplinim cu modestie misiunea noastră preve- 
nitoare, cerîndu-i cititorului să întrevadă o etică de un fel 
special, o etică a studiului, în această scriere atribuită lui 
Platon, în acest dialog logic (și care deschide poate șirul dia- 
logurilor platoniciene zise logice). O etică a curajului și stă- 
ruinței intelectuale. 


Cînd afirmăm  — în fapt, PLATON este cel ce limpede 
afirmă — stăruința şi curajul în desfășurarea: exerciţiului fi- 
losofic — nu cădem într-o platitudine descurajantă. într-ade- 


văr, nu riîvna şcolărească constituie miza jocului. Un curaj 
intelectual de altă factură se cere atunci cînd dificultățile pre- 
liminare, legate de intrarea în joc, au fost depăşite și cînd 
primejdiile fantasmatice oilată înlăturate, se întrevede ade- 
vărata, esențiala, permanenta primejilie: acest exerciţiu fi- 
losofic care îşi revenilică virtutile austore ale raționamentului 
şi îşi refuză deopotrivă tentaţia miturilor sublime conduce 
necurmat la aporie! Fie că poartă despre forme și putinta 
parlicipaţiei, fie că desfăşoară consecințe din ipoteze, ca aceea 
a Unului care este, sau cealaltă, a Unului care nu este, con- 
cluziile acumulate pe parcurs ne pun în permanentă dificul- 
tate. Filosofia practicată ca exereițiu dialectic preia asupra 
ei devenirea lucrurilor firii, traseul catastrofic cu neaștep- 
tate răsuciri, al focului care se înteţeste și scade după lege 
ascunsă și măsură. Ar fi prea mult, ar [i.exact potrivnic ade- 
vărului să spunem că în Parmenide cristăm la spectacolul 
unei gîndiri cuprinse de hybris. Însă tocmai permanenta re- 
ordonare tematică, dependența de ipoteze, punerea în cauză a 
rezultatelor creează aparența prea plinului și lipsei. E un 
exces «le» asgumentaţie austeră şi alertă, « o celeritate neobiș- 
nuită, chiar și la un filosof care dramatizează prin excelenţă 
şi răstoarnă brusc situaţiile, de a împinge concluziile pînă la 
un capăt inacceptabil gîndirii comune, pentr: a ajunge înapoi 
la celălalt capăt, la fel de inacceptabil. Astfel, în prima parte 
a dialegul'ii, existenţa ideilor pare s& asivtire adăpostul sigur 
celui ci se contruntă cu aporia lui Zenon; însă statutul For- 
melor esto «1 însuşi pus în discuție. De mai multe ori Socrate 
vine cu ruspun' ti în măsură să explice cum este cu putință 
participarea lucrurilor la Forme; fiindcă, fără participaţie la 
Forme. simpla existenţă a Formelor nu rezolvă nimic și nu 
ne scoate din lumea aporiei. Dar cle tot atitea ori, Parmenide 
respinge ca prea sumare, împinginidlu-le pînă la tot atîtea 
impasuri. soluţiile lui Socrate și. repune în drepturile sale în- 
trebarea: cum participă lucrurile la Forme? Problema rămîne 
nerezolvată. Este însă ceva bun, un dar ambiguu, însă un dar, 


59 SORIN VIERU 





în proliferarea întrebării iniţiale, căreia îi ia locul, astfel, 
o sumă de întrebări. Prima parte a dialogului exemplifică 
deci o analitică a întrebării: interogaţia iniţială a fost dez- 
membrată în părţile ei, arătîndu-se cîte întrebări sînt le- 
gate de participaţia la Forme, cît de problematică este exis- 
tonța lumii Ideilor. Această proliferare a dificultăţilor consti- 
tuie în acelaşi timp o ordonare a lor, o descompunere a în- 
iregului împovărător în părți „mai simple“, o amînare jus- 
titicată — aproape o uitare — a găsirii soluţiei la întrebarea 
inițială şi mai este, cumva, o promisiune. Participă lucrurile 
care cad' sub idee la întregul Ideii sau la vreo parte a ei? 
Ideea însăşi nu participă la propria ei idee? Este Forma 
gind adăpostit în suflet sau ceea ce face posibilă gîndirea ca 
atare? Şi, din nou: cum acced muritorii, respectiv cum par- 
ticipă cunoaşterea umană, la Cunoaşterea reală? Nici una din 
aceste întrebări nu-și găsește vreun răspuns asigurat. Presupo- 
ziția tuturor întrebărilor de acest gen este existența Formelor. 
Să fie vorba de constituirea lor într-o „lume“? S-ar părea că.nu. 
Platon nu vorbeşte în cuprinsul dialogului de faţă despre o 
lume a ideilor, ci despre existența ideilor şi — aceasta este 
important! — despre întreţeserea şi amestecul lor (ceea ce în- 
seamnă: despre logicitatea lor). Prea uşor ne luăm riscul să 
confundăm planurile, iar micile alunecări terminologice con- 
duc la mari deviații exegetice. Platon vorbeşte despre lu- 
mea zeilor şi lumea oamenilor și despre două raportări di- 
ferite, o dată prin participare și, pe de altă parte, prin cu- 
noaștere, la realități invizibile, la Idci. î 

Poziţia iui Socrate în planul teoriei formelor şi con- 
cluzia la care conduce neabătut, în Dialog, argumentaţia lui 
Parmenide sînt întru totul incomode: parlicipaţia la idee a 
lucrurilor şi accesul la idee a! muritorilor nu sînt asigurate. 

Dar, dincolo de aceste constatări neliniștitoare, la un 
nivel mat adînc o certitudine continuă să domnească: formele 
există şi lucrurile trebuie să cadă sub forme; dificultăţile le- 
gate de formula participaţiei nu pot afecta acceptarea necon- 
diționată a însăși Formei, dar și a participațţiei, într-un fel 
sau altul, a lucrurilor la Forme. Şi tocmai această presupo- 
ziție, admisă fără discuţie, certitudine non-negociabilă, îi fe- 
rește pe filosofi de misologie și face posibilă continuarea dis- 
cuţiei. La limită, argumentaţia rămîne constructivă, fecundă. 
Nu numai discuţia este posibilă, ci şi comuniunea participan- 
ților la discuţii, strîngerea lor în jurul întrebării comune în 
spaţiul athenian sărbătoresc — spaţiul panathenaic — şi astfel 
devine posibilă comuniunea, prin timp și vremuri, a mai mul- 
tor generații; într-adevăr, de la Parmenide la mai tînărul 
Zenon, la un Socrate în plină ecloziune, la omonimul lui Aris- 
totel, la ceilalți trei martori tăcuți ai discuţiei, printre care 
Pythodoros, cel care îi va transmite lui Antiphon relatarea 
urmărită cu aviditate de către Cephalos şi concetățenii săi, 
se instituie o comuniune, permisă tocmai de plasările distincte. 
Nimic eristic, nici o ambiţie omenească de a învinge, de a 
impune propriul punct de vedere nu există în tot dialogul 
acesta, ca dealtfel nici în celelalte dialoguri zise logice, ci 
numai pasiunea pentru argumentație, numai căutarea adevăru- 
lui, numai interesul pentru supremul, purul, golul adevăr. În 

acest sens, „logicul* marchează o depășire a „eristicului“; 
sfada dintre oameni nu mai acoperă, nici măcar superficial, 
sfada între idei, ba chiar slada în Idee. Un dialog logic este 
tocmai cel în care disputa între muritori nu-și mai află locul. 
Îi ia însă locul elementul asa-zicînd „eristic“, autodezbinat 
pină la aporie, al însăşi temei în discuţie, adică „dialectica”. 
Nu o ceartă între oameni, nici între idei omeneşti, ci raţio- 
nalitatea antinomică a Ideilor, a mediului în care cunoașterea 
umană se înfiripă şi viața cunoașterii înseamnă nu acumula- 
re de cunoştinţe, ci construcţie, arhitectonică: iată ce conferă 
lui Parmenide austeritate, dificultate extremă. Și iată de ce 
ne solicită la extrem şi ne descurajează studiul acestui dialog. 
Un asemenea studiu nu poate promite mai întîi decît oste- 
neală — și toate bucuriile ostenelii, mai pe urmă. 

În prima parte a dialogului, escalada propunerilor avan- 
sate de Socrate şi respinse de către Parmenide, ca generatoare 
de încă şi mai mari dificultăţi, a condus firesc, aproape pe 
nesimţite, la disocierea celor două probleme: formula par- 
ticipaţiei lucrurilor la Forme și formula cunoaşterii omenești 
sub raportul accederii sufletului la Forme. Lucrurile cad sub 
idei cu aceeaşi ușurință cu care gîndul cade alături de acestea, 
respins! Cum este cu putință ca lucrurile să participe la For- 
me rămîne pînă la urmă o întrebare în suspensie în Parmenide; 
este, dealtfel, o întrebare ontologică, fundată, am spune, pe 
certitudinea că trebuie să existe forme și modalități de par- 
ticipare la aceste Forme. Întrebarea logică ce ţișnește de aici 
priveşte posibilitatea predicaţiei, însă răspunsul lui Platon la 
această întrebare, încă nu pe deplin conturată și derivată din 
prima, trebuie căutat în alte părţi, şi îndeosebi în Sofistul, 
în schimb, tot mai net se detașează exacerbarea problemei 
logice în una de mai amplă bătaie: cum putem ajurge la 
iorme, în modalitatea omenească? Cum accedem aşadar în 
preajma Formelor şi cum ne menţinem în preajma lor? 
Aceasta este întrebarea hotărîtoare care, fără a fi formulată 
ca atare, îmbracă chipul interpelării de la 135 a: odată ce 
admiterea Formelor, deşi anevoioasă, este obligatorie, ce va 
face Socrate în privința filosofiei, respectiv a putinţei de a 
discuta şi exersa puterea de discernămînt? Exersarea filo- 
sofică trebuie să preceadă preocupării de a defini, şi în ge- 
nere de a găsi determinații pentru Forme. 

În felul acesta sîntem îndrumați să asistăm la un exer- 
cițiu filosofic, şi anume la exercițiul henologic. Aproape trei 
pătrimi din dialog (de la 137 c pînă la sfîrșitul abrupt) sînt 
acaparate de acest exercițiu, perfect structurat, însă nepriete- 
nos, neprimitor, s-ar părea, cu cel ce încearcă să-l străbată 
de primele dăţi. 


Structura celei de-a doua părți a dialogului* impune mai 
întii prin masivitatea ei și este de natură să gene- 
xeze o multitudine de întrebări. Platon este adesea de o 





= Urmăm aici structurarea propusă de Hans Ginther Zekl, 
în interpretarea pe care o dă dialogului. 

transparenţă înșelătoare. Aiei, înșelător poate fi numai er- 
metismul. Bogat deopotrivă în simetrii și asimetrii, drumul 
exerciţiului dialectic care începe la 137 c 4 şi nu va s!irsi 
decît odată cu dialogul, la 166 c 5 este  segmentat în două 
etape. Prima stă sub semnul presupozițţiei „Dacă este Unu“ 
(137 c 4—160 b 4), cealaltă, sub semnul presupoziției opuse: 
„Dacă Unu nu este“ (160 b 5—166 ce 2). După cum se verde, 
simetria tematică se conjugă cu accentuata disproporţie „caân- 
titativă“ între cele două porţiuni argumentative. 

Prima presupoziție dă nașteie însă la patru — după urii 
exegeţi cinci—șjruri de a'sumente. Pentru întiia dată, arzu- 
mentația (137 c 4—142 a 7) va conduce la o acumulare verti- 
ginoasă de enunțuri negative asupra lui Unu; se deosebesc în 
mod tradiţional 9 argumente în cadrul desfășurării argumen- 
tative de la 137 c 4—142 a 7 (pe care, conform tradiţii, o mai 
putem numi „prima ipoteză asupra lui Unu“) și toate coniluc 
la un enunţ de tipul „Unul nu este nici — nici —“; nu este 
nici întreg, nu are nici părţi; nu este nici drept, nici rotund; 
nu este nici în sine însuși, nici în altul; nu este nici stătător, 
nici mișcător; nu este nici identic, nici diferit cu sine sau cu 
altul decît sine; nici asemenea, nici neasemenea; nici egal, nici 
inegal; nici mai mare, nici mai mic decit el însuși ori «lecît 
altul; nu tiințează nici în timp, nici în spaţiu; și este total inac- 
cesibil pentru numire, cunoaștere, simțire şi părere. 

Continuarea exerciţiului dialectic stă în întoarcerea la 
punctul de plecare. Metafora drumului pentru exerciţiul filo- 
sofic, ca și orice altă metaforă, trebuie luată cum grano salis. 
Un drum, desigur, dar unul care se poate întoarce mereu la 
punctul de plecare, ca că apuce mai tîrziu în altă direcţie, 
este drumui filcuuliei, al deducţioi, al demersului teoretic. 

Întoarcerea la punctul de pornire pare inevitabilă, odată 
ce pâie imposibil, su neverosimil, ca Unu să nu poată fi ros- 
tit, cunoscut, perceput sau judecat. A fost însă exerciţiul de 
pînă acum o simplă rătăcire și este reluarea sa recunoașterea 
unei înfrîngeri? Obstinaţia cu care figura întoarcerii la punc- 
tul iniţial se va reitera nu poate fi caracterizată decit ca me- 
todică. 

„A doua ipoteză asupra lui Unu“ (142 b-156 e) este, de de- 
parte, cea mai compactă desfășurare de argumente; în zece 
şiruri de deducţii, negaţiile extremale anterioare sînt răzbu- 
nate prin afirmaţii la fel de extremale; o acumulare în fonil 
negativă, întrucît asupra lui Unu, — Unul care este și are parte 
de fiinţă — se exercită predicaţia contradictorie: de data 
aceasta. Unu se dovedește nu numai ca avînd părţi și fiind el 
însuși întreg, ci şi ca Unu și plural, infinit plural; Unul este 
în părţile sale și este chiar fiecare din părţile sale; el este și 
întreg, și părți; și limitat, și nelimitat, Unul ia orice chip; este 
în sine și în altul; este mișcător şi nemișcat, identic și diferit, 
asemenea şi neasemenea cu cl însuși şi cu celelalte realităţi, 
dezlipit de sine şi compact, egal şi inegal cu sine şi cu alţii, 
este mai tînăr și mai virstnic în raport cu sine și cu alţii, dar 
în același timp nu este mai tînăr şi mai vîrstnic decitel 
însuși. i 

Prin toate aceste determinaţii contradictorii străbate însă 
un înţeles major: Unul, ca existent, participă la ființă și la 

timp; el si este și devine. Prea plinul determinaţiilor sale con- 
tradictorii se structurează în albia ființei și devenirii. Unul 
care este nu-și refuză nici fiinţarea eleată, nici devenirea he- 
raclitică. Poate că acesta este sensul funlamental al demer- 
sului platonician, așa cum ni se arată în aceste desfășurări 
argumentative dificile şi, uneori, sofistice: se dă curs exigen- 
ței de a integra cumva, de a găsi formula de provizorie sinteză 
a două viziuni de neîmpăcat. Ființa pe de o parte, dar ființa 
nedeterminată, existenţa absolută, dar şi absolut nedetermi- 
nată; nefiinţa, pe de altă parte, dar nu nefiinţa goală, ci sub 
acel dublu chip al ei care este înființare și desființare dim- 
preună, aşadar devenire. 

Ci întregul este unitar și unul, că lumea este una, nua 
contestat nici una din părţile adverse, nici „muzele siciliene“, 
nici „cele ioniene“, despre care se vorbește în Sofistul. Însă 
muzelo siciliene care îi inspiră pe eleaţi susțin că Unul însuși 
este chiar întregul lumii și este întreg de maximă omogenitate, 
este chiar ființa întregului. Muzele ioniene, care îi inspiră pe 
filosofii milesieni şi mai ales pe efesieni, susțin, dimpotrivă, 
că Unul se dezbină de sine, că Totul curge, întregul se des“ 
face în părţi, pentru a se readuna din nou. La sărbătorile 
panatheniene, muzele conciliatoare ale cetăţii primitoare îl fac 
pe Parmenide să spună că Unul se împărtășește din ființă, că 
ființa se împărtășește din Unul, ccea ce este într-adevăr în 
spirit eleat; dar îl mai fac să spună și că Unul este diferit 
de însăși Ființa și că participarea sa la timp și devenire nu 
este simplă părere. Această îndrumare a cursului gîndurilor nu 
mai este deloc în spiritul poemului lui Parmenide. Dacă Pla- 
ton ar fi pus aceste afirmaţii dialectice în gura Străinului din 
Flea s-ar fi putut vorbi și de această dată de aparenţa unui 
„paricid” filosoiic, sau, fie și așa, de o „crimă spirituală“; pusă 
în gura lui Parmenide însuși, această afirmaţie, decontextua- 
lizată, pare să revină însă unui eleatism sinucigaș. Însă nu 
trebuie uitat că în dialogul lui Platon, „toate curg“ spre a-l 
«lezminţi pe Socrate care tăgăduia dezbinarea și îmbinarea în 
idee. Asadar, determinațţiile lui Unu curg, devenirea heracli- 
tică fiind preluată de pe tărîmul lucrurilor firii pe terenul rea- 
lităților conceptuale. 

În orice caz, din momentul în care se afirmă că Unul care 
este, care participă la ființă, participă și la timp — inima 
noastră „trebuie să bată mai tare“, dacă sîntem antrenați în 
aventura mii mare în care este angajat Unul. S-a deschis într- 
adevăr o cale: timpul arată ființei numai același chip, sau și 
un cu totul alt chip? Eleatismul este subminat temeinic din 
momentul în care, măcar ipotetic și provizoriu, participaţia la 
timp a Unului, şi implicit a întregului, nu este alungată ca 
simplă părere -de muritor îndărătnicit pe calea neadevărului 
neființei. Pentru eleaţi, ființa este Totul care este, unit real- 
mente prin chiar faptul de a fi, tot aşa cum și spaţiul este 
ceca ce este: finit, închis, sferic. Asistăm acum la destructu- 
zarea, destabilizarea, deconstrucţia Unului eleatic, al acelui 
pan to hen; Unul urmează să treacă prin proba participației 
la timp, după ce aderenţa Unului la ființă s-a lămurit a nu fi 
aderenţa la rotundul unei sfere compacte, finite. și după ce 
Unul însuși s-a vădit a fi pluralitate de părţi, ca întreg ce este, 

şi anume ca pluralitate infinită. 

Cea de-a doua ipoteză a dialogului este nu numai cea mai 
masivă și cea mai puţin eleatică; este, totodată, si cea mai 
constructivă, prin concluziile sale: Unul poate fi cunoscut, ju- 
decat, perceput, are nume și înţeles, poate .fi rostit și înţeles 
precum alte lucruri. Şi totuși, la această concluzie s-a ajuns prin 
difieila speculație care a recurs la predicația contradictorie, 
atît de puţin consonantă cu rigorile gîndirii „normale“, fie ea 
şi filosofică. 

Celelalte trei ipoteze privitoare la Unu (155 e—157 b; 157 b 
—158 b; 159 b 2—160 b 4) în presupunerea fundamentală a 
existenţei lui Unu, ca şi cele patru ipoteze subsecvente, în 
presupunerea lui Unu care nu este (160 b 5—163 b 6, 163 b 4— 
164 b 4; 164 b 5—165 e 1; 105 e 2—166 c 2) se desfăşoară și 
ele, alternant, cînd sub semnul unei predicaţii contradictorii, 
cînd sub al uneia care fuce vid în juru-i după regula unei ne- 
gaţii exhaustive. Ritmul tot mai precipitat al dezvoltărilor te- 
matice atît de grave în consecinţe par să fie aduse de nece- 
sități de construcţie literară. Oare Parmenide nu-și mai trage 
sufletul şi se grăbeșşie.-să termine cît mai precipitat cursa? 
Sau poate că povestitorul simte că cei ce-l urmăreau au obosit 
şi ei, iar exercițiul riscă să devină oţios. Dar poate că suflul 
nezativităţii, în ambele sale forme, fie ca pustiitor „nici-nici“, 
fie ca excesiv „și-și“, este cel ce dictează reluarea stăruitoare 
într-un ritm grăbit a temelor și motivelor (Unul și ființa, 
Unul și devenirea, Unul și pluralitatea, Unul și celelalte decît 
el însuși etc.) din care se nutrește aventura lui Unu. După 
cum într-o dramaturgie bine -condusă evenimentele au ten- 
dința să se precipite către final, s-ar spune că menologul lui 
Parmenide ascunde, în spatele monotoniei de ia suprafața 
expunerii, o dramatică accelerare a „timpului rostitor* (pe care 
C. Noica îl deosebește, ne amintim, de „timpul rotitor“). Putem 
atribui acestei tendinţe, mai întîi, o finalitate psihologică — 
e un mod de a menţine starea de veghe, sabotată de atitea 
reiterări ale întrebărilor şi atitea reluări de răspunsuri, ce-i 
drept din perspective diferite — însă nu-i putem refuza nici 
finalitatea de alt ordin, și anume formală. Distribuţia diferită 
a cantităților de discurs, a maselor de argumente, a ponderilor 
şi accentelor, poate să ţină tot așa de bine de afinităţile elective 
ale structurilor tematice, de însemnătatea diferită a întreţese- 
rilor dintre idei. Într-adevăr, nu este mai important să se 
ştie ce decurge pentru Unu însuși, în ipoteza că el este unu, 
identic cu sine, și că el este? Privind din perspectiva plato- 
niciană, ceea ce decurge pentru altele decit Unu, deci pentru 
pluralitatea care nu este însăși ideea de pluralitate, dar con- 
stitule o realitate formală căre participă și la Unu și la plura- 
litate, trebuie șă fie secundar, derivat. Rezullatul cel mai 
important este, dealtfel, regăsirea în diferite modalități (sau, 
cum s-a spus: în diferite ipostaze) a Unului, înăuntrul altora 
decît Unu. Ă 

Tot așa, ipoteza Unului care este — a Urului uxistent — 
este privilegiată, în raport cu ipoteza Unului care ru este 
identic cu sine şi care în genere nu este. Cole putru — sau 
cinci — ipoteze dintii cu privire la Unu dcebînilese un privile- 
giu ontologic în raport cu ultimele patru. Dar în puţinele pa- 

gini (160—166) pe care Platon le consacră unor demonstraţii 
prin reducere la absurd ale fiinţării lui Unu se găsește ceva 
capabil să . exercite o fascinaţie particulară pentru noi, „mo- 
dernii“. „Nefiinţei care nu este“ și care nici nu poate fi gîn- 
dită cu adevărat — a eleaţilor — îi este opusă o neființă care, 
într-un fel, există și ea! Se deschide astfel calea unei tipo- 
logii a nefiinţei. Nefiinţa în ea însăşi precum și inexistentele, 
toate comportă grade. În Sofistul tema va îi adîncită. Conti- 
nuatorii lui Platon vor fi preocupaţi, în antichitatea tirzie, de 
gradele ființei, de procesiunile entităţilor, instanțelor care pur- 
ced, coboară din Unul-Fiinţă. Unul dă, pierzind sau nepier- 
zînd, din fiinţa lui. Dar, cum se învedereuză, neființa poate fi 
gîndilă şi ea; spre pildă, neliința unului. Dacă însă nefiinţa 
poate li gîndită, și dacă, pe de altă parte, a gîndi nefiinţa este 
cu putinţă numai conferind acesteia o anume existenţă, în- 
seamnă că și coeziunea gîndirii cu ființa este concepută pe 
baze non-eleatice. Nefiinţa va fi primită în chiar lumea gîn- 
dirii, nu numai în aceea a aparenţei; într-adevăr, a gîndi ceva, 
fie şi ceva inexistent, înseamnă a-l și gîndi, într-un fel, ca exis- 
tent. Dar în ce fel? Acest lucru, Platon nu pare a-l spune ex- 
plicit în Parmenide; este cazul, dealtfel, să ne îndoim că 
aceasta ar ţine direct de tematica operei în cauză. Problema va 
fi veluată însă în Sofistul şi se va iace atunci un pas mai de- 
parte pe calea ce separă planul adevărului de acela al reali- 
tăţii. Un pas important, astfel, în direcţia logicii formale: 
Tiindcă logica devine cu putință numai atunci cînd adevărul 
nu este chiur tiința, ci potrivirea gîndului cu vorba şi cu -fap- 
tul, deci cînd aletheia nu coincide nemijlocit cu ta onta, cînd 
la sursa ei nu stau ta onta, cele ce sînt, ci stă verbul, vorbirea 
apophantică, enunţiativă, deopotrivă kataphatică şi apophatică, 
— afirmativă și negativă — avînd ca misiune legein ta onta; 
atunci cînd nefiinţa își are existența ei, condiționată de ne- 
gaţie; şi cînd sens şi adevăr, absurditate și fals ajung patru 
idei distincte. 


7 


Nu se poate spune că Platon tcoretizcază sau tematizează 
more logico procedeele care ţin de viitoa:ca știință a logicii. 
Dar demersul platonician nu se cantonează nici la nivelul sim- 
plei lor utilizări spontane. Așteptarea nelămurilă, presimţirea 
şi, mult mai mult, pregătirea drumului către viitoarea știință în 
care definiţia, diviziunea, demonstrația apodictică şi deducţia 
din ipoteze își vor găsi spaţiul unci procesiuni solemne, a unei 
theorii, este ceea ce pulem citi astăzi în dialogurile „logice“ ale 
lui Platon. 

Direcţionarea precisă și totuşi complexă, nu lipsită de 
ambiguităţi, de nesaturări care cer o „umplere“ interpretativă 
— dar pînă la urmă nu conduc «decît la posibilităţi alternative 
de umplere — constituie caracțeristica mai generală a dialogu- 
rilor platoniciene. „Sistemul“ lui Platon? Numai organizarea 
unor căutări, sub semnul! unor descoperiri care nu reprezintă 
niciodată ultimul cuvînt, nu sînt decît etape. Căutarea, asa- 
dar, deși avizată, meticulos pregătită, este genuină; ea. nu lasă 
ioc hazardului, dar nic: nu închide. : 

Dar ce cau:ă Platon? O definiție sau alta? Şi aceasta, de- 
sigur! În dialogurile de tinereţe, preocupările în această direc- 
ție sînt vizibile. Dar, dintr-un motiv sau altul, această căutare 
a detiniţiei nu se încheie niciodată, aşa cum nici căutarea 
esenței cunoaşterii în dialogul de deplină maţuritate Theaitetos 
nu trebuie considerată încheiată odată cu al treilea demers 
(cunoașterea ca părere adevărată cu temei). 


În Solistul, Platon vine cu șase definiţii ale speței sofiş- 
tilor. De data aceasta, el pare a închide problema pusă în joc, 
şi chiar într-o manieră excesivă. Numai că aici, unde se în- 
cheie o căutare, și anume în modul cel mai constructiv cu pu- 
tinţă, prin indicarea unui procedeu sistematic de căutare — di- 
viziunea — definiţia sofistului trebuie să ne preocupe mai 
puţin, prin sine însăși! O definiţie constituie un răspuns la 
întrebarea: ce este. genul definit? Aflăm deci, în mai multe 
chipuri, ce este un sofist: reprezentantul unor arte subalterne, 
întruchiparea unui model uman revendicat de la neființă, mo- 
del contrafăcut si contravenind violent idealului unei vieţi fi- 
losofice, un manipulator al argumentaţiei, care se iluzionează 
el însuși pe sine și, în special, îi iluzionează pe alţii că drep- 
tatea ar fi o posesiune (este de dorit să ai dreptate!), o stare 
de înstăpînire interesată asupra cugetului altora. Platon re- 
afirmă ceea ce mai spusese de atitea ori: incompatibilitatea 
filosofiei cu sofistica, incompatibilitatea celor două: moduri 
de a fi. - 

Procedeul logic utilizat în mod eclatant în Solistul este 
însă diviziunea. Or, dacă diviziunea este un „silogism nepu- 
tincios“, privită, cum face Aristotel, d;n perspectiva raţiona- 
mentului, ea constituie, dimpotrivă, o „definiţie potențată'“ 
— o definiţie reală, cu temeiurile ei cu tot — dacă o evaluăin 
conform finalităţilor pe care i le conferă Platon însuși. În 
deplină cunoștință de cauză, Platon face din procedeul divi- 
zării genului, o katabasis, un descensus cu dublă semnificaţie. 
Întîi şi întîi, un instrument de legitimare, de punere în for- 
mă, a intuiţiei spontane (mai exact: de întemeiere, de însoţire 
cu temeiul ei, a părerii adevărate, a dreptei opinii — he orthe 
doza), deliniţia trebuind să fie ea însăși, ca răspuns la un 
„ce este?', o cunoaștere; instrument care se poate aplica atit 
la lucruri indiferente în cotidianitatea lor (de exempiu, cînd e 
vorba de a şti ce este pescarul cu undița), cît și la lucruri a 
căror cunoaştere are o funcţie propedeutică și purificatoare 
(a ști ce este sofistul, sau, în cazul din Politikos, a sti ce este 
adevăratul cîrmuitor). Aceasta, în primul rînd, avin:l în ve- 
dere elementul pur funcţional, cognitiv. Dar, în al doilea rînd, 
diviziunea platonică face evidentă, prin „operaţionalizure“, o 
realitate mai importantă, crucială pentru „teoria ideilor” (pen- 
tru credința nestrămutată a lui Platon în faptul că există 
realităţi ascunse de simțuri, însă la care partea intelectivă a 
sufletului, exercitată fie ca noesis, fie ca dianoia ure acces): 
ideile sint întreţesute ele însele, întrețin relaţii de afinitate 
participativă sau, dimpotrivă, de opoziţie. 

Or, tocmai despre aceasta este vorba în Parmenide: ceea 
ce este pus în formă, sistematizat — pe alocuri, chiar excesiv 
— în Soiistui și Politicul, prin intermediul diviziunilor, în 

exercițiul henologic din Parmenide este numai presupus, su- 
ge-at, încorporat în argumente. 

Procedevle argumentative şi în mod special deducția din 
âpoteze, nu constituie descoperirea lui Platon. Geometrii le 
utilizau cu virtuozitate punîndu-le în slujba unei autentice 
cunoaşteri (nu în slujba celei mai înalte cunoașteri, dar a unei 
cunoașteri originare; fiindcă „zeul geometrizează“, iar Demiur- 
sul pune în joc perfecțiunea geometrică, în procesul cosmo- 
genetic; totodată, exerciţiul geometric stă, cu o treaptă mai 
jos, în proximitatea exerciţiului filosofic). Pe de altă parte, 
disputele softistice făceau uz şi abuz de deducţii, deși cu 
proasta așezare a aceluia ce-şi închipuie că „noi am fi stă- 
pîinii adevărului, iar nu adevărul stăpînul nostru“. Dar ante- 
vior, Parmenide adusese deja în poemul său argumente în spri- 
jinul „susținerilor sale; rostirea oraculară nu argumentează 
însă rostirea poetică a lui Parmenide — prin intermediul zei- 
telor care arată drumul adevărului — nu dezvăluia numai 
un adevăr inițiatic, ci încerca să-l facă şi inteligibil. Iar în 
cazul lui Zenon, lucrurile sînt încă mai limpezi: acesta nu 
venea cu revelații poematice care încorporează argumente, ci 
de-a dreptul cu lugoi revelatorii. Cit priveşte pe Parmenide — 
cei din dialogul platonician — acesta desfăşoară consecinţe din 
ipoteze, după ce în prealabil calificase drept „divin“ avîntul 
lui Socrate spre argumentaţie. 

Fără a stărui asupra semnificației majore a exerciţiului 
argumentativ din Parmenide — a se vedea, în această pri- 
vinţă Constantin Noica, Notă despre structura dialogului (în 
vol. de faţă pp. 74—80), ne mărginim să consemnăm aici o altă 
semnificaţie virtuală a tranziţiei de la discuţia Parmenide— 
Socrate, în jurul posibilităţii participării lu forme a lucrurilor — 
la deducţiile din ipotezele asupra lui Unu. Acestea din urmă 
învederează participaţia formelor înseși la alte iormo, pină 
şi la forme opuse. Problema: cum este cu putință participaţia, 
ca atare? a rămas deschisă. Însă realitatea participaţici — 
care cuprinde, deşi nu elucidează, putinţa ei — a căpătat noi 
garanţii, prin conturarea unei participaţii de un alt tip; la 
participaţia fiinţărilor vizibile la realităţile invizibile vine să 
se adauge participaţia și, mai general, raportarea felurită, 
ele între ele, a formelor invizibile („lormă invizibilă“ e un 
oximoron, dacă luăm aminte la ce înseamnă, originar, eîdos 
și, tot asa, idee; însă gîndirea este, în fond, un alt fel de a 
vedea). învăluit, numai învăluit, se spune aici, adică gestează 
aici, mii multe lucruri: raporturile de participaţie sînt te- 
larite, întrucît şi semnificaţiile lui „a fi“ sînt multiple; mai 
produ ă decît speculaţia asupra ideilor în genere este spe- 
culaţii «supra tipurilor de raportare a formelor unele la altele; 
acesie ..porturi se manifestă în actul judicativ şi se îrteme- 
iază jr raţionament. 

A tut Platon să spună toate aceste lucruri? Noi consta- 
tăm numai că ele sînt spuse, din perspectiva logico-filosoiică 
în care sîntem instalaţi, angajaţi departe, și confortabil, pe un 
drum deschis de către Parmenide, Socrate, Platon... 

Limba ne permite îndeobşte să spunem ceea ce stă în in- 
tenția noastră a spune; dar a controla pină la capăt spusele 
noastre nu putem; nu ne putem înstăpîni total peste implica- 

ţiile, resemnilicările, înțelegerile, neînțelegerile, : noile contex- 
tualizări. Cade în lotul vorbirii nu numai să se nască dintr-o 
anumită înţelegere, ci și să întîmpine diferite alte înțelegeri. 
Este totodată șansa gîndirii ca resemnificarea rezultatelor sale 
să exploreze o adîncime reală. p 


În încercarea de a înţelege ce a vrut să spună Platon în 
scrierea sa ne înfruntăm cu primejdiile asupra cărora pre- 
vine el însuși în Phaidros. Exegeza lui Parmenide are o lungă, 
epocală istorie. Străbătînd prin timp, opera a modelat, dar 
a și fost modelată hermencutic la rîndu-i. Semnificaţia ei a 
fost amplilicată de istoria gîndirii, în cadrul filosofiei, teolo- 
giei și logicii. Astfel, după apariţia logicii, nu ne putem sus- 
trage tentaţiei de a crede că dezbaterea în jurul formelor și 
participaţiei a pregătit efecti'7 o logike tehne care nu are 
încă nume, nici deliriiție ca atare la Platon, nu constituie 
decît o finalitate obicctiză, ca nu ştie de sine (Platon a 
desemnat în schimb, în Sol:stul, prin he antilogilke tehne, o 
artă pe care am înclina s-o resemnificăm drept artă a dis- 
putei și logică văzută ca puniiii în joc nu identitatea, ci con- 
tradicția). B 

În ceea ce priveşte deducţia din ipoteză: deși procedeul 
este împrumutat din practica argumentativă de diferite surse 
(de la matematicieni, de la filosofi și de la filosofii antifilo- 
soti — i-am numit pe solişii), Platon i-a conferit, ca atîtor 
alte preluări, o nouă funcţie și strălucire. Explorarea trebuie 
să fie sistematică, exorciţiul filosofic trebuie să epuizeze — 
în principiu — cîmpul posibilităților, ipotezele sînt puse în 
corespondenţă cu organizarea metodică a întrebărilor. Logica 
nici nu se născuse încă bine, dar înainte de a deveni ea în- 
săși sistem, venea în întîmpinarea năzuinței spre sistemati- 
citate. Acel nobil, divin avînt către logoi, pe care Parmenide 
îl detectează la Socrate se structurează în exerciţiul filoso- 
fic — un praxis spiritual, o cultivare a exactităţii, cu adevăr 
cu tot, şi cu însuși adevărul exactității. Dacă rigoarea înseamnă 
cuprindere sistematică și mers ordonat, atunci acest: adevăr 
al exactităţii şi această exactitate cu adevăr cu tot ni se dez- 
-văluie, în Parmenide, ca tematizare. 'Teima Unului în unici- 
tatea ei, se desface, se ramifică și se împletește cu alte teme; 
ideea se împletește cu alte idei, și chiar cu opusele ei, asimi- 
lîndu-le. Așa se confruntă Unul cu celelalte decît el însuși și 
cu însăși forma respectivă, forma Aitora decît Unul: Unul se 
confruntă cu ființa şi neființa, cu timpul și timpurile,. deci cu 
„devenirea; Unul se confruntă cu piuraliitatea (multipiul), cu 
identicul şi diferitul etc..etc. Toate acestea constitnie temati- 
zarea veritabilă a Unului, dacă privim exerciţiul filosofic pe 
una din laturile sale. Muntele se lasă escaladat mai lesne pe 
acest versant al temaltizării sistematice, a cărei culminație — 
şi depăşire — o constituie sistemul filosofic, Dar „tematizare“ 
și „sistem- rămîn moduri improprii de a descrie demersul pla- 
tonician numit exercițiu filosofic, demers care, în' Parmenide, 
recurge din abundență la argumentaţii, lanţuri întregi de ar- 
gumeniațţii și, în subsidiar, la feluri diferite. de a determina 
formele prin. forme. Cu trecerea timpului si împrospătarea 
privirii filosofice, cu obţinerea unui Platon mai originar, s-ar 

putea ca abordarea pur logică a lui Parmenide, în termeni ca 
„tematizare“ şi „sistem“ să apară la fel de exotică — fasci- 
nantă, însă nefamiliară — ca interpretarea neoplatoniciană (ca 
la Proclus, pentru care Parmenide reprezintă, înainte de toate, 
chintesenţa unei teologii). 


Deocamdată însă, rămînînd conștienți de distanța dintre 
exerciţiul jilosofic în sensul originar-platonician şi ceea ce 
a constituit consecința sa istorică şi tot așa, rămînînd con- 
ştienţi de deosebirea dintre logica formală, așa cum apare ea 
la Aristotel, și ceea ce anunţă discuţia în jurul Formelor — 
nu ne putem refuza tentaţia de a vedea în cele două dezbateri 
din Parmenide mai multe lucruri deodată. Asistăm, astfel, 
la o stranie afirmare a pluralităţii, acolo unde punctul de por- 
nire este instituirea lui Unu, dar — simetric — obținem o 
recuperare a unității tematice a problemelor distincte. Astfel se 
prezintă însăşi logica în statu nascendi, atunci cînd despre ea 
nu putem spune că este, nici că nu este, ci că este şi nu este, 
adică începe să apară. 

O ajirmare a pluralităţii: nu tematic — tema poate fi Unul 
— ci procedural, pluralitatea discursului ţîșneşte de peste tot. 


Să luăm drept exemple de afirmare a pluralității forma, 
participaţia, logosul (definiția, sensul), Unul. Dialogul este des- 
pre forme în genere (cum specilică chiar subtitlul ce i s-a dat 
ulterior, — peri eidon), și sugerează în mod limpede atotpre- 
zența stăpînitoare a fo: melor. Pînă și firul de păr, noroiul, 
cele mai ignobile lucruri cu putință, trebuie gîndite ca stînd 
sub forme. Curajul filosofului — care aici înseamnă consec- 
vență — stă în a merge pînă la capăt, admiţind realitățile 
invizibile ce ar învălui realități fizice sau morale dintre cele 
mai precare. După o legendă, Heraclit i-ar fi îndemnat pe 
vizitatorii lui să pătrunită în cele mai ascunse unghere ale în- 
căperii, întrucît și acolo, ca peste tot, sînt daimoni. Platon 
spune, tot așa, că peste tot tormele dau seama deopotrivă pen- 
tru facerea lumii, lucrul firii şi lucrarea omului. Cît privește 
participaţia la forme, pluralitatea transpare în distincţia de 
făcut între lucruri care participă la forme şi forme care par- 
ticipă la forme, sau, de pildă, în problematica distincţie din- 
tre participarea la întregul formei şi cea la o parte a ei. 
Dar logosul? Absența sau prezența unui logos al Unului se 
conjugă cu absența sau prezența numelui, senzaţiei, opiniei, 
cunoaşterii. În ccea cc privește logosul ca demonstraţie: plura- 
litatea ipotezelor predetermină o pluralitate de logoi. În sfîr- 
şit, Unul însuși se prezintă în diferite ipostaze, în funcţie de 
ipoteza de la care se porneşte şi de unghiul de atac. În uni- 
citatea lui, Unul se diversifică în determinațţii, raportări la 
celelalte forme, la el însuși, ca şi la realităţile de diferite 
grade de sub el. Fiecare formă iiind una, Unul le integrează, 
în ealitate de participante, «lupă cum formele integrează si 
pluralitatea ca atare; Unul integrează toate realităţile, dar le 
integrează nu fără rost, nu pînă la capăt şi nu pînă la a ani- 
hila pluralitatea ca atare. Pluralitaiea carc nu se lasă anihilată, 
multiplul care rezistă unei integrări dizolvate — iată o per- 
spectivă care :pune în lumină echitabilă înţelegerea platoni- 

ciană a Unului — prin contrast cu eleatismul premergător și 
neoplatonismul subsecvent. 

Platon nu pare a fi găsit formula unică, integratoare, 
atît în ceea ce priveşte putinţa participării la Forme cît şi în 
ceea ce priveşte forma Unului. Diferitele ipoteze conduc, ca 
să spunem așa, la ipostaze onlice și aserţiuni ontologice felu- 
rite, Așa ne apar, cel puțin astăzi, lucrurile... 


Ambiguitatea străbate peste tot, în Parmenide. Înţelege- 
rea dialogului pare la îndemiînă, aşa cum în lumina limpede 
munții ne apar la o înșelătoare apropiere. Adevărul este că 
orice înțelegere a dialogului revine nu la simpla receptare a 
unor spuse, ci la o interpretare sau alta. Dar interpretarea nu 
este interpretatul, aşa cum numele nu este obiectul. Am fi 
ispitiţi să spunem că nici o interpretare, oricît de plauzibilă 
și de asigurată exegetic ar îi, n-ar putea da seama pînă la 
capăt de textul interpretat si — n-ar putea infirma total 
anumite alte interpretări. Situaţia se prezintă ca în cazul acelor 
dusene care pot genera judecăţi perceptuale incompatibile. 
Aimbiguitatea este permisă şi slujită de structurarea logică, 
iar nu de lipsa de structură. 

Exersarea judecăților perceptuale opuse permite să com- 
parăm și sesizăm adevărul unei gravuri de Escher ca dublă 
disponibilitate. Să fie cu putinţă ca adevărul lui Parmenide 
să stea tocmai în ambiguitatea voită a interpretărilor sale? 
Că lucrurile pot fi privite din diferite unghiuri și că atunci 
ele trebuie să apară într-un fel şi în altul o ştia prea bine 
si Pleton ... 


iată, de exemplu, la ce poate duce întrebarea exegetică 
privind tema lui Parmenide. Sînt posibile, dintru început, trei 
răspunsuri cel puţin. Primul: despre Forme şi putinţa de 
participare la forme. Al doilea: lespre Unu. Al treilea: des- 
pre cxerciţiul jilosolic ca atare. Temeiurile pentru primele 
două răspunsuri se pot bănui uşor. Cît privește ultimul răs- 
puns, el pare, la prima vedere, de nesusţinut. Referirile lui 
Parmenide la exercitarea prin argumente din ipoteze ca mod 
prin care filosoful devine ceea ce e menit să fie sînt succinte; 
ele funcționează ca procedeu expozitiv prin care se trece de 
la prima parte a dialogului la a doua. Însă, pe de altă parte, 
unitatea lăuntrică a dialogului devine de-a dreptul transpa- 
rentă în lumina observației că dialogul se compune din două 
exerciţii filosofice care diferă nu numai tematic, ci şi strue- 
turai, ele semnificînd totodată două trepte ale iniţierii în fi- 
losofie. Primul exerciţiu — simplu excurs, fără pretenţii de 
exhaustivitate — porneşte de la tentativa lui Socrate de a 
i:..erprola «lomersul aporetic al lui Zenon în lumina unei doc- 
t-:ne sumare despre forme (idei): există forme, lucrurile cad 
*.b- forme, plurulitatea lucrului suportă enunţuri contradic- 
torii, însă ideea în sine a pluralităţii ca orice altă formă nu 
adinite contradicții. Această viziune este supusă examenului 
critic al lui Parmenide, care pune în evidenţă trei grupuri 
de obiecţii opozabile tot atîlor modalități de a înţelege ceea 

ce s-ar numi astăzi „statutul ontologic“ al formelor şi înţe- 
legerea raportului dintre forme și participantele la forme. 
Ipoteza formelor ar conduce astfel la aporie; dar şi ipoteza 
contrară, după cum se afirmă lapidar, este inacceptabilă, în- 
tr-o şi mai mare măsură. Mai rămîne ceva de făcut? Nu trebuie 
abandonată ipoteza formelor şi, poate, chiar filosofia? Dimpo- 
trivă. Filosofia trebuie exercitată; pregătirea corespunzătoare 
ar fi exerciţiul. În continuare, Parmenide rezumă structura 
unui veritabil exerciţiu filosofic: fiind dată o temă, trebuie 
explorate sistematic ipotezele opuse fundamentale. Sensul unui 
asemenea demers este prezentat și în Republica. : 

În continuare, exerciţiul este desfăşurat în mod efectiv. 
Tema sa nu este întîmplător aleasă, dar, în exemplaritatea lui, 
exercițiul rămîne numai unul, din multele posibile. 


Iar atunci cînd contenește, încă -ar fi putut suporta o 
continuare. (În legătură cu aceasta, a se vedea Notă despre 
structura dialogului de Constantin Noica; se observă acolo 
că, în joc fiind Unul și multiplul, mai rămîne de explorat ipo- 
teza multiplului care este, precum și aceea a multiplului 
care nu este. Dar tot aşa — vom adăuga — explorarea putea 
lua drept ipoteze opuse tâlla tou henos — Altul decît Unu, 
celelalte lucruri, mai întîi ca fiind, și în rîndul al doilea ca 
nefiind; sau, în formă înrudită, ar putea fi luat to me hen, 
Neunul). Osteneala putea continua, dar nu în mod univoc. 
Pe de altă parte, dacă s-ar fi încheiat prin bunele poveţe ale 
lui Parmenide către Socrate, dialogul tot ar fi păstrat o anu- 
„mită rotunjime si un sens superior-pairteic: Parmenide îi 
arată lui Socrate drumul, aşa cum Socrate, la rindul său, îi 
va îndruma — mellonta tauta! — pe tineri pe calca filosotiei. 
Dacă însă Parmenide se prezintă așa cum îl știm, și deci dis- 
cuţia precedentă nu a făcut decît să sugereze un exerciţiu fi- 
losofic în toată puțerea cuvîntului, atunci s-ar putea opina — 
şi sîntem acum tocmai în condiția omului părerii, a insului 
care ezită şi caută temeiuri — că Parmenide poartă asupra 
exerciţiului filosofic ca atare. O asemenea conjectură ar 
putea fi eronată, desigur! Însă ea are măcar meritul de a 
dicta o lectură circulară, o reluare a primei părţi a «dialogului, 
o reevaluare a ei nu din punct de vedere doctrinal, ci struc- 
tural. Prima parte din Parmenide ar fi să fie așadar un exer- 
cițiu în care elementul dialectic este subordonat celui artistic 
— arta de a întreba și răspunde fiind acolo instrumentală, în 
raport cu arta respingerii. În exerciţiul cu privire la Unu, însă, 
orice element subiecliv pare să dispară — în joc nu mai este 
critica unei aserţiuni doctrinale, ci desfăşurarea unei idei... 


Interpretarea lui Parmenide ca semnificînd în-şi-pentru- 
sine exerciţiul filosofic ni se pare a avea sens major, cîtă 
vreme filosofia semnifică aviîntul spre adevărata cunoaștere, 
ştiinţa a tot ce poate fi mai rcal. Dar, bineînţeles, ea este 
complementară cu alte interpretări, printre care aceca că 
exercițiul poartă asupra formelor în genere, și cealaltă, în 
care discuţia în jurul Formelor stă faţă de desfășurarea 
determinaţiilor Unului în același raport ca pronaosul unei 
mîndre construcţii față de naos. Cu alte cuvinte, cele trei 
perspective de lectură trebuie exersate succesiv, în cadrul 

unui exerciţiu hermeneutic, oarecum analog celui filosofic, vi- 
zat de către Platon. Disponibilităţile textului sînt funcţie de ceea 
ce se vrea spus, de ceea ce se spune chiar fără vrerea autoru- 
lui, și de ceea ce putem înţelege şi se poate înţelege. În sensul 
valenţelor interpretative, orice text este oarecum „formal“ şi 
„modal“: formal, în măsura în care este disponibil pentru înţele- 
geri („situări“ şi „umpleri“) diferite; modal, în măsura în care 
conţine necesarul (invarianţii tuturor interpretărilor acceptabile), 
realul și posibilul. Realul înseamnă aici rostirea auctorială 
însăși, ceea ce afirmă textual emițătorul; posibilul este dat de 
suma interpretărilor composibile cu rostirea auctorială. O ma- 
Ximă «a exerciţiului hermeneutic este însă aceea că interpre- 
tările nu trebuie sporite praeter necessitatem. În principiu 
interpretarea ar trebui să se resoarbă în simpla exegeză. 
Dacă însă exegezele sînt esențial divergente, aceasta indică 
existența unui spaţiu hermeneutic, adică necesitatea unei 
„umpleri“, prin interpretare. Exerciţiul hermeneutic trebuie 
să fie ca și constrictiv, spre a fi permis. Iar odată acceptat, 
permis, el trebuie să păstreze cît mai mult din ceea ce exeg>- 
za — simpla lectură informată — a putut da. (Bineînţeles, 
exerciţiul hermeneutic mai are și alte rosturi — legate de 
viața textului, de „utilizările“ ce i se pot da acestuia din 
urmă; aici se are în vedere simpla încercare de a înţelege 
textul, ca aparținînd lui Platon și ocupînd un loc în spațiul 
operei platoniciene). 

Lectura lui Parmenide impune studiu; studiul înseamnă 
„exegeză“, care trece însă firesc în „interpretare“. Noi nu 
luăm act numai de ceea.ce spune exniicit textul, ci avem: 
de luat în seamă implicaţiile şi conexiunile diferitelor afir- 
maţii. Facem inferenţe și ajungem la interpretări, în încerca- 
rea de a înţelege dialogul, el însuși un Unu care este un 
întreg și are părți. 

Iată acum un exemplu care ar putea să arate cum orice 
exegeză sfirșește în interpretare, 

În cadrul discuţiei dintre Socrate si Zenon, primul afir- 
mă: „Cînd... cineva ar veni să arate că Unul în sine este în 
el însuși o pluralitate și ar mai arăta că plurilitatea este cu 
adevărat Unu, eu aș fi de-a dreptul uluit. La [el și în cazul 
tuturor celorlalte: dacă se va spune că genurile și speciile 
însele, adică ele în sine și ca atare primesc aceste două ca- 
ractere opuse, cuvine-se a ne mira...“ (129 b—c). „Dacă... 
insul va pune mai întîi ca distincte între ele formele luate în 
sine, formele însele — spre pildă asemănarea și neasemăna- 
rea, pluralitatea şi Unul, starea și mișcarea, ori toate celelalte 
de acest fel — iar apoi va declara că ele însele, în sine luate, 
au putinţa să se amestece și separe, atunci află, Zenon, că 
eu unul m-aş mira foarte. După socotința mea, ai înfruntat 
cu multă bărbăţie chestiunile puse în joc; şi totuşi, cum spu- 
"am, mult mai mult aş fi surprins dacă cineva ar fi în mă- 
S::ă să găsească această aporie. întrețesută peste tot în adîn- 
cul formelor înseși și. aşa cum a urmărit-o în rîndul celor 
deschise văzului, ar putea s-o dezvăluie şi în sînul celor con- 
cepute de cuget“ (129 d—130 a). La capătul exerciţiului asu- 
pra lui Unu, Parmenide rezumă astfel rezultatul general ob- 
ținut: „Fie spus atunci aceasta /şi anume că „Dacă Unu 

nu este, nimic nu este“ — menţiunea noastră/ și fie spus, 
deopotrivă, că, după cum se pare, fie că Unul este, fie că nu 
este, atît el însuși cît şi celelalte lucruri, atît față de sine cît 
şi unele tață de altele, sînt și nu sînt toate și întru totul, 
apar şi nu apar“ (166 c). Pariul lui Socrate a fost, așadar, 
acceptat, iar aporia lui Zenon supralicitată de ăaporia atri- 
buită lui Parmenide. Dialogul poate fi astfel interpretat ca 
prezentare a unei imense aporii, care generalizează și lasă în 
urma ei argumentele lui Zenon, efectuînd totodată o răstur- 
nare de proporţii: departe de a consolida eleatismul, îl sub- 
minează, semănind totodată neîncrederea într-un imperiu 'al 
Formelor imuabile şi acreditînd fiinţarea nefiinţei. 

Această interpretare este plauzibilă și are acoperire tex- 
tuală. În plus, se dă seama pînă la capăt de structura dialo- 
gului. Să observăm însă că şi ea depășește simpla exegeză. 
În text nu se vorbeşte nicăieri despre intenţia lui Parme- 
nide (respectiv: Platon) de a-l depăşi pe Zenon pe propriul 
său teren, al antinomiilor, ci numai despre virtuțile exerci- 
țiului filosofic. Interpretarea este îinferată, presupune o lec- 
tură 'activă a textului, în întîmpinarea căruia vine. Totodată, 
ea este composibilă cu celelalte trei interpretări menţionate 
(dialogul ca fiind peri eidon, ca fiind despre Unu, ca fiind un 
exercițiu şi fiind despre exercițiu ca atare). În fapt, cele pa- 
tru interpretări sînt „întreţesute* (ca şi formele despre care 
vorbeşte Platon), au un „aer de familie“, de norocită com- 
plicitate. 


* 


„Dacă ne orientăm după versiunile interpretative de mai 
sus, lăsînd' la o parte alte familii de interpretări (de exemplu, 
interpretările alegorice în care excelează neoplatonicienii an- 
tici, sfîrșind cu Proclus), vom constata că dificultăţile legate 
de iorme și participare, de Unul care este, de exerciţiul fi- 
losofic construit antinomic sînt scoase la iveală într-o ma- 
nieră radicală, dar că, dimpotrivă, nu se întrevede vreo cale 
de rezolvare efectivă a dificultăților. Exerciţiul filosofic con- 
stă în explorarea dificultăţilor, în convieţuirea noetică cu ele- 
mentul misterios, antinomic, neîmblînzit. Privilegiul filosofului 
— acela de a accede la cunoaşterea a tot ce poate fi mai real 
si mai adevărat în sînul realităţii, de a transcende deci nu 
realitatea, ci tocmai aparența — este scump plătit. Poate că 
această acceptare a primejdiei permanente este autentica „mo- 
rală“ a acestui dialog, în care condiţia filosofiei este ame- 
nințată nu din exterior, de către neiniţiaţi, ci de abisul în 
faţa căruia ne blocăm, odată ajunși în vîrf. Dialogul sfîrșește 
abrupt, neîmblînzit, antinomia nu are soluţie. Alte dialoguri pla- 
toniciene, cele scrise mai tîrziu, au ocolit impasul, nicidecum 
n-au aruncat o punte peste abis. Platon, ne vine să credem, 
nu s-a mai întors niciodată la Unul antinomic. Acesta este un 
capăt de drum; drumul ar începe de la dialectica destul de 
moderată, de cuminte, a unităţii contrariilor, în speță a Unu- 
lui și pluralităţii. Între început și sfîrșit se așterne însă un 
lung traseu cuminte, în care Unul și realitățile de sub el se 
unifică şi se despart, se multiplică şi se reîntregesc. 

Întilnirea lui Socrate cu Parmenide poate fi privită, 
aşadar, ca avînd un caracter de-a dreptul inițiatic: Socrate 
va trebui să meargă pe un drum periculos. Iar primejdia nu 
stă numai în înfruntarea lumii părerii și a celor ce o personi- 
fică, ci şi în tensiunea care străbate, de la un cap la altul, 
cunoașterea însăși. 

Exercițiul filosofic este o punere în ordine, o garanţie 
împotriva rătăcirii dezordonate, dar nu o ieșire din zona pri- 
mejdiei, ci tocmai o angajare cu toată fiinţa — cu toate pu- 
terile sufletului — în efortul cunoaşterii. Partea intelectivă 
a sufletului, mișcîndu-se în perfecta ordine exploratorie pe 
care o dă dialectica, arta de a angaja întrebările și răspunsu- 
rile, de a dispune ideile-realităţi în înlănţuirea lor firească, 
nu se poate sustrage de la primejdiile intrinseci gîndirii. În 
labirintul luminos al cunoaşterii, în plină strălucire, pîndese 
Minotauri; firul călăuzitor al eroului-filosof este menţinerea 
fermă a cîtorva opţiuni. Anevoie se pronunţă filosoful pentru 
existenţa formelor și participaţiei, întrucît și această convin- 
gere nai trebuie să răspundă multelor aporii; și totuşi, aban- 
donarea acestei convingeri ar semnifica eșecul deplin. Aban- 
donată trebuie să fie numai tentaţia de a „metaforiza“ sau a 
„vizualiza“ formele ca atare. După unii exegeți, Platon luptă 
aici cu propria sa rețea de metafore. Tot astfel, Unul care 
este el însuși şi este simpliciter, rămîne poziţia ce trebuie ferm 
menţinută, deşi întreţinerea ei duce la aporie; poziția adversă, 
postularea Unului care nu este el însuși și care nu este de- 
loc, nu numai că duce şi ea la multe aporii, dar, pe deasupra, 
blochează gîndirea ca atare. De aceea, opţiunea justă, chiar 
dacă incomudă, se întrevede, 


Dincolo de tehnica deducţiei din ipoteze contrarii, dincolo 
de organizarea sistematică a cîmpului ipotezelor, dincolo de 
construcţia uriașei antinomii a Unului și Non-Unului (anti- 
nomie menită poate să supraliciteze performanţa lui Zenon, 
dacă nu chiar s-o integreze într-o lume a omniprezentelor 
antinomii), dincolo de exerciţiul filosofic particular, putem în- 
trezări în Parmenide adevărul despre condiţia filosofiei ca ata- 
re. În ficţiunea întiîlnirii dintre Parmenide şi Socrate — căci 
se pare că nu poate fi vorba despre un fapt istoric autentice 
— transpare adevărul simbolic, mănunchiul de adevăruri, asu- 
pra filosofiei, ca mod al gîndirii de a se înfrunta cu propriile 
ei primejdii. Neunivoc, revizuibil și oricum greu de decrip- 
tat este sensul afirniaţiilor doctrinare platoniciene; dimpotrivă, 
lipsit de echivoc şi invariant la plasările în context este 
sensul platonician divulgat al căutării filosofice, căutarea unei 
supreme cunoașteri, în condiţiile asprei purificări, ale fer- 
mităţii şi stării de veghe. 

„..„ Nicicînd Parmenide nu-şi va epuiza latenţele în uni- 
vecitatea fecundă a exegezei științifice, atit de trebuitoare 
altminteri. Un text poate fi un obiect de opinie și cunoaștere 
tot atît de inepuizabil ca şi un lucru al naturii. Deşi aven- 
tura interpretativă și nerăbdarea exegetică se cuvin ţinute 
sub control, deşi lectura trebuie să progreseze ca ascultare şi 
rivnă în studiu, căutarea unui „denotat“ va sfîrși prin gă- 
sirea multor „conotaţii“. 

Să nu ne sustragem atunci citorva ispite. Mai întîi, is- 
pita unui adevăr alegeric pe care poate că Platon nu l-a vizat. 
întîlnirea lui Socrate cu Parmenide văzută deci fabulator ca 
început misterios, inițiatic, probatoriu, care structurează cău- 
tările unei fiinţe, transformîndu-le în destin, şi arătinil că, 
mai presus de angajarea doctrinară, filosofului îi este pro- 
prie asumarea diticultăţii şi a înfrîngerii la limită. Fiecare 
sotist este un luptător pe cont propriu; există genul sofişti- 
lor, nu însă și o cauză a sofisticii. Dimpotrivă, un filosof, 
oricît de solitar, este protagonistul unei cauze; lucrul cu care 
se îndeletnicește fiind lucrul gîndirii, genul filosofilor este în- 
sufleţit de slujirea aceluia. După Sofistul şi Omul politic, 
Platon ar fi urmat să scrie Filosoful (cf. de exemplu Sofistul). 
S-a crezut, uneori, că Parmenide ar fi tocmai Filosoful, ipoteza 
nu se poate susţine, fie şi numai pentru motivul că Parmenide 
nu ne oferă vreo deliniţie pe bază de diviziune a ceea ce 
peate să fie filosoful. Însă, admiţind jocul interpretativ cen- 
ferm căruia dialogul ar purta asupra exersării filosofice ca 
atare — fără să uităm, totuşi, că nu o singură preocupare, ci 
un cemplex de preocupări, un unu multiplu, animă orice scrie- 
re platonică — de ce n-am merge mai departe? Să spunem 
deci că Parmenide este despre filosofie ca atare, adică despre 
lucrul gîndirii dus pînă la capăt, despre străbaterea unei 
teme de la început la sfîrşit, numai și numai pentru obţine- 
reă „frumos retunijitului“, dar împovărătorului, antinomicului 
adevăr. 

Apei, o altă ispită (desigur nesusţinută exegetic și venind 
împotriva unor rezultate filologice plauzibile) este de a ni-l 
închipui pe Parmenide ca urmînd să fie citit după Sofistul. Că 
Platon îl va fi scris înainte, că negativităţii copleşitoare din 
Parmenide îi iau locul asimilarea îmblinzitoare a negativităţii 
prin negația logică, pozitivitatea constructivă a cuprinderii ge- 
nurilor şi speciilor din Sofistul — toate acestea nu sînt argu- 
mente decisive pentru o lectură univoc ordonată a operei lui 
Platon în totalitatea ei. Citit însă ca încununare a efortului 
exploratoriu în lumea formelor, Parmenide are prin ce să 
dinamizeze, într-o secundă lectură, un deuteron ploion, un al 
deilea excurs, ca acela despre care se pomeneşte în Phaidon 
— imaginarul filosofic. Ni-l putem astfel închipui pe Platon 
ca aducîndu-l mai întîi în scenă pe Străinul din Elea, un 
eleat infidel, un înstrăinat de Elea, pentru ca, încurajat de. 
reuşită, să-i aducă în scenă pe marii protagoniști ai dramei 
eleate, adică pe Zenon şi pe „pitagoreicul dizident“, cum l-a 
numit cineva pe Parmenide. Sau, tot așa, întrucît Socrate 
avansează în Theaitetos şi Sofistul ficţiunea întilnirii sale cu 
Parmenide, putem crede că Platon şi-ar fi pus în gînd să dea 
carne și viață acestei ficțiuni, scriind ulterior Parmenide. Un 
lucru pare mai sigur: Platon apelează la un filosof atît de 
impunător ca Parmenide pentru a se rosti în chestiuni de 
maximă importanță. Apoi, legitimarea nefiinţei şi aceea a ne- 
gaţiei, împletirea, amestecul şi participaţia formelor, raporta- 
rea genurilor supreme ele între ele, apar uneori ca rezultate 
în prealabil obţinute, ce vor fi utilizate. şi generalizate în 
Parmenide. De asemenea este şi faptul că despărţirea de elea- 

tism, din unele puncte de vedere, apare în Parmenide într-o 
formă încă și mai radicală decît în Sofistul. 

„.„.Toate acestea sînt însă simple jocuri interpretative, 
împotriva cărora cuvîntul nostru de preveninţă vroia să aver- 
tizeze tocmai! O mimare comic-solemnă a unei vorbe a lui. 
Socrate (în Phaidros) s-ar potrivi în cazul de faţă: „ce de lu- 
cruri ne face să spunem Parmenide acesta!“ în ce ne priveşte 
pe noi, simpli cititori ai lui Platon, se cuvine a ne acoperi 
rușşinaţi fața, atunci cînd nu recuzăm o asemenea tentație, 
iar vorba amintită s-o trecem cu mai mult temei în seama 
comunităţii istorice a exegeţilor, interpreților şi continuato- 
rilor lui Platon, ba pînă şi a criticilor doctrinari ai acestuia. 
Într-adevăr, cîte lucruri îi face să spună Parmenide acesta? 

Unul din marii neoplatonicieni ai antichităţii a afirmat, 
în transportul său exegetic, că pentru studiul lui Parmenide 
trebuie să te pregăteşti prin post şi invocaţie solemnă. Însă 
tot așa de bine s-ar putea spune astăzi că lectura disciplinată 
a dialogului este tocmai postul şi invocaţia solemnă care 
prepară pentru studiul filosofiei. Cititorul care își propune o 
asemenea lectură nu trebuie să ignore miza jocului. 


2. SUCCINTE LAMURIRI PRELIMINARE 


a) Problema autenticităţii dialogului. Considerat unanim 
în antichitate ca una din cheile de boltă ale operei lui Platon, 
dialogul a fost, mai aproape de timpurile noastre, separat de 
ansamblul operei, aprecierile făcute polarizînd spiritele. Tot- 
odată, o parte din critica filologică a emis dubii serioase în 
legătură cu autenticitatea lui Parmenide. Atiît critica  neobiş- 
nuit de aspră a teoriei ideilor, căreia — cum s-ar părea — 
nu i se răspunde prin nimic, cît şi faptul că Aristotel reia pe 
cont propriu unele argumente din Parmenide (spre pildă, ar- 
gumentul celui de-a] treilea om), fără a trimite la acest dialog 
au părut a proba că dialogul ar fi apocrif şi de sursă mic- 
socratică, probabil megarică, fiind elaborat nu înainte, ci după 
Metafizica lui Aristotel. Cîteva argumente strict filologice mer- 
gînd în același sens au venit să se adauge. În replică, alți 
exegeți au răspuns, vreme de-un veac şi mai bine, acestor du- 
bii într-un mod destul de convingător pentru ca astăzi auten- 
ticitatea dialopuui să fie acceptată de majoritatea covirși- 
toare a cunoscătorilor în materie. Este de reținut că aborda- 
rea critică a modalităţilor în care există formele şi se reali- 
zează participarea realităţilor (inclusiv a formelor) la forme 
veneau nu numai din afara, ci și dinăuntrul Academiei. Este 
tocmai critica unor „prieteni ai formelor“ aceea pe care Pla- 
ton o înfățișează, într-o etapă în care filosofia sa adîncea 
doctrina, printr-o triplă desfăşurare: acceptînd aspra condiţie 
a filosofării ca demers exploratoriu care nu se poate sprijini 
doar pe ceea ce sufletul desprins de corp a putut primi în 
contactul nemijlocit cu ideile luminoase reamintindu-și nu- 
mai, ci, dimpotrivă, pune în joc știința dialecticii (he tou dia- 
legestai episteme) pentru ca gîndirea pură, intelectul pur 
(noesis, nous) să dobiîndească efectiva cunoaștere a realităților 

supreme (cf. Republica); „democratizînd“ imperiul formelor, 
astfel încît orice realitate și orice ființare să cadă sub forme 
sau/şi să fie chiar formă (cf. în acest sens, în Parmenide, 
130 a—c); „organizînd“ acest imperiu al formelor, prin ierar- 
hizare, sistematizare, corelare logică, demers care suportă şi 
justifică metodele 'exersării filosofice și cercetării științifice, 
conferind, totodată, o supleţe tot mai mare modului de a ve- 
dea lucrurile, viziunii. 

Într-o epocă, aşadar, în care „prietenii formelor“, în cap 
cu Platon, se aflau angajaţi pe un drum, sau, mai bine zis, 
angajau un drum, acaparați, fără îndoială de pasiunea dis- 
cuţiilor în contradictoriu, primul scolarh al Academiei, Pla- 
ton însuşi, putea scrie dialogul său „pe viu“, în cadrul unui 
„work in progress“, pe deplin încrezător în potențele teoriei 
ideilor, chiamfără a deţine ultimul cuvînt în materie. Criza 
teoriei ideilor, dacă o criză este, nu trebuia să fi apărut 
pe atunci altfel decît ca una provizorie şi „de creștere“. 

b) Perioada elaborării dialogului. Conjecturile au abundat 
și în această privință. Analiza de conţinut şi inspecţiile de 
detaliu atestă că dialogul aparţine perioadei de deplină 
maturitate creatoare. S-ar părea că Parmenide presu- 
pune şi lasă în urmă Phaidon, Phaidros; Cratylos, Symposion, 
precum şi Republica. Mai greu pare de stabilit situarea sa 
cronologică în raport cu Theaitetos şi Sofistul. Grupat de că- 
tre Thrasyllos (sec. 1 e.n.) alături de Philebos, Symposion si 
Phaidros în cadrul celei de-a treia tetralogii, perioagda de 
elaborare a dialogului trebuie situată „în cîmpul de tranziţie 
care conduce de la teoria clasică a ideilor, din epoca medie a 
lui Platon, la problemele și răspunsurile filosofiei sale tîrzii“l. 
A fost scris, cel mai devreme în 368, deci în preajma celei 
de-a doua călătorii a lui Platon în Sicilia, sau, poate, încă 
şi mai tîrziu. O soluţie definitivă a chestiunii nu pare a se 
degaja din noianul de conjecturi. 

c) Despre subtitlul: peri eidon. Subtitlul poate fi găsit 
la Diogenes Laertios, Despre vieţile şi doctrinele filosofilor, 
IX, 23. Dialogul poartă, într-adevăr, asupra formelor și par- 
ticipaţiei, el sugerînd dificultăţile unei reificări a formelor; 
folosirea necritică a expresiilor „întregul formei“, „părţile for- 
mei“, apelul la „forma formei“ şi însăși transcendenţa forme- 
lor, plasarea lor înt-o lume supralunară la care muritorii 
n-au acces, sînt puse — indirect — sub semnul întrebării, date 
fiind dificultăţile insurinontabile care apar dintr-o asemenea 
plasare. 

d) Personajele. Cephalos este povestitorul care, însoțit de 
doi concetățeni din Clazomenai, cetatea de baștină a lui Ana- 
xagoras, va relata ceea ce a auzit dintr-o sursă indirectă, de la 
Antiphon, asupra întilnirii prilejuite de sosirea lui Parmenide 
și Zenon la Atena. Omonimul lui Cephalos din Republica, 
metecul originar din Syracusa, amfitrionul înstărit sub al că- 
rui acoperiş se va desfășura celebra lampadophoria filoso- 


1 Hans Ginther Zekl, „Einleitung des  Herausgebers“, 
p. XVII, în Platon, Parmenides, iibersetzt und herausgegeben 
von Hans Giinther Zekl, Felix Meiner, Hamburg, 1972. 

fică (cf. Andrei Cernea, Interpretare la Republica, în Platon, 
Opere, V, Ed. Știinţ. şi Enciclop., Buc., 198), nu trebuie 
confundat cu acest Cephalos care, ce-i drept, este și el un 
lampadophor, și anume în cadrul unei ştafete a rememorării. 
Ficțiunea memoriei fabuloase este, dealtfel, un motiv recurent 
în multe dialoguri platoniciene... 


Adeimantes şi Glaucon sînt frații mai mari ai lui Aris- 
tocles, adică ai lui Platon însuși. Sint vechile noastre cunoş- 
tințe din Republica. 


Antiphon, fratele lor vitreg, este a doua verigă în lanțul 
anamnetic care va reactualiza evenimentul originar. 

Pythodoros — a treia verigă — este invocat şi citat, în 
vorbire indirectă, ca martor tăcut, numai ochi și urechi, al 
discuţiei care s-a desfășurat în propria lui casă, în Cerameikos; 
este menţionat în Alcibiade I, 119 a, în calitate de adept al 
lui, Zenon. Era, desigur, un avid consumator de discuţii filoso- 
tice; după cum reiese indirect din spusele sale, preluale de 
Antiphon și redate de către Cephalos, se va fi exersat și el, 
dacă nu în argumentaţia speculativă originală, cel puţin în re- 
darea ei repeţită, prin viu grai, 

Toate aceste personaje de fundal se estompează rapid, 
pentru a face loc protagoniştilor propriu-ziși ai discuţiei: So- 
crate, Zenon, Parmenide, Aristotel. 

Indiferent dacă întîlnirea dintre Socrate, Parmenide și Ze- 
non va fi avut loc aievea (ceea ce pare a fi neverosimil, eve- 
nimentul ar fi urmat atunci să se petreacă, după socotința exe- 
geților, cam prin 450 î.e.n.) sau este o pură ficţiune menită să 
ateste că les beauz esprits se rencontrent, postura în care 
apare în dialog foarte .tînărul Socrate, şi anume ca pro- 
tagonist al unei teorii sistematice a formelor, este, desigur, 
voit anacronică. Parmenide, marele .eleat, apare de asemenea 
în postura unui „deconstrucţionist“ al teoriei eleate. O prezen- 
tare mai verosimilă este aceea făcută lui Zenon. În ceea ce îl 
privește pe Aristotel, partenerul cu rol pur auxiliar („băiat 
aducător de mingi“) în jocul argumentativ vijelios purtat de 
către Parmenide, el avea să devină mai tîrziu unul din cei 
Treizeci de Tirani care au instaurat o reprobabilă perioadă de 
nedreptăţi pasagere, pe vremea războiului peloponesiac. S-a 
speculat că autorul dialogului l-ar fi vizat, prin Aristotel, atît 
de maniabil în cadrul discuţiei expuse, pe tînărul emul stagi- 
rit al Academiei, însă, mai toți exegeţii au sfîrșit prin a con- 
chide asupra lipsei de temei a unei atari supoziţii. 

e) Structura dialogului.. Dialogul are o structură deosebit de 
limpede, în contrast cu obscurităţile conţinutului său. Împăr- 
țirea sa tripartită, într-un Preludiu, Discuţia în jurul teoriei 
jormelor şi Argumentaţiile în jurul lui Unu şi al Celorlalte de- 
cît Unu se impune de la sine. 


A) Preludiu. Călăuziţi de către Adeimantos și Glaucon, 
Cephalos și doi concetăţeni ai săi, sosiți din Clazomenai, ajung 
la Antiphon, care va rememora pentru ei relatarea lui Pytho- 
„doros, martor al discuţiei purtate cîndva între tînărul Socrate 
şi corifeii şcolii eleate, Parmenide şi Zenon (126 a-127 a 7). 

B) Discuţia în jurul formelor și participaţiei (127 a 1— 
136 e 4). i 


a) Discuţia dintre Zenon şi Socrate; sensul scrierii lui Ze- 
non; interpretarea aporiei lui Zenon, ca privind pluralitatea 
din lumea sensibilă; existența formelor inteligibile, libere de 
orice aporie, separate de lucrurile care cad sub ele si, tot așa, 
separate ele între ele (127 a 8—130 a 2). 

b) Discuţia dintre Parmenide şi Socrate. Critica separa- 
ţiei formelor şi dificultăţile legate de participația la forme 
(130 a 3—135 b 4). 

1. Existența formelor în sine, dînd seama de orice reali- 
tate, de la cea mai universală şi elevată, pînă la cea mai joasă 
(130 a 3—131 a 2). 

2. O primă dificultate: participaţia, înţeleasă tocmai ca par- 
ticipaţie fie la întregul formei fie la părţi ale acesteia, pare 
greu de conceput (131 a 3—e 7). 

3. O a doua dificultate: încercarea de a concepe asemăna- 
rea participantelor la o formă cu însăși forma obligă la admi- 
terea unei forme noi, procesul generativ de forme continuînd 
la infinit; unicitatea formei este astfel pusă sub semnul în- 
trebării. Două încercări ale lui Socrate de a salva unicitatea 
formei — şi anume inţelegînd forma, mai întîi ca gînd, iar 
apoi ca prototip natural al lucrurilor participante — sînt res- 
pinse de către Parmenide, ca incompatibile cu admiterea par- 
ticipării pe bază de asemănare (131 e 8—133 a 10). 

4. A treia aporie: existența formelor în sine, separate de 
participantele la forme, implică, cel puţin cînd sînt în joc rela- 
ţii (de exemplu, forme ca Stăpîn, Sclav, Ştiinţă), o raportare a 
formelor în sine iar astfel o dedublare a relaţiilor „de la noi“ 
prin relaţii ale formelor; știința (cunoașterea), la rîndul «ei, 
este dedublată, într-o manieră care face din accesul la idel un 
apanaj al divinității, în timp ce cunoașterea realităților pămin- 
tene ajunge să fie inaccesibilă zeului (133 b 1—134 e 7). 

5. În pofida numeroaselor aporii legate de existenţa forme- 
lor, admiterea lor rămîne un deziderat căruia i se poate da 
curs numai prin exersarea filosofică. Natura acestei exersări: 
deducerea consecinţelor din ipotezele opuse asupra unei forme 
date. Cu titlu de exemplu, Parmenide va dezvolta, sub formă 
de întrebări și răspunsuri, secondat de Aristotel, exerciţiul he- 
nologic, purtînd asupra lui Unu și asupra Celorlalte decît Unu, 
atît în ipoteza că Unu este cît şi în ipoteza contrară (134 e 
8—137 c 3). 


C. Argumentaţiile despre Unu și Altele decit Unu (137 c 4— 
166 c 5) 


Cl. Consecințe din ipoteza „Dacă Unu este“ (137 c 4—160 
b 4) 


a) Argumentările avînd ca punct de pornire pe Unul care, 
fiind, este unu şi nu este în sine plural. Consecințele trase 
aparțin în totalitate unei henologii negative: Unul nu este în- 
treg şi nu are părţi; nu are început, sfîrşit şi mijloc; nu are fi- 
gură; nu comportă localizare; nu este: nici imobil, nici în miș- 
care; nu admite diferenţă şi identitate; nu comportă asemănare 

sau neasemănare; nu admite egalitate sau inegalitate; nu ad- 
mite determinaţii temporale; nu poate fi denumit, rostit, per- 
ceput, gindit şi cunoscut, nu are priză asupra vreunui lucru 
în ființă (137 c 4—242 b 3). 

b) Argumentările avînd ca punct de pornire pe Unul ce 
conţine în sine pluralitatea, dat fiind că atributul existenţei 
este dilerit de atributul identităţii cu sine. Consecințele desfă- 
șurate configurează mai înțîi o henologie pozitivă, apoi una de-a 
dreptul proteică; supraabundiînd în determinațţii incompatibile 
la nivelul finitudinii, dar absorbite de un lacom infinit. Unul 
este întreg alcătuit din părţi, este infinit-plural, generează şi 
compune toate numerele întregi. Totodată, Unu şi Fiinţă sînt 
nedezlipite, deşi discernabile. Ca şi ființa, Unul revine la tot 
ce fiinţează. El este unu și plural, limitat și nelimitat, admite 
configuraţie, este în sine însuși și în altul decit el, este nemiș- 
cat și mișcător, este identic și diferit, atît în sine cît și în ra- 
port cu alţii, admite asemănare şi neasemănare, este solidar 
și nosolidar cu sine si cu celelalte, și la fel este egal și inegal, 
participă la timp și la diferitele timpuri, sub dublul raport al 
liinței și devenirii, și intră în toate raporturile temporale po- 
sibile cu sine însuși si cu altele decit el însuși; totodată însă, 
este în afara timpului; de asemenea, participă și hu participă 
la fiinţă, tranziţia într-un sens sau altul fiind instantanee și 
atemporală. Unul poate fi rostit, gîndit, determinat (42 b 
4—157 b 5). 

c) Argumentările privind celelalte lucruri, adică alterita- 
tea Unului, în ipoteza că Unul este și că celelalte lucruri par- 
ticipă la Unu. Henologia pozitivă este complementată de o doc- 
trină pozitivă, iarăși abundind în determinaţii opuse, a plura- 
lităţii efective pe care o configurează celelalte realităţi, altele 
decit Unul; acestea totalizează un întreg alcătuit din părţi, 
o mulţime nemărginită compusă din mulţimi nemărginite; atri- 
butul întregului și cel al părţii, precum şi limita și nelimita- 
rea, revin, totodată, fiecărui alt lucru diferit de Unu; orice 
altceva decît Unul mai este, sub toate raporturile asemenea 
şi neasemenea, identic și diforit, și în genere suportă orice 
cuplu de însușiri contrarii (157 b 6—159 b 1). 

d) Argumentările privind altele decît Unu, în ipoteza că 
Unul este și totodată se află în completă separație de cele- 
lalte lucruri. Henologia negativă configurată în cadrul argu- 
mentațiilor din a) este acum complementată de o teorie nega- 
tivă a alterităţii, conform căreia ceea ce este diferit de Unu 
este și lipsit de Unu; cele lipsite de Unu nu sint nici Unu, nici 
pluralitate, nici părți, nici întreguri, nu admit asemănare şi 
neasemănare, identitate și diferenţă și în genere nici una din 
determinaţiile unui cuplu de contrarii (159 b 2—160 b 2). 


e) Recapitulare succintă a argumentaţiilor (i60 b 3—5) 
C2. Consecințe din ipoteza „Dacă Unu nu este“ (160 b 6— 
166 c 5). 


f) Consecințe derivate din ipoteza Unului inexistent, pe 
paza diferenței conceptuale dintre Unu și alteritatea sa. Unu- 
lui inexistent îi revin putinţa de a fi cunoscut, diferenţa, par- 
ticiparea la orice formă pusă în joc de rostirea adevărată cu 

privire la el, asemănarea şi egalitatea cu sine, neasemănarea și 
inegalitatea cu celelalte. Nu numai atît: Unul care nu este 
participă și la fiinţă, și anume la ființa inexistentului. Ca 
fiind și nefiind, Unul care nu este se mișcă și totodată este 
imobil, el se naște și piere, dar totodată nu se naște şi nu 
piere (160 c 5—163 b 6). 

- s) Consecințe derivate din ipoteza Unului care nu este, 
unde neființa este luată în mod absolut, ca neființă în toate 
privinţele. Unul care nu este în nici o privință este indeter- 
minabil și neantrenut în vreo relație (163 b 7—164 b 4). 

h) Consecințe derivate din ipoteza Unului care nu este, pri- 
vitoare la celelalte lucruri, altele decît Unu, pe baza diferen- 
ței dintre însuși Diferitul și Altul; o realitate plurală lipsită 
de Unu se prezintă ca o îngrămădire şi ca o îngrămădire 
proliferantă de îngrămădiri relativ la care determinaţiile de 
bază, începînd cu Unul, sînt simple aparenţe într-un tablou 
înșelător (164 b 5—165 e 1). 

i) Consecințe derivate din ipoteza Unului care nu este, 
privitoare tot la alţii decît Unu; dacă, nefiind, Unul nici nu 
este unu, neputința de a gîndi pluralitatea fără Unu antre- 
nează neputința de a gîndi în genere ceva. Dacă Unul nu este, 
nimic nu este (165 e 2—166 c 2), 

E j) Succintă recapitulare a întregului exercițiu henologic 
(166 c 2-c 5). 


% 


Asupra exerciţiului despre Unu, a rangului său de operă, 
a se vedea în volumul de față, Constantin Noica: Notă despre 
structura dialogului. 


S.V. 


NOTĂ DESPRE STRUCTURA DIALOGULUI 


În istoria culturii se cunosc puţine cazuri în care exerci- 
ţiul într-un domeniu să devină o adevărată operă a domeniu- 
lui respectiv. S-a putut cita Kunst der Fuge a lui Bach, ce ne 
apare astăzi drept o adevărată operă, deşi a fost concepută ca 
un exercițiu. Ne întrebăm dacă — la nivelul ei fireşte — 
opera lui Brâncuşi sau unele din sculpturile lui nu au carac- 
terul acesta de exercițiu devenit operă. 


Platon prezintă singur dezbaterea despre Unu şi Multiplu, 
din dialogul Parmenide, drept exercițiu. Din acesta, istoricii 
filosofiei desprind de obicei o lecţie de filosofie, în speţă pri- 
matul necesar al Unului. Ni se pare că dialogul spune mai 
mult decît atît, filosoficeşte, și o spune tocmai atunci cînd te 
adînceşti mai bine în exercițiu ca atare, negrăbindu-te să vezi 
„la ce duce“. Acest lucru vom încerca să-l arătăm prin analiza 
în formă — dacă se preferă, prin analiza structurală — ce 
urmează. 


Dialogul despre Unu și Multiplu constă din opt teze (dacă 
lăsăm de o parte teza a treia, una intermediară, cum vom arăta 
îndată), care sînt opt blocări succesive ale gîndului, sortiţe să 
nu ducă la nici un rezultat aparent. Ele reies din metoda de 
analizare invocată (la 135 e-136 a), în baza căreia nu te în- 
trebi numai ce rezultă din ipoteza existenţei obiectului consi- 
derat, ci şi' din ipoteza non-existenţei lui. Acum se anali- 
zează dualitatea Unu — Multiplu. Parmenide, care este prin- 
cipalul interlocutor al dialogului, spune că şi-ar putea face 
exerciţiul şi asupra altor dualități, ca asemănăter — neasemă- 
nător, mișcare — stare, naștere — pieire, chiar ființă — ne- 
ființă; dar el o preferă pe cea familiară lui, Unu şi Mulţiplu. 
Mai mult încă, el spune (137 b) că va face analiza după „pro- 
pria sa ipoteză“ a Unului şi că se va întreba ce se întimplă 
dacă Unu este şi apoi dacă Unu nu este, în timp ce mai sus 
(a 136 a) arătase că s-ar putea face același exerciţiu filosofic 
pe baza întrebării ce se întîmplă dacă Multiplul este sau nu 
este, Dat fiind că întrebarea dacă Unu este include propriu-zis 
două întrebări: „dacă Unu e unu“ şi „dacă Unu există“; dat fiind, 
pe de altă parte, că în fiecare caz trebuie să analizezi atît ce se 
întîmplă Unului cît şi ce se întimplă Multiplului, rezultă cele 
opt teze: 


Dacă: Uli se uiti ( 1) Ce i se întîmplă lui 


2) Ce se întîmplă Multiplului 


(a Ce i se întîmplă lui 


Dacă Unu nu e unu 4) Ce se întîmplă Multiplului 

Dacă Unu este (există) (a Ce 1 se Intimplă ui 


6) Ce se întimplă Multiplului 


7) Ce i se întîmplă lui'- 


Dacă Unu nu este (nu există) (4 Ce se întîmplă Multiplului 


Teza pe care o înlăturăm (şi care într-adevăr a părut dis- 
cutabilă unora dintre comentatori) este cea așezată în dialog 
la punctul trei. Ea sună: „Dacă Unu este și nu este“. Nu 
numai că introducerea ei strică simetria analizei, dar ea este 
contestabilă şi în fond, întrucît contravine principiului meto- 
dologic fixat la 137 b, după care cercetarea trebuie făcută 
doar pe bază de existenţă şi inexistenţă a lucrului. Pe de altă 
parte, dacă ar fi potrivită analizei, ea ar trebui scindată de 
asemenea în două: „dacă Unu este și nu este unu“ și „clacă 
Unu există și nu există“, ceea ce nu se petrece în dialog. 

În schimb, spre a fi completă și perfect simetrică, analiza 
ar trebui să conţină încă opt teze, care ar rezulta din ipoteza 
existenței sau inexistenței Multiplului. Atunci am avea: 


1) Ce i se întîmplă lui 


Dacă Multiplul e multiplu (2 Ce se întîmplă Unului 


3) Ce i se întîmplă lui 


Dacă Multiplul nu e multiplu ( Ain) Bta ae ie 


5) Ce i se întîmplă lui 


Dacă Multiplul este (există) (8 Soia e Vai 


Dacă Multiplul nu este (nu 7) Ce i se întîmplă lui 
există) 8) Ce se întîmplă Unului 


Platon însă nu face această întregire a exerciţiului său, 
ci lasă în chip limpede pe Parmenide să întreprindă cerce- 
tarea doar cu „propria sa ipoteză“, care este cea a Unului și 
a existenței sau inexistenței lui. Ni se pare — în treacăt spus — 
că din perspectiva lumii moderne, unde nu tema Unului suve- 
ran, ci a pluralităţii lumii și a complexităţii „elementelor“ 
primează, o asemenea cercetare pe baza existenţei sau non- 
existenței Multiplului ar merita să fie întreprinsă. 

Aşa cum se prezintă, cu cele opt teze izvorite din dubla 
presupunere făcută asupra Unului, exerciţiul lui Platon dă o 
demonstraţie tipic filosofică pe bază de blocări succesive. De 
ce tipic filosofică? Prima impresie este: pentru că dă o mare 
lecție de scepticism bun, unul deschis căutării ulterioare, în ce 
privește .problemele-limită ale gîndirii speculative. Al «doilea 
răspuns este: pentru că, fără a duce la un rezultat, reliefează 
raporturile dintre Unu și Multiplu, interdependenţa lor nece- 
sară, nu fără a reliefa totodată, în stil antic, grec, un primat 
indiscutabil al Unului, în lipsa căruia n-ar exista nimic stabil, 
ba într-un sens nu poate exista nimic pur și simplu. 

Un al treilea răspuns, însă, ni se pare mai interesant fi- 
losofic, și pe el ni-l va da analiza structurală încă mai adîncită 
a dialogului. Căci nu este de ajuns să vezi care sînt cele opt 
teze ale lui şi blocarea adusă de fiecare, odată cu deblocările 
respective. Este necesar să vezi şi cum se demonstrează cele 
opt teze și dacă nu cumva demonstrația se face în același fel, 
de opt ori, așadar dacă nu cumva există o structură a tipului 

demonstrativ în joc. În aparenţă, blocarea gîndirii se poate 
produce în nesfîrşit de multe feluri, chiar dacă deblocarea ei 
se va face într-un singur fel, prin trecerea la termenul contra- 
dictoriu. Dar dialogul lui Platon vine să arate că nu numai 
redresarea, ci şi căderea gîndului despre un lucru se face or- 
ganizat, poate pe aceleași trepte întotdeauna, și că, în speţă 
și anticipînd, blocarea se obține numai atunci cînd lucrul s-a 
prăbușit atît în existența cît și în esența lui. 

Să vedem, într-adevăr, ce conţinut are acel „se întîmplă“ 
din cele opt teze platoniciene (ce se întîmplă Unului, ce se 
întîmplă Multiplului), adică sub ce raport se sfîrşeşte, de fie- 
care dată, la un eșec de gîndire. Poate că aici stă originalitatea 
metodologică a lui Platon, rămasă intactă și față de dialectica 
lui Hegel, unde căderea în cntradicţie are ceva prea simpli- 
ficat: termenul întîi, teza să spunem, se prăbușește pentru că 
îşi vede sau i se vede de către gîndire generalitatea; termenul 
al doilea, antiteza, pentru că își vede sau i se vede particu- 
laritatea. La Platon lucrurile coboară mai adînc în conținut 
şi de aceea forma e mai complexă: devine o structură. 


Astfel, „ce se întîmplă“, conform primei teze, Unului, dacă 
este cu adevărat unu şi înainte de a ne gîndi că el și este, 
există? 1 se întîmplă să nu fie mai mulți, deci să n-aibă părţi, 
să nu fie un tot, şi astfel să n-aibă alcătuire, în primul rînd. 
Dar, în al doilea rînd, dacă nu are părți înseamnă că nu are 
nici început, nici capăt, nici mijloc, deci nu are măsură și 
limită. Așa fiind, el nu va avea nici un fel de figură, ceea 
ce înseamnă că va fi lipsit de configuraţie, în al treilea rînd; 
în continuare, este limpede că nu va putea fi nici în altul, 
nici în el însuși; că așadar nu va fi undeva, ceea ce înseamnă 
că nu va fi nicăieri şi nu va avea spuţialitate, în al patrulea 
rînd. lar într-un al cincilea rînd, cum oare să aibă mişcare 
ceea ce este doar unu, el neputînd deveni altceva sub vreo 
mișcare internă, de prefacere, nici să se deplaseze către alt- 
ceva, sub cine ştie ce regim de exterioritate? Şi totuşi nu 
e nici în nemișcare, de vreme ce nu există pentru el „loc“ și 
rămînere în loc, 


Dar aceste cinci caractere negative ale Unului ca unu 
irebuie întregite şi dintr-altă perspectivă. Ceea ce s-a dovedit 
pînă acum, cu alcătuirea, măsura, configuraţia, spaţialitatea 
și mișcarea sau nemișcarea Unului ca unu, poartă asupra a ceva 
de ordinul existenței lui: fără cele cinci caractere enumerate 
el nu ar avea existență — vom spune, interpretînd textul lui 
Platon dincolo de litera lui. Dintr-altă perspectivă însă, care 
nu mai e a existenței, ci a naturii intime, a esenței, vom 
spune, i „se întîmplă“ iarăși lucruri deosebite Unului. În 
primul rînd, i se întîmplă să nu aibă identitate (și diferenţă) 
cu nimic altceva și nici cu sine (ceca ce am putea numi: 
identitatea relativă, comparativă); căci el nu poate îi identic 
în chip evident cu altceva, unu fiind, și nici măcar identic cu 
sine, de vreme ce a fi identic este altceva decît a fi unu. 
1 se întîmplă apoi să nu aibă asemănare (și neasemănare) cu 
nimic altceva și nici cu sine, din aceleași motive ca la iden- 
titate; ba i se întîmplă chiar, în al treilea rînd, să nu poată 
aveu nici egalitate (și inegalitate) în ce privește mărimea, căci 

pe de o parte n-are măsură a mărimii lui, cum s-a văzut mai 
înainte, pe de alta nu poate fi „identitate“ între măsuri, ne- 
fiind identitate în cazul lui. Iar în al patrulea rînd, nu va 
putea fi nici în timp, adică nu va avea temporalitate, de vreme 
ce a fi în timp implică egalitate şi inegalitate de „vîrstă“, iar 
Unu ca unu n-ar putea fi mai bătrîn şi mai tînăr decît sine. 
În sfîrșit fără timp, în al cincilea rînd, cel puţin fără pre- 
zentul lui „este“, nimic nu are parte de fiinţă, astfel că Unu 
care e unu nu are natura fiinţei. Iar aici, în capătul dublei 
:sale demonstraţii, în existenţă şi esență, Platon adaugă un 
lucru extrem de sugestiv, care într-un fel rezumă întreaga 
demonstrație: Unu ca unu, fiind așa, nu are nici măcar nume. 
% adevărat că el deduce lipsa numelui din ultimul argument, 
cel că Unu n-are caracter de ființă (iar ce nu „este“ nimic 
nu poate „avea“ nimic, spune el la 142 a, la capătul demon- 
straţiei de la prima.-teză); dar faptul că Unu n-are nume re- 
zultă din toate cele nouă caractere negative, respectiv din 
totalizarea lor, el însemnînd că Unu n-are îdentitate, de astă 
dată nu în sens relativ, ci în sens absolut. Ceea ce nu are 
nici existență, nici esență, cu caracterele lor respective, nu 
are identitate ontologică. Blocarea este „totală. 


Ce ar urma să se facă, în fapt unei asemenea blocări to- 
tale? Să se treacă de-a dreptul, ca în orice demonstraţie prin 
blocări succesive, la contradictoriu; în speţă, de la teza „Dacă 
Unu e unu“, prima, să se treacă direct la a cincea (în text a 
șasea) teză, „Dacă Unu nu e unu“. Dar Platon analizase afir- 
mația de existență a Unului („Unu cste“) și văzuse că ca 
conţine întîi asertarea lui Unu ca unu și apoi asertarea exis- 
“tenței lui. De aceea în text teza a doua nu este: „Dacă Unu 
nu e unu“, ci pur şi simplu „Dacă Unu esta“. încercînd să re- 
dăm încă mai simplu tabloul celor opt teze, îl prezentăm 
<u alăturarea tezei Multiplului de cea a Unului, punînd sub 
fiecare ipoteză atit ce se întîmplă Unului cît şi ce se în- 
tîmplă Multiplului. 

Dar simplificarea tabloului nu schimbă faptul pe care 
vrem să-l subliniem acum, anume că demonstrația de la prima 
teză, pe temeiul a zece puncte (perspective, criterii), distribuite 
de noi în grupa caracterelor existenţei şi cea a caracterelor 
esenței, se păstrează în toate celelalte șapte teze, chiar dacă 
la ultimele șase nu mai este făcută în chip exhaustiv. În- 
tr-adevăr, în teza a doua a lui Platon (pe care am trecut-o 
în tabloul de mai jos la rangul al treilea), anume „ce se 
întîmplă Unului“ dacă presupunem că el este (există), argu- 
mentarea este de aproape trei ori mai întinsă decît pentru 
prima leză, dar ea se desfăşoară după aceleași zece criterii. 

Dacă așadar Unu este, spune Platon, atunci faptul de a fi 
exprimat de „este“ reprezintă ceva deosebit de Unu, în timp 
ce la prima ipoleză aveam ceva tuutologic: Unu cra unu. 
Avem deci acum un tot cu părți: partea reprezentată de Unu 
și cea reprezentată de faptul de a fi. Dar și fiecare dintre 
aceste părţi are părţi, la rîndul ei. Într-adevăr Unu, chiar 
izolat, redevine „Unu este“ (căci aceasta tocmai e ipoteza), 
iar „este“ nu poate fi nici el fără Unu, în cazul de faţă. 
Aceasta înseamnă că fiecare dintre cele două părți se scin- 

dează la nesfîrşit, rezultatul fiind că ipoteza Unul care „este“ 
exprimă o pluralitate infinită. În prima ipoteză Unu era tetal 
lipsit de părţi, în a doua are nesfîrșit de multe. Prima oară 
Unu nu era decît unu, a doua oară el este multiplu. Că în 
felul aceste, cu pluralitatea adusă de ipoteză, apare ceva neu 
în cadrul demonstraţiei, anume numărul, nu este decît firesc. 
Dar esenţial va fi că apare alcătuirea Unului; că el este un 
tet cu.părți. La fel, el va avea măsură, ca fiind un tot, adică 
va avea un început, un mijloc şi un sfîrșit, chiar dacă părţile 
sînt infinite; va avea ca urmare o figură, adică o configuraţie; 
va fi undeva,.deci va avea și spaţialitate; va fi în acelaşi timp 
miscat și nemișcat. Pe plan de esenţă, el va fi identic cu 
sine și diferit de sine, spune dialogul (146 b), dar și identie 
cu alții şi diferit de alții, deopotrivă asemănător şi nease- 
'mănător; egal şi inegal cu sine și cu alţii; părtaş la timp, 
pentru că participă la faptul de a fi, şi totodată în afară de 
timp, fiind mai bătrîn şi mai tînăr, nici mai bătrîn nici mai 
tînăr. Dar în măsura în care stă sub o temporalitate are 
jiință, una identiticabilă, și astfel are nume. 

Am regăsit astfel, cu teza a doua din dialog, toate cele 
zece perspective sau criterii potrivit cărora se făcea argumen- 
tarea: alcătuire, măsură, configuraţie, spaţialitate, mișcare, apoi 
identitate, asemănare, egalitate, temporalitate, ființă — cu un 
ultim criteriu care le totaliza pe celelalte, anume criteriui 
de-a avea ori nu un nume. „Ce se întimplă“ Unului are un 
conţinut determinat, în speţă se desfășoară după criterii de- 
terminate. Fiindcă sînt determinate şi aceleași, criteriile 'ca- 
pătă un aspect formal: conţinutul argumentării, în cazul fie- 
cărei teze, devine o adevărată formă de demonstraţie. Iar 
dacă forma se va menţine la celelalte teze înseamnă că 
demonstraţia prin blocări succesive are o structură, una mai 
bogată decît schema hegeliană a blocărilor şi deblocărilor suc- 
cesive. 

Dar forma de demonstraţie se menţine cu adevărat, aici în 
dialog. Chiar la ipoteza pe care am înlăturat-o ca nerespec- 
tînd punerea iniţială a problemei, ipoteza a treia din text: 
„Dacă Unu este şi nu este“ în același timp, chiar în argumen- 
tarea ei s-ar putea găsi ecoul celor zece criterii (pe care 
așadar Platon nu pare a le folosi perfect controlat, deși la 
primele două ipoteze succesiunea lor se dovedea izbitoare). În 
orice caz forma de demonstraţie reapare în cazul celorlalte 
teze. Dacă nu toate criteriile sînt puse în joc de fiecare dată 
și dacă unevri există intervertiri în folosința lor, nu ne pare 
mai puţin adevărat că, odată cu fiecare teză și cu demonstra- 
ţia ei, apare un tablou, mai mult sau mai puţin complet, 
al chestiunilor critice, un fel de filtru analitic prin care tre- 
buie să treacă fiecare ipoteză, spre a se vedea „ce se întîmplă“ 
Unului și Multiplului în cazul ei. 

Dăm, sub formă de tablou, acest filtru, relevînd că rezul- 
tatele verificării sînt de ordinul: Unu nu este (nu are) nică 
asta, nici asta, de o parte: este sau are și asta și asta, de alia. 

Trecute prin acest filtru critic, tezele Unului duc aşadar 
la rezultate extreme, cu o interesantă variantă pentru Multi- 
plu (ce doar „pare“) în cazul inexistenţei Unului, dovedind că 
— oricum ar sta lucrurile — fără Unu lumea nu mai are nici 
un fel de realitate, ci devine aparență. Aceasta face, poate, 
pe gînditorul antic, şi în orice caz pe cititorul modern, să 
spună că există totuși un rezultat pozitiv al dialogului, anume 
afirmarea necesităţii ultime a Unului. Dar, în lumina a ceea 
ce arată tabloul, cu cele zece perspective sau criterii ce fac 
posibilă demonstraţia, poate că nu Unu şi Multiplu ar trebui 
să intereseze pînă la capăt, ci tocmai acest filtru critic, ieşit 
pe neaşteptate, dar în chip sigur, la iveală. Pe neoplatonicieni, 
cu Unul lor inefabil, i-a putut atrage dialogul lui Platon prin 
însăși tema lui de suprafaţă. Dar un cititor fără interese spe- 
culative determinate este dator să vadă mai adînc: să înțe- 
leagă că tema Unului şi Multiplului reprezintă un simplu 
exemplu, în cadrul unui exercițiu, şi că acesta e semnificativ 
tocmai prin altceva decît tema lui. 

In jocul de puneri și opuneri, interesant este cum se 
demonstrează. Din exerciţiu, cum spuneam. se poate naşte fi- 

losoficeşte o operă. În cazul de faţă, din însăși demonstraţia 
se desprinde un rezultat filosofic. Într-adevăr, filtrul critic 
prin care se face demonstraţia, și care iese la iveală treptat 
odată cu ea, reprezintă un fel de tablou categorial. Pînă la un 
punct, „criteriile” de aici s-ar putea acoperi cu categoriile aris- 
totelice: ființa, ultima la Platon, s-ar acoperi cu substanță, 
prima_la Aristotel; spaţialitatea și temporalitatea s-ar găsi 
întocmai în ambele tablouri, măsura sau configuraţia ar fi pen- 
tru calitate, egalitatea pentru cantitate ș.a.m.d. 

Dar ce apare filosofic încă mai interesant este că, privind 
filtrul critic drept un tablou categorial, se ridică întrebarea 
dacă nu cumva tabloul trebuie să fie schimbat de fiecare 
dată şi dacă astfel, în locul unor categorii fixe, ca la Aristo- 
tel, nu ar. trebui să gîndim categorii adecvate lucrului de fie- 
care dată. Asttel, dacă pentru tema parmenidiană a Unului 
tabloul criteriilor, care pentru noi reprezintă și unul cutego- 
rial, a putut fi acesta de mai sus, se pune întrebarea: dar 
pentru tema modernă a Multiplului, ce tablou ar intra în joc? 
sub ce criterii am aprecia situația Multiplului și prin ce filtru 
l-am trece? Iar în ipoteza că tabloul ar rămîne pentru Mul- 
tiplu același cu tabloul folosit pentru Unu, apare drept sigur 
că pentru celelalte teme propuse de Platon exerciţiului, anume 
pentru asemănare și neasemănare, stare și mişcare, fiinţă și 
neființă, un alt filtru critic ar trebui să intre în joc. Căci nu 
are sens să te întrebi ce „configuraţie“ are asemănarea, sau 
ce „alcătuire“ are starea. Categoriile de gîndire ar sfîrși prin 
a fi altele, de fiecare dată. 

Abia acum, cu varietatea — poate controlabilă încă — 
pe care o sugerează el pentru perspectivele categoriale, dia- 
logul lui Platon poate arăta ce înseamnă faptul că exerciţiul 
devine operă, Este poate în natura filosofiei să facă astfel 
încît exerciţiul să se ridice la rangul de operă: analiza să 
devină teorie a cunoaşterii, cercetarea în fiinţă știință a fiin- 
ței, metoda să devină sistem, criticismul doctrină, formula 
matematică realitate fizică, codul genetic realitate biologică, 
proiectul omului realitate umană, iar întrebarea asupra sensu- 
lui vieţii însuși sens al vieţii. Nu a devenit exercițiul tehnicii 
de astăzi o operă care întregește sau dublează natura? Nu este 
arta, de la cea a primitivului valorificat astăzi pînă la cea 
abstractă, un exercițiu care să fi devenit valabil în el însuși? 
lar peste tot, în astfel de lucruri, filosofia sau ceva din spi- 
ritul ei dau măsura. : 

În sensul acesta dialogul lui Platon despre Unu şi Mul- 
tiplu devine „modern“ mai mult decît oricare altul. Ne poate, 
chiar, da o lecţie de modernitate. El ne spune că nu rezul- 
tatul dă măsura lucrurilor, ci treptele bine organizate ale 
căutării lui. 


C.N. 


NOTĂ ASUPRA TRADUCERII 


Dialgul Parmenide a fost tradus în românește de către 
Stefan Bezucchi. 

Pentru această nouă traducere am utilizat textul ediţiei 
Dies (Paris, „Les Belles Lettres“, 1923). Am recurs şi la ediția 
Burnet (Oxford, 1901; reeditarea din 1957), ca şi la ediţia rea- 
lizată de către Hans Gunther Zekl (1957). Unele soluţii de 
traducere au venit din consultarea traducerilor lui Apelt, 
Bezdechi, Dies, Robin, Zekl. 


Mulţumesc lui 1. Segall, neobositul redactor al acestui 
volum, pentru sprijinul substanţial acordat în pregătirea tex- 
tului. 


îndemnul și sfatul lui Constantin Noica au contribuit în 
mod decisiv la finisarea traducerii de față, începută dealt- 
fel tot sub impulsul său. În primăvara anului 1987, versiu- 
nea noastră a fost citită și adnotată de către ctitorul întregii 
ediții. Lectura a fost urmată de cîteva discuţii în cadrul că- 
rora o parte din text (126 a-142 b) și din Lămuriri prelimi- 
nare au fost citite și comentate pe baza observaţiilor și suges- 
tiilor făcute, rezultînd soluţii mai bune. Farmecul acelor ședințe 
de lucru, impregnate de generozitatea intelectuală a iniţiatorului 
lor, constituie amintirea cea mai de preţ a semnatarului acestei 
încercări de transpunere.  Recunoștința față de Constantin 
Noica este tot atît de mare ca și mîhnirea că, începînd cu vo- 
lumul de față, prima transpunere integrală a operei lui Platon 
în limba noastră apare în absenţa iniţiatorului ei. 


S.V. 


PARMENIDE 


CEPHALOS ADEIMANTOS GLAUCON ANTIPHON! 


L) 


Cînd am sosit la Atena, venind de acasă de la noi, din 126 2 
Clazomenai, i-am întîlnit în piața cetăţii pe Adeimantos 
şi Glaucon; iar Adeimantos, prinzîndu-mi mîna, îmi 
spuse: „Bun venit, Cephalos! De-ţi face cumva trebu- 
inţă vreun lucru de pe-aicea care ne stă în putere, gră- 
ieşte!“ 

„Dar chiar-din această pricină mă și aflu aici, i-am 
întors eu vorba; vin a vă face o rugăminte“. 

„Spune-ne — m-a îndemnat el — care ţi-e rugă- 
mintea“. 

Iar eu îi spusei: „Fratele nostru cel după mamă, b 
cum se numea? Fiindcă nu izbutesc a-mi aduce aminte. 
Era abia un copilandru pe vremea cînd am venit să 
stau aici întiia eară, venind din Clazomenai; multă vre- 
me a trecut de atunei. Pe părintele lui îmi pare că-l 
chema Pyrilampes.“ 


„Întocmai, zise dînsul; iar pe el însuși îl cheamă 
Antiphon. Dar la urma urmei ce voieşti să afli?“. 

„Ei bine — i-am spus eu — cei pe care-i vezi sînt 
concetățeni de-ai mei, filosofi pe cît le stă în puteri, iar 
la urechea lor a ajuns cum că acest Antiphon s-ar fi 
aflat adesea prin preajma unui anume Pythodoros, păr- e 
taș al lui Zenon, și că, auzindu-l nu o dată pe Pytho- 
doros, ar ţine minte el însuși discuția ce s-ar fi purtat 
cîndva între Socrate, Zenon și Parmenide.“ 

„Acesta e adevărul adevărat“, zise el. 


„Rugămintea noastră, așadar — am spus eu — ar 
fi să le auzim de la un cap la altul pe acestea.“ 

„Nimic mai ușor“, spuse dînsul; „în tinerețea lui 
și-a dat, ce-i drept, multă silinţă să le prindă șirul; acum 
însă, după pilda moșului și tizului său, a căzut la pa- 
tima cailor, petrecîndu-și cu ei cea mai mare parte din 
vreme. Dacă este cazul, putem merge la dinsul; adi- 
neauri tocmai a plecat de aici la el acasă, dar stă prin 
apropiere, la Melite“2. 


127 a 

Acestea fiind spuse, ne-am pus cu, toţii în mișcare 
şi l-am aflat pe Antiphon acasă la el, pe cînd dădea 
fierarului să-i meșterească niște friie; după ce-i dădu 
drumul aceluia, fraţii îi spuseră cu ce gînd am venit, 
iar dînsul își aduse aminte de mine din prima călătorie 
și rosti un cuvînt de bună întîmpinare; în schimb, cînd 
l-am rugat a ne înfățișa cele discutate, la început a şo- 
văit — întrucît, spunea el, era greu lucrul — dar pînă 
la urmă tot prinse a istorisi. 


PYTHODOROS SOCRATE ZENON PARMENIDE ARISTOTEL 


Antiphon, așadar, povesti că Pythodoros spunea cum 
că Zenon, dimpreună cu Parmenide, ar fi descins cîndva, 
cu prilejul marilor serbări Panathenee3. Parmenide era 
de-acum bătrîn de-a binelea, cu părul nins, ales la în- 
făţișare și să fi avut vreo șaizeci și cinci de ani; Zenon, 
la rîndul său, mergea pe atunci spre patruzeci de ani, 
era înalt de stat, plăcut la vedere și, după cîte umbla 
vorba, fusese iubitul lui Parmenide. Aceștia doi — is- 
torisea Antiphon — ar fi poposit la Pythodoros, dincolo 
de ziduri, la Cerameikos4; acolo, prin urmare, venise 
Socrate și, împreună cu acesta, mai mulți alţii, dornici 
toți să urmărească scrierea lui Zenon, fiindcă tocmai 
atunci fusese adusă de cei doi pentru prima oară scrie- 
rea în cauză. Socrate era pe atunci foarte tînăr. Cel ce 
dădea citire era Zenon însuși, în timp ce Parmenide se 
întîmplase a fi în altă parte; nu mai rămăsese de citit 
decît o mică parte din argumente cînd — după cîte po- 
vestea Pythodoros — el însuși ar fi intrat, venind de. 
afară, și, alături de el, Parmenide și Aristotel, cel ajuns 
mai tîrziu unul din cei Treizeci, [precum și alți cîțiva], 
toţi putînd astfel să prindă cîte ceva din sfîrşitul scrie- 
rii; Pythodoros, ce-i drept, mai avusese cîndva prilejul 
să-l asculte pe Zenon”. 

Socrate, așadar, după ce ascultă, ceru să se ia de la 
capăt prima ipoteză a întiiului argument, iar odată 
aceasta citită luă cuvîntul: Cum înţelegi cele spuse aici, 
Zenon? Dacă realitățile sînt plurale, urmează neapă- 
rat că ele însele sînt și asemenea și neasemenea, ceea ce 
e însă cu neputinţă; într-adevăr, nici cele neasemenea 
nu pot fi asemenea și nici cele asemenea neasemenea. 
Oare nu aceasta ai vrut să spui? 

Chiar aceasta, ar fi răspuns Zenon. 

Prin urmare, dacă cele ce sînt neasemenea nu pot fi 
asemenea iar cele asemenea nu pot fi neasemenea, nu 
va fi cu neputinţă ca pluralitatea însăși să fie 'și ea? 
Într-adevăr, dacă pluralitatea ar fi să fie, ea ar primi 
însușiri imposibile. Oare aceasta vor să arate argumente- 
le tale, adică nu altceva decît să impună pe cale polemică 
— împotriva tuturor afirmațiilor făcute — că plu- 
ralitatea nu este? Și, după socotinţa ta, dovadă îți dă 
oricare dintre argumente luat în parte, drept care crezi 
a fi adus tot atîtea dovezi cîte argumente ai așternut 
în scris, în sensul că pluralitatea nu este? Aceasta să 
fie oare ceea ce ai vrut să spui, ori nu ţi-am prins 
eu bine gindul?? 

Dimpotrivă — ar fi răspuns Zenon — ai înțeles în- 
tocmai ceea ce urmărește întreaga scriere de față. 

Ei bine, Parmenide — ar fi spus atunci Socrate — 
înţeleg că Zenon acesta vrea să ţi se alăture nu nu- 
mai prin alte feluri de prietenie, ci și așezîndu-se ală- 
turi de scrierea ta. Într-un anume chip, el a scris ca 
şi acelaşi lucru, însă acum o întoarce și-o sucește, în- 
cercînd a ne face să credem că ar susține un gînd 
diferit. În poemul tău spui, într-adevăr, că Totul este 
Unu, iar în sprijinul spuselor tale aduci dovezi lim- 
pezi și convingătoare; acesta de faţă, pe de altă parte, 
spune că pluralitatea nu există şi aduce la rîndu-i do- 
vezi grele și depline. Însă cînd unul dintre voi afirmă 
Unul, iar celălalt neagă pluralitatea, fiecare se ex- 
primă în așa fel încît să nu pară a susţine aceleași 
lucruri, deși, în realitate, nu tocmai altceva susține — 
iar spusele voastre sînt mai presus de înțelegerea 
noastră, a celorlalți. 

Atunci, Socrate — ar fi spus Zenon — înseamnă că 
de fapt n-ai înțeles pe deplin ce vrea cu adevărat 
scrierea de față. Măcar că — precum ogarii aceia din 
Lacania — adulmeci şi ţii bine urma rostirilor, te în- 
șeli, întîi și întîi, cînd afirmi că scrierea mea are tru- 
fia de a încerca să-i facă pe oameni să creadă că urmă- 
reşte ceva nemaipomenit; vorba ta, e drept, a prins 
cîte ceva .din ce se întîmplă să fie, fiindcă cele scrise 
de mine vin efectiv în sprijinul afirmației lui Parme- 
nide și se ridică împotriva celor ce vor s-o ia în derî- 
dere sub motivul că, dacă Unul este, afirmaţia aceasta 
ar da loc mai multor consecinţe ridicole, ba ar duce 
chiar la contrariul ei. Scrierea de faţă îi combate, 

aşadar, pe cei ce pun în joc pluralitatea, răspunzîn- 
du-le cu aceeași monedă, ba chiar cu dobîndă, vrînd să 
arate că propria lor ipoteză, cea a existenței plurali- 
tăţii, dă loc la încă și mai ridicole consecințe decit 
ipeteza existenței Unului, atunci cînd amîndouă ipo- 
tezele sînt cercetate în măsura cuvenită. Rod al rîvnei 
mele polemice este, așadar, scrierea mea și am alcă- 
tuit-o în tinerețe, dar cineva mi-a copiat-o hoţeşte, încît 


nici nu mi-a mai fost dat a hotări dacă trebuie scoasă 


la lumină ori nu. Prin urmare, Socrate, te înseli în- 
chipuindu-ţi că am scris-o, nu din tinerească rîvnă po- 
lemică, ci cu strădania ambițioasă a omului mai vîrst- 
nic; altminteri, cum ţi-am și spus-o, nu ai cîntărit-o 
rău. 

Aşa să fie deci — ar fi spus Socrate — și consimt 
că lucrurile stau întocmai cum afirmi. Spune-mi însă: 
tu însuţi nu crezi și nu ești de părere că există o 
anume formăs în sine a asemănării, după cum mai 
este şi o alta, opusă celei dintîi, Neasemănătorul în- 
suși — la acestea două luînd deopotrivă parte eu, tu 
şi toate celelalte lucruri pe care cu îndreptăţire le nu- 
mim plurale? Şi nu crezi că părtașii la asemănare ajung 
asemenea prin aceea că participă și într-atita cît par- 
ticipă, tot așa cum părtașii la neasemănare ajung ne- 
asemenea, pe cînd cei ce iau parte la amîndouă ajung 
și una și alta? Însă dacă toate lucrurile participă la 
aceste două [forme] opuse între ele, fiind astfel și ele 
asemenea şi neasemenea între ele tocmai prin partici- 
parea la ambele, mai încape mirare? Dacă s-ar susține 
că cele în sine asemenea sînt neasemenea sau, tot așa, 
că cele neasemenea sînt asemenea, atunci afirmaţia 
aceasta ar fi, cred eu, cu adevărat surprinzătoare; dacă 
în schimb vom spune că participantele la acestea două 
le şi primesc pe amîndouă, află, Zenon, că mie lucrul 
nu mi se pare deloc fără noimăS, după cum nu fără 
noimă mi se pare şi afirmaţia că toate lucrurile sînt 
una prin participare la Unu și că tot aceleași lucruri 
sînt plurale prin participare la pluralitate. Cînd însă 
cineva ar veni să arate că Unul în sine este în el însuși 
o pluralitate și ar mai arăta că pluralitatea este cu ade- 
vărat Unu, eu aș fi de-a dreptul uluit!0. La fel și în 
cazul tuturor celorlalte: dacă se va spune că genurile 
şi speciile însele, adică ele în sine și ca atare, primesc 
aceste două caractere opuse, cuvine-se a ne mira; nu 

văd însă nimic uimitor în susținerea că eu însumi sînt 
unu și pluralitate. Spunindu-se deci, cînd vrem a pune 
în joc pluralitatea, că partea mea dreaptă e alta -decît 
partea mea stîngă, partea din faţă e alta decît partea 
din spate, şi tot aşa cînd vine vorba despre părţile 
mele de sus și de jos — atunci am, într-adevăr, temei 
de a crede că sînt părtaş la multitudine — iar cînd 
vrem a-l pune în joc pe Unu spunîndu-se, tot așa, 
că dintre noi, la număr şapte, eu sînt un ins şi iau d 
deci parte la Unu. Amîndouă susţinerile acestea, aşadar, 
vor fi enunțate în mod adevărat. Prin urmare, cînd un 
ins va purcede să arate că unele și aceleași lucruri, 
de felul pietrelor, lemnelor sau al altora, sînt şi plu- 
rale şi unu, vom spune că insul le arată pe acestea ca 
plurale şi ca unu, dar nu că-l înfățișează ca plural pe 
Unu însuși sau că înfățișează însăși pluralitatea ca 
Unu; ceea ce afirmă el nu are nimic uluitor, ba dim- 
potrivă, este în măsură a întruni acordul unanimil. 
Dacă însă, privitor la acelea despre care a fost vorba 
adineaori, insul va pune mai întîi ca distincte între ele 


formele luate în sine, formele însele — spre pildă 
asemănarea şi neasemănarea, pluralitatea și Unul, sta- e 
rea şi mișcarea, ori toate celelalte de acest fel — iar 


apoi va declara că ele însele, în sine luate, au putinţa 

să se amestece și separe, atunci află, Zenon, că eu unul 
m-aș mira foarte. După socotinţa mea, ai înfruntat cu 
multă bărbăţie chestiunile puse în joc; şi totuşi, cum 
spuneam, mult mai mult aş fi surprins dacă cineva ar 

fi în măsură să găsească această aporie întreţesută peste 130 a 
tot în adîncul formelor înseşi şi, aşa cum a urmărit-o 

în rîndul celor deschise văzului, ar putea s-o dezvăluie 

și în sînul celor concepute de cugeti?. 

Grăind Socrate acestea — povesti Pythodoros — 
el însuşi, Pythodoros adică, își închipuia că Parmenide 
şi Zenon vor fi găsit prilej de supărare la tot pasul; 
cînd colo, aceia îl ascultau cu neslăbită luare-aminte și 
surideau, schimbînd mereu priviri între ei, fermecaţi 
cum erau de Socrate. Drept care, cînd acela își curmă 
vorba, Parmenide luă cuvîntul: „Socrate, vrednic de 
toată lauda ești pentru rîvna pe care o pui în dezbaterea b 
argumentelor. Dar spune-mi, tu însuţi ai făcut se- 
paraţia aşa: cum o prezinţi, de o parte punînd anumite 
forme în sine, de altă parte, iarăși, participantele la 
forme?!3 Şi oare consideri că există cu adevărat ase- 


88 „PLATON 





mănarea în sine, separată de asemănarea aceeea pe 
care o avem noi!4, și la fel Unul, pluralitatea și cele- 
lalte toate, în privința cărora l-ai auzit adineaori pe 
Zenon? 

Eu unul așa socot, ar fi răspuns Socrate. 

Dar în ce priveşte forme cum ar fi: aceea a dreptăţii 
în sine, aceea a frumosului, cca a binelui ori altele de 
același fel? ar fi întrebat Parmenide. 

Tot așa, răspunse dînsul. 

Lj Dar forma omului, în separație de noi și de toţi cei 
la fel cu noi, forma însăși a insului, ori aceea a focului, 
ori aceea a apei? i 

Ca să fiu drept, Parmenide — răspunse dînsul — 
în privinţa acestora am ajuns adesea la aporie, între- 
bîndu-mă dacă se cuvine a mă rosti asupră-le în același 
fel ca despre cele dintii, ori într-altfel. 

Nu cumva și în privința anurhitor lucruri ce-ar părea 
să fie de tot rîsul, bunăoară firul de păr, noroiul şi guno- 
iul, sau şi altele cît se poate de nedemne și netrebnice, 

d ajungi tot la aporie, întrebîndu-te dacă trebuie'sau nu să 

afirmi existența unei forme separate, diferită și ea de 

lucrurile ce ne stau la îndemiînă?!5 | 

Cîtuși de puţin — ar fi spus Socrate — întrucît tot 
ce vedem cu ochii noştri ființează; a crede însă că fiin- 
țează şi o anume formă a acestora ar fi pesemne o 
credință prea de tot lipsită de noimă. Uncori, ce-i drept, 
m-a tulburat întrebarea dacă nu trebuie spus unul și 
același lucru despre toate; dar apoi, odată ajuns în 
locul acela, fac repede cale întoarsă, temîndu-mă ca 
nu cumva să alunec și să mă pierd într-o prăpastie de 
vorbe goale; așa că, reîntors la punctul de unde am 
pornit, mă preocupă cercetarea lucrurilor despre care 
adineaori spuneam că se bucură de forme. 

Aceasta, Socrate, fiindcă ești încă tînăr — ar fi 
spus Parmenide — și pînă acum n-ai căzut de tot 
sub puterea filosofiei, care filosofie, după socotința 
mea, odată și odată va pune stăpînire pe tine, făcîn- 
du-te să nu mai priveşti ca nevrednice nimic din aces- 
tea toate; deocamdată însă, vîrsta spunîndu-și cuvîntul, 
mai iei în seamă părerea oamenilor. Dar spune-mi: 
ești încredinţat, precum afirmi, că există anumite forme 
a căror denumire o primesc celelalte lucruri, părtașe 
la acestea!6, așa cum, spre pildă, cele ce iau parte la 
131 a asemănare ajung asemenea, la mărime ajung mari, pe 

cînd cele ce iau parte la frumos și dreptate ajung fru- 
moase și drepte? i 

Sînt încredinţat, de bună seamă! ar fi răspuns So- 
crate. 

Așadar, cel ce ia parte, oricare ar fi el, se împărtă- 
şește fie de la întregul formei, fie de la o parte a «i; 
nu-i așa?i!? Ori s-ar mai putea ivi și alt gen de parti- 
cipaţie în afara acestora două? 

Care altul ar mai putea fi? spuse dînsul. 

Consideri așadar că forma în întregime ființează în 
fiecare din numeroasele lucruri, ea însăși fiind una? 
Sau cum altfel? 

Dar, Parmenide — ar fi răspuns Socrate — de ce 
n-ar putea fi ea cu adevărat una? 

În acest caz, una şi aceeași fiind într-o pluralitate 
de lucruri separate, va fi totodată prezentă în între- 
gime [în fiecare] iar astfel ea însăși va fi în separare 
de ea însăși. 

N-ar fi așa — ar fi spus — măcar atunci cînd s-ar 
asemui zilei, care, una și aceeași fiind, se află dintr-o 
dată în mai multe locuri, fără a fi ea însăși în separare 
de sine; la fel, prin urmare, fiecare formă ar.fi una în 
toate, rămînînd totodată aceeaşi. i 

Cum văd, Socrate — ar fi spus Parmenide — pre- 
feri să faci dintr-un unu o prezenţă pururi aceeași 
în mai, multe locuri, aşa cum, aruncînd un văl peste 
mai mulți inșşi, ai spune că peste mai mulţi este [un 
unu] unitar în întregul său; ori nu socoţi că afirmi 
un lucru de acest fel?18 

Se prea poate, ar fi spus celălalt. 

Să fie deci deasupra fiecăruia vălul în întregul său, 
ori, dimpotrivă, numai o parte a acestuia, cîte una peste 
cîte unul? 

O parte. 

Așadar, Socrate — ar fi spus — alcătuite din și se- 
parabile în părți ar fi și formele însele, iar lucrurile ce 
au parte dimpreună de ele ar participa la cîte o parte, și 
ca atare nu în fiecare am avea întregul, ci pentru fie- 
care ar exista o parte. 


Așa s-ar părea, cel puţin. 

Într-adevăr — ar fi spus — priveşte: dacă însăşi 
mărimea în sine ai separa-o în părți iar fiecare din mul- 
tele lucruri mari va fi mare printr-o parte a mărimii 

mai mică decît însăși mărimea, oare aceasta nu ne-ar 
apare de-a dreptul absurd? 

De bună seamă, ar fi spus el. 

Mai departe: dacă ar fi ca vreun lucru să ia cîte 
o mică parte a egalului, va mai putea el, prin chiar 
partea care îi revine, o parte mai mică decît egalul în 
sine, să fie egal cu un oarecare alt lucru? 

Cu neputinţă. 

Iar dacă ar fi ca unuia dintre noi să-i revină ce 
parte a micului, atunci micul va fi mai mare decît 
chiar această parte a lui însuși, iar astfel însuși Micul, 
el ca atare, va fi mai mare; totodată, cel căruia i s-ar 
adăuga ceea ce s-a scos [din Mic], tocmai acesta va fi 
mai mic iar nu mai mare decit înainte! 

Dar ar fi cu neputinţă să se întîmple astfel, spuse 
dinsul.. 

Atunci în ce fel, Socrate — ar fi întrebat — vor 
participa la forme, după a ta părere, celelalte lucruri, 
odată ce nici pe baza părţilor, nici pe baza întregu- 
rilor nu sînt susceptibile să participe? 

Pe Zeus — spuse el — nu mi se pare deloc ușor 
să hotărăsc în vreun fel chestiunea aceasta. 

Dar ce ai de spus în privinţa următoare? 

În care privință? 

După părerea mea, iată ce te-a făcut să crezi că 
fiecare formă ca atare ar fi să fie una: cînd mai multe 
lucruri oarecari îţi par a fi mari, cuprinzîndu-le cu 
privirea pe toate, poate că îţi .apare acolo o idee, una 
anume și aceeași drept care şi consideri Marele un 
unu!9. 

Ai dreptate, ar fi spus el. 

Dar dacă, luînd acum însuși Marele, Marele în sine, 
precum și lucrurile mari, lucrurile celelalte, dacă deci, 
tot astfel, le-ai privi cuprinzîndu-le pe toate cu mintea, 
eare nu va ieși în evidență și de această dată un anu- 
me unu, un Mare, prin care și datorită căruia acestea 
toate trebuie să apară în chip necesar drept mari? 

Așa s-ar spune. 

O altă formă a mărimii va ieși în evidenţă, aşadar, 
formă care a prins fiinţă alături de însăși Mărimea 
în sine și de cele ce iau parte la aceasta; şi peste toate 
acestea iarăşi o alta, datorită căreia acestea toate vor fi 
mari; și de acum înainte nici una dintre forme nu-ţi 
va mai apărea drept una, ci ca infinită în multitudine20. 

Dar, Parmenide, — ar fi spus Socrate — nu cumva 
fiecare dintre formele acestea este gînd, aşa încît nici 
nu poate prinde ființă altundeva decît înăuntrul cuge- 
telor? Iar astfel, fiecare dintre forme ar fi una şi nu 
ar mai avea să treacă prin cele amintite adineaori?!. 

Cum așa? ar fi spus celălalt. Dintre gînduri, fie- 
care este unu, fiind totuși gînd despre nici unul? 

Dar aceasta este cu neputinţă, ar fi răspuns Socrate. 

Ci gîndul unui ce anume? 

Da. 

Giînd al unui ce care este, sau al unuia care nu este? e 

Al unuia care este. a 

Oare nu al unui anume unu, pe care gîndul în cauză 
îl gîndeşte ca fiind de faţă în toate, îl gîndeşte ca pe 
o anumită idee ce este una? 

“Ba da. 

Dar atunci nu va fi formă acesta, cel gîndit ca fiind 
unu, şi care stă pururea identic deasupra tuturor??? 

Necesar se vădeşte şi aceasta. 

Cum rămîne atunci? ar fi spus Parmenide; întrucît 
afirmi că orice alt lucru participă la forme, nu este ne- 

"cesar ca fiecare lucru să fie din gînduri alcătuit şi ca 
„totul să gîndească?23 Sau, după a ta părere, toate ar 
fi lipsite de gîndire, gînduri existind totuși. 

Dar nici aceasta — ar fi spus celălalt — nu are 
vreun temei; iată însă, Parmenide, în ce lumină îmi d 
apar în cele din urmă lucrurile. Formele acestea sub- 
zistă în sînul firii în calitate de prototipuri24, pe cînd 

lucrurile celelalte vin să li se asemene, luînd chipul | 
şi înfățișarea lor, iar această participare a altor lu- 
cruri la forme nu este nimic altceva decît faptul de 
a lua asemuire de la ele. 


Prin urmare — spuse celălalțt — dacă ceva ar fi 
asemenea formei, să fie cu putință ca tocmai ferma 
aceea să nu fie asemenea lucrului care ia asemuire 
de la ea, în măsura în care se şi aseamănă? Sau este 
chip ca asemănătorul să nu fie asemănător asemănă- 
torului? 

Nu este chip. R 


Dar nu este întru totul necesar ca asemănătorul, 
laolaltă cu cel asemenea lui, să participe la unul și e 
același, la una şi aceeași formă? 


Este necesar. 

Dar cel la care participă cele asemenea și care le 
face asemenea, -oare nu tocmai acela va fi forma în-— 
săși? 

Așa e, desigur! 

Prin urmare, nimic nu poate fi asemănător cu for- 
ma, după cum nici forma nu poate fi asemenea cu alt- 
ceva; în caz contrar, pe lîngă forma aceea ni se va ivi 
mereu o altă formă, iar dacă aceea din urmă ar fi ase- 
menea cu ceva, atunci se va ivi iarăși alta, astfel încît 
o pururi nouă formă nu va conteni să se ivească, odată 
ce forma ajunge să fie asemenea cu propriul ei părtaș?5. 

Nimic mai adevărat. | 

Urmează atunci că nu pe bază de asemănare iau 
parte celelalte lucruri la forme, ci printr-un oarecare 
alt mod de participaţie?6, pe care urmează să-l căutăm. 

S-ar părea. 

Vezi deci, Socrate — a spus dînsul — la ce drum 
fără ieșire, la ce aporie ajunge acela care statornicește 
forme cu titlul de realităţi luâte în sine? 

Îmi dau bine seama. 

Află însă — ar fi urmat el — că qeocamdată, ca să 
spun aşa, încă n-ai dat de greu și nici măcar nu bănu- 
iești ce aporie te așteaptă, atunci cînd pentru fie- 
care existent ai statornici pururea o anumită formă 
unică. 

Cum așa? ar fi întrebat Socrate. 

Mai sînt multe alte aporii — ar fi spus dînsul — 
dar cea mai împovărătoare este următoarea. Dacă, pri- 


-vițor la formele acelea care sînt aşa cum afirmam îna- 
"inte că trebuie să fie, cineva ar pretinde că ele nici nu 


pot fi cunoscute, susținătorului în cauză nu i-am putea 
dovedi că se înșeală, afară doar dacă el nu este un ins 
trecut cu bine prin multe încercări şi nu lipsit de în- 
sușiri alese, un ins, adică, dispus să-l urmărească pe 
cel ce desfășoară o argumentaţie care pornește de de- 
parte și este bogată în consecințe?”; fiindcă altminteri, 
cîștig de cauză ar căpăta tocmai cel ce osîndește for- 
mele la a nu putea fi cunoscute. 

Cum așa, Parmenide? ar fi spus Socrate. 

Întrucât, Socrate, îmi închipui că și tu, ca orice alt 
om care ar pune ca avînd existenţă o anumită esenţă 
în sine pentru fiecare lucru în parte, vei fi admiţînăd 
mai întîi că nici una dintre aceste esențe nu există în 
noi înșine. 

Într-adevăr; fiindcă altminteri cum ar mai putea să 
fie la ea în sine? ar fi spus Socrate. 


Prea bine, și-ar fi urmat celălalt vorba; dar atunci 
ideile, care sînt ceea ce sînt prin raportare una față 
de alta, ele de asemenea își au fiinţarea într-o rapor- 
tare a lor ele între ele, iar nu în raportarea la acele 
lucruri de la noi care sînt plăsmuiri asemănătoare, sau 
oricum altfel le privește cineva; tocmai ca participînd 
la aceste idei noi înșine primim denumirile corespun- 
zătoare; iar în ceea ce privește lucrurile de la noi, 
omonime cu acelea, ele există tot prin raportarea lor 
între ele, nu prin raportarea la forme, și se numesc 
aşa cum se numesc prin ele însele, nu datorită acelor 
forme. 


Ce ai în vedere? ar fi spus Socrate. 


Spre pildă — ar fi spus Parmenide — dacă unul 
dintre noi aparţine unui stăpîn, adică este sclav, de 
bună seamă că nu sclav al Stăpînului în sine, al 
Stăpînului ca atare, este el, tot aşa cum, nici stăpîn 
fiind, nu este stăpînul Sclavului în sine, al Sclavului 
ca atare, ci, dimpotrivă, el fiind om, acestea două ţin 
de om; faptul de a fi stăpîn este, ca atare, ceva în 
raport cu faptul de a fi sclav ca atare, și tot astfel 
Sclavia — ea însăși ca atare — este Sclavie față de 
Stăpînire. Însă lucrurile de la noi nu au putere asupra 
acelora, cum nici acelea nu au asupra alor noastre, <i, 
așa cum spun, unele ființează pentru ele însele și prin 
raportare între ele, pe cînd altele, adică lucrurile din 
preajma noastră, se leagă tot așa ele între ele28. În- 
țelegi ce vreau să spun? 

Înţeleg, de bună seamă !— ar fi spus Socrate. 

Așadar și Știința — ar fi spus — Știința în sine, 
ea însăși ca atare, ar fi ştiinţă a Adevărului însuși, a 
aceluia ca atare?2%. 

Fără doar și poate. 

La rîndul ei, fiecare dintre științele în sine, știin- 
țele ființînd ca atare, ar fi o știință a cîte uneia din- 
tre realităţile existente, realităţile fiinţind ca atare. 
Ori nu-i aşa? - 

Ba așa. 

Dar oare știința de la noi nu ar fi aceea a adevăru- 
lui de la noi și, tot astfel, n-ar urma că fiecare știință 

de la noi ar fi știință a cîte unei realităţi din preajma 
noastră? 

Neapărat. 

Pe de altă parte însă, formele în sine, cum recu- 
noşti tu însuţi, nu se află în pesesia noastră şi n-au 
cum să fie în preajma noastră. 

Într-adevăr, nu. 

Dar genurile în sine, genurile ființind ca atare, nu 
ar fi cunoscute, fiecare în parte, din însăși forma în 
sine, forma aceea a științei 230 

Desigur. 

Formă însă pe care noi înşine n-o avem în dobîn- 
dire. 

Nu, ce-i drept. 

Urmează că dintre forme nici una nu e cunescută 
de noi, ca unii ce nu luăm parte la știința în sine. 

Nu e cunoscută, cum s-ar părea. 

Urmează că ne sînt de neafiat atît Frumesul în 
sine, el însuși ca atare — cît şi Binele și toate cite le 
înțelegem drept idei ce subzistă prin ele însele. 

Se prea poate. 

Dar și mai înfricoşător decit acest fapt este — gîn- 
dește-te numai! — următorul. 

Care anume? 

Odată ce ființează un anume gen în sine al ştiinţei, 
ai putea spune, la urma urmeler, că acesta întrece 
mult în limpezime ştiinţa de la ngi, același fiind și 
cazul frumosului, ca și al tuturer celorlalte. 

Da. 

Dacă, așadar, un altul ia parte la știința în sine. 
voi spune — nu-i aşa? — că nimeni altul decît zeul 
nu are mai multă parte de cea mai desăvîrșită cunoaş- 
tere? 

Fără doar şi poate. 

La rîndul lui însă, fi-va în stare zeul să cunoască 
lucrurile noastre, cînd stăpînește știința în sine? 

Şi de ce n-ar fi în stare? 

Întrucît — spuse Parmenide — noi am ajuns, So- 
crate, la încheierea că acele ferme nu exercită asupra 
lucrurilor de la noi puterea lor inerentă, după cum 
nici lucrurile noastre n-au putere faţă de cele dintii, 
ci, în amîndouă rîndurile, numai ele între ele de ace- 
eaşi parte își exercită puterea??. 

La această încheiere am ajuns, într-adevăr! 

Prin urmare, dacă această întru totul desăvîrşită 
Stăpînire se află la zeu, cum se află şi întru totul 
desăviîrșita Ştiinţă, atunci nici stăpînirea acelor zei nu 
se va înstăpîni nicicînd asupră-ne, după cum nici Ști- 
ința [lor] nu le va da cunoaștere despre noi ori despre 
vreun alt lucru de la noi, ci, dimpotrivă, aşa cum noi 
înșine nu avem cîrmuire asupra zeilor prin cîrmuirea 
de la noi, tot astfel nu ne bucurăm de nimic din cunoaş- 
terea divinului prin mijlocirea cunoașterii noastre, iar 
zeii aceia, la rîndul lor, pe același temei, nu ne sînt 
stăpîni și, așa zei cum sînt, nu au nici priceperea trebu- 

„rilor omeneşti33. 

Dar nu e din cale-afară de straniu argumentul de 
față — spuse dînsul — odată ce ajungem la a-l lipsi pe 
zeu de cunoaștere? 

Și totuşi, Socrate — rosti Parmenide — însemnele 
de mai sus și încă fearte multe altele pe lîngă ele revin 
cu necesitate Formelor, odată ce există ideile acestea 
ale celor ce ființează şi dacă fiecare formă este separată 
ca un ce distinct; așa se face că insul care aude despre 
ele cade în aporie şi se aruncă în dispută, pretinzînd 
că ele nu există sau, în cel mai bun caz, că ele trebuie 
să rămînă necunoscute firii omenești3; iar cel ce afirmă 
acestea nu pare să vorbească în gol, ci, cum spuneam 
adineauri, împărtășește o convingere pe care este ne- 
închipuit de greu s-o zdruncini. Or, dacă o deosebită 
înzestrare vădește bărbatul în stare să ia aminte la fiin- 
țarea unui gen pentru fiecare dintre lucruri și la fiin- 
țarea unei esențe subzistente în sine, încă și mai demn 
de admiraţie va fi acela care, punînd în joc tot discer- 
nămîntul necesar, ar descoperi cu propria sa minte 
toate acestea şi ar fi în măsură să-l instruiască și pe 
altcineva în aceeaşi privințăs. 

Mă alătur la părerea ta, Parmenide — rosti So- 
crate; spusele tale vin în întîmpinarea propriului meu 
gînd. 

Pe de altă parte însă — grăi Parmenide — dacă 
cineva, Socrate, cîntărind toate argumentele înfățișate 
aici şi altele de același gen, va stărui în a nu admite 
existenţa unor forme ale lucrurilor ce fiinţează, și dacă 
nu va institui o formă a fiecărui unu în parte, el nu va 
mai avea încotro să-si îndrepte gîndirea, întrucît n-a lă- 
sat lec pentru existanța unei idei statornic aceeaşi în ca- 
zul fiecărui lucru din rîndul celor în fiinţă, iar astfel își 

va vedea spulberată în întregime facultatea cercetării 
raționale. În ceea ce te priveşte, îmi pare că ai întrevă- 
zut limpede acest lucru%6. 

Ai dreptate, ar fi spus celălalt. 

Ce vei face atunci în privinţa filosofiei? Încotro te 
vei îndrepta, neavînd cunoștință de acestea? 

În clipa de față, cel puţin, nu-mi dau seama prea 
bine. 

Motivul — ar fi spus — este că tu, Socrate, pornești 
prea devreme la a defini”? lucrul frumos, cel drept și 
cel bun, şi tot așa fiecare formă, una cîte una, înainte 
de a tie fi pregătit cum trebuie. Mi-am dat seama de 
aceasta încă alaltăieri, ascultînd cum discutai aici cu 
Aristotel, acesta de faţă. Frumos, desigur, și de la zeu 
venit — te încredințez — este avîntul care te mînă spre 
discutarea argumentelor; străduiește-te, așadar, și fă 
exerciţii cît mai multe în ceea ce mulțimii nu i se pare 
de nici un folos, numind-o vorbărie goală, fă exerciţii 
cît mai ești încă tînăr; fiindcă, altminteri, adevărul îţi 
va aluneca printre mîlini. 

Dar această pregătire prin exerciţii — ar fi între- 
bat el — în ce fel ar fi să fie, Parmenide? 

În felul în care l-ai auzit pe Zenon, răspunse dîn- 
sul. Cu singura deosebire — și m-am bucurat cînd am 
auzit chiar din gura ta vorbele acestea — că nu tre- 
buie să îngădui gîndului să rătăcească în cîmpul celor 
deschise văzului, învîrtindu-se în jurul lor, ci trebuie 
să-l îndrepţi către cele ce nu pot fi cuprinse decît prin 
cuget și ar fi înţelese ca formess. 

Fiindcă — spuse Socrate — îmi pare că astfel nu ar 
mai fi deloc anevoios să se afirme că lucrurile existente 
primesc a fi și asemenea și neasemenea și cîte altele. 

Foarte frumos — spuse dînsul. Iată însă ce mai tre- 
buie să faci, pe lîngă cele sus-numite: să cercetezi 
toate cîte urmează din ipoteză, nu numai în presupu- 
nerea că lucrul în cauză este, ci și în presupunerea că 
însuși acel lucru nu este; aceasta, dacă vrei să te exer- 
citezi așa cum se cuvine. 

Ce ai în vedere? ar fi întrebat Socrate. 

Spre pildă — grăi dînsul — nu vrei să luăm chiar 
ipoteza pusă de Zenon? Dacă pluralitatea este, [să cer- 
cetăm] ce trebuie să decurgă atît pentru pluralitate 
însăși, în raport cu sine și în raport cu Unul, cît și 
pentru Unu în raport cu sine și în raport cu pluralita- 

tea; și la fel, dacă pluralitatea nu este, să cercetăm ia- 
răși ce va decurge pentru Unu și pentru pluralitate, 
atît în raport cu sine cît şi în raport cu celălalt; apoi, 
luînd «de rîndul acesta ca ipoteză că asemănarea este 
sau că ea nu este, ce va rezulta în fiecare dinire cele 
două ipoteze, pentru înseși cele presupuse, ca și pentru 
celelalte, atît în raport cu sine cît şi în raport cu celă- 
lalt. La fel trebuie argumentat în privinţa neasemă- 
nării, a mișcării și a repausului, a nașterii și pieirii, 
precum” şi a chiar existenței și non-existenţei ca 
atare; și, într-un cuvînt, privitor la tot ce ai adopta 
prin ipoteză de fiecare dată ca fiind și ca nefiind, sau 
ca primind orice altă însușire, trebuic să examinăm 
toate cîte urmează atît pentru lucrul în cauză cît și pen- 
tru fiecare dintre celelalte, luînd mai întîi pe cîte unul, 
la alegere, apoi pe mai multe, cum și pe toate; pe de 
altă parte, şi pe celelalte urmează, la rîndul lor, să le 
examinezi, în sine și prin raport cu orice alt lucru pe 
care l-ai alege de fiecare dată, atît în presupunerea că 
este cît și în presupunerea că nu este — dacă îţi pasă 
și voiești să pătrunzi de la un cap la altul tot ade- 
vărul, exercitîndu-te în chip desăvîrșit3?. 

Deloc nu-i ușor studiul pe care-l ai în vedere, Par- 
menide — spuse — iar eu unul nu reușesc să te ur- 
măresc pînă la capăt. Dar de ce nu pornești tu însuți 
în a-l lămuri, plecînd de la o anumită presupunere, ca 
să înțeleg mai limpede? 

Împovărătoare trudă — ar fi spus 
crate, pe umerii unui om în etate ca mine. 

Dar tu, Zenon, — rosti Socrate — tu însuţi, de ce nu 
ni l-ai lămuri și nouă? 

lua care Zoenen — spunea povestitorul — ar îi în- 
ceput. să rîdă şi ar fi zis: Iai să-l rugăm, Socrate, chiar 
pe Parmenide; fiindcă mă tem că ceea ce are el în ve- 
(ere nu este treabă de rînd. Oare tu singur nu vezi cîtă 
trudă pretinzi? Să fi fost aici de față mai mulţi decît 
sintem, nici nu s-ar fi cuvenit să-i cerem aceasta; a 
pune în discuție asemenea lucruri de față cu mai mulţi 
e de-a dreptul necuviincios, mai cu seamă adresîn- 
du-se unui om în vîrstă; mulțimea — știm bine — nu 
pricepe că fără asemenea căutare și cumpănire a tutu- 
ror lucrurilor este cu neputinţă să ai în cugetul tău o 
bună întîlnire cu adevărul. Așa că, Parmenide, mă 





arunci tu, So- 

alătur și eu rugăminţii lui Socrate, să te mai aud o 
dată, după atîta amar de vreme. 

Și — istorisi Antiphon — după cîte zicea Pythodo- 
ros, acesta din urmă, cînd Zenon isprăvi să spună ceea 
ce avea de spus, l-ar fi rugat pe Parmenide, într-un glas 
cu Aristotel și cu ceilalţi de față, să le dea o probă a 
celor avute de el în vedere, iar altfel să nu facă. Atunci 
Parmenide luă cuvîntul: Trebuie să mă supun. Îmi pare, 
totuși, că va să pat precum calul de curse al lui Iby- 
costi, calul acela aşteptînd să fie înhămat la car ca să 
alerge, așa bătrîn cum era şi tremurînd din obișnuinţă, 
fiindcă știa ce urmează, pe cînd stăpînul său, asemuin- 
du-i-se, zicea că el însuși merge fără vrere, bătrîn cum 
este, cînd se siiește în ale dragostei; s-ar spune că eu 
însumi, aducîndu-mi aminte, sînt prins de o teamă 
mare la gîndul că, așa vîrstnic cum sînt, voi avea a 
străbate un atît de întins noian de argumentaţii; şi to- 
tuși trebuie să vă fac pe plac întrucît în fapt, cum 
spune Zenon, sîntem numai noi între noi. De unde vom 
începe deci și ce să luăm ca ipoteză întîi şi întîi? Dar 


n-aţi vrea cumva — fiindcă jocul, se pare, începe să 
devină serios — să pornesc de la mine însumi și de la 


propria mea ipoteză, făcînd despre Unu însuși atît pre- 
supunerea că el este cit și aceea că Unu nu este, și cer- 
cetînd ceea ce trebuie să urmeze?42. 

De bună seamă, ar fi spus Zenon. 

Cine îmi va da deci răspunsurile? ar fi zis Parmce- 
nide. Nu cumva cel mai tînăr dintre noi? Fiindcă cel 
mai puţin ar încîlci el lucrurile și în cea mai mare mă- 
sură ar răspunde ceea ce crede. Totodată, răspunsul lui 
mi-ar da și mie răgaz să-mi tras sufletul. 

Sînt gata la aceasta, Parmenide — ar fi spus Aristo- 
tel; că doar pe mine mă ai în vedere vorbind despre 
cel mai tînăr. Întreabă însă, ca să-ţi răspund. 

Așa să fie deci — a spus dînsul. Dacă /Unul/ este 
unu, atunci n-ar fi altceva, [n-ar fi] pluralitate; nu-i 
așa? — Cum s-ar putea?41 — Prin urmare, nici parte a 
lui însuși, nici întreg el însuși n-are cum fi. — Și de ce? 
— Partea, într-un fel sau altul, este parte a întregului. 
— Desigur., — Dar întregul? Oare nu acela tocmai că- 
ruia nu-i lipsește nici una dintre părţi este întreg? — 
De bună seamă. — În două privinţe, prin urmare, Unu 
va fi alcătuit din părţi: atît ca fiind întreg cît și ca 
avînd părți. — Neapărat. — În două privinţe, prin ur- 

mare, Unu ar fi astfel pluralitate, iar nu unu, — În- 
tr-adevăr. — În fapt, totuşi, nu o pluralitate, ci unu 
se impune să fie el însuși. — Se impune. — Așadar, 
nivi întreg nu va fi [și] nici părți nu va avea, în cazul 
cin Unul va fi unu. — Fără discuţietă. 

Ducă însă nu are defel părți, n-ar putea avea nici 
început, nici sfîrșit, nici mijloc; într-adevăr, acelea ar fi 
«din capul locului părți ale sale. — Desigur. — Dar 
slirşit şi început sînt margine pentru lucru, oricare ar 
fi acesta. — Fără îndoială! — Urmează că Unul este 
nemărginit, odată ce n-are nici început, nici sfîrșit. — 
Este necmărginit. — Așadar, nici contur nu are; într-a- 
devar, nu e participant nici la circular, nici la rectili- 
niu. — Cum se poate? — Circular, fireşte, este tocmai 
lucrul ale cărui extremităţi sînt pretutindeni egal depăr- 
tate de centru. — Da. — Iar în linie dreaptă este lucrul 
al cărui mijloc s-ar interpune între extremităţile sale, 
două la număr. — Așa este. — Prin urmare, Unul ar fi 
să aibă părți și să fie pluralitate, în cazul cînd participă 
fie la figura dreaptă, fie la aceea în cerc. — De bună 
seamă. — Întrucît însă nicicum n-are părţi, nu este nici 
drept nici în cerc. — Exact. 

Dur, fiind el astfel, nu ar fi nicăieri; în Să iei nu 
ar fi nici într-un altul, nici în sine însuși. — Cum 
asa? — Aflindu-se într-un altul, ar fi cuprins într-un 
anume fel de jur împrejur de către acela înăuntrul că- 
ruiu s-ar afla și ar avea atingere în mai multe locuri cu 
feluri [locuri] ale aceluia; pe cîtă vreme fiind și Unu, 
lipsit de părţi şi nerevenindu-i o natură circulară, ar 
fi cu neputinţă să atingă în mai multe.locuri cercul, — 
Cu neputinţă. — Pe de altă parte însă, el însuși tot ar 
mai cuprinde ceva, și nu pe un altul decit pe sine, 
odată ce ar fi în el însuși; întrucît nu e cu putință ca 
un lucru să fie înăuntrul a ccea ce nu-l cuprinde. — 
Nu e cu putinţă, într-adevăr! — Prin urmare, un lucru 
este cel cuprinzător, alt lucru însă cel ce se lasă cu- 
prins; fiindcă, în calitate de întreg, el nu va putea 
primi şi cauza în același timp ambele feluri de a fi; 
cu atare. Unul nu va mai fi unu, ci va fi doi. — Așa 
este, nu va mai fi. — Urmează că Unul nu e de găsit 
în vreun loc, nici în sine însuși, nici într-un altul. — 
Nu e de găsit. 

Așa stînd lucrurile, vezi dacă este cu putință să fie 
stătător sau mișcătort$. — Și de ce n-ar fi cu putinţă? 

— Întrucît, dacă s-ar mișca, fie că s-ar purta din loc 


în loc, fie că ar suferi prefacere; acestea, în adevăr, sînt 
singurele feluri de mișcări. — Da. — Par, dacă Unu 
suferă prefacere în raport cu sine, este imposibil să ră- 
mînă unu. — Este imposibil. — Urmează, așadar, că 
nu se mișcă prin prefacere în altceva. — Nu; este evi- 
dent. — Dar oare nu se va fi mișcînd prin schimbare 
a locului? — Se prea poate. — Ei bine, dacă Unul se 


mută [din loc în loc], el sau se va roti circular, împre- 
jur de sine, sau se va strămuta dintr-un loc în altul. — 
E necesar. — Dacă, așadar, se rotește în cerc, e necesar 
să se miște în jurul unui centru, după cum e necesar 
să aibă și alte părţi proprii, anume cele rotitoare în ju- 
rul cenvrului; într-adevăr, lucrul căruia nu-i revin nici 
centru și nici părţi, în ce chip ar putea să se mai ro- 
tească în jurul centrului? — În nici un chip. — Dar 
poate că prin schimbare de loc [în linie dreaptă] se 
iveşte de fiecare dată altundeva și în felul acesta se 
mișcă? — S-ar putea. — Oare nu s-a arătat că îi este 
peste putință să fie înăuntrul unui oarecare lucru? — 
Ba da. — În acest caz, nu este încă și mai puţin cu pu- 
tință să apară acolo? — Nu înţeleg în ce fel. — Oare 
nu este necesar ca lucrul ce apare înăuntrul altuia să 
nu fie încă în acela, cîtă vreme mai stă să apară, dar 
ca nici cu totul în afara aceluia să nu fie, întrucît în- 
cepe să apară? — Este necesar. — Prin urmare, dacă 
îndeobște se întîmplă aceasta, se întîmplă numai și 
numai lucrului care se bucură de părţi, întrucît o parte 
a acestuia va fi înăuntrul şi în tot același timp o parte 
va fi în afara altui lucru; în schimb, ceea ce nu are 
părți nu poate, desigur, în nici un chip să se afle în 
întregul său înăuntrul şi totodată în afara unui anumit 
lucru. — Ai dreptate. — Ceea ce însă nici nu are părți 
și nici nu este un întreg cu atît mai mult nu poate să 
se ivească într-un loc oarecare, de vreme ce nu poate să 
se ivească nici parte după parte și nici dintr-o dată în 
întregul său; tu ce crezi? — Așa s-ar părea. — Prin 
urmare, nici nu-și schimbă locul ca îndreptîndu-se 
spre o anumită ţintă şi ca făcîndu-și apariția înăuntrul 
unui lucru, nici nu se roteşte într-un anume loc, nici 


prefaceri nu suferă. — S-ar spune că nu. — Drept are, 
privitor la oricare gen de. mișcare Unul este nemișcă- 
tor. — Nemișcător. — Pe de altă parte însă, noi afir- 


măm că este imposibil şi ca el să fie în ceva. — Afir- 

măm, într-adevăr! — Urmează deci că nici măcar nu 
este vreodată într-un același loc. — Cum așa? — În- 
truciît el s-ar afla de-acuma în însuși acel loc în care 
este. — De bună seamă. — Dar se dovedise că nu-i stă 
în putinţă să fie în el însuşi, ori într-un altul. — Desi- 
pur, nu-i stă în putinţă! — Prin urmare, Unul nu este 
nicidecum așezat în ceva [acelaşi]. — Se pare că nu. — 
Insă tot ce nu se află nicidecum într-un acelaşi nu are 
parte de nemișcare, ori de oprire în loc. — Într-adevăr, 
nu poate avea. — Prin urmare, s-ar părea că Unu nu 
este nici stătător, nici mișcător. — Pare evident, ce-i: 
drept! 

— 'Tot aşa însă, el nu va fi identic nici cu ceva di- 
ferit de sine și nici cu sine, după cum nu va fi nici di- 
ferit faţă de sine sau faţă de ceva diferit. — Pe ce te- 
mei? — Fiind diferit față de sine însuși, ar fi diferit 
de Unu, drept care nu ar fi Unu. — Ai dreptate. — 
Pe de altă parte însă, fiind identic cu ceva diferit ar 
fi însuşi acela și nu ar mai fi el însuși; drept care, 
nici în acest caz nu ar fi ceea ce este, adică Unu, ci 
diferit de Unu. — Într-adevăr. — Prin urmare, nu va fi 
identic cu ceva diferit sau nu va fi diferit faţă de sine. 
— Desigur că nu. — Însă nici diferit față de ceva dife- 
rit nu va îi, cîtă vreme ar fi să fie unu; întrucît a fi 
diferit faţă de ceva nu-i poate reveni Unului, ci numai 
şi numai unui diferit față de un diferit. — Exact. — Ca 
alaure, nu prin simplul fapt de a fi unu va diferi. Tu ce 
părere ui? — Dar este evident. — Însă dacă nu prin 
aceasta, atunci nici prin sine însuși, iar dacă nu va di- 
feri prin sine însuși nu va diferi deloc el însuși; iar el 
însuși nediferind în sine în vreun fel, nu va diferi față 
de nimic. — Exact. — Însă nici identic cu sine nu va 
fi. — Cum se poate? — Întrucît este vădit că ceea ce 
constituie însăși natura Unului nu constituie și natura 
identicului. — De ce? — Fiindcă atunci cînd ceva de- 
vine identic cu cova, el nu devine și unu. — Dar ce de- 
vine el atunci? — Devenind identic cu pluralitatea, tre- 
buie să devină plural, iar nu unu. — Adevărat. — Însă 
dacă Unul și identicul nu diferă prin nimic, ori de cîte 
ori ceva devine identic el devine şi unu, iar cînd de- 
vine unu, atunci și identic. — De bună seamă. — Prin 
urmare, dacă Unul va fi identic cu sine, el nu va fi una 
cu sine; iar astfel, el nu va fi Unu, fiind totuși unu! 
Dur aceasta este imposibil. Ca atare, imposibil este și 

ca Unul să fie diferit de diferit și să fie identic sieși. 
— Este imposibil. — Drept care, Unul n-ar fi să fie 
nici diferit, nici identic cu sine ori cu ceva diferit de 
sine. — N-ar fi, desigur. 

Dar el nu va fi nici asemenea, nici neasemenea cu 
vreun oarecare lucru, cu sine sau cu ceva diferit. — Din 
ce motiv? — Întrucît este asemenea tot ce primește în- 

* sușirea de a fi identic. — Da. — Dar, prin chiar na- 
140 a tura lui, identicul ne-a apărut a sta în afara Unului. 
— Într-adevăr, așa ne-a apărut. — Dar dacă Unul a 
ma. primit și vreo altă însușire în afara aceleia de a fi 
Unu, atunci a primit însușirea de a fi mai mult decît 
Unu, ceea ce însă este imposibil. — Da. — Așadar, 
Unul nu poate primi în nici un fel identitatea, nici cu 
altul și nici cu sine însuși. — Pare evident. — Prin 
urmare, nu poate fi nici asemenea cu un altul, sau cu 
sine. — S-ar părea că nu. — Pe de altă parte, Unul nu 
poate primi nici însuşirea de a fi diferit; fiindcă atunci 
Unul ar primi însușirea de a fi mai mult decît unu. 
"— Da, mai mult! — Însă, întrucît ceea ce primește însu- 
b șirea de a fi același este și asemenea, ceea ce are însu- 
șirea de a fi diferit faţă de sine sau faţă de altul va fi 
totodată neasemănător cu sine sau cu un altul. — În- 
tocmai așa. — În ceea ce-l privește pe Unu, se pare că 
întrucît nu primește în nici un fel însușirea de a îi di- 
ferit, el nu poate fi nici neasemenea — cu sine sau cu 
un altul decît el. — Într-adevăr, nu poate fi. — În con- 
secință, Unul nu va fi nici asemenea nici neasemenea, 
atît cu un altul decît sine cît și cu sine. — Nu, evi- 
dent. i 
. Totodată însă, el fiind astfel, nu va fi nici egal nici 
inegal cu sine sau cu un altul. — Pe ce temei? — Pe te- 
meiul că, fiind egal, va măsura tot atîta cît acela că- 
ruia îi este egal. — Da. — Pe de altă parte, ceea ce 
c este mai mare ori mai mic decît lucrurile cu care are o 
comună măsură va avea mai multe unități de măsură 
decît lucrurile mai mici şi unităţi mai puține decît lu- 
crurile mai mari. — Da. — Iar în raport cu lucrurile 
cu care nu are comună măsură, va avea, de la caz la 
caz, unităţi de măsură mai puţine sau mai multe decît 
acestea. — Cum să nu! — Atunci, nu este cu neputinţă 
ca ceea ce nu participă la identic să aibă măsură iden- 
tică sau orice alt identic? — Este cu neputinţă. — Ur- 
mează că. neavînd măsură identică, nu va fi egal nici 

cu sine, nici cu un altul. — Nu va fi; doar este evi- 
dent! — Însă avînd mai multe unităţi de măsură sau 
mai puține, ar avea tot atîtea părți cîte măsuri; iar 
astfel, nici de această dată nu va mai fi un unu, 'ci va 
fi de tot atîtea ori unu cîte unităţi de măsură are. — 
Întocmâi. — Dacă însă i-ar reveni o singură unitate ar 
ajunge atunci egal cu unitatea de măsură; s-a arătat 
însă că este imposibil să fie el însuși egal cu ceva oa- 
recare. — Într-adevăr, s-a arătat. — Prin urmare, în- 
trucît nu are parte de o măsură, fie că e vorba despre 
una, despre mai multe sau mai puţine unităţi, nu par- 
ticipă în genere la identic şi nu va fi nicicînd egal cu 
sine şi nici cu un altul; totodată, nu va fi nici mai 
mare, nici mai mic decit el însuși ori decît altul. — 
Așa stau lucrurile, nu încape vorbă! 

Să vedem însă dacă Unul pare să poată fi mai 
vîrstnic, mai tînăr, ori de aceeaşi vîrstă în raport cu 
vreun lucru. — Și de ce n-ar putea fi? — Întrucît, fiind 
de aceeași vîrstă fie cu sine fie cu altul, va participa 
la egalitate și la asemănare în timp, iar noi afirmam că 
Unul nu participă la nici una dintre acestea, nici la ase- 


mănare, nici la egalitate. — Afirmam acestea, într-ade- 
văr! — Însă noi mai afirmam şi că nici la neasemă- 
nare, nici la inegalitate. — De bună seamă. — Dar 


atunci, fiind el așa cum e, cum va putea să fie mai 
vîrstnic decît ceva, sau mai tînăr, sau să fie de aceeași 
vîrstă cu altceva? — Nu va putea nicicum. — Prin ur- 
mare, Unul nu poate fi mai tînăr, mai vîrstnic sau ace- 
lași în vîrstă cu sine ori cu altul. — Pare evident că nu. 
— Prin urmare, mai este în genere cu putință ca Unul 
să ființeze în timp, el fiind așa cum este? Nu.este ne- 
cesar ca tot ce ființează în timp să devină mereu mai 


vîrstnic decît sine? — E necesar. — Dar ceea ce este 
mai vîrstnic nu este întotdeauna mai vîrstnic decît mai 
tînărul? — Mai încape vorbă? — Așadar, ceea ce 


ajunge mai vîrstnic în raport cu sine devine totodată 
şi mai tînăr decît sine, dacă va trebui să existe cu ade- 
vărat acela în raport cu care devine mai virstnic. — 
Cum înţelegi aceasta? — Iată cum: nici un lucru nu 
poate deveni diferit de un altul dacă este din capul lo- 
cului diferit; el este diferit în raport cu acela cu care 
din capul locului este astfel, a fost diferit în raport cu 
acela cu care a ajuns în trecut să difere și va fi diferit 
în raport cu acela față de care va diferi în viitor; dar 

dacă devine diferit, n-a ajuns încă, nu va ajunge abia 
pe urmă și nu este de pe acum diferit, ci devine diferit, 
dar nu este diferit. — Într-adevăr, aceasta este necesar! 


c — Însă mai vîrstnicul diferă de cel mai tînăr și numai de 

acesta. — Într-adevăr, aşa este! — Prin urmare, ceea 
ce devine mai vîrstnic față de sine însuși trebuie să 
devină și mai tînăr faţă de sine însuşi. — S-ar pă- 
rea. — Pe de altă parte însă, el nu devine în timp nici 
mai întins nici mai puţin întins decit el însuși, ci de- 
vine şi este, a fost și va urma să fiinţeze într-un timp 
egal cu.sine. — Iată ceva la fel de necesar. — Prin ur- 
mare, s-ar părea că se impune ca fiecare lucru din rîn- 
dul acelora ce există în timp și participă la acesta să 
aibă o aceeași vîrstă cu sine dar, deopotrivă, să devină 
mai vîrstnic şi totodată mai tînăr ca sine. — Se prea 
poate. — Însă nici una dintre însușirile acestea nu-i re- 
venea Unului. — Într-adevăr, nu-i revenea. — În eon- 
secință, Unul nu e părtaş timpului și nu fiinţează în. 
timp. — Într-adevăr, nu ființează; cel puţin așa arată 
demonstraţia noastră. 

Ei bine, dar „era“, „a fost“, „a devenit“, nu par ele 
să semnitice participare la timpul trecut? — Fără dis- 
cuţie! — Dar „va fi“, „va deveni“, „va urma să fie“ 
nu semnifică participare la ce va fi apoi, la viitorul 
timp? — Da. — Iar „este“, „devine“, oare nu parti- 
cipare la prezent semnifică? — De bună seamă. — Prin 
urmare, dacă Unul nu participă nicicum la timp, el nu 
a fost cîndva, nu se ivise și nu era odinioară, nici nu a 
venit, nu vine și nu este acum, nici nu va veni apoi, 
nu va ajunge să fie și nu va fi. — E adevărul adevărat. 
— Dar este cu putinţă ca vreun lucru să fie. părtaş 
ființei altfel decît într-unul din felurile de mai sus? — 
Nu este cu putinţă. — Prin urmare, la faptul de a fi 
Unu nu ia parte în nici un fel. — S-ar părea că nu. — 
Dar atunci Unul nici nu fiinţează în vreun fel. — Re- 
zultă că nu. — Prin urmare, el nu există nici în așa 
fel încît să fie unu; căci în acel caz el ar fi deja exis- 
tent și ar participa la fiinţă; însă, cum s-ar părea, Unul 
nu este unu și nici [măcar] nu este, dacă trebuie să dăm 
crezare argumentului de faţă. — Tot ce se poate. — Să 
fie însă cu putinţă ca aceluia ce nu este, inexistentu- 
lui, să-i revină vreo însușire, sau însușirea să vină de 
la el? — Cum s-ar putea? — Prin urmare, nu încape 
pentru el nici nume, nici cuvînt, nici vreo ştiinţă, sen- 

zație sau opinie. — Nu, evident. — El, așadar, nu ad- 
mite denumire, nu este rostiţ, nici gîndit, nici cunoscut 
şi nimic din tot ce fiinţează nu e în măsură să- 1 re- 


simtă. — S-ar părea că nu. — Dar este posibil ca Unul 
să se prezinte astfel? — Nu e cu putinţă, după a mea 
părere”. 


Vrei atunci să ne întoarcem la presupunerea noastră 
dintru început? Cine ştie, poate că luînd lucrurile de la 
cap ele ni se vor arăta într-o altă lumină485. — Vreau, 
firește! — Așadar, dacă Unu 'este, afirmăm că vom 
avea de acceptat și tot ce poate urma privitor la Unu; 
așa este? — Da. — Urmărește deci, începînd cu începu- 
tul: dacă Unu este, e cu putinţă ca el însuși să fie, dar 
să nu participe la însuși faptul de a fi? — Nu e cu 
putință. — Prin urmare și ființarea lui Unu trebuie să 
fie, fără a fi identică lui Unu; altminteri, ființa aceea 
nu ar fi a unului și nici acela din urmă, adică Unul, nu 
ar participa la ființă, ci ar fi același lucru a spune că 
„Unul este“ și că „Unul este unu“. În ipoteza noastră 
nu ne întrebăm însă ce trebuie să urmeze dacă Unul 
este Unu, ci dacă Unul este; așa e? — De bună sea- 
mă. — Prin urmare, „este“ înseamnă altceva decit 
„Unu? — Fără doar şi poate! — Prin urmare, atunci 
cînd cineva ar spune lapidar că Unul este, afirmaţia lui 
nu va însemna altceva decît că Unul participă la fiin- 
ță49. — Desigur. — Să spunem, așadar, din nou ce va 
urma dacă Unul este. Gîndește-te deci dacă nu cumva 
trebuie ca această ipoteză să-l semnifice pe Unu ca 
avînd părți? — Cum? — lată cum: dacă este se ros- 
teşte privitor la Unul care ființează, iar Unu privitor la 
ființă ca unu, și dacă ființa și Unul nu sînt aidoma 
însă revin unuia și aceluiași lucru, celui pe care l-am 
presupus, adică „Unului care este“ oare nu este nece- 
sar ca însuși Unul care este să fie un întreg, iar Unul 
„Și este să fie părţi ale acestuia? — Este necesar. — Dar 
ne mărginim la a numi fiecare dintre părţile acestea 
parte, sau partea trebuie numită parte chiar a întregu- 
lui? — A întregului. — Prin urmare, ceea ce este Unu 
este întreg și totodată conţine părți? — Desigur. — 
Însă părţile acestea ale Unului care este, adică Unul 
și fiinţa, pot fi oare separate una de alta — Unul de 
fiinţă ca parte a sa și fiinţa fără de Unu ca parte a 
sa? — Nu pot fi. — Prin urmare, fiecare dintre părţi 
va cuprinde la rîndul ei atît Unul cît și fiinţa, iar partea 

care prinde ființă se alcătuieşte din cel puţin două 
părți; și, pe același temei, totice stă să ajungă parte va 
avea întotdeauna la fel aceste două părţi; Unul cu- 


prinde întotdeauna faptul de a fiinţa, iar ființa — pe 
143 aUnul; ca atare, ivindu-se mereu doi, nu mai poate fi 
nicicînd Unu. — Așa este, întru totul. — Prin:urmare, 


Unul care este nu constituie astfei o mulţime infinită? 
— Așa s-ar părea. 
Să mergem însă şi pe calea următoare. — Pe care? 
— Nu spunem că Unul este părtaș ființei, întrucît el fiin- 
țează? — Ba da. — Or, tocmai de aceea Unul care fiin- 
țează şi este ne-a apărut a fi plural. — Așa e. — Mai 
departe însă: Unul însuși, cel despre care afirmăm că e 
părtaș la ființă, dacă îl vom gîndi numai pe el în- 
suși, luat în sine, fără acela la care afirmăm că parti- 
cipă, Unul însuși va apare numai ca Unu, sau și ca plu- 
b  ralitate? —: Ca Unu; eu așa cred. — Să vedem: odată 
ce Unu nu este ființă dar participă la ființă în calitate 
de Unu, se impune ca ființa lui să fie diferită de el 
însuși? — Se impune. — Prin urmare, dacă fiinţa și 
Unul sînt diferite, Unul nu este diferit de ființă prin 
faptul de a fi Unu, după cum nici ființa nu este alt- 
ceva decît Unu prin faptul de a fi fiinţă, ci ele diferă 
între ele prin Diferit și prin Altul. — De bună seamă. 
— Încît diferitul nu este identic lui--Unu, după cum nu 
este identic nici fiinţei. — Cum ar putea fi? Într-ade- 
c văr! — Așa stînd lucrurile, dacă ar fi să alegem dintre 
ele, după placul tău, ori fiinţa și diferitul, ori fiinţa și 
Unul, ori Unul și diferitul, odată cu fiecare alegere a 
unuia și altuia oare nu am desprinde și ceea ce pe 
drept cuvînt s-ar putea numi pereche? — Cum așa? — 
În felul acesta: se poate rosti „ființă“? — Se poate. — 
Și, neîntîrziat după aceea, se poate rosti „Unu“? — Și 
aceasta se poate. — Oare nu se rostește, atunci, fiecare 
dintre acestea? — Ba da. — Dar cînd rostesc „ființă“ și 
totodată „Unu“, oare nu rostesc o pereche? — Desigur. 
— Dar atunci, în cazurile cînd aș spune „ființă“ și „di- 
ferit“, sau „diferit“ şi „Unu“, aș rosti de fiecare dată, în- 


d  fr-un fel sau altul, pe amîndouă. — Da. — Dar cele ce 
împreună se pot numi cu îndreptățire pereche ar putea 
fi pereche fără a fi două? — Nicidecum. — Dar pentru 


cele ce ar fi să fie laolaltă două este chip ca fiecare 
"dintre acestea luat în parte să nu fie unu? — Nu este 
chip. — Întrucît deci toate din rîndul acestora urmează 

a fi cîte două, fiecare în parte va fi unu. — Este evi- 
dent. — Dar dacă fiecare dintre acestea este unu, adău- 
gîndu-i-se unei însoţiri oarecari un unu oarecare, nu 
ajung toate împreună să fie trei? — Da. — Trei nu 
este însă fără soţ, pe cînd doi cu soț? — Cum să nu! 
— Prea bine; dar cînd sînt două nu trebuie să-l avem și 
pe dublu. iar cînd sînt trei și pe triplu, odată ce lui 
doi îi revine și însușirea de a fi de două ori unu, iar lui 
trei însușirea de a fi de trei ori unu? — Neapărat. — 
Existînd însă două și de două ori, nu este necesar să 
existe și de două ori doiul? şi fiind trei și de trei ori nu 
este necesar, tot astfel, să fie și de două ori treiul pre- 
cum și de trei ori doiul? — Cum să nu! — Foarte bine! 
Existînd însă trei și de două ori și la fel doi și de trei 
ori, oare nu este necesar să fiinţeze și de două ori trei, 
ca şi de trei ori doi? — E cît se poate de necesar. — 
Așadar, vom avea deopotrivă de un număr par de ori 
parul, imparul de un număr impar de ori, parul de un 
număr impar de ori precum și imparul de un număr par 
de ori. — Întocmai — Așa stînd lucrurile, consideri că 
mai rămîne vreun număr a cărui existenţă să nu se 
impună? — În nici un caz |— Prin urmare, dacă este 
Unu, va fi necesar și ca numărul să fie50. — Va fi ne- 
cesar. — Dar dacă ființează număr, ființează deopotrivă 
o pluralitate şi o mulţime infinită de realităţi; sau nu- 
mărul nu este din născare infinit în multiplicitate și la 
ființă părtaș? — De bună seamă că este! — Prin ur- 
mare, dacă tot ce e număr ia parte la ființă, atunci fie- 
care parte a numărului va participa și ea la aceasta, 
nu-i așa? — Desigur. 

Fiinţa, aşadar, nu cade cumva în lotul a tot ce fiin- 
țează în pluralitate și nu lipsește nimănuia din rîndul 
celor ce sînt, fie lucrul acela oricît de mic sau oricît de 
mare? Sau a ne întreba în această privință este de-a 
dreptul lipsit de noimă? Într-adevăr, cum ar putea lipsi 
fiinţa, unui lucru oarecare din rîndul celor ce fiin- 
„țează? — Nicicum. — Fiinţa se fărîmiţează aşadar în 
cele mai mici, cele mai mari și cele mai felurit alcătuite 
lucruri care ființează, ea se împarte mai mult decit 
orice altceva, părţile ființei fiind dincolo de orice limită. 


— Așa se prezintă. — Părțile fiinţei, așadar, sînt tot 
ce poate fi- mai numeros. — Tot ce poate fi mai nume- 
ros, într-adevăr. — Intreb însă: există vreuna dintre 


părți care, ca parte a fiinţei, să nu fie totuși, ca par- 

te, chiar una? — Dar cum s-ar putea ivi ceva de acest 
fel? — Dimpotrivă, eu cred că întrucît „este“, ea însăși 
trebuie, atîta timp cît este, să persiste în a fi un unu 
anumit; a nu fi nici un [unu] e cu neputinţă. — Neapă- 
rat. — Prin urmare, fiecărei părţi din fiinţă i se alătură 
ca însoțitor Unul, el nelipsit fiind atît din cea mai 
mică parte cît şi din partea oricît de mare, cum și, în 


“genere, din oricare altă parte5!. — Întocmai. — Dar 


oare, unu fiind, este el în mai multe locuri deodată, în 
întregul său? La aceasta gîndește-te! — Mă gîndesc, 
iată, și văd că lucrul e cu neputinţă. — Prin urmare, 
nefiind în întregul său, este împărțit: într-adevăr, alt- 
cum decît împărţit n-are chip să fie prezent deodată 


în toate părţile fiinţei. — Da. — Însă, desigur, ceea ce 
poate fi împărţit trebuie neapărat să fie de tot atîtea 
ori cîte părţi cuprinde. — Neapărat. — Dacă este aşa, 


atunci afirmația noastră de mai sus, cum că în lotul 
fiinţei cade cel mai mare număr de părţi cu putință, 
nu era adevărată, întrucît ființa nu se împarte în mai 
multe decît Unul, ci, cum s-ar părea, e împărţită în mod 
egal cu acesta; într-adevăr, nici existența nu lipsește 
din Unu, nici Unul nu lipsește din existenţă, ci ele ţin 
pururea cumpăna în toate și sînt nedespărţit două. — 
Așa se vădeşte, întru totul. — Ca atare, însuși Unul, așa 
fărîmiţat cum este datorită ființei, este deopotrivă plu- 
ral şi infinit în multiplicitatea sa. — Apare ca evi- 
dent. — Prin urmare, nu numai Unul care este se do- 
vedeşte plural, ci și Unul în sine, împărţit cum este la 
tot ce fiinţează, trebuie să fie plural. — Așa rezultă, fără 
discuţie! 

Dar întrucît părțile sînt părţi ale unui întreg, Unul 
va fi limitat în întregul său; într-adevăr, părţile nu sînt 
oare cuprinse sub întreg? — Fără discuţie. — Dar ceea 
ce cuprinde va fi limită. — Cum să nu! — Așadar, 
Unul care ființează este desigur unu și plural deopo- 
trivă, este şi întreg și părți, este și limitat şi infinit în 
cantitate. — Evident. — Dar atunci, ca fiind limitat, nu 
se prezintă și ca avînd margini? — E necesar. — În acest 
caz, întreg fiind, nu va avea și început, și mijloc, și 
sfîrșit? Sau este cu putință pentru un lucru să fie în- 
treg în lipsa acestora trei? Dacă vreuna din acestea, 
oricare, lipsește din ceva, va mai putea acela să consti- 
tuie un întreg? — Nu va mai putea. — Cum s-ar pă- 
rea, aşadar, Unul ar urma să aibă şi început, şi sfîrşit, 

şi mijloc? — Ar urma să aibă. — Însă mijlocul este, b 
efectiv, egal depărtat de extreme; întrucît altminteri 
nu ar fi mijloc. — Nu ar fi, într-adevăr. — S-ar'părea, 
așadar, că fiind astfel alcătuit ar urma să aibă parte 
de o oarecare configurație, fie dreaptă, fie rotundă, fie 
îmbinată într-un fel sau altul din acestea două. — Ar 
urma să aibă parte, negreşit! 

Dar dacă se prezintă astfel, nu va fi el însuşi deo- 
potrivă în sine, dar și în altul? — Ce vrei să spui? — 
Fiecare dintre părţi este cumva în întreg, nici una ne- 
aflîndu-se în afara întregului. — Întocmai. — Dar păr-.: 
ţile toate sînt jur împrejur cuprinse de întreg? — Da. 9 
— Însă Unul este tocmai toate părţile sale; nu mai 
multe și nu mai puţine decit toate. — Desigur. — Dar 
atunci Unul este și întregul? — Cum de nu! — Prin ur- 
mare, dacă toate părţile se află în întreg și dacă toate 
împreună sînt Unul și întregul însuși, toate fiind cu- 
prinse de întreg, Unul va fi cuprins de către Unul, iar 
astfel Unul însuși se va afla din capul locului în sine 
însuși. — Este evident. — Și totuşi, întregul însuși nu 
este în părți; nici în toate părţile, nici în unele dintre d 
părţi. Fiindcă, dacă ar fi în toate, ar trebui să fie și în 
una; într-adevăr, dacă nu se află [şi] în una anume, cum 
ar mai putea să fie în toate? Această parte, ca Unu ce 
este, este una în rîndul tuturor, iar întregul nu e de 
găsit în ea, fiindcă altfel cum s-ar mai găsi acest întreg: 
în părţile toate? — Nicicum. — Dar întregul nu este 
nici în cîteva dintre părți; căci dacă ar fi în cîteva, 
mai multul s-ar găsi în mai puţin, ceea ce este impo- 
sibil. — Da, este imposibil. — Nefiind în mai multe 
părți, dar nici în una sau în toate, nu este oare necesar 
ca întregul să [ie în ceva diferit s:u, altminteri, să nu 
mai fie nicăieri? — Este necesar. — Dar, nefiind ni- e 
căieri, nu ar [i delel; fiind însă întreg, întrucît nu este 
în sine însuși, nu va trebui să fie in altul? — Firește că 
da. — Prin urmare, întrucît Unul este întreg el este în 
altul; iar întrucît este totalitatea părților se află totuşi 
în sine însuși; în felul acesta, Unul însuși trebuie să fie 


atît în el însuși cît și în altul. — Trebuie să fie. 
"Unul fiind însă astfel alcătuit, nu este oare necesar 
atît să se miște cît și să fie în repaus? — In ce fel? 


— Unul este nemișcător, desigur, întrucît este la sine, 
în sine; într-adevăr, aflîndu-se în Unu fără să se stră- 14: 
mute din acela, el va fi într-un âăcelaşi lucru, [şi anume] 

în sine însuși. — Întocmai. — Ceea ce însă este pururea 
într-un același lucru trebuie să fie, desigur, pururea 
nemișcător. — De bună seamă. — Mai departe: ceea ce 


este pururea în ceva diferit nu trebuie, dimpotrivă, să 
nu fie niciodată într-un același? Dar, nefiind niciodată 
în același, lucrul acela nu se află în repaus, ci, neaflîn- 
du-se în repaus, se mișcă; nu-i așa? — Așa. — Prin 
urmare, fiind deopotrivă pururea în sine însuși și în 
ceva diferit, Unul trebuie deopotrivă :să fie pururea 
mișcător și pururea în nemișcare. — Este vădit. 
Totodată, trebuie să fie identic cu sine și diferit de 
sine, iar faţă de celelalte, tot astfel, să fie deopotrivă 
identic și diferit, odată ce a primit caracterele, în- 
semnele de mai sus. — În ce fel? — Orice lucru, în 
raport cu orice lucru se prezintă, cred, după cum ur- 
mează. Este sau identic, sau diferit; căci altminteri, 
dacă nu e să fie nici identic, nici diferit, ar fi în raport 
cu un lucru dat sau o parte a acestuia, sau cumva în- 
treg din care acela este parte. — Evident. — Dar oare 
Unul însuși este o parte din sine însuși? — Nicide- 
cum. — Prin urmare, raportîndu-se la sine însuși ca 
la o parte, el nu va fi nici întreg faţă de sine, ca faţă 
c de o parte. — Într-adevăr, fiindcă nu e cu putinţă! — Dar 
atunci, să fie oare Unul diferit de Unu? — Firește că 
nu! — Prin urmare, nu va fi diferit față de sine. — 
E de la sine înțeles că nu. — Prin urmare, dacă nu 
este nici diferit, nici întreg, nici parte, el însuși față de 
„sine, nu trebuie să fie identic cu sine? —, Trebuie. — 
Cum rămîne atunci? Ceea ce este în altă parte decît în 
el însuși, în el care fiinţează la sine însuși, oare nu tre- 
buie să difere de sine, odată ce se află și într-un loc 
diferit [de acela în care se află]? — Eu așa cred. — 
Unul s-a înfățișat însă tocmai în felul acesta, el însuși 
fiind deopotrivă și deodată în sine însuși și în ceva di- 
ferit. — Într-adevăr, astfel s-a înfățișat. — Prin ur- 
d marc, s-ar părea că datorită acestui fapt Unu va fi di- 
ferit de sine. — S-ar părea. — Acum însă, dacă un 
lucru diferă de un lucru, el nu va diferi tocmai de un 
lucru care este diferit? — Neapărat. — Prin urmare, 
toate cîte nu sînt Unu sînt diferite de Unu, iar Unul di- 
feră de tot ce nu este Unu? — Cum să nu! — În con- 
secință, Unul va diferi de celelalte. — Va diferi. — 
Giîndește-te însă: însuşi identicul și însuși diferitul nu 
sînt opuse între ele? — Cum altfel? — Dar va izbuti 


N 

cîndva identicul să fie înăuntru în diferit, sau diferitul 


să fie în identic? — Nu va izbuti. — Prin urmare, dacă 


diferitul nu se va afla nicicînd în identic, nu există în 
zîndul identicului nimic în care să se afle diferitul, un 
timp oarecare; într-adevăr, dacă s-ar găsi în vreun 
lucru, în decursul unui oarecare timp, diferitul s-ar 
găsi în identic în tot acel răstimp. Este sau nu așa? — 
Este așa. — Întrucît însă diferitul nu e de găsit nici- 
cînd în identic, el nu e de găsit nicicînd într-un lucru 
existent. — E adevărat. — Prin urmare, nici în rîndul 
celor ce nu sînt Unu, nici în Unu, diferitul nu e de gă- 
sit. — Așa rezultă, într-adevăr. — Unul, așadar, nu 
prin diferit va fi diferit de cele ce nu sînt Unu, nici în 
Unu, după cum nu prin diferit cele ce nu sînt Unu vor 
diferi de Unu. — Desigur. — Dar nici prin ele însele 
nu vor diferi între ele, fără să participe la diferit. — 
Cum ar putea, într-adevăr? — Dacă însă nu sînt diferite 
prin ele însele și nici prin diferit, oare nu se vor sus- 
trage în genere de la orice diferenţă între ele? — Se 
vor sustrage. — Pe de altă parte însă, ceea ce nu este 
Unu nici nu participă la Unu; fiindcă, în caz contrar, 
nu ar fi non-Unu, ci, într-un fel sau altul, ar fi Unu. — 
Ce-i drept! — Ceea ce nu este Unu nu va fi, prin ur- 
mare, nici număr; în caz contrar, n-ar fi în genere 
non-Unu, fiindcă ar avea număr. — Desigur, non-Unul 
nu este număr. — Însă, mai departe, cele ce nu sînt 
Unu sînt oare părţi ale Unului? Nu cumva, în felul 
acesta, cele ce nu sint Unu ar fi părtașe Unului? — 
Ar fi părtașe. — Rezultă, așadar, că dacă sub toate ra- 
porturile avem pe de-o parte Unul, pe de altă parte 
cele ce nu sînt Unu, Unul nu va fi nici parte a celor ce 
nu sînt Unu, nici întreg faţă de acestea, ca față de părți; 
la rîndul lor, cele ce nu sînt Unu nu sînt nici părţi ale 
Unului, nici întreguri faţă de acela, ca faţă de o parte 
a lor. — Firește! — Dar spuneam că cele ce nu sînt 
nici părți, nici întreguri, nici nu diferă unele de altele, 
vor fi identice între ele. — Așa spuneam, într-adevăr! 
— Să spunem, așadar, și că Unul, întrucît se raportează 
astfel faţă de non-Unu, este chiar identic cu acela? 
— Să spunem. — Prin urmare, s-ar părea.că Unu este, 
deopotrivă, diferit de celelalte și de sine însuși, și tot- 
odată identic cu acelea și cu sine însuși. — Așa pare să 
fie, potrivit raționamentului expus. 

Nu va fi el atunci asemenea și deopotrivă nease- 
nenea cu sine și cu celelalte? — Se poate. — Întrucît 
însă a apărut ca diferit de celelalte, acestea din urmă 
vor fi și ele diferite de primul. — Și atunci? — Dar 
nu-i așa că el diferă de celelalte tot atit de mult cît 
celelalte diferă de el, iar nu mai mult, nici mai puţin? 
— Cum altfel! — Dar dacă nu diferă nici mai mult, nici 
mai puțin, nu diferă la fel? — Ba da. — Prin urmare, 
în măsura în care îi este dat lui să difere de celelalte 
iar celelalte să difere de el tot atît, în aceeași măsură 
Unului îi este dat să fie identic cu celelalte, iar celor- 
lalte le este dat să fie identice Unului. — Ce vrei să 
spui? — lată: cu fiecare nume tu nu numești un lucru? 
— Întocmai. — Însă unul şi același nume îl vei rosti 
fie de mai multe ori, fie o singură oară, nu? — În- 
tocmai. — Dar dacă rostindu-l o singură oară vei che- 
ma lucrul al cărui nume el este, atunci cînd îl rostești 
în repetate rînduri nu-l chemi tot pe acela? Sau, dim- 
potrivă, fie că vei rosti o singură oară, fie de mai multe 
ori un același nume, se impune cu necesitate ca întot- 
deauna să denumești ceva identic? — Firește, ceva 
identic. — Bine, dar și „diferitul“ este nume pentru 
ceva, nu-i așa? — De bună seamă. — Așadar, cînd îl 
rostești, o singură oară sau în mai multe rînduri, nu-l 
îndrepţi către altceva și nu denumești pe un altul decît 
pe acela căruia îi revenea numele. — Fără doar și poa- 
te. — Ca atare, cînd e să spunem că celelalte diferă de 
Unul și că Unul diferă de celelalte, rostind de două ori 
diferitul, atunci spunem întotdeauna lucrul care tocmai 
prin natura sa purta acel nume și nicidecum nu spunem 
vreun altul, de natură diferită. — De bună seamă. — Prin 
urmare, în măsura tocmai în care Unul este diferit de 
celelalte iar celelalte diferite de Unul, atunci, în raport 
cu Diferitul însuşi, Unului îi este dat să fie nu altceva 
decit celelalte, ci chiar același lucru, iar ceea ce pri- 
mește un caracter identic este desigur asemenea; ori nu-i 
așa? — Ba da. — Ca atare, în măsura tocmai în care 
Unul a primit însușirea să fie diferit de celelalte, el 
va fi întru totul asemenea lor, prin chiar acest fapt; 
Unul, într-adevăr, este diferit întru totul de ele toate. 
— Așa s-ar părea. — Însă, pe de altă parte, asemănătorul 
este opus neasemănătorului. — Da. — Prin urmare și 
diferitul este opus identicului. — Și aceasta. — S-a vă- 
zut însă că și Unul este identic cu celelalte. — S-a vă- 

zut, într-adevăr. — Dar însușirile de a fi identic cu ce- 
lelalte și a fi diferit de celelalte sînt opuse. — Negreșit. 
— Dar în măsura în care [Unul] era diferit el se vădea 
asemănător. — Da. — Prin urmare, în măsura în care 
este identic va. fi neasemănător, potrivit însușirii opuse 
aceleia care îl făcea asemănător. Dar însușirea opusă 
aceleia de a fi asemenea nu este oare aceca de a fi dife- 


rit? — Da. — Prin urmare, neasemenea îl va face să fie 
identicul, întrucît altfel, el, identicul, nu ar fi opus di- 
feritului. — S-ar părea. — Prin urmare, Unu va fi ase- 


menea și neasemenea cu celelalte; prin faptul de a fi 
diferit va fi asemenea, iar prin a fi.identic — nease- 
menea. — Cum s-ar părea, avem temci și pentru o atare 
susținere. — Dar și pentru alta. — Care? — Aceea că 
în măsura în care a primit însușirea de identic, nu pri- 
mește să fie altcumva, neprimind însă să fie altcumva 
nu este neasemenea şi nefiind neasemenea este ase- 
menea; iar în măsura în care i-a revenit altceva este 
altcumva, fiind însă altcumva este neasemenea. — Ai 
dreptate. — Unul, așadar, fiind și identic cu altele și 
diferit, este, potrivit ambelor caractere luate împreună 
şi potrivit fiecăruia în parte, atît asemenea cît și ne- 
asemenea cu celelalte. — Negreșşit, — Prin urmare, 
faţă de sine el tot astfel este; odată ce s-a vădit a fi 
și diferit de sine dar și identic cu sine însuși, nu va 
apare el oare potrivit ambelor caractere luate împreună 
și fiecăruia în parte, aiît asemenea cît și neaseme- 
nea? — Neapărat. 

Dar să mergem mai departe: încearcă să vezi cum 
se prezintă Unu în ceea ce privește intrarea lui în 
contact și neintrarea lui în contact, cu sine însuşi și 


cu celelalte. — Am să încerc să văd. — Unul se ară- 
tase a fi el însuși în întregul lui însuși. — Întocmai. 
— Dar Unul nu se află și în celelalte? — Desigur. — 


Prin urmare, în măsura în care se află şi este în ce- 
lelalte, va și intra în contact cu celelalte; pe de altă 
parie, în măsura în care el însuși se află în sine în- 
suși, se va feri de orice contact cu celelalte și va 
intra el însuși în contact cu sine însuși, ca aflîndu-se 


la sine. — Este evident. — Privind astfel lucrurile, 
Unul, negreșit, se va afla în contact deopotrivă cu 
sine dar și cu celelalte. — Se va afla în contact. — 


Dar dacă privim lucrurile în felul acesta: tot ce ur- 

mează a fi în contact cu un lucru nu trebuie oare să 
fie așezat imediat alăturea de acela pe care îl atinge, 
ocupînd locul imediat alăturat acelui loc în care stă cel 
urmînd a fi atins? — E necesar. — Atunci și Unul, 
dacă va fi în atingere cu sine, trebuie să fie așezat 
imediat alături de sine însuși, ocupînd locul învecinat 
cu acela în care se află el însuși. — Trebuie, așadar! 
— Pentru a înfăptui acestea, Unul ar trebui să fie 
Doi și să se ivească dintr-o dată în două locuri; însă, 
— nu-i așa? —atîta vreme cît este Unu, nu va fi în 
stare. — Fără doar și poate. — Prin urmare, aceeași 
neîngăduitoare ursită care nu-i dă Unului să fie Doi, 
nu-i îngăduie nici să fie nedeslipit de sine. — Aceeași 
ursită neîngăduitoare. — Dar nici cu celelalte nu va 
intra în contact. — Din ce motiv? — Întrucît, așa cum 
afirmăm, celui ce va intra în contact i se cere ca, în 
separație fiind, să se afle imediat în prelungirea celui 
de care va urma să se alăture, între aceștia neaflîn-= 


du-se la mijloc vreun al treilea. — Ce-i drept . — Se 
cere, prin urmare, să fie cel puţin doi, acolo unde va 
fi să existe contact. — Iată ce se cere. — Dacă însă 


celor doi termeni alăturaţi va veni să li se alipească 
un al treilea, împreună vor fi trei, alipirile însă 
două. — Da. — În felul acesta însă, cînd se va adăuga 
cîte una, întotdeauna va veni să se adauge și o alipire 
şi rezultă că alipirile sînt cu unu mai puţine în nu- 
măr decît mulţimea [celor alipite). Într-adevăr. cu cît 
primii doi termeni întreceau în număr alipirile, fiind 
mai numeroase decit -acestea, cu tot atît fiecare nu- 
măr succesiv al termenilor va întrece numărul alipiri- 
lor; într-adevăr,. în tot ce urmează de-acum înainte, 
la numărul termenilor vine să se adauge unul și, tot- 
odată, la numărul alipirilor încă o alipire. — Întoc- 
mai. — Prin urmare, oricîte ar fi în număr lucrurile 
existente, alipirile vor fi întotdeauna mai puţine la 
număr cu una. — Ce-i drept. — Dacă însă ființează 
numai Unu, pe cînd Doi nu este, alipire nu va exista. 
— Desigur, nici n-ar putea să existe. — Noi spunem 
însă că altele decît Unu nu sînt Unu și nu participă 
la acesta din urmă, în măsura în care sînt, [ca na- 
tură], altele. — Nu sînt Unu, fireşte! — Număr, așa- 
dar, nu poate subzista înăuntrul celorlalte, odată ce 
înăuntrul acelorași nu subzistă nici Unu. — Sigur; 
cum ar putea? — Prin urmare, celelalte nu sînt nici 

Unu, nici Doi, și nu primesc orice alt nume al vreu- 


nui număr. — Nu. — Așadar, numai Unul este Unu; 4 
Doi nu poate fi Unu. — Nu, evident. — Alipire, prin 
urmare, nu există, dacă Doi nu este. — Nu există. — 


Prin -urmare, Unu nu intră în contact cu celelalte, 
după cum nici celelalte nu intră în contact cu Unul, 
odatţă ce nici nu există alipire. — Nu, desigur! — Dar 
astfel, potrivit tuturor acestor considerente, Unul vine 
în contact și deopotrivă nu vine în contact, atît cu 
celelalte cît și cu sine însuși. 

Dar atunci nu este el şi egal, însă și inegal, atît 
cu sine cît și cu celelalte? — În ce fel? — Dacă Unul 
ar fi mai mare decît celelalte, ori mai mic, sau dacă, 
tot astfel, celelalte ar fi mai mari sau mai mici de- 
cît Unul, desigur că nu prin faptul de a fi Unu Unul e 
este, și nu prin faptul de a fi celelalte sînt altele de- 
cît Unu întrucîtva mai mari sau mai mici, raportate 
unele la altele, așadar nu prin propriile lor feluri de 
a fi; nu-i așa? Dimpotrivă, dacă la felul lor de a fi 
așa cum sînt se adaugă faptul de a avea egalitate, ele 
vor fi egale între ele; fie că celelalte au mărime, pe 
cînd Unul micime, fie că mărime revine Unului iar mi- 
cime celorlalte, tocmai forma aceea căreia i se adaugă 
mărime va fi mare, pe cînd forma cealaltă, căreia i se 
adaugă micime, va fi mică, nu-i așa? — E necesar. 
— Prin urmare, există și ființează formele acestea anu- 
mite, mărimea și micimea? Întrucît, dacă n-ar fi, 
n-ar putea nici să fie opuse între ele și nici să ajunsă 
a dăinui înăuntrul realităţilor în fiinţă. — Cum altfell50 a 
ar putea? — Dacă, așadar, micimea ajunge să dăinuie 
înăuntrul Unului, ea va fi de găsit fie în întregul 
acestuia, fie într-o parte. — E necesar. — Să ajungă 
ea să dăinuie în întreg? În acest caz, sau se va rîn- 
dui, parte cu parte, în mod egal pe parcursul între- 
gului Unu, de la un cap la altul, sau îl va conţine 
învăluitor. — E limpede. — Dar, așternîndu-se în mod 
egal cu Unul, nu va fi egală cu acesta, pe cînd învă- 
luitor conţinîndu-l va fi mai mare? — Cum să nu! 
— Să poată micimea, așadar, să fie egalul cuiva, sau 
mai marele cuiva, împlinind rostul mărimii și egali- 
tăţii, însă nu propriile ei rosturi? — Cu neputinţă! b 
— Prin urmare, micimea nu va fi de aflat în între- 
gimea Unului ci, dacă îndeobște e să fie, va fi doar 
într-o anume parte. — Da. — Însă nici în toată partea 

aceasta, de astă dată; întrucît altminteri ea va săvîrși 
aceleași lucruri cîte a săvirşit și față de întreg; va fi 
egală cu partea înăuntrul căreia dăinuie pururi, sau 
va fi mai mare decît aceea. — Neapărat! — Prin ur- 
mare, nu va fi de găsit micime nicicînd înăuntrul 
unui existent, oricare ar fi el, micimea neajungînd să 
dăinuie nici în parte, nici în întreg; și nimic nu va fi 
mic, afară doar de micimea însăşi. — S-ar părea că nu 
va fi. — Prin urmare, nici mănime nu va [i înăuntrul 
Unului; întrucît, în caz contrar, ar exista și altceva, 
mai mare decît mărimea ca atare, ar exista, adică, și 
lucrul acela în care ar fi să fie mărimea; ba chiar 
aceluia nu i-ar mai reveni nici acel ceva mic pe care 
trebuie să-l întreacă, odată ce el însuși este cu ade- 
vărat mare; ceea ce es:e însă imposibil, odată ce mi- 
cime nu există nicăicri. — Adevărat. — Însă mărimea 
însăși nu este mai mare în raport cu altceva decît 
micimea însăși, după cum nici micimea nu este mai 
mică faţă de altceva decit mărimea în sine. — Desisur 
că nu. — Prin urmare, nici celelalte nu sîn:i mai mari 
ca Unul, nici mai mici, ele neavînd nici mărime și 
nici micime, iar acestea două din urmă nu au faţă de 
Unu puterea de a-l întrece şi de a fi întrecute, ci o au 
numai una faţă de alta; tot astfel, Unu nu va fi mai 
mare faţă de acestea două sau faţă de celelalie și nu 
va fi nici mai mic. întrucît nu are nici mâime, nici 
micime. — Aşa stau lucrurile, este evident. — Prin 
urmare, dacă Unu nu este față de cololalte -nici mai 
mare şi nici mai mic, oare el însuși nu este ursit să 
nu le întreacă pe acelea și să nu fie nic. înirecut de 


ele? — Este ursit. — Prin urmare, este ursit și se im- 
pure ca acela care nu întrece și nu se lasă întrecut să 
fie tot atit. iar fiind tot atit el va fi egal. — Cum alt- 
fel? — Dar atunci și Unu în sine va avea faţă de sine 


aceeași raportare; neavind înăuntrul lui însuși nici 
mărime și nici micime, nu se va întrece pe sine însuși 
după cum nu se va lăsa nici întrecut de sine însuși dar, 


fiind tot atîta cît el însuși, va fi egal sieși. — De bună 
seamă. — Ca atare, Unu va fi egal atît cu sine cît şi cu 
celelalte. — Este evident. — Dar totodată, el însuși 


fiind în sine însuși, va fi şi din afară cuprins în ju- 
rul său însuși; și, cuprinzîndu-se din afară, va fi mai 
mare iar ca fiind cuprins va fi mai mic și astfel Unu 

ar fi să fie mai mare și mai mic decît el însuşi. — 
Ar fi, desigur! — In acest caz, nu este necesar ca nici 
un lucru să nu se afle nici în afara Unului și nici în 
afara celorlalte? — Cum altfel? — Însă cel ce pururea 
fiinţează trebuie să și fie într-un loc oarecare. — Da. 
— Dar cel ce se află într-un lucru, nu va fi tocmai 
într-un lucru mai mare, el însuși fiind mai mic? Fiind- 
că în alt chip nu s-ar putea ca un lucru să fie într-un 
altul. — Desigur că nu. — Însă nimic nu există în se- 
parație de celelalte și de Unu; drept care, dacă se 
cere ca și acestea din urmă să fiec în ceva, oare nu 
este necesar din capul locului ca ele să fie în altele — 
adică celelalte să fie în Unu, iar Unu în celelalte — 
sau, dacă nu, să nu fie nicăieri? — Este limpede. — 
Ca atare, întrucît Unul ființează în celelalte, acestea 
din urmă vor fi mai mari ca Unul, cuprinzîndu-l pe 
acesta, iar Unu va fi mai mic decit celelalte, ca fiind 
cuprins; pe de altă parte, întrucît celelalte sînt în 
Unu, Unul va fi mai mare decît celelalte, pe același 
temei, iar celelalte vor fi mai mici faţă de Unu. — 
Așa s-ar părea. — Prin urmare, Unu este deopotrivă 
egal, mai mare și mai mic, atît faţă de sine cît şi față 
de celelalte. — Este limpede. — Mai departe, odată 
ce este mai mare, mai mic şi egal, el va avea tot atîtea 
unități de măsură, dar va avea încă mai multe și. mai 
puține decît el însuși și celelalte unități de măsură, prin 
urmare și părţi. — Cum de nu! — Avînd, prin urmare, 
tot atîtea, mai multe şi mai puţine unităţi de măsură, el 
însuşi va fi şi în număr mai mic și maimareîn raport 
cu sine, dar şi în raport cu celelalte; însă tot în ace- 
leași privinţe va fi egal cu sine și cu celelalte. — În 
ce fel? — În raport cu lucrurile faţă de care este mai 
mare, va avea, desigur, și unități de măsură mai multe, 
iar cu cîte unități de măsură mai mult, cu tot atîtea 
părți mai mult; tot astfel, în raport cu lucrurile față 
de care este mai mic; şi la fel, în raport cu lucrurile 
cu care este egal. — Așa. — Prin urmare, față de sine 
însuşi fiind mai mare, mai mic și egal, el va cuprinde 
şi un număr de unităţi de măsură egal, mai mare 
şi mai mic, iar fiind în joc unităţile de măsură vor fi 
în joc şi părţile; nu-i așa? — Desigur! — Ca avînd 
însă un număr de părţi egal cu acela cîte are, va fi, 
cum rezultă, egal cu sine în mulţime; ca avînd mai 
multe, va fi mai mare în număr, iar ca avînd mai pu- 

ţine va fi mai mic în număr. — Apare limpede. — În 
consecință, nu se va raporta oare Unul în același fel 
și la celelalte? Întrucît apare ca mai mare decît ele, 
este necesar să fie şi mai mare în număr decit ele; 
întrucît apare ca mai mic, va avea și număr mai mic; 


„iar întrucît este egal în mărime, va fi și egal în mul- 


ţime “cu celelalte. — E necesar. — Și de data aceasta, 
cum s-ar părea, Unul va fi egal în număr, dar tot- 
odată și mai mare și mai mic în număr, atit faţă de 
sine însuși cît şi față de celelalte. — Va fi! 

Dar nu participă Unul și la timp?%2 Nu este şi nu 
devine el deopotrivă mai tînăr şi mai vîrstnic decît 
însuși el și decit celelalte lucruri, dar totodată nu mai 
iînăr și nu mai vîrstnic decît el însuși și decît cele- 
lalte, ca fiind părtaș la timp? — În ce fel? — Într-un 
fel sau altul îi revine faptul de a fi, întrucît este Unu. 
— Da. — Dar „a fi“ este oare altceva decît participaţie 
la ființă în timpul de faţă, după cum „era“ înseamnă 
tot participaţie, dar în trecut, și, tot astfel, „va fi“ îm- 
părtășire la ființă în viitor? — Într-adevăr. — Parti- 
cipă așadar și la timp, întrucît participă la faptul de 
a fi? — De bună seamă. — Prin urmare, [participare] 
la timpul care trece? — Da. — Înseamnă deci că de- 
vine veșnic mai bătrîn decît el însuși, întrucît merge 
înainte în timp. — Este necesar. — Însă ne amintim 
— nu-i aşa? — că mai vîrstnicul devine mai vîrstnic 
și îmbătrînește în raport cu ceea ce devine mai tînăr, 
adică întinerește. — Ne amintim. — Prin urmare, în- 
trucît Unul devine mai virstnic față de sine, el ar fi să 
îmbătrînească tocmai ca întinerind faţă de el însuși? 
— Este necesar. — În felul acesta, întinerește dar 
deopotrivă și îmbătrînește faţă de el însuși. — Da. — 
Dar nu este el mai virstnic atunci cînd îmbătrînește 
tocmai potrivit timpului prezent, timpul situat între 
„era“ și „va fi“? Întrucît, călătorind de la „odinioară“ la 
„pe urmă“, el nu va.sări nicicum peste „acum. — De- 
sigur că nu. — Dar atunci nu contenește el oare să 
îmbătrînească, ieșind în întimpinarea lui „acum“, ne- 
maiimbătrînind, ci fiind din capul locului mai bătrîn? În- 
trucît, mergind fără contenire înainte elnu se va lăsa 
ținut în loc nicicînd de către „acum“. Ceea ce merge 
înainte fără contenire se prezintă realmente ca și cum 
s-ar prinde de amiîndouă, de acum și de apoi, el dîn- 
du-i drumul lui acum și lăsîndu-l, pentru a-l apuca 

și a-l prinde pe apoi, ajungînd astfel la mijloc între 
cele două, adică între apoi și acum. — Adevărat. — 
Dacă însă celui ce devine, oricare ar fi el, îi este sor- 
tit să nu treacă peste prezent, ecolindu-l, el va con- d 
teni mereu din devenire atunci:cînd se află acolo, iar 
astfel el este ceea ce tocmai ar fi să devină. — Apare 
în chip limpede. — Prin urmare, cînd, devenind mai 
vîrstnic, Unul vine în întîmpinarea lui acum, ela 
contenit din devenire, iar atunci este mai bătrîn. — 
De bună seamă. — Prin urmare, tocmai faţă de acela 
în raport cu care devenise mai virstnic el şi este mai 
vîrstnic; dar astfel el devenise faţă de sine însuși, nu-i 
așa? — Da. — Mai virstnicul nu este însă mai vîrstnic 
față de un mai tînăr? — Desigur. — În acest caz, 
Unul este totodată și mai tînăr în raport cu sine în- 
suși, atunci cînd, mai vîrstnic devenind, el vine în în- 
tîmpinarea clipei de faţă. — Este necesar. — Însă 
clipa de faţă îi este veșnic prezeniă lui Unu, însoţin- 
du-l pe acesta de-a lungul întregii lui ființări; în- 
tr-adevăr, în clipa prezentă, ființează vecinic Unule 





atunci cînd ființează. — Cum să nu! — Prin urmare, 
Unul ființează pururea şi totodată devine mai vîrstnic 
în raport cu sine, dar și mai tînăr. — S-ar părea. — 


Însă ființează el însuși sau devine el însuși timp 
mai îndelungat decît tocmai acela care îi revine, 
ori tot atîta timp? — Tot atita timp. — Dar, fie 
că devine, fie că ființează tot atîta timp, el are 
una și aceeași vîrstă. — Cum să nu! — Ori, cel avînd 
aceeași vîrstă nu este nici mai bătrîn, nici mai tînăr. 
— Așa este, într-adevăr! — Unul, prin urmare, de- 
venind și ființind tot atîta timp cît el însuși nu este 
mai tînăr sau mai vîrstnic decît sine şi nu devine ast- 
fel. — Aș crede că nu. — Dar în privinţa celorlalte 
lucruri? — N-am ce spune. — Ai de spus, totuşi, că 
lucrurile celelalte, adică altele decît Unu, odată ce sînt153 a 
diferite și nu diferit de Unu sînt mai multe decît Unu; 
într-adevăr, dacă ar fi diferit ar fi unu, dar fiind toc- 
mai diferite, sînt mai multe decît unu și constituie 
mulțime. — Constituie, într-adevăr! — Fiind însă 
mulțime, participă la un mai mare număr decît Unu. 
— Cum de nu! — Însă ce vom spune? În privință nu- 
merică, ce numere sînt pe punctul de a ajunge și deo- 
potrivă au ajuns mai întîi? Cele mai mari, sau cele 
mai mici? — Cele ce sînt mai mici. — Prin urmare, 

tocmai cel cît se poate de mic este primul; iar acesta 
este Unul. Așa-i? — Da. — Prin urmare, dintre toate 
cîte au număr, cel dintîi s-a ivit Unul; dar și celelalte 
toate au număr, odată ce e vorba despre „celelalte“, nu 
despre „celălalt“. — Într-adevăr, au număr. — Aș 
crede însă că cel dintii ivit a și devenit, prinzînd fiin- 
ță, mai întîi, pe cînd celelalte mai tîrziu, cele apărute 
mai tîrziu fiind mai tinere decît tot ce a prins fiinţă 
mai întîi; iar astfel, celelalte vor fi mai tinere decît 
Unu, pe cînd Unul mai vîrstnic decit celelalte lucruri. 
— Într-adevăr, aşa vor fi. 

Mai departe însă: e cu putinţă ca Unul să fi prins 
fiinţă împotriva propriei sale firi, sau nu e cu pu- 
tință? — Nu e cu putinţă. — Însă Unu ni s-a arătat ca 
avînd părţi și, fiind vorba despre părți, ca avînd și 
început, și sfîrşit, şi mijloc. — Da. — Dar înainte de 
toate oare nu se ivește începutul — atit începutul 
Unului însuși cît și al tuturor celorlalte — abia după 
început ivindu-se celelalte toate, pînă la sfîrșit? — 
Iar atunci? — Iar atunci, vom spune că toate celelalte 
lucruri sînt părţi ale întregului și Unului, pe cînd în- 
suși acel Unu a prins ființă ca Unu și ca întreg deo- 
dată cu sfîrșitul. — Așa vom spune. — Am însă încre- 
dinţarea că sfîrşitul se ivește la urmă de tot iar Unul 
e prin însăși firea lui făcut să se ivească și să prindă 
ființă odată cu acela; așa stînd lucrurile, dacă Unul 
însuși nu se poate ivi împotriva firii, atunci el, cel ivit 
odată cu sfîrșitul, ar fi făcut să se ivească și să prindă 
fiinţă la urmă de tot, după celelalte. — Pare evident. 
— Prin urmare, Unu este mai tînăr decît celelalte lu- 
cruri, pe cînd celelalte, decît Unu mai bătriîne. — La 
fel îmi pare și mie. — Așa să fie însă? Dacă avem în 
vedere începutul, ori vreo anumită altă parte, oricare 
ar fi aceea, dinăuntrul Unului sau al unui alt lucru, 
de vreme ce ea este parte şi nu părți, nu se impune, 
tot aşa, ca ea să fie una, ca fiind tocmai parte? — Nea- 
părat! — Prin urmare, Unul s-ar ivi și ar prinde 
fiinţă odată cu prima [parte] ivită, precum și odată cu 
a doua ivită și nu va rămîne în urma nici uneia din 
rîndul celorlalte ivite, oricare ar fi aceea care vine să 
se adauge și aceea la care se adaugă, pînă cînd, stră- 
bătîndu-le și ajungînd la ultima, se naște el însuși 
ca Unu și întreg, nelăsînd la o parte, în a sa naștere 
și venire pe lume, nici mijlocul, nici ce e primul, nici 

ce e ultimul, precum nici altceva. — E adevărat! — 
Unul, aşadar, e de o vîrstă cu toate celelalte lucruri; 
ca atare, dacă Unul în sine nu s-a născut împotriva 
firii, el nu se va ivi nici înaintea nici în urma celor- 
lalte, ci deodată cu ele. Iar astfel, potrivit argumentu- 
lui de față, Unul nu e nici mai bătrîn, nici mai tînăr 
decît celelalte, după cum nici celelalte nu sînt mai 
bătrîne sau mai tinere decît Unu. Potrivit însă argu- 
mentului dinainte, Unul este deopotrivă mai vîrstnic 
şi mai tînăr, tot așa cum și celelalte stau în același 
raport faţă de dînsul. — De bună seamă. 

Iată deci cum se prezintă Unu și cum a prins el 
fiinţă. Ce avem de spus însă, mai departe, în privinţa 
faptului că eldevine deopotrivă mai vîrstnic şi mai 
tînăr decît celelalte lucruri, după cum şi celelalte devin 
tot astfel faţă de dînsul, iar pe de altă parte el nu devine 
mai vîrstnic, nici mai tînăr? Oare privitor la devenire 
lucrurile se petrec la fel ca privitor la ființă, ori în 
chip diferit? — Nu ştiu ce să spun. — Eu însă măcar 
atîta știu a spune: dacă un lucru este mai vîrstnic 
decît altul, nu mai e cu putinţă ca primul să devină 
încă şi mai bătrîn faţă de al doilea decît ajunsese de 
la bun început, după cum nici lucrul acela mai tînăr 
nu are putinţa să devină încă și mai tînăr; într-ade- 
văr, dacă la mărimi inegale vin să se adauge mărimi 
egale, fie că în joc e timpul, fie orice alt lucru, între 
acestea va dăinui veşnic aceeași diferență pe care o 
aveau dintîi. — Cum să nu? Într-adevăr! — Așadar, 
existentul n-ar îi să devină nioicînd mai vîrstnic sau 
mai tînăr decît un alt lucru existent, dacă cele două di- 
feră întotdeauna ca vîrstă în mod egal; dimpotrivă, pri- 
mul lucru este şi a fost mai vîrstnic, pe cînd celălalt este 
și a fost mai tînăr, dar ele n-au avut o devenire de 
acest fel. — Iată adevărul. — Unul care ființează, 
așadar, nu devine nici el vreodată mai bătrîn sau mai 
tînăr decît celelalte lucruri existente. — Nu devine, 
într-adevăr! — Vezi însă dacă acestea din urmă nu 
devin mai vîrsinice şi mai tinere pe temeiul următor. 
— Pe care anume? — Pe temeiul că Unu s-a arătat 
a fi mai vîrstnic decît celelalte şi, deopotrivă, celelalte 
lucruri s-au arătat a fi mai vîrstnice decît Unul. — 
Şi de aici ce rezultă? — Dacă Unul este mai vîrstnic 
față de celelalte, înseamnă că a dăinuit mai mult timp 
decît celelalte, — Da. — Și mai gîndeşte-te la aceasta: 

dacă la timp mai mult și la timp mai puţin adăugăm 
timp egal, mai multul timp și mai puţinul timp vor 
diferi oare prin acelaşi raport, sau printr-un raport 
mai mic? — Printr-un raport mai mic. — Prin ur- 
mare, diferența de vîrstă care exista încă de la bun 
început între Unu și celelalte lucruri nu va continua 
să fie aceeași, ci, dimpotrivă, primind un timp egal, 
diferenţa de vîrstă va fi proporţional mai mică decît 
anterior. Sau nu-i adevărat? — Ba da. — Dar cel ce 
față de un altul diferă în vîrstă cu mai puţin decît 
înainte nu devine oare mai tînăr ca înainte în ra- 
port cu aceia față de care fusese mai vîrstnic? — De- 
vine mai tînăr. — Dar dacă el devine mai tînăr, 
atunci acele alte lucruri nu devin la rîndul lor mai 
vîrstnice ca înainte, în raport cu Unu? — De bună 
seamă. — Prin urmare, ceea ce a fost mai tînăr de- 
vine mai vîrstnic faţă de ceea ce a fost dintii și este 
totodată mai vîrstnic; însă mai tînărul nu este nici- 
odată mai bătrîn, ci îmbătrîneşte mereu față de acela 
mai bătrîn; într-adevăr, cel din urmă tinde a fi tot mai 
tînăr, pe cînd primul tinde a fi mai vîrstnic. La rîn- 
dul său, cel mai vîrstnic devine în același chip mai 
tinăr față de acel mai tînăr. Mergiînd fiecare spre 
contrariul lor, cei doi şi devin contrari: pe de o parte, 
mai tînărul devine mai vârstnic în raport cu mai vîrst- 
nicul, pe de altă parte — mai vîrstnicul devine mai 
tînăr în raport cu mai tînărul; insă a fi astfel pînă la 
capăt nu le stă în putință. Într-adevăr, dacă ar ajunge 
să fie, nu ar mai deveni, ci de-a dreptul ar fi. În fapt 
însă, ei doar devin mai viîrstnici între-ei şi mai tineri 
între ei; Unu, pe de o parte, devine mai tînăr în ra- 
port cu celelalte lucruri, întrucît s-a arătat ca fiind 
mai vîrstnic și ca mai întîi născut, pe cînd celelalte 
lucruri se dovedesc mai bătrîne decît Unu și ca luîna 
fiinţă înaintea lui. Potrivit aceluiași temei, celelalte 
lucruri se raportează şi ele în același mod faţă de 
Unu, întrucît s-au dovedit mai virstnice decît acesta 
și au prins ființă mai înţii. — Într-adevăr, așa se pre- 
zintă lucrurile. — Prin urmare, întrucît nici unul din= 
tre cei doi [contrari] nu devine mai vîrstnic decît ce- 
lălalt şi nici mai tînăr, diferă mereu printr-un același 
număr, încît Unul nu devine mai vîrstnic sau mai 
tînăr decît celelalte lucruri, după cum nici celelalte 
lucruri nu devin astfel în raport cu Unul; iar întrucît, 

pe de altă parte, se impune ca acel ce apare mai întîi 
să difere într-o mereu altă proporție de cel ce,apare 
mai tîrziu, iar ultimul să difere în același fel de pri- 
mul, se impune ca, tot aşa, celelalte decît Unu să de- 
vină deopotrivă mai bătrîne și mai tinere ca acesta, 
pe cînd acesta din urmă, Unul, să devină tot așa, [mai 
bătrîn și mai tinăr), faţă de celelalte lucruri. Așa 
este? — De bună seamă. — Potrivit tuturor acestor 
considerente, Unul însuși, atît în raport cu sine cît și 
cu celelalte lucruri, este și totodată devine mai vîrst- 
nic și mai tînăr, însă totodată nu este și nu devine 
nici mai virstnic, nici mai tînăr în raport cu sine și 
cu celelalte. — Așa este, întru totul! 

Întrucît însă Unu participă la timp și la concomi- 
tenta îmbătrînire și întinerire, nu este oare necesar 
să participe şi la odinioară, la mai tîrziu și la acum, 
odată ce ia parte la timp? — Este necesar. — Așadar, 
Unu a fost, el este și va fi, ela devenit, devine și va 
deveni. — Desigur. — Tot așa, de la dînsul vine și- îi 
revine ceva ce era, este și va fi. — Fără îndoială. — 
Există, așadar, și cunoaștere, şi părere, și simţire a lui; 
noi înșine chiar, în clipa de față, ne preocupăm de el 
și căutăm toate acestea. — Precum spui. — Are deci 
nume și înțeles, poate fi rostit și înțeles; iar tot ce 
revine celorlalte lucruri este valabil și pentru Unu. 
— Așa e cum spui, nici vorbă! 


Să mai spunem cum stau lucrurile și într-un al 
treilea fels5. Dacă Unu este așa cum l-am desfășurat, 
fiind deopotrivă unu și plural și nefiind nici unu nici 
plural, și este totodată părtaș la timp, oare nu este 
necesar ca el să participe la fiinţă — întrucît este 
Unu — și totodată să nu participe la ființă — îniru- 
cît nu este? — E necesar. — Dar oare, cînd el partici- 
pă, să fie cu putinţă, tocmai atunci, să nu participe? 
Sau cînd nu participă, tocmai atunci, el să participe? 
— Nu e cu putinţă! — Este, așadar, un timp în care 
participă, şi mai este un alt timp, în care nu parti- 
cipă? Fiindcă numai în chipul acesta va putea să par- 
ticipe și totodată să nu participe la un același. — În- 
tocmai. — Prin urmare, nu există şi un timp cînd, 
prinde să ia parte la fiinţă, cum și un timp cînd se 
îndepărtează de la ea? Altminteri, cum i-ar sta în pu- 
tință cînd să aibă parte, cînd să nu aibă parte de un 

același, dacă nu admitem că prinde cîndva să aibă 
parte — și contenește cîndva să aibă parte? — Nici- 
cum altfel. — Dar a fi părtaș la ființă nu înseamnă, 
după tine, tocmai a lua ființă? — Desigur! — Dar 
a te îndepărta de ființă nu înseamnă desființare și 
pieire? — Fireşte! — S-ar părea, prin urmare, că 
Unu, luînd ființă și desființindu-se, se naște și piere. 
— Fără doar și poate! — Fiind el însă Unu și plural, 
născut și pieritor, oare atunci cînd prinde ființă ca 
Unu el nu piere, desființat, ca plural, iar cînd devine 
plural nu piere el ca Unu? — De bună 'seamă. — 
Dar întrucît devine Unu și plural, nu este deopotrivă 
necesar să se despartă de sine și să se adune la sine? 
— Fit se poate de necesar. — Dar cînd devine nease- 
menea și asemenea, nu este necesar să iasă din ase- 
mănare şi să intre în asemănare? — Ba da. — Iar cînd 
devine mai mare și mai mic și egal, oare nu urmează 
a erește, a scădea și a ajunge egal? — Tot așa. — 
Dar atunci cînd, mișcîndu-se, se oprește și cînd, stă- 
tător, se pune în mișcare, schimbarea lui cere, negre- 
șit, ca el să nu fie în nici un timp. — Cum? — În 
repaus mai întîi și apoi mișcîndu-se, sau mai întîi 
mișcîndu-se iar apoi oprindu-se, — el trece prin stări 
ce n-ar putea fi încercate în absența schimbării. — 
Firește. — Nu încape însă timp în care un lucru poate 
deodată să fie și nemișcător și nestătător. — Nu, fără 
îndoială! — Dar nici să se schimbe fără a suferi schim- 
bare nu e cu putință. — Fiindcă deloc nu-i probabil. 
— Dar atunci cînd, în ce timp, se schimbă? Întrucît 
nici ca neimișcător şi nici ca în mișcare aflat el nu se 
schimbă, după cum nici ca aflat în timp. — Desigur 
că nu. — Să existe atunci lucrul acesta straniu în 
care s-ar găsi tot ce se schimbă, cînd se schimbă? — 
Care lucru și de ce fel? — E vorba de acel Deodată. 
Într-adevăr, Deodată pare să însemne ceva de ordi- 
nul unei schimbări într-o direcţie sau alta. Din nemiș- 
carea încă nemișcată nu se produce mișcare, cum nici 
din mişcarea încă mișcătoare; dar acest Deodată, 
această stranie natură la mijloc între mișcare și re- 
paus și aflată în afară de timp este lucrul către care 
și de la care se schimbă atît mișcătorul, cel ce se în- 
dreaptă către repaus, cît și nemișcătorul, care spre 
mișcare se îndreaptă. — Se prea poate. — Dar șș 
Unul, întrucît stă în repaus și deopotrivă se găsește 

în mișcare, se va schimba în ambele direcţii — fiindcă 
numai astfel împlinește amîndouă aceste rosturi — 
iar schimbîndu-se el se schimbă deodată; ori, atunci 
cînd se schimbă, el nu se poate găsi în vreun timp și 
ca atare nu va fi în mișcare și nu va fi nemișcător. — 
Într-adevăr. — Nu la fel se petrec însă lucrurile și în 
cazul celorlalte schimbări? Cînd se schimbă de la 
ființă la pieire sau de la neființă la apariţie, [Unu] 
se află între anumite mișcări și repausuri, încît nu se 
poate spune nici. că este și nici că nu este în clipa 
aceea, mici că se naște, nici că piere. — Așa s-ar pă- 
rea. — Pe același temei însă, atunci cînd se îndreaptă 
dinspre Unu către pluralitate și dinspre pluralitate 
către Unu, nu este nici Unu, nici plural, nu se des- 
parte de sine și nu se reunește în sine. Tot astfel, pre- 
schimbîndu-se din felul său de a fi asemenea în acel 
de a fi neasemenea, sau din neasemenea în asemenea, 
el nu este totuși -asemenea, nici neasemenea, nu intră 
în asemănare și nu iese din asemănare; preschimbîn- 
du-se din mic în mare și în egal și îndreptîndu-se către 
contrarii, el nu va fi nici mic, nici mare, nici egal, nu 
va fi nici în creștere dar nici în descreștere, cum nici 
pe cale de a fi tot atît. — S-ar părea că așa stau lu- 
crurile. — Prin urmare, dacă este, Unu primeşte toate 
aceste însuşiri. — Negreșit!54 


Nu vom avea însă de cercetat și însușirile pe care 
le primesc celelalte lucruri, dacă este Unu?55 — Vom 
avea de cercetat. — Să spunem atunci, dacă este Unu, 
ce însușiri trebuie să aibă celelalte lucruri, în afara 
Unului? — Să spunem. — Dacă, așadar, există și alt- 
ceva decît Unu, celelalte lucruri nu sînt Unul; întru- 
cît, în caz contrar, ele nu ar fi âltele decît Unu. — 
Întocmai. — Însă celelalte lucruri nu sînt nici întru 
totul lipsite de Unu, ci îi sînt părtașe, într-un oare- 
care fel. — În ce fel, totuşi? — În felul acesta: celelalte 
lucruri sînt altele decît Unu ca avînd părți; dacă ele 
nu ar avea părţi, ar fi cu desăvîrșire Unu. — Întocmai. 
— Însă noi afirmăm privitor la părţi că ele ţin de 
acela care este întreg. — Aceasta afirmăm. — Dar 
întregul trebuie să fie un Unu alcătuit din mai mulţi, 
iar părțile vor fi părţi ale acestui Unu; într-adevăr, 
fiecare dintre părţi trebuie să fie nu parte din mai 
mulți, ci din întreg. — Cum așa? — Dacă un lucru 

ar fi parte din mai mulţi ca găsindu-se în aceștia, va 
fi şi parte din chiar el însuși, ceea ce este cu neputinţă, 
și va fi totodată parte din fiecare alt lucru, luat unul 
cîte unul, odată ce este și parte din toate. Într-adevăr, 
dacă nu este parte din unul anumit, va putea aparţine 
numai celorlalte, în afară doar de acela dintii, dar 
astfel nu va fi parte dintr-un unu, oricare ar fi acesta, 
și nefiind parte din fiecare nu va fi parte a nici unuia 
din rîndul pluralității. Dacă însă nu este parte a nimă- 
nuia din rîndul tuturor acestora, nu poate îi nimic 
— nici parte, nici altceva — din totalitatea lor. — 
Este evident, realmente! — Prin urmare, partea nu 
este nici parte din pluralitate, nici din totalitatea lu- 
crurilor, ci parte a unei unice idei şi a unui unic lucru 
pe care îl numim întreg, închegat din toate ca un unu 
desăvirșit; iată, așadar, a cui parte va fi partea. — 
Așa este, fără discuţie! — Prin urmare, dacă celelalte 
lucruri cuprind părți, vor avea participaţie deopotri- 
vă la întreg și la Unu. — De bună seamă. — Prin 
urmare, celelalte decît Unu trebuie să fie un întreg 
unic și desăvîrșit, alcătuit din părţi. — Neapărat. — 
Același argument intră în joc însă şi pentru fiecare 
dintre părți5$; într-adevăr, este necesar ca și ea să 
participe la Unu. Dacă fiecare dintre ele este o parte, 
„fiecare“ înseamnă, negreșit, a fi un unu deosebit de 
celelalte lucruri și ființînd în sine însuși, odată ce 
va fi „fiecare“. — Întocmai. — Însă, de vreme ce par- 
ticipă la Unu, este în chip limpede altceva decît Unu; 
fiindcă astfel, lucrul n-ar participa, ci ar fi Unu el în- 
suși. Dar nimic nu are putinţa să fie însuși Unu, afară 
doar de el însuși. — Nu are putinţa. — În schimb, 
participarea la Unu se impune atit întregului cît şi 
părții. Întregul, într-adevăr, va fi unu, părţile aces- 
tuia din urmă fiind tocmai părțile sale; totodată însă, 
fiecare parte va fi un unu, ca parte dintr-un întreg. 
— Așa. — Prin urmare, părtașii la Unu vor participa 
la acesta ca fiind diferiţi de acesta? — Cum de nu! 
— Dar lucrurile diferite de Unu vor fi, desigur, o 
pluralitaie; într-adevăr, dacă celelalte lucruri în ra- 
port cu Unu nu sînt nici Unu nici mai multe ca Unu, 
ele nu sînt nimic. — Nimic, firește! 

Dar, întrucît părtaşii la partea care este Unu și la 
întregul care este Unu sînt efectiv mai mulţi decit 
Unu, oare nu se impune ca înseși acele lucruri care 

participă la Unu să fie nemărginite în mulţime? — 
Cum așa? — lată cum întrezărim aceasta. În „chiar 
clipa cînd prind să ia parte la Unu, lucrurile încă nu 
sînt Unu și nu sînt deja părtașe la Unu, nu-i așa? — 
Este limpede! — Prin urmare, ele sînt mulţimi, în 


sînul cărora Unul nu e de găsit? — Mulţimi, desigur! e 


— Dar dacă am urmări ca din lucruri de felul acesta 
să desprindem cu gîndul, pe cît ne stă în puteri, păr- 
ticica cea mai neînsemnată, nu este oare necesar ca şi 
acel lucru desprins, întrucît nu participă la Unu, să fie 
el însuși o mulţime și să nu fie unu? — Este necesar. 
— Prin urmare, examinînd stăruitor în același fel 
această natură însăși, diferită de aceea a formei în 
sine, vom întrezări de fiecare dată, în atîta din ea 
cît ne cade sub ochi, o mulțime nemărginită? — Fără 
doar şi poate! 


Dar fiindcă fiecare parte, în unicitatea-ei, s-a con- d 


stituit tocmai în calitate de parte, ea se delimitează — 


are limită — atît față de celelalte părţi cît și faţă de 
întreg, după cum și întregul este delimitat — are li- 
mită — față de părţi. — Fără discuţie! — Urmează 


atunci, cum s-ar părea, că celelalte lucruri, altele decît 
Unu, întrucît se împărtășesc atît de la Unu cît și de la 
ele însele, ajung să dea naștere înăuntrul lor unei di- 
ferențe care instituie între ele o reciprocă delimita- 
ție; propria lor natură, în ea însăşi, le aduce însă ne- 


limitare. — Este evident. — Drept care, altele decît 
Unul, aiît ca întreguri cît și ca părți, nu au limitaţie 
şi sînt deopotrivă părtașe la limitaţie. — De bună 
seamă! 


Dar nu sînt ele asemenea și neasemenea, ele între e 


ele și fiecare faţă de sine? — În ce fel? — Întrucît 
prin propria lor natură sînt toate fără limitaţie, ele 
primesc, tocmai prin aceasta, o aceeași însușire. — 
Desigur. — Tot așa însă, ca părtașe,.toate la limită vor 
primi și prin aceasta aceeași însușire. — Cum de nu! 
— Dar fiindcă sînţ deopotrivă limitate și primitoare 
de nelimitaţie, ele capătă astfel însușiri contrare, 

Da. — Contrariile sînt însă tot ce poate fi mai nease- 
menea. — Fără discuţie. — Urmează atunci că, potri- 
vit fiecăreia dintre însușiri luată în parte, ele vor fi 
asemenea cu sine și asemenea între ele, dar potrivit 
ambelor însușiri vor fi în două privinţe cît se poate de 
contrare şi de neasemenea. — Tot ce se poate. — lar 

în felul acesta vor fi atît identice cît și diferite între 
ele, atit mișcătoare cît și nemișcate, și nu va mai fi 
greu să găsim că celelalte lucruri, altele decît Unu, 
primesc toate însușirile contrare, odată ce s-a vădit 
limpede că le-au primit pe acestea de mai sus. — În- 
tocmai cum spui5?. 


Să lăsăm acum la o parte aceste constatări, ca fiind 
evidente, şi să cercetăm din nou: dacă este Unul, oare 
celelalte lucruri. altele decit Unu, nu se prezintă şi 
într-un alt chip, sau se prezintă numai în chipul în 
care am văzut?58. — Să cercetăm, de bună seamă! 
— Să spunem, aşadar, dintru început: dacă Unu este, 
ce va trebui să rezulte pentru celelalte lucruri, altele 


decît Unu? — Să spunem, desigur! — Oare Unu nu 
este separat de celelalte și celelalte nu sînt separate 
de Unu?5 — Și ce rezultă? — Că, pe lîngă acestea, 


mai există un diferit, un altul în raport cu Unu, pe 
de o parte, în raport cu celelalte iucruri, pe de altă 
parte; iar aceasta, întrucît atunci cînd rostim Unul și 
celelalte lucruri rostim totul. — Totul, într-adevăr. 
— Ca atare, nu mai există un lucru diferit de acestea, 
care să cuprindă în el însuși atît pe Unu cît și pe 
celelalte. — Sigur că nu! — Ca atare, Unu și cele- 
lalţe lucruri nu sînt niciodată într-un același lucru. 
— S-ar părea că nu. — Să fie, prin urmare, separate? 
— Da. — Însă despre cel aievea Unu noi afirmăm și 
că el nu are părți. — Cum ar putea să aibă? — Prin 
urmare, Unul nu va fi de găsit înăuntrul celorlalte 
lucruri, nici dacă este luat în întregime, nici dacă 
avem în vedere părți ale sale, dacă dăinuie în separa- 
ție de celelalte și nici părţi nu are. — Cum altfel? — 
Prin urmare, celelalte lucruri nu vor participa în nici 
un fel la Unu, ele neparticipînd la vreo anume parte 
sau la întreg. — Așa se pare. — În acest caz, cele- 
lalte lucruri nu sînt în nici un chip Unul, în 
ele nu avem nici un fel de Unu. — Nu avem, într-ade- 
văr! — Prin urmare, celelalte lucruri nu sînt nici plu- 
ralitate; într-adevăr, dacă ar fi pluralitate, fiecare 
dintre ele ar fi un unu, ca parte a unui întreg; dar în 
fapt, celelalte lucruri, altele decît Unu, nu “sînt nici 
Unu, nici pluralitate, nici întreg, nici părți, dat fiind 
că ele nu participă la Unu în nici un fel. — Întocmai. 
— Prin urmare, celelalte lucruri nu sînt, ele însele, 

nici doi, nici trei, după cum nici înăuntrul lor nu con- 
țin pe doi și pe trei, fiindcă sînt lipsite întru totul de 
Unu. — Aşa. 

Prin urmare, celelalte riu sînt nici asemenea, nici 
neasemenea cu Unu, nu sînt astfel nici în ele însele 
și nu conţin înăuntrul lor asemănare și neasemănare; 
într-adevăr, dacă ele însele ar fi asemenea și nease- 
menea, sau dacă ar avea înăuntrul lor asemănare sau 
neasemănare, atunci ele, altele decit Unu, ar avea 
înăuntrul lor două forme opuse între ele. — Este evi- 
dent. — Însă cele ce nu sînt părtașe la Unu n-au cum 
să participe nici la Doi. — N-au cum. — Prin urmare, 
celelalte nu sînt nici asemenea, nici neasemenea, nici 
amîndouă. Într-adevăr, dacă ar fi asemenea sau ar fi 
neasemenea ele ar participa la una dintre aceste două 
forme, iar dacă ar fi și una și alta ar participa la 
ambele forme contrare; s-a arătat însă că aceasta este 
cu neputinţă. — Adevărat. 

- Prin urmare, nu sînt nici identice, nici diferite, nu 
sînt nici în mișcare, nici în repaus, nu sînt nici în 
apariție, nici în dispariție, nu sînt nici mai mari, nici 
mai mici, nici egale; tot așa, nu au vreo altă însușire 
de acest gen; într-adevăr, dacă vreo astfel de însu- 
șire ar reveni celorlal;e lucruri, ele ar“participa și la 
Unu, la doi, la trei, la par și la impar, la care am 
văzut însă că n-au cum să participe, fiind întru totul 
în lipsă de Unu. — E adevărul adevărat. — Ca atare, 
dacă Unu este, atunci.Unu este orice, dar totodată nu 
este nimic, [nici măcar nu este Unu), atît în raport cu 


sine însuși cît și cu celelalte lucruri, altele decît elfi.. 


— Așa este, cu desăvîrșire! 

Prea bine; dar dacă Unu nu este, nu trebuie să 
cercetăm în continuare ce trebuie să urmeze de aici?62 
— Trebuie cercetat, într-adevăr. — Dar în ce constă 
însăși această ipoteză, „dacă Unul nu este“; se deose- 
bește ea de ipoteza „dacă non-Unul nu este“? — Se 
deosebește, desigur. — Se deosebește numai, sau spu- 
sa „Dacă non-Unu nu este“ este cu totul opusă spusei 
„Dacă Unu nu este“? — Cu totul opusă. — Dar dacă 
un ins ar spune: „Dacă mărime nu este“ sau „Dacă mi- 
cime nu este“, sau altceva de acest gen, oare el n-ar 
da de înţeles că de fiecare dată „nu este“ privește un 
diferit? — De bună seamă. — Prin urmare, și de data 
aceasta, atunci cînd insul spune „Dacă Unul nu este“. 

el dă de înţeles că „nu este“ privește ceva diferit de 
celelalte lucruri, iar noi știm ce se are în vedere, nu? 
— Știm. — În primul rînd, așadar, se are în vedere 
ceva ce poate fi înțeles, iar apoi ceva diferit de cele- 
lalte lucruri, atunci cînd se spune „Unu“, adăugîn- 
du-se la acesta fie „este“, fie „nu este“. într-adevăr, cu 
nimic nu rămîne mai puţin cunoscut lucrul despre 
care se spune că nu este, ca și faptul că acest lucru 
este diferit în raport cu celelalte; nu-i aşa? — Fără 
doaăr şi poate63. 

Iată, așadar, ce e de 'spus dintru început privitor 
la ceea ce trebuie să aibă loc, dacă Unu nu este. Întii 
și întîi, că îi va reveni neapărat, după cum se pare, 
existența unei științe a acestuia, întrucît în caz con- 
trar nici nu se va şti ce are un ins în vedere atunci 
cînd spune: „Dacă Unu nu este“. — Într-adevăr. — 
Prin urmare, și că celelalte lucruri sînt diferite de 
Unu, întrucît, în caz contrar, nici despre acesta din 
urmă nu se va putea spune că diferă de celelalte 
lucruri, nu? — Negreșit. — Prin urmare, pe lingă cu- 
noaștere, îi este proprie [Unului] și diferenţa. Într-ade- 
văr, atunci cînd se spune că Unu este diferit de cele- 
lalte lucruri nu avem în vedere diferenţa altor lu- 
cruri, ci tocmai diferența lui. — Este evident. — Tot 
astfel, Unu care nu este are parte de „acela“, „ceva“, 
„acesta“, „acestuia“, „acestora“ și toate de acest gen; 
într-adevăr, nu s-ar putea rosti nici Unul, nici lucru- 
rile diferite de Unu, și, tot așa, Unului n-ar putea 
să-i revină nimic și nimic n-ar fi al aceluia, dacă nu 
i-ar fi dat Unului să participe la „ceva“ și la toate ce- 
lelalte. — Exact. — Ce-i drept, nu-i stă în putință 
Unului să existe, odată ce el nu este, dar nimic nu-l 
împiedică să participe la mai multe — dimpotrivă, 
este chiar necesar să participe! — odată ce tocmai acel 
Unu iar nu un altul nu este. Dacă însă nu vom avea 
nici „Unu“, nici „acela“, ci este vorba despre altceva, 
atunci nu se mai poate rosti nimic; dacă însă tocmai 
Unul acela iar nu un altul este pus ca nefiind, este 
necesar ca să aibă.parte de „acela“, ca și de multe alte 
lucruri. — De bună seamă!65 

Ca atare, îi revine și neasemănare în raport cu ce- 
lelalte; într-adevăr, celelalte lucruri, altele decît Unu, 
sînt diferite și deci vor fi de diferite feluri, vor fi fe- 
lurite. — Da. — Însă cele felurite nu sînt de mereu 

alte feluri? — Cum să nu! — Dar fiind de mereu alte 
feluri nu sînt şi neasemenea? — Desigur, neasemenea. 
— Prin urmare, întrucît sînt neasemenea lui Unt, este 
evident că cele neasemenea sînt neasemenea prin Ne- 


asemănător. — Este evident. — Dar și Unului îi va 
reveni neasemănarea în raport cu care celelalte lucruri 
sînt neasemenea față de el. — S-ar putea. — Dacă însă 


îi revine neasemănarea cu celelalte lucruri, nu este oare 
necesar să-i revină asemănare cu sine însuși? — Cum? 
— Dacă îi revine Unului neasemănare cu Unu, desi- 
gur că nu va fi vorba despre lucrul de un fel cu Unu 
și astfel ipoteza nu va purta asupra lui Unu, ci asu- 


pra altuia decît Unul. — De bună seamă. — Ceea ce 
însă nu este îngăduit. — Firește că nu. — Se impu- 
ne, așadar, ca Unului să-i revină asemănare cu sine 
însuși. — Se impune. 


Tot astfel, nu este nici egal cu celelalte lucruri; 
într-adevăr, dacă ar fi egal el ar fi din capul locului 
și asemenea cu ele, potrivit egalităţii. Dar, dacă Unul 
nu este, aceste două sînt cu neputinţă. — Cu neputin- 
ță. — Însă [Unu] nefiind egal cu celelalte lucruri, nu 
este oare necesar ca şi celelalte lucruri să nu fie egale 
cu acela? — Este necesar. — Cele ce nu sînt egale oare 
nu sînt inegale? — Da. — Dar inegalele nu sînt inegale 
prin Inegal? — Cum să nu! — Unu participă deci și 
la inegalitatea față de care celelalte sînt inegale cu 
dînsul? — Participă. — Însă marele și micul ţin deo- 
potrivă de inegalitate. — Așa este. — Îi revine, așa- 
dur, unui astfel Unu mărime și micime? — Se prea 
poate. — Însă marele și micul sînt tot ce poate fi mai 
depărtat unul de altul. — Negreşit. — Prin urmare, 
între ei se interpune mereu un lucru. — Se inter- 
pune. — Mi-ai putea spune ce altceva s-ar interpune 
între ele, în afară de egalitate? — Nimic altceva de- 
cît ea. — Prin urmare, lucrului căruia îi revine mă- 
rime și micime îi revine și egalitate, așezată între 
acestea două. — Este limpede. — Ca atare, Unului 
care nu este îi revine, se pare, și egalitate și mărime 
și micime. — S-ar părea. 

Dar el însuși trebuie să participe într-un fel sau 
altul pînă și la fiinţă66. — În ce fel însă? — El însuși 
trebuie să fie așa cum afirmăm; întrucît, dacă nu se 
prezintă astfel nu am rosti adevărul atunci cînd spu- 
nem că Unu nu este; dacă rostini însă adevărul, este 

limpede că rostim ceea ce este și are ființă”. Sau nu-i 
așa? — Ba așa este, desigur! — Întrucît însă noi sus- 
ținem adevărul rostirii noastre, este necesar să sus- 
ținem și că rostim ceea ce este și are ființă. — Este 
necesar. — Prin urmare, s-ar părea că și Unul inexis- 
tent este; într-adevăr, dacă, inexistent, el nu ar fi, ci 
s-ar îndepărta într-un fel sau altul de la faptul de a 
fi, îndreptîndu-se astfel către a nu fi, el va fi de-a 
dreptul existent. — Fără discuţie, așa este! — Prin 
urmare, dacă urmează să nu fie, el însuși trebuie să 
se lege de inexistență prin faptul de a fi inexistent, la 
fel cum și existentul are însușirea de a nu fi inexis- 
tentul, pentru ca la rîndui său să fie cu desăviîrşire; 
într-adevăr, numai în acest fel existentul va fiinţa în 
cel mai înalt grad, iar inexistentul nu. va ființa, exis- 
tentul participînd la ființarea faptului de a fi exis- 
tent, şi la nefiinţarea faptului de a fi inexistent, dacă 
este să ființeze cu desăvîrșire, iar inexistentul parti- 
cipînd la neființarea faptului de a nu fi inexistent şi 
la ființarea faptului de a fi inexistent, dacă este ca şi 
inexistentul, la rîndul său, să nu fie, tot în chip de- 
săviîrșits. — E adevărul adevărat — Prin urmare, în- 
trucît revine deopotrivă existentului să participe la a 
nu fi iar inexistentului la a fi, și Unul, la rîndul său, 
în măsura în care nu este, participă cu necesitate la 


a fi, spre a nu fi. — Cu necesitate. — Așadar, Unul 
apare ca avind și ființă, dacă nu este. — Apare. — Dar 
şi neființă, cum rezultă, dacă el nu este. — Desigur. 


Să fie cu putinţă, așadar, ca acela ce se prezintă 
într-un fel anume să nu se prezinte în acel fel, ne- 
schimbîndu-se din însăși această stare? — Nu e cu 
putinţă. — Prin urmare, tot ce se prezintă și deopo- 
trivă nu se prezintă într-un anumit fel arată şi în- 
seamnă schimbare. — Desigur. — Schimbarea însă 
arată și semnifică mișcare; sau ce altceva să spunem? 
— Mișcare. — Prin urmare, Unul se arăta ca fiind și 
deopotrivă nefiind? — Da. — Așadar, se arată ca fiind 
şi nefiind într-un fel anume. — S-ar părea. — Dar 
Unul care nu este s-a vădit și ca fiind în mișcare, 
întrucît se bucură și de schimbare de la ființă la ne- 
ființă. — Se prea poate. — Pe de altă parte însă, în- 
trucît nu este de aflat nicăieri printre cele existente, 
el nefiind odată ce nu este, Unu nu poate nici să 
meargă dintr-un loc în altul. — Cum să poată? — Prin 

urmare, nu se va mișca prin schimbare a locului. — 
Nu, într-adevăr !— Dar nu se poate nici roti jur îm- 
prejur de sine în același loc; cu identicul, într-adevăr, 
nu are nicăieri atingere. Identicul are parte de ființă; 
în schimb, Unul inexistent nu poate fi în rîndul celor 
ce există. — Așa este, nu poate fi! — Prin urmare, 
Unul inexistent nu se va putea roti în acela în care 
el însuși nu este. — Într-adevăr, n-ar putea. — Tot 
aşa însă, Unu nu se preface în altul decit el, fie că e 
vorba de Unul existent, fie de cel inexistent; întrucît, 
în cazul acesta cuvintul n-ar mai purta asupra lui 
Unu, odată ce el s-a prefăcut în altul decît el însuși, 
cuvîntul ar purta asupra unui oarecare altul. — Intoc- 
mai. — Dar dacă nici nu se preface în altul și nici nu 
se rotește în sine însuși și nici nu colindă din loc în loc, 
cum ar mai putea el în genere să posede mişcare? — 
Într-adevăr, cum? — Dar nemișcătorul dăinuie în chip 
necesar în repaus, iar ceea ce dăinuie în repaus este 


stătător. — În chip necesar. — Prin urmare, Unul, 
cum S-ar părea, este stătător și se mișcă, el nefiind. 
— S-ar părea. — Pe de altă parte însă, dacă se miș- 


că, va fi cît se poate de necesar să se și prefacă în- 
tr-un altul; într-adevăr, în măsura în care un lucru 
se mișcă, în aceeași măsură nu mai este la fel cum a 
fost, ci este unul diferit. — Întoemai. — Unu, așadar, 
este mişcător și se preface în altul. — Da. — Și to- 
tuși, nemișcîndu-se nicicum, nu se preface nicicum. 
— Nu, nicicum. — Prin urmare, în măsura în care 
Unul ce nu este se mișcă, el se și preface în altul; iar 
în măsura în care nu se mișcă, nu se preface. — În- 
tr-adevăr. — Prin urmare, Unul ce nu este se preface 
în altul și deopotrivă nu se preface în altul. — Este 
limpede. — Însă cel ce se preface în altul nu va tre- 
bui să se nască diferit de cel dintii, să piară din sta- 
rea lui dinainte? Iar cel ce nu se preface în altul, să 
nu se nască și să nu piară? — Va trebui. — Urmează 
că şi Unul ce nu este se naște şi piere ca prefăcîn- 
du-se în altul și totodată nu se naşte și nu piere, ca 
neprefăcîndu-se în altul, iar astfel, Unu care nu este 
se naște și totodată piere și deopotrivă nici nu se 
naște nici nu piere. — Negreşitt?. 


Încă o dată, să mergem către început spre a vedea 
din nou dacă ni se arată limpede aceleași lucruri ca în 

momentul de faţă, sau alte lucruri. — Așa să facem, 
neapărat! — Prin urmare, dacă Unu nu este, să spu- 
nem ce trebuie să urmeze în privința lui însuşi?70 — 
Da. — Cînd spunem „nu este“, înseamnă acest lucru 
altceva decît absenţa ființei aceluia despre care afir- 
măm că nu este? — Nimic altceva. — Dar cînd spu- 
nem că un lucru oarecare nu este, spunem că într-un 
anume îel el nu este și într-un anume fel el este? Sau 
acest „nu este“ rostit de noi înseamnă pur și simplu 
că cel ice nu este efectiv nu este în vreun fel sau un- 
deva și că nu participă în mici un fel la ființă? — 
Înseamnă pur şi simplu, în toate privinţele, desigur! 
— Prin urmare, inexistentul nu va putea să fie sau 
să participe în vreun alt fel oarecare la ființă. — De- 
sigur că nu. — Dar nașterea şi pieirea înseamnă alt- 
ceva decit a avea parte de ființă sau a pierde ființa? 
— Nimic altceva. — Dar celui 'ce nu-i este dat să aibă 
parte de nimic din aceasta nu-i este dat nici s-o pri- 
mească, nici s-o piardă. — Cum ar putea? — În con- 
secință, Unului inexistent în toate privințele nu-i este 
dat în vreun fel să se bucure de ființă, să se înstrăi- 
neze de ea sau să ia parte la dînsa. — Pesemne. — 
Prin urmare, Unul care nu este nu piere și nu răsare, 
întrucît nu participă în nici un fel la ființă. — Este 
limpede că nu. — Nici nu se preface în altul, prin 
urmare, în vreun fel;. într-adevăr, dacă ar suferi pre- 
facere ar și răsări și dispărea. — Într-adevăr. — Dar 
dacă nu se preface într-un altul, nu este necesar ca 
nici să nu fie în mișcare? — E necesar. — Vom spune 
însă 'că nici în repaus nu stă cel ce nicăierea nu este; 
întrucît tot ce e stătător trebuie să se afle mereu în- 
tr-un același lucru. — Într-un același; altfel cum? — 
Iar astfel vom avea de spus din nou că inexistentul 
nu-i nici stătător, nici mişcător. — Într-adevăr, nu-i. 
— La drept vorbind, nu-i revine nimic din rîndul ce- 
lor 'ce au fiinţă; întrucît, dacă ar fi participant la ceva! 
ce este ar participa și la fiinţă. — EBste limpede. — 
Prin urmare, nu-i revine nici mărime, nici micime, 
nici egalitate. — Nu, desigur. — Dar nici asemănare, 
mici diferenţă, faţă de sine sau faţă de celelalte lu- 
icruri. — Evident că nu. — Mai departe însă: îi pot 
oare reveni celelalte lucruri, într-un fel sau altul, dacă 
nimic nu trebuie să-i revină? — Nu-i pot reveni. — 
Prin urmare, celelalte lucruri nu sînt nici asemenea 

şi nici neasemenea, nici identice şi nici diferite în ra- 
port cu dînsul. — Nu sînt,.într-adevăr. — Dar în ceea 
ce îi privește pe „al său“, „aceluia“, „ceva“, „acesta“, „al 
acestuia“, „acestui“, „al altuia“, „altui“, „odată“, „apoi“ și 
„acum“, sau în ceea ce privește cunoaștere ori părere 
ori simțire ori înțeles ori nume, precum și orice alt- 
ceva din rîndul realităţilor —, vor putea. toate acestea 
să poarte asupra inexistentului? — Nu vor putea. — 
Ca atare, Unul inexistent nu se prezintă în nici un 
fel'!. — Așa se pare, într-adevăr; nu se prezintă în 
nici un fel. 


Încă o dată să' mai spunem, dacă Unu nu este, ce 
însușiri trebuie să primească celelalte lucruri?2. — Să 


spunem! — Ele însele, aș crede, trebuie să fie al-.- 


tele; întrucît, dacă nu ar fi altele, nici nu s-ar putea 
vorbi despre alte lucruri. — Întocmai. — Dacă însă în 
joc sînt altele, atunci acestea din urmă sînt şi diferite. 
Într-adevăr, prin „altul“ și prin „diferit“ nu denumești 
un același lucru? — Un același lucru, cred eu. — Dar 
despre diferit nu spunem că este diferit față de un 
diferit, iar despre altul că este altul în raport cu al- 
tul? — Ba da. — Prin urmare, și în privinţa altelor 
trebuie spus că dacă ele vor fi altele atunci există 
un lucru în raport cu care ele vor fi altele. — Nea- 
părat. — Însă care ar îi acel lucru? — Altele în ra- 
port cu Unul ele nu pot fi, întrucît Unul nu este. — 
Nu, într-adevăr. — Prin urmare, ele sînt altele faţă de 
alte lucruri, fiindcă altceva nu le mai rămîne, afară 
doar dacă nu sînt altele față de nimic. — Întocmai. — 
Prin urmare, celelalte lucruri sînt altele ele între ele, 
luate ca mulţimi, fiecare în parte; întrucît, conside- 
rate ca un unu ele nu pot fi altele, raportate între ele, 
Unul neexistînd. Dar, după cum s-ar părea, fiecare 
îngrămădire pe care o formează [fiecare dintre] ele 
este infinită ca mulţime; dacă un ins ar lua-o pe apa- 
rent cea mai mică, ea s-ar preschimba instantaneu, ca 
în vis, dintr-un părelnic unu într-o pluralitate evi- 
dentă, iar din infimă s-ar preschimha în ceva copleși- 
tor de mare, în comparaţie cu bucăţelele în care se 
poate fărîmița. — E absolut exact. — Celelalte lucruri, 
așadar, vor fi altele, ele între ele, prin asemenea în- 
grămădiri compacte, dacă sînt altele cînd Unu nu este. 
— Fără doar și poate. — Prin urmare, vor fi multiple 

îngrămădiri, oricare dintre acestea părind una, dar 
nefiind în realitate una, întrucît Unul nu este? — În- 
tocmai. — Totodată, va părea că acestea au şi nu- 
măr, întrucît fiecare dintre ele pare a fi, iar împreună 
constituie o pluralitate. — De bună seamă. — Tot- 
odată, întrucît Unu nu este, nu va fi adevărată nici 
aparenţa că înăuntrul lor s-ar găsi parul și imparul. 
— Aparenţa nu va fi adevărată. — Și mai afirmăm 
că înăuntrul lor va părea să se afle efectiv tot ce 
poate 'fi mai mic; dar infimul acesta apare ca plural 
și ca mare în raport cu fieaare dintre pluralităţile ce 
se prezintă ca mici. — Cum să nu! — Dar fiecare în- 
grămădire va părea să fie și egală cu aceste plurali- 
tăţi oricît de mici; într-adevăr, nu s-ar putea stră- 
muta fiindcă, realmente, nu ne-o putem închipui stră- 
mutată din imai mare în mai mic, înainte de a ne apare 
ca mergînd către mijloc, iar aceasta va fi doar nălu- 
chrea egalității. — Cum e şi firesc! — Prin urmare, 
ne-o închipuim ca avînd și limită faţă de altă îngră- 
mădire, pe cînd ea însăşi față de ea însăși nu are nici 
început, nici limită, nici mijloc? — În ce fel? — În 
felul următor: cînd cineva cuprinde cu gîndul o îngră- 
mădire din rîndul acestora, înaintea începutului îi 
apare întotdeauna un alt început, după sfîrşit îi 
apare, tot așa, un alt sfîrșit rămas, iar în mijloc chiar 
îi apar alte mijlocuri, încă mai la mijloc decît mijlocul 
și totodată mai mici, toate acestea întîmplîndu-se 
fiindcă nu-l putem lua pe fiecare în parte ca pe un 
unu, Unul neexistîind. — E cît se poate de adevărat. 
— Drept care, consider că cel ce cuprinde în cuget un 
existent oarecare îl vede fărimiţat, împărţit în crîm- 
peie, fiindcă întotdeauna, într-un fel sau altul, cu- 
prinde un soi de îngrămădire în care Unu nu e de 
găsit. — De bună seamă. — Prin urmare, celui ce pri- 
vește din depărtare și are vederea slabă va trebui să-i 
apară ca Unu, însă celui ce o privește cu gîndul, din 
preajmă şi cu agerime, fiecare i se va dezvălui ca o 
infinitate plurală, ca lipsită de Unu, de Unul ce nu 
este; nu-i așa? — Altfel nici nu s-ar putea, fără dis- 
cuție! — Iar astfel, fiecare dintre celelalte lucruri, al- 
tele decît Unu, trebuie să apară deopotrivă ca infinite 
şi ca avînd limită, ca Unu și ca plurale, dacă ele, cele- 
lalte decît Unu, sînt, iar Unul nu este. — Așa trebuie 
să apară, într-adevăr! — Prin urmare, ele nu vor pă- 

rea să fie deopotrivă asemenea și neasemerica? — În 
ce fel? — Cam în felul celor zugrăvite într-un tablou 
înșelător; pentru. cel ce stă departe de ele, toâte se 
contopesc în unul singur şi par identice, iar astfel 
sînt asemănătoare. — Desigur. — În schimb, cel ce 
se apropie de ele constată că sînt plurale şi diferite, 
iar prin nălucirea diferitului îi apar a fi de genuri fe- 
lurite și a nu se asemăna. — Întocmai. — Este nece- 
sar deci ca aceste îngrămădiri să apară şi ca asemănă- 
toare, şi ca neasemănătoare, atît fiecare cu sine cît și 
unele cu altele. — De bună seamă. — Prin urmare, și 
identice, dar şi diferite între ele, şi în atingere şi se- 
parate, și mișcătoare în fel și chip şi în nemiscar.: 
deplină, și în curs de apariţie și pe cale de a pieri, şi 
ca nici una nici alta, și la fel în privința tuturor însu- 
şirilor de acest gen, însușiri pe care de-acum înainte 
le-am putea urmări cu ușurință — toate acestea în 
ipoteza că Unul nu este, în schimb pluraliiatea este”. 
— Cum nu se poate mai adevărat! 


Să ne mai întoarcem o singură oară la început 


și să spunem ce trebuie să fie celelalte lucruri, altele . 


decît Unu, dacă Unul însuși nu este. — Să spunem, 
sigur că da! — Prin urmare, celelalte nu vor fi Unu. 
— Cum să fie? — Dar nici plurale; într-adevăr, în 
ce e plural se va găsi și Unu. Dimpotrivă, dacă nici 
o pluralitate nu este un Unu, atunci toate nu sînt ni- 
mic, astfel că nici nu vor fi pluralități. — Adevărat 
— Dar dacă în celelalte nu este de găsit Unul,.ele nu 
vor fi nici plurale nici unu. — Nu, desigur. — Și nici 
nu vor apare ca unu sau ca plurale. — Cum aşa? — 
Întrucît în nici un fel şi în mici o situaţie celelalte 
lucruri nu au vreo comuniune la cele inexistente și 
nici un lucru din rîndul celor inexistente nu aderă și 
nu e de găsit la celelalte lucruri; într-adevăr, inexis- 
tentele nu au părţi. — Ce-i drept. — Prin urmare, 
în cazul celorlalte lucruri nu încape nici părere, nici 
închipuire a inexistentului, iar inexisteniul nu este 
gîndit în legătură cu celelalte lucruri, în nici o si- 
tuaţie și în nici un fel. — Într-adevăr. — Prin ur- 
mare, dacă Unu nu este, nici un lucru din rîndul ce- 
lorlalte nu poate fi gîndit, nici ca unu și nici ca plii- 
ral; fără Unu, este cu neputinţă să gîndim și pluru- 
litatea. — Cu nepuiinţă, desigur! — Prin urare, 

dacă Unu nu este, celelalte lucruri nu sînt nici ele, 
după cum nu sînt nici gîndite ca unu sau ca plurale. 
— Așa se pare. — Prin urmare, nu sînt nici aseme- 
nea, nici neasemenea. — Nu, nu sînt. — Dar nici 
identice, nici diferite, nici în contact, nici separate; 
tot astfel, nimic din toate altele cîte s-au dovedit mai sus 
ca vădindu-se cu privire la celelalte lucruri, nimic din 
acestea nu există și nu se vădește în cazul celorlalte 
Aucruri, dacă Unul nu este74. — Într-adevăr. — Prin 
urmare, dacă am rosti, cu un cuvint: Dacă Unu 
nu este, nimic nu este, am avea oare dreptate?75 — 
Întru totul, fără discuţie!76 — Fie spus atunci aceasta 
și, deopotrivă, că. după cum se pare, fie că Unul este, 
fie că nu este, atit el însuși cît şi celelalte lucruri, 
atît față de sine cît şi unele faţă de altele, sînt și nu sînt 
toate şi întru totul, apar și nu aparT?. — E adevă- 
rul adevărat. 


NOTE 


1 Ca de atitea alte ori la Platon, personajele figureazi 
poziţii esenţiale în situaţia gîndirii filosofice, poziţii pla- 
sate în regiuni spațio-temporale distincte. Clazomenai, ce- 
tate ioniană, se asociază gîndirii filosofice naturaliste evo- 
luate, angajată în căutarea rațiunii cosmice, prezentă în Tot 
și toate; mnous-ul anaxagoreic creează exigența confruntării 
cu gîndirea eleată. Relegată în timp, poziţia elcată se vu 
dovedi totuşi actuală; ea va fi piatra de poticnire pentru 
teoria formelor, născută în spaţiul ocrotitor al Atenei, spa- 
ţiu de mijloc, între limitele orientale și occidentale ale gre- 
cităţii și astfel spaţiu prin excelență al dialogului și mc- 
dierilor. 

2 Melite — cartier al Atenei. 

3 Diaiogul este, așadar, ca sărbătoare austeră a gîndi- 
rii, replica inedită, în cerc privat, a unei tradiționale săr- 
bători care avea loc la Atena din patru în patru ani. Marile 
Panathenee aveau, ca şi Olimpiadele, un caracter panhele- 
nic, la eie venind să asiste „străinii eleni“, printre care și 
cei din Grecia Mare, precum Parmenide şi Zenon. Pe fun- 
dalul imobil al tradiţiei, noutăţile aparțin schimbului de 
logoi. 

â Cerameikos, cartier extra muros al Atenei. Alături de un 
cimitir al căzuților în războaie, meşteșugarii cartierului își 
vedeau de treaba lor, făceau ceramică. 

5 „Cînd s-au petrecut acestea?* Pe la mijlocul secolu- 
lui V, după calculele unor exegeţi. Nu există însă nici o ates- 
tare istorică a întîlnirii dintre Socrate şi faimoşii eleațţi, a 
cărei realitate ar impune o revizuire a datelor, şi aşa nesi- 
gure, a unor curricula vitae. Evenimentul ar fi deci fabula- 
toriu, transistoric, plasat în îllo tempore al speculaţiei. 

6 Realităţile: ta onta. În context, ta conta, cele ce sînt, 
s-ar putea echivala şi prin „lucrurile“, 

1 După cum se ştie, antinomiile lui Zenon urmăreau, 
efectiv, să conteste existenţa reală, dincolo de aparența sen- 
sibilă, a pluralităţii şi mișcării, spre a consolida astfel, prin- 
tr-o reducere la absurd, excluderea pluralităţii şi instituirea 
Uaului imobil, Unul care așteaptă la capătul drumului ini- 
ţiatic al cunoaşterii, în poemul lui Parmenide. 

Argumentele lui Zenon se bazează pe presupunerea di- 
fuză a cărei formulare pur logică o va propune Aristotel — 
a legii necontradicţiei formale. Avem în această lege un ciîş- 
tig sigur al gîndirii şi totodată e problemă: dacă pluralitate 

şi mişcare sînt realităţi efective, cum le putem gîndi fără 
a sacritica exigenţele gîndirii logice? 

8 Am tradus peste tot, preluînd soluţiile unei bune părți 
dintre traducători, eidos prin „formă“ (precum şi prin „spe- 
cie“, în contextele în care eidos este corelat cu genos, „gen“), 
„idee: fiind corespondentul lui idea. însă atît „formă“ cît şi 
„idee“, la Platon, se referă la aceeaşi realitate — imateria- 
lă, transsubiectivă, obiectivă — singura chestiune în discuţie 
fiind dacă aceste realități în sine, formele, ar fi separate, 
ele între ele şi în raport cu lucrurile participante. 

9 Asemănare, neasemănare sînt concepte relaţionale, cune 
spunem astăzi, iar caracterul unitar și cel plural al lucrului 
presupun, de asemenea, relaţionări distincte. Întîmpinarea lui 
Socrate revine la o reafirmare a legii necontradicţiei, sau, 
mai precis, a logicităţii stărilor de fapt. În versiunea ei on- 
tologică — referitoare la moduri de a fi si nu la moduri 
de a spune — logica va pretinde ca nimic să nu fie pro- 
priul său contrariu; dar ea nu prelinde ca ceva să nu de- 
vină propriul său contrariu. În schimb, logica pretinde ca nici 
un construct al minţii noastre să nu refere .la cova diferit 
sau opus de referentul său; dar, și de această dată, a nu re- 
feri la ceva diferit de referent şi chiar opus acestuia nu ex- 
clude alte moduri de trimitere la diferențe şi opoziții refe- 
rențiale. 

19 De data aceasta, în joc sînt  înseşi formele, ideile 
Rezultatul discuţiei se va dovedi de-a dreptul uluitor. Mi- 
rarea nu este numai începutul filosofiei, cum știm bine de 
la Platon însuşi (cf., de exemplu, Theaitetos, 155 d), ci şi 
produsul ei. 

în traducerea de față am recurs la expresiile „Unul“, 
„Unu“, „unu“, în funcţie de context, spre a scoate în relief 
deosebirea esenţială dintre subiectul unei judecăţi henolo- 
gice şi predicatul („este Unu“, „este unu“), care exprimă 
în cadrul propoziţiilor speculative caracterul de unitate sau/şi 
unicitate a subiectului, 

1 Din nou, 'conștiinţa difuză a logicităţii conduce la 
pragul peste care va păşi Aristotel, cînd va face din legea 
necontradicţiei cheia de boltă a metafizicii sale. 

12 Distincția între sensibile şi inteligibile, problema ra- 
portului între ele, este crucială pentru doctrina lui Platon şi 
o regăsim în diferite contexte ale operei. 


19 Întrebarea, esenţială, va angaja discuția subsecventă 
pe căile cele mai spinoase. În adîncurile sale gestează o con- 
tradicţie. Dacă lucrurile care cad sub forme, separate fiind 
de ele, dacă, în primul rînd, „cele deschise văzului“, adică 
sensibilia, sînt calificate ca participante la forme, atunci se 
presupune în mod difuz că separarea nu ar fi deplină. A 
lua parte, a avea parte, înseamnă a spune (şi anume la mo- 
dul pe care Socrate i-l atribuie lui Zenon la 128 a fine, adică 
„încercînd a ne face să credem: că s-ar susţine „ceva dife- 
rit”), că separaţia nu este deplină; participarea este tocmai 
inseparabilitate. Dar pentru a ajunge la acest rezultat, gîn- 
direa are de înfruntat munci cu adevărat herculeene; logica 
se naște dintr-o asemenea muncire. 

14 „Asemănarea pe care o avem noi“ se poate referi atît 
la gindul asemănării, cît şi la asemănarea dintre lucrurile 
lumii, adică la ipostazele (,„,instanţierile“) formei. Se are în 
vedere, desigur, nu rezultatul conceperii de către cuget a 
formei asemănării, ci însăşi asemuirea lucrurilor, adică di- 
feritele asemănări. 

15 Întrebarea este dintre cele mai grave pe care și le-a 
pus Platon; un asemenea mod de a întreba dezminte pon- 
cifele unei abordări a teoriei formelor prin prisma valori- 
zării unilaterale a sublimelor mituri din Phaidon, Phaidros, 
Republica. Ierarhia realităților lumii sublunare este dublată 
de ierarhia ideilor. Dacă încape formă și pentru cel mai umil 
lucru, drumul este netezit pentru melamorfozarea formelor 
în substanţe secunde şi apoi în concepte. 

16 Această teză este formulată de Platon în numeroase 
dialoguri, mai timpurii sau mai tîrzii. Ontologia formelor are 
și un revers semantic, din care va răsări ulterior teoria pre- 
dicaţiei: participantele unei forme date sînt chemate cu nu- 
mele acesteia; forma este eponima celor ce cad sub dinsa. 
Riguros vorbind, aceasta înseamnă că un concept se poate 
predica despre orice element al extensiunii sale, rezultatul 
fiind o propoziţie singulară adevărată. 

11 Un asemenea mor de a întreba presupune necritic că 
are sens să vorbim despre „întregul“ și „părţile“ formei încă 
înainte de a şti bine cc este o formă şi dacă forma are o 
structură și care anume. În Phaidon, Platon sugera, dimpo- 
trivă, că forma este simplă, indecompozabilă, deci restructurată 
în părţi, asyntethos. Forma platoniciană nu este conceptul de 
mai tîrziu al logicii formale, construct teoretic căruia îi pu- 
tem asocia, de pildă, o extensiune, vorbind apoi despre în- 
tregul extensiunii, părţile ei componente și elementele «ei; 
sau îi putem asocia, tot așa, o comprehensiune, întreg de 
asemenea avînd părți, ca orice mulțime. 

15 Întrebirea pusă de Parmenide — participarea la ,„în- 
tregul* si la „părţile“ formei, avea un substrat metaforic; 
răspunsul lui Socrate și alternativa "propusă, în replică, de 
către Parmenide se sprijină de asemenea pe doi tropi. Me- 
tafora zilei, afină marelui topos al luminii. este concordantă 
în mai mare măsură cu viziunea platoniciană; forma struc- 
turantă dezvăluie participantele drept ceea ce ele sînt și tre- 
buie să fie. Vălul, dimpotrivă, acoperă, separă, proteguieşte 
împotriva cunoaşterii. 

1 Exemple similare întîlnim în alte dialoguri; punctul de 
plecare al teoriei formelor este deci un mod special de a in- 
terpreta operaţia de abstragere a caracterului comun unui 
întreg ansamblu de lucruri drept contemplare directă a unei 
realități separate, însă nu mai puțin imanentă. În ocheanul 
răsturnat, situaţia se prezintă ca şi cum nu lucrurile şi-ar 
dezvălui formele, informîndu-se, ci formele ar informa lu- 
crurile. Lucrurile participă la forme așa cum cele pecetluite 
participă la pecetea lor. 

20 Acest argument, care s-ar putea numi „al celei de-a 
treia mărimi“, sau, dacă vrem, „forma formei“, este reluat 
ca argumentul „al treilea om“ în Metafizica lui Aristotel. 
Spre deosebire de prima aporie sugerată de către Parmenide, 

această a doua aporie are o bătaie considerabilă şi s-a bucu- 
rat, de-a lungul timpurilor, pînă în prezent, de o atenţie deo- 
sebită, n-au lipsit nici demersurile de a formaliza analiza 
argumentului. Argumentul pune în joc un mecanism gene- 
rativ de proliferare sistematică, recurentă, a entităților ab- 
stracte. Se poate bănui că modelul paradoxurilor lui Zenon 
l-a incitat pe autorul lui Parmenide — fie că este vorba des- 
pre Platon, fie despre un mic socratic — să exerseze în ace- 
lași domeniu şi, în serviciul altei cauze decît aceea eleată, 
să încerce să depășească pertormanţa lui Zenon. Mai ios 
(133 b) Platon va spune că „mai sînt multe alte aporii“, iar 
exercițiul henologic din partea a doua a dialogului va deli- 
mita, la rîndul său, un interval aporetic înăuntrul căruia gîn- 
direa speculativă se dezlănțuie cu frenezie, Intenţiile, sen- 
sul, „morala“ tuturor acestor exerciţii aporetice pot fi su- 
biect de controverse, însă prezența lor în Parmenide nu 
este cu totul surprinzătoare. Nu toate dialogurile lui Platon 
au o funcţie deblocantă; altele, dimpotrivă, lasă deschisă pro- 
blema. Însuşi Parmenide, dealtfel, în întregul lui, este o co- 
lecţie riguros structurată de aporii. 

21 Soluţia pe care o propune Socrate este, aşadar, „con- 
ceptualistă“ avant la lettre, -sau poate chiar „nominalistă“. 
Ea nu rezolvă însă dificultatea, nu numai din motivele pe 
care Parmenide le va înfățișa imediat mai jos, ci şi pentru 
că, dacă fiecare formă este un gînd, gîndul, la rîndul său, 
se poate înfățişa nu numai ca gînd efectiv al cuiva, ci și ca 
posibilitate de gînd, adăpostită înăuntrul infinitului poten- 
ţial. 

2 Una din concluziile care se desprinde din succinta ana- 
liză a gîndului (noema) este că gîrdul „vizează“ (cum am 
spune astăzi) o formă sau alta, forma însăși fiind un unu şi 
fiind totodată gîndită ca un unu. A-l gîndi pe Unu ca atare 
înseamnă atunci a gîndi un caracter esenţial al formei şi tot- 
odată al felului în care este ea gîndită. .De aceea, exercițiul 
asupra lui Unu din partea a doua a dialogului nu stă în re- 
laţii exterioare cu tema primei părţi, ci răspunde unei soli- 
citări tematice esenţiale. 

23 Aluzie la celebra afirmaţie din poemul lui Parmenide: 
același lucru este a gîndi și a fi. 

24 Prototipuri: paradeigmuta. 

% Aici funcţionează din aou mecanismul generativ al for- 
melor, una după alia, pe baza formei date anterior. În mate- 
maticile moderne, un asemenea mod de generare a entităţi- 
lor abstracte nu este prohibit, ci reglementat potrivit unor 
reguli cît mai convenabil alese. În cadrul filosofiei lui Pla- 
ton, o asemenea generare a formelor are un caracter net 
inflaționist, ducînd la o devalorizare ontologică a formelor. 

26 Acest „alt mod de participaţie“ nu va mai fi însă cău- 
tat în cuprinsul dialogului de față. Trebuie spus însă că 
Platon s-a aflat în preajma soluţiei, a trecut lîngă ea, dacă 
ar fi să traducem problema iui Platon în termeni moderni, 
tradueere care i-ar răpi totuşi specificitatea. Dacă asimilăm 
grosier forma cu conceptul și căderea lucrurilor sub concept 
cu participarea lucrului la formă — dacă reformulăm deci în 
termeni logici problema ontologică a lui Platon — atunci vom 

recunoaște că lucrurile cad sub coneepte — „participă la 
forme“ — tocmai pe bază de asemănare; însă nu asemănare 
cu forma, ci potrivit formei; asemănare pe baza criteriului 
pe care ni-l oferă tocmai conceptul respectiv, proprietatea 
abstractă respectivă. Orice obiect care cade sub conceptul C, 
să spunem, este asemenea, ca fiind C, cu alte lucruri ce sînt 
de asemenea C; obiectul este un C, iar nu asemenea lui C. 

=1 Un motiv platonician care revine în numeroase locuri 
din dialoguri: calitatea umană a filosofului, plămada lui su- 
fletească, nu este neutră în raport cu substanţa activităţii 
filosotice. 

“5 Pretinsa aporie purtînd asupra formelor relaţionale se 
soluţionează tot pt bază de asemănare, nu cu formu, ci po- 
trivit formei (v. mai sus, nota 26). Dacă un sclav ori altul 
este sclavul unui anumit stăpîn, aceasta înseamnă că faptul 
de a fi sclav și faptul de a fi stăpîn sînt corelative, dar nu că 
sriavia ca alare este sclavă, ea însăși, față de stăpinire ca 
atare. 

> Ştiinţă (= cunoaştere: episteme) și adevăr sînt înţe- 
lese ca fiind corelative. > 

3% Genurile — ta gene — sînt privite ca forme subal- 
terne. în raport cu forma atotcuprinzătoare a ştiinţei. Se în- 
trevede că formele se împart în genuri, dar se împart la 
lucruri: sau altfel spus, lucrurile participă la forme, pe cînd 
genurile sînt părţi din întregul formei. O clară conștiință lo- 
gică a acestor distincţii este de așteptat mult mai încolo, pe 
drumul pe care Platon abia îl deschide. 

31 În doctrina platoniciană, dificultatea este rezolvată 
prin contemplaţia ideilor de către sufletul nemuritor, precum 
și prin reamintirea lor, de către sufletul reîntors în vremel- 
nică dăinuire păminteană (a se vedea în acest sens dez- 
voltările din  Phaidon, Phaidros, Republica, pe de o parte, 
din Menon, pe de altă parte). Încheierea la care ajunge aici 
Parmenide este acceptabilă numai în măsura în care această 
doctrină aparţine unui viitor al filosofiei. Spusa de aici a lui 
Parmenide poate fi interpretată ca o solicitare căreia îi vor 
da curs tocmai doctrinele nemuririi sufletului şi reminiscen- 
ței. Aceste doctrine fuseseră deja elaborate de către Platon; 
aşadar, dacă Parmenide este un dialog care aparţine lui Pla- 
ton iar datarea lui statornicită este corectă, atunci avem 
temeiuri să presupunem că Platon expune aici dificultăți a 
căror soluţie nu-i scapi; iar dacă ne este permis să extrapo- 
lăm de la parte la întreg, acesta este cazul cu toate aporiile 
din prima parte, precum și cu imensa aporie desfășurată 
în exerciţiul despre Unu. 

32 Transcendenţă sau imanenţă a formelor? Întrebarea, 
înţeleasă ca dificultate, va primi răspuns în Timaios. 

33 Faptul că nu ştim mare lucru despre zei nu consti- 
tuie o concluzie șocantă pentru Platon însuși. În nu puţine 
locuri din dialoguri se spune răspicat că, în pofida opiniei 
comune, nutrită din mituri și credinţe, geii — a căror exis- 
tenţă este neîndoielnică — nu sînt după chipul și asemăna- 
rea muritorilor și nu se lasă cuprinși de puterea minţii noas- 
tre. Giîndirea umană nu ajunge să ştie despre zei altceva 
decit că ei există şi că înrîuresc vieţile pămîntenilor. În 

schimb, zeul ştie ce este mai bine pentru muritor. Platon 
spune acest lucru atît în forma cea mai directă cit şi prin 
plăsmuirea unor mari mituri alternative. — Șocantă, aici, 
pare însă concluzia că „zeii nu ne sînt stăpîni şi... nu au nici 
priceperea treburilor omenești“. O asemenea încheiere lipsită 
de pietate, privîndu-i pe zei de orice autoritate epistemică 
sau deontică, nu putea exprima convingerea lui Platon. Ad- 
mirabilă este însă francheţea cu care lucrurile sînt spuse pină 
la capăt, iar riposta este amînată pentru altă dată. 

34 Aporiile lui Zenon purtau, după cite știm din izvoa- 
rele aflate la dispoziţie, asupra mișcării, spaţiului și timpu- 
lui, asupra physis-ului. In dialogul de față, subiectul de 
atribuţie sînt realităţile, ta onta, Aporiile expuse de către 
Parmenide — originea lor reală trebuie căutată la contem- 
poranii lui Platon, înăuntrul sau în afara Academiei, dacă 
ele nu izvorăsc din mintea lui Platon însuşi — se situează 
pe un alt plan, în imperiul formelor, însă nu al formelor luate 
în sine, ci în raportul lor cu participantele la ele, precum 
i cu ființele care acced, ori încearcă să acceadă la ele. — 
În afara virtuozităţii intelectuale pe care o puneau în' joc 
— fiindcă se constată lesne intenţia unei supralicitări a me- 
todei lui Zenon, interlocutor înfruntat: pe chiar terenul său — 
aporiile puse în joc de către Platon au, pesemne, menirea 
de a dinamiza, a energiza teoria formelor, mutînd-o peo 
nouă orbită. Dialogul pare a fi fost scris într-o perioadă în 
care de la simpla punere a existenţei formelor, interesul teo- 
retic evoluează în direcţia punerii lor la lucru, adică în di- 
recţia propriu-zis logică. Relaţiile dintre forme, combinarea 
şi separarea lor în cadrul compusului propozițional încep să 
prezinte un interes tot atît de mare cît relațiile dintre 
forme și lucruri participante; şi poate că această deplasare 
parţială a interesului cognitiv este tot o formă de AtEuII 
tare a aporiilor. 

s Vezi nota 27. 


% În dialogul bîntuit de incertitudini, această concluzie 
trebuie reținută ca un reper absolut, ca loc geometric al tu- 
turor certitudinilor: formele există. 


37 Este spus aici un lucru adînc şi încă actual. Biîntuie 
pînă azi prejudecata că atunci cînd nu dispunem de defini- 
ţia unui concept nu putem nici opera cu el, definiţia fiind 
punctul de pornire al demersului cognitiv. „Dacă vrei să dis- 
cuți cu mine, definește-ți întîi termenii“; acest prea frumos 
îndemn este adesea inoperant, dincolo de spulberarea unor 
elementare şi patente neînțelegeri terminologice. În reaă- 
tate, definiţia vine, dacă vine, la urmă de tot, ca încununayp 
a efortului cognitiv. Operarea cu forme vine înaintea defini- 
rii lor, şi înainte ca statutul lor ontologic să fi fost precis 
stipulat. Astăzi ne vine uşor să azreptăm că judecata vine 
înaintea conceptului, acesta din urmă trebuind să fie des- 
prins, abstras din contextul propozițional; dar că judecata 
vine înaintea conceptului este ceva pe care, în felul lui, 
îl știe şi îl spune şi Platon. 


3% Critică învăluită a tematicii zenoniene şi deplasare a 
interesului teoretic de la physis la logos. 

33 Cele două căi pe care se dezvoltă investigarea sisrema- 
tică a unei ipoteze corespund, în fond, celor două căi, „a 
fiinţei“ și „a nefiinţei“, despre care Poemul lui Parmenide 
vorbeşte în chip inițiatic. Cum au observat exegeţii, metoda 
platoniciană a deducției din ipoteze are ca fundal istoric 
distincţia parmenidiană. Subzistă şi esenţiale deosebiri; ade- 
văr revelat, dar și argumentat, la Parmenide, tentat și siră- 
bătut deductiv pînă la capăt, cel puţin în intenţie, în Par- 
menide. 'Totodată, „calea neființei“ dacă e să numim astfel 
cercetarea a toate cîte urmează din ipoteză... „în presu- 
punerea că [însuşi acel lucru] nu este“, nu este discreditată 
din capul locului, ci supusă explorării; ceea ce presupune 
că şi  nefiinţa, într-un sens relativ, este. Dar nu numai 
neființa și ființa sînt relativizate, ca fiinţă şi neființă a unei 
forme date, Unul. În acest mic discurs asupra tehnicii de 
exersare este cuprins un veritabil discurs asupra metodei, 
străbătut de la un cap la altul de preocuparea pentru gene- 
ralitatea, caracterul sistematic, exhaustiv, al cercetării. A nu 
lăsa nimic de o parte, a cerceta lucrurile în cuvenita ordine, 
a le cuprinde „pe cîte unul, la alegere, apoi pe mai multe, 
cum şi pe toate“ sînt exigențe pe care noi obișnuim a le 
numi „carteziene“. Ele sînt însă congenere spiritului știinţi- 
fic, spiritului teoretic; lui Platon — așa cum învederează și 
cunoscutele dezvoltări din Republica — atinitatea exercițiu- 
lui filosofic bine condus cu demonstraţia practicată de geo- 
metri, nu i-a scăpat. 

40 Bsoterismul, dar nu mistagogia, cercetării filosofice, 
cercetare care își asumă din capul locului riscul demonstra- 
ției prin reducere la absurd și ajunge, de n-ar fi decît acest 
motiv, să treacă ea însăși drept absurdă, în ochii neiniţia- 
ților, a fost discutat cu diferite prilejuri în dialogurile lui 
Platon. Dialogurile de început, „socratice“, se desfășurau, ade- 
sea, între filosofi și nefilosofi. Dialogurile tîrzii se vor des- 
fășura, de cele mai multe ori, într-un spaţiu închis, între 
inițiați, 

41 Este vorba de poetul care a trăit în secolul VI, de nu- 
mele căruia se leagă legenda „cocorilor lui Ibycos“. 

42 Fragmentele rămase din Poemul parmenidian nu su- 
getează că filosoful eleat ar fi întreţinut vreo ipoteză asupra 
Unului. În poem, Unul este numit în contextul atributelor 
fiinţei: hen, pan, synehes (ființa este una, întreagă, omo- 
genă). Protagonistul din dialogul lui Platon compune cu per- 
sonajul istoric, fără a se reduce la acela, dar păstrîndu-și 
un „aer de familie“. 

43 Prima etapă în străbaterea acelui „întins noian de 
argumentaţii* porneşte de la „Dacă este unu“; exegeții l-au 
interpretat adesea: — și adoptăm aici un asemenea sens 
exegetic — drept „Dacă [Unul] este unu“, ceea ce revine 
la a spune că Unu este el însuși, iar nu altceva decît el 
însuși. Se vorbeşte despre „punerea absolută a lui Unu“. Ca 
atare, nu va fi surprinzător dacă din accastă propoziţie tau- 
tologică — un caz privilegiat al formulării legii logice a iden- 
tității — nu se poate deriva nimic determinat, pozitiv, privitor 
la alte atribute ale lui Unu. Totuși, această neputinţă a deri- 
vării unor atribute va lua forma speculativă a unei „,„he- 

nologii negative“, ce refuză explicit vreo determinație pen- 
tru Unu. 

14 Respingerea pluralităţii, ca incompatibilă cu Unu (în 
fapt, „a fi unu“ este incompatibil cu atributul „a fi plural“), 
echivalează cu instituirea sinonimiei „Unu = non-plural“. 
Toate consecinţele derivate mai jos provin de aici, din Unul 
neplural. Această nepluralitate a Unului poate fi înţeleasă în 
moduri diferite. Respingerea totală a pluralităţii, ca incompa- 
tibilă cu Unul, antrenează o henologie negativă; Unul fără 
multiplu în sînul său e tot ce este,mai opus lui hen diaphe- 
romenon al lui Heraclit. Nu e greu de dovedit că unde plu- 
ralitate nu este, nimic nu este, dacă nu în genere, măcar în 
cazul Unului. — O altă înţelegere a pluralităţii, ca relativ 
opusă determinării de a fi unu, dar totodată ca revenind 
Unului — Unul cu pluralitate și compus, ca întreg, din părţi, 
Unul alcătuit din părți, din mai mulţi, hen ek pollon — va 
regiza a doua desfăşurare deductivă (142 b—152 b), într-o 
henologie debordant pozitivă. 


% Din faptul că forma Unului este distinctă de forma 
Pluralităţii s-a conchis, nefundat, că Unul exclude pluralita- 
tea; pe această bază nesigură s-a raţionat în continuare în 
mod corect, că un Unu fără pluralitate nu poate avea părți, 
deci nu este un întreg. Tot ce va urma de aici încolo se leagă 
de inaplicabilitatea însuşirilor de a fi întreg și dea avea 
părţi în cazul Unului fără pluralitate. 


+6 Configuraţia şi situarea spațială a Unului au fost ches- 
tionate în prealabil, pentru ca acum să trecem la tema miş- 
cării și/sau repausului pentru aceeași formă. În poemul lui 
Parmenide, cunoscut lui Platon, se postula sfericitatea, imo- 
bilitatea şi omogenitatea existentului, identificat cu fiinţa 
însăși, cu faptul de a fi (to on = to einai). Era un fel dea 
corporaliza ființa, căruia îi răspunde aici felul de a întreba 
despre Unu. A vorbi în termeni spaţiali despre un eidos, 
precum Unu, pare inapropiat. Dar, dacă înțelegerea noastră 
ajunge să prindă ceva din lumea filosofică în care spusele 
parmenidiene aveau pe deplin sens, s-ar putea spune, el în- 
suşi sferic, imobil şi omogen — tranziţia operată de Platon 
devine inteligibilă şi legitimă, fie și numai din motivul că, 
așa cum va transpare mai jos (vezi, de exemplu, la 142 b— 
143 a) ființă şi Unu sînt afine și totodată discernabile, în 
ipoteza privilegiată a Unului care este şi ființează. Cu Pla- 
ton,. tot discutînd despre atributele acordate sau refuzate, 
într-o presupunere sau alta, Unului, sîntem conduşi la a 
sesiza întreţeserea formelor în sine, întreţesere, pînă la ur- 
mă, de forme contrarii. În prima parte a dialogului, o ase- 
menea posibilitate fusese refuzată de către Socrate. — Din 
perspectivă logică, demersul platonician de evidenţiere a în- 
trețeserii radicale a formelor apare ca o transpunere ideală 
a raporturilor puse în judecăţile atributive. Acolo unde Pla- 
ton vorbeşte despre forme întrețesute, noi preferăm să vor- 
bim fără risc despre relaţii logice între concepte. Parmenide 
poate fi citit, realmente, ca o pagină de început din istoria 
logicii. Însă „adiîncă este fîntîna trecutului“; începuturile lo- 
gicii formale sînt legate de preînceputuri speculative, care au 

trimis nu numai spre logică şi — ca în cazul formelor plato- 
niciene — își au propria lor rațiune de „a fi“, propria Situare 
şi înrădăcinare. 

41 Rezultatul pare paradoxal; argumentaţia despre Unu va 
abunda în genere în rezultate contradictorii, logice, sofis- 
tice şi dialectice, corecte şi forţate, menite poate să devalo- 
rizeze prin supralicitare mecanismul paradoxurilor zenoniene, 
să solicite alte soluţii la alte probleme și poate chiar să acli- 
malizeze paradoxul în mediul normal al gîndirii speculative, 
Asupra statutului enunţurilor paradoxale din Parmenide s-au 
emis diferite păreri. La polul evaluărilor pozitive, interpre- 
tările neoplatoniciene din antichitate, pînă la Proclus, au asu- 
mat acele enunţuri ca purtînd succesiv asupra realităţilor 
superioare și a modalităţilor lor de întrupare în realul pă- 
mîntean; alternativ, dialectica speculativă a putut vedea în 
acele enunţuri trepte succesive în mersul ideii. La celălalt 
pol, s-a vorbit despre o colecţie de propoziţii sofistice, menite 
să discrediteze eleatismul, pentru a face loc astfel unei con- 
cepții noi, expusă în dialogurile platoniciene tirzii;, s-a vor- 
bit, de asemenea, despre un eşec al speculaţiei filosofice în 
genere. 

Să ne întoarcem însă la determinările de tipul „nici A, 
nici opusul lui A“, în căutarea unui început de diagnoză lo- 
gică în termeni moderni. Despre o culoare, un logaritm, un 
concept, etc., ca și despre forma aici discutată, a Unului, s-ar 
putea pretinde mai întîi că atributele stătător și mișcător în 
egală măsură nu le convin, ca inaplicabile în diverse „univer- 
suri de discurs“. O asemenea „soluţie“ modernizează forțat 
lucrurile. Într-adevăr, mai jos Platon va afirma despre Unu 
că nu este nici asemenea, nici neasemenea, nici identic și 
nici diferit; ori, spre deosebire de „stătător“ și „mişcător“, 
aceste predicate sînt aplicabile — așa s-ar părea — pe orice 
univers al discursului. 

Dar poale că, avînd sens, afirmaţia că Unul nu e „nici 
stătător, nici mişcător* are un alt înţeles decît acela uzual, 
tot aşa cum, mai tîrziu, spusa despre Unul „şi stătător, şi 
mișcător“ ar putea să desfidă la rîndul ei convențiile uzuale. 
Nu este deloc evident că sensul unui enunţ ar fi independent 
de regimul logic care i se aplică; dar nici conținutul efectiv al 
diferenţei de sens nu este evident. 

Într-o interpretare modernizatoare, exercițiul de argu- 
mentaţie ar putea apare ca o luptă a filosofiei cu limitele 
limbajului; dar și de această dată riscăm un anacronism 
hermeneutic. 

Am mai putea încerca și alt mod de acomodare la situa- 
ţia de discurs, spunînd: Unul nici-stătător, nici-mişcător pre- 
supune că cele două determinări stau în relaţie de contra- 
rietate, iar nu de contradicţie; tertium datur, în cazul de 
faţă el fiind desemnat de sintagma „nici stătător, nici miş- 
eător“, al cărei referent nu este exemplificat de vreo în- 
sușire a „lucrurilor de la noi* (ton parhemin), de la 133— 
134. Constatarea noastră nu rezolvă însă aporia;, o reformu- 
lează în termeni logici, o parafrazează. 

Consideraţiile de mai sus nu privesc în mod specific 
cuplul repaus-mișcare, ci întreg cortegiul determinaţiilor 

opuse (contrare sau contradictorii), care figurează în conclu- 
ziile argumentațţiilor dezvoltate de Parmenide, fie în forma lor 
zenoniană (predicaţia contradictorie), fie în forma lor mai 
puţin severă, dar întronînd vidul (scoaterea determinațţiilor 
de sub jurisdicția unui tertium non datur încă neridicat de 
conştiinţa filosofică la rangul de principiu logic). 

Logica nu apăruse încă pe vremea lui Platon; începuse 
gestaţia ei. Parcurgerea noianului de argumente parmenidie- 
ne trezeşte perplexități, dacă îl abordăm cu criteriile cul- 
turii noastre logice de azi. Un acut simț logic, vădit de ra- 
ţionamente de o evidentă stringenţă, coexistă cu flagrante 
inconsecvenţe, cercuri în demonstraţie, forțări de sensuri și 
inadvertenţe conceptuale, interzicîndu-ne să  delimităm cu 
precizie eşecurile vroite de cele nepremeditate. Este greu să 
stabilim dacă toate argumentele atribuite lui Parmenide sînt 
validate de către Platon însuși, dacă exerciţiul henologic 
este ceea ce pretinde să fie: o pregătire în vederea unei ade- 
vărate cunoașteri filosofice. Neindoielnic, Străinul din Elea 
(v. Sofistul şi Omul politic) este purtătorul de cuvînt al lui 
Platon; dar despre Parmenide, cel care conduce exerciţiul 
henologic, nu putem afirma cu toată certitudinea că expune 
doctrina platoniciană. Un rol posibil ar fi fost acela de a 
submina din interior eleatismul, prin intermediul unor aporii 
cvasi-zenoniene, aporii care inițial urmăreau să consolideze 
doctrina eleată. 

Ceea ce pare să fie cert este rezultatul zii caracterul 
antinomic al determinaţiilor Unului a fost pus în evidenţă de 
către Platon, pentru a debloca discuţia din jurul teoriei for- 
melor din punctul mort în care o așezau criticii ei, şi poate 
chiar adepţii ei lipsiți de exerciţiul filosofic. 

48 Al doilea demers argumentativ, de pînă la 157 b, 
ocupă ponderea cea mai mare în cadrul exerciţiului henolo- 
gic. E un simptom al faptului că Platon învestește în presu- 
poziția Unului care este, există şi posedă atribute proprii, 
cele mai mari așteptări. Acest Unu, suprasaturat de determi- 
nații este și totodată devine. Ordinea chestionării este, în li- 
nii mari, aceeași ca în argumentul anterior și, dealtfel, ca în 
celelalte părți componente ale exerciţiului. 

19 Din faptul că Unul care are parte de ființă se prezintă 
ca un întreg structurat, așa cum vădeşte analiza speculativ- 
semantică a propoziției „Unul este“ vor decurge, în intenţie, 
toate consecințele. În secțiunea anterioară se pornise de la 
presupunerea că „,/Unul/ este unu“, de data aceasta se por- 
nește de la „Unul este“, nu de la „Unu este unu“, deci de la 
un enunț existenţial propriu-zis, iar nu de la o simplă iden- 
titate. Avem deci două conceperi ale Unului: Unul care este 
ceea ce este, şi Unul care este. A doua concepere se dove- 
dește mai productivă din punct de vedere speculativ. 

Platon a avut în vedere, se poate presupune, două direc- 
ţii majore de explicitare a teoriei formelor. În primul rînd, 
implicarea reciprocă a ideilor de Unu și Fiinţă. În al doilea 
rînd, privilegierea existenţei formei, în raport cu simpla iden- 
titate a formei cu sine însăşi. Existența determinată, şi prin 
determinaţii, a formei impune o devenire. O devenire care 
se pune în termeni similari celor: privind physis-ul: apariţie 

şi dispariţie, naștere şi pieire, temporalitate, ființă şi neființă 
în procesualitatea lor: în-fiinţare și des-ființare. Și totuși, 
este vorba de o devenire logică, de timpul ideii. | s 

5 în cele de mai sus s-a operat o construcţie speculativă 
a numerelor naturale, ca realități specifice, Raţionamentele 
expuse devin mai inteligibile dacă avem în vedere că în 
mentalitatea elenă timpurie, unu și doi nu sînt numere pro- 
priu-zise ci, ca să spunem așa, „protonumere“, principii care 
preced numerelor propriu-zise. 

51 Este scoasă în relief afinitatea ființei cu Unul. Impli- 
cit, exercițiul asupra lui Unu constituie o abordare a cate- 
goriei fiinţei în termeni ontologici. — Potrivit „tradiţiei ora- 
le, în expunerile sale din Academie, Platon a profesat și 
doctrina că „Unul e Binolo“. 

5: Participarea Unului la timp, dezbătută pe larg, pînă la 
157 b, pune în joc ființa și timpul, depășind astfel net ca- 
drul gîndirii eleate în care fiinţa este statică. Unul devine: 
prin aceasta el însuși nu contenește din ființare (în ipoteza 
„Unul este“), dar atributele lui trec din fiinţă în neființă, din 
netiinţă în fiinţă. Deci diferitele participaţii ale Unului trec 
și ele din ființă în neființă, sau din neființă în ființă, 
Această trecere aduce cu sine o temporalitate logică. Într-o 
manieră mai puţiri spectaculoasă decît în Sofistul (unde Străi- 
nul din Elea comite acel faimos „paricid filosofic“), în Par- 
menide eleatismul este pus să se despartă de el însuși: dacă 
Unul în sine, ca formă, nu numai că este, ci şi devine, par- 
ticipă semnificativ la timp, atunci „calea neființei“* nu mai 
este totalmente repudiată. 


53 „Într-un al treilea fel“ marchează aici un nou început, 
un triton ploion (ca să parafrazăm faimoasa expresie din 
Phaidon), o a treia călătorie pe noianul argumentaţiilor? O 
parte a exegezei antice şi moderne este de această părere 
(aeeasta este și interpretarea lui Dies, în ediţia „Les Belles 
Lettres“). Pentru alţii (de exemplu, G. Zekl, urmîndu-l pe O. 
Appelt), arhitectonica generală a  argumentaţiei  henologice 
primează asupra altor considerente. Adoptind acest din urmă 
punct de vedere vom privi desfăşurarea argumentativă de 
pînă la 157 b drept sfîrșitul celei de-a doua „călătorii“, şi 
anume ca pe o confruntare a rezullatelor primelor două de- 
inersuri, în încercarea «de a le integra într-o soluţie .de sin- 
teză, cu importante consecinţe pentru înțelegerea timpului și 
devenirii. : 

5 Unul care este și ființează suferă mutații bruște, de 
la o determinaţie dată la opusul ei. Unul, am putea spune, 
pulsează. Un cuplu de contrarii, oricare ar fi el, din setul 
repertoriat de către Platon, va genera un cuplu asociat de 
stări înstantanee tranzitorii. De exemplu, mișcarea și repau- 
sul, în alternanţa lor, generează două lranziţii înstantanee, 
de la mișcare la repaus, respectiv de la repaus la mișcare, 
subsumabile, amiîndouă, determinării  nici-in-mișcare-nici în 
repaus. O asemenea soluţie, dacă s-ar aplica aporiilor zeno- 
niene propriu-zise, care pun în cauză posibilitatea conceptuală 
a mișcării, ar putea fi privită drept un răspuns de tipul sol- 
vitur ambulando, însă totodată un solvitur ambulando con” 

ceptualizat. — Concepţia obișnuită despre timp este și ea 
remaniată, în măsura în care aici, în Parmenide, nu despre 
timpul fizic, fenomenal este vorba, nu despre „timpul să- 
geții“, cum nici despre timpul stărilor de conștiință, ci des- 
pre un timp logic, timpul formei; sau, mai deslușit, despre 
diferiții timpi logici ai Ideii. Speculaţia filosofică ar fi pu- 
tut merge mai departe, în contextul argumentativ avut în 
vedere, sub semnul chestiunii, dacă mutaţiile bruște, instan- 
tanee, ale Unului dintr-o stare dată în opusul ei este conco- 
mitentă sau nu cu toate celelalte mutații ale opuselor; «de 
exemplu, dacă, schimbiîndu-se brusc din imobil în mișcător, 
Unul se mută concomitent sau nu, de la identic la diferit, de 
la unul fără părţi la unul plural, ș.a.m.d. O altă întrebare spe- 
culativă ar fi dacă toate cele patru stări asociate sub raportul 
dat (de exemplu mișcare, repaus, și cele două tranziţii de la 
una la cealaltă) nu se gonsumă în egală măsură dintr-o dată, 
anulînd astfel, în fapt, intervalul temporal, contractîndu-l în 
momente indivizibile, în care caz timp și netimp ajunge să 
facă una. 

55 începutul celei de-a treia secţiuni a exerciţiului. De 
acum înainte, argumentaţia se va precipila, se va contracta. 

56 Reproiucerea acelciaşi structuri, proliferarea aceleiași 
situaţii iniţiale, pe baza regăsirii ei, pas după pas, ne pune 
în faţa unui alt exemplu de mecanism generativ al unui șir 
infinit (care aici nu converge spre o limită), mecanism im- 
plicat în aporiile lui Zenon și, deopotrivă, în aporiile privi- 
toare la forme în genere, discutate în prima parte a dialo- 
gului. . 
57 Se obe<ervă că rezultatele acestei secțiuni — a treia — 
din exerciţiul henvlogic sînt simetrice față de rezultatele din 
a doua: celelalte lucruri, altele decît Unul, primesc atribu- 
tele contrarii pe care anterior le suportase Unul însuși. 


55 A patra secţiune a exerciţiului filosofic va conduce la 
rezultate diametral opuse celor din secțiunea anterioară, ana- 
loge, în schimb, rezultatelor primelor secțiuni — pentru că 
pleacă, în fond, de la altă instituire a Unului decît cea ime- 
diat anterioară, și anume, tot de la identitatea cu sine în- 
suși a Unului existent. 


59 „Separat“ — horis — este o determinaţie echivocă, în- 
trucît poate fi înţeles atît ca privind distanţa cît şi ca privind 
diferenţa. în' cuprinsul dialogului. echivocitatea adverbului este 
speculată din plin, spre a forţa astfel o concluzie sau alta. 
Ca şi „este“, care poate semnifica identitatea, căderea obiec- 
tului sub concept, subordonarea speciei față de gen, și, în 
plus, simpla existență a unui obiect determinat, acel horis 
pe care îl pune în joc Platon poate semnifica diferență, exclu- 
ziune reciprocă, neparticipare, de la caz la caz. Nu mai puțin 
echivoc este folosit termenul ta alla (talla); ceea ce am tradus 
prin „celelalte“, sau „celelalte lacruri“, poate semnifica alte 
forme decît forma Unului, alte lucruri decit Unu, indiferent 
dacă participă sau nu la Unu, indiferent dacă sînt forme sau 
sînt nu forme, ci lucruri propriu-zise, etc. 

6 Pînă aici, concluzia secțiunii a patra, care începe la 
159 b 3. 

61 Succintă recapitulare a rezultatelor antinomice obţinute 
de la: începutul întregului exercițiu, sub semnul Unului care 
este şi are parte de fiinţă. ) 

62 A doua parte principală a exerciţiului stă sub semnul 
ipotezei negative, „Dacă Unu nu este“; ipoteză care se dez- 
ambiguizează, în cadrul celor patru etape, cînd ca „Dacă 
Unul nu este unu“, cînd ca „Dacă Unul nu este şi nu fiin- 
ţează în generc”. 

6 Sîntem în perioada de început a căutărilor propriu-zis 
logice, care abundă în încercări tatonante, cum este distinc- 
ţia de aici, care nu joacă prin materia sa vreun rol activ 
în raționamentele următoare, dar ne familiarizează întrueîtva 
din punct de vedere formal cu negaţiile aplicate asupra ter- 
menilor și propoziţiilor. 

Distincția între „non-Unu“ și „nu este Unu“ anunţă jocul 
cu distincţii ca acelea dintre „este inexistent“, „nu este exis- 
tent“, care vor opera marea breșă în ființa omogenă, nefisu- 
rată, a eleaţilor. 

6: Din simplul fapt că un termen fără referent are sens 
accesibil nouă, din cunoașterea lingvistică asociată termenu- 
lui, nu rezultă, desigur, cum vrea Platon, că există o cunoaș- 
tere, o știință (epistsme) a pretinsului referent. Dar această 
întreagă a cincea etapă a exerciţiului e analogă prin rezulta- 
tele sale „excesive“, de tipul și-și, al predicaţiei contradicto- 
rii, cu a doua etapă. Să nu ne mire deci că, printr-o lărgire 
a cuvîntului „știință“, Platon forțează rezultatul că există o 
„stiință a Unului“, în ipoteza chiar a non-existenţei acestui 
Unu. Să abservăm, totodată, că, deși obţinută ilicit, concluzia 
va fi consolidată imediat mai jos prin teza că și nefiinţa are 
și ea parte, întrucîtva, de fiinţă. O știință a Unului inexis- 
tent s-ar baza, desigur, platonician vorbind, pe partea de 
ființă din neființa acestuia din urmă. În termeni moderni 
însă ar trebui spus că gramatica termenilor — sau o bună 
parte din gramatica lor logică — nu depinde de existenţa sau 
inexistența referentului acelor termeni. 

55 Un asemenea tip de argumentaţie a fost utilizat adesea 
și în cadrul raționamentelor anterioare. O posibilă transpu- 
nere sumară, fără pretenţii de rigoare, într-un limbaj ceva 
mai familiar nouă, prieteni mai curînd ai formalului logic 
decît ai Formelor, ar clarifica întrucîtva lucrurile, Piaton 
presupune, aşadar, că dacă o expresie, să spunem „E“, este 
utilizată, în orice poziţie gramaticală, în contextul unor enun- 
ţuri adevărate despre o entitate e (care poate fi o formă sau 
o participantă „de la noi“ la vreo formă) atunci expresiei 
„E* îi corespunde o formă E (de la care şi primeşte nume, 
forma eponimă așadar! Vezi, în acest sens, 130 c 5 și urm.) 
la care e participă. 

6 Participarea unui inexistent — ca Unul, în ipoteza dată 
— la ființă este cea mai neeleată aserțiune care putea fi 
pusă în seama unui eleat, cum este Parmenide! Să fi urmă- 
rit Platon, prin intermediul acestei ficțiuni istorico-filosofice, 
discreditarea raţionamentului dialectic, de tip zenonian, sau 
a exerciţiului filosotic care urmează canoanele unui aseme- 
nea raționament? Unele interpretări moderne ale dialogului 
accentuează — A. Dies, spre pildă, Apelt și Zeckl — sensul 

antizenonian, disimulat, dar nu mai puţin ascuţit, al între- 
gii discuţii. Dar aici, o asemenea linie interpretativă, care 
îşi propune să rezolve enigma dialogului, coborîndu-l totodată, 
din spațiul sublim în care l-au plasat neoplatonicienii, în pur- 
gatoriul unei polemici, nu este nicicum eficientă. Sint cîteva 
aserțiuni puse de Platon în gura lui Parmenide, pe cît de 
neeleate, pe atît de consonante cu poziția Străinului din Elea, 
(din Sofistul) adică a unui Platon în plină maturitate filoso- 
fică. Dacă aducem metafora „.paricidului” filosofic din So- 
Jistul în spaţiul textului care ne preocupă, asistăm aici, cum- 
va, la o veritabilă „sinucidere“ filosofică. Cu excepţia lui So- 
crate, pe nimeni n-a admirat Platon mai mult, dintre pre- 
cursori, decît pe Parmenide. O intenţie de caricare a perso- 
najului istoric, acceptabilă în privința lui Zenon, pare exciu- 
să în cazul lui Parmenide. Dacă Parmenide vehiculează o teză 
ca aceea a ființării unei nefiinţe determinate, intenţia nu 
poate ti numai polemică și nu-l poate viza numai pe Zenon, 
ci vizează eleatismul ca atare, forma mentis eleată. Aici trece 
o linie importantă de demarcaţie între Platon și „marii so- 
cratici“, de o parte, eleaţi și micii socratici, pe de altă parte. 
Pentru istoria logicii, dezvoltările de aici. consonante cu cele 
din Sofistul, sînt de asemenea capitale: sint încercări de edi- 
ficare a unei ontologii formale care ar legitima operaţia de 
negare. 

6 Ta onta legein (a rosti cele ce sînt) este utilizat în mod 
sinonimic pentru alethe legein (a rosti adevărul), așa cum 
atestă mai multe pasaje din Herodot si Platon. Această sino- 
nimie lingvistică exploatată filosofic de către Platon face să 
curgă şi astăzi multă cerneală pe tema „adevărului fiinţei“. 
Între sublimități speculative și fapte lingvistice nude, situa- 
rea argumentativă a lui Platon ocupă o poziţie intermediară. 
Alimentat de curente presocratice, fluviul platonician va ali- 
menta la rîndul său aristotelismul. 

6 Exegeţii au remarcat că aceste raționamente despre 
ciudata ființare a nefiindului sînt calchiate după dezvoltări 
similare la Gorgias. — În măsura în care Unul ce nu este 
poate fi numit „nici unul“, s-ar putea spune deci că așa cum 
henologia încorporează o teorie a ființei, ea mai încorporează 
şi o doctrină a neantului, a nefiinţei, o oudenologie. — Eores- 
pondentul logic al argumentaţiilor expuse sînt legile logice 
ale negațţiei iterate și operaţiei de obversiune (transferul ne- 
gaţiei propoziționale asupra unui termen al enunțului). 

69 Concluzia acestei importante secţiuni din exerciţiul he- 
nologic ar părea să valideze aserţiunea de la 150 c, cum că 
Unul nefiinţător are și el parte de.o anume cunoaștere şi 
ştiinţă. Dar ce „din cale-afară de stranie“ este o cunoaștere 
bazată atît pe conjuncţia unor predicate opuse cît și pe su- 
poziţia non-existenței! Esfe drept că, din alt punct de ve- 
dere, concluzia apare a fi mai suportabilă decît în cazul sec- 
țiunii a doua, întrucît absența presupoziţiei existenţiale, res- 
pectiv tratarea Unului ca entitate fictivă, poate permite tre- 
cerea în regim de ficțiune şi a ptedicațţiilor contradictorii: 
neființă și contradicţie coexistă mai curînd, 'una fiind simp- 
tomul celeilalte, în conștiința logică obișnuită. Despre fie- 
țiuni — nu-i așa? — putem spune orice, fiindcă despre nimic 

oricum nu,.se poate spune nimic. Şi totuși, lucrurile nu stau 
exact așa. Inexistentul are treptele și modurile sale, impor- 
tantă fiind aici distincţia între ceea ce este posibil și impo- 
sibil din punct de vedere logic, mai întîi, iar apoi din alte 
puncte de vedere (teoretic, empiric, tehnic, deontic, etc.). Nu 
ne rămîne decît să tratăm rezultatele obţinute aici, ca şi pre- 
tutindeni în cadrul exerciţiului filosofic, drept unul din „blo- 
cajele succesive ale gîndului“, aşa cum propune C. Noica, în 
comentariul său din volumul de faţă. 

% În a sasea secţiune, concluzii radical opuse celor an- 
terioare sînt derivate pe baza unui „truc argumentativ“ des- 
tul de evident. Formularea hen ei me esti („Dacă Unul nu 
este“) fusese interpretată în cele precedente ca şi cum pri- 
vea condiția „Dacă Unul nu este unu“, analizîndu-se în con- 
tinuare expresia „nu este.unu“, în raport cu Unul despre care 
se enunță a nu fi unu; reflectorul se îndrepta asupra carac-, 
terului determinat al lui a nu fi unu, privea o absenţă și non- 
existenţă determinată. De data accasta, hen ei me esti este 
analizat ca neființă în genere, respectiv ca negare a existen- 
ţei simpliciter, în cadrul condiţiei „Dacă Unul nu este“. În 
joc este acum nu determinaţia de a nu fi unu, ci dea nu fi. 
Concluziile, cum se va vedea, îl privesc pe to me on în ge- 
nere, nu numai pe to me on hen în speţă. Cu alte cuvinte, 
Unului inexistent i se aplică ceea ce se stabilește în preala- 
bil despre inexistent în genere. Prin referirile sale nespeci- 
fice explicite la to me on, textul face explicit că această parte 
a henologiei negative echivalează cu o teorie a neființei în 
genere, o oudenologie generală, și anume, de data aceasta, 
una de tip cu adevărat eleat. Fiindcă Parmenide nu face aici 
decit să dezvolte afirmația eleată: nefiinţa nu este. — Se lă- 
mureşte totodată, pe altă latură, solidaritatea dintre Unu și 
ființă, concreşterea lor, evidenţiată de către Platon în sec- 
ţiunea a doua a exerciţiului. 


T1 Auguste Dies notează, la acest loc, că ipoteza de față, 
ca şi prima, „conduc deopotrivă la un neant despre care nu 
putem gîndi nimic și despre care nu putem spune nimic. Neo- 
platonicienii vor distinge un dublu neant: primul este dincolo 
de ființă, inefabil, întrucît transcendent, ulimul este cel de 
dinaintea ființei: este „abisul nimicului” (Platon, Oeuvres 
completes, tome VIII, 1. partie — Parmenide — texte ctabli 
et traduit par Auguste Dies, Paris, 1923, p. 111). 


12 Ultimele două secţiuni ale exerciţiului parmenidian vi- 
zează alteritatea Unului, celelalte , (lucruri? forme?) decît 
Unul, adică o ipotetică lume lipsită de Unu. Argumentînd 
a contravio, Platon va face vădit efectul pustiitor, neanti- 
zant, al absenței Unului într-o „lume ca nelumea“, pe care 
încearcă s-o gîndească, gîndind, tot astfel, negîndirea, spre a 
sugera bunătatea lumii, a ființei, sprijinite pe Unul-Bine. 

73 Din inexistența Unului nu decurge că celelalte, adică 
alte forme şi lucruri, diferite de Unu trebuie să existe. Exis- 
tența celorlalte decît Unu este ipoteza suplimentară în care 
absența lui Unu conduce la o fiinţare de neînțeles. Formularea 
de la 165 e 1, ei henos me ontos polla estin explicitează re- 
gimul ipotezei de care depind rezultatele raţionamentului: 

pluralitatea lipsită de orice principiu de unilate. Aceste re- 
zultate privesc pan to on, ho an tis labe te clianoia (165 b 6), 
privesc orice existent luat în încercarea de a fi gindit. 

14 0 pagină extraordinară aceasta; deducţia categorială 
iradiază o stranie lumină egală, ca în lumea umbrelor, în care 
teemai de aceea contrastul dintre umbre și lumini lipseşte. 
Dar este aceasta întocmai o deducție catevorială? Ea se spri- 
jină, de fapt, pe o descripţie fenomenologică a unei gîndiri 
strămutate din orizontul ei categorial normal în încercarea 
de a gîndi multiplul lipsit de Unu și asttel metamorfozat în 
propria lui umbră. Din tabloul lui Platon, cum spuneam, lip- 
seşte contrastul dintre lumină şi: umbră; nu lipsește însă miș- 
carea, eclerajul prin apropiere. Totul se petrece ca într-un 
vis; un vis categorial, cel al unui mers care nu te apropie 
de ţintă. Situaţia tipic zenoniană a regăsirii dificultății intacte 
după fiece pas devine aproape un coşmar. 

75 Sîntem la capăt de drum. Dacă teatralizăm argumen- 
taţia ar trebui spus că aici „evenimentele se precipită“. Mică 
lovitură de teatru: acea pluralitate lipsită de Unu, așa cum 
apăreau altele decît Unul în sccțiunea precedentă, nici nu 
este pluralitate! Dar adevărata surpriză o constituie, cre- 
dem, faptul că, de această dată, contrazicerea verbală a tra- 
tamentului rezervat ceva mai sus pentru talia tou henos mar- 
chează nu o bruscă cotitură, mergînd pînă la ruptură, ci, 
dimpotrivă, o continuitate sesizantă, care unifică ultimele 
două etape ale exerciţiului henologic. Nicăieri, poate, Platon 
nu găsește accente mai elocvente peniru cauza Unului decît 
atunci cînd descrie eșecul unei gîndiri care nu ar descinde 
din Unu, nu ar participa la el, deci cînd descrie o disoluţie 
categorială. 


16 Concluzie categoric rostită, piatră unghiulară în în- 
treaga construcţie filosofică. Prin contrapoziţie, propoziţia se 
convertește în: orice existent îl adeverește pe Unul, ca exis- 
tind și dezvăluindu-se. La întrebarea „De ce există mai cu- 
rînd ceva, decît nimic?“, răspunsul platonician este limpede. 
Timaios îl va explicita tocmai. — După părerea noastră, pre- 
zența cîtorva enunţuri de anvergura acestuia de-a lungul între- 
gului exerciţiu henologic aruncă un mare semn de întrebare 
asupra interpretărilor care lind să reducă semnificaţia dialo- 
gului la duelul eu Zenon, cu armele alese de acesta din urmă, 
Nu un duel cu Zenon, ci un pas mai departe în punerea For- 
melor la temelia gîndirii ar putea însemna mai curînd acest 
Parmenide, plin de capcane și enigme, mai.ales atunci cînd 
încercăm a-l parcurge abstracţie făcînd de „tradiţia nescri- 
să“, de doctrina orală profesată la Academia lui Platon. 

71 Concluzia întregului exerciţiu. Solicitării adresate lui 
Zenon de către tînărul Socrate (129—130; în mod specific, 
129 b 7—c 1) i s-a dat, în mod incredibil, curs! Lui Socrate 
nu-i rămîne, într-adevăr, decît să se mire; mirare care va 
constitui un nou început (v. Theaitetos despre funcţia mi- 
rării în demersul filosofic). Concluzia reamintește, totodată, 
faptul că nu numai absenţa, ci şi prezenţa lui Unu, deci te- 
matizarea lui ca atare este o sursă de dificultăţi, nicidecuga 
de confort al gîndirii. 

QEAITHTOZ 
THEAITETOS 


LĂMURIRI PRELIMINARE 


AUTENTICITATE. DATARE 


Dacă autenticitatea acestui dialog nu a fost pusă nici un 
moment la îndoială, plasarea lui în ansamblul (și în crono- 
logia) corpus-ului platonic a cunoscut, în schimb, destule mo- 
diticăril, 

Locul fixat de tradiția antichităţii tirzii (după o împăr- 
țire ce pare să ţină seama, cel puțin pentru unele dialoguri, 
mai mult de subiect decît de cronologie) este în tetralogia 
a II-a, alături de Cratylos, Solistul și Politicul, iar lucrul 
acesta a influenţat, poate, vechile opinii după care dialogul 
este dintre cele timpurii. 

Dată fiind existența a două tipuri de criterii pentru da- 
tare (unele stilometrice, bazate pe elementele formale ale 
textului, iar altele obţinute prin analiza informaţiilor contro- 
labile istoric), demersul științific a urmat un parcurs dublu, 
adesea paralel, uneori congruent. Cercetările stilometrice în- 
cepute în a doua jumătate a secolului trecut au fixat în linii 
mari, ca dată a „naşterii“ lui Theaitetos, perioada anilor 360, 
lucru confirmat, nu fără nuanţțări și evidenţierea unor puncte 
neclare, de analizele ulterioare?. În ce privește informațiile 
referitoare la evenimente istorice, elementul cel mai ușor 
controlabil este indicația din prolog ce menţionează opera- 
țiuni militare ateniene la Corint; și aici însă există o doză de 
incertitudine, întrucît lupte s-au dat în preajma acestui oraș 
atît în 394, la începutul așa-numitului război al Corintului, 
cît și în 369. Deși ambele date au fost susținute cu argumente 
variate?, mai probabilă pare cea de-a doua, pentru care ple- 
dează, în afara concluziilor oferite de datele stilometrice, și 
unele indicaţii din istoria matematicii. Oricum ar sta lucru- 
rile în privința acestui eveniment istoric, datarea lui nu pri- 
vește decît prologul, care prezintă în felul acesta elemente 
mai noi faţă de indicii clare ale unei faze mai vechi de elabo- 
rare, prezente în cuprinsul dialogului, Cu aceasta abordăm o 
problemă delicată a cronologiei platoniciene: ipoteza revizuirii 
unora dintre dialoguri, problemă aducătoare — cel puțin la 
o primă vedere — de noi complicaţii într-un domeniu insu- 
ficient clarificat pînă în prezent al exegezei lui Platon. 

Principalele argumente în favoarea unei revizuiri a dia- 
logălui sînt următoarele:5 


a) menționarea în Comentariul anonim a unui alt prolog; 


b) precizarea din prolog (143 b—c), privind schimbarea 
modalităţii de transmitere (transformarea în dialog dramatic 
din dialog narat); 

c) prezenţa în tot cuprinsul dialogului a unor elemente 
din perioada tîrzie, alături de indicii ale perioadei timpurii. 

«Concluziile cercetărilor conturează imaginea unei prime 
variante a dialogului, posterioare cu 15—20 de ani evenimen- 
telor de la 394—3906, deci după Charmides, probabil. Acestei 
prime variante îi aparțin elemente legate mai degrabă de pe- 
rioada de tinereţe, cum este menţionarea „moşitului“* prac- 
ticat de Socrate”. După citirea și prezentarea în cadrul Aca- 
demiei, poate ca exerciţiu, această variantă este mai tîrziu 
reluată și dezvoltată, rezultînd astfel versiunea actuală, care 
prin aspectul general indică perioada tîrzie&. 


Fără a insista aici în sublinierea asemănărilor cu cele- 
lalte creaţii ale perioadei de maturitate și bătrîneţe, este de 
evidenţiat afinitatea cu Parmenide. Amîndouă abordează pro- 
bleme asemănătoare (deși de la Tht. la Prm. se face trecerea 
de la medilaţia epistemologică la cea ontologică), amîndouă 
sînt, în felul lor, preliminarii la Sofistul şi Politicul, iar, din- 
tre asemănările formale, amîndouă sînt lipsite de caracteris- 
ticile „baroce“ ale stilului tîrziu, grupate sub denumirea de 
Gnkos („amnloare“, „emfază“)10. 


în fond, probabil că, așa cum s-a spus, „trebuie să încer- 
căm transformarea acestei vederi lineare (a cronologiei dia- 
nală, şi să vedem grupuri ce răsar deasupra dialogurilor par- 
ticulare, deasupra grupurilor perioade, iar deasupra perioa- 
delor, opera lui Platon ca un întreg“ll. 


DESPRE SUBTITLU 


Tema generală a acestui dialog este cunoașterea, mai pre- 
cis ajungerea la ea prin critica unor pseudo-cunoașteri care 
pot, cel mult, indica — prin caracterul lor de exemplu ne- 
sativ — calea spre adevărata cunoaşterel?. Episteme înseamnă, 
pe de altă parte, apropierea maximă de formele pure ale 
fiinţării, de Idei. Iată de ce o astfel de cunoaştere nu poate 
fi circumscrisă nici vreunui ansamblu .de date, fenomene și 
relaţii între acestea (care să constituie o ştiinţă individuală), 
după cum nu poate fi nici asimilată vreunei atitudini meto- 
dologice particulare, opuse alteia într-o relaţie de tipul „ştiin- 
ță VS artă“. Am preferat, din această pricină, traducerea cu- 
vîntului grecesc prin „cunoaștere“, termen a cărui generali- 
tate are dimensiunile unui superlativ — în măsura în care 
acesta dă seamă de manifestarea la intensitate maximă a ca- 
lităţii pe care o exprimăl?. 

Au fost relevate şi alte valențe majore pe care le con- 
ţine textul nostru!fî; pentru o interpretare întrucîtva deose- 
bită, ce trădează măsura comună de analiză a Antichității, 
redăm un fragment din Comentariul anonim: „Totodată şi 
Theedoros îi era cirac |Eraipos] lui Protagoras, iar Theaitetos 
dăduse peste lucrarea lui Protagoras, Despre adevăr,. în care 
se vorbeşte despre cunoaștere. Era deci necesară clarificarea 
prealabilă a acestor probleme. Dintre platonicieni însă unii au 
crezut că dialogul este despre criteriu, deoarece se lungeşte 

de-a binelea în cercetare asupra acestui subiect. Dar lucru- 
rile nu stau astfel, ci își propune să vorbească despre cunoaș-: 
tere pur şi simplu. lar pentru aceasta face în mod necesar 
o cercetare asupra criteriului. Or, acuma, numesc „criteriu“ 
lucrul prin intermediul căruia emitem o judecată ca prin 
intermediul unei unelte; căci este necesar să avem cu ce să 
judecăm faptele, iar, cînd această unealtă este: ascuţită, ac- 
ceptarea /map«S5oxf| celor judecate bine, odată fixată, devine 
cunoaștere. Unii afirmă însă că el (Platon, n.n. M.C.) arată că 
şi-a propus să cerceteze cunoașterea, în Theaitetos, a celor 
care nu există, iar în Sofistul, a celor care există. Aşa încît 
s-au apropiat ei mult de adevăr, dar nu l-au atins; pentru că 
nu cercetează materia  /5Am/ faţă de care acţionează cunoaş- 
terea, ci care este substanţa /vvola«/ aceșteia. Or, una este alt- 


ceva decît cealaltă, după cum, în ce privește meseriile, una 
este să cercetezi substanța fiecăreia și alta materia cu care 
are de-a face. Deoarece cunoașterea era opinia corectă unită 


cu rostul /airt«[.]! raţionamentului (căci atunci cunoaștem 
problemele, cînd știm nu numai că există, ci şi de ce), dar 
<deoarece> erau unii care supraestimaseră senzațiile, pen- 
tru că ele au ceva ce impresionează /z. zânurixtv| , atribuin- 
du-le și exactitate, mai întîi va analiza acest concept („0pi- 
nie“, n.n. M.C.), apoi va face o trecere la opinia corectă, 
după aceasta la opinia corectă însoţită de înţeles, iar aici va 
opri cercetarea. lar dacă adaugă legătura rostului, argumen- 
tul unei astfel de cunoașteri îi iese desăvîrşit“i5. 

repaozuds esțe dialogul construit pe încercare, pe tentativă. 
În- cazul nostru, este vorba de încercările pe care le face 
Theaitetos de a da cunoaşterii o definiție adecvată. 

Din sensul cuvîntului de bază, metca (= „încercare“, „ex- 
periență“, „probă“), ca şi din cel al „verbului denominativ, 
metpălewv (= „a pune la încercare“) apare clară atitudinea ac- 
tivă pe care o are unul dintre interlocutori (în cazul nostru, 
Socrate) în verificarea (controlarea după criteriul adevărului, 


supunerea la un etalon obiectiv) a opiniilor tormulate de celă- 
lalt. În felul acesta, acţiunea lui Socrate de „a pune la în- 


cercare“ (cf. Baoaviţev —150 c, şi n. 31 la text) opiniile lui 
Theaitetos despre cunoaștere este subliniată prin această cla- 
sificare — posterioară lui Platon, dealtfel — în spiritul ima- 


ginii: create de Socrate însuşi despre sine, ca moașă. 

Pentru ilustrarea celor de mai sus, vom cita un pasaj din 
Aristotel (Respingerile sofistice, 165 b 4—6) în care sînt pre- 
zentate tipurile de argumente în discuții: „Argumentele pei- 
rastice sînt acele care raţionează pornind de la premisele ac- 
ceptate de respondent şi pe care cu necesitate trebuie să le 
cunoască acel care pretinde că posedă știința ...“14. În ace- 
-eași lucrare (169 b 25), tehnica peirastică („arta de a exa- 
mina“) este socotită „o parte a dialecticii; şi aceasta (peiras- 
tica, n.n. M.C.) poate să ajungă la o concluzie falsă din cauza 
ignoranței respondentului“!7, 

PERSONAJE 


EUKLEÎDES. TERPSION 


Esenţa datelor despre Eukleides se află în D.L. II, 106— 
10818. Este originar din Megara, îl studiază pe Parmenide, ca 
şi pe sofişti. Interesul pentru metodele de argumentare ale aces- 
tora — pentru care este dojenit de Socrate! — se află, pa- 
re-se, la originea denumirii de „eristici“ dată discipolilor lui 
Eukleides20, 

Cercul acestor discipoli pare să fi fost unul mai degrabă 
esoteric?!; de asemenea, dialectul megarian va fi însemnat și 
el un obstacol — prin puţina răspiîndire a scrierilor acestei 
școli — spre cunoașterea mai bună a unui grup ce tindea, mă- 
car prin conducătorul său, la fixarea unui sistem propriu22, 

Platon, care era mai tînăr decît Eukleides, îl cunoaște pe 
acesta după moartea lui. Socrate cînd,. împreună cu alţi disci- 
poli ai marelui atenian se refugiază la Megara3, „temîndu-se 
de cruzimea tiranilor“. Probabil că șederea aici, deși nu prea 
îndelungă?2, a lăsat unele urme în scrisul lui Platon; s-a 
presupus chiar că dialogurile logice, ca şi Euthydemos, ar fi 
rezultate ale acestei influenţe2, 

Se poate crede că la data actualului prolog din Theaite- 
tos Eukleides nu se mai afla în viață, dar că trăia încă în 
momentul apariţiei primei variante a dialogului nosiru?7. Se 
pune astfel problema prezenței lui Eukleides ca personaj, mai 
exact, a rolului său de depozitar — și, în ultimă instanţă, de 
transmițător — al acestei discuţii despre cunoaștere. S-a cre- 
zut că acest lucru s-ar datora faimei de scriitor a lui Eu- 
kleides?2 ori că ar fi un compliment la adresa acestuia2, S-a 
emis apoi supoziţia că Platon ar indica, prin aceasta, raţiunea 
de a' fi a dialogului: pregătirea pentru o confruntare cu fi- 
losofia megarică“ sau că dialectica practicată de megarici ar 
fi un studiu preliminar momentului Socrate-Platonti, în sfîr- 
şit, se motivează alegerea lui Eukleides prin aceea că el „este 
capabil să dea o prezentare adevărată a discuţiei despre 2riorun 
prezentîndu-se astfel ca:un martor de încredere. 

În fond, chiar «lucă a fost sugerat caracterul ideal pe 
care îl are prezentareu faptelor istorice în dialog, nu este cu 
toate acestea exclus ca Eukleides să-și fi făcut efectiv în- 
semnări după relatările lui Socrate, iar alegerea sa drept 
custode-emiţător al dialogului nu face decît să confirme 
aceasta. 

Despre celălalt personaj al prologului, Terpsion, nu se 
ştie decît că a aparţinut şi el şcolii megarice3, 

Atît Eukleides, cît şi Terpsion se află lîngă Socrate „în 
ziua cînd a băut în închisoare otrava“ (Phd., 57 a-59 c; v. 
Platon, Opere, IV, p. 53, trad. P. Creţia). 

THEODOROS 


Theodoros din Cyrene este unul dintre matematicienii ves- 
tiți ai lumii clasice. Viaţa sa, acoperind în mare secolul al 
V-lea, se întinde aproximativ între 470/460 şi 390. Catalogul 
întocmit de Eudemos din Rhodos, filosof și istoric al ştiinţelor, 
elev al lui Aristotel, îl prezintă ca un contemporan al lui 
Hipocrate, iar în Theaitetos îl aflăm de o vîrstă cu Socrate. 

în tinerețe, Theodoros are „preocupări filosofice, pe care 
le abandonează însă în favoarea matematicii”. O dovadă a 
acestor prime contacte ale lui Theodoros cu meditaţia filoso- 
fică este prezentarea lui, în “Theaitetos, în postura de adept 
al concepţiilor lui Protagoras, cu care, ni se spune, a între- 
ținut relații strînse. Influențat a fost și de modul de gindire 
pitagoreic, mai ales în privința alegerii matematicii ca preo- 
cupare definitivă%. În fapt, Iamblichos (uit. pyth., 267) enu- 
meră printre pitagoreicii din Cyrene un Theodoros, iar scolia 
precizează: „pentru că și (Theodoros) cirenaicul (era) pi- 
tagoreu, contemporanul lui Socrate??. în legătură cu această 
menţiune a fost sugerată posibilitatea unei confuzii cu Yheo- 
doros din Tarent0; ipoteza este însă puţin probabilă, dată 
fiind insistența cu care numele lui 'Theodoros este asociat pi- 
tagoreicilor, exclusiv în postură de matematician. Cît despre 
un pasaj din D.L. (III, 6: „apaj — (de la Megara, nn. MC) 


plecă — Platon, n.n. M.C. — la Cyrene să-l viziteze pe 
Theodoros matematicianul și de acolo în Italia, să vadă pe 
filosofii pitagoricieni, pe Philolaos și pe Eurytos* — trad. 


C. Balmuș), nu credem că Theodoros apare de-aici „mai de- 
grabă opus pitagoricienilor“(l. După părerea noastră, pasaiul 
ar sugera, dimpotrivă, un interes al acestuia față de pitago- 
rei, interes insuflat și lui Platon, care de la Cyrene se în- 
dreaptă' spre Grecia Mare. Pentru aceasta pledează, în afara 
pasajului din Iamblichos citat mai sus, și orientarea lui Fheo- 
dorost? spre matematică. Mai mult, nu poate fi lipsit de im- 
portanță faptul că 'Theodoros își începe demonstraţia despre 
numerele iraționale cu numărul 3: aceasta arată că el cunoș- 
tea demonstrarea iraționalității lui W2, ce fusese deja făcută 
de către matematicienii pitagoreici“4. 

În ce priveşte legăturile cu Platon însuși tot în D.L. găsim, 
în afara pasajului citat mai înainte, încă o menţiune a ra- 
porturilor dintre Platon şi Theodoros, despre care ni se spu- 
ne că-este „un geometru din Cyrene, la ale cărui lecţii a asis- 
tat și Platon“&, 


THEAITETOS 


„Cel primit din partea divinității“, așa poate fi înţeles 
numele personajului principal al dialogului, un tînăr dotat cu 
calităţi intelectuale și morale deosebite, despre care cunoaș- 
tem însă foarte puține lucrurit6. S-a născut la Atena, ia o 
dată ce se poate conjectura pe la 415—41417 și a fost elevui lui 
Theodoros; a avut legături și cu Academia și a fost apropiat 

lui Platon. Familiaritatea cu acesta, i-a conferit, probabil, o 
anumită autonomie în raport cu elevii obișnuiți ai Academiei, 
ca şi faptul că preocupările sale rămîneau, indiscutabil, în do- 
meniul disciplinelor legate de numeretă. 

Dintre contribuţiile prin care Theaitetos a rămas în isto- 
ria matematicii, ne este prezentată în dialogul de față formu- 
larea teoretică a iraţionalității unor numere“. Acest detaliu 
sugerează intenția lui Platon de a reliefa în modul cel mai 
pregnant intuiţiile matematice ale eroului său, chiar aflat în 
cea mai fragedă tinereţe. Aşa se explică ipoteza că Platon an- 
ticipează descoperiri matematice ulterioare, în fapt, epocii 
în care se desfășoară dialogul50, 

Cele afirmate puţin mai înainte despre intenția lui Pla- 
ton de a sublinia caracterul exemplar al tînărului atenian par 
să capete o confirmare în plus prin prologul lui Theaitetos. 
Aici, înainte de a ne pune în fața întrebării „ce este cu- 
noașterea?“, înainte chiar de a creiona personajele care iau 
parte la discuţie, Platon aduce în prim-plan, printr-o antici- 
paţie (retrospectivă într-un anume sens), un destin împlinit: 
în momentul acesta, al prologului, Theaitetos este un bărbat 
matur, împodobit cu toate virtuțile şi care, iată, se întoarce 
acum încununat și cu laurii vitejiei, cîştigaţi meritoriu pe 
cîmpul de luptă. Momentul prilejuiește spectatorului (în spe- 
ță, Eukleides, iar prin el, nouă tuturor) revederea începutu- 
rilor lui Theaitetos, întoarcerea la o judecată de valoare a lui 
Socrate, referitoare la acesta. Platon ne propune, cu alte cu- 
vinte, un tip uman perfectil. 

Poate că Theaitetos constituie și un elogiu funebru al 
omului desăvîrșit. Cuvîntul de închidere a dialogului, ce-i 
aparţine lui Socrate, cuprinde în prima parte a sa (Dacă to- 
tuși..., ce nu știi) o privire ce schițează în spe devenirea lui 
Theaitetos după întîlnirea cu Socrate. Considerată însă din 
unghiul prologului, figura morală a tînărului se transfo:mă, 
devenind o imagine în actu. Forma lingvistică, aceea a con- 
junctivului potenţial din original, redat în traducere prin sub- 
ordonata condițională, se cere așadar corectată prin prisma 
anamnetică a textului de la începutul dialogului, deoarece în 
prezentul etern al cititorului, existența evenimențţială a lui 
Theaitetos este încheiată. Ne aflăm în fața unui fapt per- 
fect, din care subzistă însă caracterul exemplar al personaju- 
lui şi aceasta este ceea ce sare dincolo de particular, cu alte 
cuvinte, rezultatul. Că acesta este unul real ne-o spunea 
doua parte a cuvîntului de închidere (căci doar atita... câţi 
sînt frumoși), în care Socrate îi descrie pe cei cărora li se 
adresează meseria sa. Fiecare din cele trei adjective (,„tineri“, 
„aleşi“, „frumoși“) îl vizează pe Tlieaitetos, care este astfel 
sublimat într-o imagine idealizată, arhetip ea însăși al exem- 
plulai de „om întreg“ pe care ni-l propune prologul:?. 


SOCRATE. SOCRATE CEL TÎNÂR 


Ceea ce este reliefat cu precădere în dialogul nostru este 
latura de pedagog a lui Socrate, subliniată prin intermediul 
„moşitului“ pe care îl practică. 

În al doilea rînd (complementar observaţiei anterioare), 
Socrate ne apare şi de astă dată — cum se întîmplase și în 
Phaidon — ca un „descîntător minunat“5. Atîta doar că, 
dacă în Phaidon iui Socrate îi este dată putinţa de a vindeca 
teama de moarte, în Theaitetos el este acela care trezeşte 
reflecţia la viață, orientînd mișcarea gîndurilor spre cunoaş- 
tere. Dealtfel, maieutica, aşa cum o practică față de Theai- 
tetos, implică, în prelungirea comparației cu moaşele obiș- 
nuite, şi prezența unor elemente rituale, precum în activita- 
tea acestora, descîntecele“. Mai mult, Socrate are de vinde- 
cat şi în Theaitetos o teamă — incipientă, e-adevărat — care 
se manifestă discret, în deplină armonie, dealtminterea, cu 
aerul de curăție şi cumințenie ce învăluie întreaga persoană 
a lui 'Theaitetos: este frica sau mai curînd, sfiala tînărului 
de a pătrunde în cercetarea subtilităţilor epistemologice spre 
care îl îndeamnă „moșul“ Socrate, reținerea firească pe care 
el o încearcă în a-și urma călăuza în zborul spre înălțimile 
proprii trăirii filosofului55, 

Această caracteristică pedagogică este sugerată, în con- 
trapunct, şi prin capacitatea profetică a lui Socrate de anti- 
cipare a evoluției tinerilor; intuiţia sa este adesea tradusă 
in fapt prin „peţirile“ nimerite pe care le efectuează în fo- 
losul acestoras6. 

„Socrate cel Tînăr apare ca însoțitor al lui Theaitetos şi în 
Sofistul, unde este descris ca un co-vîrstnic al acestuia, par- 
tener în exerciţiile fizice, obișnuit să trudească cel mai ade- 
sea împreună cu prietenul său5”. Ca personaj îl întîlnim și în 
Omul politic, unde are o participare activă de la un capăt la 
celălalt al dialogului, Tot el pare să fie acel Socrate pomenit 
în Scrisoarea a XI-a ca fiind bolnav, 


STRUCTURA DIALOGULUI. ELEMENTE 
PRINCIPALE 


1. PROLOGUL 


Theaitetos este deschis de un prolog ce pare adăugat la 
reluarea dialogului. În Comentariul anonim există, dealtfel, 
menționarea explicită a existenței unui alt prolog: „S-a trans- 
mis şi un alt prolog, cam fadfi, de aproape aceeași întindere, 
al cărui început este: «Aduci, băiete, nu-i așa, scrierea des- 
pre Theaitetos?». Cel autentic este însă acela al cărui început 
este: «Ei, Terpsion, acum...».:.S-ar părea că (Platon) a com- 
pus dialogul în stil dramatic, Socrate dialogînd cu Theodoros 
și cu Theaitetos; apoi, deoarece a avut multe încurcături, a 
adăugat prologul, cum Eukleides şi-ar depăna în faţa lui 
Terpsion amintirea celor auzite de la Socrate“2. - 

Trecînd peste unele opinii privind scopul acestei introdu- 
ceri53, putem distinge$t cîteva funcţii prin care prologul își le- 
gitimează existența. Mai întîi, prin el se fixează — idealizat în- 
ir-o bună măsură — cadrul istoric al discuţiei despre cu- 
noaştere, discuţie a cărei importanţă este subliniată tot acum. 

Apoi, aici este introdus Theaitetos, prezentat aproape apoteo- 
tic, într-un moment de maximă conformitate cu sistemul axio- 
logic al polis-ului. În sfîrșit, prologul se leagă de sfîrșitul dia- 
logului prin menţionarea unor elemente din biografia lui So- 
cratet5; în telul acesta se formează un pericol narativ ale cărui 
extreme trimit, amîndouă, spre portretul filosofului de la 
172 c—177 c5, 

Şi în ce priveşte forma în care ni s-a transmis Theaite- 
tos, prologul oferă o modalitate de înțelegere. Este vorba, mai 
întii, despre faptul că Eukleides posedă această discuţie des- 
pre cunoaştere transcrisă din propria-i amintire și întregită 
cu completările făcute de Socrate la cererea lui Eukleides. În- 
semnările pe care acesta şi le-a făcut au toate şansele de a 
reprezenta o realitate, această manieră de a conserva spusele 
lui Socrate fiind îndeajuns de obișnuită printre familiarii 
acestuia$?. 

În al treilea rînd, faptul că apare menţionată schimbarea 
formei de expunere — cu alte cuvinte, că dialogul este pre- 
schimbat dintr-unul narat într-unul dramatic — are şi un alt 
rol, în gfară de cel menţionat expres de Eukleides (143 c: 
„pentru ca referirile lui Socrate... să nu-mi dea probleme“): 
dispariția naratorului în dialogul nostru are, de fapt, mcni- 
rea de a-l scoate mai bine în evidenţă. Devenind simplu per- 
sonaj, Socrate iese din: medierea la care l-ar fi dus prezen- 
tarea propriei sale evoluții, intrînd: în domeniul obiectivului. 
Lucrul acesta se poate surprinde într-o formă indirectă, ob- 
servînd motivaţia unui alt scriitor care aplică acelaşi proca- 
deu, Cicerof8. Acesta, folosind în două lucrări acest artificiu 
de naraţie, îl motivează o dată (în Tusculanae disputativnes, 
1, 8) în același fel cu Platon$?. în al doilea caz apare însă o 
dublă argumentare; în afară de dorința de a evita încurcătu- 
rile70, Cicero afirmă că a procedat astfel, „ca să se pară că 
discuția e susținută de către oameni prezenţi în faţa noas- 
tră“11, Aceasta este pricina care ne face, extrapolînd-o la 
dialogul nostru, să presupunem că cel Sere care converg lu- 
minile este, în primul rînd, Socrate, 


2. PROBLEMA NUMERELOR IRAȚIONALE? 


Matematica, în special geometria, ocupă în sistemul filo- 
sofic platonician o importanţă deosebită, fiind considerată 
o manifestare, într-o formă concretă, a unei cunoașteri pro- 
funde”. Pentru Platon matematica este un instrument care 
aparține în acelaşi timp ştiinţei şi filosofiei, un intermediar 
între obiectele sensibile și idei”â. 

Formaţia matematică a lui Platon este pitagoreică”, iar 
lucrul acesta explică în bună măsură afirmaţiile de mai sus; 
tot de la această fază a gîndirii matematice trebuie să pornim 
și pentru studiul problemei iraţionalelor. În legătură cu 
aceasta, este de menționat că „arithmo-geometria pitagoreică, 
formă arhaică a matematicii grecești, nu admite iraţionalul? 


(cu excepţia, totuşi, a lui 2); găsirea soluțiilor de rezolvare 
practică — ipostază ce a dus la dezvoltarea geometriei”? — și 

de limitare conceptuală a incomensurabilităţii au necesitat 
elortul mai multor generaţii“. De la Pitagora pînă la Euclid 
se parcurge un drum lung, ale cărui etape marchează tre- 
cerea de la „uimirea provocată de descoperirea unor mă- 
rimi nemăsurabile cu aceeași unitate“%, la rezolvarea unor 


cazuri particulare (4/2 cunoscut de Archytas ori chiar mai 
înainte, apoi pentru alte numere pînă la 17, de către Theo- 
doros din Cyrene), la găsirea principiului teoretic prin Theai- 
tetos și continuarea cercetării de către Eudoxos, în sfîrşit, la 
încheierea procesului de generalizare şi clasificare, făcută de 
Euclid în cartea a X-a a Elementelor sale”. 

După cum se vede, rolurile de frunte în această cucerire 
“științifică aparţin unor personaje din Theaitetos. Mai mult, 
dialogul acesta conţine un Zocus mathematicus (147 d—148 b) 
ce constituie cea mai importantă mărturie pre-euclidiană des- 
pre conceptualizarea iraționalităţii matematicei. Am consi- 
derat, de aceea, oportună o prezentare, chiar şi restrînsă, a 
acestei chestiuni. Mai întîi, personajele: 

Theodoros din Cyrene% este cel care face trecerea de la 
matematica pitagoreică la un nou mod de abordare a nume- 
relor; concepţia sa marchează evoluţia de la „numărul-punct 
al vechiului pitagorism spre numărul-linie euclidian“. În 
pasajul matematic din Theaitetos el își începe demonstrația 
construind nişte figuri (... |7 îuiv  Oe6dopog 68 typape 
Pe baza lor, el prezintă apoi o serie de cazuri particulare de 
segmente de dreaptă incomensurabile unității. Este proba- 
bil8 că, dintre metodele pe care le putea aplica, Theodoros a 
folosit-o pe cea bazată pe construcţii succesive de triunghiuri. 
Astfel, avînd un pătrat cu 1 = 1 şi diagonala = N 2, el va 
construi un nou triunghi dreptunghic avînd una din cate- 
te = N 2 (diagonala deja stabilită), iar cea de-a doua ca- 
tetă = 1. Rezultă (9)2+12 = 3, deci ipotenuza = V3. Pe tri- 
unghiul acesta se poate construi un altul, a cărui ipotenuză 
va fi: (4/3)2+12 = 4. În mod analog, (4/42 +12 = 5 etc. Fi- 
reșşte că între aceste numere unele sînt raționale: Na, N3, 
N 16, etc. 

În legătură cu această înşiruire de exemple s-a emis ipo- 
teza că Theodoros nu a vrut să generalizeze el însuși, lăsînd 
tinerilor săi elevi bucuria acestei descoperiris. Se pare to- 
tuși, că lui Theodoros îi lipseau, pentru a face această gene- 
ralizare, două teoreme: 

1) într-un număr pătrat oarecare (72), este conţinut un 
anumit număr prim (p), conţinut și în m; 

2) orice număr, chiar dacă nu este număr-prim, se poate 
diviza în factori primi. 

Astfel, meritul principal al lui Theodoros este acela că a 
dezvoltat demonstrarea iraționalităţii altor numere întregi ne- 
pătrate gecit 2; acest lucru reprezintă o înnoire de princi- 
piuss. 

În ce îl priveşte pe Theaitetos8% doctrina despre iraționale 
(așa cum reiese din cartea a X-a u Elementelor lui Euclid) 
i se poate atrihui în întregime, ca și propoziţiile aritmetice din 


LAMURIRI PRELIMINARE LA THEAITETOS 169 





cărțile VII și VIII, ce pregătesc demonstrațiile din cartea X. 
În afară de aceasta, numele său este legat de construirea 
poliedrelor regulate („cele cinci corpuri platonice“). În dia- 
logul care îi poartă numele, Theaitetos operează genvraliza- 
rea cazurilor particulare prezentate de către Theodoros. Mai 
întîi, el stabileşte două tipuri de segmente de dreaptă (ypauuoi): 
1) comensurabile unităţii în lungime (= un ), al căror pă- 
trat este măsurat printr-un număr plan echilateral% (6 iooz- 
Aevpăv ai EnireSov-ăpituov rerpavovitovot) și 2) comensurabile uni- 
tăţii în putere (= dvvaue), adică prin suprafeţele cărora le pot 
da naștere. Theaitetos face apoi distincţia între comensurabile 
(în lungime sau doar în putere) pe de o parte și iraționale 
propriu-zise pe de altă parte. Împărţirea aceasta conţine impli- 
cită concluzia"! că rădăcinile pătrate din toate numerele în- 
tregi rezultate din produse de factori inegali sînt iraționale. 

Acestea sînt, în mare, datele problemei; mai importantă 
devine, în acest punct, întrebarea: „de ce a abordat Platon 
teoria iraţionalelor?“9%, Atenţia acordată de filosof numerelor 
(și mărimilor) incomensurabile este deosebită în primul rînct 
din pricina interesului pentru geometrie. Într-adevăr, „,... 
două numere care nu sînt comparabile prin natura lor, pot 
deveni prin ridicare la puterea a doua, ceea ce înseamnă po- 
sibilitatea de a construi un pătrat cu o suprafaţă egală de un 
număr de ori cu suprafaţa unui pătrat dat...“%. Această cauză 
este dublată de alta: caracterul enigmatic al naturii irațio- 
nalului matematic atrage în analogie natura cunoașterii, care 
devine astfel al doilea termen al unei proporţii supuse unei 
duble cercetări: a matematicianului şi a filosofului. Chiar dacă 
rezultatul nu va fi, în cele din urmă, o victorie clară (cu alte 
cuvinte, o înţelegere perfectă a mecanismului cunoașterii), in- 
telectul va ieşi din această cercetare îmbogăţit cu noi certi- 
tudini. Acest progres calitativ este — dacă interpretăm corect 
demonstraţia lui P. H. Michel — prezent în Theaitetos. În- 
tr-adevăr, în pasajul 201 e—202 a, vorbind despre „primele 
elemente“, Platon ar face, de fapt, o referire la esența inco-. 
mensurabilă a ființării; numai că această esență nu mai apare 
acum drept „irațională* (ă&hoyoc), ci „par un de ces retourne- 
ments de pensee et d'expression qui annoncent toujours chez 
Platon quelque trait de lumiere eblouissant, lirrationnel de- 
vient au contraire ce qui ne peut qwâtre nomee (S.a.): 05 "făp 


eva adr &A' 3) dvouatecGau uâvov“%. Astfel se face trecerea de la 


ceea ce nu poate fi măsurat la ceea ce nu poate fi numit, iar, 
dacă meditaţia filosofică urmează în acest caz demersul ma- 
tematic, ne poate fi îngăduit să vedem oglindită în iraţionalul 
matematic întrebarea pe care și-o pune filosoful despre non- 
existenţăs?, 

Înţelegem acum valoarea de medel pe care o are cerce- 
tarea problemei iraționalelor față de atingerea esenței cunoaș- 
terii şi, în aceeaşi ordine de idei, se poate face observaţia 
că, dacă Platon recurge adesea la mit pentru a sugera ccea 
ce s-ar putea numi imaginea Ideii, apelează în schimb la ma- 
tematică atunci cînd încearcă să descrie esenţa acesteia. Teo- 

ria iraționalelor este, de aceea, prezentă, printr-o formă sau 
alta, în multe dialoguri, așa încît Platon a putut fi pe drept 
cuvînt considerat unul dintre cei mai importanţi susţinători ai 
cercetării în această direcţie şi, în general, un entuziast pro- 
motor al studiilor matematice, Deşi nu i se atribuie în mod 
expres nici o descoperire în domeniul matematic, deschiderea 
sa pentru această formă de înțelegere a Universului și, de aici, 
valoarea sa ca sursă pentru istoria matematicii grecești îl 
situează pe o poziţie cu totul deosebită. 


3. APĂRAREA LUI PROTAGORAS 


Sub această denumire este cunoscut discursul de apărare 
pe care Socrate îl pronunţă ca din partea lui Protagoras, de la 
166 a pînă la 168 c. Discursul, strîns legat de definiţia omului 
ca măsură, este precedat de o altă intervenţie închipuită a lui 
Protagoras, la 162 d—163 a. 

Deși constituie una din cele mai importante surse pentru 
cunoașterea gîndirii marelui sofist, acest cuvînt apologetice 
poartă amprenta stilistică și mentală a lui Platon. Astfel s-a 
subliniat (BABUT, p. 55) umorul ce rezultă din schimbarea 
identității conceptuale între Socrate și Protagoras: Socrate 
vorbeşte în locul lui Protagoras, dar acesta, criticînd felul în 
care Socrate i-a atacat teza, ajunge de fapt să condamne felul 
sofistic de a duce o discuţie, lucru evidenţiat și de prima in- 
tervenție imaginară a lui Protagoras (BABUT, p. 69)10, 

Atacînd contradicţia dintre teza lui Protagoras și profe- 
siunea de sofist a acestuia, Platon lovește în metodele sofis- 
ticii şi în ultimă instanţă în pretenţia de totalitate a cunoaș- 
terii de acest tip. 

"S-a subliniat în acelaşi timp importanța tezei fundamen- 
tale a lui Protagoras, interpretată ca o reintegrare a omului 
în lumea sa, o reîntoarcere la sine; s-a vorbit, în același 
sens de „o concepţie sociologică a cunoaşterii şi a valorii aces- 
teia“102, d i 

Referitor la analiza atitudinii lui Platon faţă de teoreti- 
zările lui Protagoras, pe de o parte, şi la interpretarea mo- 
dernă a acestora, pe de altă parte, se poate spune că, în timp 
ce meditaţia sofistului se opreşte asupra societății umane vă- 
zute ca sistem în sine, independent, şi încearcă să găsească 
cele mai potrivite modalități pentru bunul mers al acesteia, 
filosoful se luptă în orice moment să aducă un sistem secun- 
dar (cel al lumii) la conștiința derivării dintr-unul primar (cel 
al Ideilor), iar, mai apoi, la asimilarea cu acesta, 


Rămîn de spus cîteva cuvinte despre felul în care a fost 
făcută această traducere. i 

Ca ediţie de bază!0 a fost folosită cea a lui Dies, con- 
fruntată cu ediţiile Schanz și Campbell. Am consultat, de ase- 
menea, traducerile Dies, Robin, Jowett, Chambry și Apelt, ca 
şi traducerea românească, datorată lui C. Săndulescu. Fireşte 
că în privința dificultăţilor de traducere nu putem decît sub- 

scrie observaţiilor deja făcute în cadrul acestei colecţii (de 
către Sorin Vieru, în Platon, Opere, 1, p. 90)1%4. Se poate adăuga 
că dificultatea este cu atit mai mare cu cît e vorba de un 
scriitor-artist, al cărui stil se desfășoară pe toate registrele, 
de la vorbirea colocvială, familiară, pînă la tonul poetic cel 
mai sublim. Din pricina aceasta, traducătorului îi revine sar- 
cina de a urmări diversele nuanţe și treceri de la un ton la 
altul mai degrabă decît menţinerea în anumite limite (soco- 
tite „academice“) ale stilului „frumos“. Pe de altă parte, par- 
ticularitățile elinei se cer şi ele păstrate, în măsura posibi- 
lului, în traducereld5. | 

Prin aparatul ştiinţifici“ ce însoţeşte traducerea: Note și 
comentarii — grupate, acestea din urmă, în Lămuriri prelimi- 
nare,.mai ales — am urmărit cîteva lucruri. În primul rînd 
am căutat să leg Theaitetos de restul dialogurilor, încadrare 
ce permite înțelegerea mai largă a celor discutate aici. Uneori, 
raportarea aceasta a depăşit cadrul gîndirii platoniciene, ur- 
mărind evoluţia aristotelică a unei probleme ridicate de Plu- 
ton sau interpretările rămase în scoliile la dialogul nostru, pe 
care le-am folosit în bună măsură. Împreună cu preluări «lin 
Platon ale unor filosofi neoplatonici, precum Iamblichos ori 
Theon din Smyrna, aceste scolii, care constituie urme ale mis- 
cării de idei din Antichitatea tîrzie, aduc uneori puncte «le 
vedere inedite dînd seamă despre receptarea lui Platon la 
cîteva bune 'secole după moartea-i. 


În aceeași idee am folosit cam o treime din Comentariul 
anonim la Theaitetos (CA), păstrat parţial — pînă la 153, 
cu cîteva mici fragmente pentru 157—158. Lucrarea, fără vir- 
tuţi exegetice, dealtfel, este databilă în secolul al II-lea e.n. 
şi prezintă uneori puncte de vedere asupra cărora am soco- 
tit potrivit să mă opresc, chiar cu riscul unor poticneli, greu 
de evitat într-o astfel de abordarel%8, Dealtfel, citarea origina- 
lului între paranteze oblice are de multe ori și rostul de a 
semnala nesiguranța noastră, pe lîngă acela de a propune — 
uneori — nuanțe noi de traducere sau de a atrage atenţia 
asupra unor termeni importanți pentru studiul Antichității. 

În ce privește conţinutul și amploarea aparatului ştiinți- 
fic ce însoţeşte traducerea noastră, facem precizarea că am 
avut în vedere, în primul rînd, un fenomen de netăgăduit: 
creşterea accentuată a interesului pentru spiritualitatea an- 
tică. Aşa se explică, dealtminterea, și legăturile — pe cît um 
putut mai strînse — cu alte lucrări din același domeniu mare 
publicate la noi, înainte de toate cu Filosofia greacă pînă la 
Platon. Nu ascund, pe de altă parte, că am încercat să urmez 
(şi să urmăresc) exegeza majoră platoniciană — pe cît mi-a 
stat în putere, desiguri%%. Datorită unor motive felurite — şi 
e de ajuns a spune că de ediţia Campbell, de absolută refe- 
rință, am beneficiat, printr-o fericită întîmplare, doar după 
predarea manuscrisului către editură, fapt ce a necesitat o re- 
vedere ale cărei urme fugare apar în special în finalul unor 
note — volumul e trimis la tipar după o zăbavă prelungită. 
Această accentuată criză de timp ne împiedică să dezvoltăm, 
ba chiar să abordăm unele subiecte, pentru care ne rezervăm, 
de aceea, dreptul reluării în studii separate. 

Nu aș putea, deci, încheia fără a mulțumi tuturor celor 
care m-au sprijinit cu răbdare şi înţelegere, prieteni şi apropiați 
al căror ajutor a venit sub semnul dorinței de cunoaștere. 


NOTE 


1 Faţă de poziţia îndeobște acordată lui Theaitetos astăzi 
(între dialogurile maturității tîrzii), putem semnala, exempli 
gratia, situarea acestui dialog înainte de Smp. şi Phd. (Zeller 
și alţii, v. THESLEFF, p. 156, nn. 142, 143) sau chiar înainte 
de Euthd. (Natorp, îbid., n. 144). Pentru ansamblul dispunerii 
dialogurilor în serie cPonologică în exegeza ultimelor două 
veacuri, v. apud eundem lunga listă de la pp. 8—17. D.L. 
menţionează (3, 57—58) împărţirea lui Thrasyllos pe tetra- 
logii, dar totodată aminteşte puțin mai departe ($ 62) o altă 
împărțire (adoptată, printre alţii, de gramaticul Aristophanes), 
în trilogii. Potrivit acesteia, Theaitetos este aşezat în grupa 
a IV-a, alături de Buthyphron şi de Apologia. 

2 THESLEFF, p. 152 şi nn. 128, 129. 


3 DIES, p. 120 şi nn. 1, 2. THESLEFF, p. 155 este de părere 
că Theaitetos ar fi murit în urma luptelor din 394, argumen- 
tînd împotriva campaniei din 369 că un bărbat de 45 de ani 
nu s-ar fi alăturat unor trupe de mercenari „mai ales că răz- 
boiul respectiv nu era cîtuși de puţin unul de prestigiu naţio- 
nal pentru Atena“. Acestor consideraţii li se poate obiecta că 
și Socrate, cînd a participat la lupta de la Delion, avea mult 
peste 40 de ani (v. BURNET, p. 137, şi n. 2). Apoi, că, dacă 
atenianul Ificrate conduce — e adevărat — mercenari ușor 
înarmaţi (v. Xenophon, Hell., 4, 4, 9 şi 14—15 pentru campania 
din 394; cf. și Diodorus Siculus, 15, 63, pentru cea din 369), o 
altă armată — de astă dată formată din cetăţeni atenieni — 
se află la Corint sub comanda lui Chabrias, (Este de remar- 
cat faptul că generalul era un produs al Academiei; v. Platon, 
Oeuvres, XIII, 1: Lettres, Paris, „Les Belles Lettres“, 1926 — 
ed. J. Souilhe, p. XXVII, citîndu-l pe Plutarh). Camparea și 
luptele purtate de această armată (descrise de Diodor, 15, 68 
şi 69, o sursă cu mult mai clară decît Xenofon pentru aceste 
evenimente) par să ofere un fundal veridic pentru explicarea 
circumstanțelor în care cste descris Theaitetos la începutul 
dialogului. 

Pe de altă parte, nici campania din 394 (v. Xenophon, 
Hell., 4, 2, 18—23) nu poate f] total exclusă din discuţie; chiar 
dacă Theaitetos nu ar fi avuf la acea dată decît aproximativ 
20 de ani, participarea să ta bătălie nu ar fi fost un lucru 
neobișnuit. Ca dovadă, un monument funerar ce ni-l prezintă 


pe tînărul Dexileos, născut în 414/413 și căzut la datorie. £y 
Koptv6o. în 394/393, în rîndul cavaleriştilor (v. Sylloge In- 


scriptionum Graecarum, ed. W. Dittenberger, vol. I, nr. 130, 
Hildesheim, 19604). 

în sfîrşit, nu este poate cu totul nepotrivit să legăznt pre- 
zenţa în dialog a acestui amănunt din biografia lui Theaitetos 

de participarea lui Platon însuși la o bătălie la Corint, cu si- 
guranţă cea din 394. Informaţia o găsim nu doar în D.L., III, 
8, ci şi în Ailianos, Var. Hist., 7, 14, pasaj pe care îl redăm în 
continuare, datorită circulaţiei sale mai restriînse: 

„Cum dar! Nu erau și filosofii buni la războaie? Ba mie 
mi se pare că da. Căci dacă pe Archytas l-au ales de șase 
ori strateg tarentinii, apoi şi Melissos a fost comandant de 
floţă, Socrate a participat la trei campanii, iar Platon, şi el, 
la Tanagra şi la Corint“. (V. şi propria mărturisire a lui Pla- 
ton în D.L., 3, 24; pentru opinii contrare, cf. totuși THESLEFF, 
p. 27 și mai ales n. 30). 

+ Cf. însă RE, 5 A2, su. Theaitetos (K. von Fritz), 1934, 
col. 1354, care consideră că Platon anticipează descoperirile 
matematice faţă de momentul real al descoperirii, pentru a 
scoate în relief inteligența deosebită a lui Theaitetos. 

5 THESLEFEF, p. 83 sqqg. Cf. şi îd., p. 153, n. 130 despre 
părerea contrară la Friedlânder și alţii, 

6 1d., p. 155, unde v. şi observaţia că personajul Theaite- 
tos sugerează o persoană de care Platon își aminteşte peste ani 
ca de un tînăr, mai degrabă decît de un om cu care s-ar fi 
aflat în legătură timp de 30 de ani. 

? Id., p. 157: „Rolul lui Socrate de moașă pare să fi fost 
o veche glumă și oricum nici o operă tîrzie nu se referă la 
aceasta“, Cf. şi p. 153, n. 133. 

Li Id. p. 124. | 

9 1d., p. 161. Pentru alte apropieri grăitoare, v. FRIED- 
LĂNDER, 3, p. 449. 

10 V. THESLEFF, p. 70 şi n. 10, ca și p. 153, n. 131. Pentru 
&yxos, ,v. Arist., Rhet., 1407 b 26 sqq. 3,6. 

1 FRIEDLÂNDER, îbid., p. 448. 


"2 Theaitetos este, din această perspectivă, „basic text of 


Plato's theory of knowledge“. — J. Stenzel, apud FRIED- 
LĂNDER, 3, p. 147. 


13 Iată sinteza pe care o face asupra conceptului de cu- 
noaștere un reputat cercetător: „Există cu siguranţă o dife- 
rență profundă între ceea ce numim noi știință şi ceea ce 
grecii numeau 2morjun. Această diferență constă mai ales 
în aceea Că 2noriun (nu numai în limbaj platonician, ci la 
toți autorii care s-au folosit de termenul acesta cu precizic) 
presupune cunoașterea nu doar a unei relaţii stabile, ci a 
unui principiu (4px7). Ea este o intuiţie a esenței lucrurilor, 
în timp ce știința noastră, mai modestă în scopurile sale măr- 
turisite, pretinde a nu studia decît raporturile dintre ele, de- 
clarîndu-se mulțumită cînd poate surprinde şi exprima un ra- 
port constant între două clase de fenomene. Aşa cum s-a 
spus adesea, ştiinţa greacă este «inseparabilă de metafizică»; 
știința modernă încearcă, în van, dealtfel, — de la Renaştere 
încoace — să devină total autonomă“ (R. Schaerer, apud 
MICHEL, p. 27. Tot acolo, concluzia privind cunoașterea pla- 
tonică: „elle est ă la fois la perception d'une chose et l'ad- 
hesion ă cette chose...%). V. şi infra, p. 296, n. 182. 

14 P. Shorey vorbeşte de o dimensiune psihologică a dia- 
logului; apud FRIEDLANDER, p. 487, n. 5. 

15 CA, 2, 1—3, 28 (prima coloană a papirusului este dis- 
trusă). 

18 Aristotel, Organon, IV, trad. de M. Florian, București, 
Ed. Ştiinţifică, 1963, p. 272. Cf. şi pp. 271—272, n. 19. 

11 Id., pp. 295—296, cf. și p. 296, nn. 129 şi 130. Despre 
felul în care practică Socrate această metodă (spre deosebire 
de megarici, de pildă), ca şi pentru instituţionalizarea dialec- 
ticii la Platon, v. pp. X—XII ale volumului citat în nota pre- 
cedentă (Introducere, de M. Florian). 

13 Menţiuni mai întîlnim la Cicero, Acad. pr., 2, 129, ca şi 
la Apuleius, De dogm. Pl., 1, 3. Pentru Eukleides și şcoala me- 
garică, v. acum în românește și Gh. Vlăduţescu, Filosojia în 
Grecia veche, Bucureşti, Albatros, 1984, p. 242 sqqg. BURNET, 
pp. 230—233, consideră influența lui Eukleides ca marcantă 
pentru o anumită perioadă a evoluţiei filosofice a lui Platon. 
Cf. și Strabon, Geografia, 9, 7—8 (393), trad. rom. de F. Vanţ- 
Ştef, vol. 2, p. 327, Bucureşti, 1974 

19 V, D.L., II], 30: „Văzînd pe Eukleides interesat foarte 
de aproape de argumentele controversate, (Socrate, nn. M.C.) 
îi spuse: «Vei reuși foarte bine cu sofiștii, Fukleides, dar cu 
oamenii, nici defel»“. 

20 1d., 2, 106. 

2 THESLEFTF, p. 63, n. 35. 

22 Cf. D.L, II, 106: „Eukleides' susținea că binele su- 
prem este unitatea, deşi apare sub diferite nume, uneori de- 
numind-o înţelepciune, alteori zeu, rațiune și așa mai de- 
parte. Nega însă tot ce era contrar binelui; declarînd că nu 
există“. Cf. și FRIEDLĂNDER, 3, p. 147. Că Eukleides a fost 
conducătorul şcolii megarice, o ştim tot din D.L., proem., 19 
(Pentru  a«ipeoig — „sectă“, v. şi în continuare, 20, pas= 
sim). Cf. şi SL, 4, 404, 11—13: „,...Eukleides megarianul; a 
întemeiat şi el o şcoală proprie, ce a fost numită după el me- 
garică, iar după Kleinomachos, elevul luj Eukleides, a fost 
numită dialectică“, 

23 D. L., II, 106 și 3, 6. Pentru Megara ca loc sigur, v. Cri., 
53 b şi Phd., 99 a. 

24 Cf. D.L., III, 6 cu enumerarea unor călătorii foarte im- 
portante pentru biografia lui Platon. 

25 Detectabile stilometric, după THESLEFF, p. 26. 

26 Ibid. 

2 Id., p. 183. 

„28 1d., p. 63, n. 35. 

2 Id., p. 183, n. 76. V. şi FRIEDLÂNDER, 3, p. 147. 

s0 THESLEFF, ibid. 

3 FRIEDLĂNDER, ibid. 

32 'THESLEFF, ibid. 

3 FRIEDLAÂNDER, 3, 145; v. şi p. 486,n.2. 

% V. înfra, „Prologult, p. 167. 

35 SL, 4, 404, 23, precizează că printre alţi filosofi „făcuţi“ 
de Socrate se află și Terpsion Tnegaricul. 

3 Pentru Theodoros, v., în afară de RE, V A2, 1934, su, 
coll. 1811—1825 (K. von Fritz), și FGP, II, 1, p. 658 nr.1 și 
pp. 662—664 (trad. și note C. Săndulescu). Tabelul sinoptic din 
FGP, Indici (C. Popescu), prezintă limitele vieţii întrucîtva di- 

ferite (aprox. 450—391). În RE (col. 1811) se consideră că pre- 
zenţa lui Theodoros la Atena este, probabil, inventată de 
Platon. 

31 V, infra, p. 211 (165 a) a traducerii noastre. 

s Multe surse antice şi, pe urmele acestora, o serie de 
cercetări moderne îl includ pe Theodoros între matematicienii 
care au ilustrat momentul de mijloc al curentului pitagoreic. 
Pentru aceasta, v. în primul rînd Notă introductivă la „Faza 
medie a pythagorismului“, în FGP, II, 2, pp. 10—25 (de M. 
Nasta). Tot aici, la p. 28, traducerea textului din Iamblichos, 
uit. pyth., 36 (267) în care este menţionat, într-o listă de pi- 
tagoreici, şi Theodoros. V. de asemenea,.şi FGP, 1, 2, p. 7, Notă 
introductivă la „Pythagoras“, ca şi îbid., p. 134 şi 143, n. 6 (ace- 
lași autor). 

'3 Cele două conjecturi semnalate prin croșete unghiulare 
au fost adăugate de editor. V. „,lamblichos De uita pythagorica 
liber, ed. L. Deubner, Lipsiae, TB, 1937, p. 150. 

4 RE, col. 1812. 

41 Ibid.: „eher den  Pythagoreern  gegeniiber  zustellen 
scheint“. 

4 V. în FGP, II, 2, p. 72 o traducere întrucîtva altfel 
nuanțată; cf. îbid., p. 104, n. 24 (M. Nasta) pentru interpre- 
targa acestor călătorii făcute de Platon. 

43 în special spre geometrie, dacă alăturăm altor surse şi 
pe Xenofon care în Mem,, 4, 2, 10 îl clasifică pe Theodoros 
drept Yewutrpnc dvad66. 

4 RE, coll. 1812—1813. Cf. şi BAGB, 3/1987, p. 24, pentru 
precizarea că extragerea rădăcinii pătrate din 2 i-a fost atri- 
buită lui Archytas, elevul lui Philolaos, acesta însuşi fiind 
cel mai faimos discipol al lui Pythagoras (la B. Mathieu, Ar- 
chytas de Tarente, pythagoricien et ami de Platon, pp. 
239—255). 

45 La p. 186 a traducerii românești; cf. şi p. 556, n. 308. 

46 Nu mi-a,fost, din păcate, accesibilă disertaţia Evei Sachs, 
De Theceteto Atheniensi Mathematico, Berlin, 1914, esențială 
pentru cunoașterea acestui personaj. 

1 Cf. RE, col. 1352; v; și înfra; p. 273, n. 2. 

43 Pentru campaniile de la Corint — în urma cărora a şi 
murit, pare-se — v. supra, „Datare“. 

49 V..înfra, „Problema numerelor iraționale“. 

% RE, col. 1353. 

51 V. FRIEDLÂNDER, 3, p. 146, şi n. 3 de la p. 486. 

52 Schematic, putem distinge în prezentarea personajului 
trei etape evolutive, marcate, fiecare prin cîte trei caracte- 
ristici. Prima etapă (v. portretul făcut de  Theodoros, la 
143 d sqq.) îl surprinde pe Theaitetos în momentul ieşirii din 
copilărie și al intrării în activități prin excelență umane: gîn- 
.direa, învăţarea. El este un băiețandru (uetpăxog), ales (Yyevvix6s; 
adjectiv format cu un sufix vizînd sfera concretului) și dăruit 
de la natură (s5repvx6c). A doua etapă, cea a vîrstei mature 
(pentru care vezi „Prologul“, 142 b), duce la împlinire începu- 
turile primeia: Theaitetos este un bărbat adult (&vhp ), îm- 
podobit cu toate virtuțile (xaA6c .ze xat dya06s, sintagmă gene- 

rală ce acoperă ansamblul aprecierii sociale). În ultima etapă, 
ce constituie o abstractizare a primelor două, istorice, terme- 
nii devin generali, meniți cum sînt a încadra o paradigmă: cea 
a tînărului (vtowv ) ales (Yevvaios, termen sinonim în fond cu 
Yevwx6s de mai sus, dar mai apt de a sugera formal abstrac- 
tizarea) şi frumos (xaA6s ), de o frumuseţe absolută, care, din 
această pricină, nu mai are nevoie: de precizarea xat du06s, ce 
privea domeniul moral, cu atît mai mult cu cît corporalul este 
şi el transfigurat. Frumuseţea este devenirea desăvirșirii, ajun- 
gînd semnul acesteia, după cum vtwv conţine esenţa eternă 
prezentă şi în uevpdxios, şi în vip, în măsura în care al 
doilea termen îl presupune pe cel dintîi din perspectiva evo- 
luţiei. i 

5 V. Phd., 78 a, în Platon, Opere, IV, p. 81 (trad. P. 
Creţia). : 

% Tht., 149 a. 

55 Aşa se explică prezența unor îndemnuri de tipul „întă- 
reşte-te!“ sau „prinde curaj!“ ori „fii inimos!* și altele care — 
fapt semnificativ — se întîlnesc mai ales în prima parte a dia- 
logului (v. 145 c, 148 c, 148 d, 151 c, 157 d), dar şi către sfirşit 
(187 d, 204 b, 205 a). 

5 în afară de cazul lui Theaitetos (pentru a cărui apre- 
ciere v. înfra, „Prologul“), este de luat în consideraţie și afir- 
maţia lui Socrate de la 151 b: „,... ghicesc foarte bine pe cei 
din a căror tovărășie ar trage foloase“. 

57 Sph., 218 b.Zvvâamovetv pare un hapa» platonic. 

55 V., în volumul de față, pp. 397—472. 

59 Scrisoarea este considerată îndeobşte apocrifă; cf. totuși 
DE. (trad. rom. citată la Bibliografie), p. 580, n. 182 (A. Fren- 
kian). 

% Pentru revizie, ca şi pentru problemele legate de stabi- 
lirea cronologiei dialogului cu ajutorul prologului, ». supra, 
„Datare“. Cf. şi THESLEFF, p. 182, care înclină să creadă că 
„elementul acesta (,„Prologul“, n.n. M.C.) nu a fost scris de 
aceeaşi persoană care a completat partea centrală a dialo- 
gului“. 

61 Smâpvxpov, 3, 30; rather chilly, FRIEDLĂNDER, 3, 145; 
rather absurd, LSJ s.u. 

62 CA, 3, 28—49. 

6 Pentru care v. THESLEFF, pp. 182—183. 

G& După FRIEDLÂNDER, 3, pp. 145—148. 

65 Cf. 142 c: „...cu puţin înainte să moară“ și 210 c: „am 
de mers la Porticul Basileului“. 

66 Dacă FRIEDLÂNDER (3,.p. 148) făcea apropierea între 
cunoaştere (tema dialogului) şi moarte (a lui Socrate) gindin- 
du-se tocmai la sublinierea — în extremele dialogului — a 
evenimentului din 399, se mai poate face, cred, și o altă pa- 
ralelă care, de fapt, o continuă pe cea amintită adineauri: So- 
crate apare și el apoteotic acum, în prezentul receptării dia- 
logului (deci la multă vreme după dispariţia sa), tocmai dato- 
rită măsurii întregi pe care o oferă acum un altul, de care 
Socrate s-a apropiat cu: multă dragoste şi care, confirmînd 
profeția lui Socrate, întoarce asupra acestuia sancţionarea. 

axiologică pe care el, Theaitetos, o primeşte din partea obștei. 
Prin Theaitetos înţelegem că şi Socrate a luptat şi că lupta sa 
a fost lupta cea bună. În mod subsecvent ni se aduce „aminte 
(v. 142 c) de Socrate-profesorul, cel care cunoaşte atît de 
profund oamenii și care îi ajută pe tinerii buni şi frumoși să 
nască din ei înşişi adevărul. 

Iar pentru faptul că Socrate se conturează atît de net în 
dialogul acesta, mai mult decît 'Theaitetos chiar, putem crede 
că trama iniţială a dialogului aparține perioadei platonice tim- 
purii. Considerîndu-l (în forma actuală, de data aceasta), pu- 
tem, deci, subscrie epitetului „ultimul dialog socratic al lui 
Platon“ care i-a fost atribuit (KOYRE, p. 74). 

67 Cf. D.L., 2, 48 (despre Xenofon), ca şi 2, 122 (despre 
Simon cizmarul). Textul din 143 a (,„,„Apoi, de cîte ori am dat pe 
la Atena, l-am întrebat pe Socrate ce nu îmi adusesem amin- 
te“) reprezintă o inadvertenţă față de informaţiile cronologice 
cuprinse în pasajele citate mai sus (n. 6). 

6 Cf. n. 5 la text. 

69 ... quo commodius disputationes... explicerentur... 


1%... ne inquam et inquit saepius înterponeretur (De am,, 
1, 3). 

11 ,..ut tanquam a praesentibus coram haberi serme ui- 
deretur. 


12 Rîndurile care urmează nu au, din punctul nostru de 
vedere, altă menire decît aceea de a schița la modul general 
elementele unei probleme pentru a cărei aprofundare ne lip- 
sește — o mărturisim — competenţa. Din această pricină, nu 
putem decît să acceptăm ca nimerită afirmaţia unui comen- 
tator antic al lui Platon: „Că nu e în stare să urmărească pa- 
sajele matematice din Platon dacă nu a practicat el însuși 
această cercetare, o recunoaşte, firește, oricine“ (Theon din 
Smyrna, Despre cunoștințele matematice folositoare la înțele- 
gerea lui Platon, (p. 2 Dupuis). 


13 V. FRIEDLÂNDER, 3, pp. 149—150. 


1 MICHEL, pp. 261—263, ca și, în general, întreg capito- 
lul II, Les Irrationnelles, pp. 412—522, sursa de bază a pre- 
zentării noastre. 

75 V. sursele antice (Theon și Boethius) citate de către 
MICHEL, p. 261. 


16 Id., p. 412. Pentru N2, presupus a fi fost cunoscut îna- 
inte de Archytas, v. pp. 420—426, ca şi n. 1, p. 426. 


11 Descoperirea unei noi clase de numere a fost generată 
de o serie de probleme, printre care aflarea mărimii diago- 
nalei unui pătrat cu 1 = 1 (rezolvată geometric prin cunos- 
cuta „teoremă a lui Pitagora“), ca și duplicarea pătratului — 
cf. MICHEL, p. 181. Pentru Platon, geometria are ca esență 
tocmai capacitatea de a face comensurabile prin raportarea la 
suprafeţe numere care, altfel, nu ar avea măsură comună — 
Epin., 990 d. Cf. şi E. des Places, Le passage mathematigque 
de PEpinomis et la theorie des irrationnelles, în REG, 48/1935, 
pp. 540—550. . 

383 MICHEL, p. 412. 

79 Această evoluţie se poate vedea în însăşi conformaţia 
Elementelor: cărţile I1—IV sînt de inspiraţie pitagoreică, V și 
VI poartă amprenta lui Eudoxos, pentru VII-IX Theaitetos 
este una din surse, în timp ce pentru a X-a el devine sursa 
principală, — v. MICHEL, p. 413. Pentru evoluţia teoriei ira- 
ţionalelor înainte de Euclid, îd., p. 455 sqq. 

% în afară de Theodoros şi Theaitetos, alte două perso- 
naje ale dialogului sînt legate, în mod indirect, de problema 
iraționalelor: Eukleides l-ar fi avut — după o tradiție destul 
de confuză, cf. RE, s.u. „Brysos“ (Natorp) — ca elev pe Bry- 
sos din Herakleea Pontului, care a făcut cercetări asupra cva- 
draturii cercului. Acestea pot fi puse în relaţie (MICHEL, 
p. 183) cu afirmaţia lui Protagoras că tangenta sensibilă nu 
atinge cercul sensibil doar într-un singur punct (v. FGP, II, 
2, p..302, frg. 7, din Arist., Metaph.; cf. şi id., p. 287 (un pasaj 
din Protagoras, 318 d-e). Dealtfel, Protagoras a fost prezentat 
„comme un adversaire des mathematiciens, mais comme un 
adversaire qui, lui-meme informe des mathematiques, a indi- 
rectement contribue ă leur progres en attirant l'attention sur 
le caractere abstrait de leurs premiers 6lements* (MICHEL, 
p. 266). 

31 Textul a fost considerat drept „Geburtsurkunde des 
Irrationalen“ de către H. Vogt (apud MICHEL, p. 445). 

s2 Id., pp. 281—283. 

83 Jd., p. 282. 

%& Așa cum arată MUGLER (s.u.Ypăpew ), verbul are aici 
sensul „a face o demonstraţie pe baza unei figuri“. C3. şi id, 
n, l. p. 109 pentru discuţia asupra tipului de figuri. 

8 Urmăm prezentarea din RE, 5 A2, 1934, col. 1814. Pentru 
altă metodă v. îbid., coll. 1814—1815. 

8 MICHEL, pp. 462—463, citîndu-l pe Vogt. 

81 RE, col. 1356. 

88 [bid,. 

595 V. MICHEL, pp. 278—281. 

30 Exprimarea este, în fond, pleonastică: „cu patru un- 
ghiuri şi cu laturi egale“. Deşi sensul obișnuit al lui rerpăyovov 
este acela de „pătrat“, Theaitetos pare că vrea să scoată în 
relief „pătraticitatea* pătratului, precizînd: „cu laturi egale“. 
Terpbyovog &piuc este numărul rezultat dintr-un produs de fac- 
tori egali, cf. Eukl., 7, def. 18, apud MUGLER s.u.rerpayovog. 
Pentru sinonimia între  zerpkywvog şiiobrievpog, V. L.SJ. su. 
Tpouijxns 

31 RE, îbid., coll. 1353—1354. Dosarul bibliografic al pro- 
blemei poate fi completat cu R. Falus, în AAntHung., 20/1972, 
fasc, 1—2, în special pp. 13—37 şi A. Szab6, îibid., 21/1973, fasc. 
1—4, pp. 1lll—123. 

% Problema a fost ridicată și explicată de MICHEL, pp. 
498—522. Noi nu facem decît să o rezumăm aici. 

3 Id, p. 511. 


9 După MICHEL, „la pso:s de Lirrationnel €tait une za 
me. Elle le reste“ (p. 522). Fără să pot judeca adevărul acestei 

afirmaţii, aș aduce în discuţie, ca argument în favoarea cauzei 
invocate, prezenţa la 155 d a ideii că datul filosofului este mi- 
rarea (şi, deci, căutarea înţelesului, a rostului). a 

8% Pp. 515—516. 

s6 1d., p. 516. 

97 Necesitatea unei astfel de analize a unui obiect filoso- 
fic din unghiul cercetării matematice a fost sugerată şi de 
alte cercetări. V. False Statement în the ,„,Sophist“ and Theae- 
tetus' Mathematics de M. Andic și M. Brown, în „Phoenix“, 
27/1973, 1, pp. 26—34. în legătură cu paralela încomensura- 
bil/neezprimabil, v. p. 32, n. 14: „,...1f one had to pick two 
Greek terms to recall the subjects of the mathematical research 
of 'Theaetetus, the &penrov and the &ioYov would be ex- 
cellent candidates.“ i 

%$ Pentru alte texte platoniciene privind iraţionalele, v. 
MICHEL, p. 458. 

% Cf., îd., p. 498: „Pour que ffit mise au jour la theorie 
des irrationnelles, un gigantesque «accouchement» etait n6- 
cessaire et l'un des principaux artisans de cette maieutique 
fut Platon.“ 

100 Acelaşi lucru poate fi constatat și în dialogul Protago- 
ras, în al cărui final cei doi interlocutori ajung, fiecare, pe 
poziția celuilalt. 

101 V. 1. Versenyi, Protagoras: Man-Measure Fragment, 
în AJP, 83/1962, 2, pp. 178—184. 


102 DUPREEL, p. 19. Sau, cum spune CAMPBELL, „he (Pro- 
tagoras) had asserted the Reality of Appearence, but would 
have been surprised to find his assertion construed into the 
denial of Reality“ (p. XXIX). 


103 Pentru toate numele citate în continuare v. Bibliografie. 
104 V. şi C. Săndulescu, pp. 12—13. 


1055 Neputînd fi vorba aici nici măcar de schițarea unor 
coordonate ale stilisticii textului lui Platon, mă mărginesc a 
trimite la cîteva remarci făcute de A. Dies (Autour de Platon, 
Paris, 1927, vol. II, p. 277) şi la analizele lui LABORDERIE (p. 
474 sqq., cu o bibliografie suficientă). Exemplară din toate 
punctele de vedere ale analizei expresiei este Appendiz F, 
CAMPBELL, pp. 274—284. 


106 în legătură cu întreprinderi ca aceea încercată de noi, 
exclusiv ca filolog, rămîn cel puţin la fel de actuale încă cele 
scrise de profesorul Pippidi în Lămurire la „Fragmentele 
eleaţilor“, Bucureşti, Casa Şcoalelor, 1947. 


107 Pentru consultarea acestui text îi sînt îndatorat profe- 
sorului M. Nasta, căruia, dacă structura colecţiei în care apare 
această traducere ar fi permis-o, aș fi dorit să îi dedic lu- 
crarea noastră în întregime. 


10% Nu cunosc vreo traducere a acestui comentariu, dar, 
dacă lucrurile stau astfel, aceasta nu ar fi cea dintii premieră 
a seriei „Platon“ în limba română; comentariul lui Hermeias la 
Phaidros (v. Platon, Opere, IV) este şi el — cît putem judeca 
după bibliografia ce ne stă la îndemînă — pentru prima oară 
tradus. Textele din scolii şi din neoplatonici se înfățișează şi; 

ele, în cea mai mare parte, pentru prima oară în limba ro- 
mână. Privitor la importanţa comentariilor antice, (inclusiv 
a Comentariului la Theaitetos), v. G. Pasquali, Storia della 
tradizione e critica del testo, Firenze, Arnoldo Mondadori, 1974, 
pp. 250—251 (şi bibliografia citată la nota 7) și 254—255. 

109 Aceasta pentru că, departe de a-i căuta pete, cred în 


acel soare ce „stăruie pe piscuri și nu a apus nicidecum“ 
(Phd., 116 e; cf. E. des Places, 1961, in fine). 


THEAITETOS 


[sau Despre cunoaștere, dialog peirastic] 


[PROLOG] 
EUKLEIDES TERPSION 


EUKLEIDES Ei, Terpsion, acum vii de la ţară! sau 142a 
te-ai întors mai devreme? 

TERPSION A trecut ceva timp. Te căutam prin 
agoră şi mă miram că nu te pot găsi. 

EUKLEIDES Nu eram în oraș, într-adevăr. 

TERPSION Dar unde? 

EUKLEIDES Coborînd către port, am dat peste 
Theaitetos. Îl aduceau în Atena din tabără, de la Co- 
rint. 

TERPSION În viaţă sau mort? 

BUKLEIDES În viață, dar foarte grav: suferă din 
pricina unor răni și, pe deasupra, îl macină și o boală b 
apărută printre soldaţi. 

TERPSION Nu cumva dizenterie? 

EUKLEIDES Ba da. 

TERPSION Ce spui! Peste ce om a dat necazul! 

EUKLEIDES Împodobit cu toate virtuțile, Terpsion; 
că și acum îi ascultam pe unii care nu mai conteneau 
să-l laude pentru purtarea sa în luptă. 

FERPSION Dar nu-i nimic neobișnuit. Cu mult mai 
de mirare ar fi fost să nu fie așa. Însă cum de nu a 
făcut popas aici, la Megara? o 

EUKLEIDES Se grăbea spre casă; că, din partea 
mea, l-am rugat și i-am spus că ar fi mai bine, dar 
nu a vrut, așa încît l-am însoţit. La întoarcere, mi-a 
venit iar în minte Socrate și m-am. minunat cît de 
profetic a vorbit el — și despre altele, desigur, dar și 
despre acest om. Pe cît mi se pare, l-a întîlnit pe 
Theaitetos cu puţin înainte să moară, pe cînd acesta 
era încă un băiețandru? și au stat împreună și au dis- 
cutat, căci lui Socrate i-a plăcut. mult firea lui. Iar 
cînd eu m-am dus la Attena, Socrate mi-a povestit în 
amănunt cele ce discutase cu Theaitetos — şi erau q 
lueruri dintre cele mai vrednice să fie auzite — şi a 
spus că acest tînăr va deveni, fără doar şi poate, vestit, 
dagă va ajunge la plinătatea vîrstei. 

TERPSION Și, după cît se vede, a spus adevărul. 
Care erau, însă, acele discuții? Ai putea să mi le po- 
vesteşști? 

EUKLEIDES Pe Zeus, nu — sau, cel puţin, nu pe 
dinafară. Dar, odată ajuns acasă, mi-am notat ime- 
diat amintirile, iar după aceea, am stat şi, reamintin- 
du-mi în tihnă, am notat în amănunt. Apoi, de cîie 
ori ami dat pe la-Atena, l-am întrebat pe Socrate ce 
nu îmi adusesem aminte şi, odată întors acasă, am pus 
în ordine însemnările mele, așa încît acum am aproape 
toată discuţia transcrisă. 

TERPSION Într-adevăr, te-am auzit și altă dată 
vorbind despre aceasta și, măcar că am vrut mereu să-ţi 
cer să îmi arăţi cele scrise, am zăbovit pînă în acest 
moment. Dar ce ne împiedică să le parcurgem acum? 
În ce mă priveşte, am, dealtfel, nevoie să mă odihnesc, 
venit cum sînt de la ţară. 

EUKLEIDES În cazul acesta, și eu l-am însoţit pe 
Theaitetos pînă la Erines3, aşa încîţ m-aş odihni şi 
eu cu plăcere. Dar să mergem şi, cît timp ne odihnim, 
sclavul ne va citi. 

TERPSION Bine zici. 


> 


EUKLEIDES Sulul4,  Terpsion, acesta este; în ce 
privește discuţia, am transcris-o astfel: Socrate nu o 
relatează așa cum mi-a relatat-o mie, ci discută di- 
rect cu cei cu care a spus că discuta, adică, zicea el, 
Theodoros geometrul şi Theaitetos. Deci, pentru ca 
referirile lui Socrate la sine — precum „iar eu am 
afirmat“ sau „iar eu am spus“ ori, tot așa, la in- 
terlocutor, cum că „a fost de acord“ sau „nu a fost de 
aceeași părere“ — să nu-mi dea probleme la transcriere, 
din această pricină, am redat discuţia așa ca și cum 
Socrate ar dialoga cu ceilalți, eliminînd astfel de ex- 
presii5. 

TERPSION Și nu ai greşit deloc, Eukleides. 

EUKLEIDES Hai, atunci, băiete, ia sulul şi citește. 


SOCRATE THEODOROS THEAITETOS 


SOCRATE Dacă cirenienii m-ar preocupa într-o 


d măsură mai mare$, te-aș întreba, Theodoros, de tre- 


burile şi de cei de pe acolo, dacă se află și pe la ei 

tineri care să se intereseze de geometrie sau de vreo 
altă preocupare spirituală”. Or, ţin mai puţin„la ei de- 
cît la ai noștri și tare îmi doresc să știu care din ti- 
nerii pe care îi avem arată de pe acum ca unii care 
se vor distinge. Asta şi cercetez eu însumi, pe cît pot, 
şi îi întreb şi pe alţii, la care văd că vin tineri dori- 
tori să le stea în preajmă. În ce te privește, nu tocmai 
puţini sînt aceia care îți caută apropierea — și pe 
bună dreptate, căci ești un om vrednic de laudă, între 
altele și din pricina geometriei. Așa că, dacă ai € 
dat peste cineva despre care merită să vorbeşti, aş sta 
cu plăcere să aflu. 

THEODOROS De bună seamă, Socrate, că băiatul 
pe care l-am aflat printre concetățenii tăi este vred- 
nic și de mine, să vorbesc, și de tine, să asculţi. Și 
încă, dacă ar fi fost frumos, aproape că m-aș fi temut 
să vorbesc despre el, ca să nu par că m-am îndrăgostit. 
Adevărul este — și nu mi-o lua în nume de rău — 
că nu-i frumos, ci îți seamănă ţie: cîrn și cu ochii 
bulbucaţi. Atîta că la el se vede mai puţin. Vezi, dar, 
că 'vorbesc "fără teamă și să știi bine că dintre toţi 
aceia pe care i-am întîlnit vreodată — şi am avub 144 a 
relaţii cu foarte mulți oameni — pe nici unul nu l-am 
simţit atît de minunat de frumos alcătuit din fire. 
Căci să înveţe cu atîta mai uşor cu cît îi este altuia mai 
greu, să fie peste măsură de blînd _și pe deasupra cu- 
rajos ca nimeni altul, eu unul nu aș fi-crezut să fie (și 
nici nu văd că este) cineva, Dimpotrivă, cei iuți de 
minte cum este el, și cu o judecată pătrunzătoare şi 
cu ţinere de minte sînt, cel mai adesea, iuți și8 la 
minie şi se lasă duşi de colo-colo ca o corabie golită 
de încărcătură?, avînd în firea lor mai mult năbăadăi 
decît curaj!0. Pe de altă parte, cei care sînt mai așe- b 
zați se îndreaptă spre învăţătură cu un fel de înce- 
tineală şi sînt ticsiţi de uitare. El însă înaintează cu 
multă blîndeţe spre învățătură și cunoaștere, așa de 
lin, așa de drept și de rodnic, întocmai ca lunecarea 
tăcută a uleiului ce curge, încîţ este de mirare că, 
atît de tînăr fiind, poate săvîrși astfel de fapte. 

SOCRATE Îmi dai veşti bune. Şi al cui este? 

THEODOROS Numele i l-am auzit; nu-mi vine în 


minte, însă. Dar este acela din mijlocul grupului care e 
se îndreaptă către noi; vin de pe terenul dinafarăii, 

unde el și prietenii săi și-au îngrijit corpul și acum, 
odată terminat masajul!?, vin încoace. Dar ia vezi dacă 
îl cunoşti. 

SOCRATE Îl cunosc; este al lui Euphronios din Su- 
nion, adică, dragul meu, al unui bărbat așa cum po- 
vestești tu despre acesta. Avea un bun renume; dealt- 
fel a lăsat și o avere foarte mare. Numele însă nu-l 
știu, al băiatului. 

THEODOROS Theaitetos îi este numele, Socrate. 
Cît despre avere, mi se pare că niște epitropi i-au 
risipit-o de tot. Cu toate acestea și față de avere de- 
tașarea sa este demnă de admirat. 

SOCRATE E un om ales, pe cît spui. Cheamă-mi-l 
să vină să șadă cu noi. 

THEODOROS Îndată. Theaitetos, hai aici lîngă So- 
crate! 

SOCRATE Chiar așa, Theaitetos, ca să mă pot cer- 
ceta şi eu cu de-amănuntul ce fel de chip am. Căci 
spune 'Theodoros că îl am la fel cu al tău. Dar dacă, 
avînd fiecare dintre noi doi cîte o liră, ar fi zis că 
sînt “acordate deopotrivă, ce am face? L-am crede pe 
dată sau am cerceta dacă vorbeşte ca un priceput în- 
tr-ale muzicii? 

THEAITETOS Am cerceta. 

SOCRATE Și, fireşte, dacă l-am afla priceput, l-am 
crede, iar dacă nu, nu l-am crede? 

THEAITETOS Într-adevăr. 

SOCRATE Iar dacă acum ne interesează asemănarea 
chipurilor este, cred, necesar să știm dacă vorbește 
sau nu ca un priceput în ale desenului. 

THEAITETOS Așa mi se pare şi mie. 

SOCRATE Este, deci, Theodoros pictor? 

THEAITETOS Nu, pe cît ştiu. 

SOCRATE Geometru este oare? 

THEAITETOS Absolut sigur, Socrate. 

SOCRATE Dar și astronom și aritmetician și mu- 
zician!5 şi câte ţin de educaţie?:4 

THEAITETOS Eu unul așa cred. 

SOCRATE Și atunci, de bună seamă că, dacă vor- 
bește despre vreo asemănare la chip între noi, fie că 
o laudă, fie că o critică, nu merită cîtuși de puţin să-i 
dăm atenţie. 

THEAITETOS Poate că nu. 

SOCRATE Iar dacă ar lăuds sufletul vreunuia din- 

tre noi pentru virtute și înțelegere, ce-ai zice? Oare 
nu ar fi bine ca cel ce ar auzi o astfel de laudă să do- 
rească din tot sufletul să îl cerceteze pe cel lăudat, 
iar acesta să dorească din tot sufletul să i se arate? 

THEAITETOS Ba chiar așa, Socrate. 

SOCRATE Atunci a sosit, dragă Theaitetos, mo- 
mentul, pentru tine să arăţi, iar pentru mine să cer- 
cetez. Căci Theodoros — bagă bine de seamă! — cu toate 
că mi-a lăudat mulţi străini și 'concettăţeni, pe nimeni 
nu a lăudat ca pe tine adineauri. 

THEAITETOS Bine ar fi, dar ia seama, Socrate, 
să nu o fi spus în glumă! 

SOCRATE Nu este felul lui Theodoros, dar nu-ţi căl- 
ca vorba pe motiv că a spus-o în glumă — ca să nu 
fie el nevoit să aducă mărturie, căci pe el nu: l-ar 
putea bănui nimeni de minciună —,; rămii, deci, la 
cuvîntul dat și fii încrezător! 

THEAITETOS Dacă așa găsești cu cale, asta îmi 
rămîne de făcut. 

SOCRATE Spune-mi, deci: înveţi cumva de la Theo- 
doros geometrie?15 

THEAITETOS Da, eu așa zic. 

SOCRATE Şi astronomie şi armonie!6 şi artimetică? 

THEAITETOS Îmi dau, într-adevăr, silinţa. 

SOCRATE Şi eu la fel, copile, învăţ şi de la el, și 
de la alţii despre care îmi închipui că ar cunoaște ceva 
din aceste învățături. Dar, cu toate că știu îndeajuns 
despre unele din ele, îmi rămîne totuși o mică ne- 
dumerire, care se cere, împreună cu tine și cu cei- 
lalţi, cercetată. Așa că spune-mi: „a învăţa“ nu în- 
seamnă, oare, a deveni un înțelept la lucrul pe care îl 
înveţi? 

THEAITETOS Cum să nu! 

SOCRATE Doar prin înțelepciune sînt înţelepţi în- 
țelepţii! 

THEAITETOS Desigur. 

SOCRATE Aceasta se deosebește întrucîtva de cu- 
noaștere? 

THEAITETOS Ce anume? 

SOCRATE Înţelepciunea. Oare nu ceea ce cunoaș- 
tem ne face și înţelepţi? 

THEAITETOS Cum să nu! 

SOCRATE Cunoașterea și înţelepciunea ar fi, așa- 
dar, unul și același lucru? 

THEAITETOS Desigur. 

SOCRATE Chiar acest lucru mă nedumereşte şi 
de unul singur nu sînt în stare să-mi dau îndeajuns 
de bine seama ce poate fi cunoaşterea. Am putea, oare, 
afirma cu adevărat ceva despre ea? Ce spuneţi? Care 
dintre voi va vorbi cel dintîi? Dar cel ce va greși și 
întruna va greși, de măgăreaţă va [i, cum spun copiii 
la jocul cu mingea. Acela, însă, care va termina un tur 
fără să greșească, va fi stăpîn peste noi și va rîndui să 
se răspundă la ce îi va fi pe placi?. De ce tăceţi? Nu 
cumva, Theodoros, de dragul discuţiei am devenit cam 
vulgar, însufleţit cum sînt de dorinţa de a avea îm- 
preună un dialog din care să ieşim prieteni și coinci- 
denţi!* unii altora? 

THEODOROS Cîtuși de puţin, Socrate, așa ceva nu 
poate fi vulgar; cere-i, însă, unuia dintre băieţii aceş- 
tia să-ţi dea răspuns, căci eu unul nu sînt obișnuit 
cu o astfel de discuţie și nu mai am nici vîrsta la care 
m-aș putea obișnui. Lor li s-ar cuveni să o facă și ar 
avea pe deasupra destule de aflat căci, la drept vor- 
bind, tinereţea are de cîștigat din orice. Dar, nu-l lăsa 
pe “Theaitetos, ci întreabă-l, după cum ai început. 

SOCRATE Auzi Theaitetos, ce spune  Theodoros. 
Cred că nu ai vrea să-i ieși din cuvînt — și într-o 
astfel de situaţie nici nu s-ar cuveni!? ca un tînăr să-i 
iasă din cuvînt unui om înţelept care îl pune la treabă. 
Hai, vorbeşte deschis și bine: ce ţi se pare ţie că este 
cunoașterea? 

THEAITETOS Sînt nevoit să o fac, deoarece mi-o 
cereţi voi, Socrate. În tot cazul, dacă voi greși 'cu 
ceva, să mă îndreptați. 

SOCRATE Bineînţeles, numai să fim în stare. 

THEAITETOS Deci cunoașteri, mie mi se pare că 
sînt şi cele ce s-ar putea învăţa de la Theodoros (geo- 
metria şi cîte ai mai enumerat tu însuţi mai înainte), 
dar, la fel de bine, și cizmăria, ca și meseriile celor- 
lalţi meșteșugari, fiecare și toate la un loc, nu ar fi 
altceva decît cunoaștere. 

SOCRATE Ales, da! și bogat răspuns, dragul meu: 
ţi s-a cerut un: singur lucru, ai dat o mulţime şi în 
loc de ceva simplu, o diversitate20. 

THEAITETOS Ce vrei să spui cu asta, Socrate? 

SOCRATE Poate că nimic; îţi voi explica, totuși, 


THEAITETOS 187 





la ce mă gîndesc. Atunci cînd spui „cizmărie“, înţe- 
legi altceva decît cunoaşterea facerii încălțărilor?, 

THEAITETOS Deloc. 

SOCRATE Dar cînd spui dulgherie? Este ea alt- 
ceva decît cunoașterea lucrării lemnului? 

THEAITETOS Cîtuși de puţin. 

SOCRATE Așadar, în amiîndouă aceste exemple, 
ceea ce definești tu este cunoașterea particulară a fie- 
căruia dintre ele, aşa-i? 

THEAITETOS Desigur. 

SOCRATE Dar nu aceasta era, Theaitetos, între- 
barea, care sînt obiectele cunoașterii şi nici cîte anume 
sînt; te întrebam nu pentru că voiam să le enumerăm, 
ci ca să ne dăm seama ce poate fi cunoașterea în sine. 
Ceea ce spun e, oare, fără rost? 

THEAITETOS Ba dimpotrivă, foarte just. 

SOCRATE Mai ia seama la ceva: dacă cineva ne-ar 
întreba ceva mărunt şi obișnuit — despre lut, de pildă, 
ce poate fi el — și dacă i-am vorbi aceluia despre un 
lut al olarilor, un lut al meșterilor de cuptoare şi de- 
spre un lut al cărămidarilor, nu ne-am face de rîs? 

THEAITETOS Probabil că da. 

SOCRATE Mai întîi, firește, crezînd că interlocuto- 
rul ar înțelege ceva din răspunsul nostru atunci cînd 
noi, vorbindu-i despre lut, am pomeni de cei .care fac 
păpuși?! ori de cine știe ce alţi meseriaşi de felul 
acesta. Sau crezi că poate înţelege numele unui lucru 
cineva care nu știe ce este acel lucru? 

THEAITETOS Nu, deloc. 

SOCRATE Și bineînțeles că acela care nu știe ce 
este cunoașterea nu pricepe ce este aceea cunoașterea 
încălțărilor. 

- THEAITETOS Sigur că nu. 

SOCRATE Și bineînţeles că cine nu are habar de 
cunoaștere nu pricepe nici cizmăria şi nici vreun alt 
meșteșug. 

THEAITETOS Aşa este. 

SOCRATE Este, deci, caraghios să răspunzi celui 
care te întreabă ce este cunoaşterea numind vreo 
meserie oarecare. Căci răspunzi prin cunoașterea cine 
ştie cărei meserii, deşi nu acest lucru fuseseși în- 
trebat. E 


THEAITETOS Așa se pare. 

SOCRATE lar apoi, deşi puteam, cu siguranţă, să 


dăm un răspuns scurt și simplu, facem ocoluri fără 
de sfîrşit. Astfel, în exemplul cu lutul s-ar putea răs- 
punde simplu și concis că lutul este pămînt amestecat 
cu apă; cît despre al cui e, ducă-se în pace! 

THEAITETOS Astfel pusă, problema pare ușoară, 
Socrate; în momentul acesta, cel puţin. Numai că 
riști să pui o întrebare ce ne-a venit și nouă în minte 
adineauri, cînd stăteam de vorbă; mie și acestui So- 
crate de lîngă mine, omonimul tău. 

SOCRATE Și care anume, Theaitetos? 

THEAITETOS Theodoros aici de faţă, desenase ceva 
despre puteri22, și despre cea de trei, și despre cea 
de cinci picioare, arătîndu-ne că, în ce privește lun- 
gimea, nu sînt comensurabile celei de un picior. Şi 
astfel a cxplicat toate puterile, luînd-o pe fiecare în 
parte, pînă la cea de șaptesprezece picioare, la care, 
întîmplător, s-a oprit2. Atunci nouă ne-a venit un 
gînd: de vreme ce puterile se arătau nesfirșite la nu- 


„măr, să încercăm să le strîngem într-o singură noțiune, 

prin care să denumim toate aceste puteri. 

SOCRATE Și aţi găsit așa ceva? 

THEAITETOS Da; eu cel puţin, așa cred: cercetează 
însă şi tu! 

SOCRATE Spune! 

THEAITETOS Am împărțit toate numerele în două: 
pe de o parte, numerele care pot rezulta dintr-un pro- 
dus de doi factori egali și pe care, după ce le-am re- 
prezentat ca figură printr-un pătrat, le-am pus nu- 
mele de „pătrate şi echilaterale“. 

SOCRATE Și e bine, desigur. 

THEAITETOS Cît despre numerele intercalate în- 
tre cele din prima categorie, precum treiul, cineiul și 
orice alt număr care nu poate rezulta dintr-un pro- 
dus de factori egali — căci se multiplică sau unul mai 
mic cu unul mai mare, sau unul mai mare cu unul mai 
mic — şi cărora le este circumscrisă întotdeauna o 
figură cu o latură mai mare şi alta mai mică, după ce 
le-am reprezentat ca figură printr-un dreptunghi, le-am 
numit „numere dreptunghiulare“. 

SOCRATE Foarte bine! lar după aceasta? 

THEAITETOS Toate liniile cîte au ca pătrat un 
număr plan echilateral le-am definit ca lungimi iar 

pe cîte au un pătrat rezultat din factori inegali, ca pu- 
teri, pentru că sînt comensurabile celorlalte nu prin 
lungime, ci prin suprafeţele ale căror puteri sînt. Și 
pentru volume, tot așa. ia 

SOCRATE Perfecţiunea întruchipată, copii! Așa că 
mi se pare că Theodoros nu va fi pasibil de falsă măr- 
turie. 

THEATITETOS Cu toate acestea, Socrate, întrebării 
pe care mi-o pui tu despre cunoaștere nu aș putea să 
îi răspund așa ca la lungimi și putere. Și totuși mi se 
pare că tu cauţi să afli tocmai așa ceva; or, în cazul 
acesta, iată-l pe Theodoros că apare din nou min- 
cinos. 

SOCRATE De ce? Dacă te-ar fi lăudat că ești un 
bun alergător spunînd că nu a întîlnit nici un tînăr24 
care să te întreacă și ai fi fost întrecut la viteză de 
cel mai iute alergător în forma sa cea mai bună, ţi 
s-ar fi părut că lauda lui Theodoros este mai puţin 
adevărată? 

THEAITETOS După mine, nu. 

SOCRATE Dar despre cunoaștere, după cum spu- 
neam și eu adineauri, îţi închipui că este un lucru mă- 
runt să descoperi ce poate fi și nu unul pe măsura unei 
minți foarte agere? 

THEAITETOS Ba, pe Zeus!, după mine, cred că, 
dimpotrivă, este pentru o minte din cele mai agere. 

SOCRATE În cazul acesta, fii mai sigur în ce te 
priveşte și dă crezare spuselor lui Theodoros; pune 
însă toată rîvna să înţelegi, după cum și altele, tot 
astfel și ce va fi însemnînd acest cuvînt ,„cunoaş- 
tere“! 

THEAITETOS Cît despre silinţă, Socrate, se va 
vedea. 


SOCRATE Hui, atunci, ia-ţi ca model rezolvarea 
problemei cu puterile — căci ai arătat frumos calea 
adineauri — și, la fel cum ai prins într-o singură 
specie o pluralitate de existenţe, tot aşa desemnează 
pluralitatea cunoaşterilor într-o singură formulă. 

THEAITETOS Dar, Socrate, să știi bine că eu m-am 
apucat de multe ori să examinez această problemă, 
căci auzisem de întrebările pe care le puneai tu. Nu- 
mai că nu pot nici să mă încredințez eu însumi că 
spun ceva cu rost și nici să aud că altul ar face-o așa 

cum ceri tu; ba, mai mult, nu pot nici măcar să alung 
această grijă. 

SOCRATE Te încearcă durerile facerii, dragă Theai- 
tetos, şi asta pentru că ești nu gol, ci cu rod. 

THEAITETOS Nu știu, Socrate; îți spun doar ce 
sufăr. 

SOCRATE Deci, nu ţi-a ajuns la urechi — mă faci 
să rîd — că eu sînt fiul unei moașe, nobila şi vajnica 
Phainarete?35 

THEAITETOS Am auzit asta, fără îndoială. 

SOCRATE Dar că mă îndeletnicesc şi eu cu ace- 
eași meserie ai auzit? 

THEAITETOS Ciîtuși de puţin. 

SOCRATE Atunci să ştii bine că așa este; dar nu 
mă piîriî altora, căci le-am ascuns, prietene, că am 
această meserie. Ba unii, neștiind deloc acest lucru, 
nu. asta spun despre mine, ci că sînt foarte ciudat și 
las oamenii cu nedumeriri, Ai augit-o oare şi pe 
asta? 

THEAITETOS Da, bineînţeles. 

SOCRATE Să-ţi spun care este motivul?. 

THEAITETOS Cum să nu! 

SOCRATE Atunci adu-ţi aminte tot ce știi despre 
mouşe și vei pricepe mai ușor ce vreau să-ți spun. 
Așadar, ştii, cred, că nici o femeie dintre cele care pot 
rămîne însărcinate și maște nu le moșește pe altele, 
ci acelea care nu mai pot odrăsli. 

THEAITETOS Fără îndoială. 

SOCRATE Se spune că pricina acestui lucru e Ar- 
temis, că, necăsătorită fiind, i-a revenit grija naște- 
rilor27. Celor sterpe nu le-a dat, vezi bine, putinţa mo- 
șitului, pentru că omul este din firea sa mai slab în a 
deprinde un meșteșug a cărui experiență nu o are. 
Le-a rînduit însă la așa ceva pe cele care din cauza bă- 
trîneții nu pot avea copii, cinstind astfel asemănarea 
lor cu ea. 

THEAITETOS Probabil. 


SOCRATE Și, deci, nu este tot probabil şi chiar 
necesar ca moașşele mai degrabă decît altele să cu- 
noască femeile însărcinate și pe cele care nu sînt? 

THEAITETOS Ba chiar aşa. 

SOCRATE Şi tot astfel, ele, moașele, pot, prin lea- 
curi și descîntece?, să trezească ori să 'pot6lească du- 

rerile după cum vor și să le ușureze pe cele care nasc 
greu, iar dacă găsesc 'cu cale să lepede un rod, ca,fiind 
prematur??, îl leapădă. 

THEAITETOS Așa este. . 

SOCRATE Și tot aşa, n-ai băgat oare de seamă că 
sînt şi cele mai grozave peţitoare, cunoscînd cum nu se 
poate mai bine ce femeie trebuie unită cutărui băr- 
bat spre a face copiii cei mai reușiţi? 

THEAITETOS Asta pu știam -chiar deloc. 

SOCRATE Atunci află că se fălesc mai tare cu 
lucrul acesta decît cu tăiatul unui buric. Căci gîn- 
deşte-te: a îngriji și a recolta roadele pămîntului este 
sau nu aceeași meserie cu a ști în ce pămînt poate fi 
sădită cutare sămînţă și planţă? 

THEAITETOS Desigur că aceeași. 

SOCRATE lar la femeie, prietene, crezi că una este 
să recoltezi şi altceva cealaltă? 

THEAITETOS Nu, pe cît se pare. 

SOCRATE Nici nu este. Dar, din pricina împreu- 
nării necuvenite și nepricepute dintre bărbat şi femcie 
(împreunare care poartă numele de prostituție), moa- 
șele — fiindcă sînt cinstite — fug de peţit, căci le 
este frică să nu cadă sub această acuzaţie din cauza 
meseriei lor. Căci moașelor singure li se cuvine, de 
bună seamă, și să peţească după rînduială. 

THEAITETOS Așa se pare. 

SOCRATE Aceasta este deci lucrarea moașelor, mai 
puţin importantă, totuși, decît a mea. Căci în cazul 
femeilor nu se întîmplă să aducă pe lume năluciri 
uneori, iar alteori adevăruri și să nu poți face cu ușu- 
rință deosebirea. Dacă s-ar întîmpla așa, cea mai mare 
și cea mai frumoasă lucrare ar fi pentru moașe cer- 
nerea adevărului de neadevăr. Tu nu crezi tot astfel? 

THEAITETOS La fel cred și eu. 

SOCRATE Cît despre moșitul pe care îl practic eu, 
se îngrijește cam de aceleași lucruri; se deosebește, în- 
să, prin aceea că moşeşte bărbaţi nu femei și că cer- 
cetează roadele sufletești, nu trupești ale acestora. 
Dar cel mai de seamă lucru în meseria noastră este 
acela că sînt capabil să pun la încercare?! şi să dove- 
desc în mod absolut dacă mintea unui tînăr dă naștere 
unei năluciri mincinoase ori, dimpotrivă, unui vlăstar 
adevărat. Căci am și acest lucru comun cu moașele: 
sînt sterp de înţelepciune, iar lucrul pentru care mulți 

m-au vorbit deja de rău: că altora le pun întrebări, 
dar eu însumi nu clarific niciodată nimic, din pricină 
că nu am nici urmă de înţelepciune, este o mustrare 
dreaptă. Or, cauza acestui lucru este următoarea: Di- 
vinitatea*? mă silește să-i moșesc pe alţii; să dau naș- 
tere, însă, m-a împiedicat. Așa se face că eu însumi nu 
sînt cîtuși de puţin înțelept și nici nu am aflat ceva 
de felul acesta născut ca rod al intelectului meu. 

Cît despre aceia care vin să stea în preajma mea, 
la început, îmi par neînvăţaţi, unii chiar de-a bine- 
lea; cu toţii însă, stînd mai mult împreună cu mine şi cu 
ajutorul pe care Divinitatea îl dă cui vrea «ea, este de 
mirare cît de mult înaintează, după cum li se pare și 
lor înșile, ca şi celorlalți; și este limpede că de la 
mine nu au învăţat niciodată nimic, ci ei află şi nasc 
din sinea lor multe frumuseți. În ce priveşte însă moși- 
tul lor, Divinitatea și cu mine sîntem pricina — și se 
vede limpede: mulți nu şi-au dat seama de aceasta 
și, crezîndu-se pe ei înșiși pricină, m-au nesocotit pe 
mine și m-au părăsit mai devreme decît trebuia, as- 
cultind ori de ei înșiși, ori de alții. Atîta doar că, 
părăsindu-mă, nu numai că au lepădat (din pricina 
unor legături ticăloase) alte roade, dar au lăsat să 
piară, hrănindu-le prost, şi pe cele moșşite de mine, 
preţuind nălucirile mincinoase mai mult decît ade- 
vărul; au sfîrşit însă prin a le părea celorlalţi şi chiar 
și lor înșiși că sînt niște oameni lipsiţi de învăţătură. 

Unul dintre aceştia a fost Aristeides al lui Ly- 
simachos3, ca și foarte mulţi alţii. Atunci cînd, îm- 
pinși de nevoia de a fi împreună cu mine, se întorc 
înapoi, ei au purtări ciudate și cu unii dintre ei dai- 
monul care îmi apare mie îmi interzice să am de-a 
face; cu alţii, însă, îmi îngăduie și ei încep să rodească 
iarăși. Căci și în această privinţă oamenii din preajma 
mea pățesc la fel cu femeile însărcinate: se chinuie 
ziua și noaptea şi sînt plini de zbucium cu mult mai 
mult decîb acelea. Or, să trezească și să potolească 
acest fel de dureri, meșteșugul meu poate să o facă3. 
Așa stau lucrurile cu ei. Pe unii, însă, Theaitetos, 
care nu îmi par a fi cumva rodnici% (și pentru că 
știu că nu au nici o nevoie de mine), cu dragă inimă 
îi pețesc pentru alţii și — să nu spun vreo blasfe- 
mie!35 — ghicesc foarte bine pe cei din a căror to- 

vărăşie ar trage foloase. Pe mulţi i-am dat în felul 
acesta lui Prâdices și pe mulţi altor oameni înţelepţi 
şi minunaţi3”. 

Cît despre tine, preabunule, am lungit aceste ex- 
plicații din următorul motiv: am bănuiala — așa cum 
îți dai şi tu seama — că te încearcă durerile rodului 
lăuntric.. Lasă-te aşadar în seama mea, ca a unuia care 
este fiu de moașă, moșind el însuși, și dă-ți silința să 
răspunzi cît mai bine îți va sta în putinţă la ce te voi 
întreba. lar dacă, cercetîndu-ţi spusele, voi socoti că 
ceva seamănă a nălucire neadevărată, o voi smulge 
binişor și o voi lepăda deoparte, iar tu să nu te miînii, 
așa cum fac cele ce au născut prima oară, atunci cînd 
este vorba de odrasla lor. Să știi, minunatule, că mulți 
s-au înverșunat pînă într-atit împotriva mea, încît 
sînt gata să muște de-a binelea atunci cînd îi rup de 
vreo bazaconie de-a lor și nu își închipuie că fac lu- 
crul acesta cu gînd bun, căci sînt departe de a ști că 
nici un zeu nu are gînduri potrivnice oamenilor şi că 
nici eu nu fac așa ceva cu gînd rău, numai că a 
fi de acord cu minciuna și a întuneca adevărul nu-mi în- 
găduie cu.nici un chip legea divină. 

Deci, ca să o luăm iarăși de la început, încearcă să 
spui, Theaitetos, ce poate fi cunoașterea! Şi să nu zici 
în nici un caz că nu ești în stare, pentru că, dacă Di- 
vinitatea va voi şi te va îmbărbăta, vei fi în stare. 

THEAITETOS Atunci, de vreme ce tu mă îndemni 
astfel, Socrate, ar fi o rușine să nu îmi dau toată 
silinţa să spun ce am de spus. Deci, mie mi se pare că 
cel care cunoaște ceva, simte ceea ce cunoaște, iar 
cunoașterea este — cel puțin așa îmi apare acum si- 
tuaţia — senzație și nimic altceva. 

SOCRATE Frumos și nobil, băiete! Așa trebuie 
să ne punem în vorbe gindurile. Hai acum să cerce- 
tăm împreună dacă sînt rodnice ori deșarte! După 
spusa ta, cunoașterea este senzație? 

THEAITETOS Da. 

SOCRATE Se prea poate, în cazul acesta, ca vorba 
pe care ai spus-o tu despre cunoaștere să nu fie ne- 
trebnică, ci una pe care a spus-o și Protagoras; este 
același lucru, deși oarecum altfel enunțat. Spune cam 
așa: „Individul este măsura tuturor lucrurilor: a celor 
existente, întru cît există, iar a celor inexistente, în- 
tru cît nu există“39. Ai citit-o, desigur? 

THEAITETOS Am citit-o și încă de multe ori. 

SOCRATE Și nu spune ceva de genul: așa cum mi 
se arată fiecare lucru, așa este, după mine, iar după 
tine, așa cum ţi se arată ţie, căci sîntem oameni şi tu, 
şi eu?40 

THEAITETOS Într-adevăr, așa spune. 

SOCRATE Și este de presupus, bineînţeles, că un 
înțelept nu spune palavre; să urmăm și noi, deci, ace- 
laşi drum cu el. Or, nu se întîmplă, oare, cîteodată 
ca, la aceeași suflare de vînt, unul dintre noi să tre- 
mure și celălalt nu? Şi nu tremură unul mai puţin, iar 
celălalt de-a binelea? 

THEAITETOS Chiar esa. 

SOCRATE În acest caz, ce vom spune despre ace- 
lași vînt luat în sine? Este rece sau nu? li vom da, 
oare, crezare lui Protagoras că pentru cel care tre- 
mură este rece, iar pentru celălalt nu? 

THEAITETOS Așa s-ar părea. 

SOCRATE Căci astfel și apare el fiecăruia, nu-i 
așa? 

THEAITETOS Ba da. 

SOCRATE lar „a apărea“ înseamnă desigur „a 
simţi“? 

THEAITETOS Înseamnă. 

SOCRATE Aparenţa și senzația sînt, deci, același 
lucru și pentru căldură și pentru toate celelalte ase- 
menea, iar lucrurile riscă să fie pentru oricine așa 
cum le simte el. 

THEAITETOS Cam așa ceva. 

SOCRATE Senzaţia. vine, deci, de la ceva existent 
şi este nemincinoasă, ca fiind cunoaștere. 

THEAITETOS Așa s-ar părea. 

SOCRATE Atunci, pe Graţii, oare nu era cineva plin 
de înțelepciune Protagoras acesta, care nouă, gloată ne- 
trebnică, ne vorbea în enigme, în timp ce elevilor săi 
le spunea în taină adevărul? 

THEAITETOS Ce vrei, în fond, să spui cu asta, 
Socrate? Ă 

SOCRATE Am să-ţi spun — și, după părerea mea, 
nu este cîtuşi de puţin vorbă goală — că, luat în sine, 
nimic nu este unitate și că nu există nici un lucru de 
orice fel, pe care să-l poţi denumi în mod. corect, ci, 
dacă îl numești mare, va apărea şi mic, dacă îl numești 


TIIEAITETOS 195 





greu, va apărea ușor şi tot așa și toate celelalte, odată 
ce nimic nu este unitate, orice și oricum ar fi. 

Din translație, din mișcare și din amestecul, lucru- 
rilor între ele se nasc toate cele despre care noi afir- 
măm că sînt, folosind o expresie incorectă, căci nimic 
nu există niciodată, ci veșnic devine. Spre această con- 
cluzie se îndreaptă, în afară de Parmenide, toţi înțe- 
lepții, rînd pe rînd: și Protagoras și Heraclit și Empe- 
docle, ca și cei mai de seamă poeți din cele două ge- 
nuri: în comedie Epicharmos, iar în tragedie Homert. 
Acesta, prin versul: 

„Lui Ok6anos, al zeilor tată şi a mamei lor Te.hys%%?, 
a arătat că toate s-au născut din curgere și mișcare. Nu 
ţi se pare că asta vrea să spună? 

THEAITETOS Ba da, pe cît îmi dau seama. 

SOCRATE În cazul ăcesta, cine s-ar putea împotrivi 
unei astfel de oști (care, pe deasupra, este și condusă 
de Homer), fără să devină ridicol? 

THEAITETOS Nu ar fi ușor, Socrate. 

SOCRATE Cu siguranță că nu, Theaiietos, mai ales 
că în sprijinul acestui argument sînt destule dovezi că 
mișcarea este cea care oferă aparența existeniei și a 
devenirii, în timp ce a non-existenţei și a pieirii o 
oferă repaosul. Căci caldul, ca și focul — care, dealt- 


fel, le și naște și le cîrmuiește pe toate celelalte —, se. 


ivește el însuși din translație și frecare, iar aces.ca sînt 
amindouă, mișcări. Or, nu din ele se naște focul? 

THEAITETOS Ba da, din ele. 

SOCRATE Mai mult, neamul vieţuitoarelor ia naș- 
tere, şi acesta, tot din ele? 

THEAITETOS Cum să nu! 

SOCRATE Cît despre starea bună a trupurilor, nu 
se pierde ea cu totul prin nemișcare și lene, în timp ce 
prin exerciţii și mișcare se păstrează cît mai îndelung? 

THEAITETOS Ba da. 

SOCRATE Dar starea bună din suflet, nu prin în- 
vățare și preocupare — care sînt mișcări — dobîndește 
și învăţătură și se și păstrează şi devine mai bună, în 
timp ce prin nemișcare — care este lipsă de preocu- 
pare și de învățătură — nici nu învaţă ceva și uită şi 
ce a învățat? 

THEAITETOS Chiar așa este. 

SOCRATE Așadar mișcarea, atît cea din irup, cît 

și cea din suflet, este ceva bun, iar cealaltă, dimpo- 
trivă? 

THEAITETOS Cam așa ceva. 

SOCRATE Să-ţi mai amintesc, atunci, despre lipsa 
oricărei adieri, despre calmul mării și despre toate cîte 
sînt de un fel cu ele? Să-ţi mai spun că, în timp ce 
nemișcările de diverse feluri duc la putrezire și moar- 
te, celelalte ţin în viață? Și, pe deasupra,-ca supremă 
dovadă, adaug funia de aur, silindu-te să recunoștit4 
că prin ea Homer înțelege soarele și nimic altceva. El 
arată limpede că, atîta timp cît se mișcă bolta cerească 
și soarele, toate există și au viaţă, la zei și la oameni, 
în timp ce, dacă s-ar opri ca prinse în lanţuri ar pieri 
toate nimicite şi ar ajunge cu susul în jos, cum se 
spune. 

THEAITETOS Și mie, Socrate, mi se pare că aceste 
lucruri se arată limpede așa cum vorbești despre ele. 


SOCRATE Gîndește-te la încă ceva, tinere desăvîr- 
șit! În privința ochilor, mai întîi: ceea ce numești cu- 
loare albă nu este, în sine, ceva diferit nici în afară 
și cu atît mai puțin înăuntrul ochilor tăi: nu îi rezerva, 
deci, vreun loc anume, căci atunci ar fi deja rînduită 
undeva și ar rămîne stabilă, nemaiputînd intra în de- 
venire. 


THEAITETOS Cum așa? 


SOCRATE Să urmărim ideea de adineauri, stabi- 
lind că nimic nu există ca unitate în sine; în felut 
acesta, negrul și albul și orice altă culoare vor apărea 
născute din îndreptarea privirilor spre translarea si- 
metrică, ce o precedă pe aceasta, iar ceea ce numim 
existenţă a unei culori particulare nu va fi nici ceea 
ce se îndreaptă către, nici ceea ce vine în în- 
tîmpinare, ci, între ele, ceva ce a ajuns propriu fiecă- 
ruia dintre noi. Sau tu ai vrea să stărui afirmînd îm- 
potrivă că, așa cum îți apare ţie fiecare culoare, tot 
astfel şi cîinelui sau oricărui alt animal? 

THEAITETOS Pe Zeus, cîtuși de puţin. 


SOCRATE Și atunci, altui om îi apare, oare, ceva 
identic cu ceea ce îţi apare ţie? Eşti stăruitor în acest 
gînd sau cu mult mai mult în acela că nimic nu îți 
apare de două ori la fel, nici ţie însuţi, din pricină că 
niciodată nu îţi eşti tu identic ţie însuţi? 


THEAITETOS 197 


THEAITETOS Mi se pare mai probabil așa decît 
într-alt fel. 

SOCRATE Deci, dacă lucrul cu care ne măsurăm 
ori de care ne atingem ar fi mare sau alb sau cald, nu 
ar deveni altul prin întîlnirea cu altul, de vreme ce el 
însuși nu s-a schimbat cu nimic. lar dacă, la fel de 
bine, lucrul măsurat ori atins ar avea fiecare din aceste 
caracteristici, apropierea unui alt lucru de el ori fap- 
tul că acest lucru suferă ceva, nu l-ar face să devină 
altul, atîta vreme cît nu suferă el însuși nici o schim- 
bare. Pentru că, dragul meu, acum sîntem, fără îndo- 
ială, siliţi să spunem cu oarecare ușurință lucruri ui- 
mitoare și ridicole, cum ar afirma Protagoras şi toţi 
aceia care se apucă să spună aceleași lucruri ca el. 

THEAITETOS Ce spui? Cum aşa? 

SOCRATE Să luăm un exemplu mărunt și vei pri- 
cepe ce vreau. Ai șase arșice, cărora le adaugi patru; 
spunem că primele sînt mai multe decît cele patru cu 
jumătate. Dacă însă punem douăsprezece, primele sînt 
mai puţin cu jumătate și nu ne este îngăduit să spunem 
altfel. Sau tu îngădui? 

THEAITETOS Eu, nu. 

SOCRATE Și atunci, dacă te-ar întreba Protagoras 
sau un altul: Theaitetos, este posibil ca ceva să devină 
mai mare sau mai numeros altfel decât sporit?, ce ai 
răspunde? 

THEAITETOS Dacă mă iau după întrebarea de 
acum, Socrate, răspund că nu este; dacă mă iau, însă, 
după cea de dinainte, mă păzesc să nu fac afirmaţii con- 
trare și spun că este posibil. 

SOCRATE Foarte bine, prietene, pe Hera!. Divin 
răspuns! Totuși, dacă — așa cum se pare — vei răs- 
punde că este posibil, se va adeveri o vorbă a lui Eu- 
ripide: limba noastră va fi nevinovată, dar gîndul nu 
va fi nevinovati”. “ 

THEAITETOS E adevărat. 


SOCRATE Așa că, dacă noi, eu și cu tine, am fi 
niște învățați grozavi, nu ne-ar mai rămîne — ca unii 
care vor fi cercetat în profunzime toate cîte ţin de gîn- 
dire — decît să ne încercăm unul pe altul, ca să ne 
treacă timpul, venind la o luptă sofistică pregătiţi tot 
astfel și ciocnind, amîndoi, argumente de argumente“s. 
Acum însă, ca simpli particulari, vom vrea mai întîi 

să luăm seama la ce pot fi în sine lucrurile pe care le 
gîndim și dacă ne par acordate între ele sau cîtuși de 
puţin așa. 

THEAITETOS În ce mă priveşte, aș vrea foarte 
mult acest lucru. 

SOCRATE Și eu la fel. Or, fiindcă așa stau lucru- 
rile, ca unii care se bucură de toată tihna, nu-i așa că 
vom relua în pace analiza noastră, fără să ne mîniem?, 
căci, de fapt, ne cercetăm pe noi înșine, ca să aflăm 
ce pot fi aceste vedenii dinlăuntrul nostru. Dacă o vom 
cerceta pe prima, vom spune, cred, că niciodată un 
lucru nu devine mai mare sau mai mic, nici ca greu- 
tate, nici ca număr, atîta timp cît își rămîne egal sieși. 
Nu-i așa? 

THEAITETOS Ba da. 

_SOCRATE Cit despre a doua, că lucrul căruia nici 
nu i se adaugă, nici nu i se scade ceva, acesta nici nu 
crește vreodată și nici nu se micşorează, ci rămîne veș- 
nic egal. 

THEAITETOS Chiar așa este. 

SOCRATE Și, desigur, și a treia; că este cu nepu- 
țintă ca ceva ce nu exista mai înainte să existe după 
aceea, fără să fi fost produs și fără să fi devenitt. 

THEAITETOS Așa se pare, într-adevăr. 

SOCRATE Or, pe cît îmi închipui, aceste trei afir- 
maţii încuviințate de noi se luptă una cu alta în cu- 
getul nostru, fie cînd vorbim despre arșice, fie cînd 
afirmăm că eu, la vîrsta pe care o am, sînt în acest mo- 
ment, fără să fi crescut și fără să fi suferit nici opu- 
sul, timp de un an, mai mare decît tine care ești tînăr, 
iar mai tîrziu mai mic, fără ca greutatea mea să se fi 
micșorat întrucîtva, în timp ce a ta va fi crescut, to- 
tuși. Așa se face că, în cele din urmă, sint ceea ce mai 
înainte nu eram, dar fără să fi devenit, căci este impo- 
sibilă devenirea fără să devii. Or, nepierzînd nimic din 
greutate, nu aș putea deveni vreodată mai mic. Și ast- 
fel situația este aceeași în mii şi mii de cazuri, odată 
ce acceptăm aceste argumente. Mă urmărești, desigur, 
Theaitetos? căci nu îmi pari a fi neîncercat în astfel 
de probleme. i 

THEAITETOS Și pe zei, Socrate, e peste măsură cît 
mă minunez ce poate fi aceasta, iar uneori, uitîndu-mă 
la așa ceva, mă apucă de-a binelea amețeala. 

SOCRATE Se pare dragul meu, că Theodoros nu a 

greșit deloc în ce te priveşte, căci trăirea aceasta: mi- 
rarea, aparține în cel mai înalt grad căutătorului înțe- 
lepciunii; nu există alt început al căutării înţelepciunii 
decit acesta și se pare că nu este străin de genealogii 
acela care a spus că Iris e vlăstar din Thauimas (,Mi- 
rarea+)5%. Dar, ai început să înţelegi pricina pentru care 
aceste lucruri sînt la fel cu acelea afirmate, după cum 
sustinem noi, de Protagoras ori nu încă? 

THEAITETOS Mi se pare că încă'nu, 

SOCRATE Îmi vei fi, deci, recunoscător dacă voi 
cerceta împreună cu tine (scoţîndu-l de acolo) adevărul 
ascuns în gîndirea unui om sau, mai degrabă, a unor 
oameni vestiți? 

THEAITETOS Cum să nu-ţi fiu și încă foarte mult! 

SOCRATE la seama, deci, și priveşte în jur să nu 
tragă cu urechea vreun neinițiatii — căci există din 
ăștia care cred că nu ființează nimic altceva decît ceea 
ce pot ei să înhaţe strîns în cele două miîlini și deveni- 
rile și toate cele nevăzute nu le socotesc drept parte a 
ființei. 

THEAITETOS În cazul acesta, Socrate, vorbești des- 
pre niște oameni atrofiaţi şi respingători, fără îndoială. 

SOCRATE Așa și sînt, copile şi sînt și nehărăziţi 
deloc de către Muze; dar mai sînt și alţii, cu mult mai 
rafinaţis?, despre ale căror misterii vreau să-ţi vorbesc. 

Principiul — de care sînt înlănțuite și 'toate cele 
despre care vorbeam puțin mai înainte — este, după 
ei, acesta: totul este mișcare și dincolo de ea nimic alt- 
ceva; formele mișcării sînt două, amîndouă nelimitate 
la număr, avînd putinţa, una să facă, iar cealaltă, să 
fie făcută. Din întrunirea şi acţiunea lor reciprocă una 
asupra alteia sc naște o mulţime nosfîrșită de urmasi, 
perechi de gemeni însă: de o parte sensibilul, de alta 
senzaţia, care întotdeauna se naște împreună cu sensi- 
bilul şi este strîns legată de el. Cît despre senzaţii, 
pentru noi ele au nume ca: vedere, auz, miros, răceală 
și căldură, ba încă și plăceri, supărări, dorințe şi te- 
meri, precum și altele; or, cele fără de nume sînt neli- 
mitate, iar cele cu nume, nenumărate. Pe de altă parte, 
familia sensibilului se naște ca ceva omolog fiecăreia 
din aceste senzaţii: pentru vederi felurite, culori felu- 
rite, pentru auzuri, sunete la fel, iar pentru celelalte 
senzaţii, forme de sensibil care se nasc legate în mod 
firesc de acestea. 

Pînă la urmă, ce vrea Theaitetos, povestea aceasta 
de la noi, faţă de cele discutate mai înainte? Pricepi 
ceva? 


THEAITETOS Nimic, Socrate. 


SOCRATE Atunci. fii atent, să vedem dacă o pu- 
tem duce la bun sfîrşit. Va să zică, așa cum spuneam, 
totul se mișcă, însă, în această mișcare există iuțeală 
și încetineală. Or, încetul restrînge mișcarea la sine și 
la cele din apropierea sa și astfel dă naștere. Cit despre 
cele ce se nasc astfels, sînt mai iuți, căci sînt translate 
și mișcarea s-a născut din translarea lor. Așa încît, 
atunci cînd ochiul şi ceva din cele ce au legătură cu el 
dau naștere, prin apropierea lor, albului și senzaţiei 
născute odată cu acesta — care nu s-ar fi putut naște 
niciodată, dacă fiecare din părți s-ar fi îndreptat către 
altceva — ei bine, atunci, prin mișcarea născută deo- 
dată între cele două elemente deplasate: pe de o parte, 
a vederii ce vine dinspre ochi, iar, pe de alta, a albi- 
tăţii51, dinspre ceea ce naște, concomitent, culoarea, 
ochiul s-a umplut, desigur, de vedere: în acel moment 
cl vede și a devenit, nu o vedere oarecare, ci ochi vă- 
zător, în timp ce lucrul care a născut, concomitent, cu- 
loarea, s-a umplut de albitate și a devenit nu albitatc, 
ci chiar alb, fie lemn, fie piatră, fie orice s-ar întîm- 
pla să aibă suprafaţa colorată în această culoare. La 
fel și pentru toate celelalte: uscatul, caldul și așa mai 
departe; sînt de judecat în același chip: nimic nu există 
în sine — lucru pe care l-am spus și mai înainte —, 
ci toate devin prin întrunirea unora cu altele și se diver- 
sifică datorită mișcării, de vreme ce nu este — după 
cum spun ei — întemeiat gîndul că ceva e, luat în parte, 
sau agent, sau pacient. Or, nimic nu este agent mai 
înainte de a se uni cu pacientul și nici pacient mai 
înainte de a se uni cu agentul, după cum și agentul 
rezultat în urma unirii cu ceva, dacă va da peste alt- 
ceva, se va arăta, la fel de bine pacient. Așa încît, din 
toate acestea, cum spuneam la început, nimic nu există 
ca un întreg în sine, ci întotdeauna devine pentru un 
lucru; cît despre „a exista“, acesta trebuie îndepărtat 
de peste iot, cu toate că noi, din pricina obișnuinţei și 
a necunoașterii, am fost nevoiţi să ne folosim de el ade- 
sea şi chiar adineauri. Deci, după cum spun înţelepţii, 
nu trebuie nicicum să acceptăm expresii ca „ceva“ ori 

„despre ceva“ ori „despre mine“ ori „aceasta“ ori „cea- 
laltă“ sau orice alt cuvînt care fixează. Trebuie, dim- 
potrivă, să denumim conform naturii lor cele ct de- 
vin, se fac, pier şi se schimbă. Pentru că dacă cineva 
fixează ceva prin cuvînt, acel om este ușor de criticat. 
Trebuie să vorbim în felul acesta și despre parte și 
despre mulţimea părţilor îmbinate la un loc, cărcia i se 
dă numele de om, de piatră, de animal sau specie de 
orice fel. 

Așa stind lucrurile, Theaitetos, ţi se par plăcute și, 
găsindu-le agreabile, ai gusta din ele? 

THEAITETOS Dacă e după mine, Socrate, nu știu 
deloc, pentru că nu reușesc să-mi dau seama dacă le 
spui fiindcă așa îţi par sau doar mă pui pe mine la 
încercare. 

SOCRATE Ai uitat, dragul meu, că eu nici nu știu 
ceva și nici nu fac al meu nimic din toate acestea, ci 
că sînt sterp de ele? Te moșesc însă pe tine și pentru 
aceasta te descînt și îți dau să guști din toţi înțelepţii, 
pînă cînd cu ajutorul tău, voi aduce la lumină pro- 
pria-ț gîndire. lar după ce o voi fi scos, atunci voi 
cerceta cum se prezintă: deșartă sau cu rod. Întăreș- 
te-te, deci, adună-ţi puterile și răspunde frumos și băr- 
bătește întrebărilor mele, după cum ţi se pare ţie. 

THEAITETOS Atunci întreabă-mă! 

SOCRATE Spune-mi, deci, încă o dată, dacă îţi 
place faptul că ceva nu există, ci devine veșnic bun 
și frumos56 și toate cîte le înșiruiam adineauri. 

THEAITETOS În ce mă privește, cînd te ascult cum 
îmi vorbeşti astfel, îmi pare că raționamentul este ad- 
mirabil și că trebuie să îl iau așa cum mi l-ai des- 
fășurat. 

SOCRATE Să nu abandonăm atunci ceea ce a ră- 
mas — și a rămas discutarea viselor și a bolilor (în ge- 
neral, precum și a nebuniei) ca: tulburări de auz ori 
de vedere sau ale celorlalte simțuri. Căci știi, de bună 
seamă, că toate aceste cazuri se acceptă unanim ca ex- 
cepţii de la principiul pe care l-am expus mai înainte, 
pentru că, mai mult decît în oricare altă situație, sen- 
zaţiile născute în noi înșine sînt mincinoase și mai este 
mult pînă să şi fie așa ceea ce apare fiecăruia cumva; 
nu, ci exact pe dos: nimic din ce apare nu există. 

THEAITETOS Este foarte adevărat ce spui, So- 
crate. 

SOCRATE În acest caz, ce argument i-ar mai ră- 
miîne, copile, celui care a stabilit senzaţia drept cu- 
noaștere și că ceea ce îi apare fiecăruia așa și există pen- 
tru acela căruia îi apare astfel? 

THEAITETOS Eu, Socrate, mă sfiesc să-ţi spun că 
nu am nici un răspuns, fiindcă puţin mai înainte m-ai 
dojenit cînd ţi-am spus acelaşi lucru. Cu toate acestea, 
nu aş putea să resping faptul că, într-adevăr, nebunilor 
și celor care se află în stare de vis nu li se pare că sînt 
în fals atunci cînd unii se cred zei, iar ceilalți își în- 
chipuie, în somn, că au aripi și zboară. 

SOCRATE Dar nu te gîndești. oare, în legătură cu 
aceasta, şi la un contra-argument privind, mai ales, 
visul și trezia? 

THEAITETOS Care anume? 

SOCRATE Unul pe care l-ai auzit, cred, foarte ade- 
sea; formulat de cei care întreabă ce dovadă ar putea 
prezenta cineva, întrebat fiind: în acest moment dor- 
mim și tot ceea ce gîndim este vis ori sîntem treji şi 
discutăm în realitate unul cu celălalt? 

THEAITETOS Chiar așa, Socrate, sîntem de-a bi- 
nelea în încurcătură: ce trebuie, oare, prezentat drept 
dovadă? căci fiecare stare este replica celeilalte și se 
urmează îndeaproape una pe alta. Cit despre vorbele 
pe care le-am schimbat pînă acum, nimic nu ne împie- 
dică să credem că le-am discutat și în somn, iar cînd, 
înetoiul visului, ni se pare că povestim vise, asemă- 
narea celor două stări este de-a dreptul neobișnuită. 

SOCRATE Vezi, deci, că a intra în dispută nu este 
un lucru greu, odată ce dispută este și pentru vis și 
trezie; or, dat fiind că timpul în care dormim este egal 
cu cel în care veghem, sufletul nostru se luptă, în fie- 
care perioadă, să arate că părerile din acel moment 
sînt nu se poate mai adevărate. Astfel încît perioada 
de timp în care afirmăm că există cutare lucruri este 
egală cu aceea în care afirmăm că există altele și de 
fiecare dată afirmaţia noastră este la fel de vehementă. 

THEAITETOS Așa este, fără doar şi poate. 

SOCRATE Și, deci, cînd este vorba despre boală sau 
nebunie, nu este acelaşi lucru — în afară de faptul că 
perioada de timp nu este egală? 

THEAITETOS Corect. 

SOCRATE Cum aşa? Adevărul se va defini după 
lungimea sau scurtimea timpului? 

THEAITETOS Ar fi de-a dreptul ridicol! 

SOCRATE Dar deţii altă dovadă, ca să arăţi lim- 
pede care din aceste păreri este adevărată? 

THEAITETOS Pe cît mi se pare, nu. 

SOCRATE Ascultă, atunci, de la mine ce ar spune 
despre acest lucru cei care postulează că aparențele lu- 
crurilor sînt întotdeauna adevărate pentru cel căruia 
îi apar astfel. Căci, pe cît cred, te-ar întreba cam așa: 
„Ei, Theaitetos, un lucru care ar fi total diferit de al- 
tul, va avea aceeași putere cu diferitul său? Și să nu 
credem că lucrul de care întrebăm este în parte ace- 
lași, în parte diferit, ci pe de-a întregul cliferit! 

THEAITETOS Este, bineînțeles, imposibil să aibă 
același „ceva“, fie în putere, fie în orice altceva, din 
moment ce este riguros diferit. 

SOCRATE Dar nu sîntem, oarc, nevoiţi să recu- 
noaștem că așa ceva este și neasemenea? 

THEAITETOS, Mie unuia așa mi se pare. 





SOCRATE Și, deci, dacă un lucru ajunge să de- 


vină asemenea sau neasemenea, fie-lui însuși, fie al- 
tuia, îl vom numi, atunci cînd devine asemănător, iden- 
tic, iar atunci cînd devine neasemănător, diferit. Așa-i? 

THEAITETOS Desigur. 

SOCRATE Și nu spuneam noi mai înainte că fac- 
torii agenţi sînt numeroși, ba chiar nesfîrșiți la număr 
şi tot astfel și cei pacienţi? 

THEAITETOS Ba da. 

SOCRATE Și .că din amestecul unora cu alţii și 
alţii se vor naște, nu lucruri identice, ci diferite? 

THEAITETOS Ba chiar așa. 

SOCRATE Să luăm atunci în discuţie, potrivit aces- 
tei afirmaţii, și pe mine, şi pe tine și așa mai departe. 
Socrate sănătos și, tot așa, Socrate bolnav — cum vom 
spune că este unul faţă de celălalt: asemenea sau ne- 
asemenea? 4 

THEAITETOS Te referi la Socrate bolnav ca la un 
întreg faţă de celălalt, Socratele sănătos? 

SOCRATE Ai priceput foarte bine; chiar la așa ceva 
mă refer. 


THEAITETOS În cazul acesta, neasemenea. 


SOCRATE Și, bineînțeles, diferit, pe cît este:de ne- 
asemenea? . 


THEAITETOS Neapărat. 

SOCRATE Și cînd doarme și, fără îndoială, în toate 
situaţiile parcurse mai înainte, tot astfel vei afirma? 

THEAITETOS În ce mă priveşte, da. 

SOCRATE Orice lucru, deci, activ prin natura sa, 
cînd acționează asupra Socratelui sănătos, mă va folosi 
drept ceva, iar cînd acţionează asupra celui bolnav, 
drept altceva. 

THEAITETOS De ce nu? 

SOCRATE Și diferite vor fi cele născute din fiecare 
din noi; din mine, pacientul și din el, agentul? 

THEAITETOS Cum nu? 

SOCRATE Așadar, vinul pe care îl beau cînd sînt 
sănătos mi se pare bun și dulce? 

THEAITETOS Desigur. 

SOCRATE Și, firește, s-a ajuns la aceasta pentru 
că, după cum am căzut de acord mai înainte, agentul și 
cu pacientul au dat naștere bunătății și senzaţiei trans- 
late amîndouă în același timp; or, senzaţia, translată 
dinspre pacient, a făcut ca limba să devină sensibilă, 
iar bunătatea, translată dinspre vin, în jurul acestuia, 
a făcut ca vinul să fie și să pară dulce limbii sănă- 
toase. 

THEAITETOS Acestea și sînt, dealtfel, lucrurile cu 
care ne-am declarat de acord mai înainte. 

SOCRATE Dar cînd acţionează asupra celui bolnav, 
primul adevăr nu este oare că nu acţionează asupra 
aceluiași? Pentru că, în fond, s-a îndreptat către cineva 
neasemenea celuilalt. 

THEAITETOS Desigur. 

SOCRATE Ei bine, un astfel de Socrate și vinul în- 
ghiţit au dat naștere altor lucruri; pe de o parte, sen- 
zaţie de amăreală în jurul limbii, iar, pe de alta, în 
jurul vinului, nașterea și translarea acrelii; el, nu amă- 
reală, ci amar, iar eu, nu senzație, ci senzitiv. Așa-i? 

THEAITETOS Exact așa. 


SOCRATE Prin urmare, simțind astfel, eu nu voi 
deveni față de nimic altceva, căci senzația altui agent 
este alta și îl face pe acela care simte altul și diferit. 
Nici acela care pentru mine este agent nu va putea 
vreodată, unindu-se cu altceva, să dea naștere acelu- 
iași lucru și să devină într-astfel, căci producînd alt- 
ceva din altceva, o să devină altcumva. 

THEAITETOS Așa este. 


THEAITETOS 205 








SOCRATE Însă nici eu nu voi deveni astfel prin 
mine însumi şi nici celălalt prin sine însuși. 

THEAITETOS Nu, într-adevăr. 

SOCRATE Pe de altă parte, este neapărat necesar 
ca, atunci cînd devin senzitiv, să devin față de ceva. 
Căci să devii senzitiv, dar fără obiect al senzaţiei, este 
imposibil; cînd acela devine dulce sau amar sau alt- 
cumva, devine pentru cineva, căci, să devii dulce, dar 
nu pentru cineva, este imposibil. 

THEAITETOS Este întru totul adevărat. 

SOCRATE Deci amîndorura”! ne rămîne, cred, dacă 
existăm, existența, iar dacă devenim, devenirea, de 
vreme ce necesitatea leagă fiinţa noastră, a mea și a 
lui, dar nu o leagă de nimic străin nouă și nici măcar 
de noi înșine. Așa încît, de spune cinevă că ceva există, 
trebuie spus că „pentru cineva“ sau „al cuiva“ sau „re- 
feritor la ceva“ există (sau devine). Dar că ceva există 
sau devine în sine şi prin sine nici nu trebuie spus, 
nici acceptat ca spusă a altuia, așa cum ne arată ar- 
gumentul pe care l-am dezvoltat. 

THEAITETOS Întru totul adevărat, Socraie. 

SOCRATE Deci, și faptul că ceea ce îmi este agent 
există pentru mine și nu pentru un altul, iar eu îl și 
simt, pe cînd altul nu? 

THEAITETOS Cum să nu! 

SOCRATE Senzaţia mea este, așadar, adevărată 
pentru mine, căci este totdeauna a ființei mele şi eu 
sînt, după Protagoras, judecătorul lucrurilor: al celor 
care există, întru cît există pentru mine, iar al celor 
care nu există, întru cît nu există. 

THEAITETOS Așa s-ar părea. 

SOCRATE Cum deci, de vreme ce nu greşesc și 
giîndirea mea nu se înșală asupra celor ce sînt sau de- 
vin, cum, deci, nu aș cunoaște lucrurile a căror sen- 
zaţie o am? 

THEAITETOS Nu se poate nicicum. ) 

SOCRATE Ai fost, deci, perfect îndreptăţit să alirmi: 
că senzaţie și nimic altceva este cunoașterea și tot aici 
au ajuns și Homer și Heraclit și toată inta celor cu 
„toate sînt în mișcare ca apa unui rîu“, precum și 
Protagoras cel atotștiutor, cu „omul este măsura tu- 
turor lucrurilor“, precum și Theaitetos cu „de vreme 
ce lucrurile stau astfel, senzaţia devine cunoaștere“. 
Oare așa să fie, Theaitetos? Să spunem că acesta este, 

pentru tine, pruncul nou-născut, iar pentru mine, ceea 
ce am moșit? Ce spui? 

THEAITETOS Neapărat așa, Gocrată. 

SOCRATE Fără îndoială, aceasta este, precum se 
vede, ceea ce am adus noi cu greu pe lume, orice s-ar 
nimeri cl să fie. Dar după copil, sărbătorirea sa — 
și avem să ne preumblăm într-adevăr cu raţiunea îm- 
prejurul lui, cercetînd să nu ne scape dacă nou-născu- 
tul este nu vrednic de hrană, ci deşertăciune și minciu- 
nă. Sau ești de părere că, de vreme ce-i al tău, tre- 
buie neapărat să îl crești și să nu îl părăsești? Ori vei 
suporta. să îl vezi criticat și nu îţi va fi greu să înduri 
dacă ţi se va lua, măcar că ești la prima naștere? 

THEODOROS Va suporta Theaitetos, Socrate, căci 
nu este cîtuși de puţin îndiîrjit. Dar, pe zei, spune: nici 
acum lucrurile nu stau așa? 

SOCRATE ţi plac vădit argumentările și ești bun, 
Theodoros, că mă crezi un sac plin cu argumen:e, din 
care voi scoate cu ușurință, spunînd că nu așa stau 
lucrurile. Nu îți dai seama, însă, că nici un argument 
nu vine de la mine, ci întotdeauna de la cel care dialo- 
ghează cu mine? Eu, unul, nu cunosc nimic mai mult 
decît acest lucru mărunt: ce argument să primesc de 
la celălalt, înțeleptul şi să îl întîmpin după cuviinţă. 
Asta voi încerca și acum cu acesta, nespunînd că vine 
ceva din mine însumi. | 

THEODOROS Bine zici tu, Socrate. Așa să și faci. 

SOCRATE Ştii, oare, Theodoros, ce mă minunează 
la prietenul tău Protagoras? 

THEODOROS Ce anume? 

SOCRATE În mare a spus lucruri care îmi plac 
de-a dreptul, că ceea ce îi apare fiecăruia și există ca 
atare. Începutul discursului său m-a mirat însă; putea 
să înceapă „Adevărul“ spunînd: măsura tuturor lucru- 
rilor este porcul sau maimuța sau altă ciudățenie şi 
mai mare, din cele care pot simţi. Prin aceasta, ar fi 
încevui vorbindu-ne pe un ton sublim și foarte trufaş 
și ne-ar fi arătat că, în timp ce noi îl admiram ca pe 
un zeu din pricina înţelepciunii sale, el se afla, ca cîn- 
dire, cu nimic mai bun, nu decit alt om, dar nici decît 
un pui de baltă. Cum să spunem, altfel, Theodoros? 
căci, dacă adevărul va fi pentru oricine opinia pe care 
o va formula datorită senzaţiei și nici impresia unuia 
nu 0 va judeca mai bine altul, nici nu va mai fi în 

drept cineva să examineze opinia altuia, dacă este co- 
recră sau falsă, ci, cum s-a spus adesea, fiecare își va 
formula singur opiniile proprii, iar dacă acestea sînt, 
în totalitate corecte și: adevărate, în cazul acesta, în- 
tru cît, prietene, este Protagoras înţelept, așa încît să 
fie socotit pe drept dascăl altora cu plată scumpă, iar 
noi, mai neînvățaţi și că obligaţia de a-l frecventa, de 
vreme ce fiecare își este măsura propriei sale înțelep- 
ciuni? Cum să nu spunem că Protagoras vorbește pen- 
tru gloată? Cît despre mine și arta mea maieutică, trec 
sub tăcere cu cîtă bătaie de joc o plătesc, ba, pe cît 
cred, studiul dialecticii în întregimea lui. Căci a exa- 
mina și a ste apuca să critici — unii pe-ale altora — re- 
prezentăriles0 și opiniile comune, odată ce sînt corecte 
pentru fiecare, nu înseamnă, oare, vorbărie emfatică și 
sunătoare? — dacă „Adevărul“ lui Protagoras este ade- 
vărat şi nu o glumă strigată din tainiţele cărții sale. 

THEODOROS Ei, Socrate, omul acesta îmi este 
drag, așa cum ai spus și tu adineauri și nu aș accepta 
ca, prin încuviințarea mea, să fie criticat Protagoras; 
dar, tot așa, nu aș accepta nici să intru în dispută cu 
tine împotriva opiniei mele. Așa că ia-l din nou pe 
Theaitetos! Chiar și pînă acum se arăta foarte doritor 
să te asculte. 


SOCRATE Oare, călătorind prin Lacedemonia și vă- 
zînd în palestre pe cei care se antrenează goi, cîte unul 
chiar pricăjit, ai suporta, Theodoros, să nu te așezi 
dezbrăcat alături de ei și să îţi arăţi și tu făptura? 

THEODOROS De ce nu, dacă ar vrea să-mi facă 
pe voie și să-mi dea crezare? După cum și în acest 
moment, vă veţi lăsa, cred, convinși, însăduindu-mi să 
privesc de pe margine, fără să mă siliți la antrena- 
ment, vlăguit. cum sînt, ba mai mult, veţi prefera un 
„potrivnic rai tînăr și -mai mlădios. 

SOCRATE Păi dacă aşa stau lucrurile 'Thcodoros, 
„ce ţi-e drag ţie, nici mie nu mi-e urît&, spun cei cu 
proverbele. Trebuie deci să ne întoarcem înapoi la înţe- 
leptul Theaitetos. Spune, deci, Theaitetos — ca să ne 
întoarcem la ce discutam mai înainte: tu nu te minu- 
nezi, oare, dacă, dintr-o dată, apari astfel întru totul 
egal în înțelepciune cu oricare al. om, ba chiar și zeu? 
Ori crezi că ac.astă măsură protagoreică se referă mai 
puţin |: zei decît lu oameni? 

THEAITETOS Eu unul, cîtuși de puţin, pe Zeus; 
cît despre ce mă întrebi, mă minunez foarte mult. 
Căci, în timp ce noi urmăream analiza formulei „cum 
îi apare un lucru cuiva, tot aşa şi există pentru acel 
cineva“, mi se părea o exprimare foarte bună. Acum 
însă, la iuțeală s-a.întors tocmai pe dos. 

SOCRATE Asta pentru că ești tînăr, dragă băiete, 
așa că pleci urechea și dai ușor crezare discursurilor 
publice. Căci la astfel de lucruri Protagoras ori altul în 
locul lui ar spune cam așa: O, prea buni copii și bă- 
trîni, v-aţi așezat împreună şi ţineţi discursuri, adu- 
cînd vorba pînă și despre zei, despre care eu unul mă 
feresc să afirm, în discursurile ori în scrierile mele, că 
există sau că nu există și afirmaţi chiar acele lucruri pe 
care mulțimea ar primi să le asculte, cum că e groaz- 
nic dacă, în privința înțelepciunii, un om nu se deose- 
bește cu nimic de un rumegător oarecare. Despre de- 
monstraţie și despre necesitate, nu scoateţi nici 0 vor- 
bă; vă folosiți în schimb de verosimil; or, dacă Theo- 
doros ori alt geometru ar vrea să se folosească de așa 
ceva în geometrie, n-ar mai valora absolut nimic. Cer- 
cetați deci, şi tu, şi Theodoros, dacă ați accepta argu- 
mente bazate pe persuasiune și probabilitățit! în pro- 
bleme atît de importante. 

THEAITETOS Dar nu e corect, Socrate. Nici tu, nici 
noi nu am putea afirma așa ceva. 

SOCRATE Ne rămîne, așadar, să cercetăm altfel 
problema, după cum mi se pare că sugeraţi şi îu și 
Theodoros. A 

THEAITETOS Cu totul altfel, într-adevăr. 

SOCRATE Să cercetăm, deci, dacă cunoașterea și 
senzaţia sînt același lucru sau nu. Căci, la urma ur- 
mei, toată discuția noastră tindea către acest punct şi de 
dragul lui am stîrnit mulţimea ciudățeniilor de pînă 
acum. Nu-i aşa? 

THEAITETOS Ai perfectă dreptate. 

SOCRATE — Vom fi, deci, de acord că, toate cite 
le simţim prin văz ori prin auz, le și cunoaștem în 
acelaşi timp pe toate? De pildă, mai înainte de a în- 
văța praiul barbarilor, ce vom spune: că nu îi auzim 
glăsuind ori că îi auzim și le înțelegem spusele? Iar 
cînd nu cunoaștem literele, ce vom afirma sus și tare la 
vederea lor: că nu le cunoaștem sau că, din moment ce 
le vedem, le cunoaştem? | 

THEAITETOS Vom spune, Socrate, că sîntem cu- 
noscători doar a ceea ce vedem și auzim: în primul 
exemplu, că vedem și cunoaștem forma și culoarea, iar 
în al doilea, sunete ascuţite și grave; le auzim și, în 
același timp, le știm. War învățătura pe care ne-o dâu 
despre ele gramaticii şi hermeneuţiit? vom spune că 
pe aceasta nici nu o percepem cu văzul sau cu auzul 
și nici nu o cunoaștem. 

SOCRATE Desăvirșit răspuns, Theaitetos și nu ai 
de ce să fii criticat pentru el, mai ales că e cazul să 
prinzi curaj. Dar, ia seama la hopul ce vine și gîndeş- 
te-te cum l-am putea evita. 

THEAITETOS Care anume? 

1 SOCRATE Acesta, dacă cineva ar întreba: este, 
oare, posibil ca cineva, devenind la un moment dat cu- 
noscător al unui lucru și avînd încă amintirea acelui 
lucru și păstrîndu-i-o în timp, să nu aibă, în momentul 
în care îi revine amintirea lucrului, cunoașterea acelui 
lucru însuși de care își amintește? După cum se vede, 
am provocat o avalanșă de cuvinie, vrînd să întreb. 
dacă e posibil ca cineva, care a învățat un lucru și și-l 
aminteşte, să nu îl cunoască? 

“THEAITETOS Cum asta, Socrate? Ar fi o ciudăţe- 
nie ceea ce spui. 

SOCRATE Deci, nu cumva bat cîmpii? Chibzuiește 
bine: oare pe „a vedea“ nu îl denumești „a simţi“ iar 
vederea „senzației? 

THEAITETOS Ba, eu unul, da. 

SOCRATE Și atunci, acela care a văzut ceva nu a 
devenit cunoscător al 'acelui lucru, după raţionamentul 
de mai înainte? 

THEAITETOS Ba da. 

SOCRATE Dar cum? Nu te referi cumva la ceva 
care ar fi amintire? 

THEAITETOS Ba da. 

SOCRATE A unui lucru sau a nimic? 

THEAITETOS A .unui lucru, fără îndoială. 

SOCRATE Așadar, a ceva din cele învăţate și per- 
cepute, ceva de felul acesta? 


THEAITETOS Chiar aşa. 


SOCRATE Ceea ce a văzut cineva, își amintește, 
oare, cîteodată? 


THEAITETOS Își amintește. 

SOCRATE Chiar și închizînd ochii? Sau, dacă face 
astfel, a uitat? 

THEAITETOS Ar fi groaznic, Socrate, să se afirme 
așa ceva. 

SOCRATE Trebuie totuși, dacă avem de gînd să 
păstrăm argumentul de mai înainte. Dacă nu, se duce. 

THEAITETOS Pe Zeus, tot așa bănuiesc şi eu, dar 
nu îmi dau bine seama, așa că spune-mi cum. 

SOCRATE Uite cum: pe acela care a văzut îl nu- 
mim cunoscător a ceea ce a văzut, căci am căzut de 
acord că vedere, senzaţie și cunoaștere sînt -unul și 
același lucru. 

THEAITETOS Bineînţeles. 

SOCRATE lar acela care a văzut și a devenit cu- 
noscător a ceea ce a văzut, dacă închide ochii, își 
amintește, însă nu mai vede lucrul acela, nu-i așa? 

THEAITETOS Ba da. 

SOCRATE Pe de altă parte „nu vede“ înseamnă 
„nu cunoaște“, de vreme ce „vede“ înseamnă „cu- 
noaște“. 

THEAITETOS Adevărat. 

SOCRATE Urmează atunci că lucrul pe care cineva 
a ajuns a-l cunoaște, nu îl cunoaște, chiar dacă și-l 
aminteşte încă, deoarece nu îl vede; lucru care, dacă 
s-ar întîmpla, ar fi, spuneam noi, o ciudățenic. 

THEAITETOS Ceea ce spui este foarte adevărat. 

SOCRATE În această situaţie, se pare că s-ar atinge 
absurdul dacă cineva ar spune că senzaţia și cunoaș- 
terea sînt același lucru. 

THEAITETOS După toate probabilitățile, da. 

SOCRATE Rămiîne, desigur, de spus că ficare din- 
tre ele este altceva. 

THEAITETOS Mă tem că da. 

SOCRATE Ce să fie atunci cunoașterea? Pe cît se 
pare, sintem nevoiţi să o luăm iarăși de la capăt. Dar, 
Theaitetos, oare ce sîntem pe cale să facem? : 

THEAITETOS În legătură cu ce? 


SOCRATE Îmi pare că, asemenea cocoșului de rînd, 
am sărit să ne cîntăm victoria înainte de ao cîştiga, 
depărtîndu-ne astfel de la discuţie. 

THEAITETOS Cum așa? 

SOCRATE Părem, în felul controversiștilorâ, a fi 
căzut de acord asupra echivalenţei termenilor și, bucu- 

rîndu-ne de a fi trecut în felul acesta de argument, ne 
declarăm, nu avecaţi, ci căutători ai înțelepciunii, fără 
să ne dăm seama că ne comportăm la fel cu oămenii 
aceia îngrozitori6?. 

THEAITETOS Nu înţeleg prea bine ce spui. 

SOCRATE Voi încerca să îţi arăţ mai limpede ceca 
ce gîndesc. Ne întrebam, așadar, dacă cineva care a 
învăţat și își amintește ceva, nu cunoaște acel lucru 
și, arătind că cel care a văzut și își închide ochii își 
amintește (fără să vadă însă), am demonstrat că, în 
acelaşi timp, nu cunoaște şi își amintește; acest lucru 
este. însă, imposibil. În felul acesta, s-a dus povestea 
lui Protagoras — şi în, acelaşi timp, a a ta însuţi — că 
senzaţie și cunoaștere sînt același lucru. 

THEAITETOS Așa. s-ar părea. 

SOCRATE Și totuși, nu de-a binelea, dragul meu, 
căci dacă părintele poveștii dintii ar trăi, ar avea multe 
de spus în apărarea-i; acum, însă, îl tîrîm în mocirlă 
chiar pe discipolul rămas orfan, iar epitropii pe care 
i-a lăsat Protagoras (și cel dintii e Theodoros acesta), 
nu vor cîtuși de puţin să-i vină în ajutor. Așa că, de 
dragul dreptăţii ne vom primejdui noi înșine spre a-i 
veni în ajutor. 

THEODOROS Dar nu eu, Socrate, ci mai degrabă 
Callias al lui Hipânikos6 este epitropul aceluia. În ce 
ne privește, am fost oarecum mai grăbiţi să trecem 


de la argumentele pure către geometrie. Și totuși îţi 


vom aduce cu siguranță mulțumiri, dacă îi vei veni în 
ajutor. 


SOCRATE Plăcute vorbe spui, Theodoros. Fii, deci, 
atent la ajutorul meu: s-ar fi putut să cădem de acord 
asupra unor lucruri cu mult mai groaznice decît aces- 
tea de adineauri, dacă nu luăm bine seama la sensul 
cuvintelor pe care le folosim de obicei spre a afirma 
ceva sau a nega. Ţie să-ţi arăt cum, sau lui Theaitetos? 

THEODOROS În gencral amîndorura; să răspundă 
însă cel care este mai tînăr, căci greșelile vor fi mai 
puţin rușinoase pentru el. 

SOCRATE Pun, deci, întrebarea cea mai grozavă; 
or, aceasta este, cred, următoarea: este oare posibil ca 
cineva care ştie ceva să nu ştie ceea ce ştie? 

THEODOROS Ce vom răspunde în cazul acesta, 
Theaitetos? 

THEAITETOS Chiar imposibil, eu unul aşa îmi în- 
chipui. 

SOCRATE Ba nu, dacă vei postula că a vedea în- 
seamnă a cunoaște. Căci cum te vei descurca la o in- 
evitabilă întrebare, fiind, vorba aceea închis într-un 
puț de către un om sigur pe el, care te-ar întreba, pu- 
nîndu-ți mîna pe un ochi, dacă îi vezi haina cu cel 
acoperit? 

THEAITETOS Cred că aș spune: cu acesta, nu, însă 
cu celălalt, da. 

SOCRATE Așadar, vezi și totodată nu vezi același 
lucru. 

THEAITETOS Aşa e, într-un fel. 

SOCRATE Dar eu, va spune, nici nu îţi cer și nici 
nu te-am întrebat „în ce fel“, ci dacă, în același timp, 
cunoşti și nu cunoști ceva. În acest moment. însă, arăţi 
ca şi cum ai vedea ce nu vezi și se întîmplă că ai că- 
zut de acord că a vedea înseamnă a cunoaște și a nu 
vedea, a nu cunoaște. Din acestea socotește, deci, care 
este pentru tine urmarea. 

THEAITETOS Păi, opusă celor presupuse de mine, 
așa socotesc. 


SOCRATE Este foarte probabil, minunatule, că ai 
păți mai rău decît acum, dacă te-ar întreba cineva 
dacă există cunoaștere ascuţită și obtuză, cunoaștere 
din apropiere, dar nu şi din depărtare, tare şi slabă, 
și alte mii de întrebări cu care te-ar putea aștepta la 
pîndă un pedestraș mercenar al discursurilor, fiindcă 
ai postulat identitatea dintre cunoaștere și senzație. 
Aruncîndu-se âsupra auzului și a mirosului și a celor- 
lalte simţuri, ţi-ar aduce stăruitor contra-argumente și 
nu te-ar slăbi mai înainte ca tu, uimit de înţelepciu- 
nea-i atît de jinduită, să-i cazi în capcană. În acel mo- 
ment, avîndu-te legat de miîini și de picioare, îţi va cere, 
de bună seamă, răscumpărarea la care veţi ajunge 
amâîndoi de acord. Şi atunci, hai, spune, ce discurs va 
pronunța Protagoras în apărarea spuselor sale? Să în- 
cercăm oare să îl ţinem? 

THEAITETOS Bineînţeles. 

SOCRATE Deci, asupra tuturor cîte spunem noi în 
apărarea lui, se va năpusti, cred, peste ele și va spune, 
uitîndu-se la noi cu dispreţ: 

Ce om de treabă şi Socrate ăsta! A înspăimântat un 

copilaș cu întrebarea „poate același om să-și amin- 
tească și totodată să nu știe același lucru?“ „și, în- 
spăimântindu-l, l-a făcut să dea un răspuns negativ 
pentru că nu a putut vedea mai în profunzime și vred- 
nic de rîs m-a arătat prin spusele sale, bineînțeles, pe 
mine. Situaţia însă, prea ușuraticule Socrate, este ur- 
mătoarea: cînd cercetezi prin întrebări vreo idee de 
a mea, dacă cel întrebat răspunde așa cum aș răspunde 
eu şi îl faci să se încurce, atunci eu sînt cel contrazis; 
dacă răspunde însă altfel, este chiar cel întrebat. Chiar 
și în acest moment, eşti de părere că ţi se dă dreptate 
că amintirea prezentă a ceea ce ai simţit este aceeași 
simțire ca atunci cînd simţțeai, nemaisimțind însă ni- 
mic în prezent? Cîtuși ce puţin. Sau crezi, poate, în 
existența fricii de a recunoaşte că același om poate fi 
în stare să știe și să nu ştie același lucru? Sau dacă 
teama aceasta ar exista, ţi se va conceda vreodată că 
un om care a ajuns diferit este același cu cel de di- 
naintea diferenţierii? Și, mai degrabă, un om, îar nu 
nişte oameni devenind şi aceștia nesfîrșiți la număr, 
cu condiţia să se nască diferențierea — dacă e vorba, 
fireşte, ca fiecare din noi să se ferească de vînătoarea 
de cuvinte a celuilalt? Dar, va spune el, critică-mi, 
fericitule, cu mai multă vigoare părerile, dacă poţi 
și critică-mă pe mine, arătînd că pentru nimeni dintre 
noi senzațiile nu devin individuale sau — în cazul că 
devin individuale — că ceea ce apare cuiva nu devine 
sau (dacă trebuie spus „există“) nu există cîtuși de pu- 
tin numai pentru acela căruia îi apare. 

Atunci cînd vorbeşti însă despre porci sau maimuțe, 
nu numai că spui tu însuți porcării8, dar îi mai de- 
termini şi pe cei care te ascultă să facă la fel împo- 
triva scrierilor mele și nu procedezi bine. Căci eu afirm, 
în ce mă privește, că adevărul este așa cum l-am scris — 
fiecare dintre noi este măsura și a celor ce sînt și a celor 
ce nu sînt. Există însă o deosebire nesfîrşită între unul 
și celălalt, prin aceasta însăși, că, pentru unul, alte 
lucruri există și apar, iar pentru celălalt, altele. Cît 
despre înţelepciune și înţelept, nu merg nici pe de- 
parte pînă acolo încît să afirm că nu există, numai că, 
pentru mine, înțeleptul înseamnă cu totul altceva: acela 
care, preschimbînd ceea ce este și apare vreunuia din- 
tre noi drept rău, îl face să fie și să apară bunt8. Așa 

că nu întoarce fiecare cuvînt al exprimării mele pe 
toate fețele, ci caută mai degrabă să înţelegi mai clar 
ce spun, din următorul exemplu. Aminteşte-ţi, de pildă, 
ce se spunea mai înainte, că celui suferind mâncarea 
îi apare şi este amară, dar pentru cel sănătos este și 
pare dimpotrivă”. Mai înțelept nu poate fi considerat 
nici unul dintre ei — căci nu e cu putință — și 
nici nu poate fi socotit, cel ce boleşte, neștiutor, fiind- 
că are astfel de păreri, iar cel sănătos, înțelept, fiindcă 
are altele. Trebuie schimbată o stare cu cealaltă, fiindeă 
una din ele este mai bună. Tot astfel, şi în educaţie 
trebuie făcută schimbarea de la o stare către alta mai 
bună; atîta doar că medicul schimbă prin leacuri și 
sofistul prin discursuri. 

Bineînţeles că pe cineva care formula opinii false 
nu l-a făcut nimeni să formuleze după aceea unele 
curente, căci nu este posibil nici să formulezi opinii 
despre ceea ce nu există, nici să formulezi altele decît 
cele pe care le formulezi; or, acestea sînt întotdeauna 
corecte, dar cred că opiniile unui spirit aflat într-o 
stare proastă sînt la fel cu starea, iar, dacă s-a făcut 
bine, formulează alte opinii, potrivite acestei stări. Unii, 
din nepricepere, numesc aceste reprezentări „adevă- 
ruri“. În ce mă priveşte, sînt de acord că unele sînt 
mai bune decît altele, nefiind însă cu nimic mai ade- 
virate. Cît despre înţelepţi, dragul meu Socrate, de- 
parte de mine gîndul de a-i numi broaște; de fapt, îi 
numesc, referitor la trup, medici, iar la plante, agri- 
cultori. Declar că și aceștia din urmă creează plante- 
lor, în locul senzaţiilor rele — cînd vreuneia nu-i merge 
bine — senzaţii și stări bune și sănătoase, iar, pe de 
altă parte, că şi retorii înţelepţi și buni fac, în cetăți, 
ca cele folositoare să pară drepte, în locul celor ne- 
trebnice, pentru că, desigur, ceea ce i-ar apărea fie- 
cărui stat drept și frumos, ar avea și realitate, din 
punctul lui de vedere, atîta timp cît o legiferează ca 
atare. Numai că înțeleptul, în loc de netrebnice cum. 
pot să fie pentru stat fiecare în parte, le-a făcut să 
fie și să pară folositoare. Potrivit acestui argument, 
și sofistul capabil să dea o astfel de învăţătură elevilor 
săi este înțelept și vrednic de multă plată din partea 
celor pe care-i înstruieşte. Și astfel, unii sînt mai în- 
felepți decît alții şi, în același timp, nimeni nu for- 

mulează opinii greșite, îar tu, şi de vrei, şi de nu, ești 
newoit să suporţi a fi măsură, căci, în cele ce am 
spus, argumentul se păstrează valabil. ' 

Dacă tu ai de gînd să reiei discuţia de la început, 
contestînd argumentul, ține un discurs împotrivă! Dacă 
vrei prin întrebări, prin întrebări să fie!!i Această me- 
todă nu este cîtuşi de puţin de evitat, ba, dimpotrivă, 
este, dintre toate, cea mâi potrivită de urmat pentru 
cine are minte. Să faci, totuși, în așa fel încît să nu 
nedreplăţești prin întrebările tale; căci a afirma că te e 
îngrijeşti de virtute, cînd, în fapt, nu te preocupă de- 
cît să nedreptățești prin ceea ce spui, este mare smin- 
teală. Or, a nedreptăţi înseamnă, într-o astfel de si- 
tuație, să nu îţi structurezi diferențiat intervenţiile: pe 
de o parte ca unul angajat într-o dispută, îar pe de 
altă parte, ca un participant la un dialog. Într-un caz, 
să îţi rîzi de adversar şi să îl îngenunchezi de cîte ori 
poți, dar, în dialog, să te arăţi serios şi să îţi îndrepţi 168 a 
partenerul, arătîndu-i numai acele greşeli pe care le 
comite ori din vina sa însuși ori din a celor pe care i-a 
frecventat mai înainte. Dacă faci astfel, cei care iau 
parte la discuții cu tine se vor învinovăţi pe ei înșiși 
nu pe tine, pentru tulburarea și nedumerirea lor și te 
vor urma şi te vor iubi, îar pe ei înșiși se vor uri şi, 
lepădîndu-se de, ceea ce erau mai înainte, vor fugi din 
sineși spre căutarea înțelepciunii, pentru a deveni alţii.” 
Acţionînd, însă, în mod contrar (așa cum face mulţi- 
mea), vei ajunge la rezultate contrare, iar pe cei care 
te urmează îi vei aduce, nu spre căutarea înțelepciunii, b 
ci să urască pe faţă această îndeletnicire,.atunci cînd 
vor înainta mai mult în vârstă. Deci, dacă îmi dai cre- 
zare, vei cerceta — cum s-a spus și mai înainte — nu 
duşmănos și nici gîlcevitor, ci cu gînd bun şi sinceri- 
tate, stînd împreună, ce anume înţeleg eu prin aceea 
că totul se mișcă şi că ce îi apare fiecăruia așa și este, 
pentru individ, ca și pentru stat. Și cercetarea ta, dacă 
senzația şi cunoaşterea sînt ori nai acelaşi lucru, să o 
începi de la aceste principii, iar nu ca pînă mui adi- 
neauri, de la adecvarea sensului frazelor şi al cuvinte- 
lor, de care gloata trage în toate părțile, cum se ni- 0 
mereşte, dîndu-și unii altora, prilej pentru nedumeriri 
de tot felul. 


169 a 


216 PLATON 


Cam acestea au fost, Theodoros, tot ce i-am putut 
aduce prietenului itău în sprijin, după puterile mele, 
puţin din puţinul' meu. Dacă ar fi trăit el, însă, cu 
mult mai măreț ar fi fost ajutorul pe care l-ar fi adus 
în sprijinul propriilor sale idei. 

THEODOROS Glumești, Socrate! L-ai apărat ca 
un tînăr, cu toată vigoarea. 

SOCRATE Îți mulţumsc, prietene, pentru vorbele 
tale bune. Dar spune-mi: nu-i așa că ţi-ai dat seama de 
ceea ce ne spunea Protagoras adineauri, dojenindu-ne 
că ţinem cuvîntări unui copilandru, din ale cărui te- 
meri scoatem argumente spre a-l combate pe el, Pro- 
tagoras? Și, tot aşa, spunîndu-ne că ne ținem de glume, 
iar pe de altă parte scoţîind în relief „măsura tuturor 
lucrurilor“, nu ne-a îndemnat el să privim cu seriozi- 
tate spusele sale? 

THEODOROS Cum să nu-mi fi dat seama, Socrate? 

SOCRATE Și atunci, ești de părere să îi dăm ascul- 
tare? 

THEODOROS Bineînţeles că da. 

SOCRATE Vezi, deci, că, în afară de tine, toți aceş- 
tia sînt niște copilandri. Dacă vom face așa precum 
ne-a cerut omul nostru, va trebui ca eu și cu tine să 
ne şi întrebăm.și să ne și răspundem unul altuia, tra- 
tîndu-i spusele cu toată seriozitatea, ca să nu ne repro- 
şeze că i-am cercetat afirmaţia în joacă, în fața unor 
copii. 

THEODOROS Și ce? Oare Theaitetos n-ar fi el în 
stare să urmeze în cercetarea acestei afirmații mai 
bine decît mulți din cei cu barbă lungă? 

SOCRATE Nu mai bine decît ține, totuşi, Theodoros. 
Așa încît să nu îţi închipui că, dacă eu sînt nevoit să 
îl ajut pe cît îmi stă în putere pe defunctul tău prieten, 
tu nu ai fi deloc. Hai, deci, preabunule, urmează-mă 
puţin, doar pînă acolo unde vom ști sau că ești, vrînd- 
nevrînd, măsura figurilor geometrice, sau că toți sînt, 
la fel cu tine, suficienţi lor înșile și la astronomie, și la 
celelalte discipline în care tu te-ai făcut, fără îndoială, 
remarcat — și pe drept cuvînt. 

THEODOROS Nu-i ușor, Socrate, pentru unul care 
șade lîngă tine, să stea fără să îți răspundă, iar eu 


“ vorbeam într-o doară „adineauri cînd spuneam că îmi 


vei îngădui să nu mă dezbrac și că nu mă vei sili, pre- 

cum lacedemonienii, la asta; tu, însă, îmi pari că tragi 
mai mult spre Skiron: lacedemonienii îți cer să pleci 
ori să te dezbraci, în vreme ce tu îmi pari că joci, mai 
aegiabă, rolul lui Anteu: pe. oricine întilnești, îl silești 
să se dezbrace și nu îi îngădui să plece mai înainte 
de a te fi luptat cu el în argumente??. 

SOCRATE Foarte bine mi-ai zugrăvit boala, Theo- 
doros, numai că eu sînt mai vînjos decît cei pomeniţi 
de tine. Am întîlnit deja mii de Herculi și Tezei, tari 
în ale vorbirii, care m-au bătut zdravăn, dar nu mă 
las deloc, într-atît m-a cuprins de groază dorința pen- 
tru astfel de exerciţii. Așa că ttu să nu cumva să mă 
dispreţuiești refuzîndu-mi acest duel din care și tu, 
şi eu vom avea de cîștigat73. 

THEODOROS Nu mai am nimic de zis, așa că du-mă 
pe unde vrei. Nu-mi rămîne, în această discuţie, decît 
să suport pe de-a-ntregul soarta pe care tu mi-o ur- 
zești!4 şi mă las combătut. Însă dincolo de termenul 
pe care l-ai stabilit dinainte, nu voi mai fi în stare să 
îţi fiu de folos. 


SOCRATE Ajunge și atît. Dar să-mi iei bine seama, 
să nu ne scape vreo exprimare copilărească și să ne 
certe iarăși cineva din această pricină. 

THEDOROS Voi încerca, bineînţeles, pe cît îmi va 
sta în putinţă. 

SOCRATE Mai întîi, să reluăm, deci, de la început 
aceeaşi problemă de mai înainte și să vedem dacă 
eram sau nu pe drept nemulţumiţi cînd îi reproșam 
afirmației că face pe oricine să-și fie suficient ca în- 
țelepciune. Iar Protagoras a recunoscut că, în ce pri- 
vește mai binele și mai răul, unii sînt mai presus; or, 
aceștia sînt, fără îndoială, înţelepţi. Nu-i așa? 

TIIEODOROS Ba da. 

SOCRATE Totuși, dacă ar fi fost el însuși aici, cu 
noi, să ne dea dreptate și nu i-am fi venit noi în aju- 
tor, fiind în locul său de acord, n-ar mai fi fost deloc 
nevoie să reluăm discuția, spre a întări consimțămiîntul 
său. Așa cum stau lucrurile însă cineva ar putea declara 
că nu sîntem stăpîni să fim de acord în locul lui, ast- 
fel că este mai bine să ne fixăm mai limpede acordul 
asupra acestui punct, mai ales că între „aşa“ ori „alt- 
fel“ dilerenţa nu este mică. 


THEODOROS Este adevărat ce spui. 

“SOCRATE Atunci să luăm acordul nu de la alţii, 
ci chiar din afirmaţia sa, ca drumul cel mai scurt. 

THEODOROS Cum? 

SOCRATE Astfel: el afirmă că așa cum îi apare 
cuiva ceva, tot aşa și există pentru acel cineva. 

THEODOROS Într-adevăr, așa afirmă. 

SOCRATE Atunci și noi, Protagoras, dăm glas pă- 
rerilor unui om sau, mai degrabă, ale tuturor oame- 
nilor, spunînd că nu există nimeni care să nu se so- 
cetească pe sine mai înţelept decît alţii în unele pri- 
vinţe și pe alţii mai înţelepţi decît el în altele și care, 
măcar în cele mai mari primejdii, urgisiţi de războaie, 
boli sau furtuni pe mare, să nu-i considere zei pe aceia 
care stăpînesc fiecare din aceste situaţii, părîndu-li-se 
că sînt salvatorii lui, deși nu se deosebesc prin nimic 
altceva decît prin știință. Şi toată societatea omenească 
este, dacă vrei, plină de oameni care își caută das- 
căli și conducători pentru ei, ca și pentru rest: vieţui- 
toare și lucrări, precum şi de oameni care se cred la 
fel de bine pregătiţi să îi înveţe pe alţii și să condueă. 
Și, faţă de toate acestea, ce alta vom spune, decît că 
înșiși oamenii socot că, printre ei chiar, se află și în- 
țelepciune,:şi nepricepere? 

- 'THEODOROS Nimic altceva. 

SOCRATE Deci, nu socot ei că înțelepciunea este 
cugetare adevărată, iar nepriceperea opinie falsă? 

THEDODOROS Cum să nu! 

SOCRATE Și atunci, Protagoras, la ce bun această 
discuţie? Ce să spunem: că oamenii au întotdeauna pă- 
reri adevărate sau că uneori sînt adevărate şi alteori 
false? Rezultă doar destul de clar. din ambele afirmații 
că părerile lor nu sînt întotdcauna adevărate, ci ames- 
tecate. Căci, bagă de seamă, Theodoros: ar putea ci- 
neva din școala lui Protagoras (ori chiar tu însuţi) să 
mă combată, cum că nimeni nu îl socotește pe altul 
nepriceput, și avînd păreri false? 

- ' THEODOROS Este de necrezut, Socrate. 

SOCRATE Și totuși, întrzaceastă ananghie ajunge 
afirmaţia că omul este măsura tuturor lucrurilor. 

THEODOROS Cum aşa? 

SOCRATE În momentul în care tu, judecînd în 
mintea ta ceva, îmi dezvălui mie opinia pe care ai for- 
mulat-o asupra unui lucru, ai, desigur, dreptate, po- 
trivit acelei afirmaţii — sînt de acord. Nouă însă, ce- 

lerlalţi, nu ne este oare îngăduit să devenim judecători 
ai judecății tale? Sau vom considera că :tu formulezi 
întotdeauna opinii adevărate? Oare nu se vor găsi, la 
fiecare opinie de a ta, mii de potrivnici care o vor 
asalta, încredinţaţi fiind că judecata și gîndul tău sînt 
false? 

THEODOROS Ba chiar așa, Socrate, pe Zeus! Mii 
şi mii, fără îndoială.— cum spune Homer'5 —, și mare 
bătaie de cap îmi dau. 

SOCRATE Și atunci ai vrea să spunem, că, pentru 
tine, formulezi opinii adevărate, iar-pentru nenumărați 
alţii, false? 

THEODOROS Se pare. că, potrivit raționamentului, 
așa s-ar cădea să fie. 

SOCRATE Și cum rămîne cu Protagoras, el însuși? 
Căci dacă nu ar fi gîndit nici el în persoană că omul 
este măsură și, la fel, nici mulțimea — care tot nu 
crede o iotă —, „Adevărul“ acela pe care l-a scris nu 
ar fi, oare, în mod necesar, inexistent pentru -oricine? 
Dacă însă, el unul a gîndit așa, dar gloata nu gîndește la 
fel, află că, din capul locului, cu cît sînt mai mulţi care 
nu cred decît cei care cred, cu atita adevărul său mai 
mult nu există decît există. 

THEQDOROS Sîntem constrînși la această conclu- 
zie odată ce va exista ori nu, după cum i se pare fie- 
căruia. 

SOCRATE Și, pe lîngă aceasta, mai este ceva, nos- 
tim de tot: el recunoaște că opinia adversarilor săi 
despre opinia sa proprie — prin care ei își închipuie că 
el se înșeală — este, bineînțeles, adavărață din mo- 
ment ce admite că absolut toate opiniile au ca obiect 
realitatea. 

THEODOROS Chiar așa. 

SOCRATE În acest caz, nu ar conveni el că pro- 
pria-i opinie esie fulsă, dacă admite ca adevărată opi- 
nia celur care o socotesc falsă pe a lui? 

THIELODOROS Aşa e, n-avem încotro. , 

SOCRATE Ceilalţi însă nu recunosc eroarea lor, 
nu-i aşa? 

THEODOROS Nu, într-adevăr. 

SOCRATE Or, el este de acord că, și această opinie 
este adevărată, potrivit scrierii sale. 

THEODOROS Așa s-ar părea. 

SOCRATE Toată lumea va critica, deci, afirmaţia 

aceasta, începînd cu Protagoras (ori, mai degrabă, el 
o va admite atunci cînd este de acord că e adevărată 
opinia celui care afirmă contrariul) și în acel moment 
şi Protagoras însuși va fi de acord că nici vreun cîine 
şi nici primul venit nu pot fi măsură, nici măcar a unui 
singur lucru pe care să nu îl fi învăţat. Nu așa stau 
lucrurile? 

THEODOROS Ba da, așa stau. 

SOCRATE Și atunci, deoarece este criticat de toată 
lumea, „Adevărul“ lui Protagoras nu ar putea fi ade- 
vărat pentru nimeni, nici pentru vreun străin și nici 
pentru el însuși. 

THEODOROS Prea mult, orale, îl prigonim pe 
prietenul meu. 

SOCRATE Totuși, dragul meu, nu este clar dacă îl 
gonim'6 și dincolo de cît ar fi drept. La urma-urmei, 
e posibil ca, fiind mai în vîrstă, să fie mai înțelept de- 
cît noi, iar dacă în clipa aceasta ar ieși pînă la umeri 
din pămînt aici, în faţa noastră, ne-ar mustra, mai 
mult ca sigur: pe mine, pentru multele prostii spuse, 
iar pe tine, că ai fost de acord cu ele, după care s-ar 
cufunda grăbit să se întoarcă înapoi. Numai că noi sîn- 
tem, cred, nevoiţi să ne folosim de noi înșine aşa cum 
sîntem și să ne spunem întotdeauna părerile ca ata- 
re77. Şi chiar și în momentul acesta, vom spune oare 
altceva decît că oricine admite că altul este mai în- 
țelept decit celălalt, dar și mai neînvăţat??6 a 

THEODOROS Eu unul găsesc, oricum, că așa stau 
lucrurile. 

SOCRATE Și oare nu vom adăuga și că afirmația 
lui Protagoras este foarte închegată tocmai sub aspectul 
acela schițat de noi, atunci cînd i-am venit în ajutor: 
în cele mai multe cazuri, cum îi apare, așa și există 
pentru oricine caldul, uscatul, dulcele și toate cele de 
felul acesta. Dar, dacă s-ar conveni că, în anumite ca- 
zuri, oamenii se deosebesc între ei, de pildă, în pro- 
bleme de sănătate sau de boală, s-ar putea, oare, afirma 
că o femeiușcă oarecare sau un copil ori o jivină ar fi 
în stare să se îngrijească pe sine, cunoscînd fiecare ce 
este bun pentru sănătatea sa ori, dacă există vreun caz 
în care un om este superior altuia, acesta este, de bună 
seamă? | 

THEODOROS Eu unul așa cred. 

SOCRATE Aşadar şi în treburile obștești, toate cele 

pe care obștea, găsind cu cale, și le face legi: frumoase 
sau urîte, drepte sau nedrepte, sacre sau nu, există cu 
adevărat pentru acea obște, iar în astfel de treburi ni- 
meni nu este mai înţelept decît altul, nici cetățeanul 
față de alt cetăţean și nici obștea faţă de altă obşte. 
Cît privește însă folosul'8 ori paguba ce îi vor veni 
obşte din cele rînduite, în această problemă, mai 
mult decît în oricare alta, oricine va fi, cu siguranţă, 
de acord că, de la un membru al Sfatului la altul și de 
la obște la obște, opiniile diferă între ele, sub raportul 
adevărului și nu prea ar îndrăzni să spună că legile 
pe care obştea le face gîndind că îi vor fi de folos, 
îi vor fi într-adevăr mai mult decît orice altceva. Dar 
acolo unde spun, în privinţa a ceea ce este drept şi 
nedrept, ca și sacru și profan, oamenii se învoiesc să 
afirme cu tărie că nimic din toate acestea nu există 
de la natură, avînd propria-i fiinţare, ci că opinia în- 
de-obște devine în acel moment, în care le apare, ade- 
vărată și rămîne așa atîta timp cît le apare astfel. 
Iar toţi aceia care nu gîndesc argumentul lui Protago- 
ras pînă la ultimele consecințe, pe aici își poartă, e 
limpede, înțelepciunea. Pe noi însă, Theodoros, argu- 
mentul ne duce către altţ argument și, anume, către 
unul mai mare de la unul mai mic. 

THEQDOROS Și oare nu avem tihnă, Socrate? 

SOCRATE Ba s-ar părea că avem”*. Și de fapt, mi- 
nunatule, adesea mi-a venit în gînd și altădată, așa cum 
se întîmplă și acum, că aceia care își petrec multă 
vreme studiind chestiuni spirituale par, atunci cînd 
ajung la tribunal, oratori caraghioși80. 

THEODOROS Ce vrei să spui, de fapt? 

SOCRATE Există riscul ca aceia care din tinereţe 
s-au învirtit prin tribunale și alte locuri asemenea să 
apară, fală de cei crescuţi în căutarea înțelepciunii și 
în acest fel de ocupaţie, ca niște slujitori faţă de oa- 
menii liberi. 

THEODOROS Cum așa? 

SOCRATE Uite cum: oamenii liberi au mereu la în- 
demînă lucrul de care vorbeai: tihnă. Cît despre con- 
versaţiile lor, ele se petrec în tihnă și în pace; ca noi 
acuma, care am schimbat deja a treia oară discuţia, 
tot așa.și ei, dacă le face mai multă plăcere un subiect 
ce se ivește la un moment dat, faţă de cel discutat 
pînă atunci — și nu are nici o importanță dacă dis- 

cuţia este mai lungă sau mai scurtă, atîta doar: să 
întîlnească realitatea. Ceilalţi însă vorbesc de fieeare 
dată fără tihnă — căci apa care curge îi grăbeşte de 
la spate — și nu le este permis să-și construiască 
discursul pe tema pe care ar dori-o, ci, avocatul păr- 
ţii adverse, care are mijlocul de constrîngere, l-a şi pus 
în acţiune: actul de acuzare, numit antomosia (jură- 
mîntul reciproc), citit în prezenţa ambelor părți și din- 
colo de articolele căruia este interzisă discuţias!. Cît de- 
spre discursurile lor: veșnic despre un tovarăș de scla- 
vie, în fața unui stăpîn așezat și  ţinind în mînă o 
jalbăs2, iar disputele: niciodată altruiste, ci întotdea- 
una personale, ba, adesea, întrecerea este pe viaţă și 
pe moarte. Așa încît ajung, din toate acestea, niște 
oameni totdeauna la pîndă și de o rafinată șiretenie, 
pricepuți în a-și linguși stăpînul cu vorba, iar, în faptă, 
în a-i cîştiga favorurile, dar mici și strimbi la suflet. 
Dezvoltarea armonioasă, dreaptă, liberă, le-au fost ră- 
„pite încă din tinereţe de robie, cea care îi sileşte să 
facă lucruri schiloade și, pe deasupra, mai și aruncă 
în faţa acestor suflete plăpînde mari primejdii și ne- 
liniști. Neputincioși în a le suporta cu ajutorul drep- 
tăţii și adevărului, se îndreaptă spre minciună și să-și 


b facă unii altora nedreptăți, gîrbovindu-se și chircin- 

du-se pe de-a-ntregul, aşa încît, nemaiavînd nici urmă 
de gîndire sănătoasă, își încheie copilăria, trecînd spre 
maturitate, ajunși — își închipuie ei — pricepuţi și 
înţelepţi. 

Așa arată unii ca aceștia, fii sigur, Theodoros. Pe 
cei din corul nostru, însă, cum vrei? Să îi vedem şi pe 
ei cum arată sau să îi lăsăm deoparte, întorcîndu-ne 
înapoi la discuție, ca să nu ne folosim, după cum spu- 
near ceva mai înainte, peste măsură de libertatea de a 
schimba discuţia? 

THEODOROS Nicidecum, Socrate; să îi vedem. 
Căci ai spus foarte bine că nu noi, cei care ne aflăm 
în corul acesta, sîntem slujitori ai discuţiilor, ci dis- 
cuțiile sînt ca și servitorii noștri și fiecare din ele aş- 
teaptă, pentru a fi încheiată, atît cîtini se pare nouă de 
cuviință. Căci pe noi nu ne supraveghează nici vreun 
judecător, nici vreun spectator, care să vină cu obser- 
vaţii și să ne comande ca unor poeţi. 

SOCRATE Să vorbim deci, după cum se pare, 
fiindcă tu găsești de cuviință, despre conducătorii co- 

rului, despre corifei, căci despre cei care își. pierd 
vremea degeaba cu căutarea înțelepciunii ce s-ar pu- 
tea spune? Cei dintii însă, firește că de la bun început 
nu știu de mici calea către agoră și nici în ce loc se 
găsește tribunalul ori sala de consiliu sau alt loc de 
întrunire obștească. Cît despre legile şi decretele“ în 
dezbatere sau votate, nici nu le văd, nici nu aud 
despre așa ceva, iar la pregătirile electorale ale gru- 
părilor politice pentru alegerile de magistrați, la în- 
truniri, banchete și petreceri cu flautiste, nici măcar 
nu visează să participe. De s-a întîmplat ceva bun 
sau rău în cetate sau careva a mostenit ceva rău din 
familie, pe linie maternă ori paternă, lui8t i-a scăpat 
așa ceva mai mult chiar decît picăturile de apă din 
mare, vorba ceea. Și deloc nu știe că nu știe toate 
acestea,.căci nu se ţine departe de ele de dragul de a 
fi bine văzut, ci, într-adevăr, doar trupul i se află în 
cetate și umblă, în timp ce gîndirea lui, socotind aces- 
tea toate mărunte și neavînd nici o preţuire pentru 
ele, zboară, cum spune Pindar8, în adîncurile pămîn- 
tului, măsurîndu-i86 întinderile, ca și în tăriile cerului 
cercetînd stelele, scrutînd pe de-a întregul toată al- 
cătuirea firii în orice amănunt al întregimii ei şi ne- 
așezîndu-se niciodată spre a zăbovi pe cele din preajmă. 

THEODOROS Cu ce gînd spui aceste lucruri, So- 
crate? 

SOCRATE Tot așa, Theodoros, cum se povestește și 
despre Thales că, cercetînd stelele și privind în sus, 
a căzut într-un puț. O servitoare din Tracia, minte 
aleasă și subţire, l-a luat, zice-se, peste picior, cum că 
pune suflet să ştie ce se află în cer, dar ce se află la 
picioarole sale și în juru-i îi scapăs7. Aceeași zeflemea 
se potriveşte tuturor acelora care își petrec o viaţă cu 
căutarea înțelepciunii. Căci, la drept vorbind, un astfel 
de om și-a uitat de cel apropiat și de vecin, ignorînd 
nu numai ce face, dar aproape și dacă este om sau altă 
jivină. Însă ce poate fi omul și ce se cade unei astfel 
de naturi, spre deosebire de altele, să facă ori să 
suporte, aceasta - caută cu rîvnă și „depune eforturi să 
alles, Înţelegi, desigur, Theodoros. Ori nu? 

THEODOROS Da, înțeleg și este adevărat ce spui. 

SOCRATE lată, deci dragul meu, ce relaţii are un 

atunci cînd e nevoit să discute, la tribunal sau în altă 
parte, despre realitatea aflată în jurul nostru și îna- 
intea ochilor, se face de rîs nu numai în fața sclavelor 
din 'Tracia, ci a oricăruia din gloată, căzind, din ne- 
pricepere, în puțuri? și în tot felul de încurcături fără 
ieşire, iar stîngăcia sa grozavă îl face să treacă drept 
nătîng. Cît despre insulte, nu dispune de nimic potri- 
vit ca să insulte pe cineva, ca unul care nu știe nimic 
rău despre nimeni, căci nu s-a îngrijit de asta; stă, 
deci, încurcat și apare ridicol. Și cînd este vorba de 
laudele și înfumurările altora, el ride, nu prefăcut, 
ci sincer şi fățiș, așa că apare neghiob. 

Și cînd aude că vreun rege sau vreun tiran este 
elogiat, se duce cu gîndul la vreun păstor, precum 
porcarul sau ciobanul, sau la vreun văcar pe care îl 
fericesc pentru că scoate lapte mult; căci el gîndește 
că regii și tiranii păstoresc și mulg un animal mai 
abraș, mai şiret decît ale păstorilor şi că un astfel 
de om e silit să devină cu nimic mai puţin decît păs- 
torii grosolan și neînvăţat din lipsă de tihnă — ţare în 
munte fiindu-i zidul împrejmuitor%. Cînd află de 
cineva care are zece mii de plethre%! de pămînt sau 
chiar mai mult, ca de un om cu o avere uimitor de 
mare, i se pare că aude ceva cu totul neînsemnat, obiș- 
nuit fiind să cuprindă cu privirea pămîntul în între- 
gimea lui. Cît despre acea laudă care cîntă noblețea 
neamului, cum că unul ar fi de familie bună, fiindcă 
poate să facă dovada a șapte strămoși bogaţi, socotește 
că așa ceva este cu totul prostesc și că cei care o prac- 
tică sînt niște oameni cu vederi înguste, care, din 
lipsă de educaţie, nu sînt în stare să aibă mereu în 
vedere ansamblul, necum să facă socoteala că moși și 
strămoși există pentru fiecare în mulţimi fără de nu- 
măr, în care bogați și cerșetori, regi și sclavi, barbari 
și eleni există cu miile în spiţa oricui. Ba cînd unii 
se fălesc cu un catalog de douăzecișicinci de strămoși 
și îl duc înapoi pînă la Heracles al lui Amphitryon, 
înţeleptului acest lucru îi apare limpede ca o ciudată 
numărătoare de mărunțţișuri, pentru că, de la Amphi- 
tryon înapoi, al douăzecișicincilea strămoș a fost ce 
a vrut soarta să fie, iar de la acesta al cincizecilea, 
tot așa; el ride pe seama neputincioșilor care nu pot 
face această socoteală și nici să se ţină deoparte de o 
deşertăciune de suflet smintit”. În toate aceste si- 

tuaţii, un astfel de om este deci luat în rîs de mul- 
țime pentru că, pe de o parte, după cum li se pare, 
este trufaș peste măsură, pe de alta, ignoră cele din 
jur și are nedumeriri în faţa oricărui lucru. 

THEODOROS Chiar așa se și întîmplă, Socrate, 
după cum spui. 

SOCRATE Atunci însă cînd l-ar atrage el, dragul 
meu, pe altul spre înălțimi şi cînd acesta vrea să iasă 
din acel „ce rău îţi fac eu ţie sau tu mie?“ spre a 
cerceta însăși dreptatea și nedreptatea, precum și ce 
este fiecare dintre ele, ca și diferenţa faţă de rest sau 
între ele, ori din acea „dacă Marele Rege este fericit 
cu mulțimea aurului strîns“%6, spre a examina fericirea 
şi nefericirea regelui, ca și a omului în general, între- 
bindu-se în ce constă fiecare din ele și în ce fel se 
cade firii omului, pe una din ele să o dobîndească, iar 
de cealaltă să scape — atunci, deci, cînd trebuie ca 
despre toate acestea să dea socoteală cel mic la suflet 
şi arțăgos și certăreț, dă la rîndu-i, și el, replica. 
Atîrnat de înălțimi cum stă, l-au cuprins amețelile și, 
neobișnuit să contemple de sus tăriile, se neliniștește, 
e în încurcătură și se bilbiie9. Astfel ajunse să fie 
luat în rîs nu de sclavele din Tracia și nici de vreun 
altul din prostime (căci nu-şi dau seama de ce se în- 
tîmplă), ci de toţi accia care au fost crescuţi tocmai 
pe dos decît sclavii. 

Acesta este caradterul fiecăruia din cei doi, Theo- 
doros: al celui crescut într-adevăr în libertate și în 
tihnă, acela chiar pe care îl numești căutător al înțe- 
lepciunii, căruia nu ar trebui să i se ia în nume de 
rău că pare naiv și nu e bun de nimic atunci cînd ar 
da peste vreo treabă de servitor: că nu ar ști, de pildă, 
să pregătească bagajele pentru călătorie sau să dreasă 
o mincare gustoasă ori un discurs umflats. Cit des- 
pre celălalt ar putea, desigur, fi de ajutor la toate 
nevoile de felul acesta, cu pricepere și la iuțeală, dar 
nu ar ști să își arunce veșmîntul pe umărul drept ca 
un om liber, după cum nu ar şti nici să prindă cuvin- 
tele potrivite pentru a înălța după dreptate un imn 
adevăratei vieţi a zeilor și a oamenilor fericiţi. 

THEODOROS Dacă i-ai face pe toţi oamenii să 
creadă spusele tale așa cum m-ai făcut pe mine, ar fi 
mai multă pace printre oameni, Socrate și mai puţine 
rele. 

SOCRATE Dar, Theodoros, nu e cu putință ca cele 
rele să piară, căci este nevoie să existe întotdeauna 
ceva opus binelui și nici nu pot sta împreună cu zeii, 
așa că dau de nevoie tîrcoale firii muritoare și locului 
acestuia. De aceea, şi trebuie să încercăm să fugim de 
aici într-acolo cît anai repede. Or, fugă înseamnă a 
deveni, după putinţă cît mai asemănător divinităţii??, 
după cum asemănare înseamnă a deveni drept şi sfînt 
cu înțelepciune. Dar să faci oamenii să creadă așa ceva 
nu-i un lucru foarte ușor, prea bunul meu prieten: 
anume că motivele pentru care trebuie să te ferești de 
ticăloșie, căutînd în schimb desăvîrșirea, nu sînt, de- 
sigur, cele invocate de mulțime, după care una ar fi de 
dorit, iar cealaltă nu, ca să pari, firește, în ochii oame- 
nilor nu un netrebnic, ci un om cumsecade. Or, toate 
acestea mie îmi par a fi ceea ce se cheamă flecăreli 
de babe; aici să spunem însă adevărul. Divinitatea nu 
este nicicînd și nicicum nedreaptă, ci cît se poate de 
dreaptă şi nimic nu îi este mai asemănător decît acela 
dintre noi care ar deveni cît mai drept. După aşa ceva 
se măsoară și adevărata grozăvie a unui om, și nimic- 
nicia și neomenia sa. Căci acesta este lucrul a cărui 
cunoaștere înseamnă înţelepciune şi adevărata desă- 
vîrșire, necunoașterea lui, însă, prostie și răutate vă- 
dită. Cît despre celelalte grozăvii și înţelepciuni în- 
chipuite, ele devin, în exercitările puterii politice, gro- 
solănii, iar, în practicarea disciplinelor, treabă de cîr- 
pacil00. Este, deci, cu mult mai bine să nu fim de 
acord cu cel nedrept și nelegiuit în vorbă și în faptă 
cum că ar fi grozav în viclenia sa, pentru că se fălesc 
din pricina acestui reproș și își închipuie că aud că 
ar fi nu palavragii care fac, altminteri, umbră pămîn- 
tului degeaba!”!, ci niște oameni care trebuie să tră- 
iască nederanjaţi în cetate. Este de spus, deci, ade- 
vărul: că sînt cu atît mai mult ceea ce nu își închipuie 
despre sine, cu cît își închipuie mai puţin. Pentru că 
nu iau deloc aminte la pedeapsa nedreptăţii — lucru. 
care este cel mai puțin de neluat în seamă, căci nu e 
ceea ce cred ei: bătăi și condamnări la moarte (din 
care uneori cei nedrepți nu pățesc nimic), ci un luaru 
de care este cu neputinţă să fugi. 

THEODOROS Despre ce anume vorbești? 

SOCRATE În real, dragul meu, fiind instituite două 
modele: unul al divinului celui mai fericit, iar celă- 

lalt al celei mai nefericite lipse a divinului!%?, și neob- 
servînd că așa stau lucrurile, nu își dau seama. — din 
cauza prostiei și a smintelii lor fără margini — că, 


prin. faptele lor nedrepte, se apropie de al doilea mo-: 


del, pînă la a-i fi asemenea, în timp ce de primul se de- 
părtează pînă la neasemănare. Pedeapsa pentru această 
vină și-o ispășesc, desigur, trăind o viaţă după chipul 
modelului cu care se aseamănă. lar dacă le-am spune 
că, dacă nu își leapădă grozăviile, nici morţi nu îi va 
primi locul acela curat de răutăţi și că, în schimb, aici 
vor avea totdeauna un trai semănîndu-le lor — răi 
laolaltă cu alți răi —, ne vor asculta, desigur, ei, gro- 
zavii!% și viclenii, ca pe niște smintiţi. ! 

THEODOROS Şi încă cum, Socrate !. 

SOCRATE O știu, firește, prietene. Li se întîm- 
plă, totuși, un anume lucru: atunci cînd sînt nevoiţi 
să discute între patru ochi și să dea explicaţii în le- 
gătură cu lucrurile pe care le critică, şi de ar vrea să 
susțină bărbătește discuţia vreme lungă și să nu fugă, 
ajung — în mod ciudat, norocosule — ca la sfirșitul 
discuţiei să nu se mai găsească ei înșiși pe placul lor, 
pentru cele ce spun, iar acea retorică faimoasă a lor se 
veştejește de-a binelea, așa încît par a nu se mai deo- 
sebi cu nimic de niște copii. Dealtfel, să încetăm cu 
astfel de subiecte, fiindcă, întîmplător, mai sînt și di- 
gresiuni; or, dacă nu vom face astfel, șuvoiul lor, me- 
reu mai îmbelșugat, se va revărsa peste discuția în- 
cepută. Să ne întoarcem, deci, înapoi, dacă și tu găsești 
de cuviinţă. 

THEODOROS Mie unuia, Socrate, nu prea îmi sînt 
neplăcute astfel de digresiuni, căci, pentru unul de 
vîrsta mea, sînt mai ușor de urmărit. Dacă totuși gă- 
sești de cuviinţă, să ne întoarcem înapoi. 

SOCRATE Eram deci în acel punct al discuţiei în 
care spuneam că aceia care afirmă că realitatea este 
schimbătoare și că, așa cum îi apare întotdeauna ea 
fiecăruia, astfel şi este pentru acela căruia îi apare ca 
atare, aceștia ar vrea să facă afirmaţii categorice şi 
despre altele, și nu în ultimul rînd despre dreptate, 
cum că, mai mult decît orice, rîinduielile pe care o 
cetate găseşte cu cale să le instituie, chiar sînt drepte 


pentru cetatea rînduitoare, atîta timp cît ar dura ca 


lege. În problema binelui, însă, nimeni nu mai este 
pînă într-atit de curajos încît să îndrăznească să apere 

pînă la capăt ideea că rînduielile pe care o cetate şi 
le instituie crezîndu-le de folos, chiar sînt, atita timp 
cît ar dura ca folositoare — doar dacă nu ar spune 
numai o vorbă goală: iar acest lucru ar însemna e 
batjocură faţă de cele ce discutăm, nu-i așa? i 

FPHEODOROS Bineînţeles. 

SOCRATE Să nu se vorbească, așadar, despre nu- 
me, ci să se cerceteze lucrul care este numit cu acel 
nume!l10: 

THEODOROS Așa să facem. 

SOCRATE Or, ceea ce numește astfel, aceasta are, 
desigur, în vedere un stat instituindu-și legi și toate 
aceste legi și le instituie după mintea și puterile lui, 
instituindu-le ca fiindu-i cît mai folositoare. Sau le 
instituie avînd în vedere alt scop? 

THEODOROS Nicidecum. _ 

SOCRATE Dar își atinge, oare, întotdeauna, ţinta 
sau fiecare cetate o și greșește de multe ori? 

TIIEODOROS După părerea mea, socot că o și gre- 
șește. : 

SOCRATE Ba încă, oricine ar conveni mai degrabă 
că lucrurile stau astfel, de aici: dacă cercetarea s-ar 
face luînd în considerație, în întregimea ei, forma în 
care se întîmplă să fie și folositorul; or este, desigur, 
şi în legătură cu viitorul. Căci în momentul în care in-" 
stituim legi, le stabilim ca legi folositoare și în vre- 
mea de după acest moment, pe care am putea-o numi, 
pe drept, „ce urmează să vină“1%5, 

THEODOROS Desigur. 

SOCRATE Hai, atunci, să îl întrebăm aşa pe Pro- 
tagoras ori pe vreun altul dintre cei care spun aceleași 
lucruri: „Omul este măsură a tuturor lucrurilor“, după 
cum spui, Protagoras, u celor albe, grele, ușoare și a 
nici unui altuia ce nu este dintre ele. Căci avînd în 
sine un mijloc prin care să le distingă, cum le resimte, 
astfel și le închipuie și și le închipuie adevărate și 
reale din punctul lui de vedere. Nu-i aşa? 

THEODOROS Așa este. 

SOCRATE Dar în ce privește lucrurile ce urmează 
să vină ce vom spune, Protagoras? Are omul în sine 
un mijloc de a le distinge și cum crede el că vor fi așa 
şi devin ele pentru cel ce crede astfel? De pildă, căl- 
dura. Oare atunci cînd cineva crede, ca particular, că 
îl va lua fierbinţeala și că va avea o temperatură anu- 

mită, iar un altul — medic — va.crede tocmai dimpo- 
trivă, după a cărui opinie spunem că se va realiza viito- 
rul? Cumva după a amîndorura? Și că în timp ce, 
după părerea medicului, nu va ajunge să aibă nici tem- 


peratură, nici fierbințeală, după a lui le va avea pe 


amiîndouă? 

THEODOROS Ar fi de-a dreptul ridicol. 

SOCRATE Iar în ce privește vinul, dacă va ieși 
dulce sau acru, stăpîn să-și dea o părere va fi ţăranul 
şi nu cîntăreţul din citheră. 

THEODOROS Cum să nu! 

SOCRATE Și nici despre înstrunarea corzilor, ce 
urmează să se facă, nu va judeca paidotribul!V6 mai 
bine decît muzicianul dacă va ieși un acord armonios 
ori nu, acord care, după aceea, i se va părea chiar pai- 
dotribului armonios. 

THEODOROS Bine înțeles. 

SOCRATE 'Tot astfel, nici judecata unuia care, fără 
să fie bucătar, urmează să ia parte la un ospăț, nu este, 
în timpul pregătirilor, mai întemeiată decît cea a bu- 
cătarului însuși, asupra vii.curei plăceri. În ce privește 
o plăcere prezentă sau deja trecută a oricui, să nu o 
angajăm deloc în discuţie, dar, despre ceea ce în viitor 
îi va părea şi va exista pentru oricine, își este sau nu 
fiecare om cel mai bun judecător? Oare nu tu, Prota- 
goras, vei fi acela care va putea formula dinainte, mai 
bine decît oricare particular, o opinie despre cî.ă în- 
credințare vor găsi viitoarele noastre discursuri!” la 
tribunal? 

THEODOROS Și încă cum, Socrate! Se fălea foarte 
tare că, oricum, în această privinţă, el este mai pre- 
sus de oricine!%. 

SOCRATE Pe Zeus, chiar așa, dulce prieten! Altfel 
nimeni nu i-ar mai fi dat bani grei ca să converseze cu 
el, dacă nu i-ar fi încredinţat pe cei aflaţi în jurul său 
că nimeni altul — ghicitor sau altceva — nu ar ju- 
deca mai bine decît el însuși ccea ce va fi în viitor sau 
va părea. 

THEODOROS E cît se poate de adevărat. 

SOCRATE Nu se află, deci, și instituirea legilor, și 
folositorul orientate spre viitor și nu ar fi oricine de 
acord că este inevitabil ca o cetate care stabileste legi 
să nimerească, vrind-nevrînd, de multe ori, pe alătu- 
rea de cel mai mare folos? 

THEODOROS Desigur. 

SOCRATE Așadar, va fi un lucru chibzuit ceea ce 
îi vom spune dascălului tău, și anume că este nevoit 
să recunoască faptul că un om este mai înțelept decît 
altul și că un astfel de om este măsură; cît despre mine, 
eu, cel nepriceputi0%, nu sînt constrîns nicicum să de- 
vin măsură, așa cum afirmaţia lui mă silea să fiu, cu 
sau fără voia mea, adineauri. 

THEODOROS Acesta mi se pare, Socrate, punctul 
în care afirmaţia se lasă cel mai bine prinsă; dar se 
mai lasă prinsă și aici: cînd consideră părerile altora 
prevalente, în timp ce acestea s-au arătat a nu socoti 
deloc adevărate afirmațiile lui Protagoras. 

SOCRATE Și în multe altele s-ar lăsa, Theodoros, o 
astfel de afirmaţie prinsă, arătîndu-se că nu orice opi- 
nie a cuiva este adevărată. În ce privește însă simţirea 
de momenti!0 a fiecăruia, din care se nasc senzațiile și 
opiniile conform acestora, 'e mai greu să le prinzi că nu 
sînt adevărate. Dar se prea poate să spun prostii, căci 
dacă s-au nimerit să fie, nu pot fi prinse, iar aceia care 
alirmă că sînt evidente, ba încă și cunoașteri, mai, mai 
că ar spune niște adevăruri; Theaitetos acesta nu a spus 
o vorbă goală atunci cînd a stabilit că senzaţie și cu- 
noaștere sînt același lucru. Trebuie, deci, să ne apro- 
piem și mai mult așa cum ne-o cere pledoaria pentru 
Protagoras și să încercăm această realitate mișcătoare, 
ciocănind-o spre a ști dacă sunetu-i este limpede sau 
dogit. S-a ajuns deci la o luptă pentru ea, nu meschi- 
nă și nici a cîtorva. 

THEODOROS Departe de a fi meschină, dimpotrivă: 
în Ionia i se dă o foarte mare importanţă, iar adepţii 
lui Heraclit susțin conceptul acesta cu un cor tare pu- 
ternic. 

SOCRATE De aceea și trebuie, dragul meu Theo- 
doros, o cercetare mai în amănunt și care să pornească 
de la principiu, așa precum ne-o propun ei înșiși. 

THEODOROS Cu siguranţă că așa e. Şi încă, Socra- 
te, în legătură cu aceste idei heraclitice sau, cum le 
numești tu, homerice și chiar mai de demult, a purta o 
discuţie cu efesienii înșiși — ei care, toți, se dau drept 
pricepuţi — nu este cu nimic mai ușor decît dacă ai 
face-o cu unii loviți de streche. Chiar așa, căci conform 
scrierilor lor, sînt și ei în mișcareli!, dar să se oprească 
asupra argumentului și a întrebării și să răspundă ori 

să întrebe liniștiți, pe rînd, acest lucru este pentru ei 
mai neobişnuit decît orice altceva. Aceşti oameni au 
în ei atît de puţină liniște încît s-ar putea spune că le 
lipsește cu totul. Dar dacă îl întrebi ceva pe vreunul 
din ei, scot la iveală, ca dintr-o tolbă, mici expresii!!2 
enigmatice cu care te săgetează de departe și dacă în- 
cerci să găsești un înțeles vreuneia și să afli ce vrea 
să spună, ești lovit de o alta cu cuvintele schimbate, ea 
să pară nouă. Cu nici unul din ei nu vei ajunge nici- 
cînd la vreun liman, în nici o controversă și, dealtmin- 
teri, nici ei înșiși între ei, căci se îngrijesc foarte straş- 
nic să nu permită existența a nimic stabil, nici în cu- 
vîntul și nici în mintea lor, socotind, pe cît cred, că ar 
fi ceva static. Or, împotriva acestui lucru duc un răz- 
boi strașnic și îl alungă, pe cît le stă în putinţă, de 
oriunde. 

SOCRATE Poate că i-ai văzut pe acești oameni la 
luptă, dar în momentele de pace nu ai avut de-a face cu 
ei, Theodoros, căci nu fac parte din cercul tău; cred, 
însă, că, în tihnă, astfel de enigme explică ei învăţă- 
ceilor lor, pe care vor să îi formeze asemenea lor în- 
şile. . 

THEODOROS Căror învăţăcei, norocosule? Nici 
unul dintre'ei nu devine discipol altuia, ci cresc de la 
sine, inspirîndu-se fiecare de unde se nimerește și fie- 
care socotește că celălalt nu știe nimic. Cum spuneam, 
deci, de la unii ca aceștia nu vei afla niciodată vreun 
înțeles, nici cu voia, nici fără voia lor, aşa că trebuie 
ca, odată ce le-ai auzit argumentele, să îi studiezi ca 
pe o problemă. 

SOCRATE Ce-ai spus e foarte adevărat. În ce pri- 
vește însă problema, oare nu am moștenit-o, mai întîi 
de la cei vechi, care, prin poezie, au ascuns de mulțime 
că Okeanos și cu Tethys, principiul generator al tu- 
turor celorlalte lucruri, se întîmplă să fie curgeri de 
apă și că nimic nu a fost rînduit stătător? Iar apoi, nu 
de la urmașii acestora, mai înţelepţi de bună seamă, 
care au făcut o demonstraţie limpede, pentru ca, as- 
cul:iîndu-i, și cizmarii să le poată pătrunde înțelepciu- 
nea și să înceteze să creadă prosteşte că o partea firii 
este nemișcată, iar alta mișcătoare și, după ce vor fi 
învăţat că toate se mișcă, să îi preamărcască? Dar, 
Theodoros, era să-mi scape faptul că alţii au dovedit 
chiar contrariul acestor lucruri, de pildă: Singur se află 

nemișcat cel căruia i se dă numele Totului!!3 şi altele 
pe care unii ca Melissos și Parmenide, în opoziție cu 
toți ceilalți, le susțin cu tărie, cum că toate sînt Unul 
care stă nemișcat în sine, neavînd un loc în care să se 
miște. Și cum o vom scoate la capăt, prietene, cu aces- 
tea toate? Căci, înaintînd încet-încet, am uitat de cele 
două tabere, pînă cînd ne-am găsit la mijloc între ele. 
Așa că, dacă nu ne vom apăra fugind pe undeva, o să 
ispășim precum cei ce se joacă în palestre de-a trasul 
cu frînghia, atunci cînd, apucaţi de fiecare echipă, sînt 
trași din amîndouă părțile deodată!14. 

Pe cît mi se pare, trebuie deci să îi cercetăm întîi 
pe cei spre care am pornit-o, spre „curgători“. Iar dacă 
ni se va părea că este ceva în spusele lor, ne vom 
trage şi noi împreună cu ei, căutînd să fugim de cei- 
ialţi. Dacă însă cei ce fixează totul vor părea că spun 
lucruri mai adevărate, vom căuta la ei scăparea de cei 
ce fac să se miște cele nemișcate!!5. Iar dacă și unii și 
alții se vor arăta nechibzuiţi în spusele lor, ne vom 
face de rîs crezînd că noi, care sîntem niște netrebnici, 
spunem ceva, după ce am declarat incapabili!16 pe nişte 
bărbaţi atît de virstnici și atît de înţelepţi. Bagă, deci, 
de seamă, Theodoros, dacă este bine să înaintăm către 
o astfel de primejdie. 

THEODOROS Nu putem accepta, Socrate, cîtuși de 
puţin, să nu cercetăm pînă la capăt ce spune fiecare 
din oamenii aceștia. 

SOCRATE De vreme ce tu dorești așa de mult, ar 
trebui să cercetăm. Și mi se pare că începuțul cercetării 
asupra mișcării este dat de întrebarea:'oâre ce vor să 
spună prin afirmaţia că totul se mișcă? Vreau să spun 
următorul lucru: vorbesc ei despre o singură specie a 
mișcării sau, după cum mi se pare mie, de două? To- 
tuși, să nu-mi spun numai eu părerea, ci ia şi tu parte 
la aceasţa, ca să suferim împreună ce-o fi nevoie! 
Așa că spune-mi: oare mișcare numești și cînd un lu- 
cru se mută dintr-un loc într-altul, și cînd se răsucește 
în limitele aceluiaşi loc? 

THEODOROS În ce mă privește, da. 

SOCRATE Fie deci, aceasta o specie. Dar atunci 
cînd rămîne în același loc, însă îmbătrînește ori devine, 
din alb, negru sau, din moale, tare sau se alterează cu 
vreo altă alterare, nu este oare drept să numești aceasta 
o altă specie a mişcării? 

THEODOROS Eu unul așa găsesc. 

SOCRATE Sîntem într-adevăr nevoiţi să o recu- 
noaştem. Spun, deci, că speciile mișcării sînt 'acestea 
două: alterarea, iar cealaltă translarea. 

THEODOROS Ai toată dreptatea să spui așa. 

SOCRATE Acum, după ce am împărțit-o astfel, să 
discutăm în continuare cu cei care fac adesea afirmaţia 
că totul se mișcă și să-i întrebăm: Cum spuneţi voi că 
sotul se mișcă după ambele tipuri? Este şi translat și 
alterat sau acum după amîndouă, acum după unul 
singur? 

THEODOROS Păi, pe Zeus, în ce mă privește, nu 
ştiu ce să spun. Socotesc însă că răspunsul lor ar fi: 
după amîndouă. 

SOCRATE Iar dacă nu o vom spune, totul le va apă- 
rea, prietene, și în mișcare, și stabil și nu vor avea de- 
loc mai multă dreptate să spună că totul se mişcă de- 
cît că totul e stabil. ş 

THEODOROS E foarte adevărat. ce spui. * 

SOCRATE Așa că, deoarece trebuie ca lucrurile să 
se miște — iar nemișcarea nu există în nici unul — 
toate se mișcă, desigur, după fiecare tip de mișcare." 

THEODOROS. Fără doar și poate. 

SOCRATE Așa fiind, să-mi observi la ei următo- 
rul lucru: producerea căldurii, a albului sau a oricărui 
lucru, nu spuneam noi că ei o prezintă așa: fiecare din 
acestea e translat împreună cu senzația sa, la mijloc 
între agent și pacient și că el, pacientul, devine senzi- 
tivi!? dar nu mai este senzație, în timp ce agentul de- 
vine ceva anume, dar nu ce-itate?!18 Acum, probabil că 
ceitate îți şi pare un cuvînt ciudat şi nu înţelegi o ex- 
primare de ansamblu; ascultă, deci, pe părţi: activul 
devine nu calditate și nici albitate, ci cald și alb și tot 
astfel și celelalte. Căci îți amintești, desigur că mai 
înainte spuneam aşa: nimic nu există ca unitate în sine, 
deci nici agentul sau pacientul, ci, din împreunarea 
unuia cu celălalt, senzațiile și sensibilele care se nasc 
devin, acestea ce-a, iar celelalte senzitive. 

THEODOROS Îmi amintesc, cum să nu! 

SOCRATE În ce privește altele, să le dăm pace, fie 
că se susține că-i așa sau altfel. Subiectul discuţiei 
noastre, doar pe acesta să îl păstrăm, întrebîndu-i: după 
afirmaţia voastră, totul se mișcă și curge.!!? Nu-i așa? 

THEODOROS Ba da. - 

SOCRATE Și nu o face după unul din cele două fe- 
luri de mișcare pe care le-am distins: translarea şi al- 
terarea? i 

THEODOROS Cum să nu; cel puţin dacă va fi miş- 
care în sens absolut. Ă 

SOCRATE Dacă însă ar fi doar translat, fără să fie 
şi alterat, am putea spune, desigur, care este, după mo- 
dul în care curg, natura celor translate, nu-i așa? 


THEODOROS Așa este. . 
SOCRATE Dar, fiindcă o afirmaţie ca „ceea ce 
curge, curge alb“ nu rezistă deloc — dimpotrivă, se 


schimbă (așa încît există şi o curgere a albităţii înseși, 
ca și o trecere spre altă culoare pentru a nu fi surprinsă 
că rămîne la aceeași) —, poate exista oare ceva care să 
fie denumit cu numele unei culori anumite, în așa fel 
încît denumirea dată să fie și corectă? 

THEODOROS Şi care ar fi mecanismul, Socrate? 
Sau altceva chiar, de felul acesta, dacă, odată cu rosti- 
re4, se și strecoară pe furiș, ca unul care curge? 

SOCRATE Ce vom spune în cazul acesta despre un 
simț, oricare — de pildă, văzul ori auzul? Cumva că 
rămîne în starea de văz ori auz? 

THEODOROS Nu trebuie cîtuși de puţin, din mo- 
ment ce totul se mișcă. 

SOCRATE Atunci nu trebuie, desigur, spus despre 
ceva că „vede“, mai degrabă decît că „nu vede“ şi.nici 
că are vreun alt simţ, mai degrabă decit că nu îl are, 
odată ce totul se mișcă total!?. 

THEODOROS Nu, într-adevăr. 

SOCRATE Dar, pe de altă parte, senzaţia este cu- 
noaștere, cum spuneam şi eu, și Theaitetos. 

THEODOROS Da, așa spuneați. 

SOCRATE Așadar, întrebaţi fiind „ce este cunoaș- 
terea“, răspunsul nostru nu a fost „cunoaştere“, mai 
mult decît „.necunoaștere“. 

THEODOROS Așa se pare. 

SOCRATE Frumos ni s-ar mai preciza răspunsul, 
după ce ne-am dat silința să arătăm că totul se mișcă, 
tocmai pentru ca acest răspuns să apară corect. Numai 
că, pe cît se pare, ceea ce s-a vădit este că,-dacă totul 
se mișcă, orice răspuns ar da cineva despre orice ar 
fi la fel de adevărat zicînd „este“ așa ori altfel — sau 
dacă vrei „devine“, ca să nu îi ţinem pe dumnealor 
în loc cu acest cuvînt. 

THEODOROS E adevărat ce spui. 

SOCRATE Da, Theodoros, în afară de faptul că am 
spus „aşa“ și „altfel“. Căci nu trebuie să rostim deloc 
acest „așa“ (fiindcă „așa“ nu ar mai fi deloc în miș- 
care), după cum nici „altfel“ (căci nici acesta 
nu este deloc în mișcare), ci se cere stabilit un alt 
cuvînt pentru cei care folosesc principiul acesta, căci 
în acest moment nu mai au expresii pentru ideea lor 
— doar dacă nu li s-ar potrivi „cituși de puţin“, ba, 
cel mai bine „astfel“, ca o exprimare nedeterminată!?!. 

THEODOROS Aceasta este, fără îndoială, cea mai 
familiară vorbă pentru ei. 

SOCRATE Așa că, Theodoros, ne-am distanțat .de 
prietenul tău și nici nu îi vom concede că tot omul este: 
măsură a tuturor lucrurilor — doar dacă nu ar fi un 
om cu minte. Că senzaţia este cunoaștere, iarăși nu vom 
concede — sau nu potrivit principiului „totul se miş- 
că“; numai dacă Theaitetos acesta nu are altceva de 
spus. . 

THEODOROS Foarte bine ai grăit, Socrate și, odată 
încheiate acestea, trebuie să mă distanţez și eu de 
schimbul de replici cu tine — după învoieli, deoarece 
cuvîntul despre Protagoras urma să îi pună capăt. 

THEAITETOS Nu mai înainte, măcar, Thcodoros, 
ca Socrate și cu tine să vorbiţi pe larg despre cei care 
afirmă că totul este nemișcat, așa cum aţi stabilit adi- 
neauri. 

THEODOROS Vai, Theaitetos, tînăr cum ești, îi în- 
veți pe cei mai în vîrstă să comită nedreptăţi și să treacă 
peste învoieli? Ba, pregătește-te să îi răspunzi lui So- 
crate în discuţia care urmează. 

THEAITETOS Numai să vrea. Mi-ar plăcea, totuși, 
foarte mult să îl aud vorbind despre ce spuneam. 

THEODOROS Îmbiindu-l pe Socrate la discuţie, îi 
îmbii pe călăreţi spre cîmpie!2; întreabă-l, deci și 
ascultă! 

SOCRATE Numai că eu, Theodoros, am impresia 
că nu îi voi da ascultare lui Theaitetos la ce îmi cere. 

THEODOROS Și de ce nu îi vei da ascultare? 

SOCRATE Pe Melissos și pe ceilalți care afirmă că 
Totul este unu și imobil mă sfiesc, desigur, să-i supun 
unei cercetări grosolane; totuși, mă sfiesc mai puţin 
decît de Parmenide singuri23. În ce îl privește pe cl, 
Parmenide îmi apare ca în acel homeric „impunător și 

» grozav totrdată“l24. Am ajuns să mă aflu în preajma sa 

fiind, eu foarte tînăr, el foarte bătrîn şi mi-a părut a 
avea o anume profunzime cu totul aleasă. De aceea 
mi-e teamă că nici cuvintele nu i le vom înțelege şi că 
ideea din spusele sale o vom trăda cu atît mai mult, iar 
ceea ce este cel mai important, lucrul pentru care s-a 
iscat această discuţie asupra cunoașterii: ce poate fi ea, 
se va afla în cele din urmă necercetat din pricina cu- 
vintelor ce s-ar năpusti ca un cortegiu dionisiac în de- 
lir!?5, dacă cineva le-ar da' crezare. Și, dealtfel, pro- 
blema pe care o ridicăm acum fiind necuprinsă în pro- 
funzimea ei, ar suferi, dacă cineva ar cerceta-o ca pe 
un mărunțiș, o nedreptate, iar dacă ar cerceta-o așa cum 
se cuvine, s-ar întinde peste măsură, umbrind problema 
cunoaşterii. Trebuie, deci, -să încercăm nu vreuna din 
aceste căi, ci să îl uşurăm, prin arta noastră maieutică, 
pe Theaitetos de rodul conceput de el asupra cunoaş- 
terii. 

THEODOROS Dacă așa găseşti de cuviinţă, este ne- 
cesar să o facem. 

SOCRATE Hai, Theaitetos, mai cercetează încă ceva 
legat de cele spuse: ai răspuns, desigur, că senzaţia este 
cunoaştere, nu-i așa? 

TIIEAITETOS Ba da. 

SOCRATE Și dacă cineva te-ar întreba așa: „Prin 
ce anume vede omul alb sau negru şi prin ce anume 
aude ascuţit ori grav?, i-ai răspunde — cred: „Prin 
ochi și prin urechi“. 

THEAITETOS După mine, da. 

SOCRATE Ușoara mînuire a cuvintelor şi a formu- 
lărilor și alegerea acestora fără scrupulozitate este, de 
cele mai multe ori, un lucru nu lipsit de distincţie, ci, 
mai degrabă, opusul acesteia este un lucru vulgar!26. 
Există însă cazuri cînd ești nevoit, cum este și acum 
nevoie să surprindem ceea ce nu este corect în răs- 
punsul pe care l-ai dat, căci — bagă de seamă! — ce 
răspuns este mai corect: ochii sînt lucrul cu care sau 
prin care vedem, iar urechile, cel cu care ori prin care 
auzim? 

THEAITETOS Prin care simţim toate cele, după 
mine, unul, Socrate, mai curînd decît cu care. 

SOCRATE Ar fi de-a dreptul înspăimîntător, copile, 
dacă în noi, ca în niște cai de lemn!??, s-ar depune o 
grămadă de senzaţii, fără ca ele toate să tindă spre o 

singură formă — că trebuie să îl numim suflet sau alt- 
sumva cu care, prin' mijlocirea (ca a unor unglte)!28 a 
acestor senzaţii, percepem toate cîte sînt sensibile. 

THEAITETOS, Păi, mie mi se pare mai degrabă aşa 
decît altfel. 

SOCRATE Motiăul pentru care îţi cercetez în amă- 
munt spusele este ca să aflu dacă printr-un anume 
lucru din noi — același — realizăm, prin ochi albul 
şi negrul, iar prin altele, tot așa, alte senzaţii și dacă, 
întrebat fiind, ai putea să pui pe seama trupului ast- 
fel de lucruri. Ar fi însă, poate mai bine să vorbeşti 
tu și să răspunzi acestor întrebări, decit,să-mi fac eu 
de lucru în locul tău. Așa că spune-mi: cele prin care 
simţi caldul, uscatul, uşorul şi dulcele, oare nu le so- 
cotești, pe fiecare trupești? Sau de alt fel? 

THEAITETOS Citușşi de puţin. 

SOCRATE Și ai vrea să fii de acord și că este cu 
neputinţă ca senzațiile pe care le simţi printr-o anu- 
mită capacitate să le simţi prin alta, de pildă: să auzi 
cu văzul și să vezi cu auzul? 

THEAITETOS Cum să nu vreau! 

SOCRATE Or, dacă gîndești ceva legat de amîn- 
două, nu ai putea să le simţi pe amîndouă prin orga- 
nul unui simț și nici prin al celuilalt. 

THEAITETOS Bineînţeles că nu. 

SOCRATE Astfel, în ce privește sunetul și culoa- 
rea, primul lucru pe care îl gîndești despre ariîndouă, 
nu este acesta că amîndouă există? 

THEAITETOS Ba cu, da. 

SOCRATE Prin urmare şi că fiecare este, pe de o 
parte, diferit de celălalt și, pe de alta, identic sioși? 

THEAITETOS Cum să nu! 

SOCRATE Și că, împreună sînt două, dar fiecare 
este unu? 

THEAITETOS Şi asta. 

SOCRATE Prin, urmare, fie că 'sînt diferite, fie că 
sîni asemănătoare între ele, eşti în stare să faci o cer- 
cetare asupra lor? 

THEAITETOS Poate. 

SOCRATE Or, toate acestea, prin ce gîndești asu- 
pra lor? Căci nici prin auz, nici prin văz nu existi pu- 
tința de a extrage ceea ce le este comun. Şi iată și o 
dovadă că este așa cum spuneam: dacă ar fi posibil 

nu, știi că vei avea de spus cu ce le cercetezi și că acest 
ceva nu se vădește a fi nici vedere, nici auz, ci alt ceva. 

THEAITETOS Și de ce nu se poate? Este capacitatea 
aceea, prin limbaj. 

SOCRATE Bine zici! Dar, la rîndul ei, această ca- 
pacitate, prin ce îţi lămurește partea comună și tuturor 
lucrurilor, și acestora!2%, parte căreia îi aplici cuvin- 
tele „există“ şi „nu există“ şi cele cuprinse în întrebă- 
rile de adineauri despre ele? Tuturor acestora ce organe 
le vei atribui, prin care fiecare să simtă sensibilul 
nostru? 

THEAITETOS Vorbești despre existență și despre 
non-existenţă, despre asemănare și neasemănare, des- 
pre identitate și alteritate și încă și despre unu şi alt 
număr legat de ele. Este limpede însă că întrebi şi de 
par și impar și de celelalte care urmează acestora prin 


care dintre capacitățile trupului le percepem cu su- 


fletul? 

SOCRATE Mai mult decît bine, Theaitetos, mă ur- 
mezi și chiar acestea sînt lucrurile de care te întreb. 

THEAITETOS Dar pe Zeus, Socrate, în ce mă pri- 
vește, n-aş ști să îți răspund ceva; afară doar că, după 
părerea mea, punctul de plecare pentru astfel de lucruri 
este că nu există deloc un organ propriu, ca pentru ce- 
lelalte, ci sufletul însuși prin sine — așa îl văd eu — 
cercetează părţile comune tuturor. 

SOCRATE Frumos mai ești, Theaitetos și nu, cum 
spunea Theodoros, urît! Pentru că frumos și bun este 
acela care vorbește frumos. Dar dincolo de frumusețe, 
bine ai făcut scutindu-mă de un discurs lung, dacă ţi-e 
vădit că sufletul cercetează unele lucruri el însuși prin 
sine, iar pe altele prin capacităţile trupului. Tot așa 
mi se părea și mie, dar voiam să-ţi pară și ţie. 

THEAITETOS Păi, chiar așa mi se arată. 

SOCRATE Unde așezi atunci existența? Căci lucrul 
acesta este cu precădere consecință peste toate. 

THEAITETOS Eu, între cele spre care sufletul tinde 
el însuși de la sine. 


SOCRATE Oare și asemănătorul și neasemănătorul, 
identicul și diferitul? 
THEAITETOS Desigur. 


SOCRATE Cum așa? Şi frumosul şi urîtul, binele şi 
răul? 

THEAITETOS Mie mi se pare că și existenţa acesto- 
ra o analizează, mai ales în comparaţie unele cu altele, 
socotind în sine trecutul și prezentul faţă de viitor. 

SOCRATE Oprește-te! Tăria tarelui se va simți alt- 
fel decît prin pipăit și tot așa, moliciunea moalelui? 

THEAITETOS Bineînţeles că nu! 

SOCRATE Par existența acestor stări și că există 
amîndouă, ca și opoziţia uneia față de cealaltă și, d=- 
sigur, și existenţa acestei opoziții, sufletul însuși, în- 
torcîndu-se asupra lor și comparîndu-le între ele, în- 
ceareă să le discearnă pentru noi. 

THEAITETOS Sigur că da. 

SOCRATE Așadar, îndată ce s-au născut, oamenii 
ca și animalele sînt dăruiți de la natură să simtă toate 
afectele care, prin trup, li se îndreaptă către suflet. În 
ce privește însă raționamentele asupra acestor afecte ra- 
portate la existenţă și utilitate, cu greu și în timp, prin 
multe osteneli şi şcoală se ajunge la aceasta — cei care 
ajung1%. 

THEAITETOS Cutegoric. 

SOCRATE Să fie, deci, în stare să atingă adevărul 
cel. căruia!3! nu îi este dat să atingă existenţa? 

THEAITETOS Cu neputinţă. 

SOCRATE Dar adevărul pe care nu îl va atinse, îl 
va cunoaște vreodată cineva? 

THEAITETOS Cum ar putea, Socrate? 

SOCRATE Atunci, desigur că nu în afecte se 
află cunoașterea, ci în concluzia!*? asupra lor, căci po- 
sibilitutea de a prinde existenţa și adevărul se află, pe 
cît se pare, aici, în timp ce acolo nu se poate. 

THEAITETOS Așa se vede. 

SOCRATE Și, deci, le vei numi la fel și pe una și pe 
alta, deși între ele două este așa de mare deosebirea? 

THEAITETOS Într-adevăr, nu ar fi corect deloc. 

SOCRATE Care cste deci, numele pe care i l-ai da 
de drept aceluia — adică faptului de a vedea, de a auzi, 
de a mirosi, de a se răci, de a se încălzi? 

THEAITETOS A simţi, după mine. Altfel cum? 

SOCRATE Și în ansamblu le numești, desigur, sen- 
zaţie? 

THEAITETOS Sînt nevoit. 

SOCRATE Căreia, zicem noi, nu-i este dat să ajungă 
la adevăr, căci nu a ajuns cîtuși de puţin la existență. 

THEAITETOS Nu, într-adevăr. 


187 a 


pre e 


ai 


240 PLATON 


SOCRATE Atunci, cîtuși de puţin la cunoaștere. 

-THEAITETOS Deloc. 

SOCRATE Atunci nu ar fi posibil, Theaitetos, ca sen- 
zația și cunoașterea să fie același lucru. 

THEAITETOS S-ar părea că nu, Socrate. Şi mai 
ales în momentul acesta a devenit cît se poate de lim- 
pede: cunoaștere înseamnă altceva decît senzație. 

SOCRATE Dar, cu siguranţă, nu aceasta este pri- 
cina pentru care am început să dialogăm: ca să aflăm 
ce nu poate fi cunoașterea, ci ce poate fi. Am înaintat, 
cu toate acestea, destul ca să nu o mai căutăm în nici 
un fel de senzație, ci în acel nume oricare îl va fi avînd 
sufletul, atunci cînd se ocupă, el însuși în sine, de cele 
existente. i ! 

THEAITETOS Dar acest lucru, Socrate, se numește, 
pe cîte îmi închipui eu, a formula o opinie. 

SOCRATE Ai dreptate să îţi închipui asta, dra- 
gul meu. Şi uită-te acum, iarăși de la capăt, ștergînd 
tot ce a fost înainte, dacă vezi ceva mai bine, deoarece 
ai înaintat pînă aici. Așa că spune-mi încă o dată: ce 
poate fi cunoașterea? 

THEAITETOS Să spun „orice opinie“ este cu ne- 
putinţă, Socrate, deoarece opinia este și falsă. Mă tem 
însă că opinia adevărată este cunoaștere!% și, în ce mă 
privește, acesta să-mi fie răspunsul. Iar dacă, pe măsură 
ce vom înainta, lucrurile nu se vor înfățișa ca acum, 
vom încerca să spunem altceva. 

SOCRATE Chiar așa trebuie să vorbeşti Theaitetos, 
cu însufleţire, în loc să te codești să răspunzi, ca la 
început. Dacă vom face astfel, din două, una: sau vom 
găsi lucrul după care umblăm, sau nu vom mai fi atît 
de siguri că știm ceea ce nu știm deloc — și încă nu 
ar fi de disprețuit un astfel de cîștig. Așa că, încă o 
dată, ce spui? Date fiind două forme de opinie, una 
adevărată, neadevărată însă cealaltă, definești cunoaș- 
terea drept opinie adevărată? 

THEAITETOS După mine, da, căci astfel îmi apare 
în momentul acesta. 

SOCRATE Mai merită oare să ne întoarcem ca să 
reluăm ceva legat de opinie? 


THEAITETOS La ce anume te releri? N 
SOCRATE Mă tulbură ceva — și acum, și în destule 
alte dăţi, desigur —-, așa încît să ajung într-o mare ne- 


dumerire față de mine ca și faţă de altcineva, ca unul 

care nu ar şti să spună ce ar putea fi acest afect la noi 
şi în ce fel a luat naștere. 

THEAITETOS Care anume? i 

SOCRATE Formarea unei opinii false. Scrutez în- 
tr-adevăr şi acum această problemă șovăind dacă să 
trecem peste ea sau dacă să o cercetăm în alt fel decît 
puțin mai înainte. 

THEAITETOS Și de ce, Socrate, odată ce ni se pare 
că trebuie, fie cît de puţin? Căci adineauri nu greșeaţi, 
fireşte, tu și Theodoros, cînd vorbeaţi despre tihnă, cum 
că nimic nu ar fi pricină de grabă în astfel de situaţii. 

SOCRATE Ai dreptate să-mi aduci aminte, căci nu 
este, poate, nepotrivit să ne întoarcem în urmă. Este, 
desigur, mai folositor să termini cu bine un lucru mic, 
decît pe jumătate unul mare. 

THEAITETOS Cum să nu! 

SOCRATE Deci cum? Ce spunem acum? Afirmăm 
de fiecare dată existenţa opiniei false și că unul dintre 
noi are o opinie falsă, dar că, celălalt are, la rîndul lui, 
una adevărată, ca și cum ar fi ceva în firea lucrurilor? 

THEAITETOS Afirmăm, desigur. 

SOCRATE Și atunci nu ne rămîne, în ansamblu și 
în amănunt, decît acest lucru: fie să știm, fie să nu știm? 
Cît despre a învăţa, și a uita, pentru că sînt intermediare 


între cele enunțate, le spun ziua bună pentru moment, . 


pentru că nu aduc nimic nou în discuţie. 

THEAITETOS Dar, Socrate, aşa nu rămîne, despre 
orice ar fi vorba, nimic altceva decît a ști sau a nu ști. 

SOCRATE Și din acest moment nu este, deci, ne- 
voie ca cel care formula azi o opinie să o formuleze, fie 
despre ce știe, fie despre ce nu știe? 

THEAITETOS Ba este. 

SOCRATE Și, tot așa, să nu știi lucrul pe care îl știi 
sau să știi ce nu ştii, e imposibil. 

THEA!TETOS Cum de nu! 

SOCRATE Atunci, acela care formulează opinii false 
își închipuie că lucrurile pe care le știe nu sînt acelea, 
ci altele dintre cele pe care le știe şi, ştiindu-le şi pe 
unele, și pe celelalte, le necunoaște la fel de bine și pe 
unele și pe celelalte. * | 

THEAITETOS Dar asta e imposibil, Socrate. 

SOCRATE Dar, oare, să presupui că și cele pe care 
nu le cunoști sînt altele, dintre cele pe care nu le cu- 
noşti? Şi aceasta înseamnă ca celui care nu îi ştie nici 

pe Theaitetos, nici pe Socrate să îi vină în minte că 
Socrate este Theaitetos ori că Theaitetos este Socrate. 

THEAITETOS Cum aşa? 

SOCRATE Dar nu se poate ca cineva să-și închipuie 
că ce știe sigur e identic cu ce nu ştie și, tot așa, nici 
că ce nu știe este ce știe. 

THEAITETOS Ar fi chiar o ciudățenie. 

SOCRATE Cum, deci, ar mai putea cineva să for- 
muleze opinii false? Căci, în afară de acestea, este în- 
tr-un fel cu neputinţă să formuleze opinii, deoarece sau 
cunoaștem totul, sau nu cunoaștem; or, în aceste condi- 
ţii, pare absolut imposibil să formulezi opinii false. 

THEAITETOS E cît se poate de adevărat. 

SOCRATE Deci nu în direcţia aceasta să fie de cer- 
cetat ceea ce căutăm, mergînd pe calea cunoașterii și a 
necunoașterii, ci pe aceea a existenţei și a non-exis- 
tenței? 

THEAITETOS Ce spui? 

SOCRATE Să nu fie mai simplu că cel care asupra 
oricărui lucru formulează opinii care nu există, nu se 
poate să nu formuleze opinii false, chiar dacă ar avea 
oricum altfel modul de a gîndi. 

THEAITETOS E foarte probabil, Socrate. 

SOCRATE Și atunci, Theaitetos, ce vom spune dacă 
ne va chestiona cineva: Ceea ce se spune este posibil 
pentru oricine? Și care om va formula o opinie ce nu 
există, fie asupra vreunui lucru din cele existente, fie 
el însuși în sine? Or, noi, la acestea vom răspunde pro- 
babil: „Da, atunci cînd, deși își închipuie, nu își închi- 
puie lucruri adevărate“. Sau cum vom spune? 

THEAITETOS Așa vom spune. 

SOCRATE Deci, există şi alte împrejurări în care se 
întîmplă un lucru de felul acesta? 

THEAITETOS Ce fel? 

SOCRATE Dacă cineva zărește ceva, dar nu zărește 
nimic. 

THEAITETOS Cum așa? 

SOCRATE Păi, dacă cineva zărește un lucru, zărește 
ceva din cele existente. Sau, poate, tu îţi închipui că 
unitatea se află între lucrurile inexistente? 

THEAITETOS După mine, nu. 

SOCRATE Așadar, acela care zărește un lucru anu- 
me, zărește ceva existent. 

THEAITETOS Așa se pare. 


THEAITETOS 243 





SOCRATE Și cel ce aude ceva, aude, cu siguranţă, 
un lucru şi aude ceva ce există. 

THEAITETOS Desigur. i 

SOCRATE Și cel care atinge, de bună seamă, un 
lucru, atinge un anume lucru și încă existent, de vreme 
ce este unul? 

THEAITETOS Și aceasta este adevărat. 

SOCRATE Dar cel care formulează o opinie, nu o 
formulează despre un anume ceva? 

THEAITETOS Fără doar şi poate. 

SOCRATE lar cel care formulează o opinie despre 
un anume ceva, nu despre ceva existent? 

THEAITETOS Sînt de acord. 

SOCRATE Așa că cel care formulează o opinie de- 
spre ce nu există, o formulează despre nimic. 

THEAITETOS Așa se vede. 

SOCRATE Dar, în cazul acesta, cel care formulează 
o opinie despre nimic, nu formulează defel vreo opi- 
nie. 
THEAITETOS Pare limpede. | 
SOCRATE Nu este deci, cu putinţă să formulezi o 
opinie despre ce nu există, nici cu privire la cele exis- 
tente, nici însuţi în tine. 

THEAITETOS Așa se vede. 

SOCRATE Și atunci a formula opinii false este alt- 
ceva decît a formula opinii despre ce nu există. 

THEAITETOS Altceva, pe cît se pare. 

SOCRATE Deci, opinia falsă nu există în noi, nici în 
felul acesta, nici cum cercetam noi puțin mai înainte. 

THEAITETOS Într-adevăr, nu. 

SOCRATE Dar, oare, ceva ce s-a întîmplat în felul 
acesta? 

THEAITETOS Cum? 

SOCRATE Denumim „opinie falsă“ o anumită opinie 
care este alta, atunci cînd cineva, schimbînd în gîn- 
direa sa ceva existent cu altceva, tot existent, afirmă 
că există unui în locul altuia!34. Și astfel continuă să 
formuleze opinii despre ceva existent; totuși, ceva în 
loc de altceva; or, acela care greșește obiectul cercetă- 
rii sale s-ar putea numi cu dreptate unul care formu- 
lează opinii false. 

THEAITETOS Ce ai spus acum găsesc foarte ade- 
vărat, căci atunci €eînd cineva formulează opinii des- 
pre urit în locul frumosului sau despre frumos,în 1o- 

cul urîtului, în acel moment formulează, într-adevăr, 
opinii false. 

SOCRATE Se vede clar, Theaitetos, că mă priveşti 
de sus și că nu ţi-e frică de mine. 

THEAITETOS Și anume pentru ce? 

SOCRATE Nu îţi par, îmi închipui, în stare să te 
critic pentru cuvintele „într-adevăr false“, întrebîn- 
du-te: este posibilă devenirea iutelui în lent sau a uşo- 
rului în greu sau orice alt contrar, nu potrivit propriei 
sale naturi, ci potrivit celei a contrarului său, în mod 
contrar sicși? Însă, ca să nu te fi înflăcărat degeaba, 
las deoparte această întrebare. Dar te mulțumește, așa 
cum afirmi, acest „a avea opinii false înseamnă a avea 
opinii despre altceva? 

THEAITETOS În ce mă privește, da. 

SOCRATE Este posibil, deci, după părerea ta, să ai 
în minte rînduit un lucru, nu drept acel lucru, ci drept 
altul? 

THEAITETOS Este, desigur. 

SOCRATE Deci atunci cînd gîndirea săvîrșește așa 
ceva, oare nu le gîndește — inevitabil — pe amîndouă 
sau împreună, sau separat? 

THEAITETOS Ba da, incvitabil: sau împreună, sau 
în parte. 

SOCRATE Foarte bine. Dar prin „a gîndi“, oare, 
denumești același lucru ca și mine? 

THEAITETOS Ce denumești astfel? 

SOCRATE Un discurs pe care sufletul îl desfășoară 
pe de-a-ntregul, el însuşi către sine, despre cele pe 
care le cercetează1%. Te fac să vezi aceasta ca unul 
care, bineînțeles, nu știe. Căci așa mi se înfățișează 
în decursul cugetării, nu altfel decît în dialog, între- 
bîndu-se și răspunzîndu-și el însuși, afirmînd și ne- 
gînd. Cînd însă, după un elan, fie mai încet, fie și mai 
iute, hotărăște, afirmînd, din acel moment, aceeași afir- 
maţie fără să şovăie, pe aceasta i-o stabilim drept opinie. 
Așa încît, eu unul denumesc actul formulării opiniei 
„a cuvînta“, iar opinia „cuvînt spus“, desigur, nu către 
altcineva și vorbit, ci tăcut și către sine. Tu ce zici? 

THEAITETOS Și eu la fel. 

SOCRATE Or, cînd cineva opinează despre ceva ca 
altceva, se pare că şi alirmă către sine că acel ceva 
este altceva. 

THEAITETOS Cum să nu! 

SOCRATE Adu-ţi, deci, aminte dacă ţi-ai spus vreo- 
dată că frumosul este cum nu se poate mai uzit ori 
că nedreptatea este dreptate. Sau chiar — lucrul cel 
mai de căpetenie — bagă de seamă dacă ai încercat 
vreodată să te încredinţezi pe tine însuţi că ceva este 
cum nu se poate mai altceva sau, cu totul dimpotrivă, 
că nu ai îndrăznit niciodată, nici măcar în vis să-ţi 
spui că, fără doar şi poate, imparul este, desigur, par 
ori altceva asemănător!1%6. 

THEAITETOS E-adevărat ce spui. 

SOCRATE Dar crezi că altcineva, sănătos ori în 
delir, ar îndrăzni de-a binelea să-și zică în sine și să 
se încredinţeze pe sine că boul este, fără doar și poate, 
cal sau că doiul este unu? 

THEAITETOS Pe Zeus, eu unul, nu. 

SOCRATE Atunci, dacă a-și vorbi sieși înseamnă a 
opina, nimeni, vorbind și formulînd opinii asupra a 
două lucruri în parte și pipăindu-l pe fiecare cu su- 
fletul său, nu ar putea spune sau opina că unul este 
celălalt. Formularea trebuie deci să o îngădui și tu!37, 
căci mă refer prin aceasta și la acest lucru: că ni- 
meni nu formulează opinia că urîtul este frumos ori 
altceva de felul acesta. 

THEAITETOS O să-ţi îngădui, Socrate, ba chiar mi 
se pare și mie așa cum spui. 

SOCRATE Așadar, opinîndu-se asupra a două lu- 
cruri în parte, este imposibil a opina despre unul ca 
despre celălalt. 

THEAITETOS Probabil. 

SOCRATE Or, opinîndu-se asupra unui lucru — 
numai unul —, dar deloc asupra celuilalt, nu se va 
opina niciodată că unul este celălalt. 

THEAITETOS E adevărat ce spui; căci ai fi ne- 
voit să alipești și lucrul despre care nu formulezi 
opinii. 

SOCRATE Așa că nici aceluia care opinează asupra 
a două lucruri în parte, nici aceluia care opinează doar 
despre unul nu i se dă voie să opineze despre un lu- 
cru în locul altuia!38. Prin urmare, dacă cineva ar 
defini opinia falsă drept „a opina despre ceva în loc de 
altceva“ nu ar spune nimic, căci se arată clar că nu 
astfel (și nici ca mai înainte) există părerea falsă în 
noi. 

THEAITETOS Probabil că nu. 


191 a 


246 PLATON 


SOCRATE Cu toate acestea, Theaitetos, dacă lucru- 
rile nu se vor arăta astfel, multe ciudăţenii vom fi si- 
liţi să încuviințăm. 

THEAITETOS Care anume? 

SOCRATE Nu-ţi voi spune mai înainte de a în- 
cerca să cercetez prin toate mijloacele chestiunea. Căci 
m-aş ruşina pentru noi dacă, în situaţia fără ieșire în 
care ne aflăm, am fi nevoiţi să încuviinţăm spusele 
mele. Dar dacă găsim o ieșire și devenim liberi, atunci 
deja vom vorbi ca de niște lucruri întîmplate altora, 
iar noi: ne vom afla dincolo de batjocură!%. Dacă însă 
vom rămine cu totul fără scăpare, ne vom preda ar- 
gumentului cu capul plecat ca cei cu rău de mare ca să 
ne calce în picioare și să se folosească de noi după cum 
îi va fi voia14%0. Ascultă însă! Pe undeva găsesc o scă- 
pare cercetării ncastre. 

THEAITETOS Vorbește numai! 

SOCRATE Voi afirma că nu am încuviinţat corect 
atunci cînd am fost de acord că este cu neputinţă ca 
cineva să opineze asupra celor pe care le știe ca fiină 
cele pe care nu le știe și să se înșele; dimpotrivă, este 
posibil cumva. 

THEAITETOS Oare te referi la ceea ce am bănuit 
şi eu, atunci afirmam că lucrurile stau așa: eu, care 
îl cunosc pe Socrate, văzînd de departe pe cineva pe 
care nu îl cunosc, credeam uneori că este Socrate pe 
care îl cunosc? căci în astfel de situaţii se întîmplă, 
desigur, ceea ce spui. 

SOCRATE Dar nu am îndepărtat, oare, această ex- 
plicaţie fiindcă ne facem că nu știm cele ce știm, 
deși le știam? 

THEAITETOS Ba da, chiar așa. 

SOCRATE Atunci să nu stabilim așa, ci altfel, 
poate că pe aici ne va conceda!41. Sau poate că ni se va 
opune, dar am ajuns la un asemenea punct al discu- 
ţiei, că sîntem constrînși să încercăm fiecare argument, 
întorcîndu-l pe toate feţele. Ia seama deci dacă este 
ceva în spusele mele! Este oare posibil ca, fără să știi 
ceva la început, mai tîrziu să-l înveţi? 

THEAITETOS Este, de bună seamă. 

SOCRATE Deci, în continuare, altceva și altceva. 

THEAITETOS De ce nu! 

SOCRATE Și atunci, presupune, să zicemi!%2, că în 
sufletele noastre există un aluat de ceară!4%, la unul 

mai mult, la altul mai puţin și la unul dintr-o ceară 
mai curată, în timp ce la altul dintr-una mai ameste- 
cată cu impurități și mai uscată, iar la unii mai moale 
— există și dintre aceia care o au cum se cuvine. 

THEAITETOS Presupun. 

SOCRATE Să spunem, așadar, că acesta este un 
dar al mamei Muzelor, 'Mnemosyne şi că el se în- 
tipărește ceca ce vrem să ne amintim din cele ce 
știm ori auzim ori producem noi înșine în minte după 
ce îl supunem senzaţiilor și producţiilor noastre men- 
tale, ca și cum ne-am întipări în el sigiliile inelelor. 
Iar ceea ce s-ar întipări, se ține minte şi se cunoaște 
atîta timp cît i-ar exista în tipar imaginea. Ceea co 
s-ar șterge însă ori nu ajunge în stare a se întipări 
se va uita și nu se va cunoaște. 

THEAITETOS Așa să fie! 

SOCRATE Acela, deci, care cunoaște aceste lucruri, 
cercetînd ceva din ce vede sau aude, fii atent dacă 
nu cumva ar formula o opinie falsă în felul acesta. 

THEAITETOS Care anume? 

SOCRATE Închipuindu-și că ceea ce știe este cînd 
ce știe, cînd ce nu. Căci aceste idei le-am încuviințat 
greșit adineauri, cînd am încuviințat că sînt imposi- 
bile. 

THEAITETOS Dar în acest moment ce spui? 

SOCRATE Despre aceste lucruri trebuie să se vor- 
bească astfel, făcîndu-se de la bun început delimitări, 
cam așa: ceea ce știe cineva, avîndu-i amintirea în 
suflet, dar nu îl simte, să și-l închipuie ca altceva 
din cele pe care le știe, avînd și întipăritura acestuia, 
dar nu și simţindu-l, este imposibil. Și ceea ce, tot așa, 
știe, să își închipuie că este ce nu știe şi că nu are 
pecetea acestuia; și ce nu știe, că este, tot așa, ce nu 
știe, și ceea ce nu ştie, ceea ce știe; și ceea ce simte, 
desigur, să creadă că este altceva din cele pe care le 
simte, și ceea ce simte, cevadincenu simte, șicenu 
simte, din ce nu simte; și ce nu simte, din ce simte. Și în- 
că tot așa, şi ce știe şi simte și al cărui semn îl are po- 
trivit senzaţiei, să și-l închipuie la fel de bine altceva 
din ce știe și simte și al cărui semn îl are și pe acesta 
conform senzațţiei, este încă și mai imposibil, dacă se 
poate. Și ce ştie și simte, păstrîndu-i corect amintirea, 
să și-l închipuie că ceea ce știe este imposibil. Și ceea 
ce ştie şi simte, avînd o amintire conformă acestora, 

drept ceea ce simte; și ceea ce, la fel de bine, nu ştie 
și nu simte, ceea ce nu știe și nu simte, și ce nu știe 
și nu simte, ce nu știe, și ce nu știe și nu simte,cenu 
simte; toate acestea depăşesc în neputinţă posibilita- 
tea ca, în cazul lor, cineva să formuleze opinii false. 
Rămîne deci, ca acest lucru .să ia naștere — dacă se 
întîmplă undeva — în următoarele cazuri. 

THEAITETOS Care anume? Numai de-aș învăța 
din ele măcar ceva mai mult; că în momentul acesta 
nu urmăresc. 

SOCRATE În ce știe, că își închipuie că acele lu- 
cruri sînt altele din cele p2 care le știe și le simte; 
sau din cele pe care nu le știe, dar le simte, sau 
unele din cele pe care le știe și le simte, că sînt altele 
din cele pe care, tot așa le știe şi le simte. 

THEAITETOS Acum am rămas în urmă cu mult 
mai mult decît adineauri. 

SOCRATE Atunci ascultă din nou, astfel: eu, știin- 
du-l pe Theodoros și amintindu-mi-l în mine cum este 
și pe Theaitetos în acelaşi fel, așa-i că uneori îi văd, 
alteori nu şi cîteodată îi ating, iar altădată nu și îi 
aud ori îi simt cu vreun alt simţ, cîteodată însă nu am 
nici o senzaţie legată de voi, dar îmi amintesc de 
voi cu nimic mai puţin și vă cunosc eu însumi în 
mine? 

THEAITETOS Sigur că da. 

SOCRATE Acest lucru învață-l deci, ca primul din 
cele pe care vreau să ţi le fac limpezi; se poate să nu 
simţi ceea ce știi, .dar se poate și să simți. 

THEAITETOS Adevărat. 

SOCRATE Așadar și cele care nu se știu, adesea 
există fără a se simţi dar adesea există doar senzaţia 
lor? 

THEAITETOS Și asta este adevărat. 

SOCRATE Vezi, deci, dacă nu mă poţi urmări mai 
uşor acum: Socrate, dacă îi cunoaște pe Theodoros și 
Theaitetos, dar nu vede pe nici unul și nici nu îh 
ajută vreun alt simț în ce-i privește, nu ar putea nici- 
odată să formuleze în sinea-i opinia că Theaitetos este 
Theodoros. Ce spun are vreun rost sau nu? a 

THEAITETOS Desigur, e chiar adevărat. 

SOCRATE Păi, acesta era primul caz de care vor- 
beam. 

THEAITETOS Da, acesta. 

SOCRATE Și acum al doilea: pe de o parte, cunos- 
cîndu-l pe unul din voi, dar necunoscîndu-l pe celălalt 
iar, pe de altă parte, fără să îl simt pe nici unul, nu 
mi-aş închipui vreodată că cel pe care îl știu este cel 
pe care nu îl știu. 

THEAITETOS Corect. 

SOCRATE lar al treilea că, necunoscîndu-l pe nici 
unul și fără să îl simt pe nici unul, nu mi-aș închipui 
că acela pe care nu îl știu este celălait dintre cei pe 
care nu îi știu. Şi pe celelalte de dinain.e, consideră 
că le-ai auzit iarăși înşiruite pe toate cele în care eu 
nu voi formula niciodată opinii false despre tine și de- 
spre Theodoros, fie că vă runosc pe amindoi sau că 
îmi sînteţi necunoscuţi, fie că pe unul îl cunosc, iar pe 
celălalt nu. Și faţă de senzaţii, același lucru — dacă 
mă urmărești, desigur. 

THEAITETOS Te urmăresc. 

SOCRATE Rămîne, prin urmare, să opinezi fals în 
următoarea situație:  cunoscîndu-te și pe tine și pe 
Theodoros și avind în ceara aceea semne ca de la ine- 
lele voastre, ale amîndorura, văzîndu-vă pe amîndoi 
în depărtare, nu prea deslușiți, îmi dau silința să potri- 
vesc semnul propriu fiecăruia pe imaginea proprie fie- 
căruia și să o aranjez făcînd-o să intre pe propria-i 
urmă, ca să se petreacă recunoașterea. Apoi, greșind 
aceste mișcări și schimbînd, ca cei ce se încalță de-a-n- 
doaselea, ordinea, trimit imaginea fiecăruia către sem- 
nul celuilalt sau, chiar, păţesc același lucru pe care îl 
păţește privirea în oglinzi, cînd dreapta alunecă spre 
stînga și mă înșel cu totul. Atunci, cu siguranță, se 
întîmplă eroarea de opinie!!! şi să formulezi opinii 
false. 

THEAITETOS Probabil că da, Socrate. E minunat 
cum vorbești despre ceea ce pățește opinia. 

SOCRATE Și mai este e situaţie: cunoscîndu-i pe 
amîndoi, pe unul, în afară de a-l cunoaște îl și simt, 
dar pe celălalt nu, iar cunoașterea primului nu o am 
conform senzaţiei. Despre această situație vorbeam mai 
înainte și atunci nu mă înțelegeai. 

THEAITETOS Nu, într-adevăr. 

SOCRATE Asta spuneam, de fapt: cunoscîndu-l pe 
unul și simţindu-l și avînd și cunoașterea conformă 
senzației aceluia, nu îţi vei închipui niciodată că el 
este un altul din cei pe care îi cunoşti şi îi simţi și a 

cărui cunoaștere o ai, și pe a acestuia, conformă sen- 
zaţiei. Asta era ce spuneam? 

'THEAITETOS Sigur. 

SOCRATE Mai rămînea, deci, chiar ceea ce discutam 
acum, tocmai cazul în care, afirmăm noi, ia naștere 
opinia falsă cînd îi cunoști pe amîndoi și îi vezi sau 
îi simți pe amîndoi cu vreun alt simţ, fără să ai 
cele două semne conforme fiecărei senzaţii, ci, ca un 
arcaș nepriceput, trimiţi săgeata, o dai pe lîngă ţintă. 
și greșești; aceasta se cheamă, bineînţeles, falsitate. 

THEAITETOS Așa s-ar vedea. 

SOCRATE Și, deci, atunci cînd unuia din semne i se 
alătură senzaţia, dar celuilalt nu, iar cel al senzaţiei 
care lipsește îi este potrivit aceleia prezente, în orice 
situaţie de felul acesta gîndirea este în fals. Și, în- 
tr-un cuvînt, privitor la cele ce nu știi și nici nu. ai 
simțit vreodată nu este posibil, după toate aparențele, 
nici să fii în fals, nici opinia falsă, dacă noi spunem 
acum ceva gîndit. În ce priveşte, însă, ce știm şi ce 
simţim, în această situaţie, opinia +” întoarce și se ră-— 
sucește, devenind falsă ori adevărată: dacă apropie în- 
tipăriturile și tiparele pe de-a dreptul și fără ocolișuri, 
adevărată, iar dacă o face pe căi ocolite .și strîmbe, 
falsă. 

THEAITETOS Nu-i oare frumos spus, Socrate? 

SOCRATE Atunci ascultă și ce urmează și o vei 
spune cu atît mai mult, căci a formula opinii adevărate 
este frumos, a fi în fals este urit. 

THEAITETOS Negreșit. 

SOCRATE Se zice, deci, că aceste lucruri iau naș- 
tere de aici; cînd ceara este în sufletul cuiva groasă, 
multă, netedă şi de o consistenţă omogenă!4%5, pentru 
că ceea ce vine prin simţuri își lasă însemnul în această 
„inimă“ a 'sufletului (cum i-a spus Homer, slăvindu-i 
asemănarea cu ceara)!4%6, atunci — și pentru aceste su- 
flete — semnele produse sînt curate, îndeajuns de 
adinci și trainice în timp. lar oamenii de felul acesta 
au în primul rînd ușurință în a învăţa, apoi ţinere de 
minte, ba încă nu dau pe-alăturea de semnele simţu- 
rilor, ci formulează opinii corecte, pentru că, avînd 
semne limpezi și așezate într-un spaţiu larg, le dis- 
tribuie repede pe fiecare la întipăritura sa. Or, tiparele 
se cheamă realități, iar oamenii, desigur, înţelepţi. Nu 
ești și tu de părerea aceasta? 


- 


THEAITETOS 251 


THEAITETOS Chiar nespus de mult. 





SOCRATE Sînt, însă, și cazuri cînd inima cuiva 
are crustălt? — or, tocmai așa ceva slăvea. atotștiu- 
torul poet — sau este plină de murdărie și dintr-o 


ceară impură sau îmbibată prea tare ori uscată; oa- 
menii a căror ceară este îmbibată ajung să aibă, e 
drept, ușurință în a învăța, dar uită repede, iar cei cu 
uscăciune, opusele acestora. Cît despre cei care o au 
încrustată și aspră, ca de piatră, sau plină de pămînt 
ori amestecată cu murdărie, deţin întipărituri nelim- 
pezi. Şi tot nelimpezi sînt și la cei cu inimi. uscate, 
căci stratul nu are grosime. Și tot nelimpezi sînt și 
la cei cu inimi umede, căci, din pricina contopirii, în- 
tipăriturile ajung repede înnegurate. lar dacă la acestea 
toate s-ar mai întîmpla şi să cadă unele peste altele din 
cauza îngustimii locului, — dacă sufleţelul sufletului e 
mic!48 — devin încă și mai nelimpezi decît în celelalte 
cazuri. Toţi aceștia, ajuns, deci, în stare să formuleze 
opinii false pentru că, atunci cînd văd ori aud ceva 
sau cugetă asupra vreunui lucru, nu sînt în stare să 
distribuie repede fiecare semn fiecărei întipărituri și 
sînt şi înceţi și distribuie și greșit, aşa că privesc 
strîmb Și aud strîmb ŞI gindesc strimb de cele mai 
multe ori. lar despre oamenii de felul acesta se spune, 
pe bună dreptate, că sînt în fals relativ la realităţi și 
neînvăţațţi. 

THEAITETOS Sînt cele mai adevărate vorbe spuse 
de un om, Socrate. 


SOCRATE Vom afirma, deci,. că există în noi opinii 
false? 

THEAITETOS Chiar cu tărie. 

SOCRATE Și, bineînţeles, și adevărate? 

THEAITETOS Și adevărate. 

SOCRATE Prin urmare, de acum încolo ne închi- 

puim că am convenit în mod satisfăcător că aceste 


două opinii există, fiecare, mai mult ca sigur. 
THEAITETOS Chiar peste măsură de satisfăcător. 
SOCRATE La drept vorbind, Theaitetos, un bărbat 
palavragiu riscă să fie grozav de plicticos. 
THEAITETOS Cum așa? Pentru ce spui asta? 
SOCRATE Sînt necăjit pe însăși neputinţța mea de 
*. înțelege şi, la drept vorbind, pe pălăvrăgeala mea. 
Căci cum altfel s-ar spune atunci cînd cineva tîrăște 
argumentele încoace și încolo, nefiind în stare, din 

pricina încetinelii, să se încreadă în ele și nu se poate 
distanţa de fiecare argument? 

THEAITETOS Dar în ce te privește pe tine, pe ce 
anume eşti necăjit? Ă 

SOCRATE Nu numai că mi-e necaz, dar mi-e și 
teamă de ce voi răspunde, dacă cineva mă va întreba: 
Socrate, ai aflat deci că, în ce privește falsa judecată, 
ea nu se găseşte nici în senzaţii, în legătura lor unele 
cu altele, nici în actul reflecției, ci în potrivirea sen- 
zației pe actul reflecției? Iar eu voi afirma că da, îm- 
păunîndu-mă, cred, că unul din lucrurile găsite de 
noi este frumos. 

THEAITETOS Dar și mie mi se pare, Socrate, că 
nu-i rău lucrul a cărui demonstraţie am încheiat-o 
acum. 

SOCRATE Așadar, va spune acela, spui că omul pe 
care îl gîndim doar, însă nu îl și vedem, nu ne-am 
putea închipui niciodată că este cul, pe care de ase- 
menea nici nu îl vedem, nici nu îl atingem, ci doar îl 
gîndim şi nu Simțim nimic altceva legat de el? Voi 
afirma, cred, că acestea sînt spusele meje. 

THEAITETOS Și pe bună dreptate. 

SOCRATE Cum așa, va zice, unsprezecele, pe care 
cineva îl gîndeşte şi nimic altceva, nu ar putea fi 
crezut, după acest raționament, niciodată că este doi- 
sprezece, care, şi acesta, e, tot așa, doar gîndit? Hai, 
acum răspunde tu! 

THEAITETOS Păi, voi răspunde că, dacă cineva 
l-ar vedea sau atinge, și-ar închipui că unsprezecele 
e doisprezece; dar cele pe care le are în minte, asupra 
lor nu ar putea formula aceste opinii astfel!:9. 

SOCRATE Cum așa? Îţi închipui pe cineva care 
să cerceteze vreodată cinci și șapte luat în sine? (Mă 
refer nu la cineva carc își propune să cerceteze șapte 
și cinci oameni şi nici la altceva asemănător, ci cinciul 
și șaptele despre care afirmăm că sînt acolo, în plă- 
madă, amintiri și că în cazul lor nu există să formulezi 
opinii false). Iar dacă vreunul dintre oameni le-a cer- 
cetat vreodată pînă acum, spunînd în sinea-i și între- 
bîndu-se cît ar face ele, a și răspuns, închipuindu-și, 
unul, că ele fac unsprezece, altul însă, doisprezece sau 
spun și își închipuie cu toţii că fac doisprezece? 

THEAITETOS Pe Zeus, nu; dimootrivă, mulți vor 
spune, desigur, şi unsprezece. lar dacă cercetarea se 

face pe un număr mai mare, se greșește mai mult — 
căci am impresia că vrei să vorbești de orice număr. 

SOCRATE Ai bine impresia aceasta. Şi socotește: 
în acel moment nu se întîmplă nimic altceva decît că 
doisprezecele, chiar acela din plămadă, este luat drept 
unsprezece. 

THEAITETOS Așa se pare. 

SOCRATE Și atunci, nu ne trimite din nou la rațio- 
namentele dintii? Căci cel care a păţit așa ceva își 
închipuie că ceea ce știe este altceva din cele pe care 
le știe — lucru pe care l-am declarat imposibil și, prin 
aceasta însăși, am fost constrînşi că nu există opinie 
falsă!50, pentru a nu constringe același om, care ar 
şti aceleași lucruri, să nu le ştie, în același timp. 

THEAITETOS E foarte adevărat. 

SOCRATE Aşadar, drept „a formula opinii false“, 
trebuie să evidențiem orice altceva în locul nepotrivirii 
dintre actul reflecției și senzaţie, căci, dacă ar fi aşa, 
noi nu am greși niciodată în reflecţiile noastre înseși. 
De fapt însă ori nu-există opinie falsă ori este posibil 
ca cineva să nu ştie ceea ce ştie. Și din acesiea, pe 
care o alegi? 

THEAITETOS Mă pui în faţa unei alegeri fără ie- 
şire, Socrate. 

SOCRATE Și totuși, argumentul riscă să nu îngă- 
duie pe nici una din două. Cu toate acestez 
că fBtul trebuie încercat — ce-ar fi dacă am încerca 
să ne lipsim de rușine? 

THEAITETOS Cum? 


SOCRATE Hotărîndu-ne să spunem ce fel de lucru 
poate fi „a cunoaște“. 

THEAITETOS Şi pentru ce este acest lucru lipsit 
de rușine? 

SOCRATE Pari să nu îţi dai seama că, de la bun 
început toată discuţia noastră a devenit căutarea cu- 
noașterii, făcută de unii care nu ştiu ce poate fi aceasta. 

THEAITETOS Ba îmi dau bine seama. 


SOCRATE În acest caz, nu ţi se pare că este o 
lipsă de rușine ca unii care nu știu ce este cunoaș- 
terea să îl explice pe „a cunoaște“, ce înseamnă el? 
De fapt, Theaitetos, de multă vreme sîntem împot- 
moliţi într-un dialog impur: am pronunţat de mii de 
ori, „ştim“ şi „nu ştim“, „cunoaștem“ şi „nu cunoaş- 

tem“, ca și cum ne-am fi înţeles între noi într-o pro- 
blemă a cărei cunoaștere ne este încă străină, iar, dacă 
vrei, și acum, în clipa de faţă, ne-am folosit tot de 
„a-i fi străin“ și de „a se înțelege“, ca și cum ni s-ar 
fi cuvenit să ne folosim, cu toate că sîntem lipsiţi de 
cunoaștere. 

THEAITETOS Dar în ce fel vei dialoga, Socrate, 
dacă îndepărtezi termenii aceștia? i 

SOCRATE În nici unul, atîta vreme cît sînt cine 
sînt; aş putea, însă, desigur, dacă aș fi controversisti5!. 
Dacă vreun astfel de om s-ar fi aflat în acest moment 
aici, ar fi declarat că abandonează acești termeni și 
tare ne-ar fi mustrat pentru ceeace spun eu. Dar, 
dat fiind că sîntem niște bicisnici, vrei să îmi iau în- 
drăzneala și să îți spun ce este aceea „a cunoaște“? Pe 
cît mi se pare, ar ieşi un folos de aici. 

THEAITETOS Pe Zeus, ia-ţi-o, firește! Şi, chiar 
dacă nu vei abandona acești termeni, vei afla multă 
îngăduinţă. | 

SOCRATE Ai auzit, deci, ce numește lumea „a cu- 
noaște“? . 

THEAITETOS Da, poate, dar în acest moment nu 
îmi aduc aminte. 

SOCRATE Se afirmă că este a avea cunoașterel“?. 

THEAITETOS Adevărat. 

SOCRATE Noi să facem totuşi, o mică schimbare şi 
să îi spunem a poseda cunoașşiere!53. 

THEAITETOS Și, în acest caz, ce deosebire vei 
afirma că există între acesta și celălult? 

SOCRATE Nici una, poate; dar, după ce-mi vei fi 
auzit părerea, apreciază și tu! 

THEAITETOS Numai să fiu în stare! 


SOCRATE Într-adevăr, „a poseda“ nu îmi apare 
același lucru cu „a avea“. De pildă, dacă cineva își 
cumpără o haină, dar nu o poartă, chiar fiind în stă- 
pînirea ei, că o are nu afirmăm, dar că o posedă, da, 
desigur. 

THEAITETOS Da, e drept. 


SOCRATE Uită-te acum şi la cunoaștere, dacă e 
posibil ca, odată ce o posezi, să nu o ai, ci, așa cum, 
dacă cineva, după ce ar fi vînat păsări de cîmp (po- 
rumbei sau altceva), le-ar face acasă la el un porumbar 
şi le-ar crește, am spune că, într-un anume fel, omul 

acela le are neîntrerupt, pentru că le posedă, firește. 
Așa-i? 

THEAITETOS Sigur. 

SOCRATE Dar, în alt fel, că nu are nici una, ci că 
a căpătat putere asupra lor — din pricină că și le-a 
supus într-o colivie ce îi aparţine — să le ia și să le aibă 
oricînd vrea, vînînd-o oricînd pe cea pe care ar vrea-o 
și dîndu-i apoi drumul şi fiind liber să facă acest lu- 
cru ori de cîte ori ar găsi de cuviinţă. 

THEAITETOS Așa este. 

SOCRATE Și iarăși, după cum în discuţia de mai 
înainte am fabricat nu știu ce plăsmuire de ceară în 
suflete, să facem și acum în fiecare suflet ceva ca un 
porumbar cu tot soiul de păsări: unele în stoluri, deo- 
parte de celelalte, altele, adunate cîteva, iar altele, sin- 
guratice, care zboară printre toate, pe unde se nime- 
reşte!54, 

THEAITETOS Așa să fie! Și după asta? 

SOCRATE Trebuie arătat că, atîta vreme cît sîn- 
tem copii, acest recipient este gol, iar în locul păsărilor 
să ne imaginăm cunoașteri; cunoașterea pe care cineva 
o posedă, o închide în colivie și vom afirma că a fost 
învăţat sau găsit obiectul însuși a cărui cunoaștere este 
şi că aceasta înseamnă a cunoaşte. 

THEAITETOS Fie! 

SOCRATE Deci iarăşi va vîna și, odată prinsă, va 
stăpîni cunoaşterea pe care o va voi și îi va da drumul 
din nou — cercetează ce cuvinte sînt de trebuinţă: 
cele de la început, cînd a dobîndit-o sau altele? Vei 
înțelege mai clar ce vreau să spun din aceasta: arit- 
metica o numești tehnică? 

THEAITETOS Desigur. 

SOCRATE Atunci presupune că este vinătoare de 
cunoștințe despre orice par şi impar! 

THEAITETOS Presupun. 

SOCRATE Prin tehnica aceasta — îmi închipui — 
deţine cineva la îndemînă cunoașterile numerelor și le 
predă altuia, cînd le predă. 

THEAITETOS Desigur. 

SOCRATE Și spunem, desigur, despre cel care pre- 
dă, „a învăţa pe cineva“, despre cel care preia, „a învăţa 
de la cineva“, iar despre cel care are prin posesie în 
porumbarul acela spunem, deci, „a cunoaște“. 

THEAITETOS Foarte bine. 

"SOCRATE Îndreaptă-ţi atunci gîndul încoace: un 
aritmetician desăvîrșit este, oare, altceva decît unul 
care cunoaște toate numerele? Că doar are în minte 
cunoașteri ale tuturor numerelor. 

THEAITETOS Chiar așa! 

SOCRATE Ar putea, deci, vreodată un astfel de om 
să numere, fie el însuși în sine, un număr, fie ceva din 
cele exterioare, cîte au număr? 

THEAITETOS Cum să nu! 

SOCRATE Dar „a număra“ nu este altceva — vom” 
stabili — decît a cerceta cît de mare se întîmplă să fie 
un număr. 

THEAITETOS Așa ette. 

SOCRATE Deci, acela despre care am convenit că 
ştie orice număr se înfățișează ca cercetînd ceea ce cu- 
noaște, ca și cum nu ar ști — pentru că auzi, desigur, 
aştfel de obiecţii ?155 

THEAITETOS Eu, da. 

SOCRATE Întorcîndu-ne, așadar, la reprezentarea cu 
vînătoarea și posesia porumbeilor, vom spune că era o 
vînătoare dublă: una, cea dintîi, mai înainte de posesie, 
pentru a poseda, iar cealaltă, făcută de cel care posedă, 
pentru a prinde și a avea în mîini ceea ce posedă de- 
mult!56. Tot așa și cunoștințele pe care le avea de multă 
vreme acela care, învăţindu-le, le și cunoaște, rămîn de 
învăţat din nou, chiar și acestea, prinzînd și stăpînind 
fiecare cunoștință — pe care o posedă de multă vreme, 
sigur, dar nu îi era la îndemînă reflecţiei sale? 

THEAITETOS Adevărut. 

SOCRATE Asta întrebam adineauri: cum trebuie să 
se folosească de cuvinte cel care vorbeş:e despre arit- 
metician cînd se apucă să socotească sau despre gra- 
matic atunci cînd e pe cale să citească? Într-o astfel 
de împrejurare, deci, acesta urmează să înveţe din nou, 
din sinea lui, ceea ce ştie? 

THEAITETOS Dar e absurd, Socrate. 

SOCRATE În cazul acesta, vom afirma că citeşte şi 
socotește lucruri pe care nu le știe, cu toate că i-am 
acordat, unuia, să cunoască toate literele, celuilalt, toate 
numerelc. 

THEAITETOS Dar nici așa nu are noimă. 

SOCRATE Vrei, deci, să spunem că, în ceea ce pri- 
veste cuvintele, nu ne interesează deloc pe unde îi place 
cuiva să îl plimbe pe „a cunoaște“ și „a învăţa“; de- 

oarece am făcut distincţia că una este a poseda cunoaș- 
terea și altceva a o avea, afirmăm că este cu neputinţă 
să nu posezi ceea ce posezii57, așa că niciodată nu se 
întîmplă ca cineva să nu știe ceea ce ştie, fiind; totuși, 
posibil să își facă o opinie falsă despre lucrul acela. 
Căci a avea, nu cunoașterea acelui lucru, ci alta în lo- 
cul ei, este posibil atunci cînd, vînînd vreo cunoaștere 
anume în timp ce ele zboară în toate părțile și prinzînd 
greșit pe una în locul alteia, îți închipui, bineînțeles, că 
unsprezecele este doisprezece, prinzînd cunoașterea un- 
sprezecelui în loc de cea a doisprezecelui (cea din sinea 
ta), precum o turturică în loc de un porumbel. 

THEAITETOS Păi, așa are noimă. 

SOCRATE Cînd însăo prinzi pe cea pe care încercai 
să o prinzi, atunci nu ești în fals și opinezi realităţi și 
astfel există opinie adevărată şi falsă, iar din piedicile 
care ne pricinuiau mai înainte neplăceri, nu ne mai stă 
nici una în cale. Vei afirma, poate, și tu același lucru 
sau ce vei face? 

THEAITETOS Tot așa. 

SOCRATE Și, așa, iată-ne departe de „să nu cu- 
noști cele pe care le cunoști“! Căci să nu posede ceea ce 
posedă nu se întîmplă cu nimic mai mult, nici acelora 
care sînt în fals cu ceva, nici acelora care nu sînt. To- 
tuși, mai grozavă încercare mi se pare că se arată alta. 

THEAITETOS Care anume? 

SOCRATE Mai întîi, să ne-gîndești însuși obiectul a 
cărui cunoaștere o ai, nu din ne-gîndire, ci din pricina 
cunoașterii lui, apoi să opinezi 'că este, desigur, altul, 
iar acela este acesta, ce altceva este decît un lucru cu 
totul lipsit de noimă ca un spirit să nu gîndească ni- 
Mic, deși are cunoașterea alături, ci să ne-gindească to- 
tul? După acest argument, nimic nu se împotrivește ca 
şi ne-gîndirea, odată apărută, să te facă să gîndești ceva, 
iar orbirea să te facă să vezi, de vreme ce și cunoaș- 
terea te-ar putea face să ne-gîndești. 

THEAITETOS Se prea poate, Socrate, să nu fi așezat 
noi bine păsările, stabilind să fie doar cunoașteri; tre- 
buia, dimpotrivă, să punem și ne-cunoașteri, care, tot 
așa, să zboare laolaltă în toate părțile prin suflet iar 
pe vînător că prinde, cînd o cunoaștere, cînd o ne-cu- 
noaștere, opinînd fals din necunoaștere, dar corect din 
cunoaștere. 

SOCRATE Cu greu poţi trece nelăudat, Theaitetos; 

mai cercetează, totuși, odată ce ai spus. Să fie, deci, 
cum spui: cel care va prinde necunoaşterea va formula 
opinia falsă, așa afirmi, nu? - 

THEAITETOS Desigur. 

SOCRATE Și, de bună seamă, nu va socoti că for- 
mulează opinii false. i 

THEAITETOS Bineînţeles. 

SOCRATE Ba chiar adevărate, iar lucrurile faţă de 
care este în fals, se va posta, în privinţa lor, pe poziţia: 
celui care știe. 

THEAITETOS Cum dar! 

SOCRATE Își va închipui, fără îndoială, că, după 


“vînătoare, deţine o cunoaștere, nu o ne-cunoaștere. 


THEAITETOS Da, e limpede. 

SOCRATE Așadar, făcînd un mare ocol, ne aflăm: 
iarăși în faţa nedumeririi de la început. Cît despre cîr- 
cotașul: ăcela, va ride și va spune: E, oare, prea-buni- 
lor, cu putință ca, odată ce şti: două lucruri dijerite, 
cunoașterea și necunoașşterea, să îţi închipui că ceva ce 
ştii este altceva din cele pe care le știi?- Sau, neștiind 
nici pe unul, nici pe altul, să opinezi despre lucrul pe 
care nu îl știi ca despre celălalt pe care nu îl știi? Sau, 
dacă știi unul, iar pe celălalt nu, să îl iei pe cel pe care 
îl ştii drept cel pe care nu îl ştii? Sau să îl socotești pe 
cel. pe care nu îl ştii drept cel pe care îl ştii? Ori, tot 
aşa, veți zice iarăși că există, la. fel de bine, cunoașteri 
şi ale cunoașterilor, şi ale ne-cunoașterilor, pe care cel 
ce le posedă le ține închise în cine ştie-ce alte cara- 
ghioase de colivii ori în plăsmuiri de ceară şi pe care 
le cunoaște atîta timp cât le posedă, chiar de nu le-ar 
avea la îndemână în suflet? Și în felul acesta veţi fi, de 
bună seamă, nevoiţi să vă învirtiţi de mii de ori în ace- 
laşi loc, nefăcînd nimic mai mult! Ce vom răspunde, 
Theaitetos, la acestea? Ă 

THEAITETOS Pe Zeus, eu unul nu știu, Socrate, ce 
ar trebui spus. 

SOCRATE Şi oare nu pe drept, copile, ne mustră ar- 
gumentul, indicîndu-ne că în mod greșit ne străduim 
să cercetăm falsa opinie, înaintea cunoașterii pe care 
am abandonat-o? Or, este cu neputinţă să o gîndești 
pe aceea mai înainte de a prinde suficient de bine ce 
poate fi cunoașterea. 

THEAITETOS Sîntem constrînși, Socrate, să ne în- 
chipuim în momentul de față așa cum spui. 

SOCRATE Ce va zice, așadar, cineva — din nou de 
la început — că este cunoaşterea? Că doar nu vom re- 
nunţa la cercetare, nu-i așa? 

THEAITETOS! Cîtuși de puţin, doar dacă nu re- 
nunţi tu. 

SOCRATE Atunci spune: cum am putea-o denumi 
cel mai bine, contrazicîndu-ne cît mai puţin pe noi 
înșine? 

THEAITETOS Cum ne-am şi apucat, Socrate, mai e 
înainte; căci nu știu, în ce mă priveşte, alt fel decît 
acesta. 

SOCRATE Care anume? 

THEAITETOS Cunoaşterea este opinia corectă. A 
opina corect este, fără îndoială, ceva lipsit de eroare; 
cît despre roadele sale, toate se nasc bune și frumoase. 

SOCRATE Călăuza “Theaitetos care arăta drumul 
către vadul rîului spuse: „Nici o grijă, va arăta faptul 
însuși“158. Şi, dacă și în această situaţie vom merge îna- 201 a 
inte cu cercetarea, s-ar putea să ni se arate în cale chiar 
ceea ce căutăm; rămînînd, însă, pe loc, nu se limpe- 
zește nimic. 

THEAITETOS Bine zici; atunci să mergem şi să cer- 
cetăm! 

SOCRATE Aici, însă, nu avem prea mult de cerce- 
tat, căci o întreagă artă îți arată că nu acest lucru este 
cunoașterea. 

THEAITETOS Cum aşa? Care artă anume? 

SOCRATE Aceea a magiştrilor în înţelepciune, care 
se numesc retori și avocaţi!5s. Prin arta lor, aceştia fac 
pe cineva să creadă, nu învăţîndu-l, ci determinîndu-l 
să opineze cum vor ei. Sau tu îţi închipui că există niște 
profesori atît de grozavi încît, pe unii care nu se aflau p 
de faţă cînd s-au furat bani ori s-a făcut vr=o altă 
silnicie, să îi poată învăţa aşa cum trebuie — în pu- 
ținul timp cît se scurge un pic de apă160 — adevărul ce- 
lor întîmplate? 

THEAITETOS Nicidecum, pe cît îmi închipăi, dar 
să îi facă să creadă, da. 

SOCRATE Dar „a face să creadă“ nu denumești „a 
determina să opineze“? 

THEAITETOS Cum să nu! 

SOCRATE Așadar, atunci cînd judecătorii sînt fă- 
cuţi să creadă în mod corect despre lucruri care numai 
celui ce le-a văzut îi sînt date să le ştie, iar altcumva 

nu, judecînd atunci aceste lucruri din auzite și făcîn- 
du-și o opinie corectă, nu fără cunoaștere au judecat — 
deși făcuţi să creadă lucruri drepte, de vreme ce au ju- 
decat bine? 

THEAITETOS Întru totul adevărat. 

SOCRATE Și încă, dragul meu, dacă, măcar, opinia 
adevărată și cunoașterea ar fi totuna la tribunal, nici- 
odată judecătorul cel mai priceput nu ar putea formula 
opinii corecte fără cunoaștere; acum însă, probabil că 
fiecare din ele este altceva. 

THEAITETOS Nu, Socrate, asta am auzit de la ci- 
neva — și îmi ieșise din minte, dar acum îmi vine iar; 
acela a spus că opinia adevărată, însoţită de înțelesiti 
ar fi cunoaștere, dar lipsită de înţeles este în afară de 
cunoaștere. Cît despre lucrurile lipsite de înțeles zicea 
că nu sînt cognoscibile — chiar cu aceste cuvinte — pe 
cînd cele care au înțeles sînt cognoscibile. 

SOCRATE E bine, desigur, ce spui. Dar cognoscibi- 
lele și necognoscibilele, cum le deosebea? ia spune, că 
poate şi tu și eu am auzit același lucru! 

THEAITETOS Păi, nu știu dacă am să-l pot reface; 
totuși, dacă l-ar spune altcineva, aș fi în stare — cred 
— să îl urmăresc. zi 

SOCRATE Ascultă, atunci, un vis în schimbul altui 
vis; căci și mie mi se părea că am auzit pe unii!62 cum 
că cele ce sînt, ca să zicem așa, primele elemente!6 din 
care şi noi sîntem alcătuiți, și celelalte, nu ar avea 
înțeles, ci că fiecare element luat în sinea sa ar putea 
să fie doar numit, nefiind cu putință să spui mai mult 
despre el, nici că există, nici că nu există, pentru că i 
s-ar adăuga deja existența sau non-existenţa. Or, nu 
trebuie să i se adauge ceva, odată ce vrei să îl numești 
pe el și numai pe el singur. Căci nu trebuie adăugat 
nici „însuși“, nici „acela“, nici „fiecare“, nici „singur“, 
nici „acesta“, nici multe altele de felul acesta, întru- 
cît aceste cuvinte, umblînd peste tot și alipindu-se ori- 
cărui lucru, rămîn totuși diferite de cele cărora li se ali- 
pesc; or, ar trebui, dacă ar fi cu putință să fie spusel 
însuși și să își aibă un înțeles al lui, să fie spus fără 
nimic altceva. Dar, în fapt, este imposibil să rostești cu 
înțeles vreun astfel de element primar, oricare ar fi el, 
căci nu îi este proprie decît numirea, căci nu are decît 
nume, iar lucrurile deja alcătuite din aceste elemente, 
după cum sînt ele însele complexe, tot astfel și numele 

lor, înlănțuindu-se unele cu altele, devin înţeles, căci 
înlănţuirea cuvintelor înseamnă existenţa unui înţeles. 

Şi astfel, elementele (sau literele)!184 sînt neinteligi- 
bile și necognoscibile, dar perceptibile prin simţuri. Seg- 
mentele (sau silabele) însă, ele sînt cognoscibile, expri- 
mabile și opinabile cu opinie adevărată. Și atunci, în 
momentul în care cineva ar prinde — fără înţeles ză 
opinia adevărată despre ceva, cugetul său este întru 
adevăr faţă de acel lucru, dar nu îl cunoaște, întrucît 
acela care nu e în stare a da și a primi un înţeles este 
necunoscător al acelui lucru; dar acela care, pe deasu- 
pra, prinde şi un înţeles, ajunge să poată acestea toate 
și să aibă desăviîrșire întru cunoaștere. Asta era ce ai 
văzut în somn sau ai auzit altfel? 

THEAITETOS Aceasta, întocmai. 

SOCRATE Ești mulţumit, deci, și te fixezi aici: cu- 
noașterea este opinia adevărată însoţită de înţeles? 

THEAITETOS Întru totul. 

SOCRATE Oare acum să fi pus noi astfel, Theaite- 
tos, mina, în această zi, pe ceea ce mulţi dintre înțe- 
lepţi s-au străduit din vechime să afle și i-a ajuns bă- 
trineţea înainte să găsească? 

THEAITETOS Oricum, Socrate, mie mi se pare că 
ce s-a spus acum e bine exprimat. 

SOCRATE Și se pare că așa și este; căci ce cunoaș- 
tere ar mai fi și aceea despărțită de înțeles și de o opi- 
nie corectă? Un singur lucru, totuși, din cele spuse mă 
nemulțumește. 

THEAITETOS Și care anume? 

SOCRATE Acela care și pare cel mai nimerit, că 
elementele sînt necognoscibile, categoria segmentelor, 
însă, cognoscibilă. 

THEAITETOS Și, deci, nu e bine? 

SOCRATE Rămîne de văzut, căci deţinem, ca niște 
ostatici ai acestui argument, exemplele ce au folosit 
pentru a afirma toate acestea. 

THEAITETOS Ce fel de exemple? 

SOCRATE Literele și silabele din scriere. Ori ești de 
părere că cel care a spus lucrurile discutate de noi acum 
le-a spus avînd altceva în vedere? 

THEAITETOS Nu, ci chiar pe acestea. 

SOCRATE Să le luăm, atunci, de la capăt și să le 
verificăm sau, mai degrabă, să ne verificăm pe noi în- 
şine dacă am învăţat literele așa sau altfel. În primul 

rînd, pune-ţi întrebarea: oare silabele au înţeles, iar 
sunetele, sînt ele fără înţeles? 

THEAITETOS Poate. 

SOCRATE Chiar ;:aşa mi se pare şi mie, Theaitetos. 
Încît, dacă cineva te-ar întrebal6 cu privire la prima si- 
labă din „Socrate“ aşa: Ia spune, Theaitetos, ce este 
SO?, ce ai răspunde? 

THEAITETOS Că este „sigma“ și „o mega“. 

SOCRATE Deci, asta ai ca înţeles al acestei silabe? 

THEAITETOS După mine, da. 

SOCRATE Hai, atunci, vorbeşte-mi tot așa şi des- 
pre înțelesul lui „sigma“. 

THEAITETOS Dar cum ar putea vorbi cineva despre 
elementele unui element? Și de fapt, Socrate, „sigma“ 
face parte din cele fără sonoritate!66, doar o șoaptă, ca 
un șuierat al limbii; cît despre „beta“ nu are nici sono- 
ritate și nu este nici şuierat;, şi tot aşa, cele mai multe 
elemente. Așa încît ai toată dreptatea 'să numeşti ne- 
inteligibile niște elemente dintre care pînă și cele!67 
mai clare au doar suneti68, însă nici un fel de înţeles. 

SOCRATE Acesta este, de bună seamă, prietene, un 
lucru pe care l-am dus la bun sfîrșit în ce privește cu- 

aoasterea. 

THEAITETOS Așa dăm impresia. 

SOCRATE Și cum adică? Să fi făcut noi o demon- 
strație corectă, că nu litera este cognoscibilă, ci silaba? 

THEAITETOS Probabil că da. 

SOCRATE Ia gîndește-te: ce numim noi silabă? 
amîndouă literele — iar dacă sînt mai mult de două, pe 
toate — sau o anumită formă unică, rezultată din îm- 
binarea acestor litere? 

THEAITETOS Părerea noastră: ar îi, pe cît cred, că 
pe toate. . 

SOCRATE Ia uită-te, deci, la acestea două, la „sig- 
ma“ și „o mega“. Amîndouă formează prima silabă a 
numelui meu. Nu-i așa că acela care o cunoaște, cu- 
noaște fiecare element în parte? 

THEAITETOS Cum să nu! 

SOCRATE Îl cunoaște, deci, și pe „sisma“ şi pe 
„0 mega“. 

THEAITETOS Desigur. 

SOCRATE Cum asta? Luate în parte, nu le are în 
minte și, neștiindu-l pe nici unul, le pricepe pe amîn- 

THEAITETOS Dar e groaznic şi de neînțeles, So- 
crate. . 

SOCRATE Dar, totuși, dacă cineva este nevoit să le 
priceapă pe fiecare (de vreme ce le va cunoaște pe amîn- 
două), e nevoie ca acela care intenţionează să priceapă, 
la un moment dat, silaba, să priceapă mai înainte li- 
terele toate. Și, uite-aşa, frumuseţea asta de argument 
ne scapă și se duce. 

THEAITETOS Și încă în mare grabă. 

SOCRATE Pentru că nu l-am păzit bine. Căci tre- 
buia, poate, să stabilim că silaba este făcută, nu din li- 
tere, ci dintr-o specie unică, rezultat al acestora, avînd 
o formă unică și proprie, diferită de a elementelori:6. 

THEAITETOS Într-adevăr! Şi poate că lucrurile stau 
mai degrabă aşa decît altfel. 

* SOCRATE Rămiîne de cercetat și nu trebuie trădat 
cu așa o lipsă de bărbăţie un argument mare și în- 
semnat. 

THEAITETOS Nu, într-adevăr. 

SOCRATE Fie, deci, cum afirmăm acum, o singură 
formă, proveniţă din îmbinarea tuturor elementelor: 
silaba — şi în ce privește literele, și în toate celelalte. 

THEAITETOS Cit se poate de bine. 

SOCRATE Așadar, nu trebuie să existe părți ale ei. 

THEAITETOS Și de ce? 

“SOCRATE Pentru că acolo unde există părți, în- 
tregul este, în mod necesar, totalitatea părţilor. Sau 
spui că și întregul este rezultat din părţi, fiind o specie 
unică, diferită de totalitatea părţilor? 

THEAITETOS Eu unul, da. 

SOCRATE Și atunci, totul şi întregul, le denumești 
la fel sau pe fiecare din ele altcumva? 

THEAITETOS Nu-mi este nimic limpede, dar, pen- 
tru că îmi ceri să răspund cu curaj, ies în calea pri- 
mejdiei și spun că altcumva. 

SOCRATE Curajul este bun, Theaitetos. Cît despre 
răspuns, rămîne de cercetat. * 

THEAITETOS Trebuie, cu siguranţă. 

SOCRATE Așadar întregul şi totul ar diferi, după 
spusa de acum? 

THEAITETOS Desigur. 

SOCRATE Și-atunci, cum? totalitatea și totul, pot fi 
ele diferite? Dacă am spune, de pildă, „unu, doi, trei, 

patru, cinci, şase“ sau am spune „de două ori trei“ sau 
„de trei ori doi“ sau „patru și cu doi“ sau „trei şi cu 
doi și cu unu“, ce spunem în toate aceste cazuri: același 
lucru sau altul? 

THEAITETOS Același. 

SOCRATE Oare altceva decît șase? 

THEAITETOS Nicidecum. 

SOCRATE Nu am numit, deci, prin fiecare expri- 
mare un tot: şasele? 

THEAITETOS Ba da. 

SOCRATE Dar, din nou, spunînd totalitate!7%, nu 
spunem nimic? 

TIIEAITETOS Neapărat. 

SOCRATE Și este, oare, altceva decît „șase“? 

THEAITETOS Deloc. 

SOCRATE Și atunci — în cele alcătuite din număr, 
desigur — ceea ce denumim „tot“ este același lucru cu 
„totalitate“? 

THEAITETOS Așa se vede. 

SOCRATE Să spunem, deci, și aceasta despre ele; 
numărul plethrei și plethra!"! sînţt același lucru, așşa-i? 

THEAITETOS Desigur. 

SOCRATE Și al stadiului, firește, tot astfel. 

THEAITETOS Desigur. 

SOCRATE Și, încă, şi numărul armatei faţă de ar- 
mată și toate celelalte de felul acesta, tot așa? Căci to- 
talul numărului înseamnă realitatea totală a fiecăruia. 

THEAITETOS Desigur. 

SOCRATE În ce privește, însă, numărul fiecăruia, 
este el cumva altceva decît părţile accluiași lucru? 

THEAITETOS Deloc. 

SOCRATE Cite deci, au părți, sînt făcute din părți? 

THEAITETOS Așa se vede. 

SOCRATE Dar încuviinţăm că totul este totalitatea 
- părților, de vreme ce şi totalul unui număr va fi totul. 

THEAITETOS Așa este. 

SOCRATE Întregul nu este, deci, din părţi, căci ar fi 
un tot, ca fiind totalitatea părţilor? 


THEAITETOS Probabil că nu. 


SOCRATE Dar partea este ceva care este al altui lu- 
cru decît al întregului? 


THEAITETOS Al totului, da. 
SOCRATE Te lupţi vitejeşte, desigur Theaitetos. 

Dar totul, nu atunci cînd nu-i lipseşte nimic este Totul 
însuşi? . 

THEAITETOS Neapărat. 

SOCRATE Iar întregul nu va fi și el același lucru: 
ceva căruia nu îi va lipsi nimic, cîtuși de puţin? Cît 
despre lucrul căruia i-ar lipsi ceva, nu ar mai fi nici 
tot, nici întreg, devenind pe dată, din identic, identic. 

THEAITETOS Mi se pare, în acest moment, că în- 
tregul şi totul nu se deosebesc deloc. 

SOCRATE Și nu spuneam noi oare că ceea ce arc 
părţi va avea ca totalitate a părților totul și întregul? 

“THEAITETOS Ba da, desigur. 

SOCRATE Iarăşi, deci, ceea ce începusem adineauri: 
dacă segmentul nu înseamnă elemente, nu conţine el 
în mod necesar, elementele sale ca părți sau, fiind ace- 
lași lucru cu ele, nu poate fi el pricepuţ la fel cu ele? 

THEAITETOS Așa este. 

SOCRATE Deci, ca să nu se întîmple așa ceva, nu 
am stabilit că este ceva diferit de ele? 

THEAITETOS Ba da. 

SOCRATE Și-atunci? Dacă nu elementele sînt păr- 
țile segmentului, ai altceva să numeşti ca fiind părți ale 
segmentului, dar care să nu fie totuşi elemente ale lui? 

THEAITETOS Cîtuși de puţin. Căci, Socrate, dacă 
am fi de acord cu anumite părţi ale lui, ar fi ridicol, de- 
sigur, să laşi deoparte elementele, ca să te îndrepţi spre 
celelalte. 

SOCRATE Fără doar și poate, Theaitetos, potrivit 
argumentului de acum segmentul ar fi o singură formă 
indivizibilă. 

THEAITETOS Probabil. 

SOCRATE Îţi aminteşti, deci, dragul meu, că puţin 
mai înainte am acceptat — socotind că e bine zis —: 
că primele elemente, din care sînt formate și urmă- 
toarele, nu ar avea înţeles, deoarece fiecare în sine ar fi 
necompus și nu am putea face o afirmaţie corectă ală- 
turîndu-i-l pe „a exista“ şi nici pe „acesta“ (ca denu- 
mind lucruri diferite şi străine lui) și acest motiv l-ar 
face neînțeles și necunoscut. 

THEAITETOS Îmi amintesc. 


SOCRATE Și motivul pentru care este uni-aspectual 
și indivizibil este altul sau acesta? În ce mă privește, eu 
nu văd altul. 

THEAITETOS Pe cît se vede, nici nu cste altul. 

SOCRATE Și nu a nimerit segmentul peste aceeași 
specie de vreme ce nici nu are părți și este şi o sin- 
gură formă? 

THEAITETOS Fără doar şi poate. 

SOCRATE Deci, dacă segment înseamnă. mai multe 
elemente, dar și un întreg ale cărui părți sînt elemen- 
tele segmentului, acestea sînt cognoscibile și exprima- 
bile în aceeași măsură ca elementele, odată ce totali- 
tatea părţilor a apărut a fi același lucru cu întregul. 

THEAITETOS Foarte bine. 

SOCRATE Dacă însă este unic și indivizibil, după 
cum este segmentul, tot așa și elementul, neinteligibil 
și necognoscibil, deoarece aceeași cauză va produce 
chiar aceste efecte. 

- THEAITETOS Aşa e, nu am ce spune. 

__ SOCRATE Să nu acceptăm, așadar, să se spună că, 
în ce îl privește, scomentul-silabă este cognoscibil și 
exprimabil, elementul-literă, însă, dimpotrivă. 

THEAITETOS Da, să nu acceptăm, odată ce dăm 
crezare argumentului! 

SOCRATE Cum așa? Dacă cineva ţi-ar daun argu- 
ment contrar, oare nu l-ai accepta mai ușor din pri- 
cina celor ştiute de tine însuţi din perioada cînd ţu în- 
văţai alfabetul? 

THEAITETOS Care anume? 

SOCRATE Că, învăţîind, nu ai făcut nimic altceva 
decît că încercai cu văzul să recunoști și cu auzul fie- 
care literă în sine, ca să nu te încurce așezarea lor, fie 
spuse, fie scrise. 

THEAITETOS Ceea ce spui este cît se poate de 
adevărat. 

SOCRATE Și la -kitharist!72, sfîrșitul învăţăturii a 
fost, oare, altceva decît capacitatea de a urmări fie- 
care sunet și de a arăta al cărei strune este (care sînt — 
oricine ar încuviința — eleniente ale muzicii)? 

THEAITETOS Nimic altceva. 

SOCRATE Deci!73, literele și silabele pe care le știm 
din proprie experiență — dacă după acestea trebuie să 
le determinăm și pe celelalte — vom afirma că genul 
elementelor are o capacitate de cunoaștere cu mult mai 
evidentă și mai proprie decît silaba în ce priveşte asi- 
milarea perfectă a fiecărei învățături. lar dacă cineva 
ar afirma că, în timp ce segmentul-silabă este cognos- 

cibil, elementul-literă este, din firea sa, necognoscibil, 
vom socoti că, cu voie sau fără voie, glumește. 

THEAITETOS Chiar așa este. 

SOCRATE Dealtfel, s-ar putea înfățișa, după păre- 
rea mea, şi alte dovezi ale acestui lucru; dar să nu ui- 
tăm de subiect, uitîndu-ne după ele. Or, acesta este: 
ce va fi însemnînd, oare, spusa că înţelesul adăugat opi- 
niei adevărate devine cunoaștere adevărată? 

THEAITETOS Atunci trebuie văzut. 

SOCRATE la gîndeșşte-te: ce avea, oare, să ne sem- 
nifice expresia aceasta? Mie mi se pare că vrea să spună 
un lucru din trei. 

THEAITETOS Care anume? 

SOCRATE Primul ar fi că propria reflecţie o dui la 
iveală prin voce, cu verbe și nume, întipărindu-ți opi- 
nia în fluxul ce vine prin gură!74 ca într-o oglindă sau 
în apă. Nu ţi se pare că acesta este un înţeles? 

THEAITETOS Ba, după mine, da. Oricum, despre cel 
care face astfel afirmăm că exprimă. 

SOCRATE Și nu e deci, la fel de bine, în stare ori- 
cine să facă aceasta mai repede sau mai încet: să arate 
ce părere are despre un lucru, oricare ar fi el? — doar 
dacă nu este surd ori mut de la început. Şi astfel, cîţi 
formulează corect o opinie, toţi vor apărea că o posedă 
însoţită de înţeles, iar opinia adevărată nu se va mai 
putea naște nicăieri în afara cunoașterii. 

THEAITETOS E-adevărat. | 

SOCRATE Să nu îl acuzăm totuşi, prea uşor că nu ar 
fi spus nimic pe acela care a pus cunoaşterea în lu- 
mina cercetată de noi acum. Poate că cel care a spus 
așa, nu asta spunea, ci că oricine, întrebat fiind ceva, 
este în stare să dea, celui care întreabă, răspunsul prin 
elemente primare. 

THEAITETOS Ce spui, Socrate? 

SOCRATE Ceea ce spune și Hesiod despre căruţă, 
adică „și suta de lemne-a căruţeil'5, piese pe care eu 
unul nu aș putea să le numesc — şi cred că nici tu. 
Ne-am bucura, însă, întrebaţi fiind ce este căruţa dacă 
am putea să îi numim roțile, osia, coșul, capra, pro- 
țapul. 

THEAITETOS Din plin. 

SOCRATE Dar acela şi-ar închipui, poate, că noi 
(după cum ne-ar întreba de numele tău și i-am răs- 
punde pe silabe), sîntem caraghioși formulînd, sigur, 

opinii și spunînd corect ceea ce spunem, dar: crezîn- 
du-ne gramatici!16 şi că deţinem și exprimăm ca gra- 
maticii înțelesul numelui de „Theaitetos“. Ar spune că 
nu înseamnă cunoaştere să nu spui nimic mai înainte 
de a străbate tot drumul, din element în element, îm- 
preună cu opinia adevărată; lucru care s-a spus, desi- 
gur, și în cele de mai înainte. 

THEAITETOS Da, s-a spus. | 

SOCRATE Tot astfel ar spune că, și despre căruţă, 
opinia noastră este ea corectă, dar că acela care — prin 
cele o sută de piese — îi poate străbate realitatea, i-a 
adăugat, prin acest adaus, înțeles opiniei corecte și a 
devenit, în loc de cineva care formulează opinii, un 
tehnician și un cunoscător al realităţii căruței, adică 
unul care a străbătut întregul prin elemente. 

THEAITETOS Şi nu ţi se pare că e bine, așa, So- 
crate? 

SOCRATE Dacă ţie, prietene, ţi se pare și dacă ac- 
cepți că străbaterea de la un cap la altui prin element 
înseamnă, în privința fiecărui lucru, înțeles, în timp ce 
prin segment sau ceva și mai mare, lipsă de înţeles, 
acest lucru să mi-l spui, ca să îl cercetăm. 

THEAITETOS Păi, accept pe deplin. 

SOCRATE Şi socoteșşti ce? Că un om, oricine, cu- 
noaşte un lucru, oricare, atunci cînd i se pare că același 
lucru este, cînd al aceluiași lucru, cînd at altuia? Sau 
cînd opinează că aceluiași lucru îi aparţine cînd un ele- 
ment, cînd altul? 

THEAITETOS Pe Zeus, eu unul nu. 

SOCRATE Şi-apoi, nu ţii minte că la început, cînd 
învăţaţi alfabetul, şi tu, și alţii făceaţi aşa? 

THEAITETOS Vrei să spui, oare, că pe atunci so- 
coteam că aceleiași silabe îi aparţine cînd o literă cînd 
alta şi că aceeași literă o așezam cînd la silaba unde 
se cuvenea, cînd la alța? 


SOCRATE Asta spun. 


THEAITETOS Pe Zeus, ţin foarte bine minte; nu so- 
cotesc nicidecum că cei care sînt astfel cunosc. 

SOCRATE Și-atunci? Cînd, într-o atare împrejurare, 
cineva, scriind „Theaitetos“, își închipuie că trebuie să 
scrie și chiar scrie un „theta“ și un „eta“ și, la fel, 
„Theodoros“, se apucă să scrie „tau“ și „eta“, închi- 
puindu-și că trebuie să scrie şi chiar scrie, oare vom 


THEAITETOS 269 


afirma că acela cunoaşte prima silabă a numelor 
voastre? 

THEAITETOS Dar adineauri am fost de acord că 
acela care este astfel, încă nu știe. 

SOCRATE Se opune ceva, deci, ca, și în ce privește 
a doua silabă şi a treia și a patra, el să fie la fel? 

THEAITETOS Cîtuși de puţin. 

SOCRATE Și-atunci, avînd parcursul de la un capăt 
ia celălalt, din element în element, va scrie, împreună 
cu o opinie corectă, „Theaitetos“, în momentul în care 
îl scrie continuu? 

THEAITETOS Desigur, e limpede. 

SOCRATE Deci, nu ca un încă — necunoscător — b 
formulînd însă opinii corecte, după cum afirmăm? 

THEAITETOS Ba da. 

SOCRATE Deţinînd firește, și înţeles împreună cu 
opinia corectă. Căci.a scris avînd parcursul din element 


în element, acela chiar, pe care l-am numit, de comun 
acord, înţeles. 


THEAITETOS E-adevărat. 

SOCRATE Există, așadar, prietene, o opinie corectă 
însoţită de înţeles, pe care nu trebuie deloc să o numim 
cunoaştere. 

THEAITETOS Mă tem că da. 

SOCRATE Iată-ne, așadar, îmbogăţiţi cu un vis — 
pe cît se pare —, pe noi care credeam că deţinem în- 
țelesul cel mai adevărat al cunoașterii. Sau să nu dăm * 
încă sentința? Căci se prea poate că nu acest aspect 
îl va defini cineva, ci pe celălalt din trei; dintre care 
unul, am afirmat că se stabilește drept înţeles de către 
acela care definește cunoașterea drept opinie corectă 
împreună cu înţeles. 

THEAITETOS Bine că mi-ai adus aminte; mai este 
unul. Unul era, într-adevăr, gîndirea în voce ca o ima- 
gine, iar celălalt, spus adineauri, drumul către întreg 
din element în element. Al treilea, însă, pe el cum îl 
formulezi? 


SOCRATE Cum ar spune mulţimea: a fi în stare să 
numeşti un semn prin care obiectul întrebării se deo- 
sebeşte de toate celelalte. 

THEAITETOS Care este, de pildă, lucrul despre al 
cărui înțeles ai putea să îmi vorbești? 

SOCRATE De pildă, dacă vrei, soarele, despre care 4 

îți va fi, cred, suficient să îţi arăt că este cel mai stră- 
lucitor din cîte, pe cer, se rotesc în jurul pămîntului. 

THEAITETOS Foarte bine. 

SOCRATE Iată, deci, pentru ce se spune. Este, pe 
de altă parte, ceea ce spuneam adineauri: că, să sesizezi 
deosebirea fiecăruia, prin care se deosebește de cele- 
lalte, înseamnă să sesizezi înţelesul, cum afirmă unii!77. 
Atîta timp, însă, cît rămiîi legat de comunul dintr-un 
lucru, vei avea înţelesul acelor lucruri al căror comun 
îl ai. 

THEAITETOS Reţin; şi este bine, după părerea mea. 
să numești așa ceva „a avea înțeles“. 

SOCRATE Dar cel care, cu o opinie corectă asupra 
cine știe cărei realităţi, își dă seama de deosebirea ce- 
lorlalte, se va afla în situaţia unuia care a ajuns să cu- 
noască lucrul asupra căruia, mai înainte, formula opinii. 

THEAITETOS Da, așa afirmăm. 

SOCRATE Iată, acum, Theaitetos, că eu, pentru că 
am ajuns în apropierea acestei formulări ca lingă co 
zugrăveală mincinoasă!%, m-am zăpăcit, nu doar pu- 
țin, ci pe de-a-ntregul. Or, atîta timp cît m-am aflat 
departe mi se părea că îmi spuna ceva. 

THEAITETOS Cum așa? 

SOCRATE Îţi voi explica, numai să fiu în stare. 
Eu, care am o opinie corectă despre ţine, dacă îi adaug 
înțelesul tău, te pricep, bineînţeles; dacă nu, opinez 
doar despre tine. 

THEAITETOS Desigur. 

SOCRATE Dar înțelesul era, firește, explicarea deo-. 
sebirii tale. 

THEAITETOS Așa este. 

„SOCRATE Deci, atîta timp cît formulam doar opi- 
nii, reflecţia mea nu atingea nici unul din lucrurile 
prin care te deosebeşti de alţii. 

THEAITETOS Probabil că nu. 

SOCRATE Reflectam, de bună seamă, un lucru din 
cele comune, 'din care tu nu ai cu nimic mai mult de- 
cît vreun altul. 

THEAITETOS Inevitabil. 

SOCRATE 'Și, atunci, pe Zeus, gîndește-te: cum, 
oare, într-o astfel de situaţie, opinam eu asupra ta mai 
degrabă decît asupra oricărui altul? Presupun că re- 
flectez aşa: acesta este Theaitetos, care este un om și 
are nas, ochi, gură și, tot așa, fiecare organ în parte. 

Această reflectare va fi, deci, lucrul care mă va face 
să reflectez mai mult la Theaitetos ori la Theodoros 
decît la ultimul dintre misieni!79, cum se zice? 

THEAITETOS Cum să fie? 

SOCRATE Dar dacă reflectez nu doar la cel care 
are nas și ochi, pur și simplu, ci nas cîrn și ochi bul- 
bucaţi, nu voi opina mai curînd despre tine, bunăoară, 
decît despre mine însumi ori despre cîţi mai sînt așa? 

THEAITETOS Deloc. 

SOCRATE Dar, firește, nu mai înainte: Theaitetos 
nu se va formula, cred, în mine, ca opinie, mai îna- 
inte ca acest nas cîrn să depună în mine, lăsîndu-și 
însemnarea, un anume semn, diferit de acela al altor 
nasuri cîrne pe care eu le-am văzut — și tot așa și ce- 
lelalte din care ești tu — nas care, dacă te voi întîlni 
și mîine, îmi va aminti și mă va face să formulez opi- 
nii corecte despre tine. 

THEAITETOS Este foarte adevărat. 

SOCRATE Asupra deosebirii ar fi, deci, şi opinia 
corectă despre fiecare lucru. 

THEAITETOS Se pare că da. 

SOCRATE Atunci, a adăuga înţeles opiniei corecte 
ce ar mai fi? Căci dacă se înţelege formularea, în plus, 
a opiniei despre elementul prin care un lucru se deo- 
sebeşte de altele, supra-regula!80 devine foarte cara- 
ghioasă. 

THEAITETOS Cum? | 

SOCRATE Lucrurilor' a căror opinie corectă despre 
deosebirea faţă de altele o deţinem, ni se cere să le 
adăugăm o opinie corectă despre deosebirea faţă de 
altele. Și astfe], bătutul apei în piuă sau în piulițăiei 
sau -cum s-o mai fi spunînd, nu înseamnă nimio 
pe lîngă această supra-regulă (s-ar putea numi mai cu 
dreptate-cerință a unui orb). Căci să ceri să adăugăm 
ceea ce deținem, ca să pricepem lucrul despre care for- 
mulăm. opinii seamănă foarte îndeaproape cu cineva 
aflat în beznă. 


THEAITETOS Spune- mi, atunci, ce voiai să spui 


mai înainte, cînd îmi puneai întrebări. 

SOCRATE Dacă faptul de a adăuga înţeles cere, 
copile, să se înţeleagă dar nu să se opineze asupra 
deosebirii, bun cîştig ar mai fi, al celui mai frumos 
argument, asupra cunoaşterii. Căci a înțelege înseam- 
nă, fireşte, a căpăta cunoaștere. Așa-i? 

THEAITETOS Sigur. | 

SOCRATE Așadar, cel întrebat, pe cît se pare, ce 
este cunoașterea, va răspunde că este opinie corectă 
însoţită de cunoașterea deosebirii. Căci adăugirea în- 
țelesului asta ar însemna, după el. 

THEAITETOS Așa se pare. 

SOCRATE Şi este pe de-a-ntregul o naivitate ca, 
tot umblînd noi să aflăm cunoașterea, să ni se spună 
că este opinia corectă însoţită de cunoașterea, fie a 
deosebirii, fie a oricărui alt lucru. Şi, de bună seamă, 
Theaitetos, nici senzaţia, nici opinia adevărată, nici 
înțelesul alăturat opiniei adevărate nu ar putea fi cu- 
noașştere. 

THEAITETOS Se pare că nul. 

SOCRATE Deci, sîntem, oare, dragul meu, și acum 
îngreunați și chinuiți de durerile facerii privind cu- 
noașterea sau ne-am ușurat de toate? 

. THEAITETOS Da și, pe Zeus, în ce mă privește, am 
spus, prin tine, mai multe decît aveam în mine în- 
sumi!83. 

SOCRATE Și atunci, în ce privește toate acestea, 
sînt născute — o spune meseria-mi de moașă — vane 
și nu sînţ vrednice să fie hrănite? 

THEAITETOS Fără nici o îndoială. 

SOCRATE Dacă, totuşi, vei porni să rodești și altele: 
după acestea și dacă le naști, Theaitetos, vei fi plin 
de bunătăți mai mari datorită acestei cercetări. lar dacă 
vei rămîne sterp, vei fi mai puţin apăsător pentru cei 
din preajma ta și mai blînd, închipuindu-ţi cu înţe- 
lepciune că nu știi ceea ce nu ştii. Căci doar atita 
poate meșteșugul meu și mai mult nimic; nu știu ni- 
mic din ce ştiu alţii, oameni mari și minunaţi, ciîţi 
sînt și au fost. Cât despre moșirea aceasta, și mie, și ma- 
mei mele ne-a fost sortită de către Divinitate: ei, cea 
a femeilor, mie, cea a tinerilor şi a celor aleși și a 
acelora cîţi sînt frumoși. lar acum, am de mers la 
Porticul Basileului!84 pentru învinuirea pe care mi-e 
aduce Msletos. Miine, însă, Theodoros, să ne întîlnim. 
din nou aici!185. 


NOTE 


1'FE dypoi: ţara, ca loc de muncă şi de trai pentru agri- 
cultor se opune oraşului, în care zona cu cea mai intensă 
activitate socială este agoraua, locul dezbaterilor publice și 
private. Întorcîndu-se în oraș, Terpsion reintră în societate, 
a cărei raționalitate este simbolizată de agora, locul de des- 
fășurare a discursului, el însuși o punere în act a rațiunii 
(ALRIVIE). 

2 Puțin înainte de moartea lui Socrate (399), Theaitetos 
era un băieţandru (meirdkios) născut, aproximativ, pe la 415— 
414. Or, dacă el ilustrează o existență paradigmatică, care 
atinge desăvîrşirea (kalokagathia, cf. 142 b: „împodobit cu 
toate virtuțile“) prin sacrificiul suprem în serviciul patriei, 
luptele la care se face aluzie la începutul dialogului nu pot fi 
decît operaţiile militare din 369, cînd Theaitetos putea avea 
circa 45 de ani. ROBIN (vol. II, p. 1442, n. 2) consideră întiîl- 
nirea dintre Socrate și Theaitetos probabil fictivă. Consideraţii 
asupra vîrstei lui Theaitetos, chiar cu altă interpretare, v. și la 
CAMPBELL, 92/10. 

3 Erin6os (Erinon sau, după alţii, și FErin6s), este un 
tîrg al Atticii, lîngă Eleusis, pe rîul Cephisos, în drumul de la 
Corint la Atena, drum care trecea pe la Megara. Localizarea 
nu este foarte certă; locul este însă legat de legenda lui 
Pluto (pe aici ar fi coborît sub pămînt, după răpirea Korei), 
ca și de cea a lui Tezeu (ucigașul, în acest loc, al tîlharului 
Polypemon, poreclit  Procrustes — Procust (cf. Pausanias, 
I, 38, 5). Așezarea a fost întemeiată de dorieni și a format, 
împreună cu alte trei oraşe, o confederație. Se spune că de 
aici ar fi fost originar Tirteu. 

+ Biblion este, de fapt, o formă diminutivată: „voluma- 
şul“; este vorba de tipul de carte obișnuit în Antichitate 
(uolumen), obţinut prin rularea fîșiilor de papirus lipite cap: 
la cap în jurul unei axe, de obicei, din lemn. Mai tîrziu s-a 
răspîndit ansamblul format din fascicule cusute împreună 
(codex), model păstrat pînă astăzi. 

5 Procedeul acesta apare menţionat în două rînduri de că- 
tre Cicero. În De amicitia, I, 3, oratorul afirmă, în termeni 

foarte apropiaţi de cei folosiți de către Eukleides: „Mi-am 
întipărit în minte ideile acestei discuţii, pe care le-am ex- 
pus în această carte așa cum mi s-a părut mai potrivit: 
căci i-am pus oarecum să vorbească pe ei înșiși, ca să nu in- 
tervin prea des cu «zic» şi «zice» şi ca să se pară că discuţia 
se desfășoară în fața noastră între persoane prezente“ (trad. 
de Aristotel Pârcălăbescu, în Cicero, Opere alese, vol. III, 
p. 188, București, Univers, 1973). A doua prezentare a acestui 
artificiu narativ apare în Tusculanae disputationes, I, 8: „Dar 
pentru ca discuţiile noastre să fie redate mai pe înţeles, le 
voi expune așa ca şi cum situaţia ar fi în curs de desfăşurare, 
nu ca și cum ar fi povestită“. 

Această prezență dublă la Cicero, familiarizat în cel mai 
înalt grad cu filosofia greacă, precum şi faptul că al doilea 
citat este precedat de o frază conținînd referiri precise la 
Socrate și metoda sa didactică, sugerează că umanistul latin 
a preluat modalitatea de expunere discutată aici de la filoso- 
ful grec. Dovada peremptorie, care să transforme ipoteza în 
certitudine, lipsește însă. 

6 Cyrene, coldhie doriană pe coasta de nord a Africii (în 
Lybia de astăzi, v. e.g. Fr. Chamoux, Civilizaţia greacă, trad. 
rom., Bucureşti, Meridiane, 1985, pp. 57—60), ajunge la sfîr- 
șitul epocii clasice și în epoca elenistică unul din cele mai 
importante orașe grecești, cu o viață economică foarte activă, 
datorită unui port bine amenajat, precum și exploatării efi- 
ciente a resurselor locale. Printre acestea, silphion — v. şi 
Catul, VII, 3-6 — plantă neidentificată, folosită în gastrono- 
mie și medicină, a cărei importanţă, susținută de marea ce- 
rere pe piața externă, reiese clar din faptul că apare ca 
simbol pe monedele cireniene. 

Lipsa de interes a lui Socrate se poate justifica nu numai 
prin marea depărtare a Cyrenei față de Atena, ci și prin- 
tr-o detaşare față de o obşte de negustori și agricultori. Este 
de notat că în ultimele decenii ale secolului al V-lea în Cy- 
rene se înregistrează tulburări politice (Arist., Pol., VI, 4, 
1319 b) care duc la apariţia democraţiei. În timpul războiului 
peloponeziac, cirenienii trimit vase împotriva atenienilor (Tu- 
cidide, VII, 50, 2) şi aceste informaţii (pentru care v. RE, 
XII, coll. 161—162, s.u. „Kyrene“) pot contribui la înțelege- 
rea mai bună a poziţiei lui Socrate față de cirenieni. 

În epoca elenistică Cyrene va fi reprezentată în domeniul 
spiritului de nume celebre precum Calimah, Eratostene. Pentru 
filosofi pitagoreici originari de aici, v. FGP, II, 2, p. 28 (Ca- 
talogul lui Iamblichus) și p. 251, ca și p. 33, n. 46 (M. Nasta). 

77 wa Yhimv pthocoșiav, în sensul cel mai larg al ideii 
de atracţie spre activităţile intelectului (or other liberal pur- 
suit — CAMPBELL, science thâorique — ROBIN, sonst eîner 
Wissenschaft — APELT). Cf. şi înfra, 172, c, pentru folosirea 
pluralului la acelaşi cuvînt. 

3 Întărirea adverbială 'este datorată unui jde de cuvinte 
în original, între dăeis (= „cu mintea ascuţită“, deci „iuți la 
minte“) şi d&bpporot (= „iuți la mâînie“). 

9 ?19nc vtuovres expresie prin care ni se sugerează, în 
cadrul comparaţiei cu o corabie, încărcătura (6.0) a aces- 
teia. 

10 Portretul schițat de 'Theodoros conţine atît o evaluare 
din punct de vedere intelectual a elevului său, cît şi o apre- 
ciere a calităţilor generale ale omului de bine care urinează 
să ajungă Theaitetos. În rîndul acestor calități curajul apare 
ca o formă a cuminţeniei, a cumpănirii: propriei persoane, a 
stăpînirii de sine și a măsurii în toate, expresii ce reprezintă 
tot atitea concepte familiare eticii eline. Pentru .acest pasaj v. 
şi CA, 10, 41—1l, 2: „Şi deci astfel de tineri cresc mai mult 
năbădăioși decît curajoși.. Căci curajul nu este impulsiv, ci 
cumpănit /ozăoiuov/“. Ultimul cuvînt apare corelat cu mu- 
zica în context militar la Aristotel, Pol., 1342 b 10 sqq.: „des- 
pre muzica doriană, toată lumea e de acord că este cea mai 
cumpănită și că posedă în cel mai înalt grad un caracter 
bărbătesc“ (cf. şi ibid., 1340 b 9), iar textul acesta sprijină, 
credem, îndeajuns afirmaţia despre evaluarea lui Theaitetos 
din perspectiva de viitor membru al societăţii. 

11 Dr6mos înseamnă de fapt „alergure“, „cursă“ (cf. 173 a: 
„întrecere“), iar aceasta constituie un indiciu în plus pentru 
virsta fragedă a lui Theaitetos. Într-adevăr, educaţia fizică 
era practicată diferențiat, după vîrstă: pentru copiii aflaţi la 
începutul: pubertăţii exerciţiile erau compuse mai ales din 
alergări și sărituri, pentru ca mai tîrziu programul să cuprindă 
şi exerciţii de „atletică grea“: aruncarea discului, pugilat, pan- 
crațiu, V. MARROU, p. 75 şi în special p. 481, n. 3, pentru 
dificila problemă a determinării vîrstei participanţilor la aceste 
exerciţii sportive. De asemenea, şi J. Delorme, Gymnasion. 
Etude sur les monuments consacres ă Veducation „en Grece, 
Paris, 1960, p. 263, n. 5, pentru n6oi și neaniskoi reprezentînd 
vîrste diferite. 

„Terenul dinafară“ era o pistă aflată în afara complexu- 
lui propriu-zis de amenajări şi instalaţii ce alcătuiau un gim- 
naziu. Nu pare exclusă indicarea, prin această formulă, a 
pistei acoperite (xyst6s), în opoziţie cu cea tradiţională (inter- 
pretare pentru care ar pleda și citările apud CAMPBELI, 
ad locum). Dimpotrivă, Delorme (op. cit., p. 289) echivalează 
Exo dromos de aici cu paradromis, pistă mai specializată, 
aflată de asemenea în aer liber. Locul descris în această 
scenă le sugerează ambilor autori citați mai sus faimosul 
gimnaziu atenian Lykeion. 

12 'Hhelpovro şi &hswăuevo. înseamnă, ad litieram, „s-au 
uns“ (cu ulei) şi (aflîndu-se) „unşi“. Masajul și ungerea cu 
ulei se practicau atit înainte, cît şi după exerciţiile gimnas- 
tice (v. MARROU, p. 178). Poate printr-o folosire catahretică 
termenul ajunge. să însemne pur și simplu „a face exerciţii, 
antrenament“, „a concura“ sau, așa cum pare să fie cazul aici, 
echivalează cu un soi de „gimnastică de întreţinere“. 

Acest sens generalizat reiese şi dintr-un text epigr alice 
(Orientis Graeci Inscriptiones Selectae, ed. W. Dittenberger, 
vol. I, Hildesheim, G. Olms, 1960, nr. 339), în care „se spune, 


'spre lauda unui gimnaziarh: „...în fiecare lună a săvîrșit 
pentru tineri (în sens tehnic: vtov = «juniori» sub 18 ani, 
vîrstă de la care începea efebia — n.n. M.C.) sacrificiile cu- 


venite zeilor patroni ai gimnaziului... a dat concursuri de 
aruncarea suliței şi trageri cu arcul şi alergări, luîndu-i şi 

pe tineri părtași la sacrificiile făcute sub auspicii favorabile 
de către el, prin această iubire de glorie îndemnîndu-i pe 


tineri spre antrenament şi dragoste de muncă.... lar mem- 
brilor gimnaziului (7Toîg &hepoutvor, cei care „se ung“, deci 
„se antrenează“ în acelaşi loc — n.n. M.C.) le-a făcut parte 


pentru acasă din sacrificiile de după concurs (nd 7n5 &ăeiy- 
uaroc), arătîndu-se la fel de filantrop şi cu străinii care luau 
parte la concurs.“ 

13 Este vorba de cunoașterea teoriei muzicale, parte im- 
portantă a studiilor matematice. Mai jos (145 d) există un 
alt cuvînt ce denumeşte o noţiune înrudită: &puovia. Distincția 
— dacă putem face vreuna — ar privi învăţarea muzicii în 
general, faţă de studiul acelor legi armonice în legătură cu 
care erau cercetate şi mișcările corpurilor cereşti. (Cf. UN- 
TERSTEINER, p. 209, notă). 

1+ Instituţie pe de-a-ntregul grecească, educaţia (raBeia 
= „formarea“ copilului) este, probabil, moștenirea cea. mai 
de preț lăsată nouă de antichitatea greco-romană (v. MAR- 
ROU, partea a II-a, Tabloul educaţiei clasice în epoca ele- 
nistică, mai ales primele patru capitole, p. 139 sqq.). Mai 
mult decît formarea şi menţinerea unui fizic apt să asigure 
o bună reușită a acţiunilor întreprinse (în război, de pildă), 
ca şi o apreciere estetică pozitivă în societate, noţiunea de 
paideia este- înţeleasă ca o cultivare a spiritului, care, prin 
aceasta, își pune în act capacităţile potențiale, atingînd' esența 
umanului (humanitas este, în limba latină, tocmai echivalen- 
tul grecescului ra.3ela). Sau, cum spune Platon însuşi (Lg, 
1, 664 b): „Nu trebuie, desigur, să desconsiderăm nicicum 
educaţia, ca cel dintii din cele mai frumoase lucruri puse 
la îndemina oamenilor cu adevărat valoroși“ (rois dplorors 
&vâpto. mapayirv6uevov). Cf. și Democrit, fr. 180, în FGP, II, 1, 
p. 521: „Cultura (î.e. „educația: — 3) movăsta  — p. 592, 
n. 400), pentru cei cărora le merge bine, este o podoabă, iar 
pentru cei nefericiţi, un refugiu“ (trad. şi note de A. Piat- 
kovski). 

15 jewuerptag &rra. „Nu a spus că înveţi de la Theodoros geo- 
metria, ci geometrie /zva 1 yeouerplac/ pentru că nu se re- 
feră la cunoaşterea complexă, pe care unii o numesc şi sis- 
tematică, ci la cea obișnuită /&ră?/, cum este şi asimilarea 
[vos] pe teoreme a chestiunilor legate de geometrie și de 
muzică“, (CA, 14, 45—15, 16). - 

16 V. supra, n. 13. Armonia, studiind intervalele dintre 
sunetele (tonurile) unei scări muzicale, ajunge principiul după 
care este gîndită mişcarea sferelor universale, mișcare pre- 
zentată prin relaţii (proporţii) numerice. Cf. şi FGP, 1, 2, p. 9%, 
n. 154 (M. Nasta), ca şi îd., II, 2, p. 100, n. 3 (acelaşi autor). 

1? Nu ştim exact cum se desfășura jocul. (Pentru diferitele 
jocuri cu mingea, v. MARROU, p. 169 şi notele). Din în- 
semnarea scoliastului reiese că varianta de aici „phaininda este 
atunci cînd (sic), arătîndu-i unuia mingea, o trimit altuia. 
Dintre cei care se jucau astfel, pe învingători îi numeau «regi» 
şi ceea ce porunceau era ascultat de către ceilalţi), iar pe 
ceilalți, «măgari». APELT (p. 152, n. 7) presupune că învinşii 

il TD 
4„„măgarii“) îi luau în spinare pe „regi“. Cf. Hor., Ep., |, 1 59. 

13 DIES (p. 162, notă) observă că, date fiind preocupările in- 
terlocutorilor săi, Socrate foloseşte un termen matematice spre 
a sugera o relaţie de congruență intelectuală şi afectivă. 

19 ore Stuic, interdicţie aparținînd legii divine (= „ar fio 
nelegiuire“). Cf. înfra, 151 d. 

2% Pentru o remarcă asemănătoare într-o situaţie echiva- 
lentă, cf. Men., 72 a. CA interpretează acest pasaj din unghiul 
logicii aristotelice: „În ce îl priveşte pe Socrate, el a întrebat 
ce este cunoașterea, adică ce are cunoașterea în calitate de cu- 
noaştere. Celălalt însă a enumerat multe, ca: geometria, mu- 
zica; dar s-a înșelat, căci nu a prezentat nici esența cunoașterii 
și a şi enumerat multe. S-ar fi înşelat şi dacă ar fi pus nu- 
mai una, deoarece prezintă specia în locul genului, definind 
principalul prin secundar /â r&v borEpov ră mpbzept 6ptoduevoc], 
după cum cineva, întrebat fiind «ce este o viețuitoare?» ar răs- 
punde «om», «cal». Or, principalul este predicat al derivatelor 
sale [ră utv Yăp mp6repa Tâv br'abTă xarvyopeirau], nu invers. lar ge- 
nurile sînt conţinute /puertxera.] (în specii) şi mai simple /ărov= 
srepu/; speciile însă participă (la genuri) şi sînt multiple /zot- 
vuibreoa|. Într-adevăr, omul este şi vieţuitoare şi, pe dea- 
supra, rațional şi muritor. Deci «ai dat o mulțime» (s-a spus) 
în legătură cu enumerarea cunoașterilor, iar «în loc de ceva 
simplu, o diversitate», pentru că a adus în discuţie speciile; 
or, acestea sînt multiple față de gen. 

Același lucru s-ar fi spus însă și dacă ar fi numit-o pe 
una singură «cunoaştere» — geometria, să zicem. Căci cunoaş- 
terea este ceva simplu în măsura în care este inclusă, iar uni- 
tară /ăovwv%erov|, în măsura în care (este raportată) la derivatele 
sale. Geometria însă este ceva complex, în măsura în care par- 
ticipă și este structurată.“ (CA, 18, 11—19, 20). 

21 Coroplastica, arta figurinelor de pămînt ars, a fost în- 
floritoare în Grecia antică. Micile „păpuşi“ (x6pn înseamnă 
„fată“, „păpuşă“) aveau destinaţii diverse: ex-voto-uri, obiecte 
de uz funerar, ornamente casnice sau publice (pentru temple 
mai ales), jucării. Subiectele sint şi ele diferite: de la repre- 
zentări de zei şi eroi pînă la scene din viața cotidiană, por- 
trete grotești ori siluete animaliere: Statuetele de Tanagra se 
numără printre cele mai frumoase exemple care se pot da în 
domeniul acesta. 

>2 Din nevoia măsurării anumitor lungimi imposibil de 
calculat prin mijloate aritmetice, apar numerele iraționale. Pro- 
blema aceasta (v. DES PLACES — 35) s-a născut din măsu- 
rarea diagonalei b a unui pătrat, luînd ca unitate latura a a 
pătratului (a = 1). În termeni geometrici, pătratul construit 
pe diagonala b este egal cu dublul pătratului construit pe la- 


“tura a. Altfel spus, riza 2. În termeni aritmetici însă, lun- 


gimea diagonalei b nu se poate exprima, fiind un număr ira- 
ţional (A6yos are, aici, ca şi în corespondentul său din latină, 
ratio, sensul de „rată“, „proporţie“; &ioyos înseamnă deci „ne- 
divizibil“): N2 „Ea este, cu toate acestea, o lungime reală. 

În orice caz, așa cum afirmă CAMPBELL (apud Platon, 

Oeuvres completes, trad. par E. Chambry, tome 3e, Paris, s.a, 
n. 198, pp. 590—591), „citind ceea ce urmează, trebuie să știm 
că, pentru a studia aritmetica, anticii foloseau geometria. Dacă 
un număr era socotit simplu, echivala cu o linie; compus, 
echivala cu o figură rectangulară plană sau în spaţiu. Înmul- 
țire însemna construirea unui dreptunghi; împărţire însemna 
aflarea uneia din laturi. Urme ale acestui procedeu persistă 
încă în termeni ca: pătrat, cub, măsură comună, dar metoda 
s-a învechit. Iată de ce este necesar un efort pentru a înţelege 
rădăcina pătrată nu ca ceea ce, înmulțit cu sine însuşi, are ca 
rezultat un număr dat, ci ca latură a unui pătrat care este 
- fie numărul, fie egal dreptunghiului care este numărul. Folo- 
sirea notaţiei arabe şi a algebrei a ușurat mult exprima'ea și 
conceperea proprietăţilor numerelor, fără trimitere ia foimă.* 

În rezumat: Theaitetos împarte pe de o parte numerele 
în pătrate (echilaterale) și dreptunghiulare, iar, pe de altă 
“purte, liniile, în lungimi şi puteri. Numerele (de fapt, rădăcinu) 
pătrate sînt produse de factori egali, iar cele dreptunghiulare, 
de factori inegali. În ce privește liniile-puteri, acestea sînt co- 
mensurabile liniilor-lungimi nu prin lurgimea lor, ci prin su= 
prafața pe care o pot genera. 

23 Iată o explicaţie a opririi la numărul 17, oferită de CA: 
„iar unii afirmă că 'Theodoros, fiind geometru și muzician, a 
combinat /Eueev/ o tecremă geometrică și una muzicală: cea 
geometrică este relativă la puteri, iar cea muzicală, la (mări- 
mea de) șaptesprezece picioare. Într-adevăr, această definiţie 
conține (principiul) că nu se desparte tonul în semitonuri 
egale, căci, odată ce tonul este în proporţia 9/8 (= ton întreg, 
cf. LSJ s.u. '2x6y5oo0s), dacă dublezi optul și nouăle, rezultă 
șaisprezece şi optsprezece, al căror mediu /ufoos/ este şapiespre- 
zece, dacă împărțim extremele în (intervale) neegale“ /zis ăw- 
ca 8ixipâv ros ăxpovej. (CA, 34, 35—35, 12). > 

2 Pentru „tînăr“ în limbajul sportiv (= „junior“), v. supra, 
n. 12. , 

25 vewvalas re xxl Phoovpăc. Expresia apare și în R., 535 b: 
„caracter, nobil şi impunător“ (Platon, Opere, V, Bucureşti, 
Editura Ştiinţifică şi Enciclopedică, 1986, p. 338, trad. A. Cor- 

„nea). Al doilea epitet este „parfois appliqu â une femme chez 
les comiques“ (P. Chantraine, Dictionaire etymologique) şi în- 
trebuințat „plaisamment comme epithete deuaia“ (îbid.). Va- 
rianta de traducere mi-a fost sugerată şi de etimologie, care 
apropie acest cuvînt de lat. uoltur. V. și CAMPBELL: „burly“. 

2 Acuzaţia. este des întîlnită și reflectă fără îndoială o 
realitate. Cf. Men., 79 e—80 a, ca şi Xenophon, Mem, 4, 4, 9: 
„Dar, zise el (Hippias, n.n. M.C.) nu mă vei asculta mai înainte 
de a ne arăta şi tu ce socoteşti că este dreptatea. Căci e des- 
tul că de alţii îţi riîzi întrebîndu-i și contrazicîndu-i pe toţi, 
dar, în ce te privește pe tine, nu vrei să dai nimănui vreo 
explicaţie și nici să arăţi părerea ta despre ceva“ (V. şi 
înfra, 150 c). ; 

21 m &hoxos o5oa mhv Aoxelav etâmxe. Deoarece pasajul aces- 
ta conţine un joc de cuvinte complex, ne putem îndoi de. serio- 
zitatea afirmației lui Socrate, mai ales că explicaţia etiologică 
este introdusă printr-o formă verbală impersonală:; epe«olv. Mai 

înții, %Aoxoc înseamnă, pe de o parte (cu alpha priuatiuus), 
„lipsită de patul conjugal“, „necăsătorită“, iar, pe de altă 
parte (cu alpha copulatiuus), „cea cu care se împarte patul“, 
„saţie“.. Există apoi aliteraţia bazată pe figura etimologică în 
&hoyos şi Aoxelav , reluată, prin paronomază în elânxe. 

În ce priveşte funcţia Artemidei, o explicaţie posibilă poate: 
fi cea care s-a dat în cazul altei zeiţe-fecioare: Hestia. Aceasta 
devine patroana universului casnic în schimbul vieţii de fa- 
milie (ăvri yduoro), la care ea a renunțat pentru totdeauna (v. 
J.-P. Vernant, Mythe et pensee chez les Grecs, Paris, Fr. Mas- 
pero, 1965, p. 103). 

Că această funcţie face parte din vechile atribute ale zei- 
ţei o arată v. 4 al imnului orfic 36 (ed. Tauchniz), unde Arte- 
mis este invocată astfel: &38lvov Erxpoyt xat Gâlvov dure 
= „uşurătoare a durerilor (specifice nașterii) și / cu toate 
că neîncercată de durerile (facerii)“. Faptu! că imnul amin- 
tit aici este alcătuit dintr-un lung şir de epitete invoca- 
toare ne permite remarcarea frecvenţei mari a două tipuri de 
epitete adresate zeiţei: cele care privesc funcţia pozitivă a sus- 
ţinerii vieţii (asistenţă la naştere, grijă faţă de copii: Bporâv 
uovpSrpope daiuov — v. 8), pe de o parte, şi, pe de altă parte, 
cele care atestă o funcție negativă, de întrerupere a vieţii (v. 
e.9.,  Avotutpiuve  — v. 5). Acestei funcţii i s-ar putea alătura 
principalul atribut al zeiţei: patroană a vînătoarei (xvwnytri — 
v.5). Felul în care sînt prezentate aceste funcţii divine ne su- 
gerează o schimbare apotropaieă: dintr-o divinitate malefică 
pentru oameni, Artemis este preschimbată într-una binevoitoa- 
re față de aceştia, puterea sa distrugătoare avînd de-acum 
înainte ca obiect doar jivinele pădurilor (Onpoxrâvos — v. 9). 


2% Pentru corespondentele în plan filosofic ale acestor 
practici, precum şi pentru importanţa lor, v. Platon, Opere, 
IV, pp. 220—221, n. 309 (M. Tecuşan). 

9 vtov dv, pasaj considerat corupt și, în consecinţă, emendat, 
în diverse feluri, deși -există consensul manuscriselor. Mai 
mult CA oferă aceeași lecțiune.pe care o comentează astfel: 
To vtov în loc de uhthetov /neîmplinit/. Dacă deci găsesc de 
cuviință să avorteze aşa ceva, o fac“ (50, 7—11). Cf. şi CAMP- 
BELL, ad locum. : 

30 Cf., din punct de vedere juridic, Aeschin, Contra Tim,., 
14; v. şi Arist., E.N., 1131 a 7. „Contrary to morality and na- 
ture“ — CAMPBELL. 

31 Pacavileuv este, propriu-zis, termenul ce denotă controlul 
făcut asupra aliajului de aur spre a-i stabili titlul. Cf. Grg,, 
488 d: (SO) „Dacă aş avea cumva sufletul de aur, Callicles, nu 
crezi că aş fi fericit să găsesc una dintre pietrele cu care se 
încearcă aurul?“ (Platon, Opere, 1, 19752, p. 344, trad. Al. Ci- 
zek). Imaginea este frecventă în dialogurile platoniciene şi cel 
mai adesea autorul acțiunii de punere la încercare e Socrate 
(v. Ed. DES PLACES, Lexique, s.u. Chiar şi în Tht. mai apare 
de două ori: 191 c şi 203 d. 

s2 Singularul S%e6s apare în mai multe rînduri în Platon 
(cf. Ap., 31 d; Phdr., 242 c—d, chiar şi în Tht., — v. infra 
178 a) şi este puţin probabil să reprezinte o trimitere la Apol- 

lon, deși aceasta este divinitatea tutelară a lui Socrate. Despre 
theos generalizat, v. şi CAMPBELL, 239/9. 

33 Pentru întregul pasaj 150 e—151 b, cf..Theages, 128 b—c. 
Aristeides (nepotul marelui Aristeides, supranumit „cel Drept“) 
apare şi în Laches, 179 a. Din dialogul pseudo-platonic citat. 
adineauri aflăm (130 a) evoluţia personajului: ,,...petrecîn- 
du-şi timpul împreună cu mine (Socrate, n.n. M.C), înaintase 
în scurtă vreme foarte mult în învățătură; mai apoi, i s-a ivit. 
prilejul unei expediţii militare și a plecat pe mare.“ 

34 „În ce priveşte durerea rezultată din nedumerire, mesc- 
ria mea o trezește, atunci cînd cercetarea pe care o face nu 
este simplă: o potoleșşte însă cînd vine în ajutor oferindu-i 
puncte de plecare /ipopuds/ şi orientîndu-l pe interlocutor.“ CA, 
57, 2—10. 

35 „Și în Symposion (206 c) afirmă că toți oamenii dau 
naștere şi după trup, şi după suflet şi (face) acest adaos că 
rolul sufletului este reamintirea /7hv &văuvnoiw|. Atunci cum 
afirmă aici că i se pare că unii sînt neroditori? Trebuie deci 
înţeles în acest fel: «în această viaţă», căci nu sînt în stare — 
dacă le-a stat vreodată în putință — să le scoată (roadele, n.n. 
M.C.), de-a lungul întregii lor vieți trupești, la iveală Eger» av 
xphxeiwpa/. De aceea, nu degeaba l-a aşezat înaintea lui 2yxyuoves 
Jrodnici/ pe  rws /cumvaj, ci ca să se înțeleagă că într-un 
fel anume sînt rodnici, după (modul de interpretare) obișnuit. 
Or, în exprimarea la general, este nevoie ca aceste (cuvinte, 
«într-un fel anume») să existe.“ CA, 57, 15—42. 

36 ovv Ge elmeiv — ad. litt. = „să vorbesc împreună cu Di- 
vinitatea.“ 

37 ăAloL, copoic re wo Ocoreotoic &vâpao.; epitetele sînt pre- 
luate din vocabularul participanţilor la misterii. Folosirea lor 
ironică este întărită de menționarea lui Prodicos; pentru rela- 
ţiile dintre acesta şi Socrate, v. GUTHRIE, p. 222 şi n. 4 („glu- 
me fără bază istorică“), precum şi — cu referire chiar la pa- 
sajul de față — îd., pp. 275—276. 

38 „«Cei care sînt îndreptaţi spre studiul (filosofiei) de 
către mine nu ştiu că dim bunăvoință le extirp /ăoxp&/ opi- 
nia falsă. Tot astfel, nici vreunul dintre zei nu este răuvoitor 
față de oameni şi nici eu nu făptuiesc deloc aşa ceva din rău- 
tate, ci sînt de folos extirpîndu-le opinia falsă; căci nu îmi 
este îngăduit nici să accept minciuna, nici să întunec ade- 
vărul». Bagă de seamă ce spune despre sine! Se ironizează, cum 
se zice, că se compară pe sine cu Divinitatea în privinţa bu- 
năvoinței față de oameni şi a unui lucru nu mai puţin im- 
portant decît celălalt: că nici nu acceptă minciuna, nici' nu 
întunecă adevărul. Aici este scoasă în evidenţă și (latura) de 
cunoaştere şi cea de bunătate /75 7îjs xpnorârnros/, conform că- 
reia veghează asupra celor cu care intră în contact /mpovocst 
zâv ovufBaiă6vrov/. Cum spune deci că nici nu ar accepta 
minciuna, nici nu ar întuneca adevărul, odată ce se foloseşte de 
ele în studiul (filosofiei)? Mai mult, şi în Republica (389 by) a 
arătat că de minciună se folosesc conducătorii în chip de leac, 
Spun, aşadar, că în studiul (filosofiei) face o cercetare şi nu 
clarifică, încît nu postulează nici minciuna, nici  adevă- 
-rul; totuşi, cunoscătorilor metodei le arată pe ascuns ceea 

ce se potriveşte cu punctul său de vedere (78 tavrâr dptoxov) 
în ce priveşte faptul de a minţi pur şi simplu, îl proscrie; nu 
însă pe de-a-ntregul, pentru aceea că e uneori necesar. Din 
această pricină nu a spus «să tăinuiesc» /xpwya/ ori «să ocolesc 
|mapch0eiv] adevărul», pentru că aşa ceva este nefolositor, ci 
«să întunec /ăpavioa/”>, arătînd' prin aceasta distrugerea inopor- 
tună şi inutilă a adevărului.“ CA, 58, 23—59, 34. 

3 Această afirmaţie a lui Protagoras este fundamentul teo- 
retic (GUTHRIE, p. 183) al tuturor celorlalte idei cite s-au 
păstrat de la cel care a fost numit „primul şi cel mai mare 
dintre sofişti“ (id., p. 63). Deoarece a făcut obiectul foarte 
multor analize, discuţii și observații, însumînd interpretărj fi- 
losofice şi lingvistice, literatura legată de aserţiunea discu- 
tată aici este imensă; cîteva din liniile directoare relevate de 
cercetările mai noi vor fi rezumate în rîridurile următoare. 

În ce privește sensul frazei, ca şi al cuvintelor care o 
compun, s-au făcut studii amănunțite (v. UNTERSTEINER, co- 
mentariile de la pp. 73—75, GUTHRIE, pp. 188—192, cu pre- 
zentarea critică a diferitelor puncte de vedere şi a bibliogra- 
fici esenţiale, și mai ales CAPIZZI, pp. 104—116, cu analize 
<letaliate şi parcurgerea unei bibliografii ample), din care putem 
reține aici cîteva concluzii majore (cf. şi FGP, II, 2, nn. 166— 
169 de la p. 325): (navre) xphuare, înţelese ca „lucrurile în totali- 
tatea lor“ („la realtă nel suo complesso“ — CAPIZZI, p. 104) 
este o formulare preluată de Protagoras de la Anaxagoras (îd. 
p. 105; cf. şi GUTHRIE, p. 199 în fine); ea este echivalată 
de către Platon cu nptyuare (în Cra., 385 e; v. CAPIZZI, pp. 
105—106. UNTERSTEINER observă — comentariu, pp. 38-39 — 
că Platon „fu il primo a procedere verso questa sostituzione di 
termini“). În legătură cu această interpretatio Platonis este de 
văzut fragmentul 14 a din Sextus Empiricus (trad. rom. de 1. 
Popescu în FGP, II, 2, p. 290). 

Alt cuvînt, utrpov = „măsură“, „limită“, „normă“, în sens 
obiectiv (v. CAPIZZI, p. 110); cf. apropierea de altă idee pro- 
tagoreică: 7 Soxodv Exdorov dim, „ceea ce i se pare fiecăruia 
este adevărul“) este reluat de către Platon prin xpirpLov; ace- 
eaşi echivalare la Aristotel şi Sextus Empiricus — v. UNTER- 
STBINER, Comentariile la fragmentele A 13 a, 13 b, 14, pp. 38- 
42. Cf. şi n. 89 din FGP, II, 2, p. 318. GUTHRIE (p. 183) crede 
că „utrpov was probâbly chosen by Protagoras for the epigram- 
matic flavour which it gives to his very quotable saying“. 

Pentru  âv%pworos discuţia s-a purtat în legătură cu sensul 
colectiv sau, dimpotrivă, individual pe care îl poate avea aici 
cuvîntul şi au fost aduse argumente hotăriîtoare în favoarea 
celei de-a doua variante. În plus, CAPIZZI susține (pp. 115- 
116) o traducere care să individualizeze pînă la depersonali- 
zare; făcînd o comparaţie cu „on“ din franceză și „man“ din 
germană, cercetătorul italian propune echivalenţele „ognuno“ 
și „ciascuno“ sau chiar o construcție impersonală: „si e misu- 
ra...“ Traducerea noastră a reținut această sugestie. Cf. şi 
CAMPBELL, 37/3. 

Unul dintre cele mai discutate cuvinte este âs, „il punto 
piu arduo di tutta questa formula“ — UNTERSTEINER, p. 74. 

Construcţia poate avea, aici, două valori: „că“ sau „cum“ (v. 
discuţia — și polarizarea preferințelor specialiştilor — la GUTH- 
RIE, pp. 189—190, cf. CAPIZZI, p. 118). Credem, înapreună cu 
UNTERSTEINER, loc. cit., că ambele valori sînt de avut în 
vedere. Dacă, prin echivalarea cu locuţiunea conjunctivală „în- 
tru cît“ s-ar părea că am reliefat mai degrabă sensul modal, 
explicaţia este că în opinia noastră acest sens corespunde su- 
biectivităţii maxime avute în vedere de către Protagoras. Evi- 
denţierea acestui fapt urmează, dealtfel, echivalării propuse 
pentru &vYponos. * 

40 Cf. Cratylos, 385 e saqq. 

41 Pentru Empedocle ca filosof al naturii, v. şi Aristotel, 
Poetica, studiu introductiv note și comentarii de D. M. Pippidi, 
București, Editura Academiei, 1965, p. 107. Aristotel îl caracte- 
rizează pe Empedocle drept wuoiod6yov uăiiov j xotnriv, în 
timp ce Platon îl include într-o denumire generică: oi aogol. 
„Tragedie“ este folosit aici într-un sens foarte general, acela 
de poezie gravă şi înălțătoare. Aceeaşi generalizare o întîlnim 
și în Legile, 817 b (răspunsul dat poeților care, ajungînd la 
porţile Cetăţii, ar cere permisiunea să intre spre a-și exercita 
arta): „O voi — am spune —, cei mai buni dintre străini, în 
-ce ne priveşte, sîntem noi înşine, după putinţă, creatori de 
tragedie, cea mai frumoasă și cea mai desăvirşită. Toată so- 
cietatea noastră deci s-a constituit într-o urmare /uluna/ a 
celei mai frumoase şi mai desăvîrşite vieţi — lucru despre care 
noi afirmăm, desigur, că este în mod real cea mai adevărată 
tragedie“. . . 

12 Vers formular: []., 14, 201; 302: „şi pe Okeanos, născă- 
torul de zei şi pe mama lor, Tethys.* Cf. şi îbid., v. 246, 
ca şi 21, vv. 196—197. Pasajul are un pandant în Cratylos, 
402 p—c: cf. Platon, Opere, III, p. 352, n. 104 (S. Noica). 

43 După analiza lui Ch. Mugler (în REG 70/1957, pp. 72— 
92), Ec (= „stare“, „dispoziţie“) se referă la realități miș- 
cătoare, supuse schimbărilor! datorate unor circumstanţe exte- 
rioare sau interioare, prin opoziție cu sxfuuw, ce notează o 
realitate invariabilă. V. şi CAMPBELL, ad loc. 

44 Sch.: „proverb; douăsprezece orașe ale loniei se ștrin- 
geau în așa-numitul Panionion, spre a ţine sfat în proble- 
mele comune, iar dacă voturile erau la egalitate, cei din 
Colophon adăugau peste număr pe cel eîştigător, deoarece 
pentru că îi cuceriseră pe cei din Smyrna și îi aveau confe- 
derați, puneau, pentru aceştia, şi votul respectiv. De aici s-a 
ivit şi proverbul privitor la votul cîştigător și sigur, precum 
“pun colofonul» sau «pe deasupra, ca supremă dovadă»“. 
Altă explicaţie, la Strabon, 14, 1, 28; v. Geografia, trad. rom. 
de F. Vanţ-Ștef, Bucureşti, Editura Științifică și Enciclope- 
dică, vol, III, 1983, p. 241.. 

45 Aluzie la Iliada, 8, 18 sqq. O interpretare a acestui 
pasaj a dat Ch. Mugler (Kosmologische Formeln, în „Hermes“, 
96/1968, 5, pp. 515—526): „...în Theaitetos Platon interpre- 
tează un pasaj din Homer în sensul că salvarea destinului 
divin şi uman de la dezastru și cădere, consecințe ale stag- 
nării și nemișcării, este determinată de durata constantă a 
mişcării celeste şi a rotației soarelui“ (p. 516). 

19 Teoria prezentată aici de către Platon amintește de 
alta, a lui Empedocle, păstrată în fg. 89, acum în trad.,rom. 
FGP, 1; 2, p. 471 (trad. F. Ştef). Cf. și PETERS, s.u. „aisthesis“, 
p. 9, sub 7. 

+1 Versul este din Hyppolitos (612) și sună mai exact 
asțfel: „jurat-a limba, gîndul însă n-a jurat“. Expresia — 
pareiniologică, dealtfel — apare și în Symposion, 199 a. 

4 Metafora luptei este des folosită de Platon în prezen- 
tarea tehnicii sofistice. Cf. infra, 165 d—e. Alte exemple la 
BABUT, n. 84, p. 68. 


19 Textul este nesigur; am păstrat lecţiunea Di&s. 


5 Că Iris este fiica lui Thaumas („Mirarea“) aflăm din 
Hesiod (Theogonia, v. 165 sqq. Cf. și 780 sqq., bănuită că ar 
fi interpolate, ca și Apollodoros, Bibliotheca, 1, 2, 6). Legătura 
între numele zeiţei şi filosofie a fost analizată de F. No- 
votny în articolul De Iride Thaumantis filia, apărut în vol. 
II din Melanges Bidez, Bruxleles, 1934 (= Universite Libre de 
Bruxelles. „Annuaire de L'Institut de Philologie et d'Histoire 
Orientales“), pp. 639—646. Novotny îşi începe demersul de la 
etimologia numelui zeiței, așa cum este dată în Cratylos 
(408 b: eireîn = „a spune (o formulă“) — cf. Chantraine 
s.u. 2 eioo!. Autorul corelează apoi această etimologie cu o 
alta, tot din Cratylos, cea a eroilor (398 d—e), pe care o cităm 
în continuare: „vrea să spună că ei erau înţelepţi, oratori is- 
cusiți şi dialecticieni, în măsură de a întreba (erotăn) și (ei- 
rein) a vorbi. lată deci, în limba atică, aşa cum tocmai spu- 
neam, cei numiţi «eroi» se întîmplă să fie oratori (rhetores) 
și totodată oameni îscusiţi în a pune întrebări (erototikoi), 
în așa fel încît seminția eroilor devine o specie a oratorilor și 
a sofiștilor“ (trad. rom. S. Noica, în Platon Opere, III, p. 272). 
Astfel rezultă concluzia: „Ut in Theaeteto a mirando, ita hic in 
Cratylo ab interrogando omnis sapientia deducitur“ (p. 646). 

În ce privește mirarea ca sursă a filosofiei, v. Aristotel, 
Metalizica, 982 b—983 a (pp. 55—57 din trad, rom. a lui Şi. 
Bezdechi, București, Editura Academiei, 1965). Aristotel se 
referă și în alte lucrări la valoarea epistemologică a uimirii 
și a miraculosului. Cf. Aristotel, Poetica, trad. rom. de D. M. 
Pippidi, n. 17 de la p. 183. Această atitudine ontologică, 
mirarea, uimirea, sc regăseşte. în mecanismul dialeciicii în 
calitate de nedumerire (aporia, pentru care v., pe”lu:g. PE- 
TERS, s.u.). 

51 S-ar putea ca această „iniţiere“ a lui Theaitetos în 
misteriile „rafinaţilor“ (v. n. urm.) să nu fie decît o glumă a 
iui Socrate, de corelat, eventual, cu o remarcă pe care o făcuse 
mai înainte (152 c): „ elevilor săi le spunea în secret, 
(s.n. M.C.) adevărul“. ct, pentru descrierea acestor mate- 
rialişti „radicali“ („extreme materialist“ — CAMPBELL, 5521), 
Sph., 246 a—b. FRIEDLÂĂNDER consideră (3, p. 159) că esteo 
portretizare a „aon-filbsofului prin excelență, ...cu care 
„orice . discuţie, orice întîlnire intelectuală în universul dis- 
cursului este imposibilă“. V. şi îd., n. 28, pp. 489—490. 

52 &Ador ... 7oAb koubrepo i-ar viza, după ROBIN (n. 45, 
p. 1425), pe Aristip şi cirenaici. 

53 Text controversat; după „astfel“ s-a presupus o lacună 
completabilă cu pasajul: „sînt mai încete; pe,.de altă parte, 
repedele își iscă mișcarea spre cele depărtate și astfel dă 
naștere. Cît despre cele născute astfel“. Dies nu admite aceas- 
tă conjectură, semnalînd in aparatul critic un calambur între 
yevwobueva /cele ce se nasc“/ şi ptperu /„sînt translate“/. 

La „încetul“ scoliastul notează: „Precum ceea ce poate fi 
pipăit și gustat. A lăsat deoparte vederea și auzul, născute 
pe dată; căci pe acestea le simțim aproape instantaneu. Din 
pricină că sînt evidente le-a lăsat deoparte. În continuare, 
cînd spune «cît despre cele ce se nasc astfel», trebuie pusă 
virgulă după 58%); căci spune o5ro 5% /astfel/, adică cele în- 
cete, care sînt cele gustate şi atinse.“ 

54 „Pentru că, spune el (Platon, n.n. M.C.), nu poate exis- 
ta aceeaşi senzaţie pentru lucruri opuse şi nici sensibilul nu 
aparţine fiecăreia, ci o singură vedere aparţine unui singur 
sensibil alb. Iar albul nu poate primi senzaţia negrului, ci a 
albului, și invers. «Fiecare», spune, precum vederea negrului 
către sensibilul alb. În continuare numeşte «vedere» facul- 
Laica de a vedea, iar «albitate» facultatea de a deveni alb.“ 
Sch. 

55 Obscuritatea construcţiei a făcut ca acest pasaj să fie 
considerat corupt şi, în consecință, emendat. În traducere, 
am urmat indicația de sens din L.S.J., s.u. răytos. - 

56 În legătură cu aceste două cuvinte, da0dv xol xaa6v, 
FRIEDLĂÂNDER notează, (3, n. 29, p. 490), pe numele lui Hein- 
dorf și ale altor exegeţi, că ele pot fi interpretate ca substan- 
tive sau ca adjective. Această din urmă posibilitate (susținută 
de mulți comentatori), este sugerată și de un pasaj anterior, 
la care trimite „adineauri“: 154 b. Aş alătura, ca un argument 
în plus, pasajul de la 172 a (... xadă uâv xoal atoxpă xTA.). 
Înşiruirea de adjective de aici este reluată rezumaliv, global, 
printr-un alt adjectiv (pronominal): ole şi, puţin mai departe, 
prin raăra. Același lucru se întîmplă și în pasajul ce for- 
mează obiectul acestei note, pasaj în care dya0dv xi xaiov 
sînt reluate prin râvre (4). 

57 În traducerea sa, ROBIN adaugă: „au sensible et ă moi“ 
(p. 110; cf. n. 57, p. 1425). 

5 Citatul ca atare nu se află printre cele  heraclitice; 
pentru redarea aceleiaşi idei în forme apropiate, v. FGP, 1, 2, 
frg. A 6, p. 331 (citat din Platon, Cratylos, 402 a), A 10, p. 332 
(Sofistul, 242 d—e), A 29, p. 339 (Cratylos, 439 c),ca şi B 12, 
p. 352 (Arius Didymos apud Eusebiu, Praep. eu, 15, 20). Deși 
nu ştim dacă Heraclit însuşi va fi folosit expresia pânta rheî 
(pe care primul o foloseşte Simplicius, Phys., 1313, ll—v. PE- 
TERS s.u. rho6), imaginea era folosită de gînditori influențați: 
de către cel supranumit „Obscurul“, Cratylos, de pildă, pe 
care o vreme l-a audiat şi Platon. În ce îl priveşte pe acesta 
din urmă, el respinge și conceptul — deoarece duce la im- 
posibilitatea de a cunoaşte —, și cuvîntul ca atare, prele- 
xîndu-i un termen mai precis: genesis (v. ibid.). 

59 Ceremonie legată de naştere, amphidrâmia (ad litt. „dru- 
murile de jur-împrejur“, „„ocolirile“), avea ca principal scop, 

după cum arată și numele, integrarea noului născut în uni- 
versul sacral al familiei sale. Cf. și Sch.: „a cincea zi a co- 
piilor, de la naștere, numită astfel întrucît /par' hoson/ în 
această zi își purifică /kathairousi/ mîinile cele care au luat 
parte la moşit şi poartă pruncul în jurul vetrei, dînd roată, 
iar acestuia i se pune şi numele. Şi îi trimit şi daruri co- 
pilaşului: polipi şi sepii, cel mai adesea, atît prietenii şi 
neamurile, cît şi, în general, cei legaţi de el.“ i 

6 Phantasia este un cuvînt pe care l-am tradus diferen- 
ţiat: la 152 c, unde termenul — la singular — este legat în 
mod expres de verbul phainesthai (v. 152 a), a fost redat prin 
„aparenţă“; în pasajul discutat aici (161 e), apare forma de plu- 
ral şi semnifică „reprezentări“, „păreri“ pentru că este co- 
relat cu doxzai (Din Sph., 264 a—b pare să  reiasă că 
phantasia este opinia pe care sufletul-intelect o realizează prin 
mijlocirea senzaţiei. V. şi Lexicul lui Ed. des Places, su. 
Cf. PETERS, s.u.: „Plato uses the term phantasia as a blendă 
of judgment and perception“. Pentru o analiză a conceptului, 
v. şi CAPIZZI, pp. 129—130). 

Tot astfel („reprezentări“), am tradus şi termenul înrudit, 
phantăsmata, ce apare în „Apologia lui Protagoras“ (167 b). 
Nu este exclusă în cazul acesta o adaptare platoniciană la 
stilul lui Protagoras ori, în general, la vechiul limbaj filo- 
sofic (v. Prm., 166 a; în ambele contexte e corelat cu doza). 
Despre termenul acesta s-a spus că trebuie luat nu' în sensul 
de iluzii, ci în sensul de ceea ce „risulta ai sensi e ne & 
percepito“: UNTERSTEINER, p. 55, com., citîndu-l pe Guzzo. 

61 m.Gavodoyte re xal etxâot. Ambele cuvinte fac parte din vo- 
cabularul tehnic al retoricii. Primul termen nu pare (cf. LSJ, 
s.u.) anterior lui Platon; el poate fi o creaţie a acestuia în 
maniera limbajului sofistic; cf. BABUT, p. 71. Ca sens, tri- 
mite la scopul discursului realizat după regulile artei (ora- 
torice): aducerea auditorului în starea de a fi încredinţat de 
adevărul discursului (,„persuadat“, ca termen tehnic (persua- 
dere; v. Aristotel, Rhetorica, 1355 b 25—26: „Fie deci retorica 
o capacitate de a lua în considerare elementul persuasiv 
care poate fi adus în discuţie referitor la orice“ (78 Zv5ex6uev 
zeu 0av6v). 

Pentru această problemă, v. observaţiile lui V. Florescu, 
La rhetorique et la nsorhetorique, Bucureşti, Ed. Academiei 
— Paris, „Les Belles Lettres“, 19822, pp. 27—33. Persuadarea 
devine posibilă prin substituirea evidenţei faptelor cu probabi- 
litatea existenței lor — aceasta într-un sistem. valoric ce pune 
mai mare preț pe acordul relativ asupra unui lucru, în detri- 
mentul adevărului absolut. Un text foarte important pentru 
această prezentare este pasajul, din Phaidros, 267 a (v. G. Ken- 
nedy, The Art of Persuasion în Greece, Princeton, University 
Press, 1963, p. 30), în care apare — ca şi în expresia ce face 
obiectul acestei note — tă eîkdta: „what a man might logicaly 
be supposed to do“ (id. ibid., p. 100). Această abandonare a 
adevărului absolut ca normă obiectivă are ca efect apariţia 
şi dezvoltarea argumentului de probabilitate, „the greatest 
weapon of Attic oratory“ (op. cit., p. 39; cf. Phaidros, 273 b, 
cu argumente pro și contra), şi, în fond, a retoricii înseşi, ca 

disciplină aflată în strînsă legătură cu activitatea sofiştilor. 
Astfel se marchează întrebuinţarea aparenţelor (6oîke, formă 
de perfect rezultativ cu sensul „a ajuns să semene“, „pare 
asemenea cu“) drept probe realizatoare ale persuasiunii. Pen- 
tru ansamblul : chestiunii, v. GUTHRIE, pp. 178—181; pentru 
eik6s, v. şi UNTERSTEINER, p. 50, com. la frg. 21 din 
Aristotel, Rhetorica. În ce priveşte discuția despre apariția 
conceptului de „probabil“, v. îd., p. 66, com. la frg. 26 A, 
Phdr., 266 d sqq. Tot aici, consideraţii despre modul în care 
apare eșkos la Protagoras: „sebbene non colga universale, 
si giustifica col razionalismo fenomenico proprio di questo so- 
fista“. Cf. şi Florescu, op. cît., p. 16. 

62 Oi ze Ypauuaroral ... xal oi Epuunvăs par să fie „cadre di- 
dactice“ de la baza ierarhiei învăţămîntului atenian al vremii. 
Grammatistes este acela care îi învaţă pe copii scrierea și ci- 
tirea, ca şi primele elemente de calcul aritmetic; hermeneis 
este profesorul de lileratură, care face exegeza autorilor stu- 
diaţi. : y 

63 Evident, un nou atac îndreptat împotriva sofiştilor. Con- 
troversiștii /antilogikoi/ sînt acei mercenari ai discursurilor, 
care pot apăra cu aceeași ușurință poziţii iremediabil opuse. 
Cf. Ly., 216 a—b şi n. 61 (Al. Cizek), în Platon, Opere, II, 
p. 245, ca şi Phd., 101 e şi n. 595 (M. Tecuşan), în Platon, 
Opere, IV, p. 288. Pentru Protagoras ca iniţiator al antilogii- 
lor, v. n. 16 (I. Popescu) din FGP, II, 2, p. 312. V. şi CAMP- 
BELL, 87/10, cu citarea altor locuri din dialoguri. 

& Întregul pasaj 164 c—d este o falsă autocritică (eiro- 
neia) socratică, ce implică o raportare critică la practicile so- 
fistice (BABUT, p. 55). În ce priveşte termenul deînois /,în- 
prozitori“/, v. discutarea sa (cu altă înțelegere a sensului) 
ab. eund., îbid., n. 35. 


65 Sch. la 164 d: uvos ârohero ; vorbă pentru cei care nu 
își duc pînă la capăt povestirea“. 

6 Pentru Callias și atracţia sa față de sofiști, v. Ap. 
20 a şi n. 10 (Fr. Băltăceanu), în Platon, Opere, I, p. 46, pre- 
cum şi Prt., 311 a, 315 a şi n. 8 (Ş. Mironescu), îbid,, p. 480. 

67 Pentru desele apropieri pe care Platon le face între 
melodele sofistice şi practica militară, cf. şi supra, n. 48. V, 
de asemenea, şi Prt., 342 e. Fireşte că descrierea din acest 
pasaj este una literară; pentru analiza dintr-un unghi tehnic, 
v. Thracian Peltasts and their Injluence on Greek Warfare, 
de J.G.P. Best, Groningen, 1969, p. 121. Tot aici se avansează 
ipoteza că „mercenar“ f(mistophoros) este de luat în sens 
peiorativ. i - 

6 Joc de cuvinte în original între kys /„porc“/ şi hyeneis 
/„te comporţi ca un pore“/, formă ce pare un hapăz platonice 
vV. LSJ, s.u. Sch.: „te porţi ca un porc şi ca un animal“ și 
„aşa ca şi cum ar spune cineva: «faci pe porcul»“. ROBIN 
(n. 79, p. 1426) arată că porcul este aici simbol al prostiei, 
nu al murdăriei şi ar constitui răspunsul lui Protagoras la 
calificarea pe care i-o face Socrate drept „pui de baltă“ (161 d). 
Pentru altă opinie, v. UNTERSTEINER, p. 76. 


6 V. FGP, II, 2, nn. 129—130 (1. Popescu), pp. 321—822. 

% „Potrivit ideii /dozran/ lui Protagoras, orice sensibil 
pare a fi inexistent, în timp ce dreptatea și frumosul există, 
dar nu de la natură /physei/, ci numai prin convenţie /thi6sei/, 
precum legile, la oricine. Iar din fire există numai binele“. 
Sch. la enantia. 

11 Pentru modalităţile sofistice de argumentare, ca și — 
în special — pentru neadaptarea lui Protagoras la metoda 
dialectică (întrebare—răspuns), cf. Prt., 337 e—338 e. 

12 Skiron era un tîlhar din Megara, care silea drumeţii 
ajunşi prin locurile acelea să îi spele picioarele, iar pe cei 
care nu se supuneau, îi arunca în mare, pradă unei broaşte 
țestoase uriaşe. A fost ucis de către Tezeu, care, simulînd 
ascultarea, îl azvîrli, la rîndu-i, în valuri. — Anteu este un 
alt personaj mitologic negativ: gigant, fiul lui Poseidon şi al 
Geei, îi obliga pe cei aflați în trecere prin ţara sa să sg 
lupte cu el. Era de neînvins, pentru că, atingînd pămîntul 
(Geea) în timpul luptei, primea noi puteri. A fost ucis de 
către-Herakles, care l-a ținut în aer pînă l-a sugrumat. 

13 Termenul grecesc este prosanatripsâămenos, în relaţie 
cu care, v. şi supra, n. ll. Ar fi vorba de un „meci“, fie şi de 
antrenament. 

74 Se poate remarca tonul umoristic, ce parodiază limba- 
jul poetic. 

75 Od., 16, 121. 

75 Joc de cuvinte în original: katatheomen/paratheomen. 

16. De subiînţeles, după „celălalt“: în unele privinţe, ir 
după „neînvăţat“: în altele. 

71 Fraza constituie — după cum crede BABUT, p. 53 —o 
răsturnare-ironică a formulei lui Protagoras. 

3 „Căci folosul este — se zice — “de la natură /physe;/, 
în timp ce legea, prin convenţie“ /thâsei/ Sch.: 

W Cf. D.L. II, 31: „El «(Socrate n.n. M.C.) aprecia timpu: 
liber ca pe cel,mai preţios dintre bunuri, ne spune Xenofor 
în Banchetul“ (4, 44) — p. 165 a trad. rom. 

„80 Cf. Ap., mai ales 17 d, Grg., 484 c—e și Rp., 517 d-e. 

5 Pentru antomosia, v. Platon, Opere, I, p. 46, n. 20 (kr. 
Băltăceanu). Scolia notează într-un mod mai general: An 
tomosia se numea la Atena chemarea în judecată şi contra- 
acuzarea, din cauză că jurau reciproc şi reclamantul, şi âcu- 
zatul“. 

& Sau „jalba“, cum dau unele manuscrise, poate cu drep- 
tate (î.e., „dosarul“). 

8 Pentru diferența, în cadrul sistemului juridic atenian, 
între aceste două tipuri de acte legislative, v. „Nomos and 
Psephisma „in Fourth-Century Athens“, de M. H. Hansen, 
în GRBS, 19/1978, pp. 315—330. 

8 Se face o trecere subtilă la singularul paradigmatic; cf. 
infra, 176 d, trecerea inversă, de la unicitatea modelului la 
pluralitatea manifestărilor sale concrete. 

5% Fragmentul citat aici este nr. 302 a (completat cu 302 b, 
o citare din Galen), în Pindari carmina cum fragmentis (Bow- 
ra), Oxonii, 19682. Întinderea exactă a pasajului se poate doar 
conjectura; în plus, are cîteva incertitudini textuale. 

88 Astronomein nu pare atestat înainte de Aristofan (Nub., 
v. 194) — v. CHANTRAINE, ;s.u. Imaginea creată — și, în 

special, expresia „în adincurile pămîntului“ /ră re yâg brtvepe| 
este de apropiat, în mod neaşteptat — sau, poate, firesc 
— de elemente din portretul lui Socrate făcut de acuzatorii 
săi, aşa cum reiese acesta din Apologie, 18 b şi 19 b. Nu-mi 
pare exclus ca aceste rînduri să constituie o replică la bat- 
jocuri de tipul celei făcute de Aristofan în Norâ, vv. 187— 
189. 

8 Pentru anecdotă, v. FGP, 1, 1, pp. 151—152 (a p. 15, 
o altă versiune românească a fragmentului). Se pare că sursa 
ei este chiar dialogul nostru — cf. n. 25, p. 166, FGP,I,L. 
V. și CAMPBELL, 119/6, 10. 

88 S-a considerat (DUPREEI, p. 287) că această idee ar fi 
o influență a lui Prodicos. Ea pare totuşi prea generală pen- 
tru a constitui o idee elaborată de respectivul sofist. Sco- 
liastul pare să fi sesizat aceeaşi generalitate care găsește 
în om punctul central de cercetare pentru discipline diferite: 
„pentru că aici îl pune pe adevăratul matematician la un loc 
cu filosoful metafizic |:&. %vros epthoo$epo/, ba chiar şi cu cel 
al naturii sau, mai degrabă, vrea ca ceilalţi învăţaţi să con- 
stituie părţi ale filosofului“. 

8% Sch.: „în treburile materiale şi înșelătoare“ fetlSox&v- 
În continuare, este reliefată incapacitatea acestui tip uman 
de a se folosi de agresivitate ca procedeu admis în relaţiile 
dintre oameni. Cît despre manifestările de emfază ale ce- 
lorlalți — altă formă de agresivitate şi insultă la adreșa 
aproapelui —, acesta le răspunde printr-un gest care denotă 
intenția de apropiere, de intrare în contact; este ceea ce aș 
numi „zîmbetul de întîmpinare“. 

% Roca pe care se înalţă cetăţuia orașului (acrâpolis) — 
refugiu pentru obşte în momente de primejdie — poate fi o 
imagine-model a muntelui pe care tiranul şi-a stabilit reşe- 
dinţa, închizîndu-se ca într-un ţarc, dincolo de ura (după ce 
își înstrăinase dragostea) supușilor săi. 

91 Piethron este o măsură: a) de lungime = 100 de picioare 
(1/6 dintr-un stadiu), adică aprox. 30 m; b) de suprafaţă = 
10.000 de picioare pătrate, adică cca 876 m?. 

s2 În legătură cu acest pasaj poate fi pus îrg. 25 A UN- 
TERSTEINER (din Protagoras, 338 e—339 a; v. și Platon, 
Opere, I, p. 454), cu observaţia comentatorului că „unul din 
elementele esențiale ale educației sofistice era chiar inter- 
pretarea poeților“ (p. 64). Ar fi deci o nouă diferenţiere față 
de practicile sofistice. 

% ROBIN subliniază (n. 118, p. 1429) ironia din acest pa- 
saj, în care alături de un fals părinte este citat un fiu 
libertin, pe fundalul unei iluzorii purități — dovedibile scriptic 
doar — a neamului. 

% V. în DL, II, 31 afirmaţiile lui Socrate despre bogăţie 
şi originea nobilă; tot aici relatarea despre originea tracă a 
mamei lui Antistene şi remarca lui Socrate în legătură cu 
aceasta. Cf. și rugăciunea din firialul dialogului Pha;dros, mai 
ales în contrast cu atitudinea unui Hippias, de pildă (în FGP, 
II, 2, p. 553; v. şi îbid. n. 38 — A. Piatkowski —, p. 570). 

% Imaginea trimite la mitul peșterii din Rp., 515 e şi urm. 
(CAMPBELL, apud FRIEDLÂNDER, p. 493, n. 42). 

% 'Temele enumerate constituiau subiecte. obișnuite ale 
exerciţiilor retoriee. V. o descriere asemănătoare la Peţronius, 
Satyricon, 1, 3, Cf. şi CAMPBELL, 123/15, care propune lec- 
ţiunea „fericit dobîndind un pămînt bogat în 
aur“. î 

m Am adoptat şi de această dată textul stabilit de către 
Dies: Barrapitov este o emendare a formei aflate în manuscrise: 
BoapPapituwv [vorbește un grai barbar/. Pentru o opinie contrară, 
<f. CAMPBELL, 125/l. 

% Sch.: „amăgitoare“. Este semnificativă apropierea între 
„„asezonarea“ unei miîncări şi cea a unui discurs, apropiere ce 
trimite la o clasificare din Gorgias, 462 a—466 a; v. şi 
“SUTHRIE, p. 177, notă. 

49 Pentru această idee, v. înjra, „Apendice”. 

W0 În scolie se aminteşte, printre altele, de unii care 
afirmă despre „cîrpaci“ că l-ar viza pe „cel care ft se ames- 
tecă cu "oamenii  /ântvOpomov/ şi e înfumurat“. Cei vizaţi în 
oasaj — o arată, între altele, unele cuvinte — sînt, şi de data 
aceasta, sofiștii. 

101 Cf. Ap., 28 d. Expresia este o parafrază după &/Bos dop 
“ns [povară gliei/; cf. 11, 18, 104 şi Od., 20, 379. 

1w2 Este reluată ideea de la 176 b (v. supra, n. 98). Pentru 
masaje paralele din Platon, v. FRIEDL,., p. 170. E. DES PLACES 
(Lezique, p. 247, sub 5 a) consideră cuvintul „divin“ jtiveios/ 
aplicat Ideilor. 

103 Deinoi (pentru altă traducere, v. BABUT, n. 35, p. 35); 
în afară de motivațiile date supra, n. 63, este de luat în seamă 
şi legătura cu panurgoi /vicleni/. CE. şi GUTHRIE, pp. 32—33. 

wî S-a afirmat (DUPREEL, p. 289) că această idee ar con- 
stitui o intluenţă a lui Hippias din Elis. 

1%5 Introducerea elementului prospectiv reprezintă un nou 
argument împotriva relativismului protagoreic; viitorul nu 
poate fi obiect al percepţiei sensibile (KOYRE, p. 83; acesta 
observă în continuare că şi „în percepția de moment sînt ele- 
mente neculese din senzaţie, străine acesteia“). 

10% Profesorul de gimnastică. 

107 Cf. supra, n. 97. 

10% Pasajul nu face parte din testimoniile protagoreice. Ori- 
cum, el reflectă concepţia despre importanţa cuvîntului, a teh- 
micilor oratorice, pe care o întîlnim atît la sofistul abderitan, 
<it şi; în general, la toţi ceilalţi reprezentanţi ai acestui cu- 
zent. Cele ce urmează accentuează tonul ironic al lui Socrate. 

10 Cf. Ap., 21 d. 

110 ză zapdv ră0os: „l'impression actuelle* — DIES, „ein- 
stellenden Empfindungen“ — APELT. Cf. şi FRIEDLÂNDER, 
p. 173. 

Mi Sch.: (E vorba de) scrierile lui Heraclit. (Aceştia) sînt 
sălbatici. şi înfumuraţi pentru că astfel a fost și Heraclit, de la 
«are s-a transmis și următoarea zicere: «multele cunoştinţe nu 
te învață să gindeşti; altfel i-ar fi învăţat pe Hesiod și pe 
Pilagora»“ (cf. FGP, 1, 2, p. 355, frg. B 40 Heraclit). 

112 lRhematiskia, probabil, altă creaţie lexicală a lui Platon. 

113 “Textul este în acest punct corupt; probabil că la difi- 

cultatea înţelegerii sensului contribuie, în afara lecţiunilor va- 
riante ale manuscriselor, și o citare liberă la Platon (cf. DIES, 
n. 3, pp. 214—215 şi ROBIN, n. 149, p. 1431. V.și FGP,I,2,p. 
234). Încercarea de a elimina cruz philologica m-a dus la ac- 
ceptarea următorului text grecesc:olov dxlvryrov zedtBsi (vro rovat 
dvou” elvat, vers hexametru al cărui început: ol»v,  inexis- 
tent în manuscrisele platoniciene (din cauza unei vechi haplo- 
grafii, probabil), este dat de CA, 70, 41. zeAtGew este o emen- 
dare a lui Stallbaum (v. ediţia Fowler în The Loeb Classical 
Library, aparatul critic ad locum, ca şi n. 1, p. 145). 

114 Pentru jocul acesta cu nume felurite, v. Dicţionarul de 
antichităţi al lui Daremberg şi Saglio, s.u. „Gymnastica“. 

15 În FGP, 1, 2, p. 221, îrg. A 26, Parmenide cuprinde atît 
pasajul din Theaitetos, cît şi aprecierea lui Aristotel (trans- 
misă de Sextus Empiricus) despre astfel de gînditori. 

116 Apodedokimakdtes, formaţie verbală al cărei sens este 
legat de examinarea tînărului care, la terminarea efebiei, ur- 
mează să intre în rîndul cetăţenilor cu drepturi depline. 

u1 Text disputat; am ales lecţiunea DIES: aisthetikon, față 
de care cele mai bune manuscrise au aqîstheton /sensibil,. 

118 Această creaţie lingvistică platoniciană va fi calchiată 
de către Cicero mai întîi: „,...am denumit aşadar «qualitates» 
[calităţi/, ceea ce. grecii denumesc poidtetas, cuvînt care el în- 
suși nu este, la greci, unul obişnuit, ci al filosofilor, Şi aceasta 
la mulți“. (Acad., 1, 7, 25). Din limba latină cuvîntul va fi pre- 
luat în limbile moderne. V. şi CAMPBELL, 150/1. Traducerea 
încearcă să surprindă noutatea acestui termen, dealtfel pe Li- 
nia unor încercări anterioare în limba română („ceinţă“, de 
pildă, pentru care v. D. Cantemir, Opere complete, IV, p. 39, 
s.u.). 

19 Cf. Cra., 440 c. 

120 „Total“, adică după ambele tipuri de mişcare determi- 
nate anterior de către Socrate. Asonanţa încearcă să redea în 
traducere jocul de cuvinte din original: navrov 2%vzoog atv vv- 
ptvaov. Cf. şi ROBIN, n. 160, p. 1432, care propune o altă inter- 
pretare; observaţiei sale i se poate obiecta că, dată fiind pozi- 
ţia ambiguă a adverbului pântos, acesta se cere luat mai de- 
grabă împreună cu verbul ce urmează, potrivit regulilor topice 
obisnuite în elină şi latină. 

121 'rext controversat; în loc de „cîtuşi de puţin“ / cu dzwsf 
unele manuscrise au „nicidecum aşa“ / o58' o5ros /, cu eli- 
minarea pasajului următor, „ba, cel mai bine, «astfel»“. Aceasta 
este lecţiunea aleasă de către DIES, de la care m-am abătut 
însă, urmînd consideraţiilor lui FRIEDLĂNDER (n. 50, p. 494). 
Pasajul a reţinut atenţia şi lui R. Camerer (Zu Platos Theaetet, 
183 a 2—b 5, în „Hermes“, 96/1968, 5, pp. 635—637), care pro- 
pune o ipoteză elaborată: pasajul „cîtuși — astfel“ este consi- 


derat o intervenţie marginală — după ce trecuse prin taza 
conjecturală o5(x oi)ă'5ros mos, ukhora d odra, 
[mu ştiu cum, cel mai bine astfel/ —, îm locul căreia apare con- 


jectura  (umv5ov ). Rezultatul ar suna în româneşte astfel: 
„doar dacă nu li s-ar potrivi un «poate» / &v / (relevarit), ca o 
exprimare nedeterminată“. An este o particulă modală cu nuan- 

ță de posibilitate, atunci cînd insoţește un verb la modul 
optativ. , Ă i 

122 Scolia abordează această expresie paremiologică s"o- 
țind în evidență calităţile intelectuale ale celui „provocat“ 
[prokaleisthai/: „«a-i îmbia pe călăreţi spre cîmpie» (se spune? 
despre cei care îi provoacă la discuţie / els tpw / pe unii mai 
buni și mai învăţaţi decit ei înșiși în anumite probleme. Se 
foloseşte în frazare / Yptpera | şi «a îmbia călărețul spre cîm- 
pie», pentru cei atrași spre ceea ce doreşte cineva“. Mai po- 
trivită cu sensul din pasajul discutat aici este explicaţia din 
CPG, 1, p. 365 (Gr. Cyprii, Cent. []), sub. nr. 74: „ceea ce în- 
seamnă: pe cei care ţin la ceva / ebăoxiwuoSvra, /, spre acele 
lucruri la care ţin“. Cf. şi îbid., comentariul de la p. 256 (Dio- 
deniani), sub nr. 28. 

123 Această afirmaţie se cere, poate, corelată cu informația 
lin D.L,, 3, 6, unde se arată că, după moartea lui Socrate, Pla- 
ton l-a audiat şi pe MHermogenes, „care profesa filosofia lui 
Parmenide“. Aceeaşi prezentare a lui Parmenide şi în Sofistul, 
217 c şi 237 a, pasaj cu o eventuală notă glumeaţă (fragment 
de hexametru, ce s-ar potrivi cu poemul didactic al filosofului 
eleat). 

124 [1., 3, 172. 

1% Am tradus interpretativ 50 zâv Ensoxountâvrav Abycav 
Verbul pare creat de Platon (v. şi R., 500 b, „care dau buzna 
din afară, lipsiţi de cuviință: — trad. A. Cornea, modificată) pe 
radicalul k6mos = „ospăț în cinstea zeilor“; sensul verbului 
<erivat (komdzein) este „a face o procesiune religioasă“, cu 
specializarea „a celebra Dionisiile“ (cf. și etimologia cuviîntu- 
iui „comedie“), v. CHANTRAINE, s.u. x&uos Cf. CAMPBELID, 
156/6 (exegeză și paralele). 

1% Mi se pare evidentă apropierea dintre acest pasaj și 
frg. A 26 Protagoras (UNTERSTEINER, p. 68; v. şi FGP, II, 
2, n. 153, p. 324 — 1. Popescu), despre orthoepeia ca ipostază a 
lui. kreitton logos finalizată lingvistic în doctrina analogiei. Cf. 
și comentariul la A 24, pp. 63—64 și, tot acolo, implicaţiile lo- 
gice ale demersului asupra formei. Frg. A 26 permite o pri- 
vire de ansamblu a poziţiei sofiştilor faţă de limbaj. 

12 Sch.: „Nu că ar fi caii de lemn poliperceptivi /po- 
Iyaisthetoi/, ei care nu au nici o senzaţie; a preluat însă acest 
(exemplu) de la calul de lemn cu care au cucerit elinii Troia, 
în adîncurile lui ascunzîndu-se cei mai buni dintre ei. De aceea 
și este foarte semnificativ «s-ar depune»: senzațiile nu apar- 
ţin mecanismului, ci acelora ce sînt ascunse înlăuntrul lui“. 

123 Organa, ca şi „organe“ de simț. V. ROBIN, n. 172, 
m. 1432. 

129 Sensibilelor în general. Cf. ROBIN, n. 173, p. 1438. 

130 Cf. Phdr., 273 e. O idee similară se regăseşte la Hippias 
(v. DUPREEL, p. 294). : 

13 Admiţînd şi posibilitatea traducerii referitoare la o per- 
“vană, ROBIN (n. 178, p. 1433) popune traducerea „par ce 
«jur...*“, considerînd că soluţia cealaltă — pe care am adop- 
tat-o aici — se potriveşte „moins bien avec ce qui precede“; 
a“plica următoare a lui Socrate conţine însă un tis /cineva/, 

care îmi pare legat de pasajul nostru. Pentru dzfse. /nu va 
atinge/ s-a propus (L. G. Westerink, A Variant on Plato „Theae= 
tetus“ 186 c 9, în CPh, 65/1970, 1, pp. 48—49) lecţiunea zwxfjon 
[să atingă] formă de conjunctiv cu nuanță de potenţialitate. 
Am păstrat, cu toate acestea, consensul manuscriselor, și dir 
pricina lui stai următor, tot o formă de viitor. 

132 ev 53 <âL xcpl Excivov ovhhoyiouât. APELT: „Erschlos-— 
senen“; DIES: „raisonnement“, pentru care v. ROBIN, n. 179. 
p. 1433. 

133 Această definiție a cunoașterii, a doua, este de apropiat 
cu un pasaj din Timaios, 51 d. Cf. și FRIEDLÂNDER, p. 176. 

l3i ROBIN (n. 188, p. 1433) sugerează că aceasta este c- 
preluare din Democrit. _ 

1% Imaginea apare şi în alte dialoguri: Sph., 263 e—264 b și 
Phlb., 38 c—39 b. Aristotel o foloseşte și el, făcînd distincţia 
intre „cuvîntul extern“ și „cuvîntul din interiorul sufletului“ 
(v. Organon, III, Analitica secundă, trad. rom. de Mircea Flo- 
rian, București, Editura Ştiinţifică, 1961, p. 42 şi n. 1). S-a 
subliniat (FRIEDLÂNDER, p. 179) concluzia morală a acestei 
imagini: neputinţa de a te minţi pe tine însuți. 

1% V. pentru acest pasaj observaţiile lui FRIEDLĂÂNDER, 
pp. 178—180. 

13 Pasajul este corupt; după „formularea“, unele manu- 
scrise adaugă „despre celălalt lucru“, în timp ce altele contra- 
pun acestei glose evidente o alta: „despre cele separate“ / ext 
Tâv îv utpe. /, urmată de explicaţii împotriva primeia. Am 
exclus, ca și DIES, ambele glose, structurînd însă puțin altfel 
textul: în loc de Afyw Yăp brd rî6e /căci prin aceasta vreau 
să spun exact aceasta că/, am despărţit în «53 : „căci mă 
refer prin aceasta și / «5 / la aceasta / 35 |. V. discu- 
ţii de detaliu pentru acest pasaj la FRIEDLÂNDER, n. 59, 
pp. 495—496. 

138 Allodozein. [a opina despre un alt lucru/, ca și — pu- 
țin mai jos — heterodozein [a opina despre celălalt lucru/, par, 
şi ele, creaţii platonice. 

i „Este rușinos ridicolul însoţit de slăbiciune; or, ridicoi 
înseamnă să fii de acord cu falsul, iar slăbiciune, să nu fii îr2 
stare să rezolvi sofismele*. Sch. Pentru text, v. CAMPBELL, 
178/15, pe care îl urmăm. 

140 ROBIN (n. 195, p. 1434) trimite la o replică a lui Me- 
nelaos către Teucer, din Aias a lui Sofocle (v. 1142 sqq.);, ca- 
racterul căutat — cu intenţii ironice, firește — al pasajului este 
confirmat și de analiza lexicală. ” 

11 Sch.: „să nu stabilim așa» spune ca mai înainte și 
«ne va conceda cineva» că este cu putință ca cineva să opi- 
neze:că ceea ce știe este altceva, din ceea ce nu știe; «poate 
că ni se va opune»: şi aceasta a stabilit anterior, ştiind că, 
deși vom arăta că în amestecul actului cognitiv /zo5 st8tvauf 
cu cel senzitiv / 7 eto0cvecdu / este conținută o opinie falsă, 
nu vom avea ce spune faţă de cineva nedumerit / zdv izopodvraj 
cu privire la acestea, cînd ne va întreba. în legătură cu ceea 
ce este exterior senzațţiei, dacă e posibilă justificarea / ovorvat 

opinării în fals, precum, la gcomctri, în cazul asa-numitelor 
"numere false, pe care le scriu gresit /yevăoypigovoul nu din 
pricina amestecului senzaţiei“. 

142 d6pov Evexa.  DIES: „pour le besoin de largument“, 
APELT: „zum Zweck unserer Untorsuchung“. Cf. SI su. 
A8yos (VI, 1, c). 

1433 Imaginea seamănă cu cea din Euripide, /lipp., V. 
„către măduva din adîncul sulletului“. 

11 Pentru heterodoriu, v. supra, n. 138. 

15 Ad Litteram: „bine frămîntată”. Lecţiunea Pozyanutvos a 
fost păstrată de tradiţia indirectă (LS şi Timacus), manuscri- 
sele au eieyaoutvos jlucrată/. 

146 11, 2, 851 și 16, 554; Od,, 4, 270. î 

14? Sch,: „Filosotul înţelege «crustă» în loc «dle «aspră» 
[reaxv]. lar lucrul cel mai subtil e obișnuita ironie a lui So- 
crate: căci «crustă» și «aspră» nu sînt ceva de lăudat, așa în- 
cît îşi ride de cel care îl laudă pe Homer.“ Cf. CHANTRAINE, 
S.u. damos. V. și CAMPBELL, 191 3, despre nuanțele etice ale 
cuvintelor poetice. 

148 Expresia apare şi în Rp., 519 a („măruntul lor suflet“ 
— trad. A. Cornea), unde arc o nuanţă peiorativă. Cr. ROBIN, 
n. 207, pp. 1434—1435. 

119 Matematica este văzută ca un domeniu cu alte posi- 
bilități de eroare, tocmai pentru că reprezintă un alt tip de 
cunoaștere (FRIEDLÂNDER, p. 181).- 

150 Cf. Smp., 202 a. 

ii V. supra, n. 63. 


152 Aceeași idee în Futhydemos, 277 b-c; cf. Ph. 76 b. 


153 Posesia /xrîcs/ este o stare de faptă rezultată în urma 
unei acţiuni; actualizarea oricind posibilă a acestei posesii este 
deținerea, faptul de a avea, /EErs/. Cei doi termeni, care apar 
întîi la 197 b 1 și 4, sînt reluaţi în 197 b 9 și 1U prin verbele 
corespunzătoare:  xezrio0u şi Esew, ce traduc, la nivel mor- 
fologic, primul: aspectul. momentan, punctuul exprimat prin 
valoarea rezultativă a formei de perfect) al acţiunii, iar celă- 
lalt, extinderea acesteia la durata eternă a unui prezent ori- 
cînd realizabil (după cum se vede din exemplul care urmează, 
cu haina). Cf. şi FRI DLĂNDER, pp. 181—182. 

154 Pentru subtilitățile pe care le implică metalora coli- 
viei față de ceara sufletului, v. FRIEDL,, îbid.! 


155 Aluzie la disputele de tip eristic, pentru care v., e.g; 
Euthd, 275 d—278 a. Cf. Men., 80 d-e. 


156 Aceste vînători succesive, reprezentînd cunoașterea la= 
tentă şi pe cea momentană, actualizată, ridică discuţia la ni- 
velul dianoetic al raţionamentului matematic (FRIEDL., îbid.). 

151 ROBIN emite supoziţia (n. 215, p. 1435) că ar putea 
exista aici o aluzie la doctrina reminiscenţei (învăţarea este o 
reamintire). 

15 „(Se spune) despre cele cunoscute prin experimentare“ 
— CPG, II (Greg. Cyprii, Cod. Leîd. Cent. ÎI), pp. 83—84, sub 
nr. 90. Cf. și îbid., p. 149. (Macarii Cent. I]), sub nr. 64. în co- 
mentariul de la p.-64 sînt date între alte exemple, și paralele 


255: 


294 MARIAN CIUCĂ 
latinești (la Terenţiu, de pildă: res îpsa indicat). Cî. și CAMP- 
BELL, 208/10. 

159 Siropăg ze xal Guuxvovs. Al doilea termen a! acestei sin- 
tagme îi desemnează pe practicienii pledoariști, puşi lingă teo- 
reticienii oratoriei. FRIEDLĂNDER notează (p. 183) prezența 
acestor personaje şi în alte dialoguri, anterioare lui Theaite- 
tos: Alc. 1; 114 b sqq., Grg., 454 a sqq. 

1% Imaginea clepsidrei ca element marcînd superficiali- 
tatea şi graba face legătura cu portretul controversistului de 
la 172 d-e. S-a remarcat (FRIEDL., ibid.) că această imagine 
reliefează, prin contrast, nevoia de timp, de libertate pentru 
căutarea adevărului. Cf. şi Grg., 454 e sqqg. 

161 Am tradus prin „înțeles“ /A6yos/ ceea ce, degajat ca 
rațional în analiza unui lucru, dă sensul, rostul acestuia 
(APELT: „mit Erklărung“; DIES: „raison“, termen pentru a 
cărui discuţie v. ROBIN, n. 224, p. 1435). Discutarea originii pe 
care o are această a treia definiţie, la FRIEDL,., p. 184: ea ar 
putea aparţine lui Platon însuşi — v. Menon, 97 b și următoa- 
rele ca şi Symposion 202 a —, dar cf. și îd., n. 69 de la 
p. 498. Alte paralele platoniciene la CAMPBELL, 212/;1. KOYRE 
face și el o analiză (pp. 92—93) apropiind formularea defini- 
ției de numele lui Democrit. Discreţia cu care cei doi inter- 
iocutori învăluie punctul acesta duce cu gîndul la o retrac- 
tare. 

1% ROBIN (n. 226, p. 1436) crede că este vorba de şcoala 
megarică, de tip socratic, dar influențată de doctrina eleată. 

163 ora orotysta, cu două sensuri: unul general (,„ele- 
mente“), iar celălalt special („litere“). V. și nota următoare. 
Teoria este pusă pe seama lui Antisthenes (FRIEDLĂNDER, 
p. 185). 

16î în traducere am dublat sensul general cu cel tehnic, 
pus în paranteză, pentru a pregăti exemplul care urmează «le 
la 202 e înainte. 

165 Cf. X., Mem., IV, 4, 7 (în FGP, II, 2, p. 556). 

166 Dintre consoane, cu alte cuvinte. V. CAMPBELL, 
217/20 (locuri paralele în filosofia greacă). 

16 Două manuscrise adaugă aici cuvintul „șapte“, pro- 
babil, prin interpolare. V. Cra., 393 d-e. 

168 Propriu; altfel spus, vocule. 

1% Și eides și idea sînt cuvinte construite pe radicalul 
*wid- (cf. latinescul uid-ere, „a vedea“) și, din această pri- 
cină, delimitarea semantică nu este întotueauna uşor de fă- 
cut, lucru confirmat şi de lucrările de specialitate: A. R. La- 
cey, A Dictionary of Philosophy, London, 1976, consideră câi 
doi termeni „virtually synonymous“ (s-u. idea); cf. şi Enciclo- 
pedia Filosojica, Firenze, 19672, sub eidos. În Lezicul său, 
Ed, des Places constată (sub 40 al ficăreia din cele două leme) 
aceeaşi sinonimie și traduce ambii termeni prin „espece“, 
dînd exemple destule și din Theaitetos. Cf, pentru altă pre- 
zontare, CAMPBELI., 219/10.V. și îbid., 226/3, ca și 267—269 
(v Appendizr dedicată acestor două cuvinte). 

În traducerea de faţă, am redat pe eidos prin „specie“, iar 
pe idea, prin „formă“, Pentru discuția despre existenţa (sau 
nu) a teoriei Formelor în Theaitetos, v. FRIEDLĂNDER, n. 40, 

pp. 492—493, cu bibliografia indicată acolo, ca și F. Hicken, în 
JHS, 77/1957, 1, pp. 48—53. j 

10 În loc de „totalitate“ — lecțiunea manuscriselor — s-a 
propus (Schleiermacher) „tot“. S-au încercat și alte emendări, 
privind începutul frazei (cf. aparatul critic al edițiilor DIES şi 
SCHANZ, ca şi CAMPBELL, 221/10. cu discuţie de detaliu). 

11 Pentru plethron şi stâdion, v. supra, n. 91. Aici sînt 
aduse în discuţie unităţi de lungime. 

i2 Profesorul de kithăra, instrument cu coarde. specie a 
lirei (identic acesteia, după Aristoxenos, citat în Dicţionarul de 
antichităţi greco-romane al lui Daremberg şi Saglio, sub „„Ly- 
ra“, n. 5 de la p. 1438; v. și imaginile de la pp. 1434—1450, ca 
şi cele de la „Cithara“, pp. 1214—1215). 

115 Pasajul care începe aici urmează contorsionarea sin- 
taclică a originalului. 

174 Cf. Timaios, 75 d-e: „Şi-apoi şi sistemul /âvvauuwv/ 
gurii noastre l-au rînduit în amănunt cei eare au'făcut-o, cu 
dinţi, cu limbă, cu buze — aşa cum se află acum aranjat —, 
pentru (tolosinţele) necesare: şi pentru cele superioare; au 
Jucrat intrarea pentru cele necesare, iar ieșirea, pentru cele 
superiouro. Or, necesar esle tot ceea ce intră ca ceva care dă 
trupului hrană, în timp ce fluxul sonor /46yov văux = ad lit. 
„izvorul cuvintelor“/ curge spre exterior şi slujeşte curgerea, 
ca cel mai frumos și mai bun din toate izvoarele“. CE. şi 
Philebos, 38 d. 

135 Hesiod, Munci și zile, v. 456. 

176 Sensul obișnuit al termenului trimite la „învățătorul“ 
care predă primele noţiuni de scris și citit. 

17 Pentru „unii“, v. supra, n. 162. Pentru introducerea în 
discuţie a diferenţei specifice, v. FRIEDLĂNDER, p. 187. Cf. 
și VLĂDUȚESCU, p. 70: „...analiza «diferenţei specilice» 
degajă ... concluzii care au adus o contribuţie substanţială la 
eluborarea unei teorii a definiţiei...“ 

18 Studiul pasajelor platoniciene care menţionează pictura 
(v. N. Demand, Plato and the Painters, în „Phocenix*, 29 1975, 
1, pp. 1—20) arată că pictorul devine un termen de comparaţie 
pentru sofist; nesiguranța percepţiilor sensibile este analoagă 
unei „zugrăveli mincinoase“ — v. şi, în contextul mii larg al 
dialogului nostru, Parmenide, 165 c-d. Referindu-se la skîâa= 
graphia, Platon atacă metodele folosite în pictura iluzionistă, 
ai cărei reprezentanţi apar ca un soi de sofiști ai arici plas- 
tice. 

19 Expresia proverbială vizează ignorarea datorată depăr- 
tării în spaţiu — un lucru care ţine, în fond, tot de percepţia 
sensibilă. 

1% Am tradus astfel termenul epitaxis (,„prescription“ — 
DIES, „die Vorschrifi — APELT), considerînd ca regulă de- 
îniţia a treia, așa cum îusese formulată mai sus, la 201 c-a. 

1si Expresia românească echivalează o sinlaemă care, mai 
upioape de original, ar suna astfel: „să răsuceşti ciomuszul sau 
pialogul“. Scoliastul încurajează, în nota sa, interpretarea pe 
care am dat-o: „«răsucirea ciomagului» (se spune) despre cui 
care fac des acelaşi lucru și care nu isprăvesc nimic sau de>- 
pre cei care fac în grabă ceva“. 

15» Din faptul că Theaitetos nu. își dă seama ce este cu- 
noașterea, opinia, reiese lecţia lui Platon: a filosofa este alt- 
ceva decît a poseda (sau a avea) o știință, matematica, de 
pildă. Cf. KOYRE, pp. 100—102. 

183 Pentru curacterizarea de ansamblu a comportării lui 
Theaitetos (a dat naștere unor năluciri, nu unor roade ale 
retlecției personale, prezentînd opiniile altora, nu reminiscen= 
tele adevăratei cunoașteri, prezente veșnic în sinea-i), v. 
KOYvhE, pp. 98—99. 

isi În cadrul democraţiei ateniene, basileul nu mai poate fi 
regele de tip homeric; el a devenii unul clintre cei patru ar- 
honţi ai obștei („procurorul general“). v. și CAMPBELL, 239/11. 

155 întîlnirea programată pentru a doua zi (ce constituie 
astiel prologul Solistului) devine un simbol al infinitului cu- 
noașterii — FRIEDLAÂNDER, p. 188. Sfîrşind prin a nu găsi o 
soluţie — în aporie, deci — dialogul pare să reliefeze impor- 
tanţa cunoașterii de sine, realizată în cadrul cunoașterii celei 
mari (a adevărului, a 6xistenţei), a cărei preeminenţă este 
aproape egalată do accentul pus în prezentarea paradigmatică 
a maieuticii spirituale prin care, odată cu — şi prin — ce- 
lălali, te lormezi și tu, la capătul fiecărui drum parcurs îm- 
preună, în toată realitatea sa. De aceea, aluzia la procesul şi 
anoartea lu. Socrate. Sau, cun spune FRIEDL. (p. 189), „,...lup- 
ta împotriva forței oarbe, acceptarea suferinţei și conştiinţa 
morţii, toute acestea sint prezente în realitatea vie numită 
«Socrate». Şi toate acestea se întrepătrund, mai mult decit ar 
putea bănui cititorul dialogului, cu cercetarea a ceea ce este 
cunoașterea...” 

APENDICE 


OMOIOIIE OEOQI 


— schiţă evolutivă a conceptului în filosofia greacă — 


1. Dată fiind insistența cu care această idee revine în 
dialogurile lui Platoni, precum și datorită evoluției ei post- 
platonice, am găsit potrivită încercarea de a o prezenta — în: 
linii foarte generale, fireşte, dar depăşind, oricum, dimensiu- 
nile unei note obișnuite. 

2. Analiza pasajului din Theaitetos (176 a 4—b 3) eviden- 
ţiază cîteva idei fundamentale în definirea conceptului. Mai 
întîi, Răul există în mod necesar (anânhke — a 5, ex anânkes 
— a 7), ca ceva opus Binelui; de aceea, el poate fiinţa doar 
între oameni, nu și la zei — divinul este domeniul exclusiv a. 
Binelui. Din pricina aceasta, remediul constă în fuga (pheu- 
gein, phygă — b 1) de el, înţeleasă ca efort de a ajung: la 
asemănarea cu Divinitatea?. (Se face aici o precizare impor- 
tantă pentru înţelegerea profundă a naturii umane: „după pu- 
tințţă“ / xară 7 8vvaz6v|.) 

Fuga de rău nu este însă unicul motiv pentru a tinde 
spre asemănarea cu zeii; aceasta nu înseamnă, de fapt, decit o 
jumătate de motiv: cea care cuprinde elementul negativ. 
Există însă și cealaltă jumătate, conținînd mobilul pozitiv a! 
acestei ţinte ideale a demersului fiecărui om. În Republica, 
500 c-d, Socrate îi prezintă lui Adeimantos natura filosofulu' 
astfel: 

„Căci filosofii, privind şi contemplînd acele obiecte: vuse 
în ordinei şi (care se află) mereu egale cu sine, care nici nu 
aduc nedreptăţi, nici nu suferă aşa ceva unul de la celălalt, 
ci se află toate în armonie şi conform raţiunii5, le imită și 
caută să se asemene /&ugouoto5o0au/ cît mai mult /5r+ usăioza, 
cu ele. Sau crezi că există vreo posibilitate ca cineva, apro- 
piindu-se cu dragoste  jsuuhet ăyăuevos/ de ceva, să nu imite 
acest lucru? 

Cu neputinţă, zise. 

Aşa că filosoful, intrînd el în contact cu divinul și cu ar- 
moniosul, devine armonios şi divin după putinţa omului“. 

Cel mai important lucru din textul acesta este faptul că 
dorința de a fi asemenea provine din imitarea /mimeisthai; 
acelor lucruri veşnice, puse în ordine şi aflîndu-se veşnic 
egale cu sine. Această imitare este un reflex al contemplării 
[theomenous|, treaptă superioară a acţiunii de a privi /horân- 
tas|. La rîndul ei, contemplarea duce la apropierea cu dra- 
goste /homilet agămenos/ de obiectul ei. Imitarea (și odată 
cu aceasta, efectul ei, devenirea asemenea? ajunge astfel o 
acţiune complexă, al cărei motor este iubirea. Rezultatul aces- 
tei acţiuni este ajungerea la natura divină /theios/ şi la în- 
suşirea caracteristicii universale a acesteia: armonia ca po- 

dbabă cosmică /k6smios]. Nu lipsește precizarea prin care se 
face dilerența între om și divinitate, subliniindu-se limitarea, 
imperfecţiunea inerentă celui dintii: „după putință omului“. 

Important este, în acest punct al analizei, și ce lip de om 
este capabil de o astfel de acţiune. El este „filo-soful'”, omul 
care se deosebește de semenii săi prin aptitudinea de a vedea 
fiinţarea la scară cosmică. Pentru definirea acesteia, stă la 
îndemînă un text din lIamblichos (De uita  pylagorica, 12, 
58—59), care, deşi tîrziu si influențat de gindirea platonică, 
este definitoriu totuși, pentru descrierea tipului uman în dis- 
cuțief. Textul este interesant și pentru că sugerează sursa 
pitagoreică' a conceptului care face obiectul acestui examen?. 


„Se mai spune că Pitagora s-a numit cel dintii pe sine 
9ui5dooqos [cercetător al înţelepciunii/, nu atît pentru a intro- 
duce un nou cuvînt, ci pentru a oferi mai întîi cu folos o în- 
vățătură temeinică despre un lucru familiari. Căci spunea că 
trecerea vamenilor prin viaţă se aseamănă unui grup ce se 
adună la o sărbătoarel!. Într-adevăr, după cum acolo sosesc 
oameni veniţi din toate părţile, fiecare cu altă treabă (unul, 
de dragul comerțului și al ciștigului, împingindu-și grăbit în- 
cărcătura, spre a o vinde, în timp ce altul vine spre a se făli 
arătindu-și puterea trupului; există însă şi a treia specie — și 
cea mai nobilă! —, care se adună spre vederea locurilor și a 
lucrărilor jrumoase şi a spuselor și a faptelor ce ţin de vir- 
tute, a căror arătare se face de obicei la sărbători), tot așa, 
desigur, și în viață, preocupările îi strîng la un loc pe oamenii 
din toate părţile: pe unii îi cuprinde dorul de avuţii și de 
trai bun, pe alții îi stăpinesc patima pentru mărire și con- 
ducere și atracțiile maniace pentru rivalități în prestanţă!s. 
Cel mai aparte este însă acel tip de om căruia i s-a dat con- 
templarea celor mai frumoase lucruri; (tipului) acestuia îi se 
mai spune și „filosofic“. 

(EL spunea) deci că este frumoasă vederea cerului în între- 
Qgimea sa şi a stelelor ce se mișcă pe el — dacă cineva le poate 
privi aşezarea! ridicîndu-se deasupra lor. Totuși, acest lucru 
este așa prin participarea la principiul și la inteligibil. Iar 
principiul era acesta: natura atotcuprinzătoare a numerelor şi 
a calculelor!! prin care toate cele de mai nainte!8 se află și 
rinduite la un loc în mod armonios, și împodobite după cu- 
viință!S. În ce privește înțelepciunea, (este) în realitate o anu- 
mită cunoaștere, aceea care se preocupă de lucrurile frumoase 
și prime20 și divine și neprihănite și care sînt veşnic la fel şi 
egale cu sine, prin participarea la care pot fi numite și altele 
„frumoase“; cît despre căutarea înţelepciunii (filo-sofia), este 
rîvna după această contemplare. i 

Era frumoasă şi această grijă de educaţie, dirijată în în- 
tregime de către el spre îndreptarea?! oamenilor“. 

Ultima frază a textului, evaluînd importanța strădaniei 
lui Pitagora față de umanitate, deschide problema unei moti- 
vaţii mai largi, la nivel social, a raportării la Divinitate, cu in- 
dicarea, pe alocuri, a unor măsuri practice pentru atingerea 
acestui scop. Astfel, în Republica, 383-c, se interzice cultiva- 
rea anumitor poeţi, pentru ca viitorii gardieni să ajungă „oa- 

meni cu frică de cele sfinte şi divine“22. Un alt pasaj plato- 
mic normativ este cel din Legile, 716 b-d: ” 

„Ce tircbuic să lacă sau să cugete cel cu bun-simţ?% 

— E limpede, fireşte, că acest lucru chiar: orice ome 
dator să cugele cu intensitate că va ajunge între cei ce vor 
merge alături ,synakolouthesonton| de Divinitate. 

—  Și-atunci, deci, care este fapta /prâzis/ şi carei se 
potriveşte /akdlouthos/? Una singură, pentru care este o sin- 
gură vorbă, veche: că asemănătorului, măsurat fiind, îi e prie- 
ten asemănătorul, în timp ce (formele) nemăsuratului (nu sînt 
prictene) nici una cu alta, nici cu cele ce au măsură. Aşa că, 
pentru noi, Divinitatea ar fi în cel mai înalt grad măsură a 
tuturor lucrurilor, şi încă mult mai mult decît — zice-se — 
vreun om. Cel ce vrea să devină, deci, îndrăgit /prosphile/ de 
așa ceva (= Divinitate), este ţinut să ajungă şi el, după pu- 
tință, cît mai mult așa ceva şi, potrivit acestui raționament, 
«lintre noi, cel cuminte îi este drag /philos/ Divinităţii — căci 
îi este asemenea /homoios!; acela lipsit de cuminţenie însă 
și nedrept, neasemenea şi potrivnic — şi tot aşa, potrivit ace- 
xuiași raţionament, sînt și celelalte.“ 

Sînt de remarcat aici — în afară de tonul didactic — două 
lucruri. Primul dintre ele, tangenţial cercetării noastre, dar 
iegat îndeaproape de dialogul Theaitetos, este replica dată 
formulei protagoreice „omul este măsura tuturor lucrurilor“. 
Al doilea este că, după ce dragostea apăruse la început? ca 
»rimum mouens al asimilării, ea reapare acum, în celălalt ca- 
păt al drumului, ca răspuns al Divinităţii la efortul omului 
— făcut, bineînțeles, «is ăvyxuw. Cel asemenea îi este drag 
Zeului, iar un pasaj din Timaios?% întregeşte imaginea, ofe- 
“ind o explicație prin descrierea Demiurgului: 

„Să spunem așadar pentru care pricină a alcătuit Deveni- 
ea şi Totul acesta cel care le-a alcătuit. Era bun; or, unuia 
bun nu îi apare niciodată nici o invidie, pentru nimic. Așa că, 
fiind dincolo de așa ceva, a vrut ca toate să se nască apro- 
piate cît mai mult lui26. Că acesta este cu precădere începu- 
tul cel mai propriu al devenirii și al cosmosului ar accepta — 
acceptat fiind din partea unor oameni cu minte Iphronimon, — 
oricine cu cea mai mare dreptate.” 

“S-ar zice, în aceste condiţii clespre creaţie că, dacă este 





bună — de vreme ce creatorul este bun —, poartă întipărit 
odată pentru totdeauna chipul acestuia. Actualizarea acestui 
chip — cu alte cuvinte, tinderca spre asemănare — apare 


astfel drept concluzie firească. 

Am văzut pină acum iubirea care naște dorinţa de ase- 
mănare și cum aceasta, reflectată în iubirea iniţială, o face să 
iradieze cin nou, ca într-un perpetuum. mobile galactic în care, 
pentru orice răspuns individual, fie și abia schiţat (sublinie- 
rea nelipsită „după putinţă“) la impulsurile cosmice, inepui- 
zabila sursă dă un răspuns-în-schimb, mai bogat, pentru a 
întări cu plinătatea lui puterea celui care a răspuns iniţial 
şi care, astfel susţinut, va răspunde iară, mai clar, mai pu- 
ternic... Comuniunea astfel stabilită aduce cu sine o sigu- 
ranţă de neclintit, pe care Platon o descrie astfel: 

„Cît despre cel iubit de zei, nu vom fi de acord că teate cele 
<ite îi vin de la eivin, pe cît posibil, perfecte — doar dacă 

d ÎN N ie e ba E Nine Ai AN OR 
nu i-a revenit vreun rău necesar din vreo greşeală de mai 
înainte??7, 

Ba da. 

Rămiîne aşadar ca în privinţa omului drept să conchidem 
astfel: fie că ajunge sărac, fie bolnav, fie la altceva: din cele 
crezute rele, pentru el aceste lucruri vor sfîrşi în ceva bun, 
în timpul vieţii lui sau chiar după moarte. Fără îndoială, 
pentru că nu e — cu siguranță — părăsit de zei acela care ar 
vrea să se străduie să devină drept și care doreşte să se facă 
asemenea Divinităţii în virtute, după cît îi este omului în 
putinţă“28, 

3. Conceptul asemănării cu Divinitatea apare şi [h Aris- 
totel, în contextul discuţiei despre fericire. În Etica Nicoma- 
hică2 se spune astfel: 

„... activitatea Divinităţii, ieșind în relief prin beatilu- 
dine  Juaxagibrnri deqptpovoaj, ar fi contemplativă. Și în ca- 
zul speciei umane, (activitatea) cea mai înrudită cu aceasta 
este, desigur, cea mai fericită /ev3auovxwrăsm[3%. Iar 0 do- 
vadă este şi că celelalte vieţuitoare, lipsite pe de-a întregul 
de o astfel de activitate, nu sînt părtaşe la fericire. Căci zeilor 
viaţa întreagă li se desfăşoară în beatitudine; oamenilor însă, 
într-atita cît le este dată o asemănare cu această activitate. 
Dintre celelalte vieţuitoare, nici una nu se află în stare de 
fericire, deoarece nu este părtaşă cîtuși de puţin la contem- 
plare. Atiîta deci cît ţine contemplarea, (ţine) și fericirea, iar 
celor cărora le este dat cu precădere a contempla, (le este dat) 
şi a fi fericiţi, nu cînd și cînd /xară ovufeânx6cfil, ci după 
contemplare, căci aceasta este valoare prin ea însăși. Înciît ar 
fi şi fericirea o anumită contemplare.“ 

Comparaţia cu textele platonice aduse în discuţie pînă 
acum permite cîteva observaţii. Mai întîi, „fuga de rău“ se 
transformă în urmărirea. unei ţinte pozitive: „fericirea“ (în 
cazul zeilor, „beatitudine“) şi astfel accentul se mută pe do- 
bîndirea unei stări personale. Aceasta devine realizabilă doar 
prin contemplare, numitorul comun pentru oameni și zei, cu 
care fericirea ajunge aproape să se confunde — deși par să 
existe şt alte cauze ale fericirii (care ar produce-o acciden- 
tal). Asimilarea platonică a esenței devine, la Aristotel, o 
similitudine a activităţii celor două ordine: uman și divin. 

4. Giîndirea filosofică de la sfîrşitul Antichității va prelua 
elemente diverse din doctrinele antericare, încercînd sinteze 
care au, uneori, un aspect destul de compuzit. Fragmentul 
care urmează? are particularitatea de a prezenta doctrina pla- 
tonică în comparaţie cu religiile de misterii, despre care dă 
numeroase detalii tehnice. 

„Căci şi filosofia s-ar putea, desigur, numi inițiere /mye- 
sin] a adevăratei doctrine /teletes/ şi transmitere /parâdosin/ 
a realelor taine /uvozmplov/ ale existenţei. Or, iniţierea are 
cinci trepte /utpn/: una numită „purificare“ /xa0apuds/ — pen- 
tru că nu tuturor celor doritori le este dată comuniunea /me- 
tousia / tainelor, ci sînt unii care sînt opriţi de la ele, precum 
cei care au mîinile; întinate și exprimare neclară /qwviv 
dEvverov] și chiar și cei care nu sînt opriţi au obligaţia de a 
trece mai întîi printr-o purificare oarecare. După purificare, 

a doua este transmiterea doctrinei, iar a treia, cea numită 
„Viziunea“ /imozrela/, iar a patra — aceasta este şi consecința 
pre?os] contemplării —, „punerea și legarea cununilor, /ăvides+s 
xal oreuuirav £zi0zo3), ca să poată transmite şi altora doctrinele 
pe care le-a primit cel care a ajuns la daduhie, la hierofan- 
tie sau la vreo altă consacrare /hierosynes;; cît despre a cincea, 
urmare a celor anterioare, (este) fericirea rezultată din cali- 
tatea de prieten al zeilor şi părtaş la modul lor de viață 
|evâatuovia xară 7b Deopuii6 nat Deorc ovv3loirov]. 

Or, conform acestor trepte, şi transmiterea ideilor plato- 
niciene are, mai întîi o anumită purificare, adică prin exersa- 
rea din copilărie a materiilor de studiu cuvenite /2v rois 
mpoanxo5o. ua0muaav/. Pentru că Empedokles afirmă: că cel 
ce soarbe /animânta/ din cinci fîntîni este ţinut să se cu- 
rețe /aporryptesthai| cu aramă netocită /ateirei/. Iar Platon 
afirmă că purificarea trebuie făcută prin cele cinci obiecte de 
studiu. Acestea sînt: aritmetica, geometria, stereometria, mu- 
zica, astronomia. Doctrinei i se aseamănă transmiterea în 
chip filosofic a sistemelor /Beopnuarov/: a celui logic, a celui 
politic și a celui fizic, «Viziune» numeste chestiunea inteligi- 
bilelor, a existenţelor reale și a ideilor; „punere şi încununare“ 
trebuie socotit că cineva a învăţat din cele de mai înainte 
că este capabil să îi dispună /katastenai/ și pe ceilalți spre 
aceeași contemplare /theorian|. Iar a cincea — și cea desă- 
vîrşită — ar fi fericirea care urmează din acestea, și anume, 
după Platon însuși, «asemănarea cu Divinitatea, după pu- 
tinţă».“ 

Se observă cu uşurinţă că echivalarea finală, preluînd 
de la Platon un element formal: citatul, îl valorifică după 
schema aristotelică a fericirii, 

5. Apariţia unei noi spiritualităţi, cea creştină, înseamnă şi 
reluarea sursei platonice, în mod direct, fără contaminări cu 
alţi filosofi. Aş cita, într-o înșiruire exempli gratia, pe Gri- 
gore de Nyssa%, ce reia aproape textual pasajul din Theaite- 
tos, Clement Alexandrinul% sau Origen, pentru a nu vorbi 
decit de scriitorii eclesiastici de limbă greacăs8. 


6. Concluzia acestei cercetări (conturate doar) este că 
ideea asimilării cu divinul este, pentru Platon, una importantă. 
Preluînd motivul contemplării din gîndirea  pitagoreică, el îi 
adaugă citeva elemente importante; interpretarea platoniciană 
a conceptului va fi asimilată şi în scrieri patristice, formînd 
astfel — firește, împreună cu argumente doctrinare legate de 
acelaşi subiect — o temă importantă pentru abordarea din 
acest unghi a condiţiei umane 


NOTE 


1 Nu mi-a fost accesibilă lucrarea lui H. Merki, OSB, “Ouot 
oois 6câ.: Von der platonischen Angleichung... bei Gregor 
von Nyssa, Fribourg, 1952  (apud  FRIEDLÂNDER, n. 43, 
p. 493). 

2 Cf. fuga din sine spre filosofie în „Apologia "lui Prota- 
goras“ (Tht., 168 a). 

3 În sensul filosofic al termenului. 

4 Tetagmena prezintă  rînduiala divină dintr-un ungh: 
strict taxonomic, moral, în fond. Mai jos, kOsmoi (redat prim 
„in. armonie“; v. şi adjectivul derivat, AOsmios) insistă pe 
efectul estetic — la scară universală — al acestei ordini: frumu-" 
seţea întregului pe care îl numim pînă astăzi „Cosmos. 
Acestui lucru i se adaugă, în chip firesc, rostul /6yoz/, ra-— 
ţiunea faptului. - 

5 Cf. BURNET, p. 4: „From the Platonic point of view, 
there can be no philosophy where there is no rational science.“ 

6 A cărei esență este mult mai clară prin transpunerea 
„asimilare“, de la radicalul latinesc simil-. 

? „lubitorul de înțelepciune“ — cum este echivalat ade- 
sea în limba română — îmi pare a fi mai degrabă un „căută- 
tor“ (căci asta înseamnă, în spiritul celor de mai sus, „a 
iubi“), nu „de“, ci „al înţelepciunii“. Sensul partitiv pe care îl 
dă prepoziţia contrastează puternic — în opinia mea — cu 
caracterul unitar al lucrului căutat (căutare ce presupune c 
cercetare care depășește întruna obiectul de moment, apropi- 
indu-se «le ţintă prin abandonări și negări continue). Și, în 
fond, care este lucrul acesta? El este tocmai realizarea ase-— 
mănării cu esența divină. Aceasta este deci înțelepciunea — 
şi sper că astfel justific folosirea în cuprinsul dialogului a 
traducerii propuse aici: „căutător al înțelepciunii“. (Despre- 
modul în care vedem grafia „filosofie“ în limba română, ne 
permitem a trimite la Al. Odobescu, Opere, V, 1, „Notă asupra 
ediţiei“, p. 66). Ar mai fi, dealtminterea, un argument îm- 
potriva unei echivalări pe care o: socotesc excesiv de institu- 
ționalizată pentru momentul istoric reprezentat de Platon în 
istoria filosofiei: forma de plural, philosophiai (ce apare nu 
doar o dată în Theaitetos), are un sens mult prea genera! 
pentru ca singularul să desemneze activitatea pe deplin in- 
dividualizată intelectual a unui profesionist. A se vedea în 
continuare și pasajul din Iamblichos, adus ca argument si 
pentru problema sensului lui philsophos. Cf. și Lexicul lui 
Ed. des Places sub gthocogia, a, în fine, ca şi DUMITRIU, 
cap. VII, în special, pp. 110—115; v. şi pp. 151—161. 

3 Relatarea din Iamblichos apare și la Cicero (Tusculanae 
disputationes, 5, 3, 7-a), apropierea mergînd uneori pînă la 
identitate. 

9 Cicero ne dă și o verigă intermediară de transmitere: 
Heraklides din Pont, „om dintre cei mai învăţaţi“, auditor 
Platonis. i 

1 Oikeion; subinţeleg „oamenilor“, în corelaţie cu ceea ce 
urmează. Pentru primatul lui Pitagora în denumirea filosofu- 
lui, v. şi FGP, 1, 2, p. 36, frg. 35 Aâtios. 

1 Ext câc mavny5pec: cuvîntul acoperă denumirea unor ac-: 
tivități diverse: sărbătoare religioasă, întreceri sportive și ar- 
tistice, precum Jocurile Olimpice (cf. Cicero: „în toată gran- 
doarea Jocurilor, cu participarea întregii Grecii“). În varianta. 
latinească pare mai clar contextul sportiv, v. și mai departe: 
„unii caută gloria şi faima prin trupurile lor de sportivi.“ 

12 gleutheridtaton, ad. litt. = „cea mai liberă“, căci omul 
liber este paradigma tuturor calităţilor. Cf. Tht., 172 d, 175 e. 
La Cicero, genus mazime ingenuum şi, mai departe, li- 
beralissimum. 

13 prăoveixlov me SoEopavei; = „nebunii iubitoare de între- 
ceri în slava lumească“. 

14 Deși piă6ooqos este adjectiv, folosirea sa în această ca- 
litate — ca aici — este rară. Traducerea nu a putut păstra 
ambiguitatea relevantă a originalului: „tip filosofic“ / -„(om 
care este) filosof.“ 

15 Ten tâzin: așezarea este ceva ordonat, iar ordinea este 
frumoasă, deci devine o podoabă. Acesta este primul sens al 
lui k6smos. Universul reflectă din acest unghi raționalitate, 
armonie. V. şi supra, n. 4. 

16 75 proton = „Primul“, deci „principiul“, 

n L6gon = „rosturile“, principiile matematice, care con- 
stituie — în învăţătura pitagoreicilor — esenţa oricărui lucru. 

13 Cerul și stelele. 

19 ză măvroraUTA OVVTETAXT Ot TE EupeAGG Xa XEXGGU TITO TPETOVTOIG, 
Pasajul este dificil de tradus din pricina apropierii  se- 
mantice a termenilor. Primul verb, syntetaktai, înseamnă „se 
află pus în ordine“ (pentru care v. supra, n. 4) și este deter- 
minat de un adverb care înseamnă „articulat“, de unde „armo- 
nizat cu“. Al doilea verb, kekOsmetai, reia tangenţial ideea 
de ordine, insistînd pe înzestrarea ce urmează actului de în- 
temeiere a Universului, precum și pe motivaţia morală (pre- 
printos, de la prepei = „se cuvine“) a acestei hărăziri. 

2 Cf. supra, n. 16. 

21 Epandrthosis, în ultimă instanţă, „îmbunătăţirea“ aces- 
tora. 

2 'Trad. de A. Cornea în Platon, Opere, V, p. 155. E de re- 
marcat adjectivul theios care are sensul „de natură divină“, 
putînd fi deci considerat, în fond, un sinonim pentru „aseme- 
nea Divinităţii“. (V. şi supra, analiza textului din Rp., 500 
c-d). Nu lipseşte nici din textul acesta obișnuita precizare 
privitoare la firea omenească, de astă dată dezvoltată într-o 
formulă mai insistentă: „într-atîta cît îi stă îndeobște omului 
în putere.“ 

23 Ton emphrona, litt. „cel în interiorul -gîndirii (corecte)“. 
„cel cu mintea pe umeri“, cum am spune. 

2 V. supra, analiza textului din Rp., 500 c-d. 

25 29 d-e. ” . 

26 Paraplesia („apropiat de“, „alăturea cu“) este un cu- 
vînt din același domeniu semantic cu homoios, folosit însă 
exclusiv în proză. O traducere mai apropiată stilistic ar îi 
„cît mai la fel cu.“ 

21 Precizare amintind de doctrina pitagorică a metempsi- 
hozei; în textul ciceronian antecitat (v. supra, n. 8) se face 
de asemenea o trimitere la această doctrină: „tot astfel și noi 
plecaţi spre viaţa aceasta dintr-o altă viață și fire“. 

2 Republica, 612 e—613 b. 

25 1178 b 21—32, cf. şi Etica Eudemică, 1249 b 13—16. 


3% Am încercat să menţin în traducere diferenţa între 
makari6tes şi eudaimonia. Primul termen îmi pare legat ex- 

clusiv de divin, în timp ce al doilea (care trimite la daimon, 
fiinţă din stera divinului mediind între acesta și om) se 
aplică speciei umane. 

31 „accidental“. 

32 Theon din Smyrna, Despre înțelegerea pasajelor mate- 
maltice din Platon, pp. 20—22 Dupuis. 

33 In Istoria credințelor și ideilor religioase (trad. rom, 
București, Editura Științifică și Enciclopedică, 1981, vol. 1), M. 
Eliade vorbeşte (fără a cita textul discutat aici) de participa- 
rea celor care „aveau mîinile pure și care vorbeau greaca“ 
(p. 309) şi invers, de:excluderea „celor care nu vorbeau grea- 
ca“. Pe lîngă faptul că adjectivul asynetos nu apare cu un 
astfel de sens, pare greu de explicat o astfel de interdicţie: 
au cxistat cazuri în care un rit s-a desfăsurat într-o altă lim- 
bă decît cea a participanţilor la el, iar dacă e vorba de ori- 
gineu greacă, existau destui vorbitori de elină proveniţi din 
alte neamuri. La rigoare, interdicţia s-ar putea referi la pu- 
ritatea limbajului unor astfel de vorbitori, excluzîndu-i deci 
din rîndul grecilor 'pe vorbitorii „cu accent străin“. Mai proba- 
bilă îmi pare totuși asocierea vorbirii neclare cu fenomene de 
boală psihică, interdicţia vizindu-i, în cazul acesta, pe de- 
bilii mintali. 

31 V. FGP, |, 2, p. 526 (frg. 143), și n. 206 (F. Ştef), p. 548. 

3 În de Dominica oratione, Or. II, în PL, 44, col. 1145; 
v. acum şi în PSB, 29, pp. 420—421. Fireşte că „Răul“ devine 
la el „„velele pămiînteşti“ /râv Enuyeirov xaxv]. 

356 PSB, 4 și 5, vol. II, pp. 162, 178, 179, 354. 

3: jbid., 8, p. 252 şi n. 1229, unde se indică și alte nume. 

% Pentru cei «dle limba latină se poate cita Bonaventura 
(Similitudo dicitur rerum dilferentium eadem qualitas) — pen- 
tru a marca o limită cronologică mai apropiată de vremurile 
noastre —, ca și un pasaj păstrat în latină din acelaşi Origen 
(...semper ergos întueamur îistum îimaginem dei, ut possi- 
mus ad eius similitudinem reformari: hom. 1, 13 în Gen,., în 
„A. Palristic 'Greek Lexicon“ by G. W. H. Lampe, Oxford, 
1961 s.u. „similitudo“). 

33 Pentru concept în haina gîndirii lui Platon, v. L. Haus- 
herr, S. I., Hesychasme et priecre, în „Orientalia Christiana 
Analecta“, 176, Roma, 1966, cap. 14, iar pentru încadrarea 
acestui concept în perspectiva .teologiei creştine, cu referiri la 
filosofia antică greacă, v. mai ales pp. 248—249. 


Z04$I2>TH2 
SOFISTUL 


LĂMURIRI PRELIMINARE 


STRUCTURA ȘI CONȚINUTUL DIALOGULUI - 


Sint puţine dialoguri.de Platon cu o articulație atît de clară 
ca aceea a Sofistului. Din cele șapte încercări de a da o de- 
terminare definitorie sofistului, primele șase sînt întreprinse 
pe bază de succesivă diviziune în două a domeniului (,„diho- 
tomic” deci) în care ar urma să figureze tipul de fals ecdu- 
cator căutat, Deşi domeniile sînt variate (a se vedea enume- 
rarea de la 231 d-e), fiind vorba de: 1. vînător retribuit de 
cei tineri şi bogaţi; 2. neguţător cu privire la învățăturile ne- 
cesare cugetului; 3. traficant de învățături; 4. vînzător de 
marfă proprie în materie de învăţătură; 5. combatant în ma- 
terie de argumente; 6. purificator cu privire la părerile ce se 
împotrivesc bunelor învățături — în toate fundalul îl dă 
ideea de cuceritor, de ființă „ce se înstăpîneşte asupra a 
ceva”. 

ema aceasta a luării în stăpînire ar merita să fie 
adincită poate tocmai în legătură cu ultima încercare de de- 
finire — ce urmează îndată — a sofistului, prin înstăpînirea 
asupra a ce este, cu refuzul a ce nu este lucrul respectiv. 
La rîndul său Străinul, care este după majoritatea comenta- 
torilor Platon însuși, poate fi înţeles ca înstăpînindu-se asupra 
a ce nu este, dînd socoteală de el. În felul acesta dialogul 
ar căpăta o unitate şi în ce priveşte conţinutul, nu numai în 
legătură cu metoda dihotomică pusă în joc. 

Dar metoda dihotomică merită să fie înțeleasă ca atare, cu 
reușita ca şi cu limitele ei. Este surprinzător să vezi că Aris- 
iotel a putut-o privi drept „un silogism slăbit“. Nimic în 
metoda aceasta nu justifică interpretarea aristotelică. În schimb 
i se poate da o interpretare perfect modernă, de eliminare 
succesivă a părţii care nu interesează în căutarea propusă. 
Este exact ce face astăzi cibernetica, în spiritul logicii moder- 
ne, unde se reduce investigația la simpla deosebire dintre 
adevărat și fals. Ceea ce întreprinde Platon seamănă tocmai 
cu exemplul care se dă pentru căutarea unui cuvînt în dic- 
ționar. Deschizi în două “dicţionarul, iar cuvîntul căutat nu 
se află în prima jumătate, să spunem, deci e într-a doua; con- 
tinui cu diviziunea şi vezi că nu se află nici într-a doua ju- 
mătate dintr-a doua; continui cu „da și nu“, găsind din vreo 
zece căutări cuvîntul dorit. Unitatea de investigaţie s-a nu- 
mit un „bit“, iar din vreo zece biți obţii ceea ce cauţi. Nu 
s-ar putea oare spune că, de fiecare dată, Platon obţine, cu 
sapte sau opt biţi, tipul de om căutat, sofistul? Anticul a pus 
în aplicare procedeul prin „biţi“ (deschis—închis, adevărat— 

fals, da—nu) cu mul! înainte de apariţia noutăţilor moderne, 
care sînt noutăţi doar prin viteza electronică de calcul. Este 
“vorba deci de o investigație prin mijloacele obişnuite ala inte- 
iectului (e o întrebure dacă nu şi ale instinctului). Iar problema 
este dacă, în ciuda vitezii operaţiilor, platitudinea metodei 
străvechi nu a rămas intactă. 

La fel sîntem ispitiți să înțelegem, în chip modern, cleo- 
potrivă soluţia invocată de Platon pentru cea de-a şaptea 
xlefiniţie. Aparent, pentru mulţi comentatori, și în orice caz 
pentru cititorul neprevenit, s-ar pune acolo în joc marea pro- 
Dlemă a ființei şi neființei. Ea se pune, e drept, dar în chip 
indirect. În realitate Platon vorbește despre ceva. ce este, 
în jurul căruia „ar fi“, într-un fel, o imensitate de realităţi 
ce nu sînt. Un stejar nu este decit un stejar, el nu e nici tei, 
nici pădure, nici pasăre. Dar teiul și pasărea, „altele“ decît 
stejarul ce este, sînt si ele, iar de aci statutul cel nou al 
„aefiinţei, înţeleasă drept faptul de-a fi altul, alteriitate pură 
și simplă. Așa ceva, iarăși, are astăzi un nume 'precis: este 
vorba de complementara unei realități date, tot ce nu este ea. 
Că din punctul de vedere al ultimei se poate vorbi de nefiin- 
ţa ei actuală, este interesant, dar nu hotăritor ontologic. Cel 
mult s-ar putea găsi niveluri de neființă, spunîndu-se că ul- 
mul, paltinul și bradul, care nu sînt stejar, ar reprezenta 
primul nivel; calul, pasărea, un altul mai îndepărtat; iar viața 
morală ca şi obiectele tehnice, un al treilea nivel de neființă, 
să zicem.' Nu ne dăm seama dacă merită să întreprinzi astfel 
de distincții „ontologice“ în sînul alterităţii. Esenţialul este 
însă că, prin „altul“ decît ceva ce este, Platon n-a întîlnit 
decit un tip relativ şi general de nefiinţă, la fel de puţin 
adînc ontologic ca şi complementara de astăzi, mai degrabă un 
fel de neființă logică, așadar mai puţin semnificativă. 

Problema ființă—nefiinţă rămîne intactă, dar din feri- 
cire ea apare îndărătul soluției de suprafață a dialogului. Sim- 
plul fapt că este necesar să se invoce termenul de ousîa în 
loc de on ar arăta că Platon e conştient de seriozitatea te- 
mei, pe care acum a pus-o în joc: doar în scopul combaterii 
sofiștilor. în faptul că toate genurile invocate la sfîrşitul 
dialogului participă la fiinţă, nefiind ființa și dovedindu-se 
cînd opuse cînd solidare între ele, aşadar simpla „comunitate 
a genurile: care face posibilă predicaţia si vorbirea cu sens, 
dar înseamnă mai mult decit predicaţie logică și vorbire cu sens, 
arată că, la capătul dialogului, ar mai fi ceva de spus pe plan 
ontologic. Cele cinci genuri sint şi primele cinci „categorii“. 

Să nu ne grăbim deci, în ciuda frumuseţii soluţiei plato- 
niciene obținute între Parmenide şi Heraclit, a crede că dia- 
logul răspunde marilor întrebări ale filosofiei speculative. Dar 
el le pune, așa cum pune aproape toate problemele pe care 
avea să le dezbată filosofia de-a lungul mileniilor. Îi mai tre- - 
buie lui Platon, ca și filosofiei, smikron ti, cum spune Pla- 
ton însuşi, ceva mic de tot, ca să dea răspunsul pe care gîn- 
direa îl așteaptă. Poate că toată cultura și în orice caz cul- 
tura filosofic orientată înseamnă, în termeni tot platonicieni, 
vînătoarea unui smikron ti. 

PERSONAJELE DIALOGULUI 


Theodoros din Cyrene este matematicianul reputat, pro- 
fesorul lui Theaitetos. El apăruse ca figură dominantă încă în 
dialogul purtînd numele celui din urmă. După Diogenes Laer- 
tios, III, 6, el ar fi fost şi profesorul de matematici al lui 
Platon. Se relevă că în dialogul Theaitetos matematicianul 
apare ca fiind de virsta lui Socrate, ceea ce face posibilă 
ucenicia lui Platon pe lîngă el. Mărturia acestuia din urmă 
arată că, la început, Theodoros a fost elev şi prieten al lui 
Protagoras, dedicindu-se abia mai tîrziu matematicilor.! 

În privinţa acestora din urmă. contribuţia sa constă din 
adîncirea doctrinei iraționalului, cu problemele ei atît de stîn- 
jenitoare pentru spiritul raţionalist grec. Tot potrivit lui Pla- 


ton, după ce caracterul irațional al lui N 2 fusese dovedit de 
un pitagoreic anterior, Hippasos, Theodoros a pus.în lumină 
iraţionalitatea rădăcinilor pătrate ale numerelor naturale de 
la 3 pînă la 17, incomensurabilitatea laturilor pătratului alcă- 
tuit cu 3, 5...17, cu precizările care figurează în Theaitetos. 
(După Pauly's Der Kleine Lexicon der Antike). 

Socrate este personajul bine cunoscut, care în chip sur- 
prinzător, poate şi semnificativ, nu conduce discuţia aici, 
nici nu ia parte la ea, ci se mărgineşte s-o deschidă. 

Străinul din Elea pare a fi purtătorul de cuvînt al lui 
Platon însuși, ceea ce ar explica tăcerea lui Socrate. 

Theaitetos din Atena este tînărul înzestrat, ce seamănă cu 
Socrate şi promite a fi o reeditare a lui, dar care de-a lungul 
anilor va desfăşura o înzestrare ce părea să-i lipsească lui So- 
crate, cea pentru matematici. El avea totuşi să fie un mem- 
bru al Academiei lui Platon. În dialogul lui Platon cu numele 
său, dialog ce are loc în zilele condamnării lui Socrate, adică 
în 399 îe.n., Theaitetos apare ca avind 15—16 ani. Ca mate- 
matician va avea deopotrivă contribuţii în materie de iraţio- 
nal. ca şi în ce privește construcția celor cinci poliedre regu- 
late, adică în două domenii ale matematicilor în care raţiu- 
nea greacă, iubitoare de forme regulate şi de finitudine, este 
silită să intre în dezbatere cu ea însăşi. 

înţelept, învăţat ca puţini alţii şi brav, Theaitetos se 
stinge din viaţă îndată după bătălia din Corint, în 369 î.e.n, 
bătălie din care se întorsese grav rănit. 


AUTENTICITATEA DIALOGULUI , 


Atestările antice în ce priveşte autenticitatea dialogului 
sint atît de numeroase, încît autenticitatea lui nu poate face 
obiectul unei îndoieli. În timp ce un comentator de la sfîrşitul 
veacului al XIX-lea, Ueberweg, presupunea că dialogul este 
soris de un elev al lui Platon, un mare comentator (dealtfel 
şi traducător al filosofului), Otto Apelt dădea la începutul in- 
troducerii sale la ,„,Sămtliche Dialoge“ (Band VI, F. Meiner, 
1922) lista locurilor unde dialogul este citat. Pe lingă faptul 

că este amintit în «dialogul următor, Politikos, el este men- 
ţionat şi de: Aristotel (Metafizica, 1026 b—14, 1089 a—2 cu 
aluzii la același «dialog referitor la 237 a, 261 c), este,men- 
ționat de Alexandru din Afrodisia, după mărturia lui Philo- 
ponus, în comentariile sale la De generatione et corruptione, 
330 b 13, cu referință la Sph., 246 c; în continuare cu locul 
642 b—10 din De partibus animalium, cu aluzie la locul 220 
a-b. De asemenea în Scrisoarea a XIII-a, cu „diviziunile“ ei, 
pare a fi menţionat Sofistul. 

În sfîrșit, după același comentator, dialogul ar fi fost scris 


între a doua şi a treia călătorie a lui PJaton în Sicilia, aşadar 
prin 364 î.e.n. 





C.N. 


Întrucit Constantin Noica nu a mai avut răgazul să de- 
finitiveze contribuţia sa la prezentul volum, traducerea dia- 


logului Softistul a fost pregătită pentru tipar de către Radu 
Bercea şi Sorin Vieru. 


N. 


SOFISTUL 


[sau: Despre ceeu ce Jiinţează; gen logic]* 


THEODOROS SOCRATE STRĂINUL DI ELEA 
THEAITETOS 


TIIEODOROS Polrivit înţelegerii de ieri!, Socrate, 216 2 
venim aici aşa cum sc cuvenea, aducînd și pe acest 
străin, de neam din Elea, din cercul lui Parmenide și . 
Zenon, un om cu deosebită pricepere într-ale filosofiei. 


SOCRATE Nu cumva, Theodoros, fără să-ţi îi dat 
seama, ne aduci, nu un străin, ci o fiinţă divină, după 
vorba lui Homer? Acesta spune cum că există tot felul b 
de zeități pentru oameni ce se împărtășesc de la dreap- 
ta cinstire și la fel de bine există un zeu al străinilor?, 
alăturîndu-se oamenilor spre a le vedea strimbătăţile 
şi dreptăţile. Sau poate că te însoțește, în persoana aces- 
tuia, cineva dintre cci cu puteri superioare, care să 
ne cîntărească disputele nouă, nevrednicilor într-ale - 
argumentării, anume vreo zeitate a disputelor. 


THEODOROS Nu de acest soi e Străinul, Socrate, 
ci mai reținut cova decit cei ce se avintă în confrun- 
tări. lar dacă omul nu-mi pare de fel o divinitate, el co 
are totuși ceva divin: aşa-i socotesc cu pe toţi cei ce 
îndrăgesc înțelepciunea. S 

SOCRATE Și într-adevăr bine faci, prietene. Se în- 
timplă totuși că seminţia acestora, la drept vorbind, nu 
poate fi deslușită mult mai lesne deciţ ceu a zeităţii. 
Căci oamenii de speța lor, pe care-i reprezintă în toate 
felurile neștiinţa altora, „străbat cetăţile“ — cei ce 
nu se prefac ci sînt cu adevărat filosofi — privind 
de la înălţime viaţa oamenilor de rînd și părînd acestora 
a nu fi buni de nimic, altora în schimb vrednici de 
orice, şi astfel sînt înfăţișați uneori ca oameni politici, d 
alteori drept sofiști, iar cîteodată duu unora impresia 
că sînt cu totul ieşiti din minţi. Dar de bună seamă că 


* Subtitlurile nu erau ale lui Platon, se știe. Un comen- 
tator de seamă, Apelt, declară că ar fi fost mai nimerit ca 
'subtitlu: „ceca ce nu tiințează“. În nici un caz pentru tv on 
nu se poate folosi „ființă“, nici „existență“ sau „ființare“, 
iiind vorba de ceva ce fiinţează în sînul realităţilor. 

m-aș bucura să aflu de la Străin, dacă-i este pe plac, 
ce anume gîndesc despre toate acestea cei din părţile 
lui și cum le califică ei. 

THEODOROS Despre ce anume întrebi? 

SOCRATE Despre sofist omul politic și filosof. 

THEODOROS Ce vrei să afli cu precădere şi din 
pricina cărei nelămuriri ești ispitit să întrebi? 

SOCRATE Mă gîndesc aşa: să fi considerat ei drept 
un singur lucru ori drept două preocupările acestea, 
dacă nu drept trei, potrivit denumirilor, deosebind ast- 
fel trei genuri şi utribuind cîte un gen fiecăruia, după 
nume? 

THEODOROS Dar nu e nici o piedică, după cite 
cred, să-ţi înfăţișeze acestea. Sau cum să spunem, 
Străine? 

STRĂINUL Chiar așa, Theodoros. Nu e nici o pie- 
dică și nici nu ce greu de răspuns că au fost priviţi 
drept trei. Totuși a stabili limpede și pe rind ce este 
fiecare, nu e treabă măruntă, nici uşoară. 

THEODOROS Împrejururea face, Socrate, că ai că- 
zut peste unele subiecte de discuţii oarecum asemănă- 
toare celor prin care şi noi, înainte de venirea ta aici, 
îl iscodeam pe omul acesta; iar toate scuzele aduse 
acum faţă de tine, ni le-a adus și nouă, deși i-au ajuns 
la cunoștință — spune el — destule în privința asta si 
nu le-a dat uitării. 

SOCRATE Atunci nu ne refuza, Străine, primul dar 
pe care ţi-l cerem. Dar spune-mi atît deocamdată: 
oare preferi să-ţi înfățișezi de unul singur gîndul, 
printr-un. discurs mai întins, spre a arăta cele ce vrei 
să dovedești celuilalt, sau o faci mai degrabă prin în- 
trecbări, așa cum a fost cazul cîndva și cu Parmenide 
carc, bătrîn fiind, a pus în joc raționamente de toată 
frumusețea, în vremea tinereţii mele? 

STRĂINUL Cu cineva care stă de vorbă în chip 
stăpînit, Socrate, și lăsîndu-se strunit, este mai uşor 
așa să intri în dialog. Dacă nu, mai bine de unul sinsur. 

SOCRATE Atunci poţi alege pentru discuţie pe ori- 
care dintre cei prezenţi, căci toți se vor supune cu 
blîndeţe. Ascultind însă de sfatul meu, ai alege pe 
cineva dintre tineri, pe Theaitetos acesta, dacă nu pe 
un altul după gîndul tău. 

STRĂINUL M-aş sfii, Sovrate. întreţinîndu-mă acum 
întîia oară cu voi, să port o convorbire altfe! decit pe 

bază pe replici scurte, ca în schimb să mă întind cu 
o expunere greoaie, fie de unul singur, fic în legătură 
cu altcineva, de parcă aș face o demonstrație. Într-ade- 
“zăr tema ce dezbatem acum nu este chiar aşa simplă 
ca întrebarea, cum ar putea spera cineva, ci se întîmplă 
să ţină de o foarte întinsă'argumentare. Pe de altă 
parte, însă, a nu face pe placul tău și al celor de faţă 
dealtminteri, după cuvintele rostite de tine, ar fi ceva 
neprietenesc din parte-mi și tare nepoliticos. Cît despre 
Theaitetos, îl primesc din plin drept convorbitor, atît 
pe baza celor discutate cu el mai înainte cît şi a re- 
comandaţiei tale de acum. 

THEAITETOS Atunci, Străine, fă astfel și ne vei 
îi deopotrivă pe plac tuturor, cum spune Socrate. 

STRĂINUL În privinţa asta nu mai e cazul să spu- 
nem ceva, Theaitetos; dar acum rămîne, după cîte se 
“pare, ca tu să fii cel care înfruntă argumentarea. Dacă 
vei avea mult de suferit, nu mă învinovăţi pe mine, ci 
pe acești tovarăşi ai tăi. 

THEAITETOS  Nădăjduiesc că n-am să fiu chiar 
copleșit; dar dacă s-ar întîmpla acest lucru, ne vom 
alătura pe Socrate aci de faţă, omonimul lui Socrate, 
de aceeași vîrstă și la fel de exercitat ca mine, căruia 
nu-i e ceva neobișnuit să ia adesea parte la strădaniile 
mele. | 

STRĂINUL Bine spui și vei hotărî singur, pe mă- 
sură ce vom înainta în discuţie. Acum ne revine să 
întreprindem cercetarea împreună, făcînd cu precădere 
nceputul de la sofist, după cîte mi se pare potrivit, 
așadar căutînd și punînd în lumină în chip argumen- 
iat ce anume ar fi. Căci în realitate, în clipa de față 
noi nu avem în comun despre acesta, tu și cu mine, 
decît numele, pe cînd ce anume denumim fiecare s-ar 
putea să rămînă ceva propriu fiecăruia dintre noi. Nu- 
mai că întotdeauna și cu privire la orice trebuie să cazi 
de acord cu celălalt despre lucru însuși, pe căi înteme- 
iate, mai degrabă decît asupra numelui fără de nici o 
întemeiere. În ce privește seminţia pe care ne gîndim 
s-o cercetăm acum, nu e chiar cel mai lesne de prins ce 
o sofistul în el însuși. Totuși, cînd e vorba de între- 
prins ceva ca lumea în materie de lucruri mari, tuturor 
+i dintotdeauna ni s-a arătat că e necesar să faci un 
efort de cercetare în cele mici și lesne de aflat, înainte 
de a ajunge la primelet. Eu unul rețin acum pentru 

noi, Theaitetos, sfatul acesta, de a ne exercita pe e 
temă mai ușoară în cercetarea dorită, de vreme ce so-— 
cotim greu și ancvoie de vinat specia sofistului — în ca-— 
zul că tu nu ai cumva de indicat vreo cale mai nimerită. 

THEAITETOS Dar nu am. 

STRĂINUL Atunci vrei să ne facem încercarea ur-- 
mărind o temă de rînd, spre a stabili exemplul pentru 
una mai înălţată? 

THEAITETOS Da. 

STRĂINUL Ce să ne propunem însă, ca mai lesne 
de cunoscut și mai neînsemnat, dar la fel de greu de 
definit ca o temă dintre cele mari? Să luăm de pildă 
cazul pescarului cu undița. Nu este el ceva bine cu- 
noscut oricui și lipsit de vreo însemnătate deosebită? 

THEAITETOS Așa e. 

STRĂINUL În schimb felul de a analiza cazul lui. 
ca și întemeierea lui raţională, nădăjduiesc să nu fie 
nepotrivite pentru cele ce urmărim. 

THEAITETOS Ar îi eeva izbutit, atunci. 

STRĂINUL Să începem cu el, aşadar, și anume pe 
această cale. Spune-mi, oare irebuie să-l socotim pri-- 
ceput în ceva, sau un ins lipsit de meșteșug și doar 
înzestrat cu cine știe ce altă capacitate? 

THEAITETOS Cituși de puţin lipsit de meșteșug. 

STRĂINUL Numai că, în materie de meşteşuguri 
există, în mare, două specii?. 

THEAITETOS Cum asta? 

STRĂINUL Există, pe de-o parte, meșteșugul cul-— 
tivării pămintului și tot ce ţine de preocuparea noastră 
pentru trupul muritor, ca și pentru așa-zisele mijloace 
de trai făurite și plăsmuite pentru acesta, după cum 
există ceea ce ţine de imitarea a ceva, putind fi cu-- 
prinse toate sub un singur nume. 

THEAITETOS În ce fel și sub ce nume? 

STRĂINUL Privitor la orice lucru pus pe lume de 
cincva fără să fi avut fiinţă dinainte, noi spunem că 
lucrul făcut este un produs, în timp ce făptuitorul e 
un producător. 

THEAITETOS Pe drept. 


STRĂINUL lar în toate cele înfăţișite adineauri, 
natura lor consta tocmai în aceasta. 


THEAITETOS Într-adevăr așa era. 

STRĂINUL Putem vorbi așadar despre capacitatea 
de producere, ce le cuprinde pe toate. 

THEAITETOS Fie. 

STRĂINUL În schimb apoi, în ce priveşte întreaga 
învățătură și cunoaștere ca specic, precum și arta de-a 
cîştiga bani, arta de-a purta lupte atletice, arta de-a 
vina, la ele toate, dat fiind că nici una nu este crea- 
toare de ceva, ci fie se înstăpînește prin cuvînt și faptă 
asupra realităţilor date, fie ia lucrurile din stăpînirea 
celor ce le deţineau, din toate aceste pricini s-ar pu- 
tea spune că trebuie cuprinse laolaltă drept părţi ale 
unui meșteșug, ce s-ar numi: de luare în stăpiînire. 

THEAITETOS S-ar cuveni așa. 

STRĂINUL Atunci, de vreme ce printre meșteșu- 
guri unele sînt de luare în stăpinire, altele de produ- 
cere, Theaitetos, în care dintre ele să rînduim pe cel 
al pescarului cu undița? 

THEAITETOS E limpede că printre cele de luare 
în stăpînire. 

STRĂINUL Dar nu este meșteșugul luării în stăpi- 
nire de două specii, unul de-a obţine schimburi de 
bună voie, prin daruri sau prin vînzare și cumpărare, 
celălalt de a-şi însuşi lucrurile fie prin fapta între- 
prinsă, fie prin cuvînt? 

THEAITETOS Așa s-ar arăta, potrivit celor spuse. 

STRĂINUL Cum însă? arta de a-și însuși ceva nu 
trebuie și ea împărţită în două? 

THEAITETOS În ce fel? 

STRĂINUL Socotind tot ce se făptuicşte pe faţă 
drept act de luptă, ce se făptuiește pe ascuns, drept 
act de vînătoare. 

THEAITETOS Da. 

STRĂINUL Ar îi atunci nefiresc să nu împărtim 
în două şi meșteșugul de-a vina. 

THEAITETOS Spune, cum. 

STRĂINUL Divizînd în vînătoarea celor neînsufle- 
ţite, de o parte în a celor însufleţite, de alta. 

THEAITETOS Bineînţeles, de vreme ce există amîn- 
două. - 

STRĂINUL Cum n-ar exista? Dar să lăsăm deo- 
parte vînătoarea celor neînsufleţite, ca neavînd nume, 
în afară de cazul scufundărilor în mare şi cîteva rare 
de acest fel; în schimb cealaltă vîniătoare, a fiinţelor 
însuflețite, este de numit vînătoare de viețuitoare. 

THEAITETOS Aşa să fie. 

STRĂINUL Acum însă, nu ar fi ceva potrivit să in- 
dicăm două genuri ale vînătorii de vieţuitoare, anume 
vînătoarea celor pedestre, împărţită în multe specii şi 
sub multe nume, ca fiind vînătoare'a ființelor ce merg 
pe uscat, cealaltă, vînătoare a vieţuitoarelor ce înoa-. 
tă, aşadar de fiinţe acvatice? 

THEAITETOS Întru totul potrivit. 

STRĂINUL De fapt, în lumea înotătoarelor noi 
deosebim genul înaripat, de-o parte, de cel acvatic 
propriu-zis, de alta.. 

THEAITETOS Nici vorbă. 

STRĂINUL lar despre întreaga vînătoare a genu- 
lui înaripat se spune îndeobște că este de păsări. 

THEAITETOS Se spune aşa într-adevăr. 

STRĂINUL Cît despre cea a soiului acvatic, se 
poate spune că ţine întreagă de pescuit. . 

THEAITETOS Da. 

STRĂINUL Acum, această din urmă vînătoare să 
n-o divizăm în cele două părți mai mari ale ei? 

THEAITETOS În ce părți? 

STRĂINUL În cele ce reies din faptul că vînătoarea 
se face uneori prin prindere, alteori prin lovire. 

THEAITETOS Cum înţelegi asta şi în ce fel o deo- 
sebești pe fiecare? 

STRĂINUL Pe una, prin aceea că tot ce se prinde 
prin împresurare și luare în captivitate se numește pe 
drept captură. 

THEAITETOS Sigur că da. 

STRĂINUL Plasele, năvoadele, lațurile, coșurile și 
cele de acest soi să le numim noi altfel decît mijloace 
de capturare? 

THEAITETOS Defel. 

STRÂĂINUL Așadar această parte a pescuitului” o 
vom numi vînătoare prin captură, sau așa ceva. 

THEAITETOS Da. 

STRĂINUL Pe cînd cea întreprinsă cu undiţa şi cu 
lovituri de trident este deosebită; laolaltă va trebui 
să vorbim acum despre vînătoarea prin lovire. Sau 
cum, Theaitetos, s-o numim mai bine? 

THEAITETOS Să nu ne sinchisim de nume, ajunge 
şi acesta. 

STRĂINUL La vînătoarea prin lovire, acum, cred 

că cea întreprinsă noaptea, la lumina focului, ar putea 
fi denumită potrivit vînătoare la foc. A 

THEAITETOS Negreșit. 

STRÂINUL Cît despre cea de ziuă, în măsura în 
care tridentele au şi ele cîrlige în vîrfuri, denumirea 
potrivită ar fi de pescuit cu cîrlige. 

THEAITETOS Așa se și spune. 

STRĂINUL lar la vînătoarea cu cîrlige prin lovire, 
un fel se întreprinde de sus în jos, prin folosirea mai 
ales a tridentelor, numindu-se, cred, pescuit cu tri- 
dentul. | 

THEAITETOS După vorbirea unora. 

STRĂINUL Partea rămasă reprezintă, ca să spu- 
nem așa, o specie unică. 

THEAITETOS Anume care? 

STRĂINUL Pescuitul cu cîrlig prin rănirea opusă 
celci dintii, anume lovind peștii nu oriunde se nime- 
rește în corp, cum se întîmplă cu tridentul, ci de fie- 
care dată în capul şi gura vinatului, .astfel încît să 
poată fi tras de jos în sus, ct nuiele și tresţii. Iar 
pentru acest soi de pescuit, ce nume să spunem, Theai- 
tetos, că ar trebui dat? 

THEAITETOS Mi se pare că tocmai ce ţinteam adi- 
neauri să aflăm a fost obţinut acum. 

STRĂINUL Așadar de rîndul acesta tu și cu mine 
am ajuns la o înțelegere asupra pescuitului cu un- 
dița nu numai în ce privește numele, ci am căpătat pe 
deplin şi o rațiune definitorie pentru lucru însuși. 
Într-adevăr, din cuprinsul artelor și meșteșugurilor, 
jumătate era de luare în stăpînire; luarea în stăpînire 
însemna, în jumătatea ei, a-și însuși lucrul, însușirea 
lucrului înseamnă vînătoare, vînătoarea la rîndul ei 
esto, în jumătatea ei, de ființe vii, iar aceasta poate fi 
de liinţe acvatice, care la rîndul ei înseamnă în jumă- 
tatea ci de jos pescuitul, iar pescuitul poate fi prin ră- 
nire, avînd ca diviziune rănirea cu ajutorul cîrligului. 
În cazul celei din urmă, avem rănirea prin tragere de 
jos în sus, luîndu-și numele după însăși acțiunea săvir- 
şită. Ea este cea căutată, pe numele ci fiind pescuitul cu 
undița. 

TIIEAITETOS Așa ni s-a și arătat îndeajuns, cu 
totul. 

STRAÂINUL Ilaide atunci să întreprindem a afla 

deopotrivă, pe baza acestui exemplu, ce anume este 
sofistul. 

TIIEAITETOS Da, cu toată atenţia. 

STRAINUL La prima cercetare pe care am între- 
prins-o, problema era: dacă pescarul cu undița trebuie 
socotit un neștiutor, sau stăpîn pe un meșteşug anumit? 

THEAITETOS Așa era. 

STRĂINUL Acum, în cazul cel nou, să-l socotim 
oare pe omul nostru neștiutor, Theaitetos, sau sofist 

THEAITETOS Nicidecum neștiutor. Înţeleg ce vre: 
să spui, anume că nici nu încape vorbă ca el sâ fie 
așa, de vreme ce poartă un astfel de nume. 

STRĂINUL Un meșteșug, după cîte se pare, trebue 
să admitem că are şi el. 

THEAITETOS Care să fie acela? 

STRĂINUL Dar, pe Zeus, să nu ne fi dat nu 
scama că insul în cauză este înrudit cu celălalt», 

THEAITETOS Cine, cu cine? 

STRĂINUL Pescarul cu undița, cu sofistui. 

THEAITETOS În ce chip? 

STRĂINUL Amiîndoi îmi apar ca fiind un tel de 
vînători. 

THEAITETOS Viînător a ce, în ultimul caz? căci 
despre celălalt am arătat-o. 

STRÂINUL Am divizat adineauri, pare-mi-se, toată 
vînătoarea în două, deosebind vînătoarea de fiinţe ce 
înoată şi cea de ființe mergătoare pe uscat. 

THEAITETOS Da. 

STRĂINUL În prima parte am cercetat cazul vie- 
tăţilor înotătoare în apă, numai. În schimb genul pe- 
destru l-am lăsat deoparte, nedisociat, declarînd că ar 
avea mai multe specii. 

'THEAITETOS Chiar așa. 

STRĂÂINUL Așadar pînă aici sofistul şi pescarul au 
mers umăr la umăr, țţinînd amîndoi de arta înstăpi- 
nirii asupra a ceva. - 

THEAITETOS Așa au părut. 

STRĂINUL Însă ei se dezbină odată cu vinătoarea 
de fiinţe vii, unul îndreptîndu-se spre mare, uneori și 
spre rîuri şi lacuri, pentru a vina vietăţile din ele. 

THEAITETOS Cum altfel? 

STRĂINUL Altul se îndreaptă spre pămînt şi spre 

fluvii diferite, pline de bogăţie și tinerete, ca niște 
pajiști îmbelşșugate, căutînd să se înstăpînească asupra 
odraslelor de acolo. 

THEAITETOS Cum înţelegi asta? 

STRĂINUL La vînătoarea de ființe pedestre se: 
ivesc două părți mai mari. . 

THEAITETOS Care e fiecare? 

STRĂINUL Prima e cea de ființe domestice, a doua 
de fiinţe sălbatice. 

THEAITETOS Să existe o vînătoare de ființe do- 
mestice? 

STRĂINUL În măsura în care omul este fiinţă do- 
mestică. Hotărește cum vrei, fie că nu socoteşti pe nici 
una domestică, fie pe o alta domestică, iar pe om săl- 
batic, fie în sfîrșit că spui despre om cum că eo ființă 
domestică, dar nu socotești că există vreo vînătoare 
de oameni. Alege dintre acestea ce-ţi va fi pe plac, 
dar arată-ne care ţi-e gîndul. 

- 'THEAITETOS Eu sînt de părere, Străine, că sîn- 
tem ființe domestice și declar totodată că există vi- 
nătoare de oameni. 

STRĂINUL Atunci să spunem că și vînătoarea de 
ființe domestice este îndoită. 

THEAITETOS După ce criteriu? 

STRĂINUL Determinînd, de pildă, că meșteșugul 
hoţiei, al luării de sclavi, al tiraniei și, în genere, al 
războiului alcătuiesc laolaltă una, anume vînătoarea 
prin violență. 

TIHIEAITETOS Bine ai spus. 

STRĂINUL Pe cînd arta vorbirii în tribunale, în 
fața poporului, sau arta convorbirii, din nou luate la- 
olaltă, sînt denumite ca o singură artă, cea a puterii 
de convingere. 

THEAITETOS Pe drept. 

STRĂINUL lar despre arta puterii de convingere 
noi spunem că are două genuri. 

TIIEAITETOS Care sînt ele? 

STRĂINUL Unul, convingerea obţinută în viața 
privată, altul în cea publică. 

TIIEAITETOS Să acceptăm că fiecare alcatuieste 
o specie. 

STRĂINUL Numai că, vînătoarea din viaţa tată 
se întreprinde, pe de o parte prin cîştig, pe de alta 
prin oferire de daruri. “ 

THEAITETOS Nu înţeleg. 

STRÂĂINUL După cîte se pare, n-ai luat aminte în- 
că la felul de a vîna al celor îndrăgostiţi. 

THEAITETOS În ce privință? 

STRĂINUL În aceea că îndrăgostiţii fac daruri ce- 
lor pe care vor să-i cucerească. 

THEAITETOS Ce spui e foarte adevărat. 

STRÂINUL Una dintre specii ar fi deci arta celui 
ce iubește. 

THEAITETOS De bună seamă. 

STRĂINUL La vînătoarea în vederea unui cîștig, 
faptul de-a intra în legătură cu cineva prin atenţii și, 
în genere, de a ademeni prin plăcere, obţinînd un cîș- 
tig numai pentru propria bună stare, un asemenea 
meşteşug, după cîte îmi dau seama, l-am putea numi 
arta de-a linguși, sau de-a face pe plac. 

THEAITETOS Cum altfel să-l numim? 

STRĂINUL lar a spune sus și tare că faci legături 
cu oamenii de dragul virtuţii, dar primind bani drept 
răsplată, să nu reprezinte oare un gen de vinătoare 
demn de numit într-un fel? 

THEAITETOS Cum nu? 

STRĂINUL Atunci cu ce nume? Încearcă s-o spui. 

THEAITETOS Dar este limpede: am făcut dovada, 
dacă nu mă înșel, că am dat peste sofist. Spunîndu-i 
așa, cred că-l denumesc cu numele potrivit. 

STRĂINUL Pe baza argumentării de acum, Theaite- 
tos, vînătoarea ce se întreprinde prin arta de a se în- 
stăpîni, vînătoarea de fiinţe vii, terestre, domestice, de 
oameni, în viața „privată, pentru cîștig, cu plată, în 
aparență educativă, a tinerilor bogaţi și de neam, tre- 
buie numită sofistică. Așa au reieşit lucrurile din ar- 
gumentare. 

THEAITETOS Întru totul așa. 

STRĂINUL Pe de altă parte lucrurile mai pot fi 
privite într-un fel”; căci aceea ce căutăm acum nu ţine 
de o artă de rînd, ci de una fără îndoială deosebit de 
variată. Într-adevăr, din cele spuse mai sus ai putea 
avea impresia că nu e vorba de genul căutat acum, ci 
de un altul. 

THEAITETOS În ce fel? 

STRĂINUL Arta de a se înstăpîni avea două specii, 
una fiind pe bapă de vinăţoare, alta pe bază de 
schimb. 

THEAITETOS Așa era. 

STRĂINUL Despre partea pe bază de schimb, n-am 
putea cumva spune că se divide în schimb de daruri 
şi schimb prin cumpărare? 

THEAITETOS Să spunem așa. 

STRĂINUL La rîndul său, schimbul prin cumpă- 
rare se împarte în două. 

THEAITETOS Cum? d 

STRÂINUL Schimb prin vînzare de către ui 
cător el însuși și schimb comercial, al celui care pune 
pe piaţă produsele altora. 

THEAITETOS Așa întru totul. 

STRĂINUL Dar la schimbul comercial, cel săvîrșit 
în sînul cetăţii și alcătuind o bună jumătate din 
schimb nu se numește oare comerţ. de trafic? 

THEAITETOS Da. 

STRĂINUL Pe cînd cel făcut din oraș în oraş, prin 
cumpărare și vînzare, se numește negustorie. 

THEAITETOS Cum să nu? 

STRĂINUL Însă în cazul negustoriei, nu consta- 
tăm oare că o parte din ea se face cu produsele ce e 
hrănesc și folosesc trupului, o alta cu cele pentru su- 
îlet, prin plată în bani? 

THEAITETOS Cum înţelegi asta? 

STRĂINUL Poate că bunurile ce privesc sufletul le 
pierdem din vedere, în timp ce pe celelalte le cunoaș- 
tem destul de bine. 

THEAITETOS Da. 

STRĂINUL Să dăm atunci drept exemplu întreaga224' a 
artă a muzelor, purtată de fiecare dată din oraş în oraș, 
achiziționată într-o parte, vîndută înir-alta, tot astfel 
desenele și pictura, arta producătoare de minunățţii, 
sau multe altele privind sufletul, unele sortite să-l 
desicte, altele aduse anume și vîndute pentru preo- 
cupări serioase. Pe cel care le pune în circulaţie și le 
vinde, este cazul să-l numim negustor, la fel de bine 
ca pe cel ce vinde hrană și băutură. 

THEAITETOS Foarte adevărat. 

STRĂINUL Prin urmare și pe cel care cumpără și b 
vinde dintr-un oraş într-altul învățături, schimbîn- 
du-le pe bani, îl vei numi la fel, nu-i așa? 

THEAITETOS Din plin. 

STRĂINUL Nu s-ar putea numi, pe bună dreptate, 
artă declamatorie o parte din negoţul acesta în cele 

sufletești, pe cînd cealaltă parte, deși ar purta un 
nume la fel de ridicol, ar reprezenta totuși un trafic 
de cunoștințe ce ar-trebui calificat prin înrudire cu 
activitatea corespunzătoare? 

THEAITETOS De bună seamă. 

STRĂINUL lar pentru acest meșteșug al negoţu- 
lui de cunoştinţe, partea care privește virtutea tre- 
buie să poarte un nume, cea privitoare la cunoştinţe 
deosebite, alt nume. 

THEAITETOS Cum nu? 

STRAĂINUL Cu privire la asemenea alte cunoștințe, 
s-ar potrivi denumirea de negoţ cu arte şi discipline. 
Cît despre prima parte, încumetă-te tu să-i dai nu- 
mele. 

THEAITETOS Dar ce alt nume pe care i l-aș da 
n-ar fi greșit, în afară de numele genului căutat acum, 
care este tocmai genul sofistic? 

STRĂINUL Nici un altul. Atunci să-l strîngen: 
bine, rezumînd și spunînd că arta sofisticii s-a dove- 
dit, într-un al doilea rînd, ca ţinînd de meșteșugul în- 
stăpînirii asupra a ceva, al schimbului, al cumpărării 
şi vînzării, al negoţului, al negoțului în cele sufletești 
cu privire la argumente și învățături, un meșteșug de 
comercializare a virtuţii. 

THEAITETOS Cu totul astfel. 

STRĂINUL În al treilea rînd, acum, bănuiesc că 
și pentru cazul cuiva care s-ar stabili aici în cetate, pe 
de o parte cumpărînd, pe de alta urzind singur în- 
văţături cu privire la acestea și viînzîndu-le pentru un 
ins care și-ar propune să-și cîștige într-altfel viața, 
tu n-ai folosi alt nume decît cel de mai sus? 

THEAITETOS Cum m-aș gîndi? 

STRAÂINUL Așadar$ meșteșugul de a se înstăpîni 
prin schimb, prin vînzare și cumpărare, deopotrivă 
revînzind, sau vînzînd produse proprii, în ambele fe- 
luri, doar să fie în joc genul acesta de negoţ cu în- 
vățăturile, un asemenea meșteșug tu îl numești stator- 
nic, după cîte se pare, sofistică. 

THEAITETOS Neapărat, căci rezultă din dovada 
făcută. 

STRĂÂINUL Să cercetăm mai departe dacă nu 
cumva genul pe care-l urmărim s-ar potrivi cu ceva de 
soiul următor. 

THEAITETOS Cu ce? „225a 

STRAINUL Meşteșugul înstăpînirii era pentru noi, 
într-o parte a sa, arta de a da lupta. 

“THEAITETOS Așa era într-adevăr. 

STRAINUL Ar avea rost prin urmare să-l dividem 
în două. 

“THEAITETOS Spune, în ce părţi. 

STRĂINUL Să rînduim în el de-o parte emulaţia, 
de alta întrecerea. 

THEAITETOS Așa este. 

STRĂINUL Dar în ce privește întrecerea, aceleia 
care are loc corp la corp, mai întîi, este destul de 
firesc și potrivit să i se dea un nume, să spunem cel 
de întrecere a puterilor. 

THEAITETOS Da. 

STRĂINUL În schimb pentru întrecerea prin con- 
fruntarea argumentelor, cine oare, Theaitetos, ar nu- 
mi-o altfel decît arta de a controversa? b 

THEAITETOS Nicidecum altfel. 

STRĂINUL Dar arta privitoare la controverse tre- 
buie divizată în două. 

THEAITETOS Cum? ş 

STRĂINUL Pe de-o parte — în măsura în care 
împotriva unei argumentări desfășurate se opune o 
argumentare tot desfășurată, și anume una în public, 
despre ce este just într-o situaţie și ce nu este — 
meșteșugul se numește avocatură. 

THEAITETOS Da. 


STRĂINUL În schimb celei din viaţa privată, în- ; 
tretăiată de întrebări şi răspunsuri, obișnuim noi să-i 
dăm alt calificativ decît cel de artă a disputei în con- 
tradictoriu? 

THEAITETOS Nici un altul. 


STRĂINUL În arta disputei în contradictoriu, par- 
tea în care se dezbate cu privire la contracte, dar la € 
întîmplare şi fără meșteșug, trebuie socotită o specie 
deosebită, de vreme ce argumentarea a identificat-o 
drept diferită; totuşi nu a fost cazul să i se dea un 
nume nici de către înaintași, nici de noi. 

THEAITETOS Pe drept, căci ar însemna să facem 
prea multe distincţii mărunte. iaz e elena e fate 

“STRĂINUL În schimb a dezbate în chip meșteșu- 
git, atît asupra celor juste și injuste, cît și asupra altor 

teme în genere, oare nu se numeşte în chip obișnuit 
arta discuţiei eristice? 

THEAITETOS Cum nu? 

STRAĂINUL Dar în arta eristicii, o parte este de 
pierdere, alta de cîșiig. 

THEAITETOS Chiar așa . 

STRĂINUL Să încercăm acum a spune ce denu- 
mire trebuie să poarte fiecare. 

THEAITETOS E necesar, într-adevăr. 

STRĂINUL După judecata mea, ceea ce se între- 
prinde din simpla satisfacţie a îndeletnicirii cu ast- 
fel de lucruri, uitînd de interesele proprii și vorbind 
pentru majoritatea ascultătorilor, fără a le trezi totuși 
vreo plăcere, se numește, pur și simplu: vorbărie!. 

THEAITETOS Așa se numește, într-un fel. 

STRÂINUL Dar contrariul acesteia, ducînd la un 
profit din dezbaterile întreprinse în viața privată, de- 
numește-l la rîndul tău tu acum. 

THEAITETOS Iarăşi, cine n-ar greși spunînd alt- 
ceva decît că ne iese înainte și acum, pentru a patra 
oară!!, sofistul acela surprinzător, pe care îl tot ur- 
mărim? 

STRÂINUL Deci nimic altceva nu definește pe so- 
fist decît genul aducător de cîştig, după cîte se pare, 
al artei de-a disputa eristic, de-a disputa în contra- 
dictoriu, de-a controversa, de-a lupta, de-a înfrunta, 
de-a lua în stăpînire ceva, aşa cum ne-a arătat argu- 
mentarea. 

THEAITETOS Întru totul. 

STRÂINUL Constaţi, deci, cît de adevărat se şi 
spune despre vînatul acesta cum că are multe înfăți- 
șări, confirmîndu-se proverbul: „nu-l prinzi cu o sin- 
gură mînă“. 

THEAITETOS Atunci cu amîndouă mîinile. 

STRĂINUL Așa trebuie să și facem, după puterile 
noastre, schimbînd felul de-a urmări vînatul. 'Ţi-aş 
cere să-mi spui: denumim noi îndeletnicirile casnice în 
vreun fel? | 

THEAITETOS În multe chiar. De care dintre ele 
vrei să întrebi? i 

STRÂINUL Despre cele de soiul lui a strecura, 
sau a cerne, a vîntura, a alege. 

THEAITETOS Cum adică? 

STRĂINUL Pe lîngă acestea și: a dărăci, a descilci, 

a ţese şi nenumărate alte meșteșuguri pe care le ştim 
bine. Sau nu? 

THEAITETOS Ce 'anume urmăreşti să arăţi în legă- 
tură cu exemplele pe care le propui? Pune-mi între- ce 
barea pentru toate laolaltă. 

STRĂINUL Toate cele menţionate separă, într-un 
fel, lucrurile. 

THEAITETOS Da. 

STRÂINUL Atunci, potrivit cu argumentarea mea, 
vom considera că pentru toate acestea există o singură 
artă, cu un singur nume. 

THEAITETOS Ce nume să-i dăm? 

STRĂINUL Meșteșugul de-a selecta. 

THEAITETOS Fie. 

STRĂINUL Caută să' vezi acum dacă în el n-am 
putea surprinde două specii. 

THEAITETOS Prea repede îmi ceri să văd asta. 

STRĂINUL Dar nu încape îndoială că, în felurile 4 
menţionate de a selecta, unul despărțea ce e mai rău de 
ce e mai bun, altul asemănătorul de asemănător. 

THEAITETOS Oarecum aşa arată acum cele spuse. 

STRĂINUL Denumirea acestui din urmă fel n-aș 
putea-o da; dar pentru celălalt, selectarea a ce e bun 
şi înlăturarea a ce e rău, pot s-o dau. 

THEAITETOS Spune, ce nume? 

STRÂINUL Aş zice că orice asemenea selectare s-ar 
putea numi, pentru toate cazurile, curăţire. 

THEAITETOS Într-adevăr așa. 

STRĂINUL La rîndul său felul de selectare prin e 
curăţire nu apare el oricui ca fiind dublu? 

FPHEAITETOS După un răstimp de cercetare, poate; 
dar așa pe loc, n-o văd. 

STRĂINUL Și totuși, la corpuri, este cazul ca nu- 
meroasele feluri de curăţire să fie cuprinse sub un 
nume. 

THEAITETOS Care feluri și ce nume? 

STRĂINUL Pentru tot ce este viu, se poate vorbi 
de un fel de curăţire lăuntrică trupească, prin acțţiu- 
nea pofrivită a gimnasticii și a medicinii, iar în cele227 a 
exterioare, chiar dacă invocăm aspecte de rînd, toate 
cele înfățișate de spălat. Pentru corpurile celor neîn- 
suflețite — de care se îngrijește meșteșugul dărăci- 
tului de pildă și, în genere, al pieptănării — există, 

în legătură cu tot felul de îndeletniciri mărunte, multe 
denumiri, ce pot părea ridicole. 

THEAITETOS Chiar așa. 

STRĂINUL Ba chiar întru totul ridicole, Theaite- 
tos. Numai că, în ce priveşte metoda argumentărilor, 
nu trebuie să intereseze în mai mică sau mai mare 
măsură cîte un meșteșug ce folosește buretele decit 
unul care dozează leacurile, în înțelesul că unul ne-ar 
folosi la curățirea celor de rînd, altul pentru purifi- 
carea celor însemnate. Căci spre a putea obţine noima 
și înțelesul tuturor meșteșugurilor, procedeul care ur- 
mărește să înțeleagă ce e înrudit și ce nu, în toate ar- 
tele și meșteşugurile, le vulorifică în chip egal, sub 
acest raport, pe toate, neţinînd seama, dată fiind ase- 
mănarea lor, că unele sînt mai ridicole decît altele și 
că, spre a lămuri meșteșugul vînătorii, este mai plină 
de demnitate arta strategului militar decît vînătoarea 
de purici; cel mult e mai trufașă. La fel cum, în le- 
gătură cu întrebarea pe care-o pui, cum anume să de- 
numim toate mijloacele destinate curățirii corpului, fie 
la cele vii, fie la cele neînsufleţite, metoda nu va face 
vreo deosebire între denumiri mai onorabile și mai pu- 
țin onorabile. Ei îi revine doar ca, de o parte punînd 
purilicarea!? în cele ale sufletului, să cuprindă laolaltă 
tot ce este curăţire în cazul altor lucruri. Căci s-a 
“separat, în cele de acum, purificarea în materie de 
cuget de toate celelalte, dacă înțelegem cum trebuie 
ce urmărește ea. 

THEAITETOS Cred că am înţeles și recunosc că 
există două specii de purificare, una dintre ele fiind 
cea privitoare la suflet, deosebită de purificarea cor- 
pului. | | 

STRĂINUL Cît se poate de bine. Dar acordă-mi 
atenţie și pentru cele ce urmează, cînd încercăm să 
divizăm în două părți cele spuse. 

THEAITETOS Pe oriunde m-ai conduce, mă voi 
strădui să fac cu tine diviziunea. 

STRAINUL Nu spunem noi oare că viciul este alt- 
ceva decît virtutea, în sînul sufletului? 

THEAITETOS Cum altfel? 

STRĂINUL lar purificarea însemna să renunți la 
una dintre părţi, izgonind-o, în măsura în care ţine 
într-un fel de rău. 

THEAIŢETOS Așa era. 

STRĂINUL Și pentru suflet, așadar, în măsura în 
care am obține înlăturarea răului, am vorbi în chip 
potrivit numind procedeul „purificare“. 

THEAITETOS Cît se poate. 

STRĂINUL Acum, două sînt speciile răului în su- 
flet. 

THEAITETOS Care anume? 


STRĂINUL Primul este aidoma cu starea de boală - 


la corp; celălalt aidoma cu cea a urîţeniei. 

THEAITETOS N-am înţeles. 

STRĂINUL Nu ţi-ai dat seama, cumva, că boala 
este tot una cu dezbinarea trupească? 

THEAITETOS Nici la aşa ceva nu văd ce să răs- 
pund. 

STRĂINUL Crezi că dezbinarea înseamnă altceva 
decît coruperea prin dezacord a ceva din fire înrudit? 

THEAITETOS Defel. 

STRĂINUL lar uriîtul, să însemne el altceva de-it 
genul, peste tot aducător de stricăciune, al lipsei de 
măsură potrivită? 

THEAITETOS Nicidecum altfel. 

STRĂINUL Dar cum? În suflet, la cei ce au o 
purtare rea, nu ne-am dat noi seama că se împotri- 
vesc între ele judecăţile şi dorinţele, vrerile şi plăce- 
rile, dreapta chibzuinţă și mîhnirile? 

THEAITETOS Și încă din plin. 

STRĂINUL Numai că, toate acestea s-au ivit în 
chip necesar ca fiind înrudite. 

THEAITETOS Cum altfel? 

STRAÂINUL Denumind așadar dezbinare și boală 
răul sufletesc, noi calificăm lucrurile în chip potrivit. 

THEAITETOS Cit se poate. 

STRĂINUL Acum, în toate cîte au parte de miş- 
care și se îndreaptă către o ţintă, dacă, în strădania 
de-a o atinge, cîte un aviînt aduce statornic dezordine 
și neîmplinire, vom spune oare că li se întîmplă așa 
datorită armoniei între ele, sau dimpotrivă, datorită 
dizarmoniei? 

THEAITETOS E limpede că datorită dizarmoniei. 

STRĂINUL Dar noi ştim bine că orice suflet este 
pretutindeni neștiutor fără de voie. 

THEAITETOS Din plin. 

STRĂINUL lar a fi neștiutor este propriu unui 
suflet care, avîntindu-se către adevăr dar rătăcind în 

ce priveşte înţelegerea lui, sfîrşeşte în starea de smin- 
teală. 

THEAITETOS Chiar așa. 

STRĂINUL Rămiîne stabilit, atunci, că sufletul ne- 
chibzuit este rău și descumpănit. 

THEAITETOS Așa arată lucrurile. 

STRĂINUL Există în el, după cîte se pare, urmă- 
toarele două genuri de vicii. Primul, numit răutate de 
cei mai mulţi, reprezintă cît se poate de limpede o 
boală a lui. 7 

THEAITETOS Da. 

STRĂINUL Pe al doilea oamenii îl numesc nești- 
ință, dar ei nu-l acceptă drept un rău, unul ivit doar la 
suflet. | 

THEAITETOS Trebuie să recunosc întru totul ceva 
ce șovăiam să admit pe cînd vorbeai adineaori, anume 
că în suflet există două genuri de vicii. Într-adevăr 
și lașitatea și neînfrînarea și pornirea nedreaptă, toate 
sînt de socotit boli ale noastre, în timp ce neştiinţa cea 
vastă şi felurită trebuie să fic rînduită drept o afec- 
țiune urîtă. 

STRÂINUL Oare pentru trup nu se iviseră două 
arte, în legătură cu cele două suferințe? 

THEAITETOS Care erau ele? 

STRĂINUL În ce priveşte urîţenia, gimnastica; pea- 
tru boală medicina. 

THEAITETOS E limpede. 

STRĂINUL Cît despre nesăbuinţă, pornire nedreap- 
tă, sau lașitate, arta cea mai potrivită de-a le reprima 
s-a dovedit a fi justiţia. 

THEAITETOS Aşa se arată, spre a vorbi după opi- 
nia oamenilor. 

STRĂINUL la spune-mi: În materie de neștiință, 
în întregul ei, s-ar putea invoca vreo altă artă mai 
nimerită decît învăţătura? 

THEAITETOS Nici una. 

STRĂINUL Ei bine, să declarăm cumva că există 
un singur gen de învăţătură, sau există mai multe, 
admiţind că două dintre ele sînt mai însemnate? Ia gîn- 
deşte-te. 

THEAITETOS Asta şi fac. 

STRĂINUL lată, cred că pe calea aceasta am pu- 
tea-o afla cel mai lesne. 

THEAITETOS Pe care cale? 

STRĂINUL Cercetînd dacă nu cumva neștiinţa în- 
săși se poate tăia pe din două. Dacă ea este îndoită, 
atunci e limpede că şi învățătura trebuie să aibă două 
părți, cîte una pentru fiecare dintre diviziunile ne- 
ştiinţei. _ 

THEAITETOS Cum? Întrevezi cumva ceea ce cău- 
tăm acum? 

v STRĂINUL În ce privește neștiința, mi se pare 
că văd ceva de proporţii mari, greu de prins într-o 
specie definită, ceva care să ţină în cumpănă toate 
celelalte părți. 

THEAITETOS Anume ce? 

STRĂINUL Faptul de-a crede că știi ce nu știi. 
Pe această cale ni se nasc nouă tuturor greșelile, cite 
le săvîrșim cu gîndul. 

THEAITETOS E drept. 

STRĂINUL lar numai pentru acest fel de necu- 
noaștere, aș zice, trebuie rostit numele de neztiinţă. 

THEAITETOS Cu adevărat așa. 

STRĂINUL Cum trebuie calificată însă partea de 
învățătură prin care ne eliberăm de această neștiință? 

THEAITETOS Părerea mea, Străine, ar fi că în 
alte privinţi trebuie pusă în joc învăţarea cîte unui meș- 
teșug, dar în privința aceasta este vorba de ceea ce nu- 
mim, la noi aici, educaţie. 

STRĂINUL Ba în aproape toată lumea greacă, 
Theaitetos. Numai că, trebuie să cercetăm în plus dacă 
educaţia este toată de un fel, sau dacă nu cumva are 
şi ea vreo diviziune demnă de-a fi menționată. 

THEAITETOS Să cercetăm așadar. 

STRĂINUL Astfel, mie mi se pare că și ea se di- 
vide, într-un fel. 

THEAITETOS Anume cum? + 

STRĂINUL Pentru educația prin vorbă, una dintre 
căi pare a fi mai aspră, pe cînd cealaltă cale este mii 
lină. ; 

THEAITETOS Care anume este fiecare? 

STRĂINUL Una este cea tradițională, părintească, 
de care se folosea lumea mai ales pentru copii și de care 
mulți se folosesc încă, atunci cînd aceștia greșesc, une- 
ori certîndu-i, alteori dîndu-le cu blîndețe îndemnuri. 
Cineva ar putea pe drept numi totul: educaţie prin 
mustrare. 

THEAITETOS Așa și este. 

STRĂINUL Pentru cealaltă ramură, cîțiva, dîndu-și 
seama de natura lucrurilor, au sfîrşit prin a crede că 
orice fel de neștiință este fără de voie și că nu va 
admite defel să înveţe cel care se crede învăţat în 
materia respectivă, instrucţiunea prin mustrare fiind 
aici de mic folos, oricît te-ai strădui. 

THEAITETOS Pe drept cred ei aşa. 

STRĂINUL Pentru înlăturarea convingerii în ches- 
tiune ei pun în joc alte mijloace. 

THEAITETOS Care? 

STRĂINUL Pun întrebări, în domeniul în care 
omul își închipuie că spune ceva, fără a spune nimic 
deosebit. Apoi, în măsura în care opiniile celor ce se 
înșşeală se vădesc lesne, ei le strîng laolaltă prin ar- 
gumente pe cîte o temă și le pun faţă în faţă, iar în 
chipul acesta arată că-și sînt contrare unele altora în 
cîte o aceeași materie, dintr-o aceeași privinţă și sub 
un același raport. Dîndu-și seama de ce li s-a întîm- 
plat, unii se mînie pe ei înșiși, îmblînziridu-se faţă de 
convorbitor, iar în felul acesta ci se descătușează de 
părerea prea bună și prea sigură despre ei, obţinînd 
o desprindere de toate, care naște în ei plăcerea deo- 
sebită de a da ascultare, de tot preţul pentru cel care 
o resimte. Într-adevăr, prietene, gîndul celor care-i 
purifică este ca al medicilor; și la fel cum au consi- 
derat aceştia, pentru cele trupești, că organismul nu 
poate să se bucure de un spor de hrană mai înainte 
de-a înlătura din sine cele ce-i stau în cale, la fel au 
gîndit şi ei despre cuget, cum că nu va folosi de la un 
spor de cunoştinţe înainte de-a fi fost supus de ci- 
neva unui examen critic și astfel făcut să se rușineze 
de opiniile ce, împiedicînd obţinerea de cunoștințe, tre- 
buie date la o parte. Doar în felul acesta se purifică 
el, nemaisocotind că știe altceva decit cele pe care 
le ştie. 

THEAITETOS Acesta şi este demersul cel mai bun 
și înţelept. 

STRĂINUL Aşa stînd lucrurile, Theaitetos, exa- 
menul critic trebuie privit totodată drept purificarea 
cea mai însemnată, chiar supremă, în timp ce insul ce 
nu i s-a supus, chiar de s-ar întîmpla să fie Marele 
Rege, trebuie socotit o ființă de mare impuritate, 
măsura în care e neinstruit și plin de strîmbătate, toc- 
mai în privinţa în care ar fi trebuit ca omul ce tinde 

la adevărata împlinire să fie întru totul purificat şi 
ales. 

THEAITETOS Cu adevărat așa. i 

STRĂINUL Numai că, pe cei care pun în joc o ase- 
menea artă în ce fel să-i numim? M-aş teme să le 
spun sofiști. 

THEAITETOS De ce? 

STRĂINUL Spre a nu le acorda prea mult. 

THEAITETOS Însă cele de mai sus se potrivesc 
cîte unuia dintre aceștia. 

STRĂINUL Într-adevăr, cum se potriveşte cîinelui 
lupul, și anume celui mai blînd cel mai sălbatic. Cine 
vrea să obţină siguranţa gîndului, trebuie să fie me- 
reu atent mai ales la asemănări, fiind vorba de un gen 
cît se poate de alunecos. Totuși fie așa. Căci nu cred 
că disputa va purta asupra unor mărunţișuri atunci 
cînd se vor lua măsuri suficiente de asigurare. 

THEAITETOS Așa și este probabil. 

STRĂINUL Fie deci arta purificării una a meşte- 
şugului de-a selecta, iar în sînul purificării să accep- 
tăm pe cea pentru suflet, de ea ţinînd arta de a învăţa, 
iar de ultima educaţia. În cadrul educaţiei, eximenul 
critic ce are loc față de o deșartă aparenţă de știință, 
potrivit cu expunerea de argumente, să spunem că 
nu este altceva decît sofistica de soiul cel mai ales. 

THEAITETOS Să spunem așa. Dar, spre a vorbi sin- 
cer, mă simt cam nedumerit în faţa varietăţii răspun- 
surilor la întrebarea ce este cu-adevărat sofistul. 

STRĂINUL E firesc să fii nedumerit. Dar trebuie 
să te gîndești că sofistul este acum în şi mai mare 
încurcătură, neștiind în ce fel să mai iasă din plasa 
argumentării; căci este adevărat proverbul cum că nu 
e chiar ușor să fugi de toate. Este așadar momentul 
să-i atribuim încă mai mult. 

THEAITETOS E bine spus. 


STRÂĂINUL Mai întîi, să facem o pauză, să ne tra- 
gem puţin sufletul și, în chip de odihnă, să rezumăm 
lucrurile între noil3. Spune, în cîte feluri ni s-a arătat 
a fi sofistul. Primul fel găsit, pare-mi-se, era de-a fi 
un vînător retribuit de cei tineri și bogați. 

THEAITETOS Da. 


STRĂINUL Al doilea era de-a fi, în mare, un fel 

de neguţător cu privire “la învăţăturile necesare su- 
fletului. 

THEAITETOS Perfect. 

STRĂINUL Al treilea fel nu se dovedea cel de-a 
fi, în aceeași materie, un fel de traficant de învățături? 

THEAITETOS Da, iar în al patrulea rînd era vîn- 
zător de marfă proprie în materie de învățătură. 

STRĂINUL Bine ţi-ai amintit. Al cincilea fel voi 
încerca să mi-l amintesc eu: era de-a fi un combatant 
în materie de argumente, practicînd aşadar arta anta- 
gonismului și definindu-se prin meșteșugul controver- 
selor. 

THEAITETOS Așa era. 

STRĂINUL În ce privește al șaselea fel, acesta pă- 
rea supus controversei. Noi l-am stabilit totuși, fiind 
de acord în a spune că el însemna purificarea de pă- 
rerile ce se împotrivesc învățăturilor (bune) cu privire 
la cele sufletești. 

THEAITETOS Întru totul așa. 

STRĂINUL Dacă un ins ce pare ştiutor în multe 
domenii este denumit ca avînd un singur meșteșug, 
nu crezi oare că trebuie să fie ceva nesănătos în ima- 
ginea aceasta? Este limpede că resimţind așa ceva cu 
privire la un meșteșug, nu e în stare să perceapă acel 
aspect spre care ţintesc toate învățăturile puse în joc, 
el folosind astfel pentru ele mai multe nume în locui 
unuia singur. 

THEAITETOS Fireşte, așa ar părea să fie. 

STRĂINUL Să luăm deci seama și să nu păţim 
și noi așa cu cercetarea noastră, din delăsare. Să reluăm 
deci principalul din cele spuse despre sofist. Un aspect 
mai ales, mi-a apărut ca exprimîndu-l cel mai.bine. 

THEAITETOS Care anume? 

STRĂINUL Spuneam că, într-un fel, el este profe- 
sionist al contrazicerii. 

THEAITETOS Da. 

STRĂINUL Dar nu sfîrşea el prin a fi dascăl și 
pentru alţii în această materie? 

THEAITETOS Cum să nu? _ 

STRĂINUL Să vedem în fapt în ce privinţă declară 
aceștia că sînt în măsură a preda știința contrazicerii. 
Să întreprindem această cercetare  într-astfel, mai 
întîi!4. Spune-mi, oare asupra celor divine, cîte rămîn 
nelămurite mulțimii, sînt ei în stare să facă aceasta? 

THEAITETOS Cel puţin așa se spune despre ei. 

STRĂINUL Dar asupra celor văzute pe pămînt și în 
cer, ca și a altora asemănătoare? . 

THEAITETOS Cum nu? 

STRĂINUL Desigur că în. întîlnirile private, ori de 
cîte ori se afirmă ceva în general despre devenire și 
despre ființă, îi putem observa iscusiţi în a contrazice 
şi făcînd pe ceilalți capabili să facă la fel. 

THEAITETOS Întru totul. 

STRĂINUL Dar cu privire la legi și la toate cele 
ce ţin de politic, oare nu făgăduiesc ei să predea știința 
combaterii? 

THEAITETOS Ca să spunem așa, cu adevărat ni- 
meni nu ar.intra în dialog cu ei, dacă n-ar făgădui așa 
ceva. . 

STRĂINUL În fapt cu privire la toate în ansamblu, 
ca şi la orice meșteșug în parte, capacitatea de-a da 
replica, faţă de fiecare profesionist însuşi, a fost fă- 
cută publică întrucîtva, prin procedeele consemnate 
în scrieri, pentru oricine ar vrea să le înveţe. 

THEAITETOS Pari a te referi la scrierile lui Pro- 
tagoras despre arta de-a disputa și la altele. 

STRĂINUL Și la multe scrieri diferite, tinere. 
Fiindcă într-adevăr, nu ţine oare de știința contrazice- 
rii, în primul rînd, să se dovedească în măsură a pune 
în discuție orice? 

THEAITETOS Cel puţin dă impresia că nu-i lip- 
sește mai nimic. 

STRAĂINUL Pe toţi zeii, tu oare, tinere, crezi cu pu- 
tință așa ceva? Căci s-ar putea întîmpla ca voi, cei 
tineri, să vedeți mai pătrunzător lucrurile, noi mai 
şters. 

THEAITETOS Ce să vedem și mai ales ce vrei să 
spui? Nu-ţi prea înțeleg întrebarea. 

STRĂINUL Dacă vreun ins este în stare să le ştie 
pe toate. 

THEAITETOS Dar, Străine, fericită stirpe ar fi 
aceasta a noastră. 

STRÂINUL Atunci cum să combată pe un ştiutor 
cineva neştiutor el însuși? Și cum, combătîndu-l, să 
spună ceva ca lumea? 

THEAITETOS În nici un fel. 

STRĂINUL Care să fie atunci miracolul înzestrării 
sofistice? 

THEAITETOS În ce privință? 

STRĂINUL În privinţa felului în care sînt ei în 
stare să treacă celor tineri părerea cum că ei, sofiștii, 
sînt cei mai iscusiţi în toate şi faţă de toţi. Căci este 
limpede: dacă nici nu s-au dovedit în stare a contra- 
zice în chip potrivit, nici n-au părut așa celorlalți, ba 


“dacă, chiar părînd așa, ei nu s-ar arăta, prin contesta- 


ţia lor, mai plini de înțelepciune la minte, atunci, 
după spusa ta, cu greu ar putea consimți cineva, retri- 
buindu-i, să le devină ucenic într-acestea. 

THEAITETOS Cu greu desigur. 

STRĂINUL Dar acum ei consimt? 

THEAITETOS Și încă cum. 

STRĂINUL Deoarece, după cîte cred eu, le par știu- 
tori în cele pe care le dezbat în contradictoriu. 

THEAITETOS Cum altfel? 

STRĂINUL Să facă ei așa în toate privinţele, te 
întreb? 

THEAITETOS Da. 

STRĂINUL Vasăzică faţă de ucenici ei par întru 
totul ştiutori. 

THEAITETOS Şi încă cum! 

STRĂINUL Nefiind cu-adevărat. Căci așa ceva s-a 
dovedit cu neputinţă. 

THEAITETOS Cum să fie cu putință? 

STRĂINUL Ca atare sofistul s-a dovedit că deţine 
un fel de cunoaștere prin simplă opinie despre toate, 
iar nu adevărul. 

THEAITETOS Chiar așa, spusa noastră de acum 
părînd cea mai potrivită despre ei. 

STRĂINUL Atunci să luăm peniru ei un model mai 
lămurit. 

THEAITETOS Care anume? 

STRÂINUL Pe acesta. Și încearcă, acordîndu-mi 
toată atenţia, să răspunzi cît mai bine. 

THEAITETOS În ce privință? 


STRĂINUL Să presupunem că cineva ar declara, 
nu atît că afirmă sau infirmă, ci că știe şi poate să 
facă orice, printr-un singur meșteșug. 

THEAITETOS Cum spui „orice“? 

STRĂINUL Văd că ignori pînă şi începutul spuse- 
lor noastre. Căci pari a nu înţelege pe acest „orice. 

THEAITETOS Chiar că nu. 

STRÂINUL Vreau așadar să spun prin „orice“ tu, 
şi eu, și în afara noastră celelalte ființe vii, precum și 
arborii . 

THEAITETOS Ce tot spui? 

STRÂĂINUL Dacă ar pretinde cineva că ne poate 
face pe tine, pe mine și toate celelalte făpturi. 

THEAITETOS Cum să pretindă că ne face? Căci 234 a 
nu vorbeşti de vreun agricultor, de vreme ce declari 
că e vorba de făcut și vieţuitoare. 

STRĂINUL Așa spun eu, și pe deasupra că face și 
marea, și pămîntul, și cerul, și pe zei, ca și toate ce- 
lelalte. Şi astfel, făcîndu-le la iuţeală pe fiecare dintre 
acestea, el le oferă altora pentru cîţiva gologani. 

THEAITETOS Vorbeşti despre vreo joacă. 

STRĂINUL Cum însă? Arta celui ce pretinde a şti 
toate și a putea instrui pe altul asupră-le, pentru puţini 
bani și în scurt timp, ţi se pare ţie a fi o joacă? 

THEAITETOS Întru totul, aș zice. 

STRĂINUL Atunci știi stu de vreo specie de joacă b 
mai artistică și mai plăcută decît arta imitației? 

THEAITETOS Nicidecum. Ai invocat într-adevăr un 
fel de artă dintre cele mai bogate, .una care îmbrăţi- 
şează totul, în chipul cel mai variat. 

STRĂINUL Prin urmare, despre cel care pretinde 
a fi în măsură să le facă pe toate, printr-un singur 
meșteșug, știm oarecum acest lucru că, oferind imi- 
taţii și echivalenţe ale rcalităţilor, prin arta sa de-a 
zugrăvi, va fi în măsură, înfăţișînd de la distanță cele 
zugrăvite tinerilor necopți la minte, să-i facă a cfede, 
pe nesimţite, că orice ar dori el să pună pe lume poate 
să și realizeze în fapt. 

THEAITETOS Cum nu? ec 

STRĂINUL Dar atunci? Să nu bănuim noi că există 
și în ce privește argumentările un meșteșug care să te 
pună în situaţia de a-i amăgi pe cei tineri și pe cei 
încă străini cu adevărul lucrurilor, prin argumentări 
adresate auzului, trecîndu-le pe dinainte un fel de ima- 
gini verbale pentru toate lucrurile, așa încît ei să le 
creeze impresia că se rostește adevărul și că el, vorbi- 
torul, este cel mai învăţat om dintre toţi, în toate pri- 
vințele? 

THEAITETOS De ce n-ar exista o astfel de artă? a 

STRĂINUL Așa stînd lucrurile, Theaitetos, oare la 
majoritatea ascultătorilor de atunci, după trecerea unui 

răstimp și cu înaintarea lor în vîrstă, precum și da- 
torită unei mai bune întilniri cu realitățile, ca și a 
nevoii unei perceperi limpezi a lor, pe baza celor re- 
simţite, să nu se petreacă o schimbare în părerile de 
atunci, așa încît lucrurile mari să apară acum mărunte, 
cele simple, grele, iar toate plăsmuirile în materie de 
vorbire şi argumentare să se răstoarne cu totul, sub 
roadele celor ce vor fi făptuit? 

THEAITETOS Așa este, cel puţin după cîte judec, la 
anii mei. Mă tem însă că şi eu sînt dintre cei încă mult 
depărtaţi de realităţi. | 

STRĂINUL. Află că tocmai asta ne vom strădui, noi 
toți, și ne străduim să te apropiem cît mai mult, fără a 
te supune la mari încercări. Dar mai spune-mi aceasta 
despre sofist: să nu fi devenit limpede faptul că el este 
din rîndul celor ce ne amăgesc, în calitatea sa de imi- 
tator al lucrurilor, sau să ne mai îndoim noi că despre 
toate cîte poate pune el în discuţie nu posedă cu-ads- 
vărat cunoștințele? 

THEAITETOS Cum am putea, Străine? Este acum 
aproape limpede, după cele spuse, că el e din rîndul 
celor ce practică o joacă. 

STRĂINUL Trebuie deci să-l definim drept un vră- 
jitor şi imitator. 

THEAITETOS Cum să-l privim altfel? 

STRĂINUL Hai acum, sarcina noastră ese să nu 
mai scăpăm din mini vînatul. Căci, într-un fel, l-am 
și prins într-o plasă a uneltelor de argumentare în 
materie, așa încît nu va mai putea scăpa din situația 
aceasta, de-acum înainte. 

THEAITETOS Care situaţie? 

- STRĂINUL De-a nu fi aliceva decît un ins din 
ginta făcătorilor de minani. 

THEAITETOS:Și mie așa îmi apare. 

STRĂINUL Este cazul atunci să analizăm cît mai 
repede meşteşugul de-a reda imagini, iar dacă, adîn- 
cindu-ne în el, s-ar întîmpla ca sofistul să ne reziste 
la început, să-l înlănţuim cu mijloacele pe care le pre- 
scrie logos-ul regali, astfel încît să dăm acestuia cap- 
tura obținută. Dacă însă cumva el se mai ascunde în- 
tr-un fel, datorită feţelor felurite ale mimeticii, atunci 
să-l urmărim mai departe, divizînd întruna partea ce-l 
va fi primit în sînul ei pînă ce îl vom capta. În gene- 
ral nici el nici vreun alt gen de lucruri nu s-ar putea 

lăuda că scapă din strînsoarea metodei puse în joc, 
într-o materie ce poate fi cercetată așa, în parte ca și 
în întreg!6. ă 

THEAITETOS Bine spui şi pe această cale să înain- 
tăm. 

STRĂINUL Potrivit cu felul de analiză întreprins, 
mi se pare și de astă dată limpede că se pot înregistra 
două specii de mimetică; totuşi în care dintre ele să 
spunem că figurează specia căutată, nu mă simt încă 
în stare să aflu. 

THEAITETOS Spune-ne cel puţin, mai întîi, care 
sînt cele două părți rezultate din diviziune. 

STRĂINUL În ce privește mimetica, una dintre 
părți este, după mine, meșteșugul redării întocmai. 
Acesta are loc mai ales atunci cînd cineva execută 
imitația potrivit proporţiilor modelului, în lungime, 
lăţime și adîncime, adăugiînd culorile corespunzătoare 
fiecărui lucru. 

THEAITETOS Dar ce? Nu toți imitatorii se s:ră- 
duie să facă asta? 

STRĂINUL Nicidecum, cel puţin nu aceia care 
plăsmuiesc sau zugrăvesc realităţi de oarecare mărime. 
Căci dacă de pildă ar reda proporţiile adevărate ale 
întruchipărilor frumoase, știi bine că partea de sus ar 
apărea mai mică decît se cuvine, cea de jos mai mare, 
din pricina faptului că într-un caz privim mai de de- 
parte, într-altul mai de aproape. 

THEAITETOS Întocmai așa. 

STRĂINUL Nu trebuie oare să ne placă la creatori 
faptul că, lăsînd de-o parte adevărul, ei introduc acum, 
în imaginile lor, nu proporțiile reale, ci pe cele care 
sînt aparente? 

THEAITETOS Întocmai. 

STRÂĂINUL Atunci n-ar fi drept ca, pe una dintre 
reproduceri, întocmai fiind, s-o numim chiar icoană? 

THEAITETOS Da. 

STRĂINUL lar astfel, nu e drept ca partea cores- 
punzătoare din mimetică să fie numită, cum am spus 
mai sus, meșteșug al redării întocmai? 

THEAITETOS Așa trebuie numită. 

STRĂINUL Dar acum? În cazul că aceea ce pare 
asemănător cu frumosul este așa nu dînd urmare pro- 
porţiilor, dacă cineva şi-ar lua osteneala de a privi în- 

nea nu e întocmai cu ce se pretinde, atunci ce nume să 
dăm? În măsura în care doar pare a se asemui dar nu 
se aseamănă, oare nu am numi-o plăsmuire? 

THEAITETOS Desigur. 

STRĂINUL Și într-adevăr, partea aceasta nu este 
de toată însemnătatea, atît în arta de a zugrăvi, cît 
și în întreaga mimetică? ; 

THEAITETOS Cum altfel? 

STRĂINUL În ce privește meșteșugul ce nu pro- 
duce icoana ei, ci plăsmuiește, nu l-am numi noi cel 
mai bine meșteșug de plăsmuire? 

THEAITŢETOS Din plin. 

STRĂINUL Prin urmare acestea două sînt speciile 
artei imaginilor, meșteșugul redării întocmai și cel de: 
plăsmuire. 

THEAITETOS Pe drept. 

STRĂINUL Însă ceea ce ignoram mai înainte, în 
care parte anume să rînduim sofistul, nici acum nu 
pot încă să văd limpede. Insul acesta e cu adevărat 
uluitor şi tare greu de întrevăzut, de vreme ce și acum 
s-a putut ascunde cu atîta iscusință încît să trebuiască 
a fi căutat într-o specie inaccesibilă. 

THEAITETOS Așa s-ar zice. 

STRĂINUL Dar ești de acord cu mine în cunoş- 
tință de cauză, sau cumva, deprins cum ești să te lași 
purtat de argumentare, te-a tras curentul înspre o 
grăbită consimţire? 

THEAITETOS Cum şi de ce ai spus asta? 

STRĂINUL Ne aflăm cu adevărat, tinere prcaferi- 
cit, în miezul unei cercetări tare anevoioase; căci faptul 
de-a arăta și de-a părea fără a și fi precum şi faptul 
de-a spune unele lucruri fără ca ele să fie adevărate, 
toate acestea s-au dovedit dintotdeauna pline de se- 
rioase greutăţi. Într-adevăr, în ce fel să califici falsul 
spre a putea spune sau crede că el există cu-adevărat, 
iar spunînd așa să nu te vezi prins în contradicții, iată 
un lucru tare greu de prins cu mintea, Theaitetos. 

THEAITETOS Cum adică? 

STRĂINUL Gîndul de mai sus a cutezat să ne ducă 
la presupunerea că neființa există!7?. Căci altminteri 

în proză cît și în versuri: 

„Căci nicicînd vreo constrîngere — spune el — nu 

va putea face să fie lucrurile ce nu sînt; i 

Ci depărtează-ţi cugetul de această cale de cerce- 

tare“ (trad. D. M. Pippidi). 

Așadar, el este cel care ne dă mărturie. Dar cel mai 
mult dintre toate ne-o va arăta argumentarea însăși, 
dacă o punem pe cît posibil la încercare. Acesta e 
lucrul de luat în consideraţie mai întîi, dacă nu cumva 
doreşti altfel. 

THEAITETOS Îmi voi rîndui gîndul după vrerea 
ta. Desfășoară argumentarea pe calea cea bună, între- 
prinzînd-o tu însuţi, și mergi înainte, ducîndu-mă pe 
calea aleasă. 

STRĂINUL Trebuie să și facem așa. Spune-mi, ne 
îngăduim noi să rostim cîte o expresie ca: a nu fi defel? 

THEAITETOS Cum să nu? i 

STRÂINUL Atunci — nu de dragul certei, nici 
al joacei — dacă de-a binelea s-ar întîmpla ca vreu- 
nul dintre ascultători să conceapă unde anume trebuie 
să pună el în joc acest termen, „ce nu este“, să ne-o 
spună. Ce oare să credem cu privire la domeniul și la 
lucrul pentru care va folosi el expresia, precum și la 
lămurirea pe care o poate da cuiva? 

THEAITETOS Întrebi ceva greu, aproape aș spune 
că-mi este unuia ca mine, cu totul de neatins. 

STRĂINUL Dar măcar un lucru e vădit, că asupra 
a ceva din cele ce fiinţează nu poate fi aplicat „ce nu 
este“. 

THEAITETOS Cum să fie? 

STRĂINUL Vasăzică de vreme ce nu poate fi apli- 
cat asupra a ce este, nu va putea fi nici asupra a 
„cevat. 

THEAITETOS Cum să fie? 

STRĂINUL Nu ne e limpede şi acest lucru, cum că 
rostim cuvîntul „ceva“ de fiecare dată în legătură. cu 
o realitate ce este? Căci a-l rosti pur și simplu, gol de 
orice și desprins de toate realitățile, este ceva cu ne- 
putinţă, nu? 

THEAITETOS Cu neputinţă. 

STRĂINUL Dar cercetînd în acest fel lucrul, ești . 
de acord că neapărat cel ce spune „ceva“, spune „ceva 
anumit? 

THEAITETOS Așa neapărat. 

STRĂINUL Vei încuviința așadar că „ceva“ este 
semnul unuia, „ceva şi altceva“ semnul a două, „niș- 
te“ al mai multora. 

THEAITETOS Cum nu? 

STRĂINUL Pe cînd cel ce spune „nu ceva, neapă- 
rat că spune întru totul: „nimic“. 

THEAITETOS Neapărat întru totul. 

STRĂINUL Oare nu e de recunoscut chiar că acela 
care vorbește astfel nu spune nimic? Nu cumva tre- 
buie să declarăm că nici măcar nu vorbeşte, cel care 
ar încerca să rostească „ce nu este“? 

THEAITETOS Argumentul ar putea astfel curma 
nedumerirea. 

STRĂINUL Nu spune încă vorbe mari. Mai există, 
tinere fericit, nedumeriri, iar printre ele rămîne cea mai 
însemnată și prima. Căci ea poartă asupra însuși prin- 
cipiului dezbaterii. 

THEAITETOS Cum spui asta? Vorbeşte, nu șovăi. 

STRÂINUL Într-un fel, realităţii ce este i se poate 
oricînd adăuga o altă realitate ce este. 

THEAITETOS Cum nu? 

STRĂINUL În schimb să credem noi cu putinţă ca 
la ce nu este să i se adauge vreuna dintre cele ce 
sînt? ă 

THEAITETOS Cum oare? 

STRĂINUL Să luăm numărul, în întregul lui. Noi 
îl punem ca făcînd parte dintre cele ce sînt. 

THEAITETOS De vreme ce cu deosebire trebuie so- 
cotit ca fiind. 

STRĂINUL N-am putea nicidecum încerca, prin ur- 
mare, să atribuim non-existentului pluralitatea sau uni- 
tatea la ce nu este. 

THEAITETOS Pe bună dreptate nu, pare-se, după 
cele dovedite. 

STRÂĂINUL Dar în acest caz, cum ar putea cineva 
fie rosti, fie pur şi simplu concepe pe cele ce nu sîni 
sau ceea ce nu este, dincolo de număr? R 

THEAITETOS Spune, în ce fel? 

STRĂINUL În clipa cînd spunem „cele ce nu sînt&, 
oare nu încercăm să adăugăm pluralul numărului? 

THEAITETOS Ei bine? 

STRĂINUL lar la „ce nu este“ nu folosim, dim- 
potrivă, unitatea? 

THEAITETOS Cît se poate de limpede. 

STRĂINUL Numai că nu este nici potrivit, nici 
drept, spunem noi, să-l acordăm pe „ce este“ lui „ce nu 
este“. i 

THEAITETOS Vorbeşti perfect adevărat. 

STRĂINUL Înţelegi bine, prin urmare. că nu e po- 
sibil ca aceea ce nu este, ca atare, să fie proclamat, 
rostit sau conceput, ci el este de neconceput, ca și de 
nerostit, de neproclamat și irațional? 

THEAITETOS Întru totul așa. 

STRĂINUL Am greșit oare, mai înainte, declarînd 
că vom invoca cea mai serioasă nedumerire asupra-i? 
Să fie alta mai serioasă? 

THEAITETOS Cum să fie? 

STRĂINUL Acum însă, minunat prieten, nu bănu- 
ieşti oare, pe baza acelorași spuse, că ceea ce nu este 
pune deopotrivă în grea încurcătură și pe cel care-l 
contestă, astfel încît ori de cîte ori cineva încearcă 
să-l conteste, se vede siliţ a spune despre el lucruri 
ce par contradictorii? 

- 'THEAITETOS Cum asta? Spune-o încă mai lim- 
pede. 

STRĂINUL Nu de la mine trebuie să vezi ce e mai 
limpede. În momentul în care am stabilit că aceea ce nu 
este nu trebuie să se împărtășească nici de la unitate, 
nici de la pluralitate, l-am declarat, mai înainte ca și 
acum, a fi unu; căci am spus „ce nu este“. Negreşit 
că înţelegi. 

THEAITETOS Da. 

STRÂINUL Pe de altă parte, chiar adineauri spu- 
neam că el este de neproclamat, de nerostit şi irațional. 
Mă urmăreșşti? 

THEAITETOS Cum să nu te urmăresc? 

STRĂINUL Așadar cînd încercam acum să-i alătur 
pe „este“ întreprindeam ceva conirar celor dinainte. 

THEAITETOS Aşa se pare. 

STRĂINUL Căci alăturîndu-i pe a fi, nu-i așa că-l 
tratăm ca fiind unu? 

THEAITETOS Da. 

STRĂINUL Iar la fel, declarîndu-l irațional, de ne- 
rostit şi de neproclamat, vorbeam ca şi cum ar fi 
fost unu. 

THEAITETOS Cum să nu? 

STRĂINUL Trebuie deci să admitem că, dacă ci- 
neva ar vorbi cum se cuvine, nu-l va putea determina 

hici ca fiind unu, nici ca fiind plural, necum invoca 
pur și simplu ca fiind el însuși, căci potrivit acestei 
denumiri chiar [ceea ce nu este] ar ţine de specia uni- 
tăţii. : 

THEAITETOS Întocmai. 

STRĂINUL Așa fiind, ce să mai vorbească cineva 
despre cazul meu? E] şi-ar da seama că, mai înainte ca 
și în cele de acum, n-aș fi eu în stare a găsi cîtuși de 
puțin o tăgadă pentru ce nu este. Cum am spus, deci, 
nu este cazul să aflăm în cuvintele mele felul potri- 
vit de a vorbi despre ce nu este, ci lasă-ne acum să 
căutăm în bine unul. 

THEAITETOS Cum asta? 

STRĂINUL lată, dovedește-ne buna ta înzestrare, 
încordează-ți gîndul pe cît vei purea, dat fiind că cești 
tînăr, și încearcă acum — fără a adăuga nici ființa, nici 
unitatea, nici pluralitatea la ce nu este — să rostești 
ceva îndreptăţit despre el. 

THEAITETOS Dar, mi-ar trebui un mare elan și ar 
fi tare nesăbuit, în cazul meu, dacă m-aş avînta să în- 
cerc ceva, după ce am văzut ce ţi s-a întîmplat ţie. 

STRĂINUL Dacă asta e părerea ta, atunci să ne 
lăsăm deoparte, pe tine şi pe mine. Pînă în clipa cînd 
vom fi întîlnit pe cineva în stare a face aceasta, să 
mărturisim că sofistul, mai viclean decît oricine, s-a 
ascuns într-un colţ inaccesibil nouă. 

THEAITETOS Cu adevărat așa pare. 

STRĂINUL Astfel, dacă am declara că el posedă un 
meșteșug de-a face plăsmuiri, îi va fi lesne să întoarcă 
împotriva noastră felul de-a argumenta, întrebîn- 
du-ne, în clipa cînd l-am numi creator de simple ima- 
gini: ce numim noi, în fond, imagine? Trebuie să ve- 
dem, Theaitetos, ce se poate răspunde insului acestuia 
la întrebarea lui. 

THEAITETOS li vom răspunde simplu: imaginile 
din apă și din oglinzi, în plus cele zugrăvite și sculpta- 
te, ca şi toate celelalte de acest fel. 

STRĂINUL Se vede lămurit, Theaitetos, că n-ai 
multă experienţă în materie de sofiști. 

THEAITETOS Cum asta? 

STRĂINUL Ei ţi se vor înfățișa cu ochii închiși, ca 
la iniţiere, sau ca neavînd ochi pur și simplu. 

THEAITETOS Cum? 

STRĂINUL În clipa cînd răspunzi astfel soțistului, 

menționînd cele ce se văd în oglinzi sau în sculpturi, 
el îţi va ironiza spusa, care are rost pentru cineva care 
vede, și se va preface a nu ști nimic nici despre oglinzi, 
nici despre ape, nici în general despre vedere, ci îţi va 
cere să-i spui doar ce rezultă din argumente. 

THEAITETOS Și anume? 

STRĂINUL Să răspunzi ce ai socotit tu demn de 
calificat printr-un singur:nume, în pluralitatea de care 
vorbcai, spunînd „imagine“ peste tot, ca fiind una. Vor- 
bește deci şi apără-te, nedînd înapoi în faţa omului!s. 

THEAITETOS Ce să spunem despre imagine, Străi- 
ne, decît că este, faţă de lucrul adevărat cu care sea- 
mănă, un altul, aidoma. 

STRĂINUL Dar un astfel: de altul este adevărat, 
sau ce vrei să spui cu „aidoma“? 

THEAITETOS Nu e defel adevărat, ci asemănător. 

„STRĂINUL Cînd spui lucru adevărat, spui ceva ce 
este cu-adevărat. 

THEAITETOS Așa. 

STRĂINUL Dar ce nu e lucru adevărat este contrar 
adevărului, nu? 

THEAITETOS Desigur. 

STRĂINUL Atunci asemănătorul, după cîte spui tu, 
nu e ceva ce este cu-adevărat, de vreme ce îl declari 
neadevărat? 

THEAITETOS Ba el este desigur, într-un fel. 

STRĂINUL Dar în chip adevărat, spui tu. 

THEAITETOS Nu, desigur; doar imagine cu-adevărat. 

STRĂINUL Atunci ceea ce numeam noi imagine 
este cu-adevărat ceva ce nu este cu-adevărat? 

THEAITETOS Sîntem în primejdia să se fi petre- 
cut o împletire între ce nu este și ce este, cît se poate 
de stranie. 

STRĂINUL Cum să nu fie stranie? Vezi şi tu, deci, 
că din nou, datorită acestui schimb alternativ, sofistul 
cel cu multe capete ne-a silit ca, fără voia noastră, să 
admitem ca fiind, într-un fel, ce nu este. 

THEAITETOS Văd, și încă cum. 

STRĂINUL Dacă vom defini care-i este meșteşșu- 
gul, vom mai putea rămîne de acord cu noi înșine? 

THEAITETOS În ce fel și de ce anume te temi, vor- 
bind aşa? 

STRĂINUL Dacă vom spune despre el că ne amă- 
gește cu plăsmuiri și că meșteșugul său este unul al 

amăgirii tocmai, vom admite cumva că mintea noastră 
dă crezare opiniei false pe baza meșteșugului aceluia? 
Sau ce să spunem? 

THEAITETOS Aceasta tocmai. Ce altceva să spu- 
nem? 

STRĂINUL La rîndul ei, opinia falsă va fi cea care 
concepe contrariul! celor ce sînt, nu? 

THEAITETOS Contrariul. 

STRĂINUL Tu susţii deci că opinia falsă poartă 
asupra celor ce nu sînt? 

THEAITETOS Negreșit. 

STRĂINUL Oare ea privește pe cele ce nu sînt ca 
nefiind, sau consideră că sînt ceva şi cele ce nu sînt 
defel? i 

THEAITETOS Consideră că trebuie în fapt să fie 
şi cele ce nu sînt, de vreme ce poți greși, chiar și o 
clipă. 

STRĂINUL Dar ce? Nu va fi o opinie şi spusa că 
n-ar fi defel cele ce sînt pe deplin? 

THEAITETOS Da. 

STRĂINUL Și acest lucru va fi fals? 

THEAITETOS Și acesta. 

STRÂINUL lar astfel cred, pe acelaşi temei, teza 
cum că nu sînt cele ce sînt și că sînt cele ce nu sînt, 
va trebui socotită falsă, cred. 

THEAITETOS Cum n-ar fi altminteri? 

STRĂINUL Nicidecum, probabil. Numai că sofistul 
nu va spune asta. Ce iscusinţă ar putea face pe un ins 
cu dreaptă judecată să le admită, cînd ele au fost re- 
cunoscute mai înainte ca de neproclamat, de nerostit, 
iraționale și fără sens? Înţelegem noi bine, Theaitetos, 
ce spune el? 

THEAITETOS Înţeleg perfect ce va spune: că sus- 
ținem contrariul celor de adineaori, cînd ne încume- 
tam a declara că există falsitate atît în păreri cît și 
potrivit cu argumentările. Ne vedem siliţi adesea să 
alăturăm. existentului și inexistentul, după ce admise- 
sem adineaori că acest lucru e întru totul cu neputinţă. 

STRĂINUL i-ai amintit bine. Dar a sosit timpul să 
hotărîm ce-i de făcut cu sofistul, căci îți dai bine 


“seama cît de lesne se pot ivi tot felul de obiecţii şi 


nedumeriri, atunci cînd l-am trata ca făcînd parte din- 
tre profesioniștii falsurilor şi amăgirilor. 
THEAITETOS Fără doar şi poate. 

STRĂINUL Şi totuși n-am enumerat încă decît o 


mică parte din obiecții, ele fiind nenumărate, ca să e 


spunem așa. 

THEAITETOS Dacă lucrurile stau astfel, ar fi, după 
cîte se pare, cu neputinţă să punem mîna pe sofist. 

STRĂINUL Dar să renunţăm noi oare, sub cuvînt 
că sîntem neputincioşi? 

THEAITETOS Eu nu spun că trebuie, în cazul că 
sîntem cît de cît în stare să-l prindem pe ins. 

STRĂINUL Fii deci îngăduitor și, așa cum spui 
acum, te vei resemna, chiar dacă vom obţine puţin de 
tot dintr-o laborioasă argumentare. 

THEAITETOS Cum să nu? 

STRĂINUL Atunci îţi cer mai ales ceva. 

THEAITETOS Ce? 

STRĂINUL Să nu mă socoteşti în stare de-a să- 
vîrşi un paricid. 

THEAITETOS Cum asta? 

STRĂINUL Vom fi siliți să punem la încercare 
teza părintelui Parmenide, apărînd-o pe a noastră, și să 
facem violență lucrurilor spunînd că, într-un fel, este 
ceea ce nu este și, la rîndul său, ceea ce este nu este. 

THEAITETOS Probabil de aceea și trebuie dată 
lupta, cu argumentarea noastră. 

STRĂINUL Într-adevăr, cum să nu iasă la lumină 
lucrurile chiar și pentru un orb, după vorba obișnuită? 
Dacă cuvintele lui [Parmenide] nu sînt combătute, nici 
admise, atunci cu greu ar putea cineva pomeni despre 
o vorbire falsă sau [simplă] părere, fie la imagini, fie 
la reproduceri, fie la imitații, fie la plăsmuiri, ba încă 
la toate meșteșugurile, cîte sînt asupră-le, fără a se 
face ridicol cînd e siliţ să se contrazică în cele ce sus- 
ţine. : 

THEAITETOS Cît se poate de adevărat. 

STRĂINUL De aceea și trebuie să îndrăznim acum 
a ne împotrivi argumentului părintesc, sau atunci să-l 
lăsăm așa cum este, dacă vreo sfială ne împiedică a 
face acel lucru. 

THEAITETOS Dar nimic nu ne va împiedica s-o 
facem. 

STRĂINUL Atunci îţi voi mai cere ceva, mic de 
tot, în al treilea rînd. 

THEAITETOS Spune, dar. 

STRĂINUL Mărturiseam adineaori că, într-un fel, 

eu m-am simțit și mă simt și acum lipsit de curaj în 
a combate acest argument. 

THEAITETOS Așa spuneai. 

STRĂINUL Mă tem într-adevăr după ce am spus 
asta, să nu-ţi par nechibzuit, zbătîndu-mă așa în toate 
felurile. Doar de dragul 'tău voi întreprinde combate- 
rea argumentului, dacă vom reuși să-l combatem. 

THEAITETOS În ce mă privește, nu voi socoti de- 
fel că păcătuiești întreprinzînd combaterea și dovada 
aceasta. Hai acum, îndrăznește să mergi spre țintă. 

STRĂINUL Să vedem acum pe unde trebuie în- 
cepută o asemenea argumentare plină de primejdii. Mă 
gîndesc, tinere, că va fi cazul s-o luăm pe următoa- 
rea cale. 

THEAITETOS Care anume? 

STRĂINUL Mai întîi, să recapitulăm cele ce ni se 
arată acum lămurit, ca nu cumva, tulburați fiind de 
ele, să cădem prea lesne de acord între noi, de parcă am 
fi în bună ordine. 

THEAITETOS Spune-ţi mai lămurit gîndul. 

STRĂINUL S-ar zice că e prea sumară, la Parme- 
nide și la oricine s-a încumetat vreodată să descrie rea- 
lităţile, deosebirea pe care o fac ei în ce privește nu- 
mărul și natura lor. 

THEAITETOS În ce fel? 

STRĂINUL Fiecare dintre ei îmi pare să istori- 
sească un mit, ca și cum am fi copii, unul spunînd de 
pildă că sînt trei20 realități existente, în conflict între 
ele cîteodată, alteori împrietenindu-se şi dînd la iveală 
adevărate cununii cu odraslele lor și cu grija de proge- 
nitură; pe cînd cîte un altul, sustinînd că sînt două?i, 
umedul și uscatul, sau caldul și recele, le pune și îm- 
preunează laolaltă. în schimb ginta noastră eleată, în- 
cepînd cu Xenofan și încă dinainte de el, își desfășoară 
miturile despre realitatea existentă ca și cum aceasta 
ar fi de un fel peste tot22. Dar mai tîrziu unele muze 
ioniene şi siciliene au fost de părere că a împleti cele 
două perspective este lucrul cel mai sigur, spunînd 
astfel că realitatea existentă este totodată plurală și 
una, subzistînd prin dușmănie și prietenie?3. Căci dez- 
binîndu-se, ea se acordă cu sine statornic, ne declară 
cele mai hotărîte dintre muze, pe cînd altele mai îngă- 
duitoare au mlădiat gîndul spunînd că lucrurile nu sînt 
totdeauna așa, ci doar succesiv, întregul lumii fiind 

cînd unu și plin de prietenie datorită Afroditei, cînd 
plural și în dezbinare cu sine, prin cine știe ce duș- 
mănie. În materia asta, a declarat că unul a vorbit pe 
bună dreptate, altul nu, este greu de hotărît, fiind de- 
altfel condaninabil a aduce întîmpinări prea grave unor 
oameni de seamă din alte timpuri. În schimb, a declara 
următoarele, fără nici un fel de jignire adusă cuiva... 
THEAITETOS Ce? 


STRÂINUL... că ne-au nesocotit peste măsură pe. 


cei mai mulţi dintre noi, sfidîndu-ne. Într-adevăr, nu 
s-au sinchisit dacă putem să-i urmărim sau nu în cele 
ce spun, ci şi-au dus fiecare pînă la capăt propriul gînd. 

THEAITETOS În ce sens spui asta? 

STRĂINUL În clipa cînd cineva dintre ei declară 
că pluralitatea este sau s-a ivit sau se ivește, ori că 
este unu sau doi, și cînd altul spune despre cala că se 
amestecă cu recele, presupunînd cumva, nu-i așa, com- 
puneri și descompuneri, atunci Theaitetos, pe toți zeii, 

poţi tu pricepe în fiecare caz ce spun ei? Pe vremea. 


cînd eram mai tînăr, ori de cîte ori auzeam pe cineva 
vorbind despre ceea ce ne pune în perplexitate acum, 
anume ceea ce nu este, socoteam că pricep lucrurile 
fără greș. Acum însă vezi și tu unde am ajuns cu per- 
plexitatea asupră-le. 

THEAITETOS Văd. . 

STRĂINUL Poate că nu mai puţin resimţim, în 
sinea noastră, ceva de aceeași natură despre ceea ce 
este, totuși noi declarăm că îl deţinem din plin și că 
pricepem despre ce e vorba, atunci cînd îl invocă ci- 
neva, în timp ce opusul lui nu-l pricepem, deși față de 
amîndouă sîntem la fel așezați. 

THEAITETOS Poate. 

STRĂINUL Lucrurile stau la fel, în fapt, şi cu 
celelalte teme puse în joc mai înainte. 

THEAITETOS Bineînţeles. 

STRĂINUL Pe cele mai multe, dacă ești de părere, 
le vom cerceta mai tîrziu; acum ne revine să analizăm 
principiul cel mare, principiul director. 

THEAITETOS De care vorbeşti? Sau este limpede: 
fiinţa lucrurilor?4, spui tu acum, este cea care trebuie 
cercetată mai întîi, ce anume socotesc cei ce spun că o 
arată pe ea însăși. 

STRĂINUL Ai și dat răspunsul, Theaitetos. Susţin 
într-adevăr că trebuie să ne îndrumăm cercetarea, ca 

și cum i-am avea în faţă și i-am supune la întrebări 
de acest soi: „lată, toți cei care afirmaţi că întregul lu- 
mii este dat de cald și rece, sau de alte două asemă- 
nătoare, ce vreţi oare să afirmați cu 'amîndouă”, spu- 
nînd că există atît amîndouă cît şi fiecare? Ce să înțe- 
legem de la voi că înseamnă faptul acesta de a fi? Să 
fie un al treilea față de cei doi termeni şi să stabilim. 
că, după voi, întregul lumii nu ar mai fi îndoit, ci în- 
treit? Căci atunci cînd: declaraţi pe fiecare dintre cei 
doi ca fiind, nu spuneţi că faptul de a fi, în cazul lui 
amândoi, este la fel. Luaţi ca pereche, ar fi cumva un 
lucru. Dar nu ar avea ființă ca două“. 

THEAITETOS Drept spui. i 

STRĂINUL Denumiţi voi, atunci, ca fiind faptul 
de-a fi amîndouă? 

THEAITETOS Poate. 

STRĂINUL Numai că, iubiți prieteni, — am spune 
noi — şi în felul acesta cele două ar fi cît se poate de 
lămurit una. | 

THEAITETOS Foarte drept ai vorbit. 

STRĂINUL Întrucît așadar noi am intrat în ne- 
dumerire, lămuriţi-ne voi lucrurile, arătîndu-ne ce 
anume vreţi să înţelegeţi cînd vorbiți despre ceea ce 
este. Voi știți lucrurile astea de multă vreme, desigur, 
pe cînd noi doar credeam a le ști, iar acum am căzut 
în perplexitate. Învăţaţi-ne deci mai întîi tocmai acest 
lucru, spre a nu ne închipui că înțelegem cele spuse 
de voi, cînd în realitate se întîmplă exact contrariul. 
Iar rostind și cerînd acestea de la ei, ca și de la cei ce 
susțin că lumea e făcută din mai mult decît unu, spu- 
nem noi ceva jignitor, tinere? 

“THEAITETOS Cîtuși de puţin. 

STRĂINUL Dar în ce priveşte pe cei care susţin 
că întregul lumii este unu, oare nu trebuie aflat, pe 
cît posibil, ce anume declară ei că e ființa lucrurilor? 

'“'THEAITETOS Cum să nu? 

STRĂINUL Atunci să ne răspundă ei la aceasta: 
Susţineți, într-adevăr, că nu ființează decit Unu? — 
Susținem, vor spune. Nu-i așa? 

THEAITETOS Da. 

STRĂÂINUL Cum adică? Denumiţi voi ceva prin 
fiinţa lucrurilor? 

THEAITETOS Da. 

STRĂINUL Denumiţi astfel ce este Unu, folosind 
două nume pentru acelaşi lucru, sau cum? : 

THEAITETOS Care le va fi răspunsul la asta, 
Străine? 

STRĂINUL E limpede, Theaitetos, că nu-i vine de- 
fel uşor să răspundă la ce a fost întrebat, acum ca și 
privitor la altele, celui care susține o: asemenea teză. 

THEAITETOS Cum? 

STRĂINUL După ce ai instituit doar Unul, să re- 
cunoşti că există două denumiri, pare undeva absurd. 

THEAITETOS Cum să nu fie? 

STRĂINUL Și în general, a da aprobare celui ce: 
declară că există un nume oarecare, nu are prea mult 
rost. 

THEAITETOS În ce fel? 

STRĂINUL Dacă institui numele ca fiind diferit 
de lucru, atunci afirmi într-un fel două lucruri. 

THEAITETOS Da. 

STRĂINUL Pe de altă parte, dacă pui numele ca 
fiind același cu lucrul, fie va trebui să spui că nu este 
nume al nici unui lucru, fie, dacă spui că este a ceva 
ar urma că numele este doar nume al numelui, și a ni- 
mic altceva. 

THEAITETOS Așa. 

STRĂINUL Iar unu fiind doar al Unului, ţine și el 
de nume, care e unu. 

THEAITETOS Negreșit. 


STRĂINUL Dar despre întregul lumii: ne vor spune 
ei cum că este diferit de Unul ce fiinţează, sau că e 
același lucru? 
THEAITETOS Cum să nu spună că e același, așa 
cum 0 şi spun? 
STRĂINUL Prin urmare, dacă — așa cum spune : și 
Parmenide — întregul este 
De jur împrejur, asemenea massei unei sfere 
„ bine rotunjite, 
In toate părţile ei deopotrivă cumpănită faţă 
de mijloc. Căci nu-i îngăduit 
Să fie ici sau colo cu ceva mai mare sau cu 
ceva mai mică“ (trad. D. M. Pippidi), 
atunci așa fiind, ființa lucrurilor poartă un centru ca 
și extremităţi, iar avîndu-le, poseda în chip necesar și 
părți. Ori nu? 

THEAITETOS Ba, chiar așa. 

STRĂINUL Dar în cazul a ceva cu părţi, nimic nu 
interzice ca lucrul să fie unu pentru toate părțile, iar 
pe această cale, un întreg fiind, să fie și unu pe deplin. 

THEAITETOS Cum nu? 

STRĂINUL Numai că, supus fiind acestei condiţii, 
nu-i așa că-i este cu neputinţă să reprezinte Unul 
însuși? 

THEAITETOS Cum? 

STRĂINUL Nu încape îndoială că Unul cel ade- 
vărat, numit așa cu îndreptăţire, trebuie să fie cu desă- 
vîrșire lipsit de părți. 

THEAITETOS Trebuie, desigur. 

STRĂINUL Dar așa fiind, alcătuit din mai multe 
părți, nu va mai corespunde raționamentului. 

THEAITETOS Pricep. 

STRĂINUL Oare ființa lucrurilor, stînd astfel sub 
condiţia Unului, va fi deopotrivă una și întreagă, sau 
nu vom putea defel spune că ea reprezintă un întreg? 

THEAITETOS Grea alegere ai propus. 

STRĂINUL Foarte adevărat ce spui. Căci dacă 
fiinţa lucrurilor e cumva supusă condiţiei de-a fi una, 
atunci ea nu se va dovedi și aceeași cu Unul, astfel 
că toate laolaltă vor întrece condiţia Unului. 

THEAITETOS Da. 

STRĂINUL Și bineînţeles, dacă fiinţa lucrurilor e 
diferită de întreg, ca stînd sub condițiă impusă de Unu, 
şi dacă în schimb întregul ca atare ființează, atunci 
înseamnă că fiinţa lucrurilor este în lipsă faţă de sine. 

THEAITETOS Într-adevăr. 

STRĂINUL lar potrivit cu acest argument, lipsită 
fiind de sine, ființa lucrurilor va fi nonexistentă. 

THEAITETOS Așa e. 


STRĂINUL Acum iarăși, toate laolaltă devin mai 
mult decît unu, de vreme ce ființa lucrurilor și între- 
gul lumii au căpătat, fiecare, o natură deosebită. 

THEAITETOS Da. 

STRĂINUL Pe de altă parte dacă întregul lumii nu 
ar fi defel, fiinţei lucrurilor i-ar reveni aceleași carac- 
tere și, nu numai că nu ar fi, nici nu ar putea cîndva 
să se ivească. 


THEAITETOS Dar cum? 

STRĂINUL Ce s-a ivit întotdeauna s-a ivit ca în- 
treg. Așa încît nici ființa? însăși nici devenirea nu sînt 
de afirmat ca fiind, dacă nu rînduim Unul și întregul 
printre cele reale. 

TIIEAITETOS Lucrurile par a sta așa întru totul. 


STRĂINUL Și, de bună seamă, ceea ce nu este în- 
treg, ncapărat că e şi lipsit de o mărime oarecure, căci 
dacă mărimea există, oricare ar fi, în chip necesar ea 
însăși este întreagă, atita cîtă ar fi. 

THEAITETOS Cu totul aşa. 

STRĂINUL Și astfel nenumărate greutăţi, la ne- 
sfîrșit, apar, dacă se adoptă oricare dintre teze, împo- 
triva celui care susține că fiinţa lucrurilor este dată fie 
sub două chipuri anumite, fie sub unul singur. 


THEAITETOS E destul de limpede, potrivit cu cele 
vădite acum; 'căci greutăţile se înlănțuie unele din al- 
tele, creînd neîncetat o tot mai mare și supărătoare 
rătăcire, în legătură mereu cu cele spuse anterior. 


STRĂINUL Prin urmare, cu privire la cei care ne 
vorbesc cu ultima exactitate despre fiinţa” lucrurilor și 
ceea ce nu este, putem socoti că am spus de-ajuns, 
chiar dacă nu i-am enumerat pe toţi. Să luăm acum 
în considerare pe cei care ţin un discurs diferit, spre a 
vedea peste tot că nu e defel mai lesne de spus ce 
anume este fiinţa lucrurilor, decît ce anume nu este ea. 

THEAITETOS Atunci să ne îndreptăm și asupra 

cestora. 


STRÂĂINUL La drept vorbind s-ar zice că se pe- 
trece în sînul lor un fel de bătălie între giganți, dată 
fiind disputa lor pe tema fiinţei?. 

THEAITETOS Cum? 

STRĂINUL Unii dintre ei trag toate din cer și din 
nevăzut înspre pămînt, luîndu-le grămadă în braţe, ca 
bolovanii și arborii. În contact cu toate cele de acest 
soi, ei vin să proclame că nu există decît ceea ce con- 
duce la înfruntare și contact, după ei corpul fiind una cu 
fiinţa??, iar dacă vreun altul ar spune că există reali- 
tăţi fără de corp, ei îl disprețuiesc și nici nu mai stau 
să-l asculte. 

THEAITETOS Că grozavi oameni mai sînt aceş- 
tia de care ai vorbit. Mi-a fost dat să întîlnesc și eu 
mulţi. Dă 

STRĂINUL Așa se face că adversarii lor îşi caută 
foarte prudent justificările începînd de sus, de undeva 
din nevăzut și silind ființa cea adevărată28 să ţină 
de modele inteligibile şi incorporale. În schimb, în ce 
privește încorporarea lor şi adevărul rostit asupră-le, 
ei îl indică — printr-o argumentare ce dezarticulează 
totul în piese mărunte, — drept ținînd de devenire în 
loc de fiinţă?%. În fapt, Theaitetos, conflictul înverșu- 


nat între ambele părți asupra acestor probleme este de 
cînd lumea. 


THEAITETOS Adevărat. 

STRĂINUL Atunci să cerem pe rînd, de la cele două 
tabere, justificarea pe baza căreia instituie ei ființa”. 

THEAITETOS Cum să nu le-o cerem? 

STRĂINUL Cei care instituie ființa drept forme: 
ne vor da justificarea mai lesne, căci sînt oameni mai 
de înțeles; în schimb cu cei care trag violent toate în- 
spre corporalitate, lucrul e ceva mai greu, întrucîtva 
imposibil. Dar mi se pare că trebuie să procedăm cu ei 
în felul următor. 

THEAITETOS În care? 

STRĂINUL Dacă ne-ar sta în putinţă, cel mai bine 
ar fi să-i îmblînzim puţin; dacă însă aceasta nu se 
poate, s-o facem în cadrul argumentării, închipuin- 
du-ne că ei sînt mai civilizaţi decît acum în a da răs- 
punsuri. Căci aceea ce admit oamenii înțelegători are, 
la urma urmelor, mai multă însemnătate decît ce con- 
simt cei înrăiți. Noi nu ne sinchisim de aceștia, ci cău- 
tăm adevărul. 

THEAITETOS Cît se poate de drept. 

STRĂINUL Îndeamnă deci pe cei îmblînziţi să-ţi 
răspundă și tălmăcește-ne spusa lor. 

THEAITETOS Aşa să facem. 

STRĂINUL De pildă, dacă ei spun „viețuitor mu- 
ritor“, ei afirmă ceva cu asta. 

THEAITETOS Cum să nu? 

STRĂINUL Nu admit ei că vorbesc despre un corp 
însuflețit? 

THEAITETOS Pe deplin. 


STRĂINUL Socotind totodată sufletul drept ceva 
din lumea celor ce ființează? 


THEAITETOS Da. 
STRĂINUL Dar nu spun ei despre cîte un suflet 

că e drept, altul nedrept, unul chibzuit, altul nechib- 
zuit? 

THEATTETOS Cum să nu? 

STRÂINUL Și nu spun ei că fiecare dintre suflete 
devine așa prin deprinderea și prezenţa dreptăţii, iar 
cel opus prin cele opuse? 

THEAITETOS Da, ei consimt și la asta. 

STRĂINUL lar ceea ce poate să apară în cineva şi 
să dispară cu totul, este ceva, vor spune ei. 

TIHEAITETOS O şi spun. 

STRĂINUL Numai că, dacă există dreptate, chib- 
zuinţă și alte virtuţi, ca şi opuşii lor, deopotrivă cu 
sufletul în care se ivesc, oare pretind ei că poate fi 
văzut și pipăit ceva din acestea, sau sînt toate ne- 
văzute? 


THEAITETOS Nici una din ele, aproape, nu poate 


fi văzută. 

STRĂINUL Şi ce spun ei despre asemenea lucruri? 
că posedă cumva un corp? 

THEAITETOS Ei nu spun chiar așa ceva despre ele, 
ca răspuns, ci că sufletul însuşi are un corp, după ei, 
în timp ce despre chibzuinţă şi fiecare dintre însuşirile 
menţionate ei şovăie între a recunoaște că nici una 
nu face parte dintre realități, sau a declara că toate 
sînt corporale. 

STRĂINUL A devenit într-adevăr mai limpede, 
Theaitetos, că inșii aceştia s-au mai îmblînzit, căci de 
bună seamă nici unul dintre ei nu ar avea vreo-şo- 
văială, dacă ar fi vorba de oameni tineri şi din partea 
locului, ci aceştia ar continua să susţină că tot ce 
nu se poate prinde cu mîna nu este defel. 

THEAITETOS Spui, probabil, ce gîndesc ei. 

STRĂINUL Atunci îi vom întreba din nou; căci ne 
ajunge oricît de puţină incorporalitate ar admite ei pen- 
tru realităţi?. 'Ținind seama, într-adevăr, de ceea ce 
văd ei comun între acele lucruri, de-o parte, și cele 
corporale, ei sînt datori să ne spună în ce fel afirmă 
acum că ambele au parte de ființă. Cred că astfel vor 
cădea degrabă peste tot felul de greutăţi. În cazul că-și 
dau seama de o asemenea situație, caută să vezi dacă 
ar fi dispuşi să primească sugestia noastră, admițind că 
fiinţa lucrurilor este de felul următor. 

THEAITETOS De ce fel? Spune și o vom ști în- 
dată. 

STRĂINUL Afirm că tot ce posedă capacitatea de- 
terminată de a săviîrşi firesc ceva, sau de a suferi o 
dată măcar cît de cît înriurirea lucrului celui mai de 
rînd, tot ce e de acest soi există cu adevărat. Căci 
eu pun drept definitoriu pentru realităţi faptul că „a 
fi“ nu înseamnă altceva decît a fi capabil de ceva. 

THEAITETOS Dacă ei nu au ceva mai bun de sus- 
ţinut în clipa de faţă, ar trebui să accepte acest gind. 

STRĂINUL Bine, deocamdată; căci poate mai tîr- 
ziu, atît nouă cît şi lor lucrurile le-ar putea arăta alt- 
fel. Totuși, pentru cele de mai sus să rămînem deo- 
camdată la acordul obţinut. 

THEAITETOS Să rămînem. 

STRĂINUL Acum 'să ne îndreptăm spre ceilalţi, sus- 
ținătorii Ideilor. Tălmăcește-ne tot tu și gîndurile lor. 

THEAITETOS Așa să fie. 

STRĂINUL Voi întreprindeţi  consideraţiile voas- 
tre deosebind fiinţa33 de-o parte, devenirea de alta, 
nu-i aşa? 

THEAITETOS Da. 

STRĂINUL Pe de altă parte, voi spuneţi 'că ne 
împărtăşim cu trupul de la devenire prin senzație, în 
timp ce prin cuget şi pe bază de raționament ne impăr- 
tășim la ființa adevărată“, care se comportă întot- 
deauna la fel în aceleași situaţii, pe cînd devenirea are 
loc de fiecare dată într-alt fel. 

THEAITETOS Susţinem asta într-adevăr. 

STRĂINUL Dar ce înseamnă pentru voi împăr- 
tășire de la ceva, oameni buni, în ambele cazuri? Oare 
ceea ce am spus adineaori? 

THEAITETOS Ce anume? 

STRAINUL A suferi o înşiurire și a exercita una, 
pe baza unei anumite capacităţi, în cazul confruntării 
unor lucruri cu altele. Numai că poate, Theaitetos, tu 
nu prinzi bine răspunsul lor la acestea, pe cînd cu îl 
deţin datorită intimităţii* avute cu ei. 

THEAITETOS Ce argument aduc ei? 

STRĂINUL Ei nu consimt la spusa noastră de adi- 
neaori față de oamenii pămîntului cu privire la fiinţă. 

THEAITETOS Cum anume? 

STRĂINUL Să fi dat noi o determinaţie satisfă- 
cătoare pentru realităţi prin prezenţa în ele a capaci- 
tăţii de-a suferi ceva, ori de-a acţiona cît de cit. 

THEAITETOS Da. 

STRAINUL Dar față de acestea ei susțin că în- 
tr-adevăr devenirii îi revine putinţa de-a suferi și ac- 
ționa, dar ființei3, spun ei, nu i se potriveşte nici una 
dintre acestea. A 

THEAITETOS Să aibă rost ce spun ei? 

STRĂINUL La aceasta ar trebui să răspundem ru- 
gîndu-i a ne lămuri mai bine dacă ei sînt de acord 
și că acela care cunoaște este cugetul, în timp ce fiinţa 
e cunoscută. 

THEAITETOS Bineînţeles că ei recunosc aceasta. 

STRĂINUL Cum. atunci? îi vom întreba. Afirmaţi 
voi că faptul de-a cunoaște și cel de-a fi cunoscut sînt 
o formă de acţiune? o formă de pasivitate? amîndouă? 
Sau afirmaţi că ultimul ţine de pasivitate, primul de 
cealaltă? Sau'că nici unul nu participă defel la nici 
una din ele. 

THEAITETOS E limpede că nici unul la nici una; 
căci altminteri ei ar spune lucruri contrarii celor an- 
terioare. 

STRĂINUL Înţeleg. Totuși dacă faptul de-a cu- 
noaște va însemna a săvîrși o acţiune, urmează ne- 
apărat că faptul de-a fi cunoscut este, la rîndul său, 
a fi înriurit, așa încît ființa care, potrivit acestui ra- 
ționament, ar fi cunoscută prin actul cunoașterii, în 
măsura în care este cunoscută, este și pusă în mișcare 
de înriîurirea suferită, ceea ce desigur, spuncam noi, 
nu s-ar produce în cele nemișcate. 

THEAITETOS Ai dreptate. 

STRĂINUL Dar, pe Zeus, faptul că aceea ce fiin- 
țează în chip desăvîrșit?, n-ar avea parte, la drept 
vorbind, nici de mișcare, nici de viaţă, nici de suflet, 
nici de inteligenţă, de acest lucru oare să ne lăsăm 
noi așa de simplu încredințați, susținînd că e vorba 
de ceva inert și fără de gîndire că stă aşa, în chip 
sacral, lipsit de intelect, grav şi nemișcat? 

THEAITETOS Greu de tot ar fi, Străine, să accep- 
tăm așa ceva. 

STRĂINUL În schimb să susţinem că are intelect 
dar nu viaţă? 

THEAITETOS Cum așa? 

STRĂINUL Și putem :spune noi că [aceea ce fiin- 
țează în chip desăvîrșit] le are inerente sie pe amîn- 
două, fără a spune că în realitate le are într-un suflet? 
THEAITETOS În ce alt fel le-ar putea avea? 

STRĂÂINUL Numai că, avînd intelect, viaţă şi su- 
flet, să rămînă totuși nemișcat aceea ce este pe de- 
plin însuflețit? 

THEAITETOS Mie cel puţin, toate îmi par fără 
noimă. | 

STRĂINUL Pe de altă parte trebuie admis că 
atît ceea ce e mișcat cît și mișcarea sînt reale. 

THEAITETOS Cum să nu? 

STRĂINUL S-ar întîmpla atunci, Theaitetos, că 
fiind dintre realităţile: nemișcate, [fiinţa desăvîrșită] ar 
face parte din rîndul celor fără percepere intelectuală 
cu privire la absolut nimic. 

THEAITETOS Așa urmează întru totul. 

STRAINUL Și totuși, dacă în schimb am admite că 
toate sînt purtate și mișcate de altceva, iarăși printr-un 
asemenea gînd am înlătura [fiinţa desăvîrșită] din rîn- 
dul celor reale. 

THEAITETOS Cum? 

STRĂINUL Faptul de a se referi sub aceleași ra- 
porturi, în același fel şi despre același lucru, crezi tu 
oare că s-ar putea produce fără stare pe loc? 

THEAITETOS Nicidecum. 

STRĂINUL Dar ce? Fără așa ceva, vezi tu fiinţind 
sau ivindu-se intelectul cît de cît? 

THEAITETOS Cîtuși de puţin. 

STRĂINUL Numai că trebuie luptat cu întreaga ra- 
țiune contra cuiva care s-ar strădui să desființeze în 
orice fel cunoașterea, înțelepciunea, intelectul. 

THEAITETOS Întru totul, fireşte. 

STRĂINUL Pentru iubitorul de înţelepciune, atunci, 
ca și pentru cel ce preţuiește toate acestea mai mult 
decit orice „este de aceea necesar, după cîte se pare, să 
nu accepte nici pe cei ce afirmînd Unul sau chiar o 
pluralitate de Idei, susțin că totul este stabil, nici să 
dea defel ascultare celor care în schimb mișcă în tot 
felul fiinţa lucrurilor3$, ci — ca după gustul copiilor, 
potrivit cărora toate cele nemișcate să se şi miște — 
să spună că atît ființa lucrurilor cît şi întregul lumii 
sînt de amiîndouă felurile. 

THEAITETOS Cît se poate de adevărat. 

STRĂINUL lată, nu ne dovedim noi că de pe acum 
am înțeles cum trebuie fiinţa lucrurilor cu ajutorul 
raţiunii? 

THEAITETOS Pe deplin. 

STRĂINUL Vai, Theaitetos, de-ar rămîne așa, căci 
după impresia mea, aş zice că abia acum ne vem da 
mai bine seama de greutatea cercetării. 

THEAITETOS Cum şi de ce ai spus asta? Pi 

STRĂINUL Tinere fericit, nu-ţi dai seama că acum 
plutim în plină neștiinţă asupră-i și că doar în apa- 
renţă ne spunem ceva unul altuia? 

THEAITETOS Mie cel puţin nu-mi pare. Nu văd în 
ce măsură am greșit făcînd așa. 

STRĂINUL Caută să vezi mai lămurit dacă, fiind 
de acord asupra celor spuse acum, n-am putea fi pe 
drept și noi interogaţi în felul în care am pus între- 250 a 
bări susținătorilor tezei cum că întregul lumii constă 
în cald și rece. 

THEAITETOS În cel fel? Amintește-mi-le. 

STRĂINUL Prea bine, și voi încerca s-o fac inte- 
rogîndu-te ca pe aceia atunci, în gîndul de-a face ast- 
fel un pas înainte. 

THEAITETOS Pe bună dreptate. 

STRĂINUL Fie deci așa: oare despre mișcare și 
stare pe loc nu spui tu că-și sînt opuse la extrem? 

THEAITETOS Cum să nu? 

STRÂINUL Și totodată tu susţii că există, atît amîn- 
două ca atare cît și fiecare? 

THEAITETOS Sigur că o spun. b 

STRĂINUL Oare cînd admiţi că ele sînt, spui că 
sînt în mișcare, atît amîndouă laolaltă cît și fiecare? 

THEAITETOS Nicidecum. 

STRĂINUL Dai cumva de înţeles că stau pe loc, 
spunînd că „amîndouă“ sînt? 

THEAITETOS Dar cum? 

STRĂINUL Tu pui, prin urmare, în cugetul? tău 
fiimța lucrurilor drept un al treilea, dincolo de cei 
doi termeni ,ca și cum ea ar învălui atît starea cit și 
mișcarea, le iei laolaltă și le consideri potrivit cu co- 
munitatea lor de ființă. Nu e acesta felul cum declari 
despre amîndouă că există? 

THEAITETOS Riscăm într-adevăr să facem antici- e 
paţia că ființa lucrurilor este un al treilea, în clipa 
cînd spunem că mișcarea şi starea există. 

STRĂINUL Atunci nu mișcarea și starea pe loc re- 
prezintă laolaltă ființa lucrurilor, ci desigur altceva 
decît ele. 

THEAITETOS Se pare. 

STRĂINUL Prin urmare, după firea ei proprie, 
fiinţa lucrurilor nici nu stă pe loc, nici nu se mișcă. 

THEAITETOS Așa cumva. 

STRĂINUL Încotro e cazul să-și mai îndrepte gîn- 
direa cel care ar vrea să afirme un lucru sigur de- 
spre ea? 

THEAITETOS Chiar aşa, încotro? 

STRĂINUL Cred că în nici o parte nu e lesne de 
găsit ceva. Căci dacă într-adevăr ceva nu se mișcă, 
atunci cum nu ar sta pe loc? sau dimpotrivă, ceea ce 
nu stă defel pe loc, cum nu s-ar mișca? Însă fiinţa 
lucrurilor ni s-a arătat acum a sta în afara ambelor 
situaţii. Să fic cu putinţă acest lucru? 

THEAITETOS Cel mai puţin dintre toate. 

STRĂINUL Atunci este cazul să ne amintim în 
această privinţă, de următorul lucru. 

THEAITETOS De care? 

STRĂINUL Cum că, atunci cînd eram întrebaţi la 
ce anume trebuie să se refere „ceea ce nu este“ ne 
trezeam prinși 'într-o încurcătură extremă. Ţi-amin- 


'teşti? 


THEAITETOS Cum să nu? 

STRĂINUL Să ne aflăm acum într-o încurcătură 
mii mică în legătură cu ființa lucrurilor? 

THEAITETOS După mine, Străine, dacă pot s-o 
spun, părom a ne afla într-una încă mai mare. 

STRĂINUL Rămină deci așa, greutatea ivită la 
acest punct. De vreme ce însă s-au împărtășit deopo- 
trivă din asemenea greutate atît ființa lucrurilor cît și 
neființa lor, începe de pe acum speranța că,'în măsura 
în care una dintre ele ni s-ar dezvălui, mai mult sau 
mai puţin lămurit s-ar dezvălui la fel şi cealaltă. Dacă 
în schimb nu reușim să percepem pe nici una, atunci 
cel puţin, pe cît ne-ar fi posibil, vom abate în'chip po- 
trivit argumentarea noastră.de la amîndouă temele deo- 
dată. 

THEAITETOS E bine așa. 

STRĂINUL Să ne întrebăm acum în ce fel aa: 
mim noi peşte tot cu mai multe nume un același lucru. 

THEAITETOS Ce vrei să spui? Dă-mi un exemplu. 

STRĂINUL Noi vorbim despre om: dîndu-i multe ca- 
lificative, adăugîndu-i de pildă culoare, atitudine, mă- 
rime, defecte, calități, datorită cărora, laolaltă cu mul- 


b te altele, nu spunem doar că omul ca atare există, dar 

și că este bun şi oricîte altele. La fel de bună seamă 
facem şi cu celelalte lucruri, după aceeași rațiune: căci 
presupunîndu-le a fi unu fiecare, le acordăm pluralita- 
tea şi le calificăm prin mai multe nume. 

THEAITETOS E drept ce spui. 

STRĂINUL Procedindu-se așa, firește că s-a pre- 
gătit pentru minţile tinere, ca și pentru bătrînii întîr- 
ziaţi la minte, un adevărat festin. Căci oricui îi e la în- 
demiînă, la rîndul său, să aducă întîmpinarea că e cu 
neputinţă atît ca mai multe lucruri să fie una cît și 
una mai multe, el distrîndu-se să nu admită că se 
poate spune despre om cum că e bun, ci doar bun des- € 
pre bun și om despre om. Probabil întilnești și tu 
adesea, Theaitetos, după cîte bănuiesc, oameni care fac 
haz de asemenea lucruri, cîteodată chiar inși mai în 
vîrstă, și care s-au minunat de ele din puţinătatea re- 
surselor inteligenţei lor, socotind că au dat astfel peste 
ceva grozav de înțelept. 

THEAITETOS Chiar așa. 

STRĂINUL Atunci, spre a argumenta cu privire la 
toţi cei care au pus vreodată problema ființei40, în orice 
fel, să ne fie îngăduit ca, atît acestora cît şi celor cu d 
care am susținut discuţia anterioară, să le spunem, sub 
formă de întrebare, cele ce urmează. 

THEAITETOS Ce anume? 

STRĂINUL Să-i întrebăm dacă nu este defel ca- 
zul să punem în atingere fiinţa! cu mișcarea și sta- 
rea pe loc, nici în general ceva cu altceva, ci să le 
punem oare în argumentările noastre, drept neîmbinate 
şi incapabile de a se împărtăşi unele de Ia altele? Sau 
să le punem pe toate laolaltă, ca putînd să se împăr- 
tășească între ele? Sau unele da, altele nu? Ce oare 
dintre acestea vor alege ei, Theaitetos? e 


THEAITETOS Eu mărturisesc că nu am ce răspun- 
de în numele lor la acestea. 

STRÂĂINUL Atunci de ce să nu cercetezi tu însuţi ce 
rezultă din fiecare teză, răspunzînd la cîte una? 

THEAITETOS Ai dreptate în ce spui. 

STRĂINUL Să presupunem astfel că ei încep prin 
a susţine, dacă vrei, că nimic nu poate să intre în atin- 
gere cu nimic, în nici o privinţă.: Prin urmare mișcarea. 
și starea pe loc nu ar avea parte defel de ființă42. 


THEAITETOS Nu ar avea, desigur, cit 

STRĂINUL Dar va exista vreuna dintre ele, dacă 
nu are parte de ființă? 

THEAITETOS Nu va exista. 

STRĂÂINUL Numai că recunoscîndu-se așa, toate 
s-ar răsturna degrabă, după cîte se pare, deopotrivă 
părerea celor ce văd în mișcare întregul lumii și 
a celor care-l fac să stea pe: loc ca fiind unu, precum 
și părerea celor ce consideră veșnice Ideile pe baza că- 
rora realităţile ca atare se comportă identic. Căci toţi 
aceștia adaugă faptul de a fi, unii spunînd că există 
mișcare adevărată, alţii că există stare pe loc adevă- 
rată. 

THEAILTETOS Chiar așa. 

STRĂINUL Și deopotrivă toţi cei ce uneori reunesc 
lucrurile, alteori le divid, fie că le reduc la Unu și scot 
din Unu nesfîrșit de multe, fie că divid în elemente 
limitate ca număr și apoi fac reunificări din ele, in- 
diferent dacă ei stabilesc că e vorba de'procese ce se 
iscă rînd pe rînd sau de o situație statornică, ei nu ar 
putea spune nimic, în cazul că nu ar exista nici un 
amestec, 

THEAJTETOS Așa e. 

STRĂINUL În plus, aș zice, situaţia de gîndire cca 
mai absurdă ar reveni celor care nu admit ca un lucru 
să fie denumit printr-altul pe baza înregistrării lor în 
comun. 

THEAITETOS Dar cum? 

STRĂINUL Ei sînt nevoiţi să se folosească, într-un 
fel, de verbul „a fi“ cu privire la toate, că și de expresii 
ca „în afară“, „printre alţii“ sau „prin sine“ și de ne- 
numărate altele. În neputinţă fiind să le înlăture și să 


le ocolească în vorbirea lor — nemaifiind cazul să fie 
combătuţi de alţii, ci avînd acasă la ei pe dușman, cum 
se spune, și pe oponent — ei înaintează purtind sta- 


tornic cu ei peste ţot, ca neverosimilul Eurycles4%, pe 
ccl care-i mustră în intimitatea lor. 
THEAITETOS Spui ceva întru totul potrivit și aue- 
vărat. 
STRĂINUL Dar pe de altă parte. ce ar fi dacă am 
admite că tgate au capacitatea să se asocicze? 
THEAITETOS Aceasta sînt eu în stare să dezleg. 
STRĂINUL Cum? | 
THEAITETOS Atît mișcarea. însăși ar sfîrși prin a 
fi întru totul stare pe loc, cît și invers, starea însăși 

s-ar mişca, dacă într-adevăr ele s-ar îmbina una cu 
alta. 

STRĂINUL Numai că, e-te neapărat cu neputinţă 
ca mișcarea să stea pe loc şi starea să se miște, nu-i 
așa? 

THEAITETOS Cum altfel? 

STRĂINUL Rămîne, firește, doar a treia presu- 
punere. 

TIIEAITETOS Da. 

STRĂINUL Într-adevăr, ceva din acestea e necesar: 
sau toate, sau nici unul, sau unele consimt, altele nu, 
să se îmbine laolaltă . 

THEAITETOS Cum altfel? 

STRĂINUL Dar despre primele două situaţii s-a 
dovedit că nu pot avea loc. 

THEAITETOS Da. 

STRĂINUL Prin urmare oricine vrea să răspundă 
cum se cuvine, va propune pe cea rămasă din cele trei. 

THEAITETOS Hotărît așa. 

STRĂINUL Întrucît deci unele consimt să se facă 
îmbinarea, altele nu, lucrurile ar putea să se petreacă 
aproape ca în materie de litere. Printre acestea, unele 
nu se armonizează între ele într-un fel, altele se ar- 
monizează. 

THEAITETOS Cum n-ar fi aşa? 

STRĂINUL În ce priveşte vocalele însă, spre deo- 
sebire de celelalte litere, ele s-au răspîndit ca un 
adevărat fir de legătură prin toate, în așa fel încît 
fără una din'ele. este cu neputinţă ca şi celelalte litere 
să se armonizeze una cu alta. 

THEAITETOS Bineînţeles. 

STRĂINUL Dar știe orice ins care literă anume se 
îmbină. cu alta, sau, dacă vrea cineva să facă lucrul 
în chip potrivit, e nevoie de un meșteșug? 

THEAITETOS De un meșteșug. 

STRĂINUL De care? . 

THEAITETOS De cel al gramaticii. 

STRĂINUL Nu se întîmplă a fel cu sunetele ascu- 
țite și grave? Cel ce are cunoştinţă de meşteșugul po- 
trivirii și nepotrivirii sunetelor este cultivat în materie 
de muzică, cel ce nu ştie asta e incult. 

THEAITETOS Chiar aşa. 

STRĂINUL Iar privitor la celelalte meșteșuguri sau 
la ignoranţa lor, vom afla situaţii asemănătoare. 

THEAITETOS Cum să nu? 

STRÂINUL Dar atunci? În măsura în care am ad- 
mis că și genurile luate ca atare au parte între ele de 
îmbinare, oare nu e necesar să se înainteze în ârgu- 
mentări cu ajutorul unei științe, dacă vrea cineva să 
arate în chip corect care dintre genuri se armonizează 
între ele și care nu? Atunci desigur că el ar indica pe 

c cele care pot trece prin toate, dacă există vreunele care 
să se împreuneze cu ele astfel încît să poată face îm- 
binări, sau invers, ar arăta ce diviziuni sînt de făcut, 
dacă printre întreguri ar apărea un temei de divi- 
ziune,. i 

THEAITETOS Cum să nu aibă el nevoie de o știin- 
ţă, poate chiar de cea mai înaltă? 

STRĂINUL La rîndul ei, cum se va numi aceasta, 
Theaitetos? Sau, pe toţi zeii, fără să ne fi dat seama, 
poate am căzut asupra științei oamenilor desprinși de 
nevoi, întimplîndu-ni-se astfel ca, în căutarea sofis- 
tului, să fi dat mai întîi peste filosof?44 

THEAITETOS Cum de spui asta? 

d STRĂINUL A divide după genuri și a nu privi drept 
diferită o specie identică sieși, nici una diferită drept 
aceeași, oare nu va ţine, după noi, de arta dialecticii? 

THEAITETOS Da, vom spune. 


STRĂINUL Atunci, acela care este în stare să facă 
așa ceva, anume să vadă o singură Idee în mai multe 
care subzistă fiecare separat, să o vadă îndeajuns ex- 
tinsă peste tot mai multe, deosebiţe între ele, drept 
învăluite de una din afara lor, după cum vede, din 
nou, una singură stăruind, ca una în mai multe în- 
treguri, ca și mai multe, definite cu totul separat; 

e iată ce înseamnă a ști să deosebești, după cite un gen, 
-ce anume pot avea în comun feluritele lucruri și ce nu. 
THEAITETOS Întocmai așa. 


STRĂINUL Dar nu cred că vei atribui capacitatea 
dialectică decît celui ce practică o dreaptă și cinstită 
filosofare. 

THEAITETOS Într-adevăr, cum s-o atribui altcuiva? 

STRĂINUL Pe filosof așadar l-am putea întîlni în- 
tr-un asemenea loc fie acum, fie mai tîrziu, dacă l-am 

254 acăuta, deși nu e lesne de surprins limpede nici el, în 
timp ce dificultatea de a-l afla pe  sofist este dife- 
rită. 

THEAITETOS În ce sens? 

STRĂINUL Acesta din urmă, trăgîndu-se înspre în- 
tunecimea a ce nu este şi deprins cu ea este anevoie 
de prins cu mintea, tocmai din cauza întunecimii lo- 
cului [de refugiu]. Nu- i aşa? 

THEAITETOS Așa s-ar zice. 

STRĂINUL Pe cînd filosoful, care se pleacă neînce- 
tat asupra ideii de ființă a lucrurilor cu argumentă- 
rile sale, nu este nici el ușor de surprins, tocmai da- 
torită strălucirii zonei unde se așează. Căci, la cei mai 
mulţi oameni, ochii sufletului nu pot îndura să con- 
temple condiţia divină a lucrurilor. 

THEAITETOS Şi aceasta pare să fie așa, nu mai 
puţin ca spusele anterioare. 

STRĂINUL Prin urmare am putea întreprinde chiar 
îndată, în cazul că am dori-o, cercetarea' aceasta în chip 
mai lămurit pentru noi. În schimb, despre sofist este 
îndeajuns de limpede acum că nu trebuie să-l slăbim 
din ochi o clipă, pînă ce nu-l vom avea sub ochi. 

THEAITETOS Drept vorbeşti. 

STRĂINUL După ce, așadar, am admis că printre 
genuri unele autoriză îmbinarea lor, altele nu, şi unele 
cu mai puţine genuri, altele cu mai multe, în timp ce 
altele care le străbat pe toate nu sînt împiedicate de ni- 
mic să se întovărășească cu toate, să ducem mai de- 
parte argumentul nostru, întreprinzînd cercetarea, nu 
asupra tuturor:Ideilor, spre a nu ne rătăci printre prea 
multe, ci asupra unora alese, ca fiind mai însemnate, 
şi astfel să vedem mai întîi felul fiecăreia, apoi cum se 
comportă ea în privinţa capacităţii de a se îmbina cu al- 
tele, în așa fel încît, chiar dacă n-am putea prinde prea 
limpede cu mintea atit ființa lucrurilor cît şi neființa 
ior, măcar să nu fim cu totul lipsiţi de” raţiunea lor, 
pe cît o autoriză natura cercetării noastre, precum și 
să vedem dacă nu cumva ne e îngăduit să ne liberăm 
de greutăți nepedepsiţi, atunci cînd spunem despre 
aceea ce nu esie că într-adevăr nu este. 

THEAITETOS Trebuie, desigur. 

STRĂINUL Acum, dintre genurile enumerate adi- 
neauri, cele mai însemnate sînt ființa lucrurilor însăși, 
starea şi mișcarea. 

THEAITETOS Din plin, într-adevăr. 

STRĂINUL Și am declarat cu privire la ultimele 
două că sînt de neîmbinat între ele. 

THEAITETOS Negreșit. 

STRĂINUL În schimb fiinţa lucrurilor este îmbi- 
nată cu fiecare, de vreme ce ambele sînt, într-un fel. 

THEAITETOS Cum să nu? 

STRĂINUL Atunci trei sînt genurile ivite. 

“THEAITETOS Chiar aşa. 

STRĂINUL Asta înseamnă că fiecare dintre ele es:e 
altul decît celelalte două, dar același față de sine. 

THEAITETOS Așa cum spui. 

STRĂINUL Numai că, ce oare afirmarăm acum, ros= 
tind cuvintele „același“ şi „altul“? Să fi afirmat noi 
două genuri anumite, altele decît cele trei, dar nece- 
sar îmbinate statornic cu ele, astfel încît cercetarea să 
trebuiască a fi făcută asupra existenței a cinci genuri, 
nu asupra a trei? Sau cumva ne-a râmas ascuns faptul 
că atît prin „același“ cît şi prin „altul“ denumim ca și 
unul din genurile acelea? 

THEAITETOS Poate. i 

STRĂINUL Dar desigur, mișcarea și starea nu sînt 
nici „altul“, nici „acelaşi“. 

THEAITETOS Cum? 

STRĂINUL Oricum am califica în comun mișcarea 
şi starea, nici una dintre ele nu poate fi aşa ceva. 

THEAITETOS Cum asta? 

STRĂINUL Mișcarea ar sta atunci pe loc și invers, 
starea s-ar mişca. Căci în ambele cazuri, dacă vreunul 
din termeni s-ar schimba în celălalt, el îl va sili pe:ce- 
lălalt să-și prefacă, la rîndu-i, natura în contrariul său, 
întrucit se împărtăşeșşte din contrariu. 

THEAITETOS Fireşte, întru totul. 

STRĂINUL În schimb ambele trebuie să se împăr- 
tăşească de la faptul de-a fi aceleaşi [identice] şi de-a 
fi altele [diferite]. 

THEAITETOS Da. 

STRĂINUL Ca atare nu trebuie să spunem că miș- 
carea este una cu identicul sau cu diferitul, nici starea. 

THEAITETOS Nu, desigur. 

STRĂINUL În schimb, să concepem noi că ființa 
lucrurilor şi identicul sînt una? 

THEAITETOS Poate că da. 

STRĂINUL Dacă însă fiinţa lucrurilor și identi- 
cul nu ar manifesta nici o deosebire, atunci din nou, 
spunînd că amîndouă — mișcarea și starea — au parte 


e de ființă, am declara că ele însele sînt una, ca fiind. 

THEAITETOS Dar e cu neputinţă să fie una. 

STRAĂINUL Este atunci cu neputinţă și ca identi- 
cul să fie una cu fiinţa lucrurilor? 

THEAITETOS Probabil așa. 

STRĂINUL Să rînduim într-adevăr identicul drept 
o a patra Idee, pe lîngă celelalte trei? 

THEAITETOS Întocmai. 

STRĂINUL Cum atunci? Trebuie ca urmare spus că 
diferitul reprezintă o a cincea specie? Sau cumva acesta 
şi fiinţa lucrurilor trebuie gîndite ca două nume puse 
asupra unui aceluiași gen? 

THEAITETOS Poate. 

STRÂINUL Dar vei admite lucrul acesta, cred eu, 
că dintre realităţi, o parte sînt statornic invocate în ele 
“însele,.o altă parte în relaţie cu alte realități. 

THEAITETOS Cum să nu? 


STRĂINUL Iar alteritatea [faptul de a fi altul] este Ă 


statornic faţă de altul, nu? 

THEAITETOS Așa. 

STRĂINUL Nu acesta ar fi cazul, dacă într-adevăr 
ființa şi alteritatea nu s-ar deosebi defel; ci, întrucît 
alteritatea ar participa la ambele Idei, odată cu fiinţa 
lucrurilor, s-ar întîmpla și ca unul dintre cei diferiți să 
fie diferit, dar nu față de ceva diferit. Acum însă ne 
este pur și simplu vădit că orice ar fi alteritatea, îi re- 
vine în chip necesar să fie ce este ea însăși faţă de ceva 
diferit. 

THEAITETOS Așa stau lucrurile cum spui. 

STRÂINUL Atunci prin firea ei alteritatea trebuie 
declarată ca fiind a cincea între speciile“ pe care le-am 
pus în lumină. 

THEAITETOS Da. 

STRĂINUL Şi vom spune că ea le străbate pe toate 
celelalte. Căci fiecare este alta decît celelalte, nu prin 
natura ei, ci prin participarea la Ideea de alteritate. 

THEAITETOS Întru totul așa. 

STRÂINUL Să rostim atunci următoarele despre 
cele cinci genuri luate unul cîte unul? 

THEAITETOS Ce anume? 

STRĂINUL Mai întîi, că mișcarea este întru totul 
diferită de stare. Sau cum să spunem? 

THEAITETOS Așa. 

STRĂINUL Ea nu este deci stare pe loc? 

THEAITETOS Nicidecum. 

STRÂĂINUL Pe de altă parte ea este [are ființă], în- 
trucît participă la fiinţa lucrurilor. 

THEAITETOS Este. 

STRĂÂINUL Din nou, mișcarea este diferită de 
identic. 

THEAITETOS Pare-se. 

STRĂINUL Ca atare ea nu e identicul. 

THEAITETOS Nu, într-adevăr. . 

STRĂINUL Numai că, bineînţeles, ea era identică 
cu sine, prin aceea că toate se împărtășeau de la iden- 


" titate. 


[e] 


d 


THEAITETOS Din plin. 

STRĂINUL Faptul că mișcarea este și, deopotrivă, 
nu este ceva identic trebuie acceptat fără indignare, căci 
nu am vorbit în același sens atunci cînd am spus că ea 
este și nu este ceva identic, ci numind-o ceva identic 
vorbim așa prin participarea ei la identitatea faţă de 
sine, în timp 'ce spunînd că nu este aceeași o facen 
datorită îmbinării ei cu altul, prin care s-a desprins de 
identic, nu mai este acesta ci e diferită, așa încît pe 
drept se poate spune despre ea cum că nu este ceva 
identic. 

THEAITETOS Întru totul așa. 

STRĂINUL Așadar, în cazul că mișcarea însăși s-ar 
împărtăși într-un fel de la stare, chiar şi atunci nu ar 
fi de fel absurd să folosim denumirea de mișcare statică. 

THEAITETOS Ba ar fi cîţ se poate de drept, din 
moment ce am fi. recunoscut că unele dintre Genuci 
admit să se îmbine între ele, altele nu. 

STRĂINUL Și într- adevăr, la dovada acestui iezi 
ajunsesem încă înaintea celor de acum, anume argu- 
mentînd că i se întîmplă așa prin natură. 

THEAITETOS Cum altfel? 

STRĂINUL Să ne întrebăm atunci din nou: oare 
mișcarea este diferită de diferit, așa cum era diferită 
atît de identic cît și de stare? 

THEAITETOS Neapărat. 

STRĂINUL Atunci ea nu este diferită și potrivit cu 
argumentarea de acum, este într-un fel diferită. 

THEAITETOS E drept. 

STRĂINUL Dar apoi? Vom spune oare că e diferită 
de cele trei, dar de a patra nu, sau să recunoaştem că sînt 
cinci genuri în joc, cu privire la care și pe temeiul că- 
rora ne propunem să facem cercetarea? 

THEAITETOS Dar e cu neputinţă să admitem că 
numărul lor e mai mic decit cel indicat adineaoţi. 

STRAÂINUL Atunci să declarăm, combătind fără 
sfială, că mișcarea este alta decit ființa lucrurilor? 

THEAITETOS Cît se poate de adevărat. 

STRĂINUL Rezultă în chip limpede că mișcarea 
ţine cu adevărat de ceea ce nu este ea și de existenţă 
de vreme ce participă la ființa lucrurilor? 

THEAITETOS .Foarte limpede. 

STRĂINUL În chip necesar deci neființa lucrurilor 
revine mișcării, ca și tuturor genurilor. Căci potrivit 
tuturor, natura alterităţii, făcînd pe fiecare altul decît 
fiinţa lucrurilor, aduce neființa. Și într-adevăr pe toate, 
potrivit cu cele spuse, le vom putea numi pe drept ca 
nefiind, dar deopotrivă, de vreme ce participă la ființa 
lucrurilor ca fiind şi ca realități. 

THEAITETOS Ar fi cazul. 

STRĂINUL Prin urmare, cu privire la orice Idee, 
există multă ființă, dar şi nesfîrşit de multă neființă”. 

THEAITETOS Așa se pare. 

STRĂINUL Atunci și despre ființa însăși a lucru- 
rilor trebuie spus că e diferită de celelalte. . 

THEAITETOS Negreșit. 

STRĂINUL lar astfel, ori de cîte ori altele sînt, de 
atitea ori ființa nu este; căci acestea pe de-o parte nu 
sînt ființa una, în ea însăși, iar pe de alta nesfîrșiţ de 
multe altele nu sînt, la rîndul lor. 

THEAITETOS Probabil așa. 

STRĂINUL Așadar, nici aceste lucruri n-ar trebui să 
trezească proteste, de vreme ce prin firea lor genurile 
se îmbină între ele. Dacă însă cineva nu ar fi de acord, 
atunci ar trebui să ne convingă și astfel să ne abată de 
la consecinţele argumentărilor anterioare. 

THEAITETOS Pe drept ai spus asta. 

STRĂINUL Să mai vedem următoarele. 

THEAITETOS Ce anume? 

STRĂINUL Ori de cîte ori vorbim despre ceea ce nu 
este, pare-se, noi nu rostim ceva contrariu' ființei lucru- 
rilor, ci doar diferit de ea. 

THEAITETOS Cum asta? 

STRAĂINUL Astfel, cînd calificăm ceva ca „nefiind 
mare“, părem noi a indica prin formularea noastră mi- 
cul, mai degrabă decît egalul? 

THEAITETOS €um s-o facem? 

STRĂINUL Așadar, nu vom fi de acord să spunem 
că negația înseamnă contrariul, ci doar că „ne“ ori „nu“ 
indică un lucru dintre cele diferite, cînd sînt puse 
înaintea numelor respective, sau mai degrabă înaintea 
lucrurilor asupra cărora sînt instituite numele pronun- 
țate după negațţie. 

THEAITETOS Întocmai așa. 

STRĂINUL Dar să ne mai gîndim la acest lucru, 
dacă-ți pare și ţie potrivit. 

THEAITETOS La care? 

STRĂINUL S-ar zice că natura diferitului se distri- 
buie întocmai cunoașterii. 

THEAITETOS Cum asta? 

STRĂINUL Aceasta din urmă este şi ea una, în- 
tr-un fel; dar cîte o parte a ei, ivită pentru un domeniu 
anumit, posedă de fiecare dată o denumire distinctă, 
proprie ei. De aceea să vorbim despre mai multe arte și 
științe. 

THEAITETOS Pe deplin așa. 

STRĂINUL Prin urmare și cu părţile alterităţii, 
chiar dacă aceasta e de natură unică, s-a întîmplat ace- 
lași lucru. 

THEAITETOS Probabil. Dar în ce-privință să spu- 
nem așa? 

STRĂINUL Faţă de frumos există oare ceva de 
ordinul alterităţii, care i se opune? 

THEAITETOS Există. | 

STRĂINUL Partea aceasta o vom declara noi ano- 
nimă, sau are un nume? 

THEAITETOS Are unul. Căci aceea ce declarăm 
noi „ne-frumos“* nu este diferit de altceva, de fiecare 
dată, decît de natura frumosului. 

STRĂINUL Atunci spune-mi și acest lucru. 

THEAITETOS Care? 

STRĂINUL Ne-frumosul s-a dovedit el a fi altceva 
decît un gen distinct printre realităţi, opus la rîndul său 
din nou faţă de una dintre realităţi? 

THEAITETOS Chiar așa. 

STRĂINUL După cîte ni se arată, nc-frumosul se 
vădește a reprezenta un fel de opoziţie» în care intră 
ceca ce este cu ceea ce este. 

THEAITETOS Cît se poate de drept. 

STRĂINUL Dar potrivit argumentării noastre, fru- 

mosul să facă el parte dintre realități într-o măsură 
mai mare decît ne-frumosul? 

THEAITETOS Nicidecum. a 

STRĂINUL lar la fel trebuie spus că au parte de 
fiinţă ne-marele şi marele însuși? 

THEAITETOS La fel. 

STRĂINUL Atunci și ne-justul trebuie pus în ra- 
port cu justul, prin faptul că unul nu este mai mult 
decît altul, nu? 

THEAITETOS Cum să nu? 

STRĂINUL lar despre celelalte vom spune la fel, 
de vreme ce prin natura sa alteritatea s-a dovedit a 
face parte dintre cele reale, iar dacă ea este, neapărat 
că şi părțile ei nu sînt mai puţin. 

THEAITETOS Cum altfel? / 

STRĂINUL După cîte se pare, așadar, opoziţia reci- 
procă dintre natura unei părți a alterităţii și natura 
unei părţi a ceea ce este nu reprezintă mai puţin, dacă 
se cuvine să spunem așa, ființa a ceea ce este ca ata- 
ret, opoziția neînsemnînd ceva contrariu față de ceca 
ce este, ci doar diferit de el. 

THEAITETOS Foarte limpede, într-adevăr. 

STRĂINUL Cum să numim atunci opusul? 

THEAITETOS Evident „cel ce nu este“, pe care-l 
căutăm din pricina sofistului, acesta este acum în joc. 

. STRĂINUL Întrucît, așa cum spui, el nu'este defel 
lipsit de ființă+? mai mult decît altele, să nu cutezăm 
oare chiar de pe acum a spune că aceea ce nu este are 
parte de fiinţă în chip ferm, cu natura sa proprie, și 
că așa cum marele era mare şi frumosul frumos, iar ne- 
marele ne-mare şi ne-frumosul ne-frumos, la fel, pe 
baza aceluiași argument, ceea ce nu este a fost și ră- 
mâîne ceea ce nu este, o Idee determinată în sînul nu- 
meroaselor realităţi ce sînt? Sau poate, Theaitetos, păs- 
trezi vreo neîncredere faţă de aceasta? 


THEAITETOS Nici una. 

STRĂINUL Ştii că ne-am așezat, faţă de Parme- 
nide, mult dincolo de interdicţia pusă de e1? 

THE AITETOS Cum oare? 


STRĂINUL Am sfîrşit prin a dobîndi, odată cu  des- 
făşurarea cercetării noastre, mai mult decît îngăduia el 
să se prindă cu mintea. 


THEAITETOS Cum oare? 

STRAĂINUL Fiindcă el spune cam aşa: 

„Căci nicicînd vreo constrîngere nu va putea face să 

fie lucrurile ce nu sînt; 

Ci depărtează-ţi cugetul de această cale de cerce- 

tare“. 

THEAITETOS Într-adevăr așa spune. 

STRĂINUL Noi, în schimb, nu numai că am dove- 
dit despre cele ce nu sînt cum că sînt, dar chiar am 
scos în evidență Ideea ce revine lui „ce nu este“. Căci 
dovedind cum că există o anumită natură a alterității 
şi că ea e distribuită asupra tuturor realităților unele 
față de altele, am cutezat să spunem, cu privire la par- 
tea opusă faţă de fiecare existent, cum că ea ca atare 
este cu adevărat ceea ce nu este. 

THEAITETOS Cît se poate de adevărat mi se pare, 
Străine, că am vorbit noi. 

STRĂINUL Nu mai este atunci cazul să ni se obiec- 
teze că, punînd în lumină pe ce nu este drept contrariu 
a ce este, cutezăm totuși a declara că este. Căci privi- 
tor la contrariul a ceva, ne-am scutit de mult să ne 
întrebăm dacă este său nu, dacă are noimă sau e cu 
totul neraţional. Despre ceea ce am declarat acum ca 
fiind ceea ce nu este, ar fi cazul sau să ne convingă 
prin argumentare cineva că a fost rău denumit, sau, 
atita vreme cît nu o poate face, să rămînă valabil şi 
pentru cl, aşa cum susţinem noi, anume că genurile se 
îmbină între ele, că atît ființa lucrurilor cît și alteri- 
tatea le străbat pe toate și că, împăcate între ele, di- 
feritul, împărtășindu-se de la fiinţă, există prin această 
participaţie, 'nefiind desigur genul de la care se îm- 
părtășește, ci rămînînd diferit, iar diferit fiind de fiinţa 
lucrurilor, el este neapărat și cît se poate de limpede 
ceea ce nu este. Cît despre ființa lucrurilor, care la rîn- 
dul ei s-a împărtășit de la alteritate, urmează să fie 
diferită de celelalte genuri, iar diferită de ele toate fiind, 
ea nu este nici fiecare dintre ele, nici toate la un loc, în 
afară de sine, astfel încît, fără putinţă de tăgadă, ființa 
lucrurilor la rîndul ei de mii și mii de ori nu este, iar 
celelalte, fiecare luat ca atare sau toate la un loc, în 
multe cazuri sînt, în multe nu sînt. 

THEAITETOS E drept. 

STRĂINUL Dar și în ce privește aces:e situaţii con- 
trarii50, dacă cineva nu le dă crezare, fie îi rămîne să 
analizeze lucrurile şi să rostească ceva mai potrivit 

decit cele spuse acum, fie, ca şi cum ceva greu ar fi 
fost conceput, se complace în a trage raţionamentele 
cînd într-o parte cînd într-alta, trudindu-se cu lugruri 
-ce nu merită multă trudă cum se vădește acum. Căci așa 


cec, 


ceva e lipsit de orice eleganţă și la îndemîna oricui, pe, 


cînd celălalt demers este greu şi în același timp frumos. 

THEAITETOS Care anume? 

STRĂINUL Cum spuneam și mai înainte că trebuie 
făcut: lăsînd la o parte toate acestea, ca fiind la înde- 
mîna oricărui interlocutor, să fii în stare a urmări cu 
gîndul pe cel ce declară că un lucru, diferit fiind, es.e 
într-un fel același, cît și că, același fiind, el este dife- 
rit, spre a 'vedea pe ce cale şi sub ce raport li se atri- 
buie o însușire sau alta. În schimb a declara pur și 
simplu că identicul e diferit, și diferitul identic, ca și 
marele mic și 'micul mare, precum și a se complace 
astfel în a înfățișa permanent contrariile în cadrul ar- 
gumentării, nu este tocmai un fel valabil de a obiecta, 
fiind doar dovada lipsei de 'maturitate în comerţul cu 
lucrurile. 

THEAITETOS Întru totul așa. 

SŢRĂINUL Căci într-adevăr, prea bunul meu, a în- 
corsa să separi toate de tot nu este mai întîi potrivit, 
şi cu-adevărat dovedește o totală înstrăinare de orice 
armonie și spirit filoşofic. 

THEAITETOS Cum așa? 

STRĂINUL A desprinde fiecare lucru de toate sfîr- 
-șeşte cu dispariţia posibilităţii de-a cuvînta. Căci vor- 
birea ne-a fost dată prin “împletirea între ele a genu- 
rilor. 

THEAITETOS E drept. 

STRĂINUL Acum poţi vedea cît de la locul lui a 
fost să combatem adineaori pe: aceștia, silindu-i să ad- 
mită că genurile se îmbină unele cu altele. 

THEAITETOS În ce sens? 

STRĂINUL În sensul că vorbirea este, pentru noi, 
un gen al celor reale. Lipsiţi fiind de aceasta, ne-am 
lipsi de ce este mai de seamă pentru filosofare. Dar ne 
mai trebuie, în clipa de faţă, să convenim asupra a ce 
este vorbirea [întemeiatăf!, iar dacă am fi lipsiţi de ea 
și n-ar exista defel, noi nici nu am mai putea, într-un 
fel, spune ceva. Şi am fi lipsiţi de ea, dacă am recu- 
noaşte că nu există nici o îmbinare, a nimic cu nimic. 

THEAITETOŞ E drept acest lucru. Dar n-am înţe- 

les bine pentru ce anume ar fi acum cazul să conve- 
nim asupra vorbirii [întemeiate]. 

STRĂINUL Poate că vei înțelege cel mai lesne ur- 
mărindu-mă pe această cale. 

THEAITETOS Pe care? 

STRĂINUL lată, ceea ce nu este ni s-a arătat a fi 
unul anumit între genuri, răspîndit prin toate cele 
reale. 

THEAITETOS Într-adevăr. 

STRĂINUL Așadar, ce ar rămîne de cercetat după 
aceasta este dacă el se îmbină cu opinia și vorbirea. 

THEAITETOS Dar de ce? 

STRĂINUL Neîmbinîndu-se cu acestea, toate ar fi 
în chip necesar adevărate, pe cînd îmbinîndu-se, atît 
opinia cît şi vorbirea devin false. Căci a judeca şi a da 
expresie celor ce nu sînt, aceasta înseamnă de fapt a se 
produce falsul în gîndire ca şi în vorbire. 

THEAITETOS Așa. 

STRĂINUL lar dacă există falsul, există şi înșelă- 
ciunea. 

THEAITETOS Da. d 

STRĂINUL Existînd înșelăciunea, în chip necesar 
toate lucrurile se umplu de la bun început de imagini, 
de icoane şi de plăsmuiri. 

THEAITETOS Cum altfel? 


STRĂINUL Numai că, despre sofist am spus că s-a 
tras în ascunzișul acesta, tăgăduind în vreun fel. că ar 
exista falsitate. Căci aceea ce nu este n-ar putea îi nici 
gîndit de către cineva, nici formulat, întrucit el nu se 
împărtășește defel și nicăieri de la ființă. 

THEAITETOS Aşa spunea el. 

STRĂINUL Acum însă și acesta s-a dovedit părtaș 
la fiinţa lucrurilor, așa încît poate că sofistul nu ar mai 
da lupta pe această temă. În schimb el ar putea sus- 
ține că unele dintre genuri au parte de nonexistență, 
altele nu, iar vorbirea și opinia ar fi dintre cele ce n-au 
parte, astfel încît ar da lupta în continuare, spunînd că 
meșteșugul imaginilor şi plăsmuirilor, de care afirmăm 
că ţine el, pur și simplu n-ar exista, de vreme ce opinia 
şi vorbirea nu participă la ce nu este. Falsitatea nu s-ar 
ivi defel fără o asemenea întovărăşire. De aceea sîntem 
datori să analizăm mai întîi vorbirea, opinia, ca şi pu- 
terea de închipuire în ce sînt ele, pentru ca, avîndu-le 

în faţă să vedem și întovărășirea lor cu ceea ce nu este, 261 a 
apoi făcînd așa să dovedim că falsitatea există, iar do- 
vedind-o să înlănțuim în ea pe sofist, dacă într-adevăr 

el e osîndit la aceasta, sau atunci să-l dezlegăm şi să-l 
căutăm într-alt gen. 

THEAITETOS S-ar zice, Străine, că e întru totul 
adevărată spusa noastră de la început despre sofist, cum 
că ţine de un gen greu de vînat. El pare un adevărat 
sac de probleme, iar atunci cînd ţi-o pune în față pe 
vreuna dintre ele ești silit să o ataci din greu, înainte 
de-a te putea apropia de el. De abia am trecut prin 
problema, cum că ceea ce nu are parte .de ființă nu 
este, iar el ne-a și pus înainte o alta, trebuind acum să b 
dovedim prezenţa falsității în materie de vorbire și de 
opinie, iar apoi poate se va ridica o altă problemă și 
încă una, în continuare; după cîte se pare, capătul nu 
se va arăta niciodată. 

STRĂINUL Curaj, Theaitetos. Trebuie mers mereu 
înainte, oricît de mic ne-ar fi pasul. Ce ar face, pus în 
fața altor probleme, acela care s-ar descuraja de pe 
acum, decît să nu obţină nimic de la ele, sau să se vadă 
respins din nou îndărăt? Potrivit cu spusa 'proverbului, 
cu greu ar putea un asemenea om cuceri cetatea. Acum, € 
prea bunule, de vreme ce am scos la capăt cele ce spui, 
înseamnă că întăritura cea mai înaltă a fi fost cucerită, 
celelalte fiind mai scunde și mai ușor de cucerit. 

THEAITETOS Bine spui. 

STRĂINUL Așa cum am arătat adineaori, să luăm 
mai întîi în considerare vorbirea [întemeiată] și opi- 
nia, spre a aprecia mai lămurit dacă ele sînt atinse de 
ceea ce nu este sau dacă amîndouă sînt întru totul 
adevărate, nici una dintre ele nefiind vreodată falsă. 

THEAITETOS E drept. 

STRĂINUL Hai deci, aşa cum spuneam privitor la 4 
Idei și la litere, să facem cercetarea” și cu privire la 
cuvinte; căci pe această cale ar putea să ni se arate 
ceca ce căutăm acum. 

THEAITETOS Ce trebuie aflat despre cuvinte? 

STRĂINUL Dacă se armonizează între ele toate, sau 
nici unul, sau dacă unele o îngăduie, iar altele nu. 

THEAITETOS Este desigur evident că unele o în- 
găduie, altele nu. „ 

STRÂINUL Poate că vrei să spui aceasta: cum că 
unele, rostite fiind legat și indicînd ceva, se armoni- e 

zează, altele, nesemnificînd nimic prin înșiruire, nu se 
armonizează. 

THEAITETOS În ce sens spui aceasta? 

STRĂINUL Așa cum socoteam că gîndeşti tu con- 
simțind. Căci ne stau la dispoziție două genuri de in- 
dicare a fiinţei pe calea glasului. 

THEAITETOS Cum așa? 

STRĂINUL Pe de-o parte avem nume, pe de alta 
verbe. 

THEAITETOS Lămurește-le pe fiecare. 

STRĂINUL Pe unul, ca fiind indieare de acţiuni, 
îl numim verb. 

THEAITETOS Da. 

STRĂINUL Pentru celălalt, ca purtînd asupra celor 
ce exercită acțiunile desemnarea instituită este de 
nume. - | 

THEAITETOS Întocmai așa. 

STRĂINUL Acum, din înșirarea numelor singure 
nu poate ieși o vorbire, nici din rostirea verbelor fără 
de nume. 

THEAITETOS Asta nu învățasem. 

STRĂINUL Așadar este limpede că te gîndeai la alt- 
ceva adineaori, consimțind; căci, eu tocmai aceasta înțe- 
legeam să spun, cum că înșiruite astfel nu încape 
vorbire. Ş 

THEAITETOS Cum? 

STRĂINUL De pildă, cuvinte ca: „merge“, „alear- 
gă“, „doarme“ și alte verbe cîte indică acţiuni, chiar de 
le-ar înșira cineva pe toate, încă n-ar alcătui o vorbire. 

THEAITETOS Cum s-o facă? 

STRĂINUL Și tot astfel, dacă ar spune: „leu, 
„cerb“, „cal“ și ar rosti toate numele celor ce săvîr- 
șesc acțiunile, nici potrivit cu o asemenea înşiruire nu 
s-ar alcătui o vorbire. Căci rostirea nu indică, nici aici 
nici acolo, vreo acţiune ori vreo lipsă de acţiune, nici 
ființa5? a ceva ce este ori a 'ceva ce nu este, mai îna- 
inte de a se îmbina verbele cu numele. În schimb 
atunci s-a armonizat și deopotrivă s-a născut vorbirea 
producîndu-se o primă înlănţuire, într-un sens vorbirea 
elementară şi cea mai scurtă. 

THEAITETOS Cum spui asta? 

STRĂINUL Cînd tineva afirmă: „omul învaţă“, ad- 
miţi că vorbirea aceasta 'este cea mai scurtă şi elemen- 
tară? 

THEAITETOS În ce mă priveşte, da. 

STRĂINUL Căci se arată atunci ceva cu privire la 
cele ce sînt, fie prezente, fie trecute, fie viitoare, şi nu 
se denumește doar, ci se şi determină ceva, înlănțuin- 
du-se verbele cu numele. De aceea şi spuneam că a vorbi 
nu înseamnă doar a denumi, drept care am și dat în- 
lănţuirii -acesteia numele de vorbire. 

THEAITETOS Pe drept. 

STRĂINUL În chipul acesta la fel cum printre lu- 
cruri unele se armonizau între ele, altele nu, printre 
semnalele vocii unele nu se armonizează, pe cînd al- 
tele au dat, armonizîndu-se, vorbirea. 

THEAITETOS Întru totul aşa. 

STRĂINUL Ar mai fi ceva mărunt de spus. 

THEAITETOS Ce? 

STRĂINUL Faptul că în chip necesar vorbirea este 
despre ceva, atunci cînd are loc, fiindu-i cu neputinţă 
să nu fie despre ceva. 

THEAITETOS Așa, desigur. 

STRĂINUL Atunci acel ceva. trebuie să fie și de 
un fel anumit. 

THEAITETOS Cum să nu? 

STRĂINUL Să ne aţintim gîndul la propriul nos- 
tru caz. 

THEAITETOS Aşa trebuie. 

STRĂINUL Voi glăsui acum către tine cu o vorbire 
ce pune laolaltă lucrul şi acţiunea, prin nume și verb. 
Tu ai să-mi spui despre ce se face vorbirea. 

THEAITETOS Așa voi face, pe cît pot. 

STRĂINUL „Theaitetos șade“. E întinsă vorbirea? 

THEAITETOS Nu, e măsurată.  - 

STRĂINUL E datoria ta atunci să spui despre cine 
se face vorbire și cu privire la ce. 

THEAITETOS E limpede că despre mine şi cu pri- 
vire la starea mea. 

STRĂINUL Dar ceastălaltă? 

THEAITETOS Care? 

STRĂINUL „Theaitetos, cu care stau de vorbă acum, 
zboară“. aka 

THEAITETOS Și despre asta n-aş putea spune altfel 
decit că e despre mine și cu privire la starea mea. 

STRĂINUL Însă noi declarăm că fiecare dintre vor- 
biri este neapărat de un fel anumit. 

THEAITETOS Da. 

STRĂINUL Atunci de ce fel să spunem că este 
fiecare? 

THEAITETOS Un fel ar fi falsul, celălalt adevă- 
ratul. 

STRĂINUL Dar vorbirea adevărată dă glas celor ce 
sînt, așa cum stau lucrurile.cu privire la tine, 

THEAITETOS Cum să nu? 

STRAĂINUL Pe cînd cea falsă exprimă altceva decît 
cele ce sînt. 

THEAITETOS Da. 

STRĂINUL Prin urmare, pe cele ce nu sînt le ex- 
primă ca fiind. 

THEAITETOS Așa, întrucîtva. 

STRĂINUL Dar ca fiind altele, printre cele ce sînt, 


„cu privire la tine. Căci privitor la fiecare lucru, spu- 


o 


neam, multe într-un sens sînt cele ce sînt, multe ce nu 
sînt. 

THEAITETOS Cu adevărat așa. 

STRĂINUL Vorbirea pe care am făcut-o despre tine 
a doua oară trebuia să fie, în primul rînd, după cite 
am stabilit cu privire la vorbiri, una din cele mai 
scurte. 

THEAITETOS Cel puţin așa am căzut de acord. 

STRĂINUL Apoi trebuia să fie despre cineva. 

THEAITETOS Într-adevăr. 

STRĂINUL Dacă nu e despre tine, nu e despre ni- 
meni altcineva. 

THEAITETOS Cum să fie? 

STRĂINUL lar nefiind despre nimeni, nici nu pu- 
tea fi vorbire în vreun fel. Am arătat într-adevăr că 
e cu neputinţă ca vorbirea să nu poarte asupra ni- 
mănui. 

THEAITETOS Cît se poate de drept. 

STRĂINUL Și totuși, cele spuse despre tine, nu- 
mindu-le' pe cele 'diferite ca identice, iar pe cele ce nu 
sînt ca fiind, dovedesc din plin o asemenea îmbinare 
de verbe şi nume ce poate foarte bine să dea efectiv 
naștere vorbirii false. 

THEAITETOS Chiar așa, fireşte. 

STRĂINUL Dar cum? Oare nu e de pe acum lim- 
pede că gîndirea, precum şi opinia și închipuirea, pot 
toate să devină, ca genuri, atît false cît şi adevărate în 
“ugetele noastre? 

THEAITETOS Cum? 

STRĂINUL Vei înţelege acest lucru mai lesne dacă 
vei prinde mai întîi sensul lor propriu și cum se dleo- e 
sebesc între ele. 

THEAITETOS Dă-mi-l atunci. 

STRĂINUL Gîndirea şi vorbirea trebuie înţelese ca 
fiind una; numai că dialogul lăuntric al cugetului cu 
sine, fără de glas, a fost numit de oameni gîndire. 

THEAITETOS Aşa întru totul. 

STRĂINUL Însă emisiunea pornită din cuget și tre- 
cută prin glas s-a numit vorbire. 

THEAITETOS Adevărat. 

STRĂINUL Pe de altă parte în cazul vorbirii știm 
că se produce următorul lucru. 

THEAITETOS Care? 

STRĂINUL Afirmația și negația. 

TIEAITETOS O ştim. 

STRĂINUL lar atunci cînd se produce acest iiiou 264 a 
în cuget, pe tăcute, poţi să-l numești altfel decît opinie? 

THEAITETOS Cum altfel? 

STRĂINUL În schimb atunci cînd situația aceasta 
se produce în cineva, nu prin gîndire ci prin senzație, 
o astfel de experiență resimțită poate fi potrivit nu- 
mită altfel decît reprezentare prin imaginaţie? 

THEAITETOS Defel. 

STRĂINUL Atunci, de vreme ce vorbirea putea fi 
adevărată ori falsă, iar gîndirea se manifesta ea însăşi 
ca fiind dialog al sufletului cu sine, în timp ce opinia 
ca rezultat al gîndirii, iar cînd spunem „se pare“ are b 
loo un amestec de senzaţie și opinie, rezultă în chip 
necesar că şi acestea, înrudite fiind cu vorbirea, sînt 
într-unele cazuri și cîteodată false. 

THEAITETOS Cum să nu? 

STRĂINUL Observi că judecata şi soiibisea falsă au 
putut fi descoperite mai curînd decît ne așteptam, :cînd 
ne temeam adineaori că truda de a cerceta un aseme- 
nea lucru m-ar putea trimite la o încercare cu totul 
zadarnică? 

THEAITETOS Observ asta. 

STRĂINUL Prin urmare nici faţă de rest să nu dez- 
nădăjduim. În măsura în care s-au dovedit acestea, să 0 
ne amintim acum de diviziunile anterioare pe bază de 
specii. i 

THEAITETOS De care, anume? 

STRĂINUL Deosebisem două specii pentru mește- 

şugul producerii de imagini, una după asemănare, alta 
plăsmuitoare de ficțiuni. 

THEAITETOS Da. 

STRĂINUL Dar despre sofist spuneam că sîntem în 
perplexitate, neștiind în care din două să-l rînduim. 

THEAITETOS Așa era. 

STRAINUL În nedumerirea noastră, ceca ce crea 
încă mai multă tulburare era apariția argumentului de 
natură să combată pe oricine, cum că nici icoana, nici 
imaginea, nici plăsmuirea nu există defel, fiindcă nici- 
odată și nicăieri nu există falsitate. 

THEAITETOS Adevărat spui. 

STRĂINUL Acum însă, de vreme ce s-a dovedit că 
există vorbire şi opinie falsă, este cu putință să exis- 
te și imitație a celor ce sînt, iar din această situa- 
ție se poate naște şi un meșteșug al amăgirii. 

THEAITETOS Se poate. 

STRĂINUL Dar faptul că sofistul ţinea de una din 
cele două, este ceva stabilit dinainte între noi, mai sus. 

THEAITETOS Da. 

STRĂINUL Atunci să încercăm din nou, despicînd 
în două genul ce ne stă în faţă, a nc orienta statornic 
după partea dreaptă a diviziunii, urmărind care este 
lumea sofistului, pînă ce, desprinzîndu-l de tot ce are 
comun cu alții şi punîndu-i de o parte natura proprie, 
îl vom putea face vădit, în primul rînd nouă înșine, apoi 
și celor care, prin lirea lor, sînt familiarizați cu metoda 
pusă în joc. 

* THEAITETOS Drept spui. 

STRÂĂINUL Nu făceam începutul dezbaterii noastre 
deosebind între meșteşugul de a produce şi cel de a iua 
în siăpînire? 

THEAITETOS Da. 

STRĂINUL În ce privește meșteșugul înstăpînirii 
asupra a ceva, sofistul s-a dovedit a face parte din cel 
al vînătorii, al disputei, al comerțului, precum și din 
alte specii de acest soi? 

THEAITETOS Pe deplin așa. 


STRĂINUL Acum în schimb, de vreme ce a fost su- 
prins în meșteșugul mimeticii, este limpede că însuși 
meșteșugul de a produce trebuie împărțit în două de 
la început. Căci imitaţia este şi ea, de fapt, un fel de-a 
produce ceva, imagini firește, spuneam, iar nu fiecare 
dintre lucruri. Nu-i aşa? 

THEAITETOS Întocmai. 

STRĂINUL Să presupunem întîi că în știința 'pro- 
ducerii de lucruri există două părți. 

THEAITETOS Care? 

STRĂINUL Una divină, cealaltă omenească. 

THEAITETOS Nu am înțeles prea bine. 

STRĂINUL Dacă ne amintim de cele spuse la. în- 
ceput, creatoare este, arătam noi, orice forţă care poate 
fi cauză de existenţă a celor ce nu existau în prealabil. 

THEAITETOS Ne-o amintim. 

STRĂINUL Dar despre animalele muritoare toate, 
precum și despre plantele cîte cresc pe pămînt, din 
seminţe și rădăcini, ca și toată materia neînsufleţită, 
metale şi nemetale, subzistentă pe pămînt, să nu spu- 
nem că, neexistîind în prealabil, toate s-au ivit apoi 
datorită acţiunii divinității? Sau să punem în joc pă- 
rerea și afirmația celor mulţi .. . 

THEAITETOS 'Ce afirmații? | 

STRĂINUL Cum că firea le-a produs de la sine, 
prin cine știe ce cauză spontană, fără o rațiune 
productivă. Să nu spunem că s-au ivit sub o rațiune și a 
o știință divină, izvorînd așadar de la zeu? 

THEAITETOS Eu, din cauza vîrstei poate, adesea 
trec de la o părere la alta. Acum însă, cătînd bine la 
tine și înțelegînd că tu le socotești pe acelea produse de 
zeu, mi-am spus că trebuie să cred și eu așa. 

STRĂINUL Bine ai făcut, Theaitetos. Chiar dacă te 
socotim din rîndul celor ce, mai tîrziu, ar putea fi dis- 
puși să creadă într-altfel, am încercat de pe acum să te 
facem a cădea de acord asupra tezei, pe bază de argu- 
mente necesare. De vreme ce însă îţi intuiesc firea, sim- e 
țind că ea singură, fără argumentări din parte-ne, se 
îndreaptă într-acolo unde spui că ești acum mînat, să 
lăsăm lucrurile cum sînt, căci ar însemna timp pierdut. 

Voi stabili deci că lucrurile așa-zis naturale sînt create 
printr-o artă divină, pe cînd cele alcătuite din ele de 
om sînt create printr-una omenească; iar potrivit cu 
acest argument există două feluri de creaţii: unul ome- 
nsc, celălalt divin. 

'" 'THEAITETOS E drept. 

STRĂINUL Două fiind ele, împarte din nou în două 
pe fiecare. 

THEAITETOS În ce fel? 

STRĂINUL Iată. În timp ce mai înainte împărţeam 266 a 

în lăţime întreaga ştiinţă a creației în două, acum să 
facem tăieturi din nou, dar în lungime. 

THEAITETOS Fie așa tăietura. 

STRĂINUL În felul acesta se ivesc în totul patru 
părți, două omenești, prin raport la noi, și alte două 
divine, prin raport la zei. 

THEAITETOS Da. 

STRAĂINUL Divizată însă fiind din nou, dar într-alt 
fel, o parte din fiecare diviziune ar exprima creaţia de 
lucruri în sine, pe cînd cele două rămase ar putea 'că- 
păta cu precădere calificarea de: creatoare de imagini. 
Iar potrivit cu acestea, din nou știința creaţiei se 'di- 
vide în două. 

THEAITETOS Spune, cum se divide fiecare din 
nou? 

STRĂINUL Despre noi oamenii, într-un fel, precum 
și despre celelalte vieţuitoare, ca și despre elementele 
din care în chip natural sînt alcătuite, foc, apă și cele 
înrudite, știm bine că toate sînt produse ale zeului, ele 
fiind create fiecare. Nu-i așa? 

THEAITETOS Așa. 

STRĂINUL Dar fiecare dintre -acestea e însoţită. de 
o imagine, dincolo de propria ei realitate, iar și acele 
imagini sînt născute printr-un procedeu divin. 

THEAITETOS Ce imagini? 

STRĂINUL Cele ivite în timpul somnului și toate 
vedeniile din timpul zilei născute, cum se spune, de la 
sine: umbra pe de-o parte, ivită atunci cînd intervine 
întunericul pe lîngă foc, pe de altă parte îndoitul chip 
pe care-l fac [în oglindire] lumina proprie și cea străină 
întrunite pe suprafeţe strălucitoare și netede, prilejuind 
o senzaţie contrară viziunii obișnuite anterioare. : 

THEAITETOS Într-adevăr, două sînt aceste produse 
ale creației divine, lucrul însuși precum și imaginea ce 
însoțește pe fiecare, 

STRĂINUL Dar ce-i cu meșteșugul nostru? Nu vom 
spune noi, oare că, pe de-o parte facem casa însăși, prin 
arta constructorului, în timp ce prin arta picturii fa- 
cem o alta, un fel de vis omenesc închipuit pentru 
cei treji? 

THEAITETOS Întru totul așa. 

STRĂINUL În felul acesta şi pentru celelalte două 
serii există două rezultate ale acţiunii noastre crea- 
toare, una privind lucrul însuși, spunem noi, liber crea- 

toare, alta privind imaginea, așadar creatoare de ima- 
gini, de reproduceri. 

THEAITETOS Acum am înțeles mai bine și sl 
stabili două specii de creaţie, fiecare îndoită la rîndul 
ei: cea divină și cea umană, după una din diviziuni, 
iar după cealaltă, creaţia a ce sînt lucrurile în ele în- 
sele sau, pe de altă parte, reproducerea lor în imagini. 

STRĂINUL Să ne amintim acum că, în ce privește 
producerea de imagini, un gen se dovedea a fi iconic, 
un altul plăsmuitor de vedenii, dacă falsul e cu adevă- 
rat fals și s-ar înfățișa firesc drept una dintre realități. 

THEAITETOS Așa era într-adevăr. 

STRĂINUL Dar așa se și înfățișa falsul, și de aceea 
vom putea socoti, fără contestaţie, acestea două drept 
două specii. 

THEAITETOS Da. 

STRĂINUL Atunci să determinăm la rîndul ei plăs- 
muirea de vedenii ca fiind îndoită. 

THEAITETOS Cum? 

STRĂINUL O parte se plăsmuiește prin unelte, iar 
alta prin aceea că producătorul de vedenii se înfăți- 
șează el însuși ca unealtă. 

THEAITETOS Ce înţelegi prin asta? 

STRĂINUL Atunci cînd cineva, folosindu-se de 
trupul său îți redă întocmai ţinuta sau vocea prin vo- 
cea sa, este vorba, cum se și spune în general, de imi- 
taţia pusă în joc de arta respectivă. 

THEAITETOS Da. 

STRĂINUL Denumind mimetică partea aceasta a 
meșteșugului, să o rînduim de o parte. Tot restul să-l 
trecem cu vederea, neostenindu-ne cu el și lăsînd pe sea- 
ma altcuiva să strîngă totul într-o unitate ca și să-i 
dea vreo denumire potrivită. 

THEAITETOS Să punem separat una, să lăsăm de-o 
parte alta. 

STRAĂINUL În fapt este cazul, Theaitetos, ca și par- 
tea primă să fie privită drept îndoită. 

THEAITETOS Lămurește lucrul. 

STRĂINUL Printre cei ce imită, unii săvirşesc 
aceasta ştiind bine ce imită, alţii în neștiință de cauză. 
Dar ce diviziune mai însemnată putem face decît cea 
dintre știință și neștiință? 

THEAITETOS Nici una. 

STRĂINUL Acum, imitaţia menţionată adineaori nu 

era oare una de știutori? Căci doar cunoscîndu-ţi ţinuta 
și cunoscîndu-te pe tine te-ar putea imita cineva. 
e THEAITETOS Cum altfel? 

STRĂINUL Dar privitor la redarea dreptății și, în- 
tr-un cuvînt, a întregii virtuţi? Oare nu în neștiinţă de 
cauză, sau pe baza oarecum de opinie, alteori, încearcă 
atît de stăruitor cei mai mulți să procedeze în aşa fel 
încît ceea ce le e doar părere să se manifeste drept 
știință intimă, redînd-o cît mai mult în gest și vorbă? 

THEAITETOS Prea mulţi fac așa. 

STRĂINUL Dau toţi greș cumva, în încercarea lor 
de-a părea drepţi fără a fi nicidecum? Sau cu totul 
invers? 

THEAITETOS Cu totul. 

STRĂINUL Dar despre imitatorul acesta trebuie 

d spus, cred, că diferă de celălalt: neștiutorul de știutor. 

THEAITETOS Da. 

STRĂINUL Numai că, de unde va lua cineva o de- 
numire potrivită pentru fiecare dintre ei? E limpede că 
lucrul e greu, întrucît față de diviziunea genurilor după 
specii a existat o anumită întîrziere la înaintaşi, pa- 
re-se, şi o lipsă de interes, aşa încît nici unul n-a în- 
cercat să facă diviziuni. Așa se face că nu avem chiar 
un belșug de calificative. Totuşi, oricît ar părea lucrul 
de cutezător, să denumim, spre a le putea deosebi lă- 
murit, primul fel de imitație, cel pe bază de opinie, 

e imitație a părelniciei, iar pe celălalt, pe bază de știință, 
imitație învățată. 

THEAITETOS Fic așa. 

STRĂINUL Atunci trebuie să-l punem în joc pe cel 
dintii; căci sofistul nu era știutor, ci simplu imitator. 

THEAITETOS Şi încă în chip deosebit. 

STRĂINUL Pe imitatorul părelniciei să-l supunem 
cercetării așa cum facem cu fierul, căutînd să vedem 
dacă e fier curat sau are vreo crăpătură în el. 

THEAITETOS Să cercetăm. 

STRĂINUL Dar are, și încă numeroase. Într-adevăr, 

268 a există un tip de imitator simplu, care crede a ști acolo 
unde are doar păreri, celălalt imitator, avînd singur se- 
rioase bănuieli şi temeri, datorită faptului că se află în 
treabă cu tot felul de argumente și că ignoră materia în 
care s-a prefăcut faţă de alţii a fi știutor. 

THEAITETOS Chiar așa arată fiecare gen de care ai 
vorbit. 

STRĂINUL Atunci să punem drept un gen pe imi- 
tatorul simplu, drept .un altul pe imitatorul prefăcut? 
THEAITETOS S-ar zice așa. 


STRĂINUL lar la rîndul său, genul din urmă să fie. 


unul singur, sau îndoit?53. 

THEAITETOS Vezi tu însuți. 

STRĂINUL Caut să văd, şi-mi apar două "tipuri 
"de oameni. Pe cel de un tip îl văd în măsură să pună 
“în joc disimularea în viaţa publică, prin cuvîntări în- 
tinse adresate mulțimilor; pe cel de alt tip îl văd în viaţa 
privată, cuvîntînd scurt și silind pe insul prins în dis- 
cuţie să cadă în contradicţie cu sine. 

THEAITETOS Cu toată dreptatea spui așa. 

STRĂINUL Atunci cine vom spune noi că este omul 
elocinței întinse: omul politic, sau oratorul de masă? 

THEAITETOS Oratorul de masă. = 

STRÂINUL Iar pe celălalt, cum îl vom califica, drept 
înțelept sau drept sofist? 

THEAITETOS Drept înțelept nu s-ar putea, de 
vreme ce am stabilit că e neștiutor. Totuşi, imitator 
al înțeleptului fiind, este limpede că va purta un nume 
înrudit acestuia, și astfel am și aflat că el e cel care 
trebuie socotit cu adevărat: ca fiind pe deplin și în fapt 
sofistul, | 
„  STRĂINUL Atunci să legăm. firul întregului, așa 
cum am procedat mai înainte, prinzîndu-i în laț nu- 
mele şi mergînd de la sfîrșit spre început, nu-i așa? 

THEAITETOS Aşa să facem. 

STRĂINUL Cel care ar spune că sofistul adevărat 
este „de acest neam şi sînge“, anume că manifestă mi- 
metismul în arta de-a crea contradicții a părții amă- 
gitoare din imitația pe bază de opinie, o imitație ce ține 
de genul producerii de plăsmuiri, și izvorăște din arta 
umană iar nu divină a creării de imagini, aducătoare de 
tot felul de minunăţii în domeniul de creaţie rezervat 
argumentărilor, acela va vorbi, pare-se, cît se poate de 
adevărat. 

THEAITETOS Întru totul. 


să 


NOTE 


1 Dialogul Theaitetos se încheia cu înțelegerea dintre con= 
vorbitori de a se întilni a doua zi, spre a relua dezbaterea de 
idei. În fapt dialogul de față se înscrie mai degrabă în pre- 
lungirea lui Parmenide. 

2 Referințele la Odiseea sînt la locurile XVII, 485—87 şi 
apoi la IX, 270 urm. 

5 După Apelt (traducător al dialogului, F. Meiner, 1922, 
Anmerkungen la 217 b-c) dialogul Parmenide la care face aici 
aluzie Platon este probabil o ficţiune. — Te întrebi care dia- 
16g și în ce măsură nu este o ficţiune. 

4 În' Republica era invers: nu exemplele mici se invocau 
spre a înțelege pe cele „mari“, ci se invocă exemplul măritor 
al creerii unui stat, spre a se înțelege ce este virtutea într-un 
cuget individual. lar aşa cum aici exemplele „mici și lesne de 
aflat“ vor fi depăşite ca provizorii, la fel ar trebui să fie înre- 
gistrat şi exemplul statului drept provizoriu. Din păcate, inter- 
pretarea curentă și chiar cea tradiţională nesocotesc faptul 
acesta, făcînd din Republica o simplă operă politică. 

5 Acum începe cascada de „dihotomii“, despre a căror abu- 
zivă înţelegere drept „silogism slăbit“ este vorba şi în re- 
marcabila Introducere a lui Alexandru Surdu. În Lămuriri 
preliminare încercăm a da o înfățișare modernă procedeului, 
anticipat — ca atîtea alte procedee pretins noi — de scrie= 
rile lui Platon. 

6 Va urma o primă definiţie a sofistului. Procedeul care a 
folosit pentru toate definițiile ce urmează, se dovedeşte a fi 
atit de limpede şi de schematizat încît nu merită să fie re- 
dat, cum fac majoritatea comentatorilor, prin tabele, total ne- 
semnificative chiar sub raport didactic. 

7 Urmează o a doua încercare de a defini, la fel condusă 
şi pe: aceeași .bază de „a pune stăpînire pe ceva“, dar la un 
nivel mai ridicat. 

8 A treia definiţie, cu o nuanţă nouă în arta de a se în- 
stăpîni prin schimb. A patra, ar aduce o caracteristică încă 
mai simplă: înstăpînire prin schimb, cu produse proprii. Pla- 
ton însuși, la 244d, va face din cele două variante două defi- 
niţii, aşa cum se constată la 231 d (a se vedea și nota lui Paul 
Friedlănder, Platon, B, LII, cd. a 3-a, Walter de Gruylter, 1975, 
nota 18). 

* 9 A patra (respectiv a cincea) definiţie: înștăpînire prin 
luptă. Poate fi de interes încadrarea de aici a eristicii în genul 
controversei. 

10 „Vorbăria“ pare a cuprinde, după unii comentatori, şi 
dialectica, pe care ascultătorii în general n-o acceptă uşor. So- 
crate însuși este decretat drept „flecar“ de către adversarii săi, 

menționați și uneori chiar prezenţi în alte dialoguri. 

1 „A patra oară“, sau, după 231 d, a cincea. 

12 Se deschide o nouă încercare de a defini, una pe bază 
de „purifieare“. 

15 Rezumatul acesta, pe baza căruia definițiile enumerate 
sînt sase, face inutilă orice punere în ordine și schematizare, 
din partea interpretului, asupra melodei și semnificației apli- 
cării ci. A se vedea Lămuriri preliminare. Dar abia a saptea 
definiţie care va urma îndată, va da miezul (și înțelesul ex- 
clusiv, după unii) al dialogului de faţă, aducînd în orice cazo 
contribuţie hotărîtoare pentru înţelegerea problematicii „tiin- 
ţei“ la Platon. În situarea platonismului între Parmenide și 
Heraclit, fără adeziune totală faţă de nici unul, analiza făcută 
ar putea fi într-adevăr socotită piesa centrală a teoriei Ideilor. 

11 Se pregătește ultima definiţie. 

15 După Dies (în notele traducerii din Sofistul, Guillaume 
Bud, tome VIII, 3-eme partie, 1925) sensul expresiei folosite 
ar fi de găsit în Menezenos (240 a-c) și Legile (698 ce-l): „„Da- 
tis a primit de la Darius ordinul de-a face prizonieri pe ere- 
trieni și atenieni, iar ostașii săi au făcut un lanţ, de la mare 
pînă la mare, pe întreg teritoriul eretrian, spre a putea vesti 
Marelui Rege că nimeni nu le scăpase“. 

16 Dihotomia este întotdeauna exhaustivă, fiind vorba, cum 
o va ilustra în curînd Platon însuși, de ceva din sînul realită- 
ţii și complementara sa. 

1 Se putea la fel de bine spune, în loc de neființă la sin- 
gular, neființe la plural, și atunci confruntarea cu Parmenide 
și-ar ti arătat caracterul ei special, de natură poate să nu in- 
firme pe acesta din urmă cu privire la fiinţa unică. 

15 Lui 'Theaitetos i se cere să vorbească în conţinut nu în 
sferă. — Este o întrebare în ce măsură peste tot în dialo- 
guri, atunci cînd se enumeră cazurile particulare și Socrate în- 
treabă care e conceptul lor, logica obișnuită, cu deosebirea între 
sferă și conţinut, nu ar avea un cuvînt începător de spus. Dar 
după cum chiar și în logica obișnuită trebuie gîndită o deose- 
bire între noţiune, obţinută prin simplă abstragere, și con- 
cept, la îel la Platon trebuie deosebit între concept și Idee, 
ultima avînd nu numai statutul logic de concept cu toate no- 
tele păstrate în el, dar și un statut ontologic. 

1 Abia Aristotel, în Categorii la început, va pune ordine 
în deosebirea dintre contrarii și contradictorii. Dar aici trebuie 
spus că nu sînt în joc nici măcar contrariile, ci doar realităţile 
din cuprinsul „complementarei“. 

> După Isocrate (citat Dies), ar fi vorba de Ion. 

21 După același: Alcmeon. 

22 Fireşte, Parmenide și Melissos. 

2: Empedocle. 


2 În loc de „ceea ce ființează“ (to on) ni se pare potrivit 
a pune uneori „fiinţa lucrurilor“ (în nici un caz „fiinţă“ pură și 
simplă). 

2 Aici apare ousia în locul lui on și de aceea punem pen- 
tru ea: ființa însăși. (La Aristotel ousia va fi aproape întot- 
deauna „substanță“). 


26 Din nou ousia, cum e firesc, 

2 La fel de legitim ousia, fiinţa însăși fiind — după ei — 
materială. _ - 

2 Ousia. 

29 Devenirea unică, în loc de ousia, ființa unică, 

3 Ousia. 

31 Cu „ființa drept forme“ se deschide problema? cit re- 
vine lui Platon și cît aparţine doar discipolilor săi, faţă de care 
Platon va avea unele rezerve. Apelt se întreabă aici (la nota 
respectivă, op. cit.) cine sînt „Prietenii formelor“? Sînt disci- 
polii lui Platon din „Megara, unde efectiv Academia avea un 
ecou deosebit? Sau să fie vorba de un stadiu platonician ante- 
rior, pe care filosoful antic singur îl supunea criticii? 

32 'Tradueem ta onta prin „realităţi“, în timp ce singula- 
rul rămîne „ceea ce fiinţează“, sau „ființa lucrurilor“. Pluralui 
aduce o slăbire semantică, adesea. 

33 Ousia. 

3 În chip firesc ousia. 

5 „Străinul“, ce pare cu adevărat a fi Platon însuși așa 
cum socotim împreună cu mulţi comentatori, își ia distanță 
față de platonicieni. 

35 Bineînţeles ousia. 

31 Expresia este: pantelos on („ceea ce ființează în chip de- 
săvîrşit“) care ar corespunde ousiei. 

3 To on. . 

39 în text și la traducători „suflet“. Dar „cugetul“ exprimă 
totalitatea vieţii sufletești, deschizînd' şi către gîndire, cum este 
cazul. 

40 Fiind vorba de ființă în general, reapare ousia. 

41 Ousia, 

42 Din nou ousia. 

43 Se citează Viespile lui Aristofan, vers. 1017—1020, cu 
ventrilocul Eurycles. 

44 După cum se arată în Introducere, dialogurile de faţă 
trebuiau să se încheie cu unul despre „Filosof“, rămas nescris. 
415 „Specie“ în loc de „gen“, asimilate în acest dialog. 

46 În scopul cursivităţii traducerii, punem uneori „diferit“ 
pentru altul, așa cum punem „identic“ pentru același. 

+7 Ni se pare clar că este vorba de „complementară“ „ aşa= 
dar to on nu poate însemna fiinţa însăşi, ci ființa lucrurilor sau 
ceva din sînul realităților. 

48 Tou ontos ousia. Poate fi acum spus categoric.că ousia 
este ființa cea adevărată. Altminteri, traducînd pe to on prin 
fiinţă, cum se face prea des, ar trebui în cazul de faţă să se 
traducă: fiinţa fiinţei. 

19 Ousia, la care într-un sens participă pînă și cele ce „nu 
sînt“ atunci cînd altceva decît ele este, dar care sînt fiecare „cu 
natura sa proprie“. 

5 Sau mai degrabă „opuse“? 

51 Punem „vorbire întemeiată“, fără de care n-ar fi vorbire 
în . genere. Altminteri ar fi simplă tautologie să spunem că 
fără vorbire n-ar exista vorbire. 

52 Ousia, ființa însăşi, atît pentru ceea ce ființează (tou 
ontos) cît şi pentru ce nu ființează, cînd altceva este. 

53 La capătul dialogului reapare metoda dihotomiei, care 
lăsase loc altui tip de analiză în căutarea unei definiţii pentru 

sofist. Fiind vorba, de rîndul acesta, de o analiză tipic filoso- 
fică, una în domeniul metafizicii, ea ru va avea parţe deo 
metodă infailibilă, ca dihotomia, prin urmare nici de nume, ci 
împărtășește soarta reflexiunii filosofice — în sensul ei cel mai 
pur: soarta platonismului — de a rămîne o căutare deschisă. 

Be ce nu și-a întreprins Platon căutarea sub numele său, 
ci al Străinului? De ce, pentru o dată, Socrate — tocmai întors 
de la Tribunal, care-l găsise vinovat şi îl va condamna la 
moarte — asistă numai la dialog și tace? Poate că despre ființa 
însăşi mai este ceva de spus şi nimeni n-o poate încerca decît 
tipul de om pentru care Platon nu a reușit să-și scrie dia- 
logul. 

NOJIITIKOZ 
OMUL POLITIC 


LĂMURIRI PRELIMINARE 


DESPRE AUTENTICITATE 


Omul politic face parte dintre dialogurile în general ne- 
contestate ale lui Platon. O referire expresă a lui Aristotel 
(Polit., I, 1) la un pasaj anume din acest dialog platonician 
(.e. 285 b) a înlăturat posibilitatea unei contestări ferme a 
lui încă din antichitate. Dealtfel și prezenţa lui în clasificările 
antice, transmise de Diogehes Laertios — dialogul nostru făcînd 
parte din tetralogia a doua: Cratylos — Theaitetos — Sofistul — 
Politicul, după Thrasyllos, sau din trilogia a doua: Sofistul — 
Politicul — Cratylos, după Aristophanes — îi confirmă auten- 
i.citatlea. Și totuși, în secolul al XIX-lea, caracterizat, după 
cum se știe, de un extrem criticism, un C. Schaarschmidt sau 
Ch. Huit au exprimat îndoieli asupra autenticităţii dialogului. 
]uînd în serios mitul alegoric al celor două mișcări opuse ale 
Universului și părîindu-li-se că această doctrină este atît de 
stranie, atît de puţin conformă cu ansamblul filosofiei platoni- 
cicne, au transformat aceasta în argument împotriva autentici- 
tăţii dialogului (cf. P. Frutiger, Les mythes de Platon, Felix 
Alcan, Paris, 1930, p. 185 şi urm.). Dar această presupusă ne- 
autenticitate a rămas doar o neglijabilă ipoteză, argumentul 
nefiind în stare să convingă. 


Ed 


DESPRE CRONOLOGIE 


Nici data scrierii acestui dialog nu a putut fi stabilită cu 
exactitate. Auguste Dies, în prefața care precede excelenta edi- 
ție — text grec și traducere — din colecţia „Les Belles Lettres“ 
a Asociaţiei Guillaume Bude, ediţie apărută la Paris în 1935, 
prezintă principalele repere fixate de diverșii comentatori an- 
teriori. El păstrează ordinea stabilită pe criterii stilistice de 
către Campbell: Sofistul — Philebos — Timaios — Critias — 
Legile. Eberz indicase o dată intermediară anilor 360 și 357 
î.e.n. Renata von Scheliha (Dion. Die platonische Staats- 
griindung în Sizilien, Leipzig, 1934, p. 76) consideră că a fost 
scris chiar în timpul expediției lui Dion, „ca manifest pentru 
fundarea unui nou regat“; E. Barker crede că dialogul a fost 
scris între 367 şi 361, pentru că Platon avea, în acest interval, 
speranţa să se stabilească la Siracuza o monarhie înţeleaptă și 
că el lucra cu Dionisos al II-lea la preambulul legislativ al 
Legilor (Scrisori, 111). O dată atît de tîrzie este greu de susţi- 
nut. Willamowitz semărgineștelaaspunecă Sofistul și Omul 
politic au fost publicate în acelaşi timp între a doua și a treia 
călătorie în Sicilia. Andreae (Der Staatsmann, p. XVI și urm.) 
crede că vor fi fost publicate probabil în 365 pentru a servi de 

teme de exerciţiu pentru Academie. A. Dies se abţine de lu 
orice datare (cf. op. cit., pp. LXII—LXIV). Oricum, dialog de 
bătrîneţe, Omul politic reprezintă „partea de mijloc a ynei tri- 
logii, pe care Platon o avusese în vedere în introducerea la dia- 
logul Sofistul, adică: Sofistul — Omul politic — Filosoful (cf. 
Platons Dialog, Politikos oder Vom Staatsmann, ibersetzt unul 
erlăutert von Dr. Otto Apelt, Leipzig, 1914) sau „piesa a treia 
a unei tetralogii, a cărei a patra piesă nu a fost scrisă nici- 
odată“, adică Theaitetos — Sofistul — Omul politic — Filosofu: 
(cf. A. Dies, op. cit., p. VII). Se ştie că discuţiile din Sofistul si 
Omul politic au fost purtate în aceeași zi, aceasta fiind ziua 
următoare celei în care ar fi avut loc dialogul Theaitetos. 


DESPRE TITLU ȘI SUBTIILU 


Dialogul acesta este dintre puţinele care nu au ca titlu un 
nume propriu, aparținînd unuia dintre personajele dialogului. 
Ne referim, desigur, la Apologia lui Socrate, Republica, Legile, 
pe de o parte, şi Sofistul, pe de alta, de acesta din urmă fiind 
mai apropiat nu numai prin personaje, loc și timp de desfi- 
şurare, ci și prin titlul care redă scopul întregului demers diu- 
lectic de construire a unei definiţii. Căci găsirea adevăratei du- 
finiţii a omului politic este obiectul întregului dialog, dacă ni 
cumva aceasta este doar pretextul exersării și validării me- 
todei de divizare logică dihotomică progresivă, pe care Platon 
o prezentase şi aplicase anterior în Sofistul. Așadar: mai pu- 
ţin dialog cu tematică socială axată pe coordonate etice (cun 
vor fi Legile, de exemplu), şi mai mult un strălucit exemplu 
de exercițiu dialectic (gramaticii antici l-au şi clasificat, cde- 
altfel, printre dialogurile genului logic). 

Subtitlul, „Despre regalitate“, provenind, desigur, de la 
gramaticii alexandrini precizează noţiunea generală căruia îi 
este circumscris “obiectul de cercetat. Așadar: „o problemă po- 
litică servind drept materie pentru exerciţii dialectice şi con- 
siderații de metodă“ 3: vede A. Dies (op. cât., p. IX). 


DESPRE PERSONAJE 


Personajele acestui dialog sînt aceleași cu cele ale So- 
fistului, şi anume: Socrate, Theodoros, Străinul din Elea, So- 
crate cel Tînăr şi Theaitetos, acesta din urmă fiind doar „as- 
cultător“, deci un personaj mut, aşa cum fusese Socrate cel 
Tînăr în dialogul precedent (Sofistul). Protagonist rămîne tot 
Străinul din Elea — în fond -un alter-ego al lui Platon. Socrate 
își rezervă doar rolul de a deschide discuţia prin cîteva re- 
plici, în maniera-i ironică nedezminţită, din care aflăm și in- 
tenția sa de a relua rolul de personaj principal (,„întrebător“) 
în deja anunțatul — în Sofistul — dialog Filosoful, păstrin- 
du-l ca partener de dialog (personaj „răspunzător“) tot pe So- 
crate cel Tînăr (cf. Omul politic, 258 a). Tot el și închide dis- 
cuția printr-o singură replică, aceasta conținînd o apreciere 

superlativă a modului cum Străinul din Elea a condus la gă- 
sirea definiției adevărate a omului politic. S-a presupus că 
replica finală ar aparţine lui Socrate cel Tînăr (Wohlrab, Apelt, 
Robin), dar o anume simetrie cu începutul dialogului, deloc 
străină de neîndoielnice intenţii literare, cît şi ponderea şi 
valoarea mai mare a unei atari aprecieri venite din partea lui 
Socrate, ne fac să stăm de partea celor ce i-o atribuie lui 
(Schleiermacher, Campbell, Dies). Theodoros din Cyrene, re- 
numit matematician al antichităţii grecești, profesor al lui 
Theaitetos, participă și el, doar cu cîteva replici la începutul 
dialogului, întocmai ca în Solistul. 


STRUCTURA DIALOGULUI" OMUL POLITIC 


Aproape toate ediţiile şi toate traducerile comentate (Otto 
Apelt, Auguste Dies, L. Robin, J. B. Skemp ș.a.) prezintă 
cîte un plan sau o schiță structurală, în linii mari identice. 
Diferenţele, minore, sînt neesențiale. De exemplu: Otto Apelt 
(1914) găsește două părţi principale, prima (258 B—277 A) sub- 
intitulată încercare de obținere a definiției omului de stat 
prin dihotomie progresivă a noţiunii de „știință“ şi a doua 
(277 A—311 C), cuprinzind două subdiviziuni intitulate: A. 
Arta țesutului și B. Arta politică. Auguste Dies, la rîndul lui, 
găsește trei părţi principale; prima: Definirea omului politic ca 
păstor al turmei omenești, critica acestei definiţii (258 b—277 d), 
a doua: Paradigma ţesăturii (277 d—287 a) şi a treia: Noţiunea 
definitivă de om politic: ţesătorul regal (2837 b—311 c), fie- 
care dintre acestea avînd, la rîndul lor, mai multe subdi- 
viziuni. Dealtfel, părţile a doua şi a treia aproape coincid cu 
cea de-a doua din diviziunea lui O. Apelt. 


Prezentăm în continuare o schemă mai detaliată a struc- 
turii dialogului Omul politic — schemă mai apropiată de cea 
a lui A. Dies — care cuprinde următoarele părți: 

I. Introducere : Plasarea acestui dialog în continuarea 
dialogului legă scopul urmărit: definirea omu- 


lui politic . . . în im eta se o ea ca ai a e 12571 8—258b 
II. Omul politic — păstor al turmei de oameni; defi- 
niție şi critica definiției .. . . . . . . . . . . 258b—277d 
1. O clasificare a științelor (=artelor) . . . . . . . 258b—262a 
2. Prezentarea metodei de divizare dihotomică pro- 
gresivă . . . . c. .... ... în ae e e e 262a—264b 
3. Reluarea divizării științelor; recapitulare și pri- 
vire critică; rivalii omului politic . . . . . 264b—268d 


4. O nouă cale de demonstraţie: recursul la mit; 

mitul păstorului divin (în contextul mitului des- 

pre cele două sensuri ale rotirii Universului și al 

condiţiei generaţiei de oameni născuţi din pă- 

mînt). .... în n... . . . . . . . . e 268d—274e 
$. Consecința definirii mitului la demersul definirii 

omului politic: eroarea confundării păstorului 

uman cu cel divin. . . . . ..... e e e 274e—2977c 


III. Paradigma ariei țesutului . . . . a e e e 277d—287b 

1. Definirea paradigmei şi folosirea ei ; paradigma 
literelea ca oa e Au tdacia duce ae an aa cat DD 000 
2. Arta țesutului. . . . . . . . . . . . . . e e 279a—280b 
3. Artele rivale ei .. . . . . . . . . . . « . + 280b—281c 

4. Artele auxiliare ei; excurs i cauze proprii şi 
cauze auxiliare ... . . eee e 28lc—283b 

5. Măsura relativă şi dreapta măsură; metretica — 
arta măsurării ... . . . . . . . . . . e + 283b—2987D 
IV. Omul politic — țesător regal . . . . .. . ... . 287 b—311 c 
1. Auxiliarii și rivalii subalterni ai omului politic 287 b— 291 e 

2. Diversele forme de guvernămînt; șființa — uni- 

cul criteriu valoric în definirea şi clasificarea 
formelor de guvernămînt . . . «e e e 29lc—297b 

3. Formele de guvernămint imperfecte; legalitatea 

— criteriu secundar în aprecierea formelor de 
guvernămint ..... : : o e e + 297b—303d 

4. Separarea artei politice. de artele rivale ei (arta 
militară, arta juridică, arta retorică) . . . . . . 3034—305e 

5. Definirea exactă a omului politic ca ţesător regal, 


conform paradigmei artei țesutului . . . . . . 305e-—3llc 


a) caracterele umane și contradicţiile lor . . . . 305e—308)b 
b) omul politic ca ţesător regal. realizează fuziu- 
nea contrariilor . . . . «+ 808b-—3llc 


V. Încheiere. Socrate, intervenind cu o apreciere su- 


perlativă asupra demersului demonstrativ, pune 
capăt dialogului .. . . cc... ... 311 ce 


NOTĂ ASUPRA TRADUCERII 


[d 


În traducerea dialogului Omul politic am urmat textul 
grec stabilit de ediția Platon, Oeuwvres completes, tome IX, Ie 
partie, Le politique, texte etabli et traduit par Auguste Diăs, 
Paris, Societe d'Edition „Les Belles Lettres“, Paris, 1935 şi 
am consultat şi ediţia Platonis Dialogi secundum Thrasylii 
teiralogias dispositi; post Carolum Friedericum Hermannum 
recognovit Martinus Wohlrab, vol. I, Lipsiae, Teubner, 1939. 

Dialogul nu a mai fost tradus pînă acum în limba română, 
cu excepţia. unui scurt fragment (291 d—297 b), apărut, în 
traducerea lui Octavian Nistor, în Antologia filosofică. Filo- 
sojia antică, vol. 1, ediţie revăzută și adăugită de O. Nistor, 
B.P.T., 1975, Editura Minerva, Bucureşti, (pp. 161—169). 


E.P. 


OMUL POLITIC 


[>a ! Despre regalitate; dialog logic] 


SOCRATE THEODOROS STRAINUL 
SOCRATE CEL TÎNĂR 


SOCRATE Muliă recunoștință aș putea zice că îți 257 a 


datorez, Theodoros, pentru cunoștința cu Theaitetos și, 
Ge asemenea, cu Străinul!. 

THEODOROS Îndată însă, Socrate, îmi vei datora 
întreită recunoștință; și aceasta, după ce ei îți vor fi 
înfățișat omul politic și filosoful. 

SOCRATE Bine, dragă Theodoros, dar putem spune 
că am auzit tocmai un astfel de lucru de la un atît de 
bun cunoscător al calculului şi geometriei??2 

THEODOROS Ce anume, Socrate? 

SOCRATE Faptul de a da valoare egală fiecăruia 
dintre cei doi oameni, care se deosebesc între ei mai 
mult prin cinstea de care se bucură, decît prin pro- 
porţia aceea specifică artei voastre?. 

THEODOROS Bine zici, pe Ammon, zeul nostrust, 
Socrate; şi cu dreptate, şi, de asemenea, pe baza unei 
foarte bune memorii mi-ai criticat greșeala de calcul. 
Dar discuţia cu tine privitoare la aceasta o voi relua 
mai apoi. Tu, însă, Străinule, nu-ţi pierde deloc bu- 
năvoinţa față de noi, ci alege în continuare ca subiect 
fie omul politic, fie filosoful și, după ce ai ales, ex- 
pune-l amănunţit. 

STRĂINUL Tocmai aceasta trebuie să facem noi în 
continuare, Theodoros, odată ce ne-am și apucat de 
treabă într-o problemă; și nu trebuie să renunţăm mai 
înainte de a ajunge la capăt și cu'aceasta. Dar ce-ar 
trebui să facem, oare, cu Theaitetos acesta? 

THEODOROS La ce te referi? 


STRĂINUL Să-l lăsăm, oare, să se odihnească puţin, 
înlocuindu-l cu colegul său de palestră, cu tînărul So- 
crate? Sau cum alifel mă sfătuiești? 

THEODOROS  Înlocuiește-l, așa cum spui; căci, 
fiind tineri amîndoi, vor suporta mai ușor toată difi- 
cultatea discuţiei, dacă sînt lăsaţi să-și tragă puţin su- 
fletul. 


258 a 

SOCRATE Și nici n-ar fi de mirare, Străinule ca 
amîndoi să aibă de undeva o anumită înrudire cu mi- 
ne. Chiar voi spuneţi că unul pare să-mi semene după 
aspectul feţei, iar celălalt după numele identic cu al 
meu și această denumire conţine un fel de familiari- 
tate. Și întotdeauna trebuie să refacem bucuroși, prin 
convorbiri, cunoștința cu cei înrudiți cu noi. Cu Theai- 
tetos eu însumi mi-am împletit ieri gînduriles și chiar 
adineaori6 l-am auzit răspunzînd; cu Socrate, însă, de- 
loc; trebuie, deci, să-l cercetez și pe el. Mie, însă, îmi 
va răspunde mai tîrziu”; să-ţi răspundă ţie acum! 

STRĂINUL Așa să fie. Ei, tinere$ Socrate, auzi ce 
spune Socrate? 

SOCRATE CEL TÎNĂR Da. 

STRĂINUL Eşti de acord, deci, cu ce spune? 

SOCRATE CEL TÎNĂR Chiar foarte de acord. 

STRĂINUL Se pare că din partea ta nu-i nici o 
piedică; la fel, ba încă și mai puțin, trebuie să fie și 
din partea mea. Dar, după sofist, este necesar, după 
părerea mea, să cercetăm amîndoi omul politic; spu- 
ne-mi deci: trebuie pus și acesta printre cei ce au cu- 
noaștere științifică, sau cum altfel? 

„SOCRATE CEL TÎNĂR Sigur că da! 

STRĂINUL Trebuie, deci, să divizăm științele tot 
la fel ca atunci cînd am cercetat și subiectul ante- 
rior?9 

SOCRATE CEL TÎNĂR Numaidecît! 

STRĂINUL Dar, tinere Socrate, îmi pare că, în 
fapt, nu trebuie așezați în aceeaşi secţiune. 

SOCRATE CEL TÎNĂR Dar atunci? 

STRĂINUL În alta. 

SOCRATE CEL TÎNÂR Așa se pare. 

STRAĂINUL Așadar, pe unde am putea găsi căra- 
rea spre știința politică? Căci trebuie s-o găsim și 
trebuie ca, separînd-o de toate celelalte, să-i imprimăm 
o singură pecete; apoi, desemnînd toate celelalte cărări 
care se îndreaptă în direcţii diferite drept o altă spe- 
cie, să determinăm spiritul nostru să conceapă toate 
științele ca fiind constituite din două speciilo, 

SOCRATE CEL TÎNĂR Dar asta este treaba ta, 
Străinule, cred eu, iar nu a mea! 

STRÂINUL Trebuie, însă, să devină și a ta, tinere 
Socrate, în cazul în care o vom clarifica împreună. 


SOCRATE CEL TÎNĂR Bine ai spus! 

STRĂINUL Prin urmare, aritmetica și alte cîteva 
arte înrudite cu ea nu sînt ele lipsite de orice aspect 
practic și nu deţin ele numai faptul de a cunoaște? 

SOCRATE CEL TÎNĂR Așa este. 

STRĂINUL Pe de altă parte, la rîndul lor, artele 
care se referă la dulgherie — sau la orice fel de activi- 
tate manuală — posedă știința, ca și cum ea ar crește 
deodată cu acţiunea, și ele — știință și practică — co- 
laborează la producerea, prin intermediul lor, a obi- 
ectelor, inexistente mai înainte. 

SOCRATE CEL TÎNĂR Cum altfel, dar? 

STRĂINUL Împarte acum toate științele după acest 
criteriu, dînd unei grupe numele de științe practice, 
celeilalie pe cel de științe teoreticell. 

SOCRATE CEL TÎNĂR Fie cum vrei! Deci există 
două specii ale științei considerate ca întreg. 

STRĂINUL Dar, oare, vom numi noi om politic și 
suveranul, și stăpînul unei case, și pe administratorul 
ei, ca și cum am înțelege prin toate acestea un singur 
lucru, sau am putea spune că sînt tot atiî:ea arte cite 
nume au fost date? Dar, mai degrabă, urmează-mă pe 
altă cale! 

SOCRATE CEL TÎNĂR Pe care? 


STRĂINUL Pe aceasta: dacă cineva, care-i un sim- 
plu particular, este capabil să-i dea un sfat unui medic 
publici?, oare, n-ar trebui să-i dăm acestuia același 
nume de artă ca aceluia căruia el îi dă sfatul? 

SOCRATE CEL TÎNĂR Da. 


STRĂINUL Cum adică? Să zicem că un ins oa- 
recare, care este un simplu particular, este capabil să 
dea sfaturi altuia care domneşte peste niște ţinuturi; 
oare, nu vom spune că el posedă știința pe care tre- 
buie să o posede cîrmuitorul? 

SOCRATE CEL TÎNÂR Vom spune, desigur! 

STRĂINUL Dar știința adevăratului rege este ști- 
inţa regală? 

SOCRATE CEL TÎNĂR Da. 


STRĂINUL lar cel care a dobîndit-o, fie că s-ar 
întîmpla să fie cîrmuitor, fie simplu particular, cu to- 
tul pe drept va fi numit „regal“, în conformitate cu 
această artă a sa? 


SOCRATE CEL TÎNĂR Pe drept, desigur! 

STRĂINUL Și deopotrivă și administratorul, și stă- 
pinul. 

SOCRATE CEL TÎNĂR Cum adică? 

STRĂINUL Cum? Oare, situaţia unei  gospottrrii 
mari și dimensiunea unui oraș mic se Vor deosebi în 
vreun fel în privința cîrmuirii 213 

SOCRATE CEL TÎNĂR În nici un fel. . 

STRAINUL Așadar, referitor la problema pe care 
tocmai o examinăm, este clar că știința privitoare la 
toate acestea este una singură; dacă am numi-o fie 
știință regală, fie politică, fie economică, nu este nici 
o diferenţă aici? 

SOCRATE CEL TÎNĂR Cum altfel? 

STRĂINUL Dar este la fel de clar că orice suveran, 
pentru a-și menţine puterea, se încrede în mică măsură 
în braţele și în tot corpul său, în comparaţie cu inte- 
ligenţa și cu forţa spiritului său. 

SOCRATE CEL TÎNĂR Evident. 

STRÂINUL Vom spune, așadar, cu voia ta, că re- 
gele este mai apropiat de știința teoretică, decît de 
arţele manuale și, în general, de știința practică. 

SOCRATE CEL TÎNĂR Cum să nu ! 

STRĂINUL Însă vom pune noi, oare, toate acestea 
— ştiinţa politică şi omul politic, ştiinţa regală și omul 
regali! — la un loc, ca și cum ar fi o unitate? 

SOCRATE CEL TÎNĂR Evident! 

STRĂINUL Oare, n-am progresa mai uşor, dacă, 
după aceea, am diviza știința teoretică? 

SOCRATE CEL TÎNĂR Chiar foarte UȘor! 

STRĂINUL Concentrează-ţi atenţia și vezi dacă nu 
observăm în aceasta o separație naturală. 

SOCRATE CEL TÎNĂR Care anume? 

STRĂINUL Aceasta. Aveam, nu-i așa, o artă a cal- 
culului? 

SOCRATE CEL TÎNĂR Da. 

STRĂINUL Ea făcea parte în mod sigur, după pă- 
rereu noastră, dintre artele teoretice. 

SOCRATE CEL TÎNĂR Cum să nu! 

STRĂINUL Și ce altă funcţie îi vom atribui noi 
științei calculului, după ce ea a făcut cunoscută dife- 
rența dintre numere, decît aceea de a emite judecăţi 
despre cele cunoscute? 

SOCRATE CEL TÎNĂR Chiar, ce altă funcție? 


OMUL POLITIC 401 


STRĂINUL De pildă, nici un arhitect nu este el 
însuși muncitor, ci conducătorul muncitorilor., 

SOCRATE CEL TÎNĂR Da. 

STRĂINUL El depune o activitate de cunoaștere 
şi nu una manuală. 

SOCRATE CEL TÎNĂR Așa este! 

STRĂINUL Deci, pe drept s-ar putea spune că el 
participă la știința teoretică. 

SOCRATE CEL TÎNĂR Cu siguranţă! 

STRÂINUL Dar acestuia, după ce a emis judecăţi 
în privința celor cunoscute, nu-i rămîne, cred, doar 
să pună punct și să plece, așa cum făcea cel care cal- 
cula, ci el trebuie să indice fiecăruia dintre muncitori 
ce are de făcut, pînă cînd aceștia termină ceea ce le-a 
fost comandat. 

SOCRATE CEL TÎNĂR Adevărat! 

STRĂINUL Așadar astfel de arte, ca și toate ce 
sînt legate de știința calculului, sînt teoretice, iar cele 
două genuri ale științelor teoretice se deosebesc între 
ele prin aceea că unele judecă, altele îndrumă? 

SOCRATE CEL TÎNĂR Așa pare a fi. 

STRĂINUL Deci: dacă în știința teoretică, luată ca 
întreg, am distinge o parte directivă şi o alta criticăt5, 
am putea spune că am divizat-o corect? 

SOCRATE CEL TÎNĂR Da. După părerea mea, cel 
puţin! 

STRĂINUL Dar, desigur, este de dorit să existe 
un acord între cei ce acționează în comun. 

SOCRATE CEL TÎNĂR Cum să nu! 


STRĂINUL De ne-am înţelege noi ca și pînă acum, 

ne-am putea lipsi bucuroși de părerile altora! 
„SOCRATE CEL TÎNĂR Desigur! 

STRÂINUL Hai acum, spune: în care din aceste 
două arte trebuie să punem omul regal? oare, în cea 
critică, considerîndu-l ca pe unul care doar reflectează, 
sau, mai degrabă, vom considera că ţine de ramura 
directivă, ca unul care comandă? 

SOCRATE CEL TÎNĂR În aceasta din urmă, mai 
încape îndoială? 

STRĂINUL Acum ar trebui să vedem dacă am pu- 
tea diviza în vreun fel și arta directivă, la rîndul ei. 
Eu cred că ea se divide astfel: așa precum arta negus- 
torului se deosebeşte de cea a celui care-și vinde el 

însuși produsele proprii, tot astfel îmi pare că se deo- 
sebește genul regalității de cel al crainicilor. 

SOCRATE CEL TÎNĂR Cum? 

STRĂINUL Negustorii, după ce au procurat din altă 
parte marfa vîndută într-un fel mai întîi de alţii, o 
vînd la rîndul lor pentru a doua oară. 

SOCRATE CEL TÎNĂR Chiar așa! 

STRĂINUL La fel şi specia crainicilor: primind ea 
ordine gîndite şi poruncite de alţii, le poruncește, la 
rîndul ei, a doua oară altora. 

SOCRATE CEL TÎNĂR Foarte adevărat! 


STRĂINUL Dar atunci, cum? În felul acesta vom 
confunda arta regalității cu cea hermeneutică!$, cu cea 
a comandantului de vislași, a ghicitorului, a crainicu- 
lui și cu multe alte arte înrudite cu acestea, ca unele 
care — toate — au de-a face cu faptul de a porunci? 
Sau, poate, vrei ca, aşa cum am procedat pînă acum 
prin comparație, tot prin comparaţie să continuăm și 
în privința numelui, de vreme ce se întîmplă ca acest 
gen al celor care cîrmuiesc prin autoritate proprie să 
nu aibă un nume; pe această cale, oare, să le divizăm, 
punînd pe de o parte genul regalității în grupa celor 
autodirective, pe de alta, pe toate celelalte, fără a ne 
mai face griji în privinţa lor şi lăsindu-l pe vreun altul 
să le dea nume? Căci noi-avem de cercetat cîrmuitorul, 
şi nu opusul lui. 

SOCRATE CEL TÎNĂR Exact așa! 


STRĂINUL După ce, așadar, genul autodirectiv a 
fost judicios delimitat de celelalte, deosebindu-l prin 
opoziția dintre caracterul străin, în cazul acelora, și ca- 
racterul propriu al puterii exercitate, în cazul său, n-ar 
trebui, oarc, ca și pe acesta să-l cercetăm la rîndul 
lui, spre a vedea dacă nu avem în el vreo diviziune 
adecvată?17 

SOCRATE CEL TÎNÂAR Sigur că da! 


STRĂINUL Şi se pare că o și avem; dar, continuă 
diviziunea odată cu mine urmărindu-mă îndeaproape. 

SOCRATE CEL TÎNĂR În ce fel? 

STRĂINUL Oare, nu vom găsi că toți cîrmuitorii, 
oricîți am putea noi concepe, care se folosesc de pute- 
rea de a comanda, acționează cu scopul de a produce! 
ceva? 


SOCRATE CEL TÎNĂR Cum să nu! 

STRĂINUL Şi nu este greu deloc să împărţim în 
două toate cele produse. 

SOCRATE CEL TÎNÂR În ce fel? * 

STRĂINUL Dintre toate, unele sînt animate, cred 
eu, altele inanimate. 

SOCRATE CEL TÎNĂR Da. 

STRĂINUL Tocmai prin referire la acestea vom di- 
viza partea directivă a științei teoretice, dacă am vrea 
s-o facem. 

SOCRATE CEL TÎNĂR În ce fel? 

STRĂINUL Asociind o parte cu producerea celor 
inanimate și pe cealaltă cu producerea celor animate: 
și, în felul acesta, deja întregul se va fi divizat în două. 

SOCRATE CEL TINĂR Întocmai. 

STRĂINUL S-o lăsăm la o parte de-acum pe una 
dintre ele, s-o luăm pe cealaltă şi, luînd-o, s-o divizăm 
și pe aceasta, privită ca un tot, în două părți. 

SOCRATE CEL TÎNĂR Și pe care dintre acestea 
două spui că ar trebui s-o luăm în discuţie? 

STRĂINUL Sigur că pe cea care se referă la cîr- 
muirea celor animate. Căci, desigur, știința regalită- 
ţii n-a comandat niciodată celor inanimate, precum 
știința arhitecturii, ci. fiind mai nobilă, numai celor 
animate și numai în legătură cu acestea şi-a cîștigat 
dintotdeauna puterea. 

SOCRATE CEL TINĂR Într-adevăr! 

STRĂINUL lar în privinţa nașterii și creșterii ce- 
lor vii s-ar putea observa că există o grupă de animale 
cu creșterea individuală! şi alta de animale care au 
în comun grija creșterii puilor adunaţi în turme. 

SOCRATE CEL TÎNĂR Aşa este! 

STRĂINUL lar cît privește omul politic, vom găsi 
că el nu cunoaște o creștere individuală, ca în cazul 
celui care-și îngrijește boul sau al celui care-și îngri- 
jește calul, ci el seamănă mai degrabă cu crescătorul 
de cai şi cu crescătorul de boi. 

SOCRATE CEL TÎNĂR Cel puţin înfățișat ca acum, 
așa pare. 

STRĂINUL Dar cum să numim grupa vieţuitoare- 
lor cu creșterea în comun a tuturor membrilor: ani- 
male „cu creștere în turmă“ sau „cu creștere colecti- 
vă?420, 

SOCRATE CEL TÎNAR Oricum, dacă convine ra- 
ționamentului. 

STRĂINUL Bine, tinere Socrate; dacă vei veghea 
să: nu te preocupi prea mult-de cuvinte, cu vîrsta te 
vei arăta tot mai bogat în înțelepciune! Dar acum să 
facem cum ai poruncit: oare, înţelegi că s-ar putea 
arăta că această creştere în turmă are un dublu aspect 

262 a și că se poate face ca și cercetarea noastră să se în- 
drepte nu asupra celor două părți, luate la un loc, ci 
asupra uneia dintre jumătăţi? 

SOCRATE CEL TÎNĂR Mă voi strădui. Și îmi 
pare că una dintre aceste părţi este cea referitoare la 
oameni, cealaltă la animale. 

STRĂINUL -Cu cea mai mare. străduinţă, într-ade- 
văr, și cu cel mai mare curaj ai făcut această divi- 
ziune! Dar, pe cît ne stă în putinţă, să nu ni se mai 
întîmple acest lucru! 

SOCRATE CEL TINÂR Care anume? 

STRĂINUL Să nu mai opunem o parte mică altor 
numeroase părți mari; și aceasta fără să luăm în con- 
siderare specia; dimpotrivă, partea să aibă cu sine spe- 

b cia sa. Este grozav să desprinzi- imediat ceea ce ai de 
cercetat de rest; numai să fie corec:! Așa şi tu adinea- 
ori, crezînd că ai realizat o diviziune bună, ai grăbit ra- 
ţionamentul văzînd că acesta se îndreaptă spre om. 
Căci, prietene, nu este un lucru sigur să faci diviziuni 
foarte mici; însă este mai sigur să înaintezi în raționa- 
ment prin divizare pe jumătăţi; as:fel se vor observa 
mai ușor particularitățile lor. Acest lucru este impor- 

c tant pentru orice cercetare?! 

SOCRATE CEL TÎNĂR În ce sens, Străinule, spui 
aceasta? 

STRĂINUL Să încerc să mă exprim mai clar, din 
bunăvoință pentru firea ta, tinere Socrate. Dar în mo- 
mentul de faţă este imposibil să lămurim aceste lucruri 
“fără să ne scape ceva. Trebuie șă încercăm să ducem 
mai departe, chiar şi cu puţin, această problemă, spre o. 
clarificare mai bună decît mai-nainte. 

SOCRATE CEL TÎNĂR Dar în ce sens spui tu că 
noi nu am procedat corect adineaori cînd am divizat? 

STRĂINUL În sensul că tot așa ar greşi cineva care, 
dorind să împartă neamul omenesc în două, ar diviza, 
așa precum fac cei mai mulţi de pe aici, punînd pe 

d de o parte neamul „grec“, considerîndu-l o unitate deo- 
sebită de celelalte, și, pe de alta, pe toate celelalte nea- 
muri, numindu-le cu un singur cuvînt — „,barbaris; 

chiar dacă ele sînt nenumărate, distincte și neînţele- 
gindu-se în vorbire unele cu altele; și din cauza acestei 
singure denumiri ei cred că această diviziune zepre- 
zintă un singur neam. Sau aşa cum ar greşi cineva, care 
ar crede că împarte numerele în două specii separînd 
o miriadă din toate, ca și cum ar separa o specie, și 
punînd „pentru tot restul numerelor un singur nume, 
crezînd, și de astă dată, că ăr obţine un alt gen opus 
celuilalt. Dar şi mai bine şi mai exact s-ar putea diviza, 
atît pe specii, cît și dihotomic, dacă s-ar împărți NUu- 
merele în pare şi impare, neamul omenesc? în gen 
masculin şi gen feminin, iar lidienii și frigienii sau 
alte ncamuri s-ar putea lua separat, opunîndu-i celor- 
lalţi, doar atunci cînd este imposibil să demonstrezi că 
fiecare secţiune este în același timp și gen şi parte. 


SOCRATE CEL TÎNÂR Foarte adevărat. Dar, Străi-. 


nule, cum am putea înțelege mai exact lucrul urmă- 
tor, și anume că genul şi partea nu sînt același lucru, 
ci sînt diferite unul faţă de altul? 

STRÂINUL O, tu prea-bunule, nu-i un lucru lip- 
sit de importanţă ceea ce propui tu să lămurim! Dar 
ne-am îndepărtat deja mai mult decît trebuie de la 
subiectul propus, și tu îmi ceri să ne îndepărtăm și 
mai mult. -Să ne întoarcem acum la el, fiind un lucru 
mai potrivit, iar subiectul pe care tocmai l-ai propus 
să-l lăsăm pe altă dată, cînd vom avea timp mai mult, 
spre a-l lămuri ca niște adevăraţi cercetători. Dar fe- 
rește-te să crezi că ai auzit de la mine o explicație 
exactă în această problemă! 

SOCRATE CEL TÎNĂR În care anume? 

STRĂINUL În aceea că specia și partea sînt lu- 
cruri diferite între ele. 

SOCRATE CEL TÎNĂR Adică? 

STRĂINUL Adică faptul că atunci, cînd întîlnim 
specia, este obligatoriu să existe şi partea acestui lu- 
cru pentru care ea este specie: dar nu este deloc ne- 
cesar ca partea să fie și specie. În acest sens și nu în 
celălalt să afirmi de acum înainte, că au fost spuse 
de mine aceste lucruri, tinere Socrate! 

SOCRATE CEL TÎNĂR Așa va fi! 

STRĂINUL Acum, spune-mi ce urmează! 

SOCRATE CEL TÎNĂR Ce anume? 


STRÂĂINUL Precizează acel punct de unde digre- 
siunea noastră ne-a îndepărtat atît! Am foarte clar im- 

presia că de acolo, de unde tu, întrebat fiind cum s-ar 
putea împărţi arta creșterii în turmă a vieţuitoarelor, ai 
răspuns cu foarte mare siguranţă că există două genuri 
de astfel de viețuitoare, și anume: genul uman, pe de 
o parte, și un altul singur, al tuturor celorlalte vic- 
ţuitoare, pe de alta. 

SOCRATE CEL TINÂR Într-adevăr! 

STRĂINUL Și mi-ai arătaţ clar că tu crezi că, luînd 
o parte, poţi îndepărta restul, ca fiind un singur gen, 
de vreme ce, numindu-le animale, tu aveai un sincur 
nume pentru toate. 

SOCRATE CEL TÎNÂR Și acestea sînt adevărate! 

STRĂINUL Dar același lucru l-ar face, dacă ar fi 
înzestrată cu rațiune, orice altă vieţuitoare, precum co- 
corul sau oricare alta: aceasta ar diviza după aceleași 
principii ca și tine, opunîndu-i pe cocori, considerați ca 
un tot, celorlalte vieţuitoare; și astfel, scoțindu-se în evi- 
denţă pe sine însuși şi luîndu-lc la un loc pe toate cele- 
lalte vieţuitoare dimpreună cu omul, ar da acestora ca 
nume nu altul decît pe cel de „animale“. Să încercăm, 
deci, să ne ferim de orice raţionament de acest fel! 

SOCRATE CEL TÎNĂR Dar cum? 

STRÂINUL Să nu mai divizăm neamul vieţuitoare- 
lor luat ca întreg, ca să nu ni se mai întîmple același 
necaz. 

SOCRATE CEL TÎNĂR Sigur că n-ar mai trebui 
deloc să ni se întîmple așa ceva! 

- STRĂINUL Căci tot în felul acesta am greșit și mai 
înainte. 

SOCRATE CEL TÎNĂR Cum adică? 


STRĂINUL Pentru noi partea directivă a ştiinţei 
teoretice era asociată genului numit creșterea anima- 
lelor, mai exact, creșterea animalelor care trăiesc în 
turmă. Așa-i? 

SOCRATE CEL TÎNĂR Da. 

STRĂINUL Atunci, pentru acel caz, trebuie să divi- 
zăm întreg neamul de vieţuitoare în două, și anume în 
domestice și sălbatice. Primele, avînd o natură care ad- 
mite îmblinzirea, se numesc domestice, celelalte, ne- 
avînd-o, sălbatice. 

SOCRATE CEL TÎNĂR Bine! 

STRĂINUL Cât despre această ştiinţă pe care o cău- 
tăm noi, ea se aplica și se aplică la animale domestice, 
și anume la cele domestice care trăiesc în turmă. 

SOCRATE CEL TÎNĂR Da. 

STRÂINUL Să nu mai divizăm, deci, ca atunci, 
avînd în vedere, doar întregul, şi nici să nu ne grăbim 
să ajungem mai repede la știința politică. Căci graba 
ne-a făcut să suferim și acum necazul, ca-n proverb. 

SOCRATE CEL TÎNĂR Care necaz? 

STRĂINUL Deoarece nu am divizat fără grabă, am 
ajuns la capăt mai încet. 

SOCRATE CEL TINÂR Şi-i bine că s-a întîmplat 
aşa, Străinule! 

STRĂINUL Așa să fie! Să încercăm să reluăm de 
la capăt diviziunea artei creșterii în comun; poaie, ast- 
fel, însăși discuţia îţi va arăta mai uşor ceea ce tu te 
grăbești să defineşti. Și acum răspunde-mi! 

SOCRATE CEL TÎNĂR Da. Ce? 

STRĂINUL Un lucru dintre cele despre care, poate, 
ai auzit adesea, căci eu ştiu că nu ai văzut tu însuţi 
pești din cei ce trăiesc în Nil sau în eleşteele regale. 
Dar poate că ai văzut mai degrabă, din aceia care 
trăiesc în lacuri la noi. 

SOCRATE CEL TINĂR Desigur, din aceștia am vă- 
zut adesea, iar despre ceilalți am auzit de la mulți. 

STRĂINUL Și despre cîrdurile de gîște și de cocori 
ştii şi crezi că există, chiar dacă n-ai cutreierat cîm- 
piile tesaliene. 

SOCRATE CEL TÎNĂR Cum să nu! 


STRĂINUL De aceea te-am întrebat toate acestea, « 


căci, în conformitate cu criteriul hranei acestor vieţui- 
toare de turmă există un gen acvatic şi altul terestru. 

SOCRATE CEL TÎNĂR Așa şi este! 

STRĂINUL lar acum nu crezi și tu că trebuie să 
împărțim în două știința creșterii în comun a viețui- 
toarelor, rezervînd pentru fiecare din acestea partea 
corespunzătoare din această știință? Astfel vom putea 
numi o parte „știința creșterii animalelor acvatice“, iar 
pe cealaltă, „știința creșterii animalelor terestre“. 

SOCRATE CEL TÎNĂR Așa cred. 

STRĂINUL Și astfel nu vom mai căuta să aflăm 
de care din părți ţine știința regală; căci oricui îi este 
clar! 

SOCRATE CEL TÎNĂR Cum să nu! 

STRĂINUL Deci, oricine ar putea diviza neamul 
vieţuitoarelor terestre care-şi duc viața în turmă. 

SOCRATE CEL TÎNĂR Cum? 


b 

STRĂINUL Împărţindu-le în zburătoare și mergă- 
toare. 

SOCRATE CEL TÎNĂR Foarte adevărat. 

STRĂINUL Și atunci? Fără îndoială că omul politie 
trebuie căutat la cele mergătoare. Sau nu crezi că şi cel 
mai puțin inteligent, ca să zic aşa, ar spune că așa 
crede? 

SOCRATE CEL TÎNĂR Ba cred și eu! 

STRĂINUL Trebuie apoi să arătăm că grupa ani- 
malelor mergătoare se împarte în două, precum nume- 
rele adineaori. 

SOCRATE CEL TÎNĂR Clar! 

STRĂINUL Și spre țelul spre care ne poartă ra- 
ţionamentul se pare că duc două căi: una mai scurtă 
care divizează opunînd o parte mică alteia mari, și alta 
mai lungă, care se ţine însă mai aproape de ceea 
ce am lămurit mai înainte, și anume că trebuie să îm- 
părțţim pe cît se poate în jumătăţi. Ne este permis 
s-o urmăm pe aceea pe care am dori-0! 

SOCRATE CEL TÎNĂR Dar cum? pe amîndouă nu-i 
posibil? Ă 

STRĂINUL Deodată, nu, fiinţă minunată, dar pe 
rînd sigur că este posibil. 

SOCRATE CEL TÎNĂR Ei bine, eu le voi alege pe 
amîndouă pe rînd! 

STRĂINUL Este simplu, căci nu ne-a mai rămas 
mult; la început, sau chiar la mijlocul drumului, ne-ar 
fi fost mai greu să realizăm ceea ce ne propunem. 
Dar acum, dacă și tu vrei așa, să mergem pe calea cea 
mai lungă; căci. nefiind încă obosiţi o vom străbate 
mai lesne. Fii atent, deci, la diviziune! 

SOCRATE CEL TÎNĂR Spune! 

STRĂINUL Cele  mergătoare și trăind în turme 
dintre cele domestice pot fi şi ele împărțite în două 
grupe, după natura lor. 

SOCRATE CEL TÎNĂR Pe ce criteriu? 

STRĂINUL Pe acela că unele sînt lipsite de coarne 
și altele cornute. 

SOCRATE CEL TÎNĂR Așa se pare. 

STRĂINUL Divizînd acum știința creșterii celor 
mergătoare şi folosindu-te de cuvîntul „parte“, atri- 
buie-l fiecăreia dintre cele două diviziuni. Căci, dacă ai 
vrea să le dai acestora nume, te-ai complica mai mult 
decit trebuic. 

SOCRATE CEL TÎINÂR Cum trebuie deci să spun? 

STRĂINUL Astfel: fiind divizată în două șţiinţa 
creșterii animalelor mergătoare, un domeniu al acesteia 
se potrivește părţii din urmă ce cuprinde cornutele, 
celălalt celei care grupează animalele fără coarne. 

SOCRATE CEL TÎNĂR Așa să fie, deci, numite! 
Căci pare a fi îndeajuns de clar. 

STRĂINUL Iar regele... cred că ne este clar că el 
păstorește o turmă fără coarne. 

SOCRATE CEL TÎNĂR Cum să nu fie clar? 

STRĂINUL Împărţind-o apoi și pe aceasta în părți 
mai mici, să încercăm să i-o atribuim acestuia pe cea 
care i se cuvine. 

SOCRATE CEL TÎNĂR Desigur! 

STRĂINUL Ai.prefera s-o împărțim în animale cu 
copita despicată şi animale cu copita întreagă, sau în 
animale de rasă încrucișată şi animale de rasă pură? 
căci știi ce-i asta, cred! 

SOCRATE CEL TÎNÂR Ce anume? 

STRĂINUL Faptul că, de exemplu, din cai și mă- 
gari pot apărea pui comuni. 

SOCRATE CEL TÎNĂR Da. | 

STRĂINUL Și mai ştii că tot restul acestci turme de 
animale domestice nu cunoaște încrucișarea între rase. 

SOCRATE CEL TÎNĂR Cum să nu! 

STRĂINUL Și atunci cu care pare a avea legături 
omul politic: cu cele de rasă încrucișată sau cu cele 
de rasă pură? “ 

- SOCRATE CEL TÎNĂR Cu cele de rasă pură, evi- 
dent! 

STRĂINUL Acum îmi pare că și aceasta trebuie 
divizată în două, ca şi cea de mai-nainte. 

SOCRATE CEL TÎNĂR Sigur că trebuie! 

STRĂINUL Deci avem deja împărţit în detaliu, cu 
excepţia acestor două genuri, întreg neamul vieţuitoare- 
lor, în măsura în care sînt domestice și de turmă. Căci 
neamul cîinilor nici nu merită să fie socotit în rîndul 
celor care trăiesc în turmă. 

SOCRATE CEL TÎNĂR Sigur că nu; dar aceste două 
genuri, după ce criteriu le-am putea diviza? 

STRĂINUL După cel cenform căruia, justificat, 
divizați voi, Theaitetos şi cu tine, căci doar vă ocupați 
cu geometria. 

SOCRATE CEL TÎNĂR Dar care anume? 

STRĂINUL După diagonală, desigur. şi apoi după 
diagonala diagonalei. 

SOCRATE CEL TÎNĂR În ce sens spui asta? 

STRĂINUL Natura pe care şi-a dobîndit-o neamul 
nostru al oamenilor a creat, nu-i așa, un alt fel de 
mers decît cel al diagonalei la puterea a două pi- 
cioare?23 

SOCRATE CEL TÎNĂR Așa și nu altfel! 

STRĂINUL lar mersul celuilalt gen, la rîndul lui, 
reprezintă, ca putere, diagonala puterii noastre, căci 
această putere este, prin firea ei, de două ori două 
picioare. 

SOCRATE CEL TÎNĂR Cum să nu fie așa! Şi aproa- 
pe că știu ceea ce urmează să-mi lămurești! 

STRĂINUL Sigur, căci, după toate acestea, oare nu 
observăm că în diviziunile noastre s-a iscat o nouă 
situație din acelea demne de rîs? 

SOCRATE CEL TÎNĂR Care anume? 

STRĂINUL Aceea că neamul nostru omenesc este 
luat la un loc și pus să se întreacă cu neamul cel mai 
nobil și, totodată, și cel mai nepăsător24. 

SOCRATE CEL TÎNĂR Văd... şi întîmplarea este 
foarte nostimă! 

STRĂINUL Ei, şi ce? Nu-i verosimil, oare, ca acelea 
ce sînt mai încete?5 să ajungă la capăt și cele din 
urmă? 

SOCRATE CEL TÎNĂR Da, desigur! 

STRÂINUL Nu observăm, dar, că regele apare cel 
mai demn de rîs, de vreme ce concurează împreună cu 
turma sa și aleargă în acelaşi rînd cu bărbatul cel mai 
bine pregătit pentru această viață nepăsătoare?26 

SOCRATE CEL TÎNĂR Întocmai! 

STRĂINUL Abia acum, tţinere Socrate, a devenit 
mai clar ceea ce am spus atunci în discuţia noastră de- 
spre sofist. 

SOCRATE CEL TÎNĂR Ce anume? 

STRĂINUL Anume că această metodă de argumen- 
tare nu s-a preocupat de ceea ce este important mai 
mult decît ceea ce nu este astfel, că ea nu a onorat mai 
puțin ceea ce este mai mic, decîţ ceea 'ce este mai 
mare; și că întotdeauna, conformă cu ea însăși, detes- 
mină ceea ce este mai adevărat. 

SOCRATE CEL TÎNĂR Așa-mi pare. 

STRĂINUL Așadar, după acestea, ca nu cumva să 

mi-o iei nu înainte întrebîndu-mă care este calea cea 


mai scurtă spre definirea regelui, lasă-mă să ajung eu.e 


inaintea ta acolo! 
SOCRATE CEL TÎNĂR Cu multă plăcere! 
STRĂINUL Aș zice, deci, că trebuie să divizăm 
numaideciît vieţuitoarele mergătoare în grupul celor bi- 
pede, în opoziţie cu grupul celor patrupede, observind 
că neamul omenesc este luat laolaltă doar cu înaripa- 
tele; să împărţim din nou genul vieţuitoarelor de turmă 


bipede în bipede fără pene și bipede cu pene; după ce. 


va fi fost făcută și această disociere și, de asemenea, 
după ce arta cîrmuirii oamenilor va fi fost clarificată, 
aducîndu-l pe omul politic şi regal și tocmai aici pu- 
nîndu-l conducător, să-i încredințăm friiele cetăţii fi- 
indcă acestea îi sînt potrivite și fiindcă Siuința aceasta 
lui îi aparține??. 

SOCRATE CEL TÎNĂR Bine mi-ai răsplătit raţiona- 
mentul, achitîndu-te ca de o datorie, şi, punînd digre- 
siunea drept cîştig, chiar l-ai înmulțit! 

STRĂINUL Acum, întorcîndu-ne la început, hai să 
construim din aproape în aproape, pînă la capăt, cx- 
plicarea denumirii de artă a politicului! 

SOCRATE CEL TÎNĂR Foarte bine! 

STRĂINUL Așadar, după părerea noastră, din ști- 
ința teoretică, la început a fost separată o parte di- 
rectivă și din aceasta o parte numită, prin comparaţie, 
autodirectivă. Creşterea animalelor, la rîndul ei, a fost 

desprinsă din știința autodirectivă ca gen al acesteia și - 


nu cel mai neînsemnat dintre ele. Din genul creşterii 
animalelor s-a desprins specia animalelor crescute în 
turmă; din aceasta, la rîndul ei, cea a animalelor mer- 
gătoare, iar din specia mergătoarelor a fost separată 
arta creşterii vieţuitoarelor lipsite de coarne. Apoi, 
numind o parte nu mică a acesteia din urmă, știința 
creșterii rasei pure, o obligăm să strîngă la un loc trei 
semnificaţii, dacă vrem s-o cuprindem într-o singură 
denumire. Secţiunea desprinsă din aceasta, singura care 
a mai rămas din turma bipedă, este cea a păstoririi oa- 
menilor și -chiar acesta este obiectul cercetării noastre, 
adică: ceea ce este numit atît regal, cît și politic28. 

SOCRATE CEL TÎNĂR Întocmai! 

STRĂINUL Dar, tinere Socrate, oare am și înfăptuit 
ceea ce tu ai spus că aşa este? i 


SOCRATE CEL TÎNAR Ce anume? 

STRĂINUL Adică am răspuns întru totul suficient 
la ceea ce ne-am propus? Sau tocmai acest lucru — în- 
deosebi el! — reprezintă defectul cercetării noastre: 
adică ea ajunge, cumva, la o definiţie, dar aceasta nu 
este întru totul definitiv realizată? 

SOCRATE CEL TÎNĂR În ce sens? 

STRĂINUL Voi încerca eu să fac şi mai clar pentru 
amîndoi ceea ce gîndesc acum. 

” SOCRATE CEL TÎNĂR Spune numai ! 

STRĂINUL Așadar printre multe arte care ne apar 
ca arte ale păstoritului se află una, şi anume cea po- 
litică, precum şi preocuparea sa pentru o anume turmă? 

SOCRATE CEL TÎNĂR Da. 

STRĂINUL Și argumentarea noastră- a stabilit că 
ea reprezintă nu creșterea cailor şi nici a altor animale, 
ci chiar ştiinţa vieţuirii în comun a oamenilor. 

SOCRATE CEL TÎNĂR Așa. 

STRĂINUL Să vedem, în fapt, diferenţa dintre regi 
și toţi ceilalți păstori. 

SOCRATE CEL TÎNĂR Care este aceasta? 

STRĂINUL Mă întreb dacă vreunui alt păstor de- 
cît regele, cineva, purtînd nume de la altă artă, i-ar 
putea spune şi ar putea pretinde că este şi el părtaș 
cu acesta la creșterea turmei. 

SOCRATE CEL TÎNĂR Ce vrei să spui? 

STRĂINUL De exemplu: tu știi că toţi negustorii, 
agricultorii, brutarii și, pe lîngă aceștia, gimnaștii și 
tot neamul medicilor ar putea să se înfrunte cu cei care 
păstoresc oamenii, şi pe care noi %-am numit. oameni 
politici, spunînd cu perfectă îndreptățire că lor le re- 
vine grija creşterii oamenilor, și nu numai a turmelor 
omenești, dar chiar și a celor care le conduc. 

SOCRATE CEL TÎNĂR Și, oare, n-ar spune pe 
drept aceasta? 

STRĂINUL Poate! Și acest lucru îl vom cerceta 
noi, dar. ceea ce știm deja este că văcarului nimeni nu 
i-ar contesta nimic din ce ţine de arta sa, ci crescătorul. 
de animale este şi cel ce le duce la pășune, și medicul 
lor, chiar și cel ce le duce la împerechere, şi mai știm 
că el singur se pricepe la moşitul puilor și la îngrijirea 
mamelor lehuze. Mai este. de asemenea, priceput la 
jocuri și muzică, atîta cît pot înţelege animalele după 
firea lor, și nu este altul mai priceput îri a le potoli și 
a le îmblinzi atrăgîndu-le, executind atît cu instrumen- 

tele, cît și doar din gură muzica potrivită pentru turma 
sa. Şi procedeul este același și în cazul celorlalţi. păs- 
tori. Sau nu? 

SOCRATE CEL TÎNĂR Ba chiar aşa! 

STRĂINUL Așadar, cum am putea obţine o definiție 
corectă și potrivită pentru rege, de vreme ce îl desem- 
năm pe acesta păstor și crescător al turmei omenești C 
numa) alegîndu-l din mii de competitori? 

SOCRATE CEL TÎNĂR În nici un fel! 

STRAINUL Oare, pe drept ne-am temut adineaori 
bănuind că s-ar putea întîmpla să trasăm o schiță a 
omului politic, dar că deloc nu am putea ajunge să-l re- 
prezentăm cu exactitate, decît numai dacă, îndepărtînd 
pe toţi cei care se învîrtesc în jurul său și-și dispută cu 
el funcţia de păstor și separîndu-l de aceştia, l-am în- 
fățișa doar pe el pur? 

SOCRATE CEL TÎNĂR Într-adevăr, foarte pe drept! d 

STRĂINUL Chiar acest lucru trebuie să-l facem 
noi, tinere Socrate, dacă voim ca, la sfîrșit, cercetarea 
noastră să nu ne facă de rușine. 

SOCRATE CEL TÎNĂR Dar așa ceva nu trebuie să 
se întîmple nicidecum! 

STRÂINUL Așadar trebuie ca, pornind de la început 
să înaintăm pe o altă cale. 

SOCRATE CEL TÎNĂR Pe care, dar? 

STRĂINUL Amestecînd aici şi puţină joacă; pentru . 
că trebuie să ne folosim de o bună parte dintr-un mit 
mare, și după aceea, desprinzînd, așa cum am procedat 
mai înainte, parte după parte, să ducem cercetarea 
noastră pînă la punctul culminant??. Sau nu așa tre- e 
buie? 

SOCRATE CEL TÎNĂR Ba chiar așa! 

STRĂINUL lar acum îndreaptă-ţi toată atenţia, pre- 
cum fac copiii, spre istorisirea mea! Dealtfel, nici tu nu 
ești prea departe de anii copilăriei. 

SOCRATE CEL TÎNĂR Spune-o, dar! 

STRĂINUL Există, așadar, și va mai'exista încă, 
printre multe și felurite legende din vechime, și mi- 
nunea cu cearta, atît de mult istorisită, în legătură atît 
cu Atreus, cît și cu Thyestes. Căci ai auzit, desigur, și 
îți amintești ce se spune că s-a întîmplat atunci. 

SOCRATE CEL TÎNĂR Te referi, probabil, la sem- 
nul mielului de aur. - 

STRĂINUL Nicidecum, ci la cel în legătură cu 269a 

schimbarea apusului și răsăritului soarelui și al altor 
astre, astfel că, exact de unde răsar acum, în același loc 
apuneau atunci, și răsăreau din partea opusă; într-ade- 
văr, cînd a depus mărturie în favoarea lui Atreus, a 
făcut Divinitatea această schimbare în sensul poziţiei 
de acum30. 

SOCRATE CEL TINÂAR Desigur, se povestește și 
aceasta! : 

STRĂINUL Și printre multe altele am auzit și po- 
vestea cu domnia lui Cronos. 

SOCRATE CEL TÎNĂR Printre multe altele, în- 
tr-adevăr. 

STRĂINUL Dar pe aceasta, cum că oamenii de odi- 
nioară creșteau ivindu-se din pămînt și nu zămislin- 
du-se unii din alţii? 

SOCRATE CEL TÎNĂR Și aceasta este una din ve- 
chile legende. 

STRĂINUL Toate acestea?!, desigur, provin din ace- 
eaşi încercare a lumii; şi, pe lingă acestea, încă altele 
mii, și mai minunate decît ele; dar, din cauza lungi- 
mii timpului, unele dintre acestea s-au stins, altele, 
împrăștiindu-se, au fost transmise oral, fiecure des- 
prinsă de celelalte. Dar nimeni nu ne-a lăsat mărturie 
despre ce reprezintă încercarea-cauză pentru toate aces- 
tea și de aceea trebuie s-o lămurim noi acum, căci se 
va potrivi cu înfățișarea naturii regelui. 

SOCRATE CEL TÎNĂR Foarte bine ai zis! Dar, con- 
tinuă fără să lași nimic la o parte! 

STRĂINUL Ascultă. așadar! Universul acesta, une- 
ori Divinitatea însăși îl conduce în mișcarea sa și îl 
rotește din nou de la sine în sens contrar, fiindu-i hă- 
împlinit deja măsura de timp cuvenită lui; iar el se 
rotește din nou de la sine în sens contrar, fiindu-i hă- 
răzită viaţă și inteligență, încă de la începuturi, de că- 
tre cel care l-a întocmit. Şi el, Universul, are înnăscut 


acest mers înapoi, în mod necesar, din cauza urmă- 
toare. 


SOCRATE CEL TÎNĂR Din care anume? 

STRÂĂINUL Din aceea că faptul de a se comporta 
statornic după aceleași principii şi conform sieși și fap- 
tul de a fi întotdeauna același se potrivesc numai celor 
mai divine dintre toate, pe cînd natura lucrurilor nu 
ține de această rînduială. Ceea ce am numit „cer“ și 
„cosmos“ a fost dăruit cu multe şi fericite trăsături de 

cel care le-a creat, dar el, Universul, participă, de fapt, 
şi la corporalitate; de aici urmarea că este imposibil ca 
el să fie lipsit cu totul de schimbare, dar că el se mişcă, 
după puterea lui, cît mai mult posibil în același loc, 
avînd o singură mișcare după aceleași principii; de aceea 
i-a fost hărăzită mișcarea ciclică retrogradă, ca una care 
reprezintă cea mai mică schimbare a mișcării sale pro- 
prii. Dar a se roti necontenit pe sine însuși nu îi stă în 
puteri aproape nimănui, cu excepţia celui care conduce 
tot ce se mișcă; iar acestuia nu îi este permis să se 
miște cînd într-un sens, cînd în altul. Din toate aceste 
motive nu trebuie să se înțeleagă nici că Universul în- 
suși se rorește pe sine necontenit, nici că, în întregime şi 
întotdeauna, este pus în mișcare de către Divinitate în 
rotiri cu dublu sens și contrarii șinicică îl rotesc două 
zeități cu gînduri potrivnice, ci că — lucru pe care toc- 
mai l-am arătat și care este singurul ce ne mai rămîne 
de crezut — el când este condus de o cauză divină străi- 
nă, dobîndind la rîndul lui viață și primind de la creator 
nemurire mereu refăcută, cînd este părăsit de Divini- 
tate, deplasîindu-se deci de la sine; și mai trebuie spus 
că Universul este părăsit din cînd în cînd, astfel că se 
întoarce înapoi timp de multe miriade de perioade, căci, 
fiind foarte mare, dar și foarte bine cumpănit, se mișcă 
pe un suport foarte mic. 

SOCRATE CEL TÎNĂR Într-adevăr, toate cîte le-ai 
spus par a fi înfățișate foarte verosimil. 

STRĂINUL Adunîndu-ne gîndurile, să căutăm să 
înţelegem încercarea evidenţiată din cele spuse adineaori, 
cea care am spus că este cauza tuturor acestor lucruri 
minunate. Căci există, într-adevăr, o astfel de încer- 
care. 

SOCRATE CEL TÎNĂR Care anume? 

STRÂĂINUL Faptul că rotirea Universului are loc 
cînd înspre direcţia în care se învîrtește acum, cînd 
înspre direcţia contrară. 

SOCRATE CEL TÎNAR Cum, de fapt? 

STRÂINUL Această inversare de sens trebuie consi- 
derată cea mai însemnată și mai desăvîrşită dintre toate 
schimbările care au loc în cer34., 

SOCRATE CEL TÎNAÂR Așa pare, cel puţin. 

STRĂINUL Trebuie să mai credem și că atunci au 
loc schimbări foarte importante şi pentru noi, cei care 
locuim în interiorul Universului. 

SOCRATE CEL TÎNĂR Și această părere este vero- 
similă. 

STRĂINUL Dar, oare, nu știm noi că natura viețui- 
toarelor suportă cu greu schimbări mari; multe și di- 
verse, care survin deodată? 

SOCRATE CEL TÎNĂR Cum să nu! | 

STRĂINUL Prin urmare, distrugerile cele mai mari 
se întîlnesc, în mod necesar, printre viețuitoare și de 
aceea neamul oamenilor a supravieţuit în număr mic; 
aceștia suportă, desigur, alte multe, stranii şi nepre- 
văzute încercări, dar cea mai mare încercare rezultă din 
rotirea inversă a Universului, ori de cîte ori întoarcerea 
are loc de la starea asemănătoare celei de acum la cea 
contrară. 

SOCRATE CEL TÎNĂR Cum a fost acea încercare? 

STRĂINUL Vîrsta, pe care o avea fiecare dintre vie- 
țuitoare, mai întîi, s-a oprit în loc la toate și tot ce era 
muritor şi-a încetat înaintarea spre o înfățișare din ce 
în ce mai îmbătrînită; în schimb, avîntîndu-se în sens 
contrar, fiecare creştea toţ mai tînăr şi mai crud; și, 
dacă la cei bătrîni părul alb începea să li se înnegrească 
și pe cei cu barbă obrajii netezindu-se din nou, îi rea- 
duceau pe toţi la vîrsta de odinioară a tinereţii, atunci, 
pe cei tineri, trupurile devenindu-le tot mai netede și 
mai mici, zi de zi și noapte de noapte, îi aduceau din nou 
la starea de copil nou-născut, ei modificîndu-se la fel 
și la suflet și la trup; și, de aici mai departe, trupurile 
consumîndu-se complet, dispăreau cu totul. lar la cei 
care sfîrşiseră în mod violent în acest răstimp, trupul 
celui mort, suferind aceleaşi încercări, în citova zile 
dispărea fără urmă%. 

SOCRATE CEL TINAR Dar atunci cum se producea 
de fapt, nașterea vieţuitoarelor? Și în ce fel luau ele 
naștere unele din altele? 

STRĂINUL Este clar, tinere Socrate, atît faptul că 
nașterea vieţuitoarelor, unele din altele, nu exista în 
natura de atunci, cît și faptul că neamul celor născuţi 
din pămînt, despre care se spune că a existat cîndva, 
chiar în acel timp exista, el apărînd din nou din pămînt 
atunci36; acestea ne erau transmise de strămoșii noștri 
cei dintii, care se învecinau cu limita care mărginea pe- 
rioada de dinainte, şi care s-au născut la începutul aces- 


b teia de acum; dintre aceștia au provenit acei transmi- 


țători3? ai legendelor care acum nu sînt crezute de că- 

tre mulți. Aşadar la ceea ce urmează aici trebuie să re- 
flectăm împreună. Căci faptului că bătrînii se întorc la 
starea de copil îi urmează faptul că, la fel, cei morți: care 
zac în pămîntă, se alcătuiescdin nou acolo și reînvie; 
naşterea, devenind ciclică şi de sens contrar, urmează 
mișcării inverse a cosmosului; iar cei născuți de fapt din 
pămînt, apăruţi în chip necesar în acest fel, au primit 
nume și legendă toţi, pe cîți Divinitatea nu i-a condus 
spre altă soartă3?. 

SOCRATE CEL TÎNAR Cu siguranță aceasta rezultă 
din cele spuse mai înainte. Dar viaţa care spui tu că a 
existat în timpul domniei lui Cronos, oare aparţine ea 
acelor rotiri inverse ale Universului sau acestora de 
acum? Căci este clar că schimbarea mersului aștrilor 
și a soarelui trebuie să se întîmple în ambele rotiri. 

STRĂINUL Bine ai urmărit firul povestirii!.lar pe- 
rioada despre care întrebai tu, cea în care oamenii le 
aveau pe toate de la sine, nu ţinea deloc de mișcarea de 
acum, ci ţinea și ea de cea de mai-nainte. De fapt, 
atunci, la început. Divinitatea era conducătoare, îngri- 
jindu-se de toată această mişcare circulară, și acelaşi 
lucru era făcut pe zone de către zeii care le conduceau, 
căci toate părţile Universului le erau distribuite lor40; 
și, desigur, şi vieţuitoarele au fost distribuite pe neamuri 
și turme, după cum, le primiseră ca lot geniile divine, 
fiecare „păstor divin“! fiindu-și suficient sieşi pentru 
tot ce privea pe oricare dintre cei pe care el îi păsto- 
rea, astfel că nu existau nici sălbăticiuni și nici obișnuinţa 
de a se mînca între ele; şi, de asemenea, nu exista la ele 
defel război sau vreo altă vrajbă; dar despre toate cîte 
au urmat unei astfel de rînduieli a lumii ar fi de po- 
vestit mii de lucruri. Așadar ceea ce s-a spus despre 
vieţuirea de la sine a oamenilor a fost explicat după 
cum urmează. Un zeu îi păstorea pe aceștia, el însuși 
fiindu-le supraveghetor, așa cum astăzi oamenii, un 
neam de vieţuitoare de o natură mai divină, păstoresc 
alte neamuri de vieţuitoare inferioare lor; şi, pe cînd 
păstorea acest zeu, nu existau nici constituţii, nici pro- 
prietatea asupra femeilor și copiilor; toți. așadar, se ri- 
dicau la viaţă din pămînt, nemaiamintindu-și nimic din 
cele de mai-nainte; iar, dacă toate cele de acest fel le 
lipseau, ei aveau din belșug fructele din pomi şi din tot 
restul naturii, fructe crescute nu prin agricultură, ci 
pentru că pămîntul -le dădea de la sine. Fără veșminte 

şi petrecînd nopţile afară, fără asternut, își împărțeau 
între ei totul; căci asprimea anotimpurilor fusese biruită 
de aceștia, iar ei aveau culcuşuri moi din iarbă crescută 
abundent/ din pămînt. Ai aflat, deci, tinere Socrate, 
viața celor de pe vremea lui Cronos42; cea de pe timpul 
lui Zeus, cea de acum adică, o ştii tu însuţi, fiind în 
fiinţă. Ai putea sau ai dori tu s-o alegi pe cea mai feri- 
cită dintre acestea două? 

SOCRATE CEL TÎNAÂR Nicidecum! 

STRĂINUL Preferi, cumva, să aleg eu pentru tine 
acel fel de viață? 

SOCRATE CEL TÎNĂR Întru totul! 

STRĂINUL Dacă într-adevăr vlăstarele lui Cro- 
nos, avînd astfel mult răgaz și multă capacitate de a se 
întreţine prin cuvînt, nu numai cu oamenii, dar şi cu 
sălbăticiunile, s-ar fi folosit de toate acestea pentru fi- 
losofie, și dacă, asociindu-se atît cu sălbăticiunile, cît 
şi între ele, ar fi căutat să afle de. la întreaga natură 
dacă vreo ființă, dotată cu anume capacitate proprie, 
ar contribui cu ceva diferit de celelalte la sporul înţe- 
lepciunii, ar fi ușor de apreciat că cei de atunci îi de- 
păşeau de o mie de ori pe cei de acum în privinţa feri- 
cirii; dar dacă, îmbuibîndu-se pînă la sațietate cu mîn- 
care și băutură. au stat să-și spună unii către alţii și 
către animale povești de felul celor care se spun și acum 
despre ei, și acest lucru, cel puţin după părerea mea, ar 
fi foarte ușor de apreciat. Totuși să lăsăm la o parte 
acestea, pînă cînd o persoană, îndeajuns de pricepută, 
ne-ar dezvălui dacă cei de atunci aveau sau nu dorinţa 
de știință și nevoia de dialog; lucrul următor trebuie, 
însă, precizat, și anume: de ce am trezit la viaţă acest 
mit; iur aceasta pentru ca apoi să putem trece mai de- 
parte. Căci, după ce timpul hărăzit pentru toate aces- 
tea44 s-a sfîrșit, cînd trebuia să se producă o schimbare 
și cînd, de fapt, a dispărut cu totul şi acel neam născut 
din pămînt, fiecare suflet, restituind toate naşterile și 
căzînd înapoi în pămînt ca sămînţă, de atitea ori cît 
avea hărăzit de soartă fiecaret5 — atunci. deci, cîrma- 
ciul Universului, lăsînd la o parte maneta cîrmei, s-a 
îndepărtat iarăși la postul său retras de observaţie“, 
iar Universul s-a întors din nou în sens contrar 
dintr-o tendinţă hărăzită lui de destin și înnăscută. Așa- 
dar toți zeii care guvernau pe zone sub conducerea zei- 
tăţii supreme, după ce au aflat întîmplarea, au pără- 

sit, la rîndul lor, părţile din Univers date în grija lor; iar 278 a 
Universul, întorcîndu-se înapoi cu avînt și, odată por- 
nit, adunînd la un loc impulsurile de sens contrar ale 
începutului și sfîrşitului, producînd de asemenea în 
sine însuşi un mare cutremur, a provocat o altă pieire 
a vieţuitoarelor de tot felul. După acestea, trecînd timp 
suficient, Universul, după ce a pus capăt tulburărilor şi 
dezordinii şi potolind zbuciumul mării, porni în ordine 
pe drumul obișnuit propriu sieși, avînd grijă și putere 
asupra celor dinlăuntrul său și asupra sa însăși, amin- 
tindu-și cele învățate în privința puterii de la tatăl şi 
demiurgul lui. La început, desigur, le ducea la îndepli- b 
nire cu mai multă exactitate, spre sfîrșit, însă, din ce 
în ce mai puţin riguros; cauza acestor stări de lucruri o 
reprezenta partea corporală a constituției lui; cea în- 
născută naturii sale de odinioară, căci corporalul avea 
muită dezordine mai înainte de a ajunge la ordinea de 
acum. De la făuritorul lui, aşadar, a dobiîndit toate cele 
bune; iar de la situaţia de mai-nainte... toate cîte sînt 
rele şi nedrepte în cer de la ea le are și le pricinuiește ce 
și celorlalte vieţuitoare. Crescîndu-și, deci, împreună 
cu cîrmuitorul vieţuitoarele, Universul întemeia înlăun- 
trul său puţine lucruri rele, bune, însă multe; şi, des- 
părţindu-se de demiurg, în timpul imediat următor re- 
tragerii acestuia, el conduce totul în chipul cel mai bun; 
înaintînd, însă, în timp şi adunîndu-se uitare, expe- 
rienţa vechii dezordini devine din ce în ce mai puter- 
nică în el şi la sfîrşitul perioadei ea ajunge la maximă a 
înflorire; iar Universul, încărcîndu-se pe de o parte cu 
puţine lucruri bune, pe de alta cu o mare cantitate de 
lucruri rele, sfîrșește cu riscul propriei sale distrugeri, 
ca şi a celor dinlăuntrul său. De aceea, încă de atunci, 
Divinitatea care îl rînduise, văzînd că se află în dificul- 
tate şi temîndu-se ca nu cumva, tulburat şi dezmem- 
brat de tumult, să se scufunde în marea fără sfîrşit a 
neasemănării, așezîndu-se din nou la cîrma acestuia și 
întorcînd părţile vătămate și dezmembrate în perioada e 
de evoluţie prin forţă proprie la starea de mai-nainte, 
îl ordonează şi, redresîndu-l, îl face din nou nemuritor 
şi veșnic tînăr. Acesta, așadar, se poate spune că este 
sfirșşitul mitului; cît despre faptul de a defini regele, el 
ne devine suficient dacă îl legăm de ceea ce a fost spus 
mai înainte; fiind întors, așadar, Universul spre direc- 
ţia generaţiei de acum, mersul vîrstei omului se redresa 

din nou și dădea celor de altă dată noi sensuri contrare 
celor anterioare. Pe de o parte cele care trebuiau, deci, 
aproape să dispară din cauza micşorării creșteau din 
nou, pe de alta corpurile nou-născute din pămîntt?, în- 
cărunţind și murind, se întorceau din nou în pămînt, 
Și toate celelalte se schimbau imitînd și dînd urmare, 
toate dimpreună, schimbării Universului; de fapt, şi 
imitaţia gestaţiei, a naşterii şi a creşterii urmau cu ne- 
cesitate tuturor celorlalte; căci nu mai era posibilă naş- 
terea unei vieţuitoare în pămînt din componente dife- 
rite. ci, așa cum Universului îi fusese dat să fie condu- 
cătorul propriei mișcări, tet astfel, deci, le era dat şi 
părţilor, luate separat,.ca, atît cît le sta în puteri, să 
conceapă, să nască și să crească din ele însele, dintr-un 
impuls asemănător. Cît despre ţinta spre care ne-a con- 
dus întreg raționamentul, deja sîntem acolo. Căci, în 
privinţa celorlalte animale, ar fi de spus lucruri multe 
și amănunțite despre stările din cure şi motivele pen- 
tru care s-au transformat; despre oameni, însă, mai 
puţine și mai adecvate scopului. Fiind așadar privați de 
ocrotirea unui zeu care ne dobîndise și ne păstorea, de- 
veniți, deci. oameni fără forță şi fără apărare, eram 
sfîșiațţi de numeroasele fiare sălbăticite, care ne erau 
ostile și prin natura lor; în aceste timpuri de început 
ei erau încă nepricepuţi şi neexperimentați; fiindcă 
hrana de la sine încetase, ei nu știau de unde s-o 
procure din cauză că mai înainte nu fuseseră strîmto- 
raţi de nici o nevoie. Din toate aceste motive ei se aflau 
în mari dificultăţi. Cu siguranță de atunci datează le- 
gendele vechi cum că darurile ne-au fost făcute de 
către zei odată cu învățătura și instrucțiunile nece- 
sare; de pildă: focul de către Prometeu, meșteșugurile 
de către Hefaistos și asociata sa, Atena, seminţele și, 
apoi, plantele de către alţi zei; şi toate cîte au concu- 
rat la întemeierea vieţii omenești de aici provin; căci, 
după ce ocrotirea zeilor i-a părăsit pe oameni, lucru 
care tocmai a fost spus, trebuia ca ei să-și afle în ei 
înşişi și pentru ei înşişi cîrmuire și ocrotire, așa pre- 
cum face întreg Universul în care trăim și devenim, 
ei imitîndu-l, deci, și urmîndu-l tot timpul pe acesta, 
cînd într-un sens. cînd în celălalt. Dar să punem punct 
mitului, pe care îl vom folosi pentru a evidenția cît 
am greșit înfăţişînd regele şi omul politic în cele spuse 
mai înainte48. 

SOCRATE CEL TÎNĂR În ce fel și cît de mare 
greșeală spui tu că am comis noi? 

STRĂINUL Pe de o parte într-un mod mai " puţin 
grav, pe de alta în altul foarte grav și cu mult mai 
însemnat decît înainte. 

SOCRATE CEL TÎNĂR Cum? 

STRĂINUL Prin faptul că, întrebaţi în legătură cu 
omul regal și omul politic din perioada și generaţia 
actuală, am spus că el este un păstor al turmei ome- 
nești din -perioada opusă, și încă un zeu în locul unui 
muritor; astfel am fost foarte departe de adevăr; iar 
prin faptul că l-am arătat pe el drept conducător al 
întregii cetăţi — dar în ce fel anume nu am precizat! 
— a fost spus adevărul, dar, de fapt, n-a fost spus nici 
în întregime, nici clar; de aceea am greșit mai puţin 
acum decît în celălalt caz. i 

SOCRATE CEL TÎNĂR Adevărat! 

STRĂINUL Trebuie acum, după cum se pare, ca, 
numai determinînd felul cîrmuirii sale asupra cetății, 
să considerăm “că, astfel, am definit pe deplin omul 
politic. 

SOCRATE CEL TÎNĂR Bine! 

STRĂINUL Tocmai de aceea am prezentat mitul, 
pentru ca el să arate, cu privire la arta creșterii ani- 
malelor în turmă, nu numai cum toţi se întrec în, 
această privinţă cu cel pe care îl cercetăm acum, ci 
și cum l-am putea vedea mai lămurit pe acela care, 
avînd singur grija creşterii oamenilor, după modelul 
păstorilor de -oi și de boi, el singur este îndreptăţit să 
fie onorat cu această denumire?. 

SOCRATE CEL TÎNĂR Pe drept! 

STRĂINUL Dar eu cred, tinere Socrate, că, la drept 
vorbind, acest chip al păstorului divin este încă prea 
însemnat în raport cu un rege și că oamenii politici 
actuali de aici, fiind cu mult mai asemănători prin na- 
tură, celor conduși de ei, le-au devenit și mai apro- 
piaţi prin educaţie și creştere. . 

SOCRATE CEL TÎNĂR În toate privinţele, cred eu. 

STRĂINUL Ei n-ar trebui, de fapt, să fie cerce- 
taţi de către noi mai mult sau mai puţin, în cazul că 
sînt prin natura lor de un fel cu cei conduși sau de 
alt fel. 

SOCRATE CEL TÎNĂR Desigur! 

STRĂINUL Să ne întoarcem, deci, acolo de unde am 

pornit! Căci am spus că există, cu privire la animale, 

o artă autodirectivă, care poartă grija acestora nu in- 

dividual, ci în comun, și am numit-o imediat, dealtfel, 

arta creşterii animalelor în turmă — îţi amintești, nu? 
SOCRATE CEL TÎNÂR Da. 


STRĂINUL Acolo poate am greşit noi cumva. Căci 
noi nu am cuprins nicăieri omul politic și nici nu i-am 
dat un nume, ci el ne-a rămas ascuns, sustrăgindu-se 
şi în privinţa denumirii. 

SOCRATE CEL TÎNĂR Cum? 

STRĂINUL A-și erește turma proprie este, în- 
tr-un fel, treaba tuturor celorlalţi păstori; omului po- 
litic, însă, i-am adus un nume care nu-i era propriu, 
căci ne trebuia un nume comun pentru toți. 

SOCRATE CEL TINĂR Pe drept spui asta; nu- 
mai ce s-ar întîmpla să existe vreun astfel de nume! 

STRĂINUL Dar cum? oare „acțiunea de a îngriji“ 
nu era ceva comun pentru toți, de vreme ce nu era 
soparaţă nici creșterea, nici vreo altă activitate prac- 
tică? Dar, numind-o fie „artă care se ocupă de tur- 
mă“, fie „arta îngrijirii ei“, fie cea de „a avea grija 
ei“, am avea posibilitatea să-l cuprindem, la un loc cu 
ceilalți, și pe omul politic, căci raționamentul nostru 
acest lucru ni-l cere. 

SOCRATE CEL TÎNAR Dâr, după aceasta, în ce fel 
trebuia să fie întreprinsă diviziunea în continuare? 

STRĂINUL În felul în care am divizat mai înainte 
arta creșterii vieţuitoarelor în turmă, adică în artă re- 
feritoare la cele mergătoare și nezburătoare, apoi de 
rasă pură şi fără coarne; divizînd pe aceleaşi criterii 
am putea cuprinde, în mod asemănător, în același cu- 
vînt și arta îngrijirii turmelor, atît a celor din vremea 
de acum, cît și a celor din vremea lui Cronos. 

SOCRATE CEL TÎNĂR Așa pare. Dar, te întreb 
din nou, ce urmează după aceasta? 

STRĂÂINUL Este clar că, astfel fiind folosit nu- 
mele de „artă a îngrijirii turmei“ nu am fi întîlnit nici- 
odată pe vreunii care să conteste că ar exista pe deplin 
o anumită grijă, așa cum atunci5, pe drept, era con- 
testat faptul că am avea o artă demnă de acest nume 
de „artă a creșterii“ și că, dacă totuşi ar fi existat 
vreuna, ea s-ar fi potrivit mai multor altora, mai de- 

grabă şi în mai mare măsură, decît vreunuia dintre 
regi. 

SOCRATE CEL TÎNĂR Într-adevăr! 

STRĂINUL În privinţa grijii pentru întreaga co- 
munitate umană, nici o altă artă decît cea regală nu 
şi-ar dori, mai mult şi mai degrabă, să pretindă și să 
fie o artă a conducerii tuturor oamenilor. 

SOCRATE CEL TÎNĂR Pe bună dreptate spui 
asta! : 

STRĂINUL Dar cu acestea, tinere Socrate, nu ne 
dăm seama că tot spre sfîrşitul raţionamentului am 
greșit grav? 

SOCRATE CEL TÎNĂR Cum anume? 

STRĂINUL Anume că, dacă am convenit că există 
în chip deosebit o anume „artă a creșterii turmei. bi- 
pede“, nimic nu ne obligă să o numim îndată „regală“ 
și „politică“, ca și cum ar fi definitiv lămurită. 

SOCRATE CEL TÎNAR Cum așa? 

STRĂINUL Mai întîi trebuia să modificăm denu- 
mirea, despre care vorbim, conducînd-o mai mult spre 
„îngrijire“ decît spre „creştere“, şi apoi s-o divizăm 
și pe aceasta; căci ea ar mai putea avea diviziuni, și 
nu lipsite de importanţă. 

SOCRATE CEL TÎNĂR Ce fel de diviziuni? 

STRÂINUL Mai întîi una prin care am fi putut 
deosebi, cred, „păstorul divin“ de „păstorul care poartă 
grija oamenilor“. 

SOCRATE CEL TÎNĂR Este drept! 

STRĂINUL Și mai apoi este necesar ca, odată de- 
limitată această „artă a îngrijirii oamenilor“, s-o îm- 
părţim în două. 

SOCRATE CEL TÎNĂR Pe ce criteriu? 

STRĂINUL Pe cel al constrîngerii prin forță și 
al consimţirii. 

SOCRATE CEL TÎNĂR Cum să nu! 

STRĂINUL Și, în felul acesta, mai înainte, gre- 
șind cumva mai uşor decît se cădea, am pus la un loc 
regele și tiranul, deși aceștia nu sînt asemănători nici 
prin ei înșiși, nici prin felul de a conduce al lfie- 
căruia. 

SOCRATE CEL TÎNĂR Adevărat! 

STRĂINUL Acum, corectînd deei din nou, să di- 
vizăm în două, așa cum am spus, „arta îngrijirii omu- 
lui“ după criteriul constrîngerii şi al consimţirii, nu? 

SOCRATE CEL TÎNĂR Chiar așa! 

STRÂĂINUL Și, numind conducerea vieţuitoarelor 
care cunosc constrîngerea „arta tiranului“, iar condu- 
cerea de bună voie a vieţuitoarelor bipede trăitoare 
în turme — conducerea pe care o acceptă deci și ele 
— „artă politică“, oare nu pe acela care posedă această 
artă și această grijă trebuie să-l înfățișăm ca fiind 
în realitaie rege și om politic? 

SOCRATE CEL TINÂR Da. Și este, într-adevăr, 
posibil, Străinule, ca în felul acesta demonstraţia noas- 
tră în privinţa omului politic să ajunsă la sfirșit. 

STRĂINUL Bine ne-ar prinde, tinere Socrate! Tre- 
buie, însă, ca nu numai tu să crezi aceasta, ci și eu 
deodată cu tine. Acum, cel puţin după părerea mea, 
regele nu pare a avea nicidecum, pentru noi, un con- 
tur definitiv; căci, așa precum sculptorii de statui 
umane, grăbindu-se uneori în contratimp cu momen- 
tul prielnic, pierd mai mult timp aplicînd tot mai nu- 
meroase și mai mari adaosuri operelor lor, tot așa și 
noi acum, ca să clarificăm nu doar mai degrabă, dar 
și în chip maiestuos greșeala demersului anterior, cre- 
zînd că regelui i se potrivește comparaţia cu modele 
mărețe! și încărcîndu-ne cu o cantitate surprinzător 
de mare de mituri, am fost nevoiţi să ne folosim de 
o parte din acestea mai mare decît se cădea; de 
aceea am făcut prezentarea prea extinsă și nici cel 
puţin nu i-am dat un scop mitului; iar demonstraţia 
noastră ne pare adevărată, așa cum un tablou, în tră- 
săturile sale exterioare, pare că are destulă viață, dar 
îi lipsește cumva claritatea obţinută prin culori și prin 
potrivirea nuanţțelor. Celor în stare să înțeleagă ușor 
este mai potrivit să le înfățișezi tot ceea ce este viu 
prin cuvînt și vorbire, decît prin desen sau orice alt- 
ceva făcut de mîna omului; celorlalți, însă, prin astfel 
de procedee. 

SOCRATE CEL TÎNÂR Acest lucru este adevărat, 
dar, lămurește-mă, în ce sens că nu am prezentat su- 
ficient 'subiectul nostru? 

STRĂINUL Este greu, o, fericitule, să demonstrăm 
suficient o problemă dintre cele mai importante fără 
să ne folosim de exemple. Căci fiecare dintre noi riscă 
să pară că știe, ca în vis, toate cîte mai apoi, după ce 
s-a trezit, nu le mai ştie. 

SOCRATE CEL TÎNĂR În ce sens spui asta? 

STRĂINUL Se pare că am procedat în chip foarte 
ciudat, cel puţin pentru momentul de față, puniînd 
problema a ceea ce produce în noi fenomenul cunoaș- 
terii. 

SOCRATE CEL TÎNĂR Dar de ce? 

STRÂINUL Un exemplu îmi lipsește, ființă bine- 
cuvintată, și de astă dată pentru explicarea acestui 
exemplu! | 

SOCRATE CEL TÎNĂR Și ce-i cu asta? Spune fără 
să ai vreo ezitare în ce mă priveşte! 

STRĂINUL Trebuie să spun, de vreme ce și tu 
ești gata să mă urmărești. Căci noi știm că, într-un 
fel, copiii, atunci cînd abia învaţă literele... 

SOCRATE CEL TÎNĂR Ei, ce anume fac? 

STRĂINUL ... deosebesc destul de bine fiecare li- 
teră din silabele cele mai scurte și mai ușoare. 

SOCRATE CEL TÎNĂR Cum să nu! 

STRĂINUL Dar că, nerecunoscind tocmai aceste 
litere în alte silabe, ei se înșală și în privinţa jude- 
căţii şi a vorbirii. 

SOCRATE CEL TÎNĂR Exact aşa ! 

STRĂINUL Dar, oare, nu-i mai ușor și mai bine 
să-i conduci spre lucruri. necunoscute încă, în felu: 
următor? 

SOCRATE CEL TÎNĂR În ce fel anume? 

STRĂINUL Mai întîi să-i aduci înapoi spre acele 
silabe în care ei judecau corect aceste litere; apoi, 
după ce i-ai adus înapoi, să-i pui în fața celor încă 
necunoscute și, ei comparîndu-le, să le arăţi asemă- 
narea naturală existentă în ambele îmbinări, pînă cînd, 
pentru toate cele necunoscute, le-ar fi arătat cele co- 
rect interpretate de ei, puse în paralel; iar cele ară- 
tate, devenind astfel exemple, ar face ca fiecare din- 
tre acele litere, existente în toate silabele, pe de o 
parte să fie socotită altceva ca fiind diferită de ce- 
lelalte, iar, pe de alta să fie considerată aceeaşi, ca 
fiind întotdeauna identică sieși. 

SOCRATE CEL TÎNĂR, Întocmai așa! 

STRĂINUL Așadar, am înţeles noi  sulficient de 
bine acest lucru, şi anume că un exemplu se produce 
atunci cînd ceva, aflîndu-se idenric sieși în altceva 
aparte şi bine delimitat, aici fiind interpretat corect, 
după ce este pus alături de acesta, conduce la o sin- 

sură judecată adevărată atît despre fiecare în parte, 
cît și despre amîndouă la un loc? 

SOCRATE CEL TÎNĂR Așa pare! 

STRĂINUL Ne-am mai putea mira, deci, dacă și 
la noi cugetul, încercînd tocmai aşa ceva în privința 
„literelor« tuturor lucrurilor, uneori are cunoștințe 
exacte despre fiecare „literă“ din unele lucruri, al- 
teori greșește în privinţa tuturor „literelor“ din altele? 
și dacă, judecînd exact elementele anumitor combina- 
ţii, aceleași clemente puse în „silabe“ mai mari și mai 
puţin simple ale lucrurilor lumii, de astă dată nu le 
mai recunoaște tocmai pe acestea? 

SOCRATE CEL TÎNĂR Și chiar nu-i nimic, în- 
tr-adevăr, de mirare! 

STRAINUL Deci, cum, prietene, cineva care ar 
porni de la o părere greșită despre ceva din sfera 
adevărului și care ar ajunge la o mică parte a lui, ar 
putea să dobîndească înţelepciunea? 

SOCRATE CEL TÎNĂR În nici un fel! . 

STRĂINUL Așadar, dacă lucrurile se petrec ast- 
fel, n-am greşi defel nici eu, nici tu străduindu-ne 
mai întîi să vedem natura exemplului în general prin- 
tr-un alt mic exemplu particular, iar apoi urmînd ca 
prin deducerea Ideii de „rege“, care este și cea mai 
înaltă, de undeva de la lucruri foarte mici, să ne stră- 
Guim să recunoaştem metodic, tot printr-un exemplu, 
grija pentru cele ce ţin de cetate, pentru ca astfel să 
avem în loc de vis realitate? 

SOCRATE CEL TÎNĂR Foarte adevărat! 

STRĂINUL Trebuie, într-adevăr, să ne întoarcem 
la raționamentul de mai-nainte, cum că, deoarece mii 
de inşi concurează cu genul regal în privinţa preocu-: 
pării pentru cetate, trebuie, desigur, să-i îndepărtăm 
pe toţi aceștia și să-l luăm separat doar pe cel regal; 
pentru aceasta spuneam noi că avem nevoie de un 
exemplu. 

SOCRATE CEL TÎNĂR Desigur! 

STRÂINUL Atunci ce exemplu am putea lua, care 
să aibă aceeași aplicare ca și politica şi pe care, deși 
mic, punindu-l alături, l-am găsi suficient de expli- 
cit pentru ceea ce cercetăm? Ai vrea, oare, pe Zeus, 
tinere Socrate, ca, de vreme ce nu aveam nimic alt- 
ceva la îndemiînă. să luăm tocmai arta ţesutului?54 
şi pe aceasta nu în întregime, dacă eşti de părerea 


OMUL POLITIC 427? 


mea, căci ne va fi de ajuns, poate, și numai cea refe- 
ritoare la ţesăturile din lină; poate  tecmai partea 
aceasta a artei țesutului ne-ar putea da mărturie pen- 
tru ceea ce voim să întreprindem. 

SOCRATE CEL TÎNĂR De ce nu? 

STRĂINUL Într-adevăr, aşa cum în cele de imai- 
nainte, despărțind părțile, le-am luat pe fiecare din 
ele separat, de ce nu am face și în privinţa artei 
țesutului acelaşi lucru şi, după puteri, parcurgînd re- 
pede toate părţile cît mai pe scurt posibil, de ce nu 
ne-am întoarce spre ceea ce ne este util acum? 

SOCRATE CEL TÎNĂR În ce sens? 

STRĂINUL Însăși desfăşurarea ulterioară a demon- 
straţiei o voi preface în răspuns! 

SOCRATE CEL TiNĂR Foarte bine ai zis! 

STRAĂINUL Prin urmare, toaie cîte le făurim sau 
le dobîndim ne sînt mijloace fie pentru a realiza c:- 
va, fie pentru a nu suferi ceva; iar dintre mijloacele 
de apărare unele sînt antidoturi, divine sau umane”, 
altele sînt mijloace de apărare prealabilă; dintre aces- 
tea din urmă unele sînt armuri pentru război, alteie 
sînt împrejmuiri de apărare; și dintre  împrejmuiri 


unele sînt corturi din pînză, altele sînt adăposturi îm-: 


potriva gerurilor și a căldurilor; dintre adăposturi 
unele sînt acoperișuri, altele acoperăminte; dintre acc- 
perăminte unele sînt covoare, celelalte sînt învelitori; 
dintre înveiitori unele sînt dintr-o bucată, altele sîn. 
înnădite; dintre cele înnădite unele sînt perforate, al- 
tele sînt unite fără perforare; și dintre cele neperforate 
unele sînt cele făcute din fibre din plantele pămîntu- 
lui, altele cele făcute din păr; dintre cele făcute din 
păr -unele sîni lipite cu apă și pămînt, altele sînt 
împletite între ele. De fapt tocmai acestor mijloace 
de apărare și acestor mijloace de acoperire. confecţio- 
nate din părţi uni.e, le dăm numele de veșminte, iar 
arta, care se ocupă îndeosebi cu veșmintele, oare, s-o 
numim acum „vestimentară“, de la chiar obiectul «ei, 
așa cum, mai înainte, pe cea privitoare la „polis“ am 
numit-o „politică“? Şi să mai spunem, oare, că arta 
țesutului, în măsura în care cea mai mare parte a 
ei constă în confecţionarea veșmintelor, nu se deo- 
sebește deloc. cu excepţia numelui, de această artă a 
vestimentaţiei, așa cum atunci arta regală nu se deo- 
sebea decîţ prin nume de arta omului politic? 

SOCRATE CEL TÎNĂR Chiar foarte îndreptăţit am 
spune! 

STRĂINUL După aceasta să presupunem că cineva 
ar putea crede că arta așa-numită a țesutului veș- 
mintelor a fost și sulicient explicată, fără ca el să fie 
în stare să înțeleagă că ea încă nu a fost delimitată 
de artele învecinate ca acţiune, deși a fost separată 
de multe aliele înrudite. 

SOCRATE CEL TINÂR Spune, care „altele înru- 
dite“? . 

STRĂINUI Nu ai urmărit cele spuse, după cum 
se pare! Așadar, s-ar zice că trebuie să ne întoarcem 
tot acolo, începînd de la sfirşit. Căci dacă te gindeşti 
la înrudire, tocmai o astfel de artă înrudită am des- 
prins noi adineaori din arta țesutului, împărțind con- 
fecţionarea de obiecte de așternut în unele de acope- 
rire și altele de asternut dedesubu5?. 

SOCRATE CEL TÎNĂR Înţeleg. 

STRĂINUL Și, desigur, am luat separat tot ceea ce 
se face din in, din papură și din toate cîte le putem 
numi, prin analogie, fibre de plante; de asemenea, am 
lăsaţ la o parte arta postăvarului şi pe cea care con- 
fecţionează prin străpuns şi cusut, artă din care cea 
mai importantă parte o reprezintă arta cizmăriei. 

SOCRATE CEL TÎNĂR Prea bine! 

STRAĂINUL Și, desigur, și pielăria, care se ocupă 
cu confecţionarea obiectelor dintr-o singură bucată şi 
toate artele confecţionării de acoperișuri, atitea cîte 
se întîlnesc în construcția de case sau în orice construc- 
ție, precum şi celelalte arte ale construcţiei de dispo- 
zitive de protecţie pentru apele curgătoare, pe toate 
le-am lăsat la o partie. ca, dealtfel, şi toate artele 
construirii de împrejmuiri care produc obiecte de pro- 
tecție împotriva furturilor şi a actelor de violenţă, 
adică arte care contribuie la producerea de capace și 
încuietori pentru ferestre, toate fiind separate ca părţi 
ue artei dulgherului; am lăsat la o parte şi arta fa- 
bricării de arme, ca fiind o parte a marii şi variatei 
capacităţi a omului de a produce mijloace de apărare; 
am nesocotit, dealtfel, chiar de la început şi în între- 
gime arta magiei, care se ocupă cu antidoturile, şi ne-a 
rămas, după cum bine am putea crede, doar aceasta pe 
care o cercetăm, anume cea a mijloacelor de apărare 

împotriva frigului, producătoare de obiecte de protec- 
ție din lînă și numită „artă a țesutului“. 

SOCRATE CEL TINĂR Chiar așa se pareh 

STRĂINUL Dar, copile, ceea ce am spus nu în- 
seamnă sfîrșitul. Căci cel care se ocupă de făcutul 
hainelor pare, la început, că face ceva opus țesutului. 

SOCRATE CEL TÎNĂR Cum așa? 

STRĂINUL Pe de o parte, operaţia țesutului este un 
fel de împletires8. 

SOCRATE CEL TÎNĂR Da. 

STRAINUL Pe de alta, ea presupune și destră- 
marea5? a ceea ce are unitar și compact. 

SOCRA"E CEL TÎNĂR Și ce reprezintă aceasta? 

STRĂINUL Operația ce ţine de arta dărăcitorului. 
Sau vom îndrăzni să numim dărăcitul țesut și pe dă- 
răcitor drept veritabil ţesător? 

SOCRATE CEL TÎNĂR Nicidecum! A 

STRĂINUL Și, mai apoi, dacă cineva ar numi „artă 
a țesutului“ -făcutul [irelor de urzeală și al celor de 
bătătură, el ar folosi, desigur, un nume contrar opiniei 
generale şi fals. 

SOCRATE CEL TÎNĂR Cum să nu! 

STRĂINUL Și ce, oare? Să considerăm noi mese- 
ria postăvarului și a croitorului ca neavînd nici o, 
legătură și nici o contribuţie la făcuitul veșmintelor 
sau, mai degrabă, le vom numi și pe acestea tot' arte 
ale țesutului? 

SOCRATE CEL TÎNĂR Deloc! 

STRÂINUL Dar, de fapt, toate acestea se vor în- 
trece în privința grijii pentru producerea veșminte- 
lor cu arta țesutului, acordînd acesteia partea cea mai 
mare, rezervîndu-și, însă, şi pentru ele însele părţi 
importante. 

SOCRATE CEL TiNÂR Prea bine! 


STRĂINUL Pe lîngă acestea, desigur, şi artele care 
produc uneltele cu care se îndeplinesc operaţiile ţesu- 
tului trebuie să credem că pretind a fi cel puţin cauze 
auxiliare pentru orice țesătură. 

SOCRATE CEL TÎNĂR Foarte pe drept! 


STRĂINUL Dar, oare, noţiunea de „artă a ţesu- 
tului“, cu privire la partea pe care o avem în vedere, 
va fi ea suficient determinată dacă o vom considera 
cumva pe aceasta — dintre toate cîte se ocupă cu pro- 

ducerea veșmintelor din lînă — drept cea mai fru- 
moasă şi mai importantă? Sau am spune ceva adevă- 
rat, dar, de fapt, nici clar, nici definitiv, pînă nu am 
îndepărta toate aceste arte rivale ei? 

SOCRATE CEL TÎNĂR Desigur! 

STRĂINUL Dar, după aceasta, oare nu trebuie să 
facem ceea ce am spus mai înainte pentru ca demon- 
strația noastră să meargă mai departe? 

SOCRATE CEL TÎNĂR Cum să nu! 

STRAĂINUL Să considerăm, deci, mai întîi că exis- 
tă două arte în legătură cu tot ceea ce se Prodiloe 

SOCRATE CEL TÎN AR Care? 

STRĂINUL Pe de o parte una care este cauză au- 
ziliară a producerii lucrurilor, pe de cealaltă alta care 
este cauza propriu-zisă. 

SOCRATE CEL TÎNĂR Cum? 

STRAINUL Toate artele care nu -produc lucrul 
însuși, ci pregătesc instrumente pentru cele care-l pro- 
duc — instrumente fără existenţa cărora niciodată nu 
ar fi produs ceea ce își propune fiecare dintre arte — 
să fie numite cauze auxiliare, iar cele care produc lu- 
crul însuși: cauze propriu-zise. 

SOCRATE CEL TÎNĂR Este, într-adevăr, logic. 

STRĂINUL Atunci, pe cele în legătură cu con- 
fecţionarea fuselor și a suveicilor şi a tuturor celor- 
lalte instrumente care contribuie la producerea veş- 
mintelor, pe toate să le numim, deci, cauze auxiliare, 
iar pe acelea care chiar pregătesc şi produc veşmin- 
tele: cauze? 

SOCRATE CEL TÎNĂR Pe bună dreptate! 

STRĂINUL Deci dintre cauze, pe cea a spălatului 
şi a cusutului şi pe oricare artă care se ocupă cu vesti- 
mentaţia — pentru că arta împodobirii veșmintelor este 


cuprinzătoare — este foarte verosimil să le luăm la 
un loc, ca fiind o parte, numindu-le în general „arta 
postăvarului“. 


SOCRATE CEL TÎNÂR Bine! 

STRĂINUL Și sigur că „arta dărăcitului“ și „a 
torsului“ și, de asemenea, toate artele legate de însăși 
producerea veșmintelor, cărora noi le spunem părţi ale 
acesteia, reprezintă o singură artă, numită de toţi „arta 
prelucrării lînii&60. 

SOCRATE CEL TÎNAR Cum să nu! 

STRĂINUL Apoi există două secţiuni ale artei pre- 

lucrării lînei și fiecare din acestea reprezintă firesc, 
în același timp, părţi din două arte. 

SOCRATE CEL TÎNĂR În ce fel? ) 

STRĂINUL Dărăcitul și jumătate din lucrul cu su- 
veica şi toate cîte separă unele de altele cele ce sînt 
unite, toate acestea, ca un întreg, se poate spune că 
ţin cumva de „arta prelucrării lînei“; și noi am avut, 
în general, două mari arte: „arta de a uni“ și „arta 
de a separaW6l. 

SOCRATE CEL TÎNAR Ba. 

STRAINUL De arta separării ţine dărăcitul și toate 
cîte au fost spuse adineaori; căci separarea la firele 
de lînă sau la firele de urzeală, făcută în acest din 
urmă caz cu suveica, iar în celălalt cu mîna, a primit 
toate numele care tocmai au fost spuse. 

SOCRATE CEL TÎNĂR Întocmai! 

STRĂINUL Să luăm acum, la rîndul ei, o parte ce 
ţine de acţiunea de unire și care totodată ţine și de 
această „artă a prelucrării lînei“; pe toate cîte ţin, 
și aici, de separare să le lăsăm la o parte, divizînd 
prelucratul lînei în două secțiuni: cea care separă şi 
cea care unește. 

SOCRATE CEL TÎNAR Așa să fie divizată! 

STRÂINUL Partea care unește, așadar, și care ţine 
totodată și de prelucratul lînei trebuie să fie divizată 
acum, tinere Socrate, la rîndul ei, dacă intenționăm să 
continuăm convenabil cercetarea „artei“ numite, 
mai-nainte, „n țesutului“. 

SOCRATE CEL TÎNĂR De fapt trebuie s-o fa- 
cem! 

STRĂINUL Sigur că trebuie! Și să mai spunem că 
acesteia îi sînt caracteristice, pe de o parte torsul fi- 
rului, pe de alta împletitul lui. 

SOCRATE CEL TINAR Dar, oare, înțeleg eu bine? 
Căci, după mine. tu te referi la producerea firului 
de urzeală, operaţie care se numește tors. 

STRĂINUL Nu numai a acestuia, ci și a celui de 
bătătură; sau vom găsi și vreo cale de producere a 
acestuia fără tors? 

SOCRATE CEL TÎNĂR Nicidecum! 

STRĂINUL Delimitează-le acum pe fiecare din 
acestea două; căci, poate, delimitarea i-ar fi oportună. 

SOCRATE CEL TÎNĂR În ce fel? 

STRĂINUL În acest fel: printre produsele de la 

dărăcit spunem că se află ceva avind lungime și gro- 


-sime, numit caier. 


SOCRATE CEL TÎNĂR Da. 

STRĂINUL Ei, deci, ceea ce rezultă din acesta, ră- 
sucit cu fusul și devenit un fir trainic, numește-l fir 
de urzeală, iar arta care dirijează aceasta: „arta pro- 
ducerii firului de urzeală“. | 

SOCRATE CEL TÎNĂR Într-adevăr! 

SȚRĂINUL Dar toate cîte, la rîndul lor, formează 
doar o masă compactă moale, astfel încît să aibă moli- 
ciunea potrivită pentru împletirea printre firele de ur- 
zeală, dar şi pentru rezistență la bătuţul la piuă, pe 
toate acestea deci, să le numim „fire de bătătură“, 
iar artei care comandă acestor operaţii să-i spunem 
„arta producerii firelor de bătătură“. 

SOCRATE CEL TÎNĂR Foarte corect! 

STRĂINUL Și, astfel, partea din arta țesutului, 
pe care Wme-am propus s-o cercetăm, este, deja, pe 
de-a-ntregul clarificată. Căci, atunci cînd partea care 
unește, din arta prelucrării lînei, realizează o împle- 
titură prin împletirea dreaptă a firului de bătătură 
cu cel de urzeală, numim întreaga țesătură îmbrăcă- 
minte de lînă, iar arta care constă în aceasta: „arta 
țesutului“. 

SOCRATE CEL TÎNĂR Foarte corect! 

STRĂINUL Bine! Dar, de fapt, de ce nu am răs- 
puns imediat 'că arta împletiturii firului de bătătură 
cu cel de urzeală înseamnă „arta țesutului“ ci ne-am 
plimbat în cerc făcînd zadarnic atîtea disocieri? 

SOCRATE CEL TÎNĂR Dar, Străinule, cel puţin 


- după mine, eu cred că nimic n-a fost zadarnic din cele 


spuse! 

STRĂINUL Și chiar nu-i. deloc de mirare! Dar, 
probabil, dragul meu, pentru unii așa ar putea părea 
Pentru o boală de acest fel, dacă cumva te-ar cuprin- 
de mai tîrziu din întîmplare — căci nimic nu-i da 
mirare! — ia aminte la ceva ce se potrivește a fi spus 
în toate astfel de cazuri. 

SOCRATE CEL TÎNĂR Spune! 

STRĂINUL Mai întîi, deci, să vedem ce este ex- 
cesul și lipsa6?, pentru a putea lăuda sau critica ceea 
ce se spune, mai pe larg decit trebuie sau dimpotrivă, 
în astfel de discuţii. 

SOCRATE CEL TÎNĂR Așa trebuie! 


OMUL POLITIC 433 


STRĂINUL Tocmai la aceste aspecte, cred, s-ar 
putea referi corect raţionamentul pe care-l desfășu- 
răm. 

SOCRATE CEL TÎNĂR La care aspecte? 

STRĂINUL Atît la lungime, cît și la  scurtime, 
precum și la orice cxces sau lipsă; căci, cred eu, arta 
măsurii se referă la toate cele de acest fel. 

SOCRATE CEL TÎNĂR Da. 

STRĂINUL S-o divizăm, așadar, şi pe aceasta în 
două părți, căci acest lucru este necesar, desigur, pen- 
tru ceea ce ne grăbim acum să demonstrăm. 

SOCRATE CEL TÎNĂR Poate îmi spui prin ce mo- 
daliţate de divizare. 

STRĂINUL Prin aceasta: pe de o parte prin parti- 
ciparea la mărime și micime în relaţie reciprocă, pe 
de alta prin conformitatea cu existenţa necesară a 
devenirii63. 

SOCRATE CEL TÎNĂR În ce sens? 

STRĂINUL Oare, nu ţi se pare, în chip firesc, că 
ceea ce este mai mare trebuie considerat mai mare în 
raport cu nimic altceva decît cu ceea ce este mai mic 
și că ceea ce este mai mic, la rîndul lui, este astfel nu- 
mai în raport cu ceea ce este mai mare, și nu cu 
altceva? 

SOCRATE CEL TÎNĂR Așa-mi pare, desigur! 

STRAÂINUL Și? Ceea ce întrece natura măsurii sau 
ceea ce este întrecut de către aceasta, fie în cuvinte, 
fie în fapte, oare nu vom spune că este, realmente, 
aspectul în care se diferenţiază în cel mai înalt grad 
cei răi de cei buni dintre noi? 

SOCRATE CEL TÎNĂR Evident! 

STRĂINUL Aceste două feluri de a fi, așadar și 
aceste două feluri de apreciere a ceea ce este mare și 
a ceea ce este mic trebuie stabilite nu doar prin ra- 
portare reciprocă, cum am spus adineaori, ci mai de- 
grabă așa cum procedăm acum, prin raportare reci- 
procă pe de o parte, şi prin raportare la dreapta mă- 
sură pe de altţa. Am vrea, oare, să aflăm și pentru 
ce? 

SOCRATE CEL TÎNAR Dece nu ! 

STRĂINUL Dacă se va admite natura a ceea ce 
este mai mare numai în raport cu nimic altceva de- 
cît cu ceea ce este mai mic, nu va exista niciodată 
raportarea la dreapta măsură, sau cum? 

SOCRATE CEL TÎNĂR Asa. 

STRĂINUL Dar, oare, prin acest raţionament nu 
vom distruge înseși artele și toate produsele lor și, de 
fapt, nu vom face să piară şi ceea ce cercetăm acum, 
adică arta politică, și chiar și pe cea a țesutului, pe 
care am lămurit-o deja? Căci toate artele de acest fel 
se feresc de ceea ce este mai mult și ceea ce este mai 
puţin decît măsura, nu ca de ceva ce nu există. ci ca 
de ceva incomod pentru acțiunile lor; şi, în felul 
acesta, păstrînd dreapta măsură, ele produc numai lu- 
cruri bune și frumoase64. 

“SOCRATE CEL TÎNĂR Cum altfel? 

STRĂINUL Așadar, dacă vom anula arta politică, 
și cercetarea noastră asupra științei regale va ajunge 
în impas? 

SOCRATE CEL TÎNĂR Sigur că da! 

STRAINUL Dar, oare, așa cum în Sofist am impus 
fiinţarea non-existentului, deoarece numai conform cu 
acesta ne-a scăpat teafăr raționamentul, trebuie tot 
astfel să constringem. şi acum mai marele și, de ase- 
menea, mai micul să devină măsurabile nu numai prin 
raporiare reciprocă, ci şi prin raportare la natura 
dreptei măsuri? Căci, într-adevăr, nu este posibil să 
devină incontestabil nici omul politic, nici vreun alt 
cunoscător al acțiunilor practice, dacă acest lucru nu 
va fi admis. 

SOCRATE CEL TÎNĂR Și acum, desigur trebuie 
să facem la fel ca atunci, pe cît posibil. 

STRĂINUL Această treabă este, tinere Socrate, în- 
că şi mai cuprinzătoare decît cealaltă — și ne amin- 
tim cît de mare era lungimea aceleia! Dar a presupune 
un astfel de lucru în legătură cu acestea este foarte 
îndreptățit. 

SOCRATE CEL TÎNĂR Ce fel de lucru? 

STRAĂINUL Că vom avea nevoie cîndva de ceea 
ce am spus acum pentru a demonstra însăşi exacti- 
tatea. Mie mi se pare că pentru a demonstra bine și 
suficient cele de acum, ne ajută în chip minunat chiar 
acest raționament, și anume că trebuie considerat, în 
egală măsură, că toate artele ființează în mod real și 
că atît mai marele, cît și mai micul se măsoară nu 
numai prin raportare reciprocă, ci şi prin raportare la 
natura dreptei măsuri. Căci dacă această raportare exis- 
tă, există și artele, și dacă ele există, există şi rapor- 

tarea; și dacă nici unul din aceste lucruri nu există, 
nici celălalt nu va exista vreodată. 


SOCRATE CEL TÎNĂR Acesţ raționament* este 


adevărat, dar, de fapt, ce urmează după aceasta? 

STRĂINUL Urmează, evident, că am putea diviza 
„arta de a măsura“, după cum s-a arătat, impărţind-o 
astfel în două: punînd într-o parte a acesteia toaie ar- 
tele care măsoară numărul, lungimea, înălțimea, lă- 
țimea prin raportare la contrariul lor. şi în cealaltă 
pe toate cîte le măsoară prin raportare la dreapta 
măsură, la ceea ce este potrivit, la ceea ce este opor- 
tun, la ceea ce este necesar şi la toate cîte sălășluiesc 
la mijlocul distanței dintre extremes5. 

SOCRATE CEL TINĂR Ai identificat întocmai fie- 
care secţiune, amîndouă fiind și importante și foarte 
diferite între ele. 

STRAĂINUL Ceea ce, de fapt, tinere Socrate, spun 
uneori mulţi inși încrezuţi, părîndu-li-se că emit cine 
știe ce cînd înțelept, anume că „arta măsurii se referă 
la tot ceea ce există“, chiar acest lucru se întîmplă să 
fie ceea ce spunem noi acum. Căci, desigur, într-un 
anume fel, toate cele ce ţin de arte implică, de fapt, 
ideea de măsură; dar, fiindcă nu există obișnuinţa să 
se cerceteze divizînd pe specii şi, astfel, sînt puse în 
un loc aceste modalități de măsurare într-atît, totuși, 
de deosebite, considerate de îndată asemănătoare con- 
form aceluiași principiu, și fiindcă, pe de altă parte, 
se face contrariul acestui lucru,  nedivizîndu-se pe 
părţi, în cazul altor lucruri, trebuie ea, atunci cînd se 
percepe de dinainte ceva comun mai multor lucruri, 
să nu se renunțe mai înainte de a afla toate diferen- 
ţele; și, de asemenea, trebuie ca, atunci cînd se ob- 
servă tot felul de neasemănări într-o mulţime de iu- 
cruri, să nu se ajungă la renunțare, din descurajare, 
mai înainte ca, după ce toate înrudirile  în- 
tre ele au fost adunate într-o singură ase- 
mănare, să fie circumscrise unui singur gen. Dar, 
astfel, să considerăm că a fost spus destul despre aces- 
te lucruri, atît despre lipsuri, cît și despre excese; 
să păstrăm numai faptul că au fost găsite două genuri 
ale artei măsurii și să ținem minte care am spus că 
sînt acestea. 

SOCRATE CEL TIN AR Vom ţine minte! 

STRÂINUL După aceasta, deci, să acceptăm un alt 

raționameni în legătură și cu cele cercetate de noi, şi 
cu orice dezbatere din cadrul unor astfel de discuții. 

SOCRATE CEL TÎNĂR Care anume? 

STRĂINUL Dacă am fi întrebaţi ce credem de- 
spre cineva care, făcînd parte dintr-un grup al ce- 
lor ce învaţă lițerele, este întrebat din ce litere este 
format un cuvînt, oare vom răspunde că acesta are de 
cercetat o singură problemă sau, mai degrabă, că are 
de cercetat toate problemele unui adevărat gramati- 
cian? 

SOCRATE CEL TÎNĂR Evident că pe toate! 

STRĂINUL Dar, atunci, ce-i cu cercetarea noasthtă 
de-acum asupra omului politic? Ea privește doar acest 
subiect sau privește toate problemele ce ţin de for- 
marea unor adevăraţi dialecticieni?66 * 

SOCRATE CEL TÎNĂR Și aici este evident că pe 
toate acestea. 

STRĂINUL S-ar putea spune că nimeni cu judu- 
cată nu ar dori să „vîneze“ definiția „ariei țesutului“ 
pentru țesutul însuși; dar, cred eu, cei mai mulți isnoră 
că unele dintre realităţi au în mod firesc unele ase- 
mănări, pe care cei ce percep prin simțuri le înţeleg 
ușor și care nu sînt deloc greu de evidenţiat, atunci 
cînd vreunul dintre ei ar vrea să i le arate de îndată, 
fără dificultăţi și chiar fără raţionament, celui care i-ar 
cere o explicație raţională despre aceasta; pe de altă 
parte, dimpotrivă, realitățile care sînt cele mai im- 
portante și mai demne de cinstire nu au deloc pentru 
oameni o-imagine clar constituită, prin înfățișarea că- 
reia cineva, care ar vrea să satisfacă spiritul celui cane 
întreabă, ar putea s-o facă pe deplin prin acomodarea 
la vreunul din simțuri. Prin urmare trebuie să ne în- 
grijim să devenim capabili să dăm și să primim ex- 
plicații raţionale la fiecare lucru; căci realitățile ne.-- 
corporale“?, care reprezintă lucrul cel mai frumos și 
mai înălțător, se demonstrează clar numai prin rațiune: 
şi prin nimic altceva. Or, tocmai aceste realităţi sînt 
avute în vedere de cele spuse de noi acum. Iar în orice 
privinţă exersarea este mult mai ușoară în probleme 
mai puţin importante, decît în cele mai mari. 

SOCRATE CEL TÎNĂR Foarte bine ai zis! 

STRĂINUL Să ne amintim pentru ce anume am 
spus noi tot ce am spus despre aceste lucruri. 

SOCRATE CEL TÎNĂR Pentru ce? 

STRĂINUL Desigur, nu cel mai puţin pentru aceas- 
tă plictiseală pe care am resimţit-o în legătură cu 
lungul discurs despre arta țesutului, despre derularea 
inversă a Universului, despre sofist (în legătură cu 
ființarea non-existentului), căci noi am înțeles că ele 
aveau o prea mare îniindere și pentru toate acestea 
noi înșine ne-am reproșat îndeajuns temîndu-ne să nu 
fi spus lucruri periferice, și încă prea pe larg. Pentru 


aceasta, și anume ca să ru se mai întîmple de 


acum înainte nici o neplăcere de acest fel, să zicera 
că am spus ceea ce am spus adineaori. 

SOCRATE CEL TINAR Așa să fie! Continuă, însă! 

STRĂINUL Zic, deci, că trebuie ca eu și tu, amin- 
tindu-ne de cele spuse adineaori, să facem întotdea- 
una critica sau lauda atît a scurtimii cît și a lungimii 
a cesa ce spunem, judecînd mărimea spuselor noastre 
nu prin raportare reciprocă, ci conform cu acea parte 
a artei măsurii pe care am spus că trebuie s-o ținem 
minte, și anume prin raportare la ceea „,ce este po- 
iriv it, 

SOCRATE CEL TÎNĂR Este drept. 

STRĂINUL Sigur, nu toate lucrurile trebuie. ju- 
decate prin acest principiu. Căci pentru plăcere nu 
avem nevoie deloc de o adecvare a lungimii, afară de 
cazul vreunui lucru secundar; cît despre cercetarea a 
ceea ce ne-am propus, mai exact dacă am găsi rezol- 
varea problemei cît mai ușor și mai repede, rațiunea 
ne ordonă să dorim s-o așezăm în al doilea, și nu în 
primul rînd, și cu mult mai mult şi mai întîi să apre- 
ciem metoda însăși care face posibil faptul de a di- 
viza pe specii; de fapt, trebuie să intereseze și rațio- 
namentul, cu condiţia ca, deși lung, să îl facă pe cel 
care ascultă mai curios; și nu trebuie să-l supere deloc 
lungimea lui, așa cum de asemenea nu l-ar supăra 
faptul că este prea scurt; la acestea se adaugă în plus, 
la rîndul lui, şi faptul că unul care dezaprobă, în ast- 
fel de convorbiri, raționamentele lungi și perioadele 
desfășurate în cerc, unul de acest fel, deci, nu trebuie 
acceptat nici foarte repede, nici prea direct, numai 
pentru că se avîntă reproșînd doar că raționamentele 
sint prea lungi; trebuie să-l convingi că este obligat 
să demonstreze că ele, dacă ar fi devenit mai scurte, 
i-ar fi făcut pe participanţii la discuţie mai apți pen- 
tru dialectică şi mai pricepuţi în a obţine clarificarea 

realităţilor prin rațiune; cît despre critici sau laude 
sau despre alte aspecte, de ele să nu ne sinchisim de- 
loc și, mai mult, să nu părem defel că am auzit astfel 
de vorbe. Şi cu acestea, destul, dacă și ţie ţi se pare 
astfel; să ne întoarcem din neu la omul politic, apli- 
cîndu-i, exemplul, lămurit mai înainte, al artei ţe- 
sutului. 

SOCRATE CEL TÎNĂR Bine ai zis! Să facem ceea 
ce spui! 

STRĂINUL Așadar regele a fost delimitat de mul- 
te dintre artele asociate, mai mult chiar, de toate ar- 
tele care se referă la turme; iar artele rămase, spunem 
noi, sînt cele din cadrul cetăţii înseși, adică. cele ale 
cauzelor auxiliare şi cele ale cauzelor propriu-zise, din- 
tre care trebuie să le separăm pe primele de cele- 
lalte. - 

SOCRATE CEL TÎNĂR Adevărat! 

STRĂINUL Îţi dai seama, așadar, că este greu să 
le divizăm în două? iar motivul, cred, ne va deveni 
mai clar înaintînd în raționament. . 

SOCRATE CEL TINĂAR Sigur că așa trebuie să fa- 
cem. 

STRAINUL Să le divizăm, deci, pe părți, așa ca 
pe o jertfă la sacrificii, de vreme ce în doyă nu pu- 
tem. Căci trebuie să divizăm întotdeauna în numărul 
cel mai restrîns cu putinţă6s. 

SOCRATE CEL TÎNĂR Cum să procedăm, dar, cu 
cele de acum? 

STRĂINUL Ca şi mai înainte cînd pe toate artele, 
care produceau instrumen:e pentru arta țesutului, 
le-am considerat chiar de atunci cauze auxiliare. 

SOCRATE CEL TÎNĂR Da. 

STRĂINUL De fapt, și acum trebuie să facem ace- 
laşi lucru, ba chiar cu mai multă rigoare: Artele care 
produc un instrument, mic sau mare, în cadrul unei 
cetăţi trebuie considerate toaie ca fiind cauze auxi- 
liare. Căci fără ele niciodată n-ar fi nici cetate, nici 
arta conducerii ei, dar, în schimb, n-am putea atribui 
nici uneia din ele vreo acțiune ce ţine de arta re- 
gală. 

SOCRATE CEL TÎNĂR Nu, desigur! 

STRĂINUL Şi, într- adevăr, întreprindem un lucru 
dificil separînd acest gen al cauzelor auxiliare de ce 
lelalte, căci, de fapt, acela care spune că ceva din rea- 

litate există ca instrument pentru altceva pare că 
spune un lucru convingător. Dar, totuși, un lucru din- 
tre cele obținute în cetate, trebuie considerat, de astă 
dată, ca fiind.de alt fel. e 

SOCRATE CEL TÎNĂR Cum anume? 

STRĂINUL Trebuie precizat că nu este ceva ce are 
această calitate de instrument. Căci nu pentru motivul 
de a produce ceva este el construit, așa cum este in- 
strumentul, ci pentru păstrarea a ceva deja produs. 

SOCRATE CEL TÎNĂR Ce anume este acest obiect? 

STRĂINUL Acesta este o specie de obiecte, făcută 
în felurite chipuri, pentru produse uscate sau pentru 
lichide, preparate pe foc sau nu, şi pe care o numim 
cu denumirea unică de „vas“, o specie foarte variată 
și, după mine, neavînd nimic, în mod real, cu știința 288 a 
pe care o cercetăm. 

SOCRATE CEL TÎNĂR Desigur! 

STRĂINUL Trebuie să avem în vedere, deci, în 
mod deosebit cea de-a treia specie diferită dintre aceste 
lucruri, specie care este de uscat și de apă, mișcă- 
toare şi nemișcătoare, de preţ şi lipsită de preț, şi care 
are un singur nume deoarece este făcytă în vederea 
şederii, fiind întotdeauna loc de așezat pentru cineva 
sau ceva. 

SOCRATE CEL TÎNĂR Care anume? 

STRĂINUL Numim de obicei acest obiect „,vehi- 
cul“ și el nu-i deloc un produs al artei politice, ci cu 
mult mai mult al artei tîmplarului, a ceramistului și a 
fierarului. 

SOCRATE CEL TÎNĂR Înţeleg. 

STRĂINUL Care-i acum a patra specie? Oare nu b 
trebuie s-o considerăm diferită de celelalte pe cea în , 
care se allă cele mai multe dintre obiectele menţio- 
nate mai demult, adică orice fel de îmbrăcăminte, cea 
mai mare parte din arme, zidurile şi orice împrejmuire 
de pămînt și de piatră și o mie de alte lucruri? Toate 
acestea, fiind făcute pentru apărare, ar fi foarte drept 
să fie numite toate cu denumirea de „mijloc de apă- 
rare“?l, cele mai multe reprezintă, și pe bună drep- 
tate, cu mult mai mult produsul artei construcţiilor și 
al artei țesutului, decît al artei politice. 

SOCRATE CEL TÎNĂR Întocmai! 

STRĂINUL Dacă am dori s-o considerăm drept a 
cincea specie pe aceea care se ocupă cu ornamentele o 

şi cu pictura şi, de asemenea, toate artele care produc 
opere mimetice, servindu-se fie de aceasta din urmă, 
fie de muzică, operele lor fiind produse toate numai 
pentru plăcerea noastră, n-ar fi, oare, pe drept circum- 
scris unui singur nume? 

SOCRATE CEL TÎNĂR Cărui nume? 

STRĂINUL Aceluia, poate, de „obiecte de amu- 
zament. 

SOCRATE CEL TÎNĂR De ce nu! 

STRĂINUL Doar acest nume, într-adevăr, se va 
potrivi tuturor acestor obiecte, căci nimic din aces- 
tea nu se face pentru vreo ocupație serioasă, ci toate 
se fac pentru joc. 

SOCRATE CEL TÎNĂR Înţeleg şi acest lucru tot 
atît de bine. 

STRĂINUL lar ceea ce formează substanța pentru 
toate acesta obiecte, cu alice cuvinte „din ce“ şi „în 
ce“ lucrează toate artele despre care este acum vorba, 
adică această specie variată, care ea însăși este produ- 
sul atîtor arte diferiie, oare să nu o considerăm noi 
a şasea specie? NR 

SOCRATE CEL TÎNĂR Despre ce vorbești de fapt? 

STRĂINUL Despre aur şi argint și despre ioate 
materiile prime, cîte se scot din mine, și despre tot ce 
se procură prin tăiatul și curățatul copacilor pentru 
arta timplăriei și arta împletiturilor din scoarță de 
pomi; şi, de asemenea, despre arta prelucrării pielii 
jupuite de pe corpurile de animale, și despre toate 
artele învecinate cu acestea, adică cele care produc 
obiecte din plută şi papirus precum și obiecte de legat, 
adică toate care duc la producerea de specii complexe 
din genuri simple. Să numim acest tot unic „produsul 
primar al oamenilor“'?, el fiind ceva necompus și ne- 
fiind în nici un caz produsul științei regale. 

. SOCRATE CEL TÎNĂR Bine. 

STRĂINUL Cît despre obţinerea hranei și despre 
toate cele care amestecîndu-se cu corpul nostru, au 
dobiîndii o anumită însuşire de a întreţine părțile 
corpului prin părțile lor, trebuie să le numim a șaptea 
specie, considerînd acest tot ca fiind „doica“ noastră, 
dacă nu avem alt nume mai frumos de dat; așezînd 
acest tot sub denumirea de agricultură, vînătoare, gim- 
nastică, medicină și artă culinară, îl vom atribui cu 
mai multă dreptate acestora, decit artei politice. 

SOCRATE CEL TÎNĂR Cum să nu! 

STRĂINUL Așadar aproape toate cîte ţin de po- 
sesie7, cu excepţia animalelor domestice, au fost enu- 
merate, cred, în aceste şapte specii. Urmărește, deci, 
atent: căci cu cea mai mare dreptate, poate, ar fi tre- 
buit pusă la început specia „produsului primar“, apoi 
specii ca: „instrumentul“, „vasul“, „vehiculul“ „mij- 
locul de apărare“, „obiectul de divertisment“ și „ali- 
mentul“. Dacă ne-a scăpat ceva de mică importanţă, 
îl lăsăm la o parte pentru faptul că este posibil să 
intre într-una din aceste specii, cum ar fi cazul cu 
orice tip de monedă, de pecete sau de formă impri- 
mată. Căci acestea nu au deloc în ele un gen impor- 
tant de nivelul celorlalte, ci unele dintre ele intră în 
genul „ornamente“, altele în genul „instrumente“; cu 
greu, dar, atrase în ele, totuși concordă în general. Cît 
despre cele privitoare la posesia de animale domes- 
tice, cu excepţia sclavilor”4, apare clar că toate aces- 
tea sînt luate în arta desprinsă mai înainte drept artă 
a creşterii animalelor în turmă. 

SOCRATE CEL TÎNÂR Desigur! 

STRĂINUL Cît despre partea rămasă, în fapt cea 
a sclavilor și a slujitorilor de orice fel, eu întrevăd, 
cumva, că în ea se află cei ce se întrec cu regele în 
„întreţeserea“ treburilor politice, așa cum altă dată se 
întreceau cu ţesătorii cei ce se ocupau -cu torsul și cu 
dărăcitul și cu cîte altele am mai spus. Ceilalţi toți, 
mumiţi auxiliari, au fost îndepărtați şi separați, lao- 
laltă cu operaţiile auxiliare despre care tocmai am 
vorbit, de activitatea regelui şi a omului politic. 

SOCRATE CEL TÎNĂR Cel puţin așa pare. 

STRĂINUL Hai să-i cercetăm pe cei care au ră- 
mas, înaintînd din -aproape în aproape, ca să-i cunoaș- 
tem mai exact. 

SOCRATE CEL TÎNĂR Sigur că așa trebuie să fa- 
cem! 

STRĂINUL De fapt, noi găsim că slujitorii cei mai 
de seamă“, dacă-i privim din punctul nostru de ve- 
dere, au o deprindere și o experienţă contrare celor 
pe care le-am propus noi. 


SOCRATE CEL TÎNĂR Care anume slujitori? 
STRĂINUL Cei cumpăraţi și cei dobîndiţi într-un 
fel asemănător; pe aceștia trebuie să-i numim, in- 

e conlitestabil, sclavi, ei neavînd deloc de-a face cu arta 


regală. 

SOCRATE CEL TÎNĂR Fără îndoială! 

STRĂINUL Și apoi? Aceia dintre oamenii liberi, 
cîţi se pun ei înşişi de bună voie în slujba celor de- 
spre care am vorbit înainte, făcînd să circule de la unii 
la alţii și compensînd produsele agriculturii și ale altor 
arte, unii în pieţe, alţii de la cetate la cetate, ducîn- 
du-le pe mare și pe uscat, schimbînd monedă pentru 
produse şi monedă pentru altă monedă, oamenii aceș- 
tia pe care i-am numit zarafi, comercianţi, armatori și 

4 


politice? 

SOCRATE CEL TINÂR Poate, mai degrabă, a ar- 
tei negoţului! 

STRĂINUL Și, într-adevăr, pe toţi aceștia, pe ca- 
re-i vedem că sînt plătiți sau care sînt oricînd gata să 
se pună în slujba oricui, nu-i vom găsi niciodată în 
rîndul participanţilor la arta regală. 

SOCRATE CEL TÎINAR Cum să-i găsim! 

STRĂINUL Dar ce zici de cei care ne fac perma- 
nent anumite servicii? 

SOCRATE CEL TÎNĂR Despre ce fel de servicii și 
ce fel de oameni vorbeşti? 


b STRĂINUL Despre cei din care este format neamul 


„crainicilor și despre toţi cîţi devin iscusiţi în alcătui- 

rea de scripte în virtutea îndelungii exercitări a sluj- 
bei lor, și despre cîțiva alţii care îndeplinesc cu mare 
sîrguinţă atitea alte slujbe în jurul conducătorilor ce- 
tăților; pe aceștia, la rîndul lor, cum îi vom numi? 

SOCRATE CEL TÎNÂR Așa cum ai spus adineaori: 
slujitori şi nu conducători de cetăți. 

STRĂINUL Dar, desigur,-nu ca în vis am spus eu 
că pe aici pe undeva apar cei care-și dispută cu deo- 
sebire arta regală. Totuși ne-ar părea că este cit se 
poate de straniu faptul de a-i căuta în vreo parte a 


o artei slujitorului. 


SOCRATE CEL TÎNĂR Întru totul straniu! 

STRĂINUL Să ne apropiem, deci, și mai mult de 
„cei care încă nu au fost supuși chinului cercetăriit7. 
Sînt anume aceia care deţin o parte a ştiinţei slujirii 
în domeniul divinaţiei, căci ei sînt consideraţi inter- 
preți ai zeilor pe lîngă oameni. 

SOCRATE CEL TÎNĂR Da. 

STRĂINUL Și, desigur, la fel şi genul preoţilor, 
după cum se spune în chip cuvenit, este știutor pe 
de o parte în a face prin jertfe daruri zeilor, fiecăruia 
după dorinţă, din partea noastră, pe de alta în a cere 
de la aceia pentru noi dobîndirea de bunuri, prin ru- 
găciuni; deci amîndouă aceste îndeletniciri sînt — nu-i 
aşa? — părţi ale artei slujitorului. 

SOCRATE CEL TÎNĂR Ba chiar așa, evident! 

STRÂĂINUL Ei bine, eu cred că deja am apucat-o 
cel puţin pe urmele care duc spre ceea ce căutăm. Căci 
chipul preotului și cel al prezicătorului sînt aşa de 
pline de demnitate și se bucură de o atît de mare fai- 
mă, din cauza importanţei îndeletnicirilor lor, încât în 
Egipt nici nu este cu putinţă să existe rege fără putere 
religioasă, iar dacă totuşi se întîmplă să ajunsă prin 
forţă rege vreunul din altă pătură socială decît cea a 
preoţilor, el trebuie trecut din aceea în aceasta; chiar 
şi la greci adesea celor mai mari demnități li se încre- 
dințează cele mai importante sarcini în legătură cu 
îndeplinirea anumitor sacrificii. Și, de fapt, și la voi 
este cît se poate de evident ceea ce spun eu acum; căci, 
celui devenit rege datorită sorții, se spune că i se atri- 
buie cele mai importante și mai tradiţionale dintre sa- 
crificii. 

SOCRATE CEL TÎNĂR Întocmai. 

STRĂINUL Trebuia să examinăm, desigur, și pe 
aceşti regi și, totodată, preoţi aleși de destin, pe slu- 
jitorii lor și o altă mulțime uriașă, care tocmai ne apare 
acum foarte limpede, după ce i-am separat pe cei de 
mai-nainte. 

SOCRATE CEL TÎNĂR Dar cine-s aceştia despre 
care vorbeşti? 

STRĂINUL Și-s încă unii foarte aparte! 

SOCRATE CEL TÎNĂR Ce anume? 

STRĂINUL Un anume gen foarte numeros, după 
cum îi apare de îndată celui care-i examinează. Căci 
mulți bărbați seamănă leilor și centaurilor şi altora de 
acest fel, foarte mulţi seamănă satyrilor şi 'sălbăticiu- 
nilor slabe dar şirete; îndată ele își schimbă între ele 
întruchipările și puterea. Și, într-adevăr, tinere So- 
crate, abia acum cred că i-am identificat pe bărbați. 

SOCRATE CEL TÎNĂR Numai să-mi explici: căci 
pari a fi remarcat ceva neobişnuit. 

STRĂINUL Da; însă ceea ce pare neobișnuit pro- 

vine pentru oricine din neștiinţă. Și este, de fapt, şi 
ceea ce am resimţit eu însumi acurn; căci eu n-aș șii 
ce să cred pe moment văzînd corul”? preocupat de 
treburile 'ce privesc cetatea. 

SOCRATE CEL TÎNĂR, La cine anume te referi? 

STRĂINUL.La cel mai mire amăsitor dintre toţi 
sofiștii și pe cel mai experimentai în această artă; el, 
care este cel mai greu de deosebit de oamenii politici 
şi regii veritabili și pe care trebuie, totuși, să-l deo- 
sebim, dacă avem în intenţie să vedem limpede ceea ce 
cercetăm. 

SOCRATE GEL TÎNĂR Dar, într-adevăr, la acest 
lucru nu trebuie deloc să renunțăm. 

STRĂINUL Desigur, și după părerea mea. Și atunci 
răspunde-mi la această înirebare! 

SOCRATE CEL TÎNĂR La care? 

STRĂINUL Oare, după părerea noastră, nu este 
monarhia una din formele de conducere politică? 

SOCRATE CEL TÎNĂR Da. 

STRĂINUL Și după monarhie s-ar putea vorbi, 
cred, despre conducerea de către puţini8. 

SOCRATE CEL TÎNĂR Cum să nu! 

STRĂINUL Cea de-a treia formă de guvernare nu-i, 
oare, conducerea celor mulţi, numită democrație? 

SOCRATE CEL TÎNĂR Chiar așa! 

STRĂINUL Trei fiind aceste forme, nu devin ele, 
cumva, cinci, două dînd naștere din ele însele la alte 
două nume pe lîngă acestea? 

SOCRATE CEL TÎNÂR Care, de fapt? 


STRĂINUL Cercetîndu-le acum după crițeriile con- 
strîngerii şi consimțirii, sărăciei şi bogăției, legalităţii 
și ilegalităţii aflate în ele, două din acestea se divid! 
fiecare în două; astfel, monarhia se poate spune că are 
două specii: cu numele de tiranie — una, de regalitate. 
— cealaltă. 

SOCRATE CEL TÎNĂR Cum altfel! 


STRĂINUL Și oricăre cetate stăpînită de puterea 
celor puţini este condusă fie prin AEIstOctE IS, fie prin 
oligarhie. 

SOCRATE CEL TÎNĂR Și chiar așa este! 

STRAĂINUL Cît despre democraţie, fie că mulţimea 
conduce cu forţa, fie cu coinsimțămîntul celor bogaţi, 
şi fie că respectă cu stricteţe legile, fie că nu, în mod 

obişnuit nimeni nu-i schimbă deloc numeletl. 

SOCRATE CEL TÎNĂR Într-adevăr. 

STRĂINUL Și atunci? Credem noi, oare, că vreuna 
dintre aceste forme de guvernare poate fi dreaptă, de- 
finită fiind doar prin acești termeni: „unul“, „puţini“ 
şi „mulţi“ sau „bogăţie“ şi „sărăcie“, -sau „constrîn- 
gere“ și „consimţire“ sau „ajungînd să fie condusă cu 
legi scrise“ sau „fără-legi“? 

SOCRATE CEL TÎNĂR Dar, de fapt, ce-o îm- 
piedică? 

STRĂINUL Priveşte, deci, mai cu luare-aminte ur- 
mînd această cale. 

SOCRATE CEL TÎNĂR Care? 

STRĂINUL Oare, vom reţine sau vom anula ceea 
ce am enunțat la început? 

SOCRATE CEL TÎNĂR Despre ce anume vorbeşti? 

STRĂINUL Am spus, cred, că forma de conducere 
regală reprezintă una dintre ştiinţe. 

SOCRATE CEL TÎNĂR Da. 

STRĂINUL Şi nu chiar dintre toate acestea, ci am 
ales-o din celelalte drept una critică și directivă. 

SOCRATE CEL TÎNĂR Da. 

STRĂINUL Și din cea directivă, o parte se aplica 
celor neînsufleţite, cealaltă celor însufleţite, și, în fe- 
lul acesta, divizînd necontenit am ajuns aici, nelăsînd 
în umbră știința, dar nefiind încă destul de capabili 
s-o definim exact. 

SOCRATE CEL TÎNĂR Ai dreptate! 

STRĂINUL Dar, oare, nu înţelegem tocmai acest 
lucru, adică faptul că determinaţia pe care trebuie s-o 
aibă acestea nu este nici „puţini“, nici „mulţi“, nici 
„consimțire“, nici „constrîngere“, nici „sărăcie“, nici 
„bogăţie“, ci o anumită știință, dacă vrem să dăm ur- 
mare celor spuse mai înainte? 

SOCRATE CEL TÎNĂR Dar, de fapt, a nu face 
aceasta este imposibil. 

STRĂINUL Acum trebuie să examinăm cu necesi- 
tate tocmai acest fapt: în care, oare, dintre aceste 
forme de guvernare se poate întîlni știința cîrmuirii 
oamenilor, a celei mai însemnate și mai dificil, poate, 
de dobîndit cîrmuiri; căci trebuie s-o privim cu luare- 
aminte pentru ca să vedem pe cine trebuie să îndepăr- 
tăm de suveranul înțelept; adică să-i identificăm pe. 

aceia care pretind a fi oameni politici şi care-i conving 
pe mulţi de aceasta, fără a fi deloc astfel. 

SOCRATE CEL TÎNĂR Sigur că trebuie să facem 
aceasta, așa cum ne-a arătat dinainte raţionamentul. 

STRĂINUL Oare, se poate crede că într-o cetate 
tocmai mulțimea ar fi capabilă să dețină această 
știință? 

SOCRATE CEL TÎNĂR Ei, cum să fie? 

STRĂINUL Dar, oare, într-o cetate de o mie de oa- 
meni ar fi posibil ca o sută sau chiar cincizeci s-o 
conducă suficient de bine? 

SOCRATE CEL TÎNĂR În felul acesta, într-ade- 
văr, cîrmuirea ar fi cea mai ușoară dintre toate artele; 
căci știm că dintr-o mie de bărbaţi nu s-ar găsi nici- 
odată atîţia jucători de zaruri excepționali, în raport cu 
cei din restul Greciei, necum tot atîţia regi. Căci, de- 
sigur, acela care posedă știința regală, fie că ar domni 
sau nu, conform raţionamentului anterior trebuie să fie 
considerat de rang „regal“. 

STRĂINUL Bine că mi-ai amintit! Ca urmare a 
acestui raționament, cred, noi trebuie să căutăm gu- 
vernarea corectă în unul sau doi, sau, în general, în 
puţini, ori de cîte ori ea ajunge să fie dreaptă. 

SOCRATE CEL TÎNĂR Desigur! 

STRAĂINUL Deci, doar pe aceștia care comandă cu 
sau fără consimțămîntul celor conduşi, cu sau fără re- 
glementări scrise, fiind bogaţi sau fiind săraci, trebuie 
să-i considerăm conducători, aşa cum am făcut adinea- 
ori cu cei care conduceau după orice fel de altă artă. 
Pe medici, deci, nu mai puțin îi vom considera astfel, 
fie că ne vindecă cu voia sau fără voia noastră, ne taie, 
ne ard rănile și ne pricinuiesc vreun alt chin, și chiar 
dacă o fac după prescripţii sau fără prescripţii, fie că 
sînt săraci, fie că sînt bogați, pe ei, vasăzică, nu-i vom 
numi deloc mai puţin medici; și aceasta în măsura în 
care ci se conformează unei arte, purificîndu-ne fie 
prin luarea, fie prin adăugarea a ceva, dar numai cu 
condiția binelui pentru corpurile noastre, făcîndu-le 
n. “i bune din mai rele; fiecare, îngrijind cele ce sînt 
d.» îngrijit, ne salvează; numai în acest sens, după pă- 
revea mea, și nu în altul 'vom stabili că este și definiția 
corectă a medicinei şi a oricărei alte arte a conducerii. 

SOCRATE CEL TINĂR Cu siguranţă! 

STRĂINUL Este necesar, într-adevăr, ca şi printre 

formele de guvernare să existe aceea cu deosebire ade- 
vărată, și numai una, În care să se găsească conducă- 
torii într-adevăr cunoscători ai artei politice și nu cei 
ce par numai; fie că ar conduce după legi, fie fără legi, 
fie cu, fie fără consimțămîntul celor conduși, fie săraci, 
fie bogaţi, nimic din toate acestea nu trebuie luat în. 
considerare defel ca neaducînd nici o îndreptăţire. 

SOCRATE CEL TÎNĂR Bine. 

STRĂINUL Și fie că, omorîndu-i pe unii sau ex- 
pulzîndu-i, purifică cetatea spre binele ei, fie că, trimi- 
țînd altundeva colonii precum roiurile de albine, o face 
mai mică, fie că, udunînd alţi oameni de altundeva și 
făcînd cetăţeni din străini, o mărește, atîta timp cit, 
folosinud-se de ştiinţă şi de justiţie, pe cît posibil, o 
salvează sau o face din mai rea mai bună, trebuie să 
spunem că această formă de guvernămînt — și în 
aceşti termeni definită — este singura dreaptă; iar ce- 
lelalte, pe care le-am amintit, trebuie să spunem că nu 
sînt nici autentice, nici cu adevărat reale, ci că ele sînt 
imitații ale acesteia; pe de o parte unele, numite „cu 
legi bune“, care o imită în aspectele mai bune, pe de 
altă parte celelalte, care o imită în aspectele mai rele. 

SOCRATE CEL TÎNĂR Despre acelea cu legi bune, 
Străinule, mi se pare că ai vorbit cu judecată; dar că 
trebuie să se guverneze și fără legi, această spusă es:e 
mai greu de acceptat. 

STRĂINUL Doar cu puţin mi-ai luat-o înainte în- 
trebîndu-mă aceasta, tinere Socrate! Căci eram pe 
punctul de a te întreba dacă te nemulțumește ceva din 
cele spuse; acum este deja clar faptul că noi vom 
vreas?2 să discutăm despre îndreptăţirea guvernărilor 
fără legi. 

SOCRATE CEL TÎNĂR Cum să nu! 

STRĂINUL Într-adevăr este, într-un anume fel, 
clar că arta legislaţiei ţine de cea regală; lucrul cel 
mai important este ca nu legile să fie puternice, ci su- 
veranul dotat cu înțelepciuine. Ştii de ce? 

SOCRATE CEL TÎNĂR Chiar, spune-mi de ce? 

STRAINUL Pentru că legea n-ar fi în stare nici- 
odată să conceapă cu exactitate ceea ce este cel mai 
bun şi cel mai drept şi nici să dea cea mai bună pre- 
scripţie pentru toţi în același timp; căci neasemănările 
dintre oameni și dintre acţiuni și faptul că „niciodată 
nimic din cele omenești nu se bucură de tihnă* — cum 

spune zicalas3 — nu permit, în nici un domeniu, ca vreo 
artă, oricare ar fi ea, să dea la iveală un principiu 
simplu, valabil pentru orice situație și pentru -totdea- 
una. Oare, sîntem și în această privință de acord? 

SOCRATE CEL TÎNAR Desigur! 

STRĂINUL Însă vedem că legea tinde tocmai spre 
acest lucru, ca un om arogant și ignorant, care nu per- 
mite ca altul:să întreprindă ceva împotriva a ceea ce 
a stabilit el însuși și să-i pună întrebări, și care nici 
nu acceptă nimic nou, chiar dacă s-ar întîmpla să fie 
mai bun, dacă este diferit de hotărîrea pe care a luat-o 
cl însuși. 

SOCRATE CEL TÎNĂR Într-adevăr! Căci legea ac- 
ționează faţă de fiecare dintre noi întocmai așa cum 
ai spus. 

STRĂINUL Așadar este imposibil, nu, ca principiul, 
care este întotdeauna simplu, să se potrivească cu rea- 
lităţile, care nu sînt niciodată simple? 

SOCRATE CEL TÎNĂR Mă tem că da. 

STRĂINUL Dar atunci de ce este necesar să se facă 
legi, de vreme ce legea nu este perfectă? Drebiale să 
afiăm cauza acestui lucru! 

SOCRATE CEL TÎNĂR Desigur! 

STRĂINUL Dar şi pe la voi, și în alte cetăţi, există, 
nu-i așa, niște exerciţii, fie de alergare, fie de altceva, 
practicate de oameni mulți, adunați la un loc, doar din 
dorința de victorie. 

SOCRATE CEL TÎNĂR Există chiar foarte multe! 

STRĂINUL Ei bine, să reamintim acum prescrip- 
țiile din astfel de domenii, făcute de cei care predau 
gimnastica în mod ştiinţific. 

SOCRATE CEL TÎNÂR Pe care anume? 

STRĂINUL Faptul că ei cred că nu este posibil să 
dcialiezi pentru fiecare caz recomandînd prescripţii 
convenabile fiecărui corp, ci că trebuie procedat mai în 
mare pentru a se realiza, în privința multor situaţii 
și a multor indivizi, o regulă a ceea ce este util corpu- 
rilor în general. 

SOCRATE CEL TÎNĂR Bine! 

STRĂINUL De aceea, de fapt, ei, impunîndu-le 
eforturi egale unor indivizi adunaţi la un loc, mai în- 
tii îi fac să înceapă în același timp, apoi îi opresc în 
același timp, la alegere, la luptă sau la orice alt efort 
al trupului. 

SOCRATE CEL TÎNĂR Așa este! 

STRĂINUL Să expaminăm acum legislatorul, cel 
care prescrie „turmelor“ sale cele referitoare la drept 
și la contractele lor reciproce! El nu va fi niciodată în 
stare ca, dînd ordine pentru toţi la un loc, să dea și 
pentru fiecare în parte ceea ce îi convine. 

SOCRATE CEL TINĂR Este cel puțin verosimil. 

STRĂINUL Ci, mai degrabă, ceea ce convine mai 
multora, cred, şi pentru mai multe situații şi, cumva, 
în felul acesta va alcătui legea — așa, mai în mare — 
și pentru fiecare individ, aducînd fie reglementări scri- 
se, fie nescrise și legiferînd obiceiuri străbune. 

SOCRATE CEL TÎNĂR Este drept! 

STRAINUL Drept, într-adevăr! Căci în ce fel ar 


putea ajunge cineva, tinere Socrate, astfel încît întot- 


deauna de-a lungul vieţii, aplecîndu-se asupra fiecărui 
caz în parte, să-i prescrie cu precizie ceea ce îi con- 
vine? Și chiar capabil fiind de aceasta vreunul din 
cei ce dețin cu adevărat știința regală, scriind aceste 
așa-numite legi, şi-ar crea piedici el însuși. 

SOCRATE CEL TÎNĂR Așa reiese, Străinule, cel 
puţin din cele spuse adineaori! 

STRĂINUL Mai degrabă, o, prea-bunule, din cele 
ce vor urma să fie spuse! 

SOCRATE CEL TÎNĂR Din ce anume? 

STRÂINUL Din următoarele: căci (s-o spunem și 
pentru noi înşine!) un medic sau un antrenor de gim- 
nastică, avînd intenţia să plece undeva și să stea, după 
cum crede el, mult timp departe de cei de care se în- 
grijește, convins că gimnaștii și bolnavii nu-și vor 
aminti cele ordonate de el, oare, nu va voi el să lase 
recomandări scrise pentru aceștia? Sau cum altfel? 

SOCRATE CEL TÎNĂR Sigur că da! 

STRĂINUL Și ce-ar fi dacă, după ce a făcut călă- 
toria, s-ar întoarce înapoi, contrar intenţiei, mai de- 
vreme? Oare nu s-ar încumeta ca în locul recomandă- 
rilor scrise să dea altele, în cazul că au survenit amelio- 
rări la cei bolnavi din cauza curenților de aer sau a 
altui fenomen atmosferic nesperat, acestea producîn- 
du-se altfel decît în mod obișnuit? Sau, încăpăținîn- 
du-se, ar socoti că trebuie să le păstreze pe cele vechi, 
prescrise altădată, fără ca el să mai prescrie altele şi fără 
ca bolnavul să îndrăznească să facă altceva în locul 
celor prescrise, ca şi cum doar ele ar fi medicale și vin- 

decătoare, pe cînd celelalte ar fi nocive şi neștiințifice? 
Dar orice procedeu de acest fel, folosit în știință și în 
arta adevărată, nu devine, în absolut orice situaţie, as- 
pectul cel mai ridicol al reglementărilor de acest gen? 

SOCRATE CEL TÎNĂR Ba chiar așa! 

STRĂINUL Dar ce se întîmplă cu cel care a alcă- 
tuit legi scrise sau a stabilit legi nescrise în legătură 
cu ceea ce este drept și nedrept, frumos şi uriît, bun și 
rău, pentru turmele de oameni, toate cîte sînt păsto- 
rite în fiecare cetate după legile celor care le-au sta- 
bilit? Oare, dacă revine cel care le-a scris cu compe- 
tenţă sau vreun altul asemănător, să-i fie interzis, deci, 
să proclame în locul acestora altele noi? Sau și această 
interdicţie ne-ar putea apărea într-adevăr drept un 
lucru cu nimic mai puţin ridicol decît în cazul medi- 
cului? 

SOCRATE CEL TINAR Desigur! 

STRĂINUL Dar știi ce spun cei mai mulţi oameni 
în legătură cu o astfel de situație? 

SOCRATE CEL TÎNĂR Acum nu-mi vine în minte 
chiar cum sună! 

STRÂĂINUL Şi este ceva chiar foarte plauzibil. Căci 
se spune, de fapt, că, dacă cineva cunoaște legi mai 
bune decit cele de mai înainte, trebuie să le aducă ce- 
tăţii sale, numai după ce a convins pe fiecare cetă- 
țean în parte, şi nu altfel. 

SOCRATE CEL TÎNAR Şi? Nu-i drept? 

STRĂINUL Poate! Dar dacă vreunul, neconvin- 
gîndu-i, impune cu forţa o legislaţie mai bună răs- 
puinde-mi, care va fi numele acestei constringeri? Dar, 
deocamdată, nu! răspunde-mi mai întîi la cele de mai 
înainte! 

SOCRATE CEL TINĂR La ce te referi de fapt? 

STRAINUL Dacă, cumva, vreun medic competent 
în arta sa, dar nereuşind să-l convingă pe cel ce are 


- nevoie de medic, ar fi nevoit ca, în locul celor pre- 


[ei 


scrise, să-i administreze un leac mai bun bolnavului, 
lie el copil sau bărbat sau femeie, care ar fi numele 
acestea constrîngeri? Oare nu cu totul altul decît cel 
numit „nesocotire a științei medicale“ şi „greșeală care 
produce boală“? Şi cel care fusese constrîns mai îna- 
inte nu are dreptul să spună orice despre un astfel de 
tratament, cu excepţia faptului că a suferit ceva pri- 

moejdios și neștiinţific din partea medicilor, care l-au 
constrîns la aceasta? . 

SOCRATE CEL TÎNĂR Este foarte. adevărat ce 
spui! 

STRĂINUL Dar ce am spus noi că este, în fapt, 
oreșeala din arta politică? Oare nu am numit-o ceva 
rușinos și rău și injust? 

SOCRATE CEL TINĂR Ba chiar asa! 

STRĂINUI: Dar despre cei care au fost constrînși 
să intreprindă împotriva legilor scrise sau a tradiţiei, 
alte fapte, mai drepte şi mai bune decît cele de mai 
înainte? Spune: oare critica făcută de astfel de oameni 
în legătură cu o astfel de constrîngere, în cazul că nu 
este lucrul cel mai ridicol dintre toate, nu cumva tre- 
buie considerat că ar putea avea toate viciile cu ex- 
cepția aceluia că aceia care au fost constrînși au su- 
ferit din partea celor care i-au constrîns fapte ru- 
șinoase, nedrepte şi rele? 

SOCRATE CEL TÎNĂR Este foarte adevărat ce 
spui! 

STRĂINULD Dar, oare, dacă cel care a folosit forta 
este bogat, constrîngerile lui sînt drepte. iar dacă, dim- 
potrivă, este sărac, ele sînt nedrepte? Dacă cineva. 
convinsînd sau nu, fiind bogat sau sărac. conducînd 
conform lesilor sau în afara lor, realizează lucruri utile 
cetății, oare nu aceasta este şi în raport cu astfel de 
criterii trebuie stabilită definiția — și anume definiţia 
cea mai adevărată! — a dreptei cîrmuiri a cetăţii, de- 
finitie după care bărbatul înțelept și bunât va rezolva 
problemele celor pe care-i conduce? ȘI, asa precum cîr- 
maciul, care veghează tot timpul asupra a ceea ce se 
întîmplă în legătură cu eorabia și cu navigația, fără să 
dea ordine scrise, ci transformînd în lege arta sa de a 
cîrmui corabia, își salvează tovarășii de călătorie, oare. 
nu tot așa și după aceeași metodă poate deveni corectă 
cuvernarea celor care sînt în stare să conducă astfel, 
forta artci conducerii devenind mai puternică decît 
legile? Și nu-i așa că aceia care fac toate acestea, con- 
ducînd cu înțelepciune, nu cunosc greșeala, atîta timp 
cît ei respectă un singur lucru important. și anume: 
împărțind întotdeauna concetățenilor lor, cu rațiune şi 
ştiinţă, tot ceea ce este mai drept, îi salvează pe aceş- 
tia așa cum sînt ei, şi îi fac mai buni din mai răi, pe 
cit este posibil? 

SOCRATE CEL TÎNĂR Cel puţin cele spuse acum 
sînt de necontestat! 

STRĂINUL Dar, de fapt, nici celelalte nu trebuie să 
fie contestate! 

SOCRATE CEL TÎNAR Despre ce anume vorbeşti? 

STRĂINUL Despre faptul că, dacă o mulţime de 
oameni, de orice fel ar fi ei, avînd chiar o astfel de 
ştiinţă, n-ar ajunge niciodată să conducă cu înțelep- 
ciune și rațiune, atunci într-un „număr mic, în „pu- 
ini“, în „unul“ trebuie căutată acea singură formă de 
guvernare, care este cea mai dreaptă, pe cînd cele- 
lalte trebuie considerate imitații, după cum s-a arătat 
și putin mai înainte. ele imitînd-o pe aceasta, unele 
în cele mai frumoase aspecte, altele în cele mai urite. 

SOCRATE CEL TÎNĂÂR În ce sens spui aceasta? 
Căci, de fapt, nici adineaori nu am înţeles cele spuse în 
legătură cu „imitaţiile“. 

STRĂINUL Și, totuși, nu ar fi ceva rău dacă, după 
ce am iscat o problemă de acest fel, am lăsa-o la o 
parte și, fără să înaintăm, am arăta greșeala ivită acum 
în legătură cu ca. 

SOCRATE CEL. TÎNĂR De fapt, care greșeală? 

STRĂINUL Covn de felul a ceea ce tocmai trebuie 
să cercetăm acum: un lucru nici foarte familiar, nici 
prea ușor de observat; să încercăm, prin urmare, să-l 
înțelecem! Să vedem, deci: fiind, după părerea noas- 
tră. doar o sinsură formă de guvernare adevărată, 
formă pe care am prezentat-o deja, tu știi — nu-i așa? 
— că celelalte trebuie să se salveze doar folosindu-se 
de prescripțiile acesteia, făcînd ceea ce lăudăm acum, 
chiar dacă nu este lucrul cel mai corect? 

SOCRATE CEL TÎNĂR Care lucru anume? 

STRĂINUL Anume ca nimeni, în cetate, să nu în- 
drăznească să întreprindă ceva împotriva legilor, iar 
cel care ar îndrăzni să fie pedepsit cu moartea și cu 
toate pedepsele extreme. Și aceasta este ceea ce avem 
mai drept și mai frumos, luat în al doilea rînd, după 
ce cel dintîis5, enunțat adineaori. a fost lăsat la o parte; 
să cercetăm în continuare cum s-a ajuns la acest prin- 
cipiu, pe care l-am numit al doilea! Sau nu vrei? 


SOCRATE CEL TÎNĂR Ba chiar foarte mult! 
STRĂINUL Să ne întoarcem încă o dată la imagi- 


OMUL POLITIC 453 





nile de care avem întotdeauna nevoie cînd reprezentăm 
conducătorii de rang regal! . 

SOCRATE CEL TINĂR La care imagini? 

STRĂINUL La cîrmaciul de corabie adevărat şi la 
medicul „care face cît mulţi alții la un loc456. Imagi- 
nîndu-ne, deci, o situaţie fictivă cu aceștia8?7, s-o cer- 
cetăm! 

SOCRATE CEL TÎNAR Ce situaţie? 

STRĂINUL Următoarea: să presupunem că noi toţi 
ne-am propus să spunem despre aceştia că am suferit 
din partea lor cele mai înspăimîntătoare lucruri. Căci 
dacă oricare dintre ei ar voi să ne salveze pe vreunul 
din noi, ne salvează în mod asemănător; dar dacă ar 
voi medicii să ne maltrateze, ne maltratează, făcîn- 
du-ne incizii şi cauterizîndu-ne și ordonîndu-ne să le 
aducem plată ca și cum le-am plăti tribut, din care nu 
consumă decît puțin sau chiar deloc pentru bolnav, dar 
se folosesc de tot restul ei înșiși și cei ai casei lor; şi, 
sfîrşind chiar prin a lua bani de la rude ale bolnavului 
sau de la dușmani ai lui, ei îl și omoară. La rîndul lor, 
cîrmacii de corăbii uneltesc mii de alte lucruri de acest 
fel, părăsindu-ne pe unii dintre noi în singurătate la 
plecare; sau, făcînd greșeli în navigare, îi aruncă pe 
alții în mare; și mai urzesc încă multe alte rele. Iar 
dacă, presupunînd într-adevăr toate aceste lucruri, am 
vrea să luăm o hotăriîre, aceasta ar fi următoarea: nu 
i-am mai permi:e deloc nici uneia dintre arte să co- 
mande în chip autocratic nimănui, fie că ar fi sclav, 
fie om liber; s-ar întruni adunarea noastră fie a în- 
tregului popor, fie numai a celor bogaţi, şi le-ar per- 
mite simplilor particulari și altora de alte meserii 
să-și spună părerea asupra navigaţiei și asupra bolilor, 
adică ce leacuri şi 'ce instrumente medicale trebuie să 
folosim la cei bolnavi și, de asemenea, de ce corăbii 
şi de ce instrumente nautice să ne folosim pentru ne- 
voile navigaţiei, pentru primejdiile proprii ei, din cauza 
vînturilor şi a valurilor, și pentru întîlnirile cu piraţii; 
şi, în caz de luptă navală, ar opina dacă ar fi nevoie 
de corăbii mari împotriva altora de același fel; iar noi 
înscriind cele hotărîte, în aceste privinţe, de către mul- 
țime — cei care au hotărît fiind ori medici, ori cîr- 
maci, ori doar simpli particulari — pe nişte piramide 
turnante sau pe niște stele88, ori, chiar nescrise fiind, 
prezentîndu-le drept obiceiuri străbune, ar trebui ca 

după acestea să se facă, în tot restul timpului, și navi- 
gaţia şi îngrijirea bolnavilor. 

SOCRATE CEL TINĂR Cu siguranță că spui ab- 
surdităţi! . | 

STRĂINUL Și apoi în fiecare an se vor stabili con- 
ducători ai mulţimii, fie dintre cei bogaţi, fie din întreg 
poporul, oricare conducător fiind desemnat de sorți; 
iar conducătorii desemnaţi ar urma să conducă după 
legi scrise, comandînd nave sau însănătoşind bolnavi. 

SOCRATE CEL TÎNĂR Acestea sînt şi mai greu de 
acceptat! 

STRĂINUL Imaginează-ţi apoi ce urmează de aici. 
Căci, după ce anul fiecărui conducător va fi ajuns la 
sfîrșit, va trebui să-i adunăm şi să-i îndreptăm pe acești 
conducători spre judecătorii din tribunale constituite 
din bărbaţi desemnaţi, fie dintre cei bogaţi, după pre- 
ferinţă, fie din întreg poporul, prin tragere la sorți: 
oricine ar vrea ar avea posibilitatea de a-i acuza că în 
timpul anului lor nu au condus navele după legile scrise 
şi nici după obiceiurile vechi ale înaintașilor; și exact 
aceleaşi acuzaţii vor putea aduce şi celor care-i vindecă 
pe bolnavi; și aceşti judecători vor stabili pedeapsa sau 
o amendă pe care urmează s-o plătească fiecare, în 
cazul că ar fi condamnat. 

SOCRATE CEL TÎNĂR Într-adevăr, acela, care ar 
accepta de bună voie să conducă în astfel de condiţii, 
pe bună dreptate ar trebui să plătească amenda și -să 
sufere orice pedeapsă! 

STRĂINUL Și, după toate acestea, va mai trebui, 
desigur, să mai fie dată o lege, cum că, dacă cineva ar 
părea că se interesează dincolo de legile scrise, de arta 
conducerii corabiei şi de arta navigaţiei, de ceea ce ţine 
de sănătate sau de vreun adevăr medical-despre miș- 
cările aerului, atît ale celui cald, cît și ale celui rece, și 
dacă ar face-o pe cunoscătorul a orice în legătură cu 
astfel de lucruri, mai întîi să nu-l numim nici medic, 
nici cîrmaci, ci „ins care aruncă vorbe în vînt“ și so- 
fist limbut; apoi chiar drept unul care corupe pe alţii, 
mai tineri, și-i convinge să se dedice cîrmuirii navelor 
şi medicinii nu după legi, ci comandînd asupra celor 
ce ţin de navigaţie şi asupra bolnavilor în chip de au- 
tocnatori; astfel acela care ar vrea, din cei care au 
dreptul, ar putea să-l ducă, după lege, la închisoare; 
şi, dacă-i convinge pe cei tineri, fie pe cei vîrstnici în 

opinia lui împotriva legilor şi a reglementărilor scri- 
se, să fie pedepsit cu supliciile extreme8?. Căci nimic nu 
trebuie considerat mai înţelept decât legile! Şi doar ni- 
meni nu-i nepriceput în ale medicinei, ale sănătăţii, ca 
și într-ale cîrmuirii corăbiei şi ale navigaţiei! Oricine 
ar vrea ar putea să înveţe legile scrise şi obiceiurile 
strămoșești existente deja. Dacă s-ar întîmpla, în fapt, 
aşa cum spunem, tinere Socrate, aceste lucruri referi- 
toare la aceste științe, ca și la strategie și la orice fel de 
artă a vinatului, la pictură sau la orice artă mimetică 
în parte. la dulgherie sau la oricare artă a confecționării 
mobilei, la agricultură sau la oricare artă a cultivării 
pomilor, sau dacă am privi arta creșterii cailor ca fiind 
realizată după reglementări scrise, sau orice altă artă 
îngrijirii turmei, sau arta ghicitului, sau oricare parte 
am lua din arta slujirii, sau jocul de table sau aritme- 
tica pură, sau cea aplicată la plan, la înălțime sau la 
viteză, toate acestea, astfel făcute, cum ne-ar apărea 
ele, practicate fiind pe baza reglementărilor scrise și 
nu cu știință? 

SOCRATE CEL TÎNĂR Este clar că toate științele 
ar dispărea cu totul și nici n-ar mai putea reapărea 
vreodată, datorită legii care ar împiedica cercetarea; 
astfel că viața, care şi acum este dificilă, într-o astfel 
de vreme ar deveni cu totul de netrăit. 

STRĂINUL Dar despre aceasta ce zici? Dacă am 
onstringe pe oricare dintre artele enumerate să evolu- 
aze după legi scrise, dacă am supune legilor scrise pe co- 
mandantul desemnat de noi prin vot sau prin tragere 
la sorţi și dacă acesta, neluînd deloc în seamă legile 
scrise fie pentru vreun ciîștig, fie din proprie plăcere, 
s-ar apuca să facă altceva în afara lor, el nefiind deloc 
competent, oare nu s-ar ivi un rău și mai. mare decît 
răul dinainte? - 

SOCRATE CEL TÎNĂR Întocmai așa! 

STRĂINUL Căci, cred eu, acela care îndrăzneşte să 
acționeze împotriva unor astfel de legi, anume împo- 
triva legilor stabilite prin experienţă îndelungată şi 
după ce sfătuitori bine intenţionaţi au colaborat şi au 
convins mulțimea să le adopte, acela, deci, comiţînd 
greșeală din greșeală în mod repetat, ar distruge în- 
treaga activitate practică încă mai mult decît regle- 
mentările. scrise. 

SOCRATE CEL TÎNĂR Cum n-ar fi aşa! 

STRĂINUL Din aceste motive, de fapt, cei care dau 
legi şi reglementări scrise în orice domeniu au ca â 
doua soluție să nu permită nimănui, fie el unul sin- 
gur, fie o mulţime, să întreprindă vreodată ceva, orice 
ar fi aceasta, împotriva legilor. 

SOCRATE CEL TÎNĂR Pe drept! 

STRĂINUL Așadar aceste legi ar fi imitații ale ade- 
vărului, în oricare dintre domenii. ele fiind alcătuite, 
pe cît mai mult posibil, de către cunoscători? 

SOCRATE CEL TÎNĂR Cum să nu! 

STRÂINUL Și totuşi, am mai spus, dacă ne mai 
aducem aminte, că cunoscătorul — omul realmente po- 
litic — va întreprinde multe acţiuni conform artei sale, 
în practica proprie, fără să ţină seama de cele scri-: 
se, atîta vreme cît el este de părere că acestea sînt mai 
bune decît recomandările scrise de el însuşi și ordonate 
celor de care se află departe cînd face o călătorie. 

SOCRATE CEL 'TÎINĂR Am spus-o, desigur! 

STRĂINUL Așadar orice bărbat sau orice mulţime, 
care s-ar întîmpla să aibă legi scrise, dacă s-ar apuca să 
întreprindă ceva, ca fiind un lucru mai bun, ar face, 
nu-i aşa, după puterile lor, același lucru pe care-l fă- 
cuse și acel om politic autentic? 

SOCRATE CEL TÎNĂR Întocmai chiar! 

STRĂINUL Așadar, dacă, pe de o parte, fiind ne- 
ştiutori, ar face acelaşi lucru, adică s-ar apuca să imite 
adevărul, ei l-ar imita desigur, întru totul rău; iar dacă, 

€ pe dc alta, l-ar imita, fiind cunoscători ai artei, aceasta 

n-ar mai fi imitație, ci însuşi acel adevăr. 

SOCRATE CEL TÎNĂR Întru totul așa, cred! 

STRĂINUL Și, desigur, adineaori noi convenisem că 
nici o mulțime nu ar fi capabilă să deţină o artă, ori- 
care ar fi ea. i 

SOCRATE CEL TINAR Într-adevăr, așa stau lu- 
crurile! 

STRĂINUL Prin urmare, dacă există o artă regală, 
mulțimea celor bogaţi și întreg poporul n-ar putea nici- 
odată să deţină această știință politică. 

SOCRATE CEL TÎNĂR Cum să poată! 

STRĂINUL Astfel de guvernări deci, după cum se 
pare, trebuie ca, dacă vor să imite cît se poate mai 
bine acea guvernare adevărată, adică a celui ce conduce 

301 a de unul singur bazat pe știință, atita. vreme cît au legi 

statornicite, să nu întreprindă nimic dincolo de regle- 
mentările scrise și de obiceiurile străbune. 

SOCRATE CEL TÎNAR Foarte bine ai spus! 

STRĂINUL Deci atunci cînd cei bogaţi"! imită con- 
stituția adevărată numim acest fel de guvernare aris- 
tocrație; cînd, însă, nu țin cont de legi: oligarhie. 

SOCRATE CEL TÎNÂR Se pare că da! 

STRĂINUL Și, desigur, atunci cînd, la rîndul lui, 
unul singur conduce după legi imitîndu-l pe cel cu- 
noscător, îl numim rege, nediferenţiindu-l prin nume, b 
fie că conduce de unul singur conform legilor, fie că 
o face cu știință, fie după simpla opinie. 

SOCRATE CEL TINĂR Pare foarte posibil! 

STRĂINUL Prin urmare, de asemenea dacă vreu- 
nul, care este realmente cunoscător, ar conduce de unul 
singur, el va fi numit, desigur, cu acelaşi nume — „re- 
ge“ — şi cu nici un altul; de aceea, de fapt, toate nu- 
mele formelor de guvernămînt spuse adineaori au fost 
numai cinci2. 

SOCRATE CEL TÎNÂR Așa pare, cel puţin! 

STRĂINUL Ei, dar cînd cel care conduce de unul 
singur nu acţionează nici după legi, nici după datini € 
şi simulează că astfel el este oblisat să facă lucrul cel 
mai bun, acţionînd chiar împotriva legilor, aşa cum face 
adevăratul posesor al științei conducerii, pe cînd, de 
fapt, dorinţa proprie și:ignoranţa sînt inițiatoarele aces- 
tei imitații, oare unul de acest fel nu trebuie numit 
întotdeauna tiran? 

SOCRATE CEL TÎNĂR Desigur! 

STRĂÂINUL Așa, deci, au apărut, se poate spune, 
şi tiranul, și regele, şi oligarhia, și aristocrația, şi de- 
mocraţia; căci oamenii detestă pe acela ce conduce de 
unul singur și ei nu cred că cineva ar fi atît de demn d 
vreodată de asemenea conducere, încît să vrea și să 
poată guverna cu virtute şi știință și împărţi cu corec- 
titudine tuturor cele drepte şi cele rînduite; dar ei cred 
că acesta, dacă ar vrea, ne-ar putea jigni, omori sau 
năpăstui pe oricare dintre noi oricînd; căci unul, care ar 
fi în realitate așa cum spunem, ar fi iubit şi el însuşi 
ar administra cetatea aplicînd în mod fericit singuru 
formă de guvernămâînt cu adevărat dreaptă. 

SOCRATE CEL TÎNĂR Cum să nu! 

STRĂINUL Dar, de fapt, fiindcă în cetăţi așa cum 
am spus, regele nu se naște în chip firesc, așa cum se e 

întîmplă în stupi, diferenţiindu-se de îndată ca unic 
atît în privința trupului, cît şi a sufletului, trebuie, deci, 
ca oamenii, adunîndu-se la un loc, să alcătuiască legi 
scrise, restabilind în locul ordinii naturale trăsăturile 
celei mai adevărate forme de guvernămînt. 

SOCRATE CEL TÎNĂR Așa se pare! t 

STRAĂINUL Oare, într-adevăr, trebuie să admitem 
noi, tinere Socrate, toate relele cîte se întîmplă sau 
se vor întîmpla în astfel de forme de guvernămînt, nu- 
mai pentru că există în ele baza realizării de acţiuni 
conforme reglementărilor scrise și tradiţiei, dar nu și 
științei, atîta timp cît este întru totul clar că, folosită 
în alt domeniu, această bază ar distruge tot ce există 
în el? Sau trebuie să admirăm mai degrabă altceva, şi 
anume: ce putere reprezintă, prin natura sa, o cetate? 
Căci, deși cetăţile suferă în realitate astfel de rele din 
timpuri nedefinite, totuși unele dintre ele sînt stabile 
si fără răsturnări sociale; multe, însă, cînd și cînd dis- 
par, au dispărut deja sau vor dispărea, scufundindu-se 
precum corăbiile din cauza nechibzuinţei deplorabile a 
comandanților și corăbierilor, care au cea mai mare ne- 
știință în privinţa celor mai mari primejdii; așa şi aceş- 
tia, neștiind nimic referitor la treburile politice, își 
închipuie că, dintre toate științele, tocmai pe aceasta o 
deţin în chipul cel mai limpede şi în toate aspectele ei. 

SOCRATE CEL TÎNĂR Foarte adevărat! 

STRĂINUL Dar, de fapt, care dintre formele ne- 
autentice de guvernămînt este cea mai suportabilă 
din punctul de vedere al bunei convieţuiri, — ele toate 
fiind preu de suportat! — și care este cel mai greu de 
suportat? Acesti lucru trebuie să-l cercetăm, chiar dacă 
este ceva adiacent față de ceea ce ne-am propus să 
dezbatem acum; căci, probabil, acesta este, în general, 
scopul” pentru care trebuie făcute toate cîte le facem 
noi toţi. i _ 

SOCRATE CEL TÎNĂR Trebuie să-l cercetăm, cum 
să nu! 

STRAĂINUL Numește-o, deci, pe aceea, dintre cele 
trei forme de guvernămint existente, care este şi cel 
mai greu, şi cel mai uşor de suportat! 

SOCRATE CEL TÎNĂR În ce sens spui asta? 

STRĂINUL Nu în altul decît că monarhia, conduce- 
rea de către cîţiva şi conducerea de către cei mulţi erau 
trei astfel de forme de guvernămînt amintite de noi la 

începutul acestui discurs, care acum se revarsă în 
valuri. : 

SOCRATE CEL TÎNĂR Sigur că erau. 

STRĂINUL Divizînd acum pe fiecare dintre acestea 
în două, să facem șase, luînd-o separat de acestea pe 
cea adevărată, ca pe o a șaptea. 

SOCRATE CEL TÎNĂR Cum? 

STRĂINUL Am spus că: din monarhie provin re- 
galitatea și tirania; de asemenea, din conducerea de că- 
tre nu prea mulți: aristocrația cea cu nume de bun au- 
gur, şi oligarhia; şi, la rîndul ei, conducerea de către cei 
mulți, pe care atunci am considerat-o simplă, numind-o 
democraţie, şi ea trebuie considerată acum dublă. 

SOCRATE CEL TÎNĂR Cum aşa? Și pe ce criteriu 
am diviza-o? 

STRĂINUL Pe un criteriu care nu diferă deloc de 
al celorlalte, chiar dacă numele ei nu este dublu; căci, 
desigur, modalitatea de a conduce conform legilor şi a 
conduce în afara legilor se află şi în aceasta ca și în 
celelalte. 

SOCRATE CEL TÎNĂR Într-adevăr, așa este ! 

STRĂINUL Ei bine, atunci, cînd o cercetam pe cea 
dreaptă, această diviziune nu era necesară, după cum 
am demonstrat în cele de mai-nainte%; dar, după ce 
am separat-o pe aceasta şi le-am considerat pe cele- 
lalte drept în mod necesar constituite, în ficcare din 
ele legalitatea şi ilegalitatea funcţionează ca principiu 
dihotomic. 

SOCRATE CEL TÎNĂR Așa pare după cele spuse 
adineaori. 

STRĂINUL Monarhia, desigur, strînsă în bune re- 
glementări scrise, pe care le numim legi, este cea mai 
bună dintre toate șase; fără legi, însă, este cel mai greu 
de suportat pentru buna convieţuire. 

SOCRATE CEL TÎNĂR Mă tem că da! 

STRĂINUL Cît despre conducerea de către cei ce 
nu sînt mulţi, întrucît „puţin“ reprezintă media între 
„unul“ și „mulţime“, tot așa vom considera și pe aceasta 
ca fiind medie între celelalte două; iar conducerea de 
către mulţime ește lipsită de forţă în toate privinţele. 
neavînd în puterea sa nici vreun mare bine, nici vreun 
mare rău, în comparaţie cu celelalte, deoarece conduce- 
rea, în cadrul acesteia, a fost împărţită în părți prea 
mici la prea mulți inși. De aceea a devenit ea cca mai 

rea dintre formele de guvernămînt care sînt prevăzute 
cu legi şi cea mai bună dintre cele lipsite de legi; și, 
atîta timp cit toate sînt lipsite de măsură, învinge do- 
rinţa de a trăi în democraţie, dar, atîta timp cît toate 
sînt în ordine, în ea pare cel mai puţin că trebuie să 
trăim; în prima“ este de preferat să trăieşti, ea fiind 
cu mult cea mai valoroasă și mai bună, cu excepția 
celei de-a șaptea, căci doar aceasta trebuie deosebită de 
toate celelalte forme de guvernămînt, aşa cum deose- 
bești un zeu de oameni. 

SOCRATE CEL TÎNĂR Se pare că astfel sînt în 
csenţă şi se întîmplă în realitate lucrurile; şi noi, acum, 
trebuie să facem precum spui.. 

STRĂINUL Așadar, de fapt, pe cei care participă la 
aceste forme de guvernămînt, cu excepția celei ştiinţi- 
fice trebuie să-i îndepărtăm ca nefiind oameni poli- 
tici, ci răzvrătiți şi agitatori ai unor mari iluzii, și chiar 
ci înşişi sînt astfel de iluzii; și, fiind cei mai mari imi- 
tatori şi șarlatani, ei sînt și sofişti între sofiști??. 

SOCRATE CEL TINĂR Desigur, aceste cuvinte se 
întorc cu cea mai mare îndreptăţire spre așa-numiții 

oameni politici. 

STRĂINUL Bun! Avem, iată, o situaţie exact ca 
într-o dramă satirică; căci tocmai s-a spus adineaori că 
poate fi imaginat un alai dansînd, format din centauri 
și din satiri, pe care trebuie să-l delimităm de arta po- 
litică; acum chiar este delimitat, deși eu foarte mare 
greutate. 

SOCRATE CEL TÎNĂR Așa pare! 

STRĂINUL Mai rămîne, însă, o parte a acestei tur- 
me, încă şi mai dificil de separat, datorită faptului că 
fiind congeneră, este în acelaşi timp şi mai apropiată 
genului regal și mai greu de individualizat; iar mie îmi 
pare că am ajuns într-o situaţie asemănătoare cu a celor 
ce aleg aurul. 

SOCRATE CEL TÎNĂR Cum? 

STRĂINUL Şi acei lucrători aleg, cred, la început, 
pămîntul şi pietrele şi cîte altele; după aceea rămîn 
amestecate cele de același tip cu aurul, care pot fi sepa- 
rate numai prin foc, și anume, metalele preţioase, 
arama și argintul, și, uneori, şi adamas-ul*; doar 
după ce acestea cu greu au fost separate prin proba fo- 
cului, ne este permis să vedem numai ceea ce consti- 
tuie aurul pur. 

SOCRATE CEL TÎNĂR Într-adevăr, așa se poate 
spune că stau lucrurile! 

STRĂINUL În fapt, şi noi, în același fel, am se- 
parat de arta regală pe celelalte, toate cîte sînt străine 
şi neprietene, ca să rămînă cele valoroase şi de acelaşi 
gen. Printre acestea din urmă se află arta militară, 
ştiinţa juridică și retorica în întregime, care, asociată cu 
arta regală și convingînd în legătură cu ceea ce este 
drept, guvernează în comun cu aceasta treburile din 
cetăţi; deci: cum s-ar putea arăta mai ușor, separîn- 
du-l, pur şi numai el însuși, subiectul cercetat de noi 
acum? : 

SOCRATE CEL TÎNĂR Este clar că în vreun fel 
anume trebuie să încercăm să facem uceasta! 

STRĂINUL Desigur numai prin încercare subiectul 
ni se va dezvălui! Și trebuie să ne străduim să-l lămu- 
rim cu ajutorul muzicii. Spune-mi... 

SOCRATE CEL TÎNĂR Ce? 

STRĂINUL Avem, oare, noi vreo învățătură a mu- 
zicii și, în general, a celorlalte științe care implică abi- 
litate manuală? 

SOCRATE CEL TÎNĂR Avem. 

STRĂINUL Și? Oare, faptul că ne întrebăm dacă 
trebuie sau nu să învăţăm aceste ştiinţe, oricare ar î: 
ele, nu vom spune că reprezintă, la rîndul luj, o ştiinţă 
referitoare la chiar aceste lucruri? Sau cum altfel? 

SOCRATE CEL TÎNĂR Vom spune că așa este! 

STRĂINUL Așadar vom conveni că această știință 
este diferită de celelalte? 

SOCRATE CEL TÎNĂR Da. 


STRĂINUL Dar, oare, nici una dintre ele nu trebuic. 
să comande alteia, nici acelea acesteia şi nici aceasta, 
devenind conducătoare, nu trebuie să comande iuturi 
celorlalte? 


SOCRATE CEL TÎNĂR Aceasta trebuie să comande 


N, 


acelora. i ; 


STRĂINUL Dar, oare, tu declari că, după părerea 
noastră, aceea, care spune dacă trebuie să înveţi sau 


nu, trebuie să comande celei care chiar învaţă şi in-: 


struiește? 
SOCRATE CEL TÎNĂR Declar răspicat! 
_STRĂINUL Şi, prin urmare, şi aceea, care spune 

dacă trebuie să convingi sau nu, celei care este în stare 
să convingă? 

SOCRATE CEL TÎNĂR Cum să nu! 

STRĂINUL Bine! Așadar cărei ştiinţe îi vom atri- 
bui noi capacitatea de a convinge mulţimea și gloata 
prin povești?” și nu prin învăţătură? 

SOCRATE CEL TÎNĂR Este clar, cred eu, că și acest 
„dar“ trebuie atribuit retoricii. - 

STRĂINUL Dar faptul de a hotărî dacă trebuie să 
acţionezi față de anumiţi oameni și în anumite împre- 
jurări prin puterea de convingere sau prin forţă, eri 
pur şi simplu să nu întreprinzi nimic, pe acesta, la 


rîndul lui, cărei științe îl vom atribui? 


SOCRATE CEL TINAR Celei care comandă artei 
convingerii și artei vorbirii. 

STRĂINUL Dar aceasta n-ar putea fi alta, cred eu, 
decît puterea politică! 

SOCRATE CEL TÎNĂR Foarte bine ai spus! 

STRĂINUL Şi, astfel, se pare că această retorică a 
fost repede delimitată de politică, ca fiind o specie di- 
ferită şi, de fapt, subordonată acesteia. 

SOCRATE CEL TÎNĂR Da. 

STRĂINUL Dar despre o capacitate de felul urmă- 
tor ce trebuie să credem noi? 

SOCRATE CEL TÎNĂR Despre ce fel de capacitate? 

STRĂINUL Despre cea privitoare la cum trebuie 
purtat un război împotriva fiecăruia din cei cărora 
avem intenţia să-l declarăm; vom spune, oare, că ea 
ține sau nu de vreo artă? 

SOCRATE CEL TÎNĂR Dar cum am concepe-o în 
afara unei arte tocmai pe aceea de care se serveşte și 
strategia și întreaga tactică militară! 

STRĂINUL Dar cea care arată dacă trebuie purtat 
războiul sau dacă trebuie evitat cu bună ştiinţă din 
prietenie? Ce fel de știință vom înțelege noi că trebuie 
ea considerată: diferită de aceasta sau identică ei? 

SOCRATE CEL TÎNĂR Ea trebuie considerată în 
mod necesar diferită, dacă vrem să fim consecvenţi ce- 
lor spuse mai înainte. 

STRĂINUL Deci vom declara că ea comandă celei- 
lalte, cel puţin dacă intenţionăm să ne conformăm ce- 
lor spuse mai înainte. 

SOCRATE CEL TÎNĂR Așa spun și eu! 

STRĂINUL Deci ce artă vom încerca noi să de- 

monstrăm. că este întotdeauna stăpîna acestei arte a 
războiului, oricît de înfricoșătoare și de măreață ar fi 
ea, dacă nu arta care este cu adevărat regală? 

SOCRATE CEL TÎNĂR Nici o alta! 

STRĂINUL Așadar, nu vom considera drept artă 
politică și știința comandanților militari, ca fiindu-i 
doar auxiliară. 

SOCRATE CEL TÎNĂR N-ar fi verosimil altfel. 


STRĂINUL Hai, acum, să examinăm și puterea ace- 
lor judecători care judecă drept. 
SOCRATE CEL TÎNĂR Desigur! 


STRĂINUL Dar, oare, se extinde această putere 
şi asupra a ceea ce este mai mult decit cele ce ţin de 
contracte, toate cîte sînt cuprinse în legile luate de la 
regele-legislator, avînd ca scop judecarea a ceea ce 
este drept și nedrept în ele, adăugînd aici şi virtutea 
proprie judecătorului, aceea ca, nelăsîndu-se învins nici 
de daruri, nici de teamă, nici de milă, nici de vreun alt 
sentiment precum ura sau iubirea, să nu încalce de 
bună voie ordinea stabilită de legislator în deosebi- 
rea acuzațiilor reciproce ale împricinaţilor? 


SOCRATE CEL TÎNĂR Nu, căci acţiunea acestei 
puteri judiciare nu este deloc mai mare decît ai spus. 

STRĂINUL Și atunci vom descoperi că puterea ju- 
decătorilor nu este regală, ba chiar că este doar păzi- 
toarea legilor şi slujitoarea puterii regale. 

SOCRATE CEL TÎNĂR Cel puţin așa pare! 

STRĂINUL Cine a examinat toate ştiinţele care au 
fost amintite ar trebui să observe că nici una dintre 
acestea nu a apărut drept politică. Căci aceea care 
este într-adevăr regală nu trebuie să acționeze ea în- 
săşi1%0, ci să comande celor care au capacitatea de a 
acționa, căci doar ea cunoaște oportunitatea sau neo- 
portunitatea începerii sau impulsionării acţiunilor celor 
mai importante din cetăți, pe cînd celelalte științe tre- 
buie să îndeplinească cele ordonate. 

SOCRATE CEL TÎNAR Pe drept! 

STRAINUL Aşadar de aceea ştiinţele, pe care toc- 
mai le-am înșirat, necomandînd nici unele altora, nici 
lor înșile, ci, avînd fiecare de îndeplinit o anume ac- 
tivitate practică, şi-au luat nume conform cu particu- 
laritatea activităţii proprii. 

SOCRATE CEL TINAR Cel puţin așa par! 


şi 

STRĂINUL Pe cea care comandă tuturor celorlalte, 
care poartă grija legilor şi a tuturor treburilor ce ţin 
de polis!0!, care le „ţese“ la un loc pe toate cu cea mai 
mare corectitudine, cuprinzînd puterea ei într-o denu- 
mire de mare generalitate, am putea-o numi. cu foarte 
mare îndreptățire, se pare, artă politică 

SOCRATE CEL TÎNAR Intocmai! 

STRĂINUL N-am vrea, oare, să ne întoarcem acum 
asupra exemplului cu arta țesutului, odată ce ne-au 
devenit clare şi toate genurile de arte ce ţin de ce- 
tate? 

SOCRATE CEL TÎNĂR Chiar foarte mult! 

STRĂINUL Trebuie să ne referim, de fapt, la „îm- 
pletitura“ regală, după cum se pare, precizînd de ce 
fel este și în ce fel „împletind“ ne oferă ea o „astfel 
-de țesătură“. 

SOCRATE CEL TÎNĂR Evident! 

STRĂINUL Fără îndoială că este un lucru dificil de 
demonstrat, dar necesar, după cum îmi pare. 

SOCRATE CEL TÎNĂR Și totuşi trebuie neapărat 
demonstrat. 

STRĂINUL Desigur, faptul că o parte a virtulii 
este ceva opus, într-un anume fel, față de o altă parte!%? 
a virtuţii este o temă potrivită celor ce se întrec în 
euvinte contradictorii şi foarte expusă părerilor celor 
mulți 103. 

SOCRATE CEL TÎNĂR N-am înţeles. 

STRĂINUL Atunci să reiau în felul următor: tu 
consideri, cred, că curajul reprezintă, pentru noi, o 
parte a virtuţii. 

SOCRATE CEL TÎNĂR Neapărat! 

STRĂINUL Și, desigur, cumpătarea este ceva di- 
ferit de curaj, fiind și ea, totuşi, o parte a virtuţii. 
SOCRATE CEL TÎNĂR Da! | 

STRĂINUL Acum trebuie să avem curajul să afir- 
măm un lucru surprinzător în lesătură cu “ceasta. 

SOCRATE CEL TÎNĂR Ce anume? 

STRĂINUL Că amîndouă sîn, într-un anume fel, 
foarte potrivnice una faţă de alta şi că ele au poziţii 
contrare în multe dintre fiinţe. 

SOCRATE CEL TÎNAR Ce vrei să spui? 

STRĂINUL O opinie deloc cbisnuită, căci se spune 

mai degrabă că toate părţile virtuţii sînt cumva şi * 
prietene unele cu altele. . 

SOCRATE CEL TÎNĂR Da. 

STRĂINUL Să examinăm acum, acordîndu-i cea 
mai mare atenţie, dacă acest lucru, adică prietenia din- 
tre ele, este ceva absolut sau, mai degrabă, este ceva 
ce implică o diferenţă a unora faţă de celelalte de ace- 
lași gen? 

SOCRATE CEL TÎNĂR Da. Spune doar cum trebuie 
să examinăm! 

STRĂINUL În orice domeniu trebuie să cercetăm 
toate cele pe care le numim frumoase și apoi să le 
aşezăm în două specii contrare una alteia. 

SOCRATE CEL TÎNĂR Explică-mi mai clar! 

STRĂINUL De exemplu vioiciunea şi iuţeala fie 
ale corpului, fie ale spiritului, fie în mișcarea vocii, 4 
existînd atît în acestea, în mod real, cît şi în ima- 
ginile realizate prin arta imitatoare a muzicii şi, de 
asemenea, a picturii; oare, n-ai fost tu uneori lăudă- 
torul lor sau nu le-ai auzit lăudate de un altul de lîngă 
tine?104 

SOCRATE CEL TÎNAR Cum să nu! 

STRĂINUL Și, desigur, îți și amintești cum se face 
această laudă cu privire la oricare dintre ele. 

SOCRATE CEL TÎNĂR Deloc! 

STRĂINUL Dar, oare, aș putea deveni capabil de 
acest lucru, adică de a-ți demonstra prin cuvinte așa 
precum gîndesc? 

SOCRATE CEL TINĂR De ce nu! e 

STRĂINUL Tu pari a-ţi reprezenta prea ușor un 
astfel de lucru; să examinăm, deci, aceasta în genuri 
contrare. Căci, de fapt, în multe acţiuni și foarte des 
și iuțeala și tăria şi vioiciunea, atît ale minţii, cît și 
ale trupului şi chiar ale vocii, atunci cînd sîntem în- 
cîntați de ele, sînt numite de noi cu o singură denu- 
mire: „bărbăţie“. 

SOCRATE CEL TÎNĂR Cum? 

STRĂINUL Spunem despre ceva, mai întîi că este 
„vioi“ şi „curajos“, apoi „iute“ şi „energic“ sau „ta- 
re“... și tot așa! Și aducîndu-le tocmai numele co- 
mun de „bărbăţie“, despre care vorbesc acum, le lău- 
dăm. 

SOCRATE CEL TÎNĂR Da! 

STRĂINUL Ei, şi-atunci? Oare, nu am lăudat noi 307a 


466 - PLATON 


adesea la multe acţiuni, modul liniştit în care ele se 
produc? 

SOCRATE CEL TINAR, Chiar foarte mult! 

STRĂINUL Deci, cînd afirmăm aceasta, nu spunen: 
lucruri contrare celor de mai înainte? 

SOCRATE CEL TÎNĂR Cum? 

STRĂINUL Ori de cîte ori spunem „liniștite“ și 
„înțelepte“ admirînd înfăptuiri din domeniul gîndi- 
rii, sau „încete“ şi „delicate“ pentru cele din domeniu! 
faptelor, sau „line“ și „grave“ pentru cele din dome- 
niul vocii, noi aducem tuturor acestora — şi oricărei 
mişcări ritmice şi oricărei opere artistice care se folo- 
sesc de încetineală, atunci cînd aceasta se potriveşte — 
nu denumirea de „bărbăție“, ci pe cea de „„modera- 
ție105. 

SOCRATE CEL TÎNĂR Foarte adevărat! 

STRĂINUL Și, desigur, ori de cîte ori avem aceste 
două însușiri în situaţii nepotrivite, schimbîndu-le pe 
fiecare din ele, le blamăm, atribuindu-le nume con- 
trare, de astă dată. 

SOCRATE CEL TÎNĂR Cum? 

STRĂINUL Numindu-le, pe de o parte, pe acelea, 
care sînt, „mai vioaie“, „mai iuți“ și „mai dure“ decît 
se cuvine, drept „exagerate“ și „smintite“, iar, pe de 
altă parte, pe cele mai „grave“, „mai încete“ și „mai 
moi“ numindu-le „temătoare“ şi „lașe“, nu? Și, aproa- 
pe întotdeauna, aceste însușiri, ca și cele opuse pre- 
cum „natura cumpătată“ şi „bărbăţia“, asemenea unor 
caractere care-și împart prin voința destinului poziţii 
contrare, nu vor fi găsite niciodată amestecate unele cu 
altele în astfel de acţiuni; dar şi în suflete le vom ve- 
dea rămînînd diferite unele de altele, dacă le-am ur- 
mări îndeaproape. 

SOCRATE CEL TÎNĂR De fapt, unde zici să le 
urmărim? 

STRĂINUL În toate aspectele pe care le-am amin- 
tit si, probabil, în multe altele. Căci, cred eu, pe deo 
parte lăudîndu-le pe unele, ca pe niște trăsături pro- 
„prii, datorită afinității cu una sau alta dintre ele, pe de 
alta blamîndu-le pe cele contrare ca fiindu-le străine, 
oamenii ajung la multă ură reciprocă şi în multe pri- 
vinţe. 

SOCRATE CEL TÎNĂR Foarte posibil! 

STRĂINUL Ei bine, această deosebire a caractere- 

lor este doar un joc1%,; însă în problemele cele mai im- 
portante pentru cetăţi, ea ajunge să fie o boală, cea mai 
înspăimiîntătoare dintre toate. . 

SOCRATE CEL TÎNĂR În ce fel de „probleme 
foarte importante“? 

STRĂINUL După cît se pare, în problema întregii 
organizări a vieţii. Căci există unii oameni, cu deosebi- 
re moderați din fire, obișnuiți să ducă o viaţă liniș- 
tită, făcîndu-și ei înşişi treburile lor; și așa cum se 
îngăduie la toate, cînd sînt în cetatea lor, tot astfel 
sînt gata să acţioneze în mod pașnic și cînd se află 
în afară, în alte cetăți; şi pentru această înclinaţie spre 
comportament pașnic, înclinație mai mare decît ar tre- 
bui, ori de cîte ori ar putea să-și impună voinţa, ei 
stau retraşi, abţinîndu-se de la război și reţinîndu-i, de 
asemenea, și pe tineri, căci ei sînt dintre cei ce se su- 
pun întotdeauna, adică dintre cei care, nu în mulţi ani, 
ei înşigi şi copiii lor şi întreaga cetate ajung, fără să-și 
dea nici ei seama, din starea de oameni liberi în cea 
de sclavi. 

SOCRATE CEL TÎNĂR Grea și înfricoşătoare soar- 
tă mi-ai înfățișat! 

STRĂINUL Dar cc-am spune despre cei înclinați 
spre „bărbăţie“? Oare, nu cumva împingînd întotdea- 
una propriile lor cetăţi spre vreun război, dintr-o do- 
rință, mai puternică decît ar trebui, pentru o astfel 
de viaţă războinică, și expunîndu-le urii altora, mulţi 
și puternici, fie că le distrug cu totul, fie că-i fac pe 
concetățenii lor sclavi sau supuși străinilor? 

SOCRATE CEL TÎNĂR Există și astfel de cazuri. 

STRĂINUL Cum să nu spunem că amîndouă aceste 
feluri de a fi menţin întotdeauna, în cei ce le posedă, 
o continuă și imensă ură şi vrajbă reciprocă? 

SOCRATE CEL TÎNĂR În nici un fel n-am putea 
s-u negăm! 

STRÂINUL Așadar, nu am găsit ceea ce am cău- 
tat de la începuti0?, anume că unele părţi ale virtuţii, 
şi nu lipsite de importanţă, sînt contrare unele altora 
prin natura lor și că, de fapt, şi cei care le posedă 
sînt în aceeași situație? 

SOCRATE CEL TÎNĂR Este foarte probabil! 

STRÂĂINUL Să ne ocupăm deci de următorul lucru! 

SOCRATE CEL TÎNĂR De care? 

care își realizează produsele lor — oricît de neînsem- 
nate! — prin combinare, există vreuna care, de bună 
voie, le face atât din părţi rele, cît și din părţi bune, 
sau dacă, mai degrabă, orice știință, oriunde, înlătură 
după posibilităţi părţile rele, dar le păstrează pe cele 
adecvate şi pe cele bune și, făcînd din acestea, asemă- 
nătoare sau neasemănătoare, un singur produs, îi fău- 
rește o însușire unică şi o formă unică!6. 

SOCRATE CEL TÎNĂR Sigur că astfel! 

STRĂINUL Așadar nici arta politică, cea care, după 
noi, este cu adevărat politică prin natura sa, nu ar 
alcătui de bună voie o cetate și din oameni buni și din 
oameni răi, ci este foarte evident că i-ar supune mai 
întîi probei jocului!%; după această probă i-ar da celor 
care sînt capabili să-i educe și sînt dispuși să se an- 
gajeze la o astfel de sarcină, supraveghind și conducînd 
ea însăşi aceasta, așa cum arta ţesătorului suprave- 
ghează atent şi comandă dărăcitorului și celor ce pre- 
gătesc toate cîte sînt necesare pentru urzeala ei, indi- 
cînd fiecăruia ce anume operaţii să îndeplinească, ope- 
raţii pe care le consideră necesare pentru ceea ce ur- 
mează să fie țesătura sa. 

SOCRATE CEL TÎNĂR Întocmai! 

STRĂINUL De fapt, acelaşi lucru îmi pare că face 
şi arta regală pentru toţi cei destinaţi să fie, conform 
legii, educatori şi crescători; avînd ea însăși capacita- 
tea de a comanda, nu va permite nici un exercițiu prin 
care vreunul, acționînd pentru obţinerea amestecu- 
lui de calități propriu acestei arte, nu ar realiza un ca- 
racter adecvat, ci, dimpotrivă, le-ar porunci să pre- 
dea numai astfel de lucruri adecvate scopului; iar pe 
acele firi, care nu sînt în stare să-și pună la un loc cu- 
rajul cu prudenţa și cu toate celelalte trăsături ce 
tind spre virtute, dar care sînt împinse de către o 
forță malefică a naturii lor spre dispreţuirea zeilor, 
spre depăşirea măsurii și spre nedreptate, ea, arta re- 
gală, le îndepărtează pedepsindu-le cu moartea, cu exi- 
lul şi cu cele mai mari dezonorări. 

SOCRATE CEL TÎNĂR Cel puţin așa se spune că 
se întîmplă! 

STRĂINUL lar pe cei care se învîrt în neştiinţă și, 
de asemenea, în mare josnicie ea îi leagă la jugul scla- 
viei. 
SOCRATE CEL TÎNĂR Pe bună dreptate!. 

STRĂINUL Cît despre ceilalți, ale căror firi au no- 
rocul să fie apte de educare în vederea a ceea ce este 
nobil și pentru obţinerea, cu ajutorul artei politice, a 
amestecului reciproc de calități, acelora dintre ei, care 
tind mai degrabă spre „bărbăţie“, ea, arta politică, le 
apreciază duritatea caracterului, asemănătoare cu na- 
tura firului de urzeală; celorlalți, înclinați spre mode- 
raţie, ea le apreciază, ca să ne folosim de. aceeași ima- 
gine din arta țesutului, materia suplă și moale a carac” 
terului avînd aspectul firului de bătătură; pe aceste 
firi, care tind spre direcţii contrare unele altora, în- 
cearcă arta regală să le adune şi să le „împletească“ in 
felul următor. 

SOCRATE CEL TÎNĂR În care anume? 

STRĂINUL Mai întîi, adunînd armonios, la un loc 
după înrudire, partea eternă a sufletelor acestora prin- 
tr-o legătură divină; apoi, după cea divină, unind prin 
legături umane partea de natură animală din ele. 

SOCRATE CEL TÎNĂR Dar în ce sens spui asta? 

STRĂINUL Opinia, considerată cu certitudine ade- 
vărată, în legătură cu cele frumoase, cele drepte, cu 
cele bune și cu cele contrare acestora, ori de cîte ori 
se înstăpîneşte în suflete, eu o numesc ceva divin rea- 
ltizat într-un neam de natură semidivinăl!0. 

SOCRATE CEL TÎNĂR Desigur, așa este potrivit să 
spui! 

STRĂÂINUL,. Așadar, nu știm noi, oare, că doar omu- 
iui politic și bunului legislator le este proprie capaci- 
tatea de a le forma acelora, care au primit realmente 
educaţia despre care am vorbit adineaori, tocmai acest 
iucrul!!, și aceasta cu ajutorul muzei artei regale? 

SOCRATE CEL TÎNĂR Este cel puţin verosimil! 

STRĂINUL Numai de n-am da vreodată, tinere So- 
erate, 'vreunul din numele, pe care le cercetăm acumi!!2, 
vreunuia care n-ar fi capabil de un astfel de lucru!!!3 

SOCRATE CEL TÎNÂR Pe bună dreptate te temi! 

STRĂINUL Și atunci? Sufletul curajos, care este 
cuprins de un astfel de adevăr, nu se îmblînzeşte el, 
oare, și nu ar dori el să se:împărtășşească de. la cele 
drepte? Și, oare, atunci, cînd nu deţine adevărul, nu 
decade el și mai mult, pînă la o natură aproape săl- 
batică? 

SOCRATE CEL TÎNĂR Cum să nu! 

„  STRĂINUL Dar acum ce zici despre ceea ce ţine 

de natura moderată? Oare, nu devine aceasta, pe de 
o parte realmente prudentă şi înţeleaptă, atunci cînd 
deţine opinia adevărată, cel puţin în cadrul unei ce- 
tăţi, și, pe de altă parte, dacă nu se împărtășește de 
la acele opinii adevărate, despre care vorbim, nu pri- 
meşte ea, și pe bună dreptate, faima ruşinoasă de 
„prostie“? 

SOCRATE CEL TÎNĂR Ba chiar așa! 

STRĂINUL Deci, nu spunem, oare, că această „îm- 
pletitură“ și această „legătură“ a celor răi cu ei în- 
şişi și a celor buni cu cei răi nu devin niciodată solide 
şi că nici o știință nu şi-ar dori să se folosească vreo- 
dată, în mod serios, de o astfel de legătură pentru 
astfel de oameni? 

SOCRATE CEL TÎNĂR Cum s-o facă! 

STRĂINUL Numai caracterele care au o ațiită n0- 
bilă de la început şi care sînt educate conform aces- 
teia se bucură de faptul de a fi formate prin legi; şi 
pentru aceste caractere deține arta regală acel reme- 
diu; așa cum am spus, aceasta este legătura cea mai 
divină a părților virtuţii neasemănătoare prin natura 
lor și purtînd în direcţii contrarii. 

SOCRATE CEL TÎNĂR Foarte ileytăti 

STRĂINUL Cît despre celelalte legături, cele uma- 
ne, nu este deloc greu ca, de vreme ce această legă- 
tură divină există, să fie concepute și ele și, o dată 
concepute, să fie realizate. 

SOCRATE CEL TÎNĂR Dar în ce fel? Și care le- 
gături? 

STRAĂINUL Cele create prin căsătoriile și prin 
schimbul reciproc de tineri din cetăţi diferite și cele 
realizate prin darea şi luarea în căsătorie a tinerelor 
din propria cetate. Dar mulţi realizează astfel de le- 
gături de căsătorie în mod neprielnic pentru a da 
naștere copiilor. 

SOCRATE CEL TÎNĂR Cum așa? 

STRĂINUL Cînd ceea ce se urmărește în astfel de 
legături ţine de bogăţie și putere, oare, şi-ar mai da 
cineva osteneala să le critice, ca şi cum ar fi-demne 
măcar de critică? 

SOCRATE CEL TÎNĂR Deloc! 

STRĂINUL Pe de altă parte, ar fi mult mai drept 
să vorbim despre cei ce se îngrijesc de neamul lor, 
în cazul că nu fac aceasta în chip potrivit. 

SOCRATE CEL TÎNĂR Pare, într-adevăr, mai în- 
dreptăţit! . 

STRĂINUL De fapt, ei nu acţionează deloc din 
singura rațiune dreaptă, urmărind în aceasta comodi- 
tatea imediată; şi atît prin faptul că iubesc pe cei 
asemănători lor înșiși, cît și prin faptul că nu-i îndră- 
gesc-pe cei neasemănători, ei își rezervă o foarte mare 
parte de resentiment în aprecierile lor. 

SOCRATE CEL TINĂR Cum? | 

STRAINUL Cei moderați, pe de o parte, caută, cred, 
propriul lor caracter şi se căsătoresc, pe cît posibil, 
cu femei cu acest caracter şi își dau, la rîndul lor, 
fiicele după bărbaţii de acelaşi caracter; cum și ce- 
lălalt gen, înclinat spre bărbăţie, procedează la fel, 
urmărind caracterul asemănător, amîndouă aceste ge- 
nuri ar trebui să facă exact ceea'ce este contrar firii 
lor. 

SOCRATE CEL TÎNĂR Cum şi de ce? 

STRĂINUL Pentru că, în mod firesc, caracterul cu- 
rajos, neamestecat timp de mai multe generaţii cu cel 
moderat, ajunge în culmea forței sale la început, pen- 
tru ca la sfîrşit să degenereze în nebunie. 

SOCRATE CEL TÎNĂR Este posibil! 

STRĂINUL La rîndul lui, un suflet prea plin de 
teamă și neamestecat cu curajul, rămînînd astfel pe 
timp de mai multe generaţii, devine mai încet la minte 
decit este cuvenit şi sfîrșeşte prin a fi complet in- 
firm. 

SOCRATE CEL TÎNĂR Și acest lucru este posibil! 

STRĂINUL Aceste legățuri spuneam eu că nu sînt 
greu de realizat, cu condiţia să existe o singură părere 
la ambele feluri de caractere în legătură cu ceea ce 
este frumos și bun. Căci aceasta este singura și întreaga 
operă a „țesutului“ regal, şi anume să nu permită nici- 
odată să se despartă caracterele moderate de cele cu- 
rajoase, ci, „urzindu-le“ împreună prin comunitatea de 
opinii, prin onoruri şi faimă, ca şi prin schimbul de 
garanții, realizînd astfel o „țesătură suplă“ şi, cum 
spuneam, „bine bătută“, să le distribuie întotdeauna în 
comun funcțiile de conducere în cetăţi. 

SOCRATE CEL TÎNĂR În ce fel? 

STRĂINUL Acolo unde ar fi nevoie de un singur 
conducător, să fie ales unul care are amîndouă carac- 
terele; acolo unde ar fi nevoie de mai mulți conducă- 

tori, să se aleagă proporţional din fiecare caracter. Căci 
caracterele comandanților moderați sînt foarte precau- 
te, drepte și salvatoare, dar sînt lipsite de avînt și de 
o anume îndrăzneală promptă și practică. 

SOCRATE CEL TINAR Și, într-adevăr, chiar aşa 
este! i 

STRĂINUL Caracterele curajoase, la rîndul lor, deşi 
mai lipsite de spiritul de dreptate și de prudenţă, 
sînt, dimpotrivă, mai îndrăzneţe în acţiune. Și este im- 
posibil ca toate lucrurile să meargă bine în cetăţi, atît 
la nivel particular, cît și la nivel de stat, dacă aceste 
caractere nu sînt asociate. 

SOCRATE CEL TÎNĂR Desigur! 

STRĂINUL Să zicem că acesta este scopul „ţesă- 
turii“ realizate printr-o bună „întreţesere“ de către 
practica politică: un „caracter“ complex format din 
oameni curajoşi și oameni chibzuiţi; şi aceasta se în- 
tîmplă ori de cîte ori arta regală, adunînd la un loc 
viețile acestora prin armonie și prietenie, desăvirșește 
astfel cea mai măreaţă și mai bună „țesătură“; și, în- 
velind cu ea pe toţi cei din cetăți, sclavi și oameni li- 
beri, îi cuprinde în această „împletitură“ şi, fără să 
lipsească cetatea vreodată de ceva, îi asigură toată fe- 
ricirea care i se cuvine, o conduce și o îndrumă. 

SOCRATEI4 Foarte frumos, Străinule, ne-ai mai 
împlinit un chip, de astă dată al omului politie şi 
regal! 


NOTE 


1 Este vorba despre personajul „Străinul din Elea“, ne 
numit, pe care în traducere îl vom scrie întotdeauna cu 
majusculă ca şi cum ar fi un nume propriu. De asemenea, 
preferăm pentru vocativ forma: „Străinule“, şi nu „Străine“. 

2 Theodoros din Cyrene era un foarte bun matematician 
(a se vedea şi prezentarea mai detaliată din Lămuririle 
preliminare la dialogurile Theaitetos şi Sofistul. 

3 Greşeala lui Theodoros consta în faptul că a pus în ra- 
port de egalitate ( xai-kâi) doi termeni neomogeni, deci in- 
comparabili, căci „nu există proporţie (&vaxoyla -analogia) de- 
cît acolo unde există raport (A6yos-l6gos), iar aceasta pre- 
supune termeni omogeni“ (Dies, p. 1, nota 1). 

4 „Pe Ammon, zeul nostru“ — al „nostru“, al libienilor, 
căci 'Theodoros era din Cyrene, localitate din Lybia, după 
cum reiese şi din dialogul Theaitetos. 

5 Theaitetos fusese, cu o zi înainte, partenerul de dialog 
al lui Socrate în dialogul care-i poartă numele ca titlu. 

5 În dialogul Sofistul, ca partener al Străinului din Elea. 

? Socrate își exprimă astfel intenţia de a deveni prota- 
gonistul următorului dialog avind tema „filosoful“, ultimul 
subiect din cele proiectate. 

3 Vom asocia întotdeauna numelui tînărului interlocutor 
al Străinului din acest dialog epitetul „tînărul“, nu atît pen- 
tru a evita confuzia cu binecunoscutul Socrate, cît pentru 
a marca diferența de demnitate, mai întîi, şi de vîrstă, mai 
apoi. . 

9 Cf. Sofistul, îndeosebi 291 a și urm. şi 221 b şi urm. 

1 Metoda de divizare dialectică este aplicată la domeniul 
științelor, obținîndu-se progresiv o clasificare a acestora. Cf. 
Dies, Notice, p. XVI, unde întîlnim o schemă completă a 
acestei clasificări. 

11! Prima mare diviziune pe specii (eiân — ide) a ştiin- 
țelor: practice şi teoretice. În continuare diviziunea se aplică 
doar membrului din dreapta al dihotomiei. 

12 Medic public (m râv 3nuoausvâvrov larpâv — tis ton de- 
“mosieuonton îatr6n) — funcţie întîlnită la atenieni. (A se ve- 





* Trimiterile la Bibliografie și citatele din aceasta se vor 
consemna numai cu numele autorului, pagina și, eventual, 
nota, subiînțelegîndu-se opera citată la Bibliografia anexată. 
În cazul autorilor citați cu mai multe lucrări, vom consemna 
și anul apariţiei lucrării, acesta fiind semnul indicator al ope- 
rei citate. “ 

dea şi Gorgias, 455 b şi 514 d). Referințe la această categorie 
de medici se întîlnesc la Aristofan (Acharnienii. Ploutos), 
Herodot (Historiai) şi în mai multe inscripţii. Se pare că 
medicii publici erau aleşi dintre mai mulți aspiranţi la această 
funcție şi că aveau ca atribuţii tratamentul răniților de răz- 
boi și măsurile sanitare şi tratamentul celor afectaţi în timpul 
epidemiilor. Din Herodot (Hist., III, 131 și urm.) aflăm că 
aceştia erau, uneori, foarte bine plătiţi (la loc. cit. fiind vorba 
de Democldes din Corton, care ajunsese să fie plătit cu 2 ta- 
lanţi aur pe an). 

13 Concepţie criticată de Aristotel, Polit., 1, 1 (cf. Dies, 
p.4,n.1). 

14 Ştiinţă (= artă) politică — știință (— artă) regală și 
om politic — om regal sînt sinonime aproape perfecte la Pla- 
ton, căci fao.hevs — basileus și Poorăela — basileia (şi deriva- 
tele lor faxorarx6s — basilikâs şi Baotatxi, — basilike) păs- 
trează sensul originar de „conducător“, „comandant“, respectiv 
„artă a conducerii“, „artă a suveranităţii“ etc. 

15 upurixi) — kritik6, provenind de la xplvetv — krinein, 
„a distinge“, „a discerne“, „a aprecia“; deci am mai putea 
numi această specie și „apreciativă“, „disociativă“. 

19 âpumveurixi) — hermgeneutike-(arta) hermeneutică, adică 
a interpreţilor, a tălmăcitorilor voinţei divine. 

17 zou vretxovoa — tom hypeikousa—,diviziune adecva- 
tă“, înțeleasă ca diviziune „care se pretează intenţiilor noastre“ 
(Robin, p. 345) sau „linie de împărţire foarte acomodantă“, 
precum dualitatea originară ( depvh — diaphye, 259 d) ...* 
(Dies, p. 7, nota 1). 

18 tveois — genesis, în sensul de „producere“, „realizare“ 
(cf. Robin, p. 345: faptul de „a face ca un lucru să ajungă la 
existență"). 

1 „O grupă de animale cu creștere individuală“ — sin- 
tagmă care redă un singur cuvint din greacă: uovoroople — 
monotrophia („unul din numeroasele hâpax-uri din Omul 
politic, — Di&s, p.8,n.1). 

2% „Animale cu creştere în turmă“ — în greacă &yeAaorpoqia 
— agelaiotrophia;  („animale) cu creștere colectivă — în 
greacă xotvorpogla — koinotrophia. 

21 Apar aici principalele cerinţe ale metodei: — divizarea 
să se facă numai pe specii; — să se evite „sărirea“ unor etape 
în demersul metodologic; — „jumătăţile“ să fie de importanţă 
egală, adică să fie „segmente logic echivalente și care, între 
ele, epuizează genul, fiind contradictorii“ (Dies, p. XIX). 

22 Cu alte cuvinte: „genul uman“; cf. supra (262 c râvBporni- 
vov — tanthrâpinon). 

23 Calea aleasă îl conduce la divizarea genului de animale 
mergătoare în bipede și patrupede (cf. înfra, 266 e), diviziunea 
precedată de această subtilă glumă, căci „simbolurile geome- 
trice nu sînt altceva decît modalităţi hazlii de desemnare a 
bipedelor (oamenii) şi patrupedelor. Capacitatea de mers a 
oamenilor se bazează pe puterea a două picioare, cea a patru- 
pedelor pe puterea a patru picioare. Putere se spune în gre- 
ceşte  3bvaus. Dar cuvîntul are, în greacă, şi e semnificaţie 

geometrică: el înseamnă ridicarea la pătrat. Iar pătratul de 
două picioare, adică pătratul cu o suprafaţă de două picioare 
(= unitate de măsură — n. trad.) pătrate se obţine prin ridi- 
carea la pătrat a diagonalei unui pătrat de un picior (..'.) Aşa- 
dar, ea este simbolul bipedităţii. La rîndul ei diagonala unui 
pătrat de două picioare este baza unui pătrat de patru pi- 
cioare, așadar ea este simbolul patrupedităţii (..)“. (Apelt, 
p. 125, nota 28). 

2 Pasaj obscur, interpretat foarte diferit de comentatori. 
Astfel, Dies, 1935, Notice, p. XXIII, iar mai înainte Ast (apud 
C-usin, MDCCCXXXVII) consideră că  vieţuitoarea care 
concurează cu omul este gisca (!). Se pare însă că e vorba deo 
aluzie la patrupedul, „porc“. Identificarea lui se datotrează 
„ingeniozităţii lui Badham“, care, eliminînd pe rînd — conform 
indicaţiilor metodei — boul; calul, măgarul, a ajuns la conclu- 
zia că doar porcul, dintre animalele domestice, a mai rămas, el 
corespunzînd, dealtfel, și „diviziunii“ la care s-a ajuns (cf. 
Apelt, p. 124, nota 28). Interpretări similare la: Cousin, 
MDCCCXXXVII, p. 358; Robin, II, 1955 (p. 1455, nota 31). 

>5 Un ingenios joc etimologic (orare — hystata — „cele 
din urmă“, „ultimele“ conţine silaba So — hys —, care coincide 
cu cuvintul „porc“ (în greacă îs, 566 — hys, hy6s) care justi- 
fică explicaţia din nota precedentă, găsim la Skemp (loc. cât. 
supra). Continuîndu-l putem explica — credem — şi epitetul 
„nobil“, atribuit neamului porcin, căci superlativul hystata (în- 
ţeles, parcă în glumă, a fi un superlativ al substantivului — 
sie! —,porc“) îi conferă o anume nobleţel (Și nu cum crede 
Robin loc. cît. supra, care dă oexplicaţie nepertinentă pentru 
noblețea „porcului“, care ar consta din „abundența de resurse 
pe care o putem obţine de la cl“). „Indolenţa“ porcină nu 
mai trebuie, credem, justificată! 

20 „Odysseus și Eumaios se întilnesc din nou într-un mod 
glumeţ“ (Apelt, loc. cit. supra), căci dacă porcul este pus să se 
întreacă cu omul, competitorul omului regal (adică al condu- 
cătorului turmei de oameni) devine porcarul (adică conducă- 
torul turmei de porci). 

21 Si în această replică se întîlnesc expresii figurate, amin- 
tind de imaginea „conducătorului de car“ (3)viozo; — henio- 
chos): „frîiele cetăţii“ ((râc 1îis n6hsoc fwvlags — tas tes pdleos 
henias), aşa cum, în mai multe locuri din Sofist (253 b, 254 a) 
sau în Omul politic (258 c, 285 a, 290 d) se întîlnesc imagini 
din domeniul vînătorii. 

> Pasajul cuprinde o recapitulare succintă a întregului 
demers dialectic de divizare dihotomică, cuprinzînd numai ter- 
menui din dreapta al ficcărei dihotomii, conform regulii meto- 
dei deja stabilite în Sojistul, 264 e. 

2% Sînt anunțate acum următoarele două mari părţi ale 
dialogului: mitul păstorului divin si paradigma ţesăturii. 

3 O scholie la Orestes al lui Euripide redă legenda la care 
se face referire aici: Hermes, vrînd să se răzbune pe Pelopizi 
pentru moartea fiului său Myrtilos, făcu să apară în turma 
lui Atreus un miel cu lîna de aur pe care acesta l-a prezentat 
ca dovadă a aprobării divine în pretenţia sa pentru moștenirea 
domniei. Thyestes, fratele său, obţine mielul prin intermediul 

soției lui Atreus, afirmîndu-şi el acum pretenţiile la domnie. 
Atunci Zeus săviîrși minunea de a schimba mersul astrelor ca 
semn favorabil lui Atreus (cf. Apelt, p. 126; Dies, p. 21, nota 1). 

si „Toate acestea“, adică cele trei legende care se împle- 
tesc în mitul din Omul politic: una „cosmiaă“, referitoare la 
alternanța celor două cicluri ale Universului, alta „antropo- 
logică“ sau a generaţiei oamenilor „născuţi din pămînt“ şi a 
treia, „socială“, cea a virstei de aur din timpul domniei lui 
Cronos (cf. Dies, pp. XXX—XLI). 

32 Fascinantă ipoteză despre originea comună a miturilor, 
identificată cu o „încercare“ (n&%oc — pâthos), cauză sau 
principiu pentru toate; ea asigură unitate și organicitate între- 
gului fond mitologic şi legendar grec. 

33 Imagine care a suscitat interesul comentatorilor, con- 
ducîndu-i pînă la a construi un model mecanic de funcţio- 
nare a Universului, „un aparat reprezentind mișcările ceru- 
lui, bine echilibrat şi mișcîindu-se pe un pivot“ (P-M. 
Schuhl, Sur le mythe du Politique, Rev. de Mâtaphys. et de 
Morale“, XXXIX, 1932, apud Dies, p. XXXI). 

34 Această „inversare“ — =pox!) -trope — a mersului as- 
trelor reprezintă, pentru soare, solstițiul, adică punctul de 
„întoarcere“ (rotruw — trepo, rErpopa — tâtropha) în sens con- 
trar a direcţiei aparente de mers a soarelui la cele două trt”- 
pice (în greacă trope — „răsturnare“, „întoarcere“, „in- 
versare“, „solstițiu“ și „tropic“). Platon imaginează pentru 
toate astrele o astfel de trop6. „Aplicarea cuvîntului trope la 
o inversare cosmică înseamnă aici o deliberată extensie a 
sensului ei astronomic“ (Skemp, p. 37, nota 2. Cf., de aseme- 
nea: Dies, p. 23, nota 1 şi Robin, II, 1955, p. 1457, nota 49). 

3 Evoluţia inversă a vieţuitoarelor specifică perioadei de 
rotaţie a Universului, contrară celei care continuă şi în pre- 
zent, considerată a îi „partea cea mai curioasă a mitului“ (cf. 
P. Frutiger, p. 242), s-a produs brusc, odată cu inversarea sen- 
sului de rotire a Universului. Tabloul este foarte sugestiv. El 
prezintă concomitent toate vîrstele, obligate să-şi schimbe din- 
tr-o dată evoluţia firească în una inversă și să parcurgă în 
sens contrar toate stadiile virstelor deja parcurse anterior. În 
mod straniu și cei care muriseră recent se reîntorceau la viaţă, 
parcurgînd în sens invers toate stadiile: bătrîneţe, maturitate, 
tinereţe, copilărie, spre a ajunge din nou în neant. 

% Așadar apariţia generaţiei celor „născuţi din pămînt“ 
(vmyzveic, gegeneis) — sau „fii ai pămintului“ (Dies, Robin) 
apărea ca o necesitate a explicării modului cum se putea con- 
tinua viaţa pe timp de „miriade de ani“ într-o astfel de rotire 
a Universului, de vreme ce „nașterea vieţuitoarelor unele din 
altele, nu exista în natura de atunci“ (271 a), căci în această 
evoluţie inversă, din punctul nostru de vedere, nu este de ima- 
ginat dezvoltarea embrionului şi a  noului-născut. 

31 „Transmiţători“, în greacă xmpvxec — kerykes, care în- 
seamnă, în primul rînd, „crainici“. 

% Pentru lămurirea aparentei inconsecvenţe, a se vedea 
supra, n. 35 şi înfra, n. 47. 

9 Probabil cei destinaţi reîncarnării în alte fiinţe. Skemp 

vede aici o clară referire la orfism (cf. p. 149, nota 2). Cf. de 
asemenea: Phaidon, 82 b-c şi Phaidros, 248 c-249 a.  , 

4 cs văv — hos nyn —, „ca acum“, înțeles cu greu în con- 
textul lui tote proton — „atunci, la început“, căci Divinitatea — 
părăsise cîrma Universului; l-am transferat în partea a doua 
a perioadei, unde pare mai potrivit. Dealtfel pasajul este foarte 
controversat (cf. traducerile Dies, Apelt, Robin). 

41 „Păstor divin“ — cuvinte inexistente în textul grec, su- 
gerate însă atit de sintagma precedentă Beto. dauove— theioi dâi- 
mones — „genii divine“, cît şi de verbul vtuo — nemo — „a 
împărţi“, dar și „a păstori“. 

12 O descriere obișnuită — un tâpos — a „vîrstei de aur“, 
suprapusă aici perioadei de viețuire a generaţiei „născute din 
pămînt“. 

13 Una din numeroasele glume care se întîlnesc la Platon, 
chiar în cele mai sobre contexte. „Uneori Platon face cite o 
glumă  (zauâ4, paidid) care, ducînd mai departe discuţia, între- 
rupe exercițiul dialectic pentru a procura, parcă, o destindere 
spiritului cititorului“ (P. Frutiger, p. 188, nota 2). 

44 Aici vîrsta de aur a omenirii. 

45 Este aici o evidentă trimitere la teoria metempsihozei. 
Comentatorii trimit unanim la Phaidon, 113; Republica, Xj 
Phaidros, 248 şi urm.;, Timaios, 41 și urm. 

45 Ar putea fi considerat un deus otiosus, care, renunţind 
la conducerea Universului şi lăsîndu-l să se conducă singur, 
îl face să ajungă la regimul actual. 

47 veoyevi oduară — neogene somata — mai degrabă „cor- 
purile recent-născute“ decît „nou-născute“; de fapt este vorba 
de ultima generaţie de oameni născuţi din pămînt, surprinsă 
de inversarea sensului de rotire a Universului. Acestora, iviți 
din pămînt, desigur bătrîni, nu le mai rămînca decît să în- 
cărunţească și să moară, întorcîndu-se astfel din nou în pă- 
mâînt. Acestei ultime generaţii de „fii ai pămîntului“ îi urmează 
generaţia — normală, pentru noi — a celor care „iau naştere 
unii din alții“. 

8 Iată justificarea acestui lung excurs mitologic. 

49 Denumirea de „păstor al turmei de oameni“, adică: „ora 
politic“ sau „regal“. 

50 în cazul oamenilor. 

51 A fost comparat cu „păstorul divin“ sau chiar cu Di- 
vinitatea care conducea Universul. ) 

52 Disproporţia dintre lungimea și complexitatea acestul 
excurs mitologic și scopul corectării definiției omului politic ca 
„păstor divin“ — resimţită de cititor şi recunoscută aici de 
Platon — este justificată doar de intenţia de a schimba pro- 
cedeul demonstrativ. „În loc să procedeze ca de:obicei, opu- 
nînd în abstracto două concepte ale omului politic — unul fals 


și altul corect — el a preferat să recurgă la mitul alegoric, 
care dă conceptelor un substrat sensibil.“ (P. Frutiger, p. 187). 
3 „Exemplu“ — în grecește rapaderyua — parddeigma. S-a 


văzut în această frază „o serie de jocuri de cuvinte intraducti- 
bile“, printre care chiar unul legat de cuvîntul parddeigma, 
ceea ce presupune recursul la „ceea ce se arată“, „indicaţia“ 
— în grecește deigma (în text: Evăeruvbva. — endeiknynai), 

adică literele cunoscute, pus alături — rapa — pară — de cele 
necunoscute (cf. Robin, II, 1955, p. 1459, nota 80). 

54 Aici începe o nouă secțiune a dialogului, pe care am 
putea-o intitula: „Paradigma artei țesutului“ (279 b—283 b). 

55 „Antidoturi divine sau umane“: prin cele divine se în- 
ţeleg formulele magice, incantatorii sau de exorcism, iar prin 
cele umane leacurile, produse ale farmacopeei (cf. Robin, II, 
1955, p. 1459, nota 83). 

56 Probabil fetrul (cf. Robin, II, 1955, p. 1459, nota 86). 

51 Vezi supra (279 d): „covoare şi învelitori“. 

58 Împletire“ — în greceşte ovuroxi) — symplokâ. 

59 „Destrămare“ — în grecește âwxivrixi) — dialytile. 

€0 >x)aatovpyia — talasiourgia — „arta prelucrării linei“, o 
importantă preocupare a femeii în antichitate. 

61 ovyxpirixi) — synkritike şi Sanpuzint) (rExvm) — diakritike 
(techne) — „arta de a uni“ și „arta de a separa“ sînt denumi- 
rile generale pentru operaţiile amintite mai sus (281 a). Apar- 
tenenţa artei țesutului la cele două arte concomitent rezidă în 
specificul țesutului însuşi: pe de o parte suveica, în acţiunea 
sa separă firele urzelii, realizînd ceea ce era numit mai sus 
„jumătate din lucrul cu suveica“, pe de alta, apare cu nece- 
sară încrucișarea firelor de urzeală, care, cuprinzînd între ele 
firele de bătătură, le unește într-un tot care este „țesătura“. 
„Textura“, care implică aceste două operaţii fizice, devine o 
paradigmă elocventă pentru „text“, constituit pe operaţii simi- 
lare logice. 

6 Incepe aici un nou excurs (283 d—285 c) despre „exces“ — 
dmepfoAih — hyperbolă şi „lipsă* — them — clleipsis, careva 
conduce la „arta măsurării“ — metretica (ueremxm — 283 d). 

63 Dies traduce prin „necesităţile esenţiale ale devenirii“ 
mhv Tic vevtozoc Gvayumiav ovolav — ten tes gencseos anankâ- 
ian ousiân — explicînd în notă (p. 44) „noi modernii am spune 
«legea oricărei creaţii» şi este exact ceea ce vrea să spună 
Platon“, trimiţînd și la Philebos, 26 d, 64 e etc. 

6: Observaţie circumscrisă concepţiei despre echilibru, asi- 
gurat prin proporţionalitate şi validat de „dreapta măsură“, 
atît de caracteristică artei clasice greceşti. 

8% Adică la principalele criterii ale constituirii si evaluă- 


rii artei clasice: =0 urorov — to mâtrion — „dreapta măsură“, 
cd mptzov — to brâpon — principiul „adecvării“, 5 wopbs — ho 
kair6s — „oportunitatea“ și 7 5tov — to d6on — „necesarul“. 


6 Iată aici formulat exact caracterul și scopul acestui dia- 
log: deprinderea și perfecționarea metodei de cercetare dialec- 
Wică: Zvexă 705 regi mavza duedexsixoTrtpoe vyiyveotav — heneka tou 
peri pânta dialeklikoterois gignesthai  — „pentru a deveni 
mai pricepuţi în toate cele ale dialecticii“, şi doar în subsidiar 
o problemă politică. (Părere împărtășită și de Dies, Apelt, 
Annemarie Capelle; ultima, la p.51 , conchide: „Astfel defini- 
ţia artei țesutului și a omului devine un pur exercițiu al lo- 
gos-ului“. 

6 <ă âowuara — ta as6mata — „realităţile necorporale“, 
adică „Ideile“, reali'".le doar inteligibile, care pot fi înţe- 
lese doar raţional +.!6), spre deosebire de „realitățile cor- 

porale“ care pot fi suficient înţelese prin perceperea senzo- 
rială. 

& Aici începe a treia — și ultima — mare secţiune a dia- 
logului, care va avea ca scop găsirea definiției adevărate a 
omului politic, pe baza exemplului oferit de „arta țesutului“ 
şi a principiului de raportare la „dreapta măsură“. 

6 S-a văzut aici „principiul economiei, esența întregii me- 
tode“ (Dies, p. 49, nota 1). 


% În greacă: bynua — 6chena — „vehicul“, dar şi „su- 
port“. „Vehiculul: — a treia specie de obiecte (produse ale 
unor arte), cauze auxiliare, după prima specie — „instrumen- 


tul“ și a doua — „vasul“, este de asemenea variat ca formă și 
provenienţă. Poate fi „de uscat“ (carul) sau „de apă“ (corabia); 
poate fi „mobil“ (carul, corabia) sau „imobil“ (scaunul, jilţul); 
poate fi făcut din lemn, fier, și chiar ceramică, în cazul unor 
tipuri de scaune. 

"1 În greacă: mp6Binua — prâblema — aici în sensul eti- 
mologic concret: „ceea ce este pus în faţă (spre apărare)“. Este 
desigur ulterior și figurat sensul: „ceea ce este pus în față 
(spre rezolvare)“, „problemă“. 

12 În greacă: 7d mpwzoyevă; văpbrow urîua — to protogenăs 
anthrâpois ktema — „ceea ce a fost obţinut mai întîi de către 
oameni (prin muncă)“. Lui Skemp (p..183, nota 1), i se pare 
că Străinul din Elea foloseşte aici o expresie arhaică, căreia 
fi dă o turnură modernă pentru a exprima o nouă idee. 

73 „Toate bunurile posedabile“ (Dies). 

74 Coneepţie curentă în societatea sclavagistă, după care 
sclavii erau consideraţi instrumente vorbitoare. 

15 ueyiorov; — megistous — „cei mai importanți“ — în- 
ţeles calitativ (Dies, Robin, Apelt) sau extensiv (Skemp: „clasa 
cea mai extinsă a slujitorilor“). 

16 Sînt cuprinse aici toate categoriile de secretari și func- 
ţionari care completau aparatul administrativ. Pentru detalii, 
cf. Skemp (p. 187, nota 1), Dies (p. 54, nota 1) și Robin (p.1461, 
nota 128). 


77 zdvs BeBacawnutvove — tous bebasanismenous — expre- 
sie figurată evocînd imaginea sclavilor interogaţi prin tortură. 
% În greacă: xat — kâi — „și“ (conjuncţie coordonatoare 


copulativă);, am preferat traducerea ei prin cea adversativă 
„dar“, pentru că elementele de compunere din cuvintele ce 
alcătuiesc sintagma a- privativ (din &oSevto, — asthenesi — 
„slabe“) şi poly-cumulativ (din rovrpârmos — polytrâpois — 
„şirete“) induc o anumită opoziţie. (În legătură cu identifica- 
rea animalului „slab, dar şiret“, Skemp opinează — - ad locum 
— că ar fi vorba de cameleon). 

75 Imagine preluată din domeniul teatrului, sugerînd asu- 
marea rolului principal — al protagonistului — de către un 
„personaj“ secundar și incompetent — corul. 

8% <)v Srd râv dAlyov Svvaarelav — ten hyp6 ton oligon dy- 
nasteian — perifrază pentru oligarchia (injra, 291 e). 

3 Una din clasificările tradiţionale din Antichitate; în al- 
tele a mai apărut o a șasea formă, demagogia, ca aspect de- 
naturat și reprobabil al democrației. Dealtfel, Platon o are în ve- 

dere, fără s-o numească, chiar în acest dialog (cf. 302 d). 

82 Bovinobucdo — boulesmetha — „vom vrea“ — formulare 
atenuată a necesităţii de a clarifica o neînțelegere a tînărului 
interlocutor; de fapt, „va trebui“. 

53 Expresie ce pare o zicală populară sau, poate, un citat 
celebru, uşor de recunoscut pe atunci. 

S4 cogpts xal dyaS6c — sophos kâi agaths — „înţelept şi 
bun“, de fapt: cel care deţine știința (conducerii) si care are 
cele mai înalte calități morale și cele mai bune intenții. 

“5 Primul principiu: știința  (Entoriun — epist6me) — cri- 
teriu suprem în definirea adevăratului conducător politic şi a 
constituției autentice (cf. 292 b-c), al doilea principiu: lega- 
litatea (uer& vâuov — metă n6mon) — criteriu secundar în eva- 
luarea constituțiilor. 

s6 A fost identificat aici un vers din Homer, Iliada (XI, 
514) — cf. Dies, p. 66, nota 1; Apelt, p. 134, nota 100; Robin, 
II, 1955, p. 1461, nota 148 ş.a. 


81 mocăuevov si oyfux — plasămenoi ti schema — „imagi- 
nîndu-ne o situație lictivă”; schema — „tlormă“, „figură“, 
„postură“, „atitudine sau situaţie convenţională“, „figură de 
stil“. Recursul la „mijloacele literaturii“ — formă dialogată, 
mituri, figuri de stil — este frecvent la Platon. 

&8 uvpâic — kyrbis — „piramidă turnantă“ cu trei fețe, 
din lemn sau piatră, pe care se scriau legile, prevăzută cu un 
pivot pe care se putea roti; nzfin — stâle — „stelă“, placă 


sau coloană, din piatră, marmoră sau bronz, pe care se gravau 
diferite inscripţii. În vechime constituiau principalele modali- 
tăţi prin care erau promulgate legile. Prestanţa şi venerabi- 
litatea acestor procedee accentuează ironia prezentă, dealtfel, 
în întregul fragment (298 a-299 a). 


89 Posibilă aluzie la acuzarea și condamnarea lui Socra- 
tes în cazul că dialogul a fost scris ulterior. 

% În greacă: Sev==oo0c mho5c — deuteros plâus — „a doua 
navigaţie“, expresie din domeniul marinăritului, desemnînd o 
a doua soluție, mai anevoioasă, în caz de dificultate. Am tra- 
dus expresia ad sensum. Pentru informații suplimentare și in- 
terpretări originale vezi nota 567 la Phaidon (trad.) în Pla- 
ton, Opere, IV, pp. 279—280. 

5 „Cei bogaţi“ — sinonim, aici, cu „cei buni“. 

93 Versiune diferită în manuscrise față ude ediţii, care, 
aproape toate, au corectat, fiecare în felul ei, locul în cauză. 
Noi am urmat aici versiunea redată de ediţia „Les Belles 
Lettres“. (Cf. pentru detalii, Dies, p. 71, nota 1 şi Robin, II, 
1955, p. 1462, nota 161). 


93 Platon are în vedere aici monarhul autentic, adică cel 
Ideal. 

9 „Scopul“ urmărit: găsirea celei mai suportabile forme 
de guvernămiînt. 


% Cf. supra, 293 d—294 c, unde forma ideală de guver- 
nare era situată mai presus de legi, singurul criteriu constitu- 
tiv fiind ştiinţa (conducerii). - 

% Adică: în monarhia bazată pe legalitate. 

% Pentru atitudinea lui Platon față de sofiști şi sofistică 
a se vedea, printre altele, dialogurile Gorgias, Menon şi So- 
bistul. 

9% d5cuas(—avros) — adămas — „fier foarte dur, oțel“, fel 
de metal, de culoare aproape neagră, avînd unele proprietăţi 
asemănătoare cu aurul. Este numele dat, mai tîrziu, diaman- 
tului. 

99 Bă uvS%ohoytas — did mythologias — „cu ajutorul mito- 
logiei“, adică prin recursul la mijloace fictive şi simbolice, 
opuse celor ştiinţifice. 

1% Ea fiind o ştiinţă teoretică, și nu practică. 

i0i Am păstrat aici denumirea grecească polis pentru „ce- 
tate“, „stat“, evidențiind astfel etimologia termenului de „artă 
politică . 

102 în text: eo; — cidos — „specie“, sinonim aici cu pre- 
cedentul utpos — mâros — „parte“. 

103 pxegeţii (Dies, Robin etc.) au identificat mui multe 
locuri (Protagoras, 329 b—332 a, 349 a—350 c; Menon, 70 a— 
19 e; Republica, 427 d—434 d; Legile, XII, 963 a—968 a), în 
care este dezbătută această problemă a unităţii virtuţii, în 
general, și a opoziţiei „virtuţilor“, în particular. 

104 Probleme prezente în Theaitetos, Charmides, Republica. 

105 xoout6rns — kosmictes — „,sobrietate (Dies), „măsură“ 
şi „ordine bună“ (Robin), „cumpătare“* (Apelt); am optat pentru 
versiunea „moderație“, ca opunîndu-se, într-un fel, termenului 
„bărbăţie“. 

1% Afirmația este valabilă pentru cazul cînd acest con- 
flict de caractere se întilnește în domeniul artei, domeniu al 
ludicului prin excelenţă (la care Platon se referea supra, 
306 d). Aici totul se face „pentru joc“ (mavdăs evexa — pai- 
dids heneka, 288 c). i 

i07 Cf. supra, 306 a. 

108 în greacă: ulav âvvaurv xal lătev — mian, diynamin ki 
idean; expresia conţine ideea de unitate funcţională (dynamis) 
şi structurală (idea). 

19 Supunerea la „proba jocului“ — mag faoavos — pai- 
didi bdâsanos — se aplica, desigur, copiilor; ingeniozitatea în 
joc reprezenta dovada capacităţilor copilului, iar jocul însuși 
devenea o metodă de educare a copiilor pentru a deveni băr- 
baţi vrednici (cf. Republica, 538 b). 

110 Satuovig yivev — daimonioi genei — neamul omenesc 
este considerat „semidivin“, de fapt, de rangul unei zeități 
minore. 

N Adică: formarea opiniei adevărate. 

112 De fapt, numele de  Baohedg — basileus — „rege“, 
„suveran“ și zohrxâ; — politilkâs — „om politic“. 

n3 Cf. nota 112. 

14 Cf. Lămuriri preliminare, cap. „Despre personaje“ la 
dialogul Omul politic. 

Acest volum reprezintă eel 
de-al șaselea din seria de vo- 
lume care vor cuprinde, în 
traducere românească nouă, 
întreaga operă a lui Platon. 
Volumul al şaptelea va cuprin- 
de dialogul Phi/ebos. 

